DIN CUVINTELE ARHIMANDRITULUI 



CLEOPA ILIE 



ÎNDRUMĂRI DUHOVNICEŞTI 
PENTRU VREMELNICIE SI VEŞNICIE 



O sinteză a gândirii Părintelui Cleopa în 1670 de capete 




|teognost| 



Cluj-Napoca 
2004 



CUVINT ÎNAINTE 



Avem în faţă o carte, cu îndrumări duhovniceşti, pentru vremea de 
acum şi pentru veşnicie. Cartea aceasta îl are ca autor şi ca îndrumător, pe 
Părintele Arhimandrit Cleopa Ilie, din Mănăstirea Sihăstria - Neamţ. După 
conţinut, deci, cartea este a Părintelui Cleopa. Dar materialul prezentat în 
carte, este organizat de loan Gînscă, licenţiat în teologie şi acum director al 
Editurii Teognost, din Cluj. Astfel, cartea de faţă are doi autori: unul ca autor 
de text - şi acesta este Părintele Cleopa -, iar altul, ca organizator al 
materialului, pe teme şi după alfabet - acesta fiind loan Gînscă - cunoscut 
deja ca organizator de text, pe teme şi pe alfabet şi ca sinteză de gîndire, prin 
cele două cărţi, care-i premerg cărţii de fată, adică Veniţi de luaţi bucurie 
- o sinteză a gîndirii Arhimandritului Teofil Părăian, din Mănăstirea 
Brîncoveanu, de la Sîmbăta de Sus, precum şi cartea intitulată: Părintele 
Arsenie Boca, mare îndrumător de suflete din secolul XX. 

Îndrumările duhovniceşti, pe care le cuprinde cartea de faţă, au fost 
publicate în diferite cărţi, semnate de Părintele Cleopa şi tipărite în timpul 
vieţii lui, asa că această carte este „o carte din cărţi". Dar ea mai este 
alcătuită şi din cuvinte rostite de Părintele Cleopa şi înregistrate pe casete. 
Privită în felul acesta, cartea este şi „o carte de pe casete". Important este 
că textul cărţii, pe care o avem în faţă, îi aparţine Părintelui Cleopa, făcînd 
din carte un fel de „Părintele Cleopa în mijlocul nostru". 

Afirmaţiile, concluziile, luările de atitudine, cîte se vădesc în cartea de 
faţă, toate ni-1 aduc pe Părintele Cleopa aproape, ni-1 pun în atenţie, ni-1 fac 
accesibil şi lucrător în viaţa noastră, atît pentru vremea de acum, pentru 
vremea vieţii de faţă, cît şi pentru veacul ce va să fie, pentru care ne pregătim 
în viaţa prezentă. 

Iniţiativa pentru cartea aceasta, aşa cum se prezintă ea acum, a avut-o 
directorul Editurii Teognost, care a căutat, a adunat şi organizat materialul, 
pe teme şi după alfabet, în dorinţa de a pune la îndemîna cititorilor ziceri, 
gînduri, principii şi idei călăuzitoare, pentru o viaţă duhovnicească autentică, 
aşa cum a înţeles-o şi a prezentat-o Părintele Cleopa, în diferite cărţi, precum 
şi în cuvîntări sau convorbiri care au fost înregistrate pe casete, de unde au 
fost luate şi încredinţate scrisului, spre folosul celor mulţi. 

Avantajul cărţii cu această sinteză a gîndirii Părintelui Cleopa este că 
ne dă posibilitatea să cunoaştem stilul de gîndire şi chipul de îndrumare al 
celui ce a fost, vreme de cîteva zeci de ani, călăuzitorul sufletelor către cer, 
atît prin lucrarea de duhovnic, cît şi prin cea de îndrumător, în general. Cei 
care citesc cartea aceasta, nu mai trebuie să scormonească în trecut si să 



caute in scrieri multe si de multe feluri, ca să-si însusască luminile de gînd 
ale Părintelui Cleopa, căci le au în paginile acestei cărţi. Lucrarea aceasta 
de scormonitor, în cărţi, reviste si casete a făcut-o loan Gînscă, pentru el si 
pentru toţi cititorii cărţii de faţă. 

Ca să ne fie de folos, cartea nu trebuie să fie citită ca o lectură, ci ca 
un studiu, deci cu dorinţa sinceră de a învăţa, ceea ce a învăţat, la vremea 
sa, Părintele Cleopa, şi ceea ce ne învaţă şi acum, după ce a trecut la cele 
veşnice, prin ceea ce a lăsat în urmă, în această lume, în vederea folosului 
duhovnicesc. 

Orice iubitor de învăţătură şi de îndreptare spirituală, plecîndu-se asupra 
cuvintelor de învăţătură din cartea aceasta, se întîlneşte cu Părintele Cleopa, 
cel de odinioară, ascuns în gînduri si în rîndurile cărţii de fată, de unde 
apare în conştiinţa noastră, ca să ne spună ce să facem şi ce să nu facem, 
ca să ducem o viată religioasă adevărată, asa cum o vrea Dumnezeu si 
Biserica Lui cea Sfîntă. 

Părintele Cleopa, în timpul vieţii sale, i-a uimit pe toţi cei ce l-au cunoscut, 
prin volumul de cunoştinţe duhovniceşti, pe care-1 revărasa ca dintr-un izvor 
îmbelşugat. Tot aşa sunt şi scrierile lui, precum şi scrierile şi învăţăturile care 
au rămas de la el. Toate ne uimesc, prin precizie, prin argumentare, prin 
referirile pe care le face Părintele, care este acelaşi şi cînd vorbeşte, precum şi 
cînd scrie. Acelaşi Părinte Cleopa a vorbit şi a scris şi prin cuvîntul vorbit sau 
scris, s-a desfăşurat pe sine, cu bogăţia lui lăuntrică, în scopul de a-L aduce pe 
Dumnezeu între oameni şi de a-i duce pe oameni la Dumnezeu. 

Fiecare temă din cuprinsul acestei cărţi e bine să fie considerată ca o 
întîlnire cu Părintele Cleopa. Ea trebuie studiată cu amănunţime şi cu profunzime 
şi reţinută pentru viaţa practică. Temele din carte, prin conţinutul lor, nu se 
condiţionează unele pe altele; chiar de aceea au putut fi prezentate după alfabet. 
Astfel stînd lucrurile, cartea poate fi citită de oriunde, după interesul cititorului. 
Citeşti din ea tema care te interesează în primul rînd. 

Vrei să ştii ce învaţă Părintele Cleopa despre rai, citeşti la titlul „Raiul". 
Te interesează ce spune Părintele Cleopa despre duhovnic, citeşti la 
„Duhovnicul". Şi aşa porneşti cu ce te interesează în primul rînd şi cu vremea 
citeşti toată cartea, cu bogăţia ei de argumentare scripturistică şi patristică, 
pe care o întîlneşti la orice temă. 

Important este însă ca „cel ce are minte, să ia aminte!". Iar aceasta, 
nu numai ca să reţină înţelepciunea cuprinsă în carte, ci mai cu seamă ca de 
la cuvînt să ajungă la faptă şi de la faptă, la realizarea de sine, ca să fie omul 
„tot mai om" şi „omul mai om" să fie „mai ca Hristos". 

Avînd această carte cu învăţături duhovniceşti ale Părintelui Cleopa, 
în forma ei de „dicţionar de cunoştinţe religioase", mulţumirea noastră se 
îndreaptă, acum şi totdeauna, spre toţi lucrătorii de la Editura Teognost, 
care ne-au dat cartea cu „îndrumări duhovniceşti, pentru vremelnicie şi pentru 



veşnicie" şi cu ea odată, ne-au dat şi pe Părintele Cleopa, ca să ne înveţe 
cum trebuie să trăim, ca să fim fericiţi si în viata de acum, ca si în veşnicie. 
Suntem bucuroşi de cartea aceasta de sinteză, care porneşte la 
propovăduire, împreună cu celelalte lucrări ale Părintelui Cleopa şi poate 
mai mult ca multe din celelalte, serveşte împlinirea binelui, spre mărirea lui 
Dumnezeu şi spre folosul celor credincioşi. 

Arhimandritul Teofil Părăian 



ACEDIA 

1. Cînd uităm binefacerile lui Dumnezeu, cînd uităm că Dumnezeu este 
de faţă, cînd uităm prezenţa lui Dumnezeu, cădem în aşa numita „acedie". 
Acedia este moleseala sufletului si a mintii. Acedia o mai numesc unii din Sfinţii 
Părinţi caracatiţa sufletului. Cînd s-a lîncezit omul si cînd zace în acedie, în 
moleseala, atunci vin toate patimile şi răutăţile în sufletul lui. 

AGHIASMA MARE 

2. Cum se ia aghiasma mare? 

Aghiasma mare, care se sfinţeşte la Bobotează, se ia zilnic de credincioşi 

opt zile, pînă se termină praznicul Arătării Domnului. Numai femeile necurate 
nu pot să o ia, nici bărbaţii care nu tin curăţenie cu soţiile lor. La fel si cei care 
au avut ispitire prin somn n-au voie să ia aghiasma 24 de ore. 

Mai pot lua aghiasma mare, cei care s-au spovedit la duhovnic şi cei care 
se împărtăşesc a doua zi. 

ANAFORA 

3. Anafora este un lucru sfînt. Ea se dă în locul Darului celui mare al 
Preacuratelor şi Preasfintelor Taine acelora ce nu sunt vrednici a se împărtăşi 
cu Trupul şi cu Sîngele Domnului nostru lisus Hristos. De aceea, după cuviinţă, 

anafora se mai numeşte si „Antidoron", adică în loc de dar. 

Iar faptul că anafora are şi putere de sfinţire şi este dăruitoare de dar 
dumnezeiesc, o adevereşte Sfîntul Simeon Tesaloniceanul, zicînd: „Anafora este 
sfinţită si dătătoare de sfinţenie si dătătoare de dumnezeiescul dar". Si tot el zice 
în altă parte că: „La Sfînta Liturghie se dă anafora pentru sfinţirea noastră". 

4. Anafora este prescura aceea din care preotul, la Sfînta Proscomidie, 
scoate Agneţul, care se jertfeşte şi apoi se face Trupul Domnului (Simeon din 
Tesalonic). Această prescură închipuieşte trupul Preasfintei Fecioare Măria, din 
care S-a născut Fiul si Cuvîntul lui Dumnezeu. 

5. Cînd nu se poate lua anafora? 

Nu mai poţi lua anafora dacă după miezul nopţii ai luat o lingură de apă, 
sau o fărmătură de pîine, gata! Că ziua începe de la miezul nopţii; 

Nu pot lua anafora femeile care sunt în rînduiala firii, opt zile; 

Nu pot lua anafora bărbaţii care se ispitesc noaptea prin somn; 

Nu pot lua anafora cei care sunt sfădiţi şi nu se împacă; 

Nu pot lua anafora şi nu pot săruta sfintele icoane, nici mîna preotului, 
nici să stea să-i pună potirul pe cap, bărbatul şi soţia dacă au fost împreună; 

Nu pot lua anafora cei ce nu sunt vrednici să li se primească darurile la 
biserică, din pricina păcatelor publice. Aşa spune cartea. 

6. Ce să facem cu anafora care este veche şi nu se poate mînca? 
Anafora veche, dacă n-ai avut grijă de ea şi n-ai mîncat-o şi a mucegăit 

sau au mîncat-o şoarecii, că se întîmplă şi de acestea, o dai pe apă curgătoare 



sau o îngropi în pămînt la loc curat. Să n-o dai pe foc, că este păcat. La fel şi cu 
icoanele vechi şi degradate, nu ai voie să le arzi în foc. Cel mai bine este să le 
duci la biserică. 

ANATEMA 

7. Anatema-i cea mai grea pedeapsă a Bisericii. Pogorîre de viu în iad cu 
dracii şi tăiere de la trupul tainic al Bisericii lui Hristos. 

8. Trei pedepse are Biserica! Afurisenia, pe care o dezleagă duhovnicul 
la spovedanie; caterisirea, la persoane sfinţite - diaconi şi preoţi -, pe care o 
poate dezlega episcopul; iar anatema o poate dezlega, cu mare greutate, Sfîntul 
Sinod. Anatema înseamnă pogorîre de viu în iad cu dracii şi tăiere de la trupul 
tainic al Bisericii lui lisus Hristos. Numai pe sectari poţi să-i dai anatema, că 
s-au rupt de la trupul lui Hristos, care este Biserica. 

ANUL NOU 

9. Să luăm aminte cu fiecare an nou să lăsăm cîte un păcat care ne 
stăpîneşte cine ştie de cînd şi să punem în locul lui o virtute, să iertăm greşealele 
celor ce ne-au supărat, să-i iertăm pe toţi, să începem anul nou cu inima curată 
şi cu credinţă în Dumnezeu, să nu începem la crîşmă cu beţie, cu fluiere, cu cîte 
şi mai cîte petreceri. Că dacă începi bine din ziua întîi, fiindcă ziua bună se arată 
de dimineaţă, aşa o să-ţi meargă tot timpul. 

10. Du-te prin sate acum, în noaptea aceasta. Este iadul pe faţa 
pămîntului! lată cum ştiu oamenii să mulţumească lui Dumnezeu că le-a mai 
dat un an de viată. 

11. Să ne gîndim că, trecînd un an de zile, foarte mult trebuie să plîngem 
lui Dumnezeu, că n-am făcut nimic bun şi să-1 mulţumim că ne-a ajutat cu mila 
şi cu îndurarea Lui să trecem iarăşi 365 de zile şi să ajungem pînă azi. 

Toţi trebuie să mulţumească. Toată zidirea lui Dumnezeu. Căci viata si 
flintele si toate vremurile sunt în mîna lui Dumnezeu. Tocmai acum trebuie să 
mulţumim lui Dumnezeu, ca să nu vină urgia Domnului peste noi. 

APOCALIPSA 

12. Omul e ispitit să tîlcuiască Apocalipsa după capul său. Să nu vă 
băgaţi mai adînc decît au tîlcuit Sfinţii Părinţi. Are mari taine Apocalipsa! Care 
s-au băgat cu capu-n traistă în Apocalipsa, s-au făcut mari sectari, că au luat-o 
după capul lor. 

13. Vezi, că spune de bomba cu neutroni la Apocalipsa: „lată au ieşit 
de la faţa Mielului nişte lăcuste şi acestea aveau putere mare de vătămat în 
cozile lor. Si am auzit un glas de la tronul Mielului: Nu vătămaţi iarba 
pămîntului, nici copacii, nici florile, nici toate cerealele lumii, numai pe 
oameni să-i vătămaţi cinci luni de zile". Războiul neutronic. Bomba cu 
neutroni îţi lasă pomii înfloriţi. 



Eu am la mărturisire pe cel mai mare profesor de fizică atomică din Bucureşti. 

- Domnule, zic, ce rău poate face această bombă? 

- Aceasta distruge numai viaţa, şi-ţi lasă oraşul complet. Că ce folos dacă 
l-ar distruge? Ei ce să mai cîştige cînd vin să ocupe? Au nevoie să ucidă oameni, 
ca să ocupe oraşe şi toate bunurile lumii. 

- Dar dacă eu sunt închis într-o casă de fier si bomba cu neutroni 
explodează afară, ce poate să-mi facă, dacă zici că nu distruge materia? Eu nu 
sunt în siguranţă? 

- Dumneata dacă ai avea o casă de fier fără uşă, cu pereţi de zece metri 
grosime înjur şi te-ai băgat acolo, neutronii rapizi nu sunt împiedicaţi de fier să 
treacă. Trec prin fier şi vin la dumneata şi-ţi distrug numai viaţa. 

Am grăit cu dînsul. Soţia lui este mare bibliotecară la cărţile de limbi 
vechi. Un om credincios! 

Aşa ne-a spus Dumnezeu, că acestea sunt scrise la Apocalipsa. Nu vor 
vătăma copacii, nici florile, nici răsadurile, nici ierburile, ci numai pe oameni, 
cinci luni de zile. Atît o să dureze războiul neutronic. Cinci luni de zile n-ai să te 
poţi păzi nici în casă, nici în beci, nici în apă, nicăieri, nicăieri. Unde te-a 
ajuns... Tot ce-i viu distruge. Asta-i bomba cu neutroni. 

Toate-s scrise, fraţii mei. Şi Mîntuitorul a spus: „Cerul şi pămîntul vor trece, 
dar cuvintele Mele nu vor trece" (Matei 24, 35). Da. Noi suntem cei de pe urmă!... 

APROAPELE 

14. Tot omul din lume este aproapele nostru. Ai văzut Evanghelia cu 
Samarineanul milostiv? Cine a făcut milă cu cel căzut? Acela de o credinţă cu 
el? Un samarinean, care era păgîn. Tot omul din lume, care poartă trup ca şi 
noi e aproapele nostru. N-ai voie să-1 judeci. Poţi să-1 vezi că face orice. Dă-i, că 
tu nu-i dai lui, îi dai lui Hristos! Ce zice? „Intrucît ati făcut unuia din aceşti fraţi 
ai Mei, prea mici, Mie Mi-aţi făcut" (Matei 25, 40). 

15. Prin ce anume se arată dragostea cea adevărată către aproapele? 
Dragostea cea adevărată se face cunoscută, nu numai prin dăruirea de 

milostenii, ci cu mult mai mult, prin împărtăşirea cuvîntului lui Dumnezeu şi 
prin slujirea trupească a celor bolnavi. 

16. Datorie prea mare şi sfînta este să avem către aproapele inimă de 
mamă. Aşa se cere, să iubim pe toţi oamenii din lumea asta, precum o mamă 
îşi iubeşte pe toţi copiii la fel. O mamă bună, care-i adevărată mamă, dacă ar 
avea şi zece copii, ea ţine la toţi deopotrivă. 

17. Tot omul din lume este aproapele nostru. Cum face o mamă bună, 
care îşi pune sufletul pentru copii, aşa trebuie să iubim şi noi pe toţi deopotrivă 
şi să ne punem sufletul pentru ei. Să fim exact ca o mamă bună cu toţi, şi cu cei 
buni şi cu cei răi; să nu facem deosebire, să-i iubim pe toţi ca pe noi înşine. 

18. Dragostea lui Dumnezeu nu are limite, adică din toată puterea, din 
tot cugetul, din toată virtutea; iar iubirii de aproapele, i-a pus margine: să-1 

iubeşti atît cît te iubeşti pe tine. Pentru că se spune în Evanghelie: „Cine iubeşte 
pe tată sau pe soră sau pe frate mai mult decît pe Mine, nu este vrednic de 
Mine". Nu a spus că nu-i voie să iubeşti, ci dacă iubeşti pe aproapele mai mult 
decît pe Dumnezeu. 

19. Citim în Mîntuirea păcătoşilor că trebuie să avem către noi înşine 
inimă de judecător, către aproapele inimă de mamă, iar către Dumnezeu inimă 
de fiu. Pe Dumnezeu suntem datori să-L iubim din toată inima noastră, din 
toată puterea şi virtutea, fiind gata să ne dăm şi viaţa pentru El, aşa cum au 
făcut sfinţii mucenici, cuvioşi şi ierarhi, care s-au jertfit pentru dragostea lui 
Hristos şi pentru Evanghelie. Pe aproapele nostru să-1 iubim „ca pe noi înşine", 
adică aşa cum ne iubim pe noi, cum ne îngrijim, ne hrănim şi ne ajutăm, tot aşa 
se cuvine să iubim, să miluim, să hrănim, să ajutăm şi să îndrumăm pe calea 
mîntuirii pe aproapele nostru. Iar pe noi înşine se cuvine să ne osîndim perma- 
nent şi să ne mustram pentru păcatele noastre, socotindu-ne mai păcătoşi decît 
toţi oamenii. Aşa de vom face, aşa de vom iubi pe Dumnezeu şi pe aproapele, 
iar pe noi ne vom judeca cu smerenie, ne vom mîntui cu adevărat şi vom fi 
primiţi în împărăţia cerurilor. 

ASCULTAREA 

2 . Îndată ce porunca ascultării s-a călcat, tot neamul omenesc s-a depărtat 
de rai (cf Facerea 3, 23). Dar şi pînă azi, acolo unde este defăimată ascultarea, 
se iveşte tulburare si dezbinare. De la conducerea unei ţări si pînă la conducerea 
unei familii, neascultarea aduce împerecheri, nesupunere, destrămarea bunei 
rînduieliîn tară, în societate, în mînăstire, în familie si oriunde vieţuiesc oamenii. 
Şi dacă neascultarea moarte lucrează (cf. 11 Tesaloniceni 1, 8-9), dimpotrivă, 
prin ascultarea Domnului nostru lisus Hristos faţă de Tatăl ceresc, care L-a 
trimis în lume pentru răscumpărarea noastră, viaţa veşnică a intrat în lume 
(loan 3, 16; 3, 36). Căci El pentru a noastră mîntuire „S-a făcut ascultător pînă 
la moarte şi moarte pe Cruce" (Filipeni 2, 8). 

2 1 . De vom face ascultare cu supunere şi cu dragoste, vom cîştiga 
smerenie, căci ascultarea e maica smeritei cugetări, iar de la smerenie se cîştigă 
dreapta judecată, care este împărăteasa faptelor bune, şi nepătimirea (cf. Scara 
Sfîntului loan Scărarul). 

22 . Este bine să cunoaştem, spre mîngîierea noastră, a celor ce petrecem 
în viata de obşte, că cei ce vor face ascultare cu răbdare, fără cîrtire si cu frica 
de Dumnezeu, se împărtăşesc de toate virtuţile, şi deci şi de rugăciune. 

23. Neascultarea şi rînduiala de sine la călugăr este pierzarea lui (cf. Scara). 

24. Dacă cineva, obrăznicindu-se, ar pleca din mănăstire fără voia 
Stareţului său, mai ales, şi fără voia Episcopului său, unul ca acela să ştie sigur 
că este înşelat de dracul mîndriei si al slavei deşarte si nu se duce să folosească 
pe alţii, ci să se piardă pe sine şi pe alţii, pe care-i va minţi cu nesupunerea şi cu 
neputinţele sale. 



25. Ascultarea fără rugăciune este argăţie, iar cel ce face ascultare cu 
rugăciune, liturghie săvîrşeşte. 

2 6 . Mare lucru este tăierea voii! Auzi ce spune Duhul Sfînt: „Socotitu-ne-am 
ca nişte oi de junghiere, Doamne, că întru Tine ne junghiem toată ziua" 
(Psalmul 43, 24). De cîte ori călugărul îşi taie voia şi are răbdare unde-i trimis la 
ascultare, de atîtea ori este mucenic pentru Hristos. De atîtea ori se junghie el 
pentru lisus Hristos şi nu-şi dă seama că duce o mucenicie permanentă în viaţa lui! 

27. Mîntuitorul nostru lisus Hristos, cînd a venit în lume, n-a arătat viata 
pustnicească întîi, nici cea stîlpnicească de pe stîlp, nici cea idioritmică, să 
trăiască omul de capul lui, adică de sine. Viaţa de obşte a arătat-o. A venit în 
lume să facă ascultare Părintelui Ceresc pînă la moarte, şi moarte pe cruce, iar 
viaţa Lui, de cînd a ieşit la propovăduire, timp de trei ani şi jumătate, a dus-o de 
obşte cu ucenicii Săi. Aveau o pungă, o masă şi o biserică, după cum ştiţi că a 
fost la Cina de Taină, cînd a fost vîndut de Iuda, unul din ucenicii Lui. 

Dar viaţa de obşte, cum spune Sfîntul Vasile cel Mare, este o viaţă 
îngerească, dacă se ţine în hotarele ei canonice. O pungă, o masă şi o biserică, 
iar ceilalţi să fie toţi ascultători, ca îngerii lui Dumnezeu în ceruri, supunîndu-se 
stareţului, economului şi la cei care sunt puşi de Dumnezeu să conducă. Oriunde 
este ascultătorul, face liturghie! 

28. Pînă unde trebuie să meargă ascultarea în mănăstire? 

Am să fac ascultare pînă voi merge în genunchi. Hristos a dus crucea pe 
umeri şi eu vreau să duc ascultarea pentru Hristos. In măsura în care ai să te 
biruieşti pe tine şi în măsura în care ai să fugi invers, nu de la durere spre 
plăcere, ci de la plăcere spre durere, în măsura aceea ai să fii un ostaş al lui lisus 
Hristos, care ai să răstigneşti trupul; şi ai să te răstigneşti cu Hristos şi ai să poţi 
zice ca Pavel: „Cu Hristos m-am răstignit şi trăiesc. Dar nu mai trăiesc eu, ci 
Hristos trăieşte în mine" (Galateni 2, 20). 

29. Toată nevoinţa pe care ai făcut-o fără blagoslovenie şi fără sfat şi cu 
scopul de a vedea pe îngeri, ai făcut-o spre osîndă şi ai clădit-o pe temelie de 
umbră (cf Scara). 

ASTRONOMIA 

30. Astronomia îşi are originea de la Dumnezeu, căci chiar îngerii au 
învăţat pe om astronomia. 

ATITUDINEA 

3 1 . Cum se cuvine a se purta creştinii faţă de necreştini şi de 
necredincioşi? Au voie să locuiască la un loc sau să se căsătorească între ei? 

Faţă de necreştini trebuie să ne purtăm cu dragoste şi cu blîndeţe, căci 
prin aceste două mari virtuţi pe mulţi îi aducem către Hristos, după mărturia 
Sfîntului Efrem Şirul care zice: „Chipul de a aduce pe toţi la Hristos, este numai 
al dragostei si al blîndetei". 



3 2 . Cum se cuvine a se purta creştinii ortodocşi faţă de creştinii de 
altă confesiune ? 

Cu cei de altă religie, dacă nu ne provoacă la discuţii despre credinţa 
noastră cea dreaptă, trebuie să ne purtăm faţă de ei cu dragoste şi milă şi să- 
i ajutăm la nevoile lor, după pilda dată nouă de Mîntuitorul nostru lisus Hristos 
cu samarineanul cel milostiv (Luca 10, 37; Matei 7, 12). Iar dacă voiesc a ne 
ataca credinţa noastră cea sfinta, sau Sfinta Tradiţie a Bisericii Ortodoxe, 
atunci „trebuie să o apărăm cu toată puterea pînă la moarte" (Războiul 
nevăzut, cap. XIX, de Sfintul Nicodim Aghioritul). Fiindcă se cade pe 
aproapele a-1 iubi cu hotar, ca pe noi înşine, iar pe Dumnezeu fără de margine. 
Nu cumva socotind noi că iubim pe aproapele, să ne lăsăm călcaţi de cei 
străini de dreapta credinţă în Hristos, care voiesc a ne depărta pe noi de la 
ortodoxie şi a ne impune credinţa lor cea strîmbă şi ereticească. Se cade, 
aşadar, oricărui preot ortodox si oricărui creştin al Bisericii noastre 
dreptmăritoare, să fie un bun ostaş al lui Hristos, cu toată evlavia şi cu mînie 
bărbătească şi tare să apere prin cuvînt şi prin scris adevărul dreptei noastre 
credinţe. Nu se cade a fi blînd acolo unde nu trebuie a te purta cu blîndeţe. 
Că, auzi ce zice proorocul: „Acolo cel blînd să fie războinic" (loil 4, 10). 
Acelaşi lucru ne învaţă si Sfintul Pimen cel Mare, zicînd: „Se cade nouă a 
răbda toate, măcar de ne-ar scoate cineva si ochii sau ne-ar tăia mîna noastră 
cea dreaptă, iar dacă cineva voieşte a ne depărta şi a ne despărţi pe noi de 
Dumnezeu, atunci să ne mîniem" (Pateric, cuvîntul 118). Si iarăşi zice: „Intîia 
oară fugi, a doua oară fugi, a treia oară fă-te sabie cu cel ce vrea să te despartă 
pe tine de dreapta credinţă". 

3 3 . Poate un creştin bun să salveze o familie, un sat, o comunitate, 
prin sfinţenia vieţii lui? 

Cum să nu poată! Cu cît sunt mai mulţi creştini aleşi în lume, într-o ţară, 
într-o localitate, cu atît ţara sau localitatea aceea este cruţată de primejdii, de 
războaie, de cutremure, de foamete şi de tot răul. Iar cu cît se vor împuţina mai 
mult aleşii lui Dumnezeu dintr-o tară sau localitate, cu atît mai greu este lovită 
de certarea Domnului. Odată s-a întrebat un sfînt: Poate un om să mîntuiască 
o cetate? Poate, a răspuns el. Exemplul a fost Proorocul şi împăratul David. Că 
auzi ce zice Dumnezeu: Pentru David, robul Meu, nu voi pierde cetatea 
Ierusalimului. 

34. Cum se cuvine să mă comport duhovniceşte între oameni? 

Să fii la arătare cu pogorămînt şi cu dragoste, iar în ascuns să ai lucrare 
duhovnicească. Aceasta este taina vieţii noastre. Sau, cum spune în Pateric: 
Folosul fratelui este roadă ta. Ajutînd, miluind, mîngîind şi iubind pe aproapele, 
te mîntuieşti pe tine. Rugăciunea mea este să te hrănesc pe tine, să te adăp pe 
tine, să te odihnesc şi să te folosesc pe tine. Că mai înaltă este dragostea întru 
rînduiala sa decît rugăciunea. Că rugăciunea este numai una din faptele bune, iar 
dragostea este legătura desăvîrşirii. Dragostea pe toate faptele bune le cuprinde. 

3 5 . Să avem către Dumnezeu inimă de fiu, si să-L iubim din toată inima. 
Iar cînd am greşit ceva, îndată să cerem iertare şi să alergăm la mărturisire, ca 
sa-L împăcăm pe Dumnezeu, căci L-am supărat, că Domnul niciodată nu ţine 
minte răul. Dacă vede că ne-am întors, Se întoarce si El către noi. 

Să avem către noi inimă de judecător. Adică cum? Să ne judecăm. Oare, 
ce gîndim noi Ii place lui Dumnezeu? Ce vorbim noi oare îi place lui Dumnezeu? 
Ce fac eu acum oare îi place lui Dumnezeu? 

Şi îndată conştiinţa ne spune da sau nu. Căci de se va judeca omul pe 
sine, nu va cădea în judecata lui Dumnezeu! Să ne facem judecători nouă înşine: 
..Măi, aceasta nu-i bun ce fac, aceasta nu-i bun ce vorbesc; aceasta nu-i bun ce 
intenţionez eu să fac!" 

Către aproapele să avem inimă de mamă. Ai văzut o mamă bună? Chiar 
dacă are copii mai mulţi şi dacă unul o supără, o necăjeşte în fel şi chip, ea are 
milă de toţi. Dacă vede că un copil de-al ei a căzut în apă şi se îneacă, sau în 
foc, şi strigă: „Mamă, nu mă lăsa!", ea uită tot. Uită că a supărat-o şi se duce 
către dînsul şi-1 scapă, chiar cu riscul vieţii. 

Că asa este mama! Adevărata mamă nu mai tine minte răul. Atît iubeşte 
pe copii. Iată, aşa trebuie să avem şi noi inima noastră faţă de toţi. Să ne fie 
milă de toţi, si de străini si de ai noştri. Asa cere Dumnezeu în Sfînta Evanghelie. 

N-ai văzut cloşca? Are atîţia pui şi dacă i-ai luat numai unul, îţi sare în 
cap, măcar că are mulţi. Aşa şi mama cea bună îşi pune sufletul pentru copii. 
Această inimă de mamă o cere Dumnezeu de la noi. S-o avem fată de toţi. Cînd 
a fi unul, care chiar de ne-a făcut rău, chiar de ne-a supărat, însă cînd îl vom 
vedea că este la necaz, să sărim să-1 ajutăm, ca să vadă el că noi avem dragoste 
si nu ţinem minte răul pe care ni 1-a făcut el. Numai asa vom fi fii ai lui Dumnezeu 
după dar. 

AVORTUL 

36. Prin avort se înţelege uciderea pruncilor în pîntece prin tot felul de 
mijloace. Deoarece fătul are suflet viu, creat de Dumnezeu chiar din clipa 
zămislirii, pentru aceea avortul este combătut de Biserică şi de Sfinţii Părinţi cu 
atîta tărie, pentru că se ucide viaţa, se pierde sufletul, atît al celui ucis, cît şi al 
celui care săvîrseste uciderea si calcă porunca lui Dumnezeu, care zice: „Creşteţi 
şi vă înmulţiţi" (Facere 1, 28). Se calcă şi porunca a V-a din Decalog, care zice: 
„să nu ucizi" (Ieşire 20, 13). 

37. Biserica lui Hristos nu poate niciodată aproba uciderea de prunci 
(avortul, paza etc), pentru orice motive. Mîntuitorul ne-a spus că sufletul omului 
este mai scump decît orice pe lume (Matei 16, 26; Marcu 8, 36-37). Apoi, cum 
să aprobe Biserica în vreun fel pierzarea sufletelor omeneşti? Cine ar putea 
răscumpăra atîtea suflete care se pierd prin ucidere, necreştinaţi şi neluminaţi 
prin Sfîntul Botez, singurul care poate ierta păcatul strămoşesc şi păcatele 
personale? 

Cum ar aproba vreo Biserică creştină să se omoare sufletele copiilor, mai 
ales neavînd Sfintul Botez? Căci ştim că tot omul „este zămislit în păcate" şi 
numai prin Botez se uneşte cu Hristos şi devine fiu al Bisericii (Psalmul 50, 6; 
57, 3; Iov 15, 14; 25, 4; Ioan 3, 6). Deci, cine va avea îndrăzneală din cei ce 
conduc Biserica lui Hristos, să aprobe oarecare pogorămînt femeilor creştine 
pentru uciderea copiilor? Cine ar îngădui această fărădelege, să aprobe uciderea 
pruncilor, fiind sub păcatul strămoşesc şi fără lumina Sfintului Botez? 

Eu cred că această fărădelege nu o va aproba Biserica lui Hristos niciodată, 
aducîndu-şi aminte de cuvintele Domnului: „Ce va da omul în schimb pentru 
sufletul său?" (Matei 16, 26). 

3 8 . Cred că această datorie de a învăţa pe oameni să nu-şi ucidă copiii 
este mai mult a preoţilor şi a păstorilor de suflete. Ei trebuie să arate credincioşilor, 
cu dovezi din Sfinta Scriptură, din învăţăturile Sfinţilor Părinţi si din dumnezeiestile 
canoane, cît de greu este păcatul uciderii şi cît de mare pedeapsă primeşte 
ucigaşul de la Dumnezeu. 

39. Prin avort se ameninţă viaţa de pe pămînt, se calcă porunca creaţiei 
dată de Dumnezeu în rai, se atentează la viata celor mai nevinovate fiinţe 
omeneşti, care sunt copiii; se destramă familia, se îmbolnăveşte societatea 
întreagă şi se aduc peste cei vinovaţi cumplite pedepse dumnezeieşti, atît în 
viaţă, cît şi după moarte. Apoi, sufletele copiilor avortaţi, nefiind botezate, nu 
pot intra în împărăţia lui Dumnezeu, ci aşteaptă ziua cea înfricoşătoare a 
Judecăţii, cînd singuri vor acuza pe părinţii care i-au ucis în faţa Dreptului 
Judecător lisus Hristos. 

40. Vai de aceia care-şi omoară copiii! 

Poate a omorît cineva un prunc; el a omorît poate un prooroc, sau un 
preot, sau un arhiereu, sau un preşedinte de ţară, sau cine ştie pe cine. Iar dacă 
a omorît unul, prin acela a omorît mii de suflete, că prin acela poate Dumnezeu 
voia să lumineze multe suflete. Dacă viata lui ar fi fost lumină, ar fi luminat 
popoarele. Deci, mare primejdie paşte pe cei ce ucid copii. Să nu ne temem 
numai de legile din afară, că acelea pedepsesc numai cu trei sau patru ani de 
închisoare, si asta e o nimica toată; să ne temem de temniţa iadului, care nu are 
sfîrşit în vecii vecilor! Că un singur avort opreşte 20 de ani de la Preacuratele 
Taine, şi dacă nu se spovedeşte omul şi nu se pocăieşte se duce pentru un 
singur avort în gheena focului. Dar poate veţi zice că pruncul era numai de o 
lună sau două şi n-a fost om întreg. Nu vă înşelaţi cu aceasta! Să vă spun legile 
Bisericii şi canoanele ei, să vă spun rostul zămislirii. Iată ce spune Sfintul Atanasie 
Sinaitul: „Precum cînd tună şi fulgeră, îndată vezi lumina fulgerului şi îndată 
auzi tunetul, aşa este şi cînd se împreună soţul cu soţia lui cea legitimă. In clipa 
aceea se zideşte trupul şi sufletul în trupul maicii lui". Şi dacă numai la un ceas 
după zămislire vei împiedica naşterea cu ceva, în orişice chip, ucigaş de om te- 
ai făcut. Să nu spui că-i numai de două luni, n-are încă suflet. Căci în clipa 
aceea, din sufletul părinţilor, darul lui Hristos şi prin suflarea Sfintului Duh, se 

zideşte şi sufletul, şi trupul. Deci nu vă înşelaţi, că nici o piedică împotriva 
naşterii nu-i binecuvîntată, ci e blestemată de Dumnezeu. 

41. Să înţeleagă femeile care îşi ucid copiii că sunt ucigaşe ale zidirii lui 
Dumnezeu şi vinovate de gheena focului. Căci dacă numai a urî pe cineva se 
socoteşte ucidere de oameni, după cuvîntul lui Hristos care zice: „cel ce urăşte 
pe fratele său, ucigaş de oameni este" (1 loan 3, 15) - şi „orice ucigaş de 
oameni nu are viaţă veşnică" - oare ce urgie a lui Dumnezeu va ajunge pe acea 
mamă care-şi ucide propriul său copil, chiar de ar fi zămislit prin puterea lui 
Dumnezeu, numai de o clipă? 

42. Să ştie orice femeie care şi-a ucis copiii, ori în ce chip, că nu va 
scăpa de pedeapsa lui Dumnezeu. Să nu spună că era zămislit numai de o zi sau 
de un ceas, că Dumnezeu nu caută la timp, ci la intenţia gîndului. 

43. Cum se va arăta femeia ucigaşă de prunci înaintea lui Dumnnezeu, 
fiind mai rea decît toate fiarele pămîntului? Aceleaşi pedepse vor primi şi acei 
soţi care se păzesc prin diferite mijloace de a nu naşte copii, deoarece intenţia 
lor este aceeaşi, de a omorî pruncii şi de a opri zămislirea zidirii lui Dumnezeu. 

44. Să nu-ti fie ruşine că eşti fată mare si ai făcut un copil. Nu. Dacă ai 
alunecat ca o fiinţă slabă, creşte-1 şi fă-1 un înger al lui Dumnezeu, şi prin acela 
ai să te mîntuiesti si tu. Să-1 creşti bine, cu frica lui Dumnezeu, si se va ruga 
pentru tine şi te va ierta Dumnezeu şi pe tine, şi va ierta şi pe părinţii tăi. Dar 
dacă, Doamne fereşte, îl pierzi, ai pierdut un înger, ai pierdut un sfint. Băgaţi de 
seamă că toţi greşim - cum zice Sfintul Apostol lacov -, dar nu trebuie să 
cădem în deznădejde, adică de la una să trecem la alta. Ai greşit într-un fel, nu 
cumva să cazi în alta, că uciderea este de o mie de ori mai mare păcat decît 
curvia. Pentru ce? Că ucigînd, iei viaţa unui suflet, şi un suflet e mai scump decît 
toată lumea. 

45. Omule, dacă tu ai semănat în ţarina ta porumb, grîu, orz, ovăz, 
cartofi, ce-ai pus, şi te-ai ostenit să pui sămînţa ta acolo, să ari, să semeni, ţi-ar 
părea bine dacă unul ar veni în batjocură şi ar strica sămînţa ta, ar zvîrli ţarina 
într-o parte şi-n alta, ar merge cu vitele pe acolo sau cu altceva şi ar distruge 
semănătura ta? Nu te-ai duce să te iei la bătaie cu el, sau să-1 dai în judecată, că 
ti-a stricat osteneala ta - omeneşte vorbind -, ti-a stricat sămînţa ta din ogor, 
care nădăjduiai să crească, să facă roade, să ai cu ce te hrăni la anul viitor? Nu- 
i adevărat asa? 

Dar oare nu Se supără Dumnezeu cînd seamănă şi tu strici sămînţa Lui? 
Ce zice apostolul? Arătură a lui Dumnezeu suntem. Da. Toată lumea este arătura 
si ţarina lui Dumnezeu. Dar în această ţarină si arătură, Dumnezeu seamănă. 
Ce seamănă? Sămînţa omenească, prin bărbat, în pîntecul femeilor. 

46. Auzi cui ne punem împotrivă? Auzi cui îi stăm împotrivă cînd facem 
avorturi şi distrugem sămînţa dată de Dumnezeu în pîntecele nostru? Ai auzit 
cui? Lui Dumnezeu, Care a semănat. Oare nu ne va trage la judecată? Oare nu 
ne va condamna cu dracii la munca veşnică, pentru că stricăm semănătura Lui 



pe care o seamănă? Ce-a zis Adam cînd a dobîndit primul fiu? Iată, am dobîndit 
om prin Dumnezeu! 

47. N-aveti voie să stricaţi zidirea lui Dumnezeu, semănătura si ţarina 
Lui. Lasă-1 să se nască! Lasă-1 să crească! Îmi spui că eşti săracă, că eşti bolnavă, 
că ţi-a spus doctorul că ai să mori! Dar care-i jertfa ta? Care-i datoria ta? Nu să 
mori născînd? De ce Biserica te pregăteşte înainte de naştere pentru moarte? 
Că dacă ar fi o femeie oprită de la Sfintele Taine 20 de ani, dacă-i gravidă, 
gata, i se dă voie să se împărtăşească. De ce a făcut Biserica aşa? 

li dă voie să ia Preacuratele Taine, că o pregăteşte de moarte. Cîte păcate 
ar avea o femeie însărcinată, dacă moare spovedită şi împărtăşită cu Preacuratele 
Taine, toate, toate i se iartă, dacă ar muri născînd. Femeia cînd moare născînd, 
moare pe altarul jertfei. Se jertfeşte pentru Hristos. Este muceniţă şi martiră. 
De aceea ne-a învăţat Apostolul Pavel: „Femeia se va mîntui prin naştere de fii" 
(1 Timotei 2, 15). 

48. Ţi-a spus doctorul că eşti slabă, că nu poţi purta sarcina, să-ţi facă 
operaţie. Nu! Cu credinţă în Dumnezeu du-te la masa naşterii! Du-te acolo la 
maternitate: „Doamne, dacă am să trăiesc, am să fiu mama acestui copil. Dacă 
nu, vreau să mor, să dau viaţă copilului, ca să trăiască copiii". 

Fericită si de trei ori fericită este mama aceea care moare născînd; îsi 
pune viaţa, ca să dea viaţă copilului său. 

49. Iar dacă şi de boli se tem femeile care nasc, spre a nu se îmbolnăvi, 
atunci să ducă viaţă de înfrînare, de curăţie şi de post, căci după mărturia 
Sfîntului Vasile cel Mare, cele mai multe boli vin asupra omului din cauza 
neînfrînării şi a necumpătării de la cele vătămătoare. 

50. Dacă vreo femeie este bolnavă, nu la ucidere de prunci să-şi găsească 
scăpare de pedeapsa lui Dumnezeu. Ci să se roage lui Dumnezeu cu umilinţă, 
cu post şi cu durere în inimă, căci la El este puterea şi îndurarea de vindecare a 
celor bolnavi. Postul, rugăciunea si înfrînarea întru curăţenie a celor căsătoriţi si 
bolnavi, acestea sunt leacul lor, iar nu uciderea de prunci nevinovaţi. 

51. Femeile care fac avort se îmbolnăvesc deseori de boli grele, 
nevindecabile, îmbătrinesc înainte de vreme, suferă mai ales de nervi, nasc 
copii bolnavi şi infirmi, nu se înţeleg cu bărbaţii lor, au mustrare de conştiinţă 
pînă la moarte, sau cel puţin timp de zece ani, dacă se pocăiesc şi primesc 
canonul rînduit de duhovnicii lor. Iar dacă nu, le aşteaptă canonul cel veşnic în 
muncile iadului, de care să ne ferească pe toţi Bunul nostru Mîntuitor. 

5 2 . Femeia care încearcă să înlăture durerea naşterii si să trăiască numai 
în plăcere cu bărbatul său, sau bărbatul care-i porunceşte femeii să împiedice 
naşterea, sunt cei mai mari criminali. Se abat de la porunca cea dintîi a lui 
Dumnezeu, cînd i-a spus femeii: înmulţind voi înmulţi durerile tale, întru dureri 
vei naşte fii. Si i-a mai dat un canon: si întoarcerea ta către bărbatul tău. 

Acest păcat distruge lumea. Nu numai că distruge natalitatea popoarelor, 
dar distruge sufletele şi atrage urgia lui Dumnezeu pe pămînt. 

5 3. Ce trebuie să facă o mamă însărcinată dacă soţul o sileşte la 
avort? Dar dacă este greu bolnavă şi are mulţi copii? 

Sfîntul Apostol Pavel zice aşa: „Femei, supuneţi- vă bărbaţilor voştri, precum 
se cuvine, întru Domnul" (Coloseni 3, 18). Aici trebuie să înţelegem că nu întru 
toate se cuvine femeii să se supună bărbatului, ci numai la cele ce se cuvin în 
Domnul. Poate bărbatul să o îndemne şi la lucruri de fărădelege, la furat, la beţie, 
la ură, la ceartă, la desfrînare, la ucidere, la secte, la necredinţă etc. La acestea nu 
se cuvine a se supune bărbatului, măcar şi moarte de ar răbda de la el. Că nu se 
cade a iubi şi asculta pe bărbat mai mult decît legea lui Dumnezeu. 

54. Femeia nu trebuie în nici un caz să se supună bărbatului ei, cînd 
acela o îndeamnă, sau o sileşte la avort, adică ucidere de prunci. Iar dacă 
femeia este bolnavă şi din acest motiv vrea să-şi piardă copiii, niciodată o pricină 
ca aceasta nu o va scăpa pe ea de osînda cea veşnică, de-şi va ucide pruncii ei. 
Femeia creştină si credincioasă, mai înainte de naştere este datoare să se 
spovedească la duhovnicul ei, să se împărtăşească cu Trupul şi Sîngele lui Hristos, 
chiar dacă are vreun canon de făcut şi, astfel, să se pregătească de moarte. 
Tocmai de aceea Sfinta Biserică dă voie femeilor înainte de naştere să se 
împărtăşească, chiar de ar fi oprite pe mulţi ani, căci Biserica lui Hristos are în 
vedere durerile naşterii şi primejdia morţii pentru mamele care nasc. 

55. Mamele care îşi omoară pruncii se mai mîntuiesc? 

Pentru avorturi, dumnezeieştile canoane opresc 20 de ani de la Sfinta 
împărtăşanie, dacă 1-a făcut cu voia. Dacă 1-a pierdut fără voie, numai doi ani. 

Dar femeile care se feresc să rămînă însărcinate, ce canon primesc? 

Care se păzesc să nu facă copii, sunt oprite de la Sfinta împărtăşanie 
nouă ani. Dacă încetează şi face canon, îl aduci la doi ani aproape de Sfinta 
Împărtăşanie. Dacă nu, intră la canonul celor care fac avort. 

56. Să înţeleagă femeile cele înţelepte şi credincioase şi să primească 
canonul cel dat lor de Bunul Dumnezeu cu toata bucuria si mulţumirea, că este 
spre iertarea păcatelor şi mîntuirea sufletelor lor. Iar dacă vreuna din ele va 
muri în chinurile naşterii, pe altarul jertfei şi va avea dreapta credinţă, aceea se 
va mîntui, cum spune Sfîntul Pavel, şi cu mucenicii se va socoti. Căci Biserica 
lui Hristos nu acceptă nici un motiv pentru uciderea de copii, adică avort, 
boală, sărăcie, primejdie, copii mulţi, bărbaţi răi etc. Toţi creştinii sunt datori să 
se jertfească pînă la moarte, acolo unde i-a rînduit Dumnezeu să trăiască. 

57. Rari gospodari şi rare femei care păzesc viaţa cinstită şi nu omoară 
copiii; foarte puţini au rămas. De asta vin vînturile astea secetoase şi aşteptăm 
potopul cu foc care bate la uşă, că nu mai poate suferi Dumnezeu urgia 
acestei lumi. 

58. Dacă ar fi omul fiară, n-ar fi o pagubă mare, că o fiară este mult 
inferioară omului, dar omul este chipul şi asemănarea lui Dumnezeu. De aceea 
cei ce fac avorturi distrug chipul lui Dumnezeu din om, icoana Preasfintei Treimi 
pe pămînt, şi este foarte mare păcat. 

59. Unde-i mintea acelor femei care se gîndesc nu să aibă copii, ci să nu 
aibă? Unde-i mintea acelor părinţi care nu postesc, nu se roagă şi nu fac 
milostenie, cerînd „Dă-nenouă, Doamne, copii?", ci, dimpotrivă, stau împotriva 
planului de creaţie al lui Dumnezeu, să nu aibă copii sau să aibă mai puţini. 

60. Păziţi-vă de gîndul acesta al uciderii de copii, mai tare decît toţi 
balaurii din lumea asta si decît toate. Păziti-vă! Că dacă tot veţi face mereu 

î î î 

avort, poporul nostru se împuţinează. Vom rămîne numai bătrînii şi vor veni 
alte popoare şi ne vor robi, că vom fi puţini şi nu vom mai avea copii ca să fie 
ostaşi ai tării si oameni de ispravă să conducă tara! 

6 1 . S-a prea înmulţit păcatul acesta şi este strigător la cer, şi aduce osîndă 
vremelnică si veşnică si în veacul de acum si în cel viitor. 

6 2 . Vai de noi şi de noi! Dacă toate păcatele noastre strigă la cer să vină 
mînia Domnului peste noi, cel mai mare păcat care este astăzi în lume şi cel mai 
cumplit, care va grăbi urgia lui Dumnezeu peste omenire, este uciderea de copii. 

BANII 

63. Cel ce se iubeşte pe sine mai mult decît pe Dumnezeu, este un 
închinător la idoli. La fel este şi cel ce se îngrijeşte de mîncare, de bani, de 
haine, de avere, mai mult decît de suflet, de biserică, de rugăciune, de 
spovedanie, de milostenie. 

64. Este motiv binecuvîntat să adune cineva bani? 

Din patru pricini, zic dumnezeieştii Părinţi, adună oamenii bani. Unii 
adună din lăcomie si iubire de avuţie, care este închinare la idoli si semn de 
necredinţă, ca să aibă, zic ei, la bătrîneţe, ca şi cum Dumnezeu nu poartă grijă 
de noi. Dar, oare, Cel ce te hrăneşte astăzi, nu te va hrăni si mîine? Alţii adună 
bani şi alte averi din plăcere, ca să mănînce mult şi să trăiască bine. Alţii, din 
slavă deşartă şi lux, ca să se îmbrace bine, cu haine scumpe, să zidească locuinţe 
mari şi să-i laude lumea. Iar alţii adună bani şi alte bunuri, ca o economie pentru 
ceilalţi, pentru familie, pentru obşte, pentru cei bolnavi. Aceasta nu este un 
păcat; ba încă ai şi plată, că n-ai irosit averea tuturor, nici n-ai dus-o la ai tăi. 

65 . Mi-amintesc că odată a venit la stareţul nostru, Protosinghelul loanichie 
Moroi, un om sărac cu o casă de copii, să ceară ajutor. Stareţul 1-a întrebat: 
„Frate, ai vacă cu lapte?". „Nu, părinte, i-a răspuns el, cu ce s-o cumpăr?". 
Atunci stareţul s-a sfătuit cu părinţii din consiliu şi i-a donat acelui sărac o vacă 
cu lapte care fătase de două săptămîni. 

Stareţul nostru asa ne zicea: „Lasă să mă duc eu în iad, că adun bani 
pentru obşte, decît să vă duceţi voi!", şi nu ne lăsa să avem bani la chilie. 
„Călugărul care are avere deosebită, este al doilea luda, spunea bătrînul, este 
fur si tîlhar, că fură din avutul obstei si duce la neamurile sale". 

66. Cînd eram eu frate în Sihăstria, nimeni nu-si încuia chilia, căci nici nu 
avea cine ce fura. Tot ce aveam nevoie ni se dădea de la obşte. Dar să vezi, cum 
a vrut vrăjmaşul să mă prindă în patima iubirii de argint. Prin anul 1937, pe cînd 

eram bucătar la mănăstire, a venit un credincios la noi şi mi-a zis: „Părinte Cleopa, 
iată ce monede noi si frumoase au ieşit!". Si mi-a dat una si mie. Eu am dus banul 
la chilie, l-am pus pe fereastră sub o hîrtie, ca să nu-1 vadă nimeni, şi am încuiat 
uşa. De la bucătărie mă duceam mereu la chilie şi săltăm hîrtia de pe geam, să 
văd dacă nu a dispărut banul. Nu trecea mult şi iar mă duceam la chilie. 

Într-o zi, văzînd eu că mi-a lipit vrăjmaşul inima de ban. încît ţineam uşa 
încuiată şi mă gîndeam numai la el, am făcut semnul Sfintei Cruci, am descuiat 
din nou usa chiliei si am dat banul la un sărac. Asa am scăpat atunci de iubirea 
de argint. 

67. Pe cînd eram frate, aveam talent la pictură. Mă învăţase pictura 
icoanelor un călugăr, Nil, de la Mănăstirea Secu. După ce am deprins desenul şi 
pictura cu acuarele, am început cu vopsele. Uneori venea egumenul la chilia 
mea, se uita cum pictez şi îi plăcea. Dar eu începusem să mă ispitesc de bani, că 
singur îmi cumpăram vopsele şi cele de nevoie pentru icoane. 

Odată a venit părintele stareţ la mine şi mi-a zis: „Ce preţ are icoana 
aceea?". „Nu are preţ, preacuvioase!" i-am răspuns. „Pe aceea, frate Costică, s-o 
ţii la preţ, că este frumoasă!" - mă ispitea bătrînul. Cînd am văzut eu că trebuie să 
mă tocmesc cu oamenii si să am bani, m-am temut să nu mă biruiesc de iubirea 
de argint. Intr-o zi vine iconomul la chilia mea şi-mi zice: „Frate Costică, lasă 
pictura şi hai la ascultare!". Atunci, am lăsat toate şi am fost trimis să pasc oile. 
Aşa m-am izbăvit de două păcate, de mîndrie şi de iubirea de argint! 

BEŢIA 

68. Beţia este mama desfrînării, din care se nasc toate urgiile. 

69. Beţia este păcat de moarte sufletească pentru orice om, că îl duce la 
desfrînare, la distrugerea familiei, la sminteală publică, la tot felul de boli, la 
sărăcie, la ucidere si la osînda veşnică. 

70. Pentru a combate mai cu tărie patima beţiei, cred că preotul trebuie 
să fie cu totul nebeţiv şi tuturor pildă de urmat. Apoi să se roage pentru cei 
pătimaşi ca Dumnezeu să-i întoarcă mai curînd la pocăinţă. Apoi să cunoască 
bine învăţăturile Sfintei Scripturi, ale Sfinţilor Părinţi şi hotărîrile sfintelor canoane 
şi să-i înveţe cu timp şi fără timp pe credincioşi a se înfrîna şi păzi de această 
blestemată patimă, care, cum spune Sfîntul Vasile cel Mare, „face pe om mai 
rău decît toate dobitoacele si fiarele". 

BISERICA, MERSUL LA BISERICĂ 

71. Un creştin care merge la biserică are 14 reguli canonice de 
bună-cuviinţă, dacă vrea să-1 folosească Sfinta Biserică. Dacă nu le împlineşte, 
se duce la biserică spre osîndă. 

1. Prima condiţie canonică pentru a merge la sfinta biserică este să te 
ierţi cu toţi. Dacă merge mama la biserică, sau tata, să zică: „Iertaţi-mă, măi 
băieţi! lartă-mă, soţie!" 

2. A doua condiţie canonică. Cînd mergi la biserică să duci un mic dar 
cin casa ta. Măcar o lumînărică, măcar un bănuţ, o prescură, un pahar de vin, 
ce poţi. Că prin acel mic dar pe care-1 duci tu la biserică se binecuvintează toată 
averea ta, căci îl dai jertfă lui Dumnezeu. 

3. A treia condiţie canonică. La biserică este bine să mergi mai de 
dimineaţă, ca să poţi apuca Evanghelia învierii de dimineaţă şi Slavoslovia. Şi 
totodată, dacă te duci mai devreme, te poţi închina liniştit, nu-i lume multă la 
biserică, te duci la locul tău fără să deranjezi slujba. 

4. A patra condiţie canonică. Totdeauna bărbaţii în biserică trebuie să 
stea în partea dreaptă, iar femeile în partea stingă. Şi în ordinea aceasta trebuie 
să stea în biserică: bărbaţii bătrîni în frunte, cei mai puţin cărunţi la spate, cei 
mai tineri în spatele lor, flăcăii şi băieţii tot aşa. La fel şi femeile. Iar între bărbaţi 
si femei, să lăsaţi o cărare în biserică, ca să meargă cine vine să se închine si să 
ducă darul la Sfintul Altar. 

5. A cincea condiţie canonică este să nu vorbiţi în biserică, că este mare 
păcat. Dacă este mare nevoie să vorbeşti, vorbeşte în şoaptă sau prin semne. 

6. A şasea condiţie canonică. Dacă mergi la biserică, să nu ieşi pînă nu 
se termină slujba. Numai, Doamne fereşte, dacă eşti bolnav, sau dacă păţeşti 
ceva. Dar altfel să nu ieşi, că, dacă ieşi înainte de terminarea Liturghiei, eşti 
asemenea cu luda, care a ieşit de la Cina de Taină, unde erau la masă 
Mîntuitorul cu Apostolii şi s-a dus şi L-a vîndut pe Hristos. Aşa arată Sfintul 
loan Gură de Aur. 

7. A şaptea condiţie canonică pentru cei ce merg la biserică. Cînd vă 
închinaţi la sfintele icoane, să nu sărutaţi sfinţii pe faţă, că-i păcat. Nu-i voie. 
Dacă sfîntul este pictat în picioare, îi săruţi picioarele, dacă este pictat pe jumătate, 
îl săruţi la partea de jos. 

8. A opta condiţie canonică. Să ştiţi că după ce dă preotul binecuvântare 
de Sfînta Liturghie, nimeni nu mai are voie să se închine la icoane în biserică 
sau să mai ducă daruri la altar, că este mare păcat. 

9. A noua condiţie canonică. Creştinii trebuie să stea în genunchi cînd se 
sfinţesc Preacuratele Daruri, cînd se cîntă: „Pe Tine Te lăudăm, pe Tine bine 
Te cuvîntăm... !". 

Cei ce au dezlegare şi vor să se împărtăşească cu Preacuratele Taine, 
trebuie să-şi ceară iertare de la toţi, de la cei mai bătrîni pînă la cei mai tineri. 
Dacă sunt bărbaţi, se duc la cei mai bătrîni oameni din frunte. Si de la care au 
avut vreo supărare, Doamne fereşte, să ceară iertare: „lartă-mă, frate! Iartă-mă, 
cumetre sau vecine!". 

La fel si femeile să se ducă la cele mai bătrîne si să ia iertare, să le sărute 
mîna, iar acelea să le sărute pe frunte. Această rînduială se face înainte de a 
merge la Sfînta Împărtăşanie. Şi apoi iei o lumînărică aprinsă şi la iconostas o 
dai în mîna paraclisierului; nu mergi cu ea înaintea preotului, în faţa Sfintului 
Potir. Pentru că în fata Sfintului Potir, cînd mergeţi, nu aveţi voie sa fiţi cu 

luminarea aprinsă, nici să mai faceţi semnul Sfintei Cruci, că-i mare primejdie. 
Mulţi, făcînd cruce, s-a întîmplat că au lovit Sfintul Potir, pe preot, şi au vărsat 
Sfintele. S-a întîmplat în multe biserici. 

10. A zecea condiţie canonică. După ce-ai primit Preacuratele Taine ale 
lui lisus Hristos, treci la uşa diaconească, că acolo să-ţi dea anafora şi un păhăruţ 
de vin. Apoi treceţi la strană sau în pridvor, să vă citiţi molitfele sau rugăciunea 
de mulţumire după Sfinta Împărtăşanie. 

Trebuie să stiti că nimeni nu are voie să se împărtăşească dacă nu si-a citit 
rugăciunile de împărtăşire (molitfele). Apoi, cele de mulţumire. 

Cel ce s-a împărtăşit, nu mai are voie să sărute mîna preotului. Pînă nu 
stai la masă nu mai ai voie să săruţi nici sfintele icoane, nimic, că ai primit pe 
Hristos atunci. După masă poţi să săruţi mîna şi sfintele icoane. 

După împărtăşanie n-ai voie să scuipi trei zile şi trei nopţi. Aşa-i după 
rînduiala canonică. Dar măcar pînă a doua zi, măcar 24 de ore să ţineţi minte. 
Trei zile arată cartea. Aşa este după Sfinta împărtăşanie. 

Cei căsătoriţi, care vor să se împărtăşească cu Preacuratele Taine, trebuie 
să păzească curăţia în familie, măcar trei zile, iar după ce s-au împărtăşit să ţină 
măcar două zile. Iar în posturi, trebuie să trăiască toate zilele în curăţie. 

1 1 . A unsprezecea condiţie canonică. Cel ce a venit la biserică dintr-o 
familie, se cheamă apostolul familiei. El trebuie să ia sfinta anaforă pentru toţi 
cei de acasă. 

Cei de acasă n-au voie, Doamne fereşte, în duminici si sărbători, să 
mănînce ceva, pînă nu vine cel de la sfinta biserică, să le aducă sfinta anaforă, 
să se împărtăşească cu sfinta anaforă în locul Preacuratelor Taine. Că sfinta 
anaforă pe greceşte se cheamă „antidoron", adică contra chip, ţine locul 
Preacuratelor Taine pentru cei ce nu pot să se împărtăşească. 

Duminica şi în sărbători, în timpul Sfintei Liturghii, n-ai voie să faci mîncare, 
că este mare păcat. Fă mîncarea de sîmbătă seara şi pune-o undeva la rece, că 
aveţi acum frigidere, si o încălzeşti cînd veniţi de la biserică. In caz de mare 
nevoie, după ce ieşi de la Sfinta Liturghie, ai voie să faci mîncare. Dar în timpul 
Sfintei Liturghii, cînd preotul leagă cerul cu pămîntul şi scoate părticele pentru 
milioane de suflete, tu să nu te apuci atunci să faci mîncare, că-i mare păcat! 

12. A douăsprezecea condiţie canonică. Cel ce a fost la sfinta biserică, 
cînd a zis preotul: „Cu pace să ieşim! Intru numele Domnului" şi a făcut otpustul, 
adică sfirşitul Liturghiei, face trei închinăciuni în mijlocul bisericii şi merge acasă. 
De la biserică să nu se oprească pînă la uşa lui. Nu cumva să-1 ducă diavolul de 
la biserică la crîşmă sau la joc, că atunci e vai de el. 

13. A treisprezecea condiţie canonică. Cînd mergi acasă, zi o rugăciune 
la sfintele icoane si cînd toţi stau la masă, tu să le povesteşti ce ti-a rămas si tie 
în cap de la biserică. „Uite, a fost Apostolul cutare, Evanghelia cutare; preotul 
a ţinut predica cutare; uite aşa a cîntat dascălul, aşa frumos a fost!", ca să audă 
şi cei ce n-au putut merge la biserică, din motive binecuvîntate. 

14. A paisprezecea condiţie canonică. După ce ai stat şi tu la masă, să te 
odihneşti două ore. Apoi trebuie să te duci în duminici şi sărbători să faci vizite 
şi să cercetezi pe cei bolnavi şi săraci. 

72 . Biserica este mama noastră spirituală. Ea ne-a născut pe noi la botez 
prin apă şi prin duh. Aţi auzit ce spune Sfîntul Apostol Pavel: aţi luat darul 
punerii de fii în baia naşterii de-a doua şi a înnoirii Duhului Sfînt. De atunci 
suntem toţi fii după dar ai lui Dumnezeu, de cînd ne-am botezat în numele 
Preasfintei Treimi. 

De aceea, vă rog din toată inima să iubiţi Biserica, mamă! Să vă fie dragă 
Biserica şi, cît puteţi, ziua şi noaptea să mergeţi la biserică. Care sunt mai 
bătrîni şi nu pot săracii, să stea mai puţin. Care sunt tineri pot să stea mai mult, 
pentru că pravila Bisericii îmbogăţeşte memoria fiecăruia şi darul Preasfîntului 
Duh vine asupra aceluia care ascultă cu evlavie sfintele slujbe ale Bisericii. 

73. Fără Biserică nu este mîntuire! Cine a ieşit din Biserică, nu mai are 
pe Hristos, că Biserica este trupul lui Hristos. Cine a ieşit din Biserică, nu mai 
este fiu după dar al lui Dumnezeu din Botez, ci este fiu al satanei, căci s-a rupt 
de la mama lui duhovnicească şi a luat-o după capul lui şi s-a pierdut. 

74. Tot ce este inovaţie în Biserica dreptmăritoare duce la dezbinare şi 
eres. 

75. Vă aduc aminte un cuvînt al stareţului meu, nu ştiu dacă voi mai 
vorbi vreodată, că eu sufăr cu inima şi poate într-o clipă am să mă duc de aici: 
„Măi băieţi, orice aţi face, orice n-aţi face, biserica, dragii mei, să n-o lăsaţi. Că 
dacă veţi tine biserica, Dumnezeu are să ridice locul acesta mult mai frumos de 
cum a fost mai înainte de a arde. Iar dacă nu, se va pustii". 

76. Cît de frumos este în biserică cînd suntem cu toţii! Ne simţim ca în 
rai, cînd vezi că toţi sunt pe la străni, toţi în biserică, alţii la Sfîntul Altar. Vă rog 
din toată inima, că întotdeauna v-am spus aşa, să dăm mare întîietate şi să 
avem mare grijă mai întîi de sfinta biserică. 

77. Biserica lui Hristos cea dreptmăritoare are un brîu, cu care este 
încinsă de-a lungul anului. Pe acest brîu se găsesc douăsprezece mărgăritare 
preascumpe şi preasfinte, adică cele douăsprezece praznice împărăteşti. 

78. Cea mai mare scoală din lume este Biserica. 

7 9 . Care este poziţia evanghelică a Bisericii Ortodoxe faţă de oameni 
în general? 

Biserica noastră Ortodoxă, avînd în vedere învăţătura marelui Apostol 
Pavel, care zice: „Vă îndemn, înainte de toate, să faceţi cereri, rugăciuni, mijlociri 
şi mulţumiri pentru toţi oamenii" (1 Timotei 2, 1-2), face rugăciuni pentru cei 
mai sus pomeniţi, pentru conducători, pentru necreştini, pentru necredincioşi 
şi cei de alte religii, dar numai în chip sobornicesc, nepomenindu-i pe nume, 
deoarece unii ca aceştia nu au împărtăşire cu noi. 

De exemplu, cînd auzim la Sfinta Liturghie pe preot zicînd: „să le descopere 
lor Evanghelia dreptăţii, să-i înveţe pe dînşii cuvîntul adevărului, să-i unească pe 

dînşii cu Sfînta sa Sobornicească şi Apostolească Biserică..."; sau cînd zicem: 
„Pentru pacea a toată lumea..." şi celelalte, atunci Biserica noastră 
dreptmăritoare se roagă în chip sobornicesc cum am zis, pentru toţi oamenii, 
dar nu nominal, ci numai în general. A ne ruga împreună cu ei ne opresc 
dumnezeieştile canoane (Apostolic 9, 10, 45, 64; Laodiceea 6, 7, 33). 

Biserica Ortodoxă, faţă de toate confesiunile creştine, faţă de popoarele 
păgîne, precum şi fată de necredincioşi, păstrează învăţătura Mîntuitorului de 
a socoti pe toţi oamenii aproapele nostru (Matei 22, 39) şi a urma cele zise: 
..Ce voiţi să vă facă vouă oamenii, faceţi şi voi lor asemenea" (Matei 7, 12). 
Cît priveşte credinţa lor, nu putem avea împărtăşire cu ei nici în rugăciune, 
nici în celelalte Taine ale Bisericii lui Hristos, pînă nu vin la dreapta credinţă 
(Canoanele 10 şi 11 Apostolic). Iar cît priveşte păcatele lor, nu avem voie a-i 
urî pe ei, ci pe diavolul prin care au căzut, după cum zice Sfintul Isaac Şirul: 
..Iubeşte pe cei păcătoşi, dar urăşte faptele lor şi nu-i dispreţui pentru aceste 
fapte" (Filocalia, voi. X, cuvîntul 5). Cu alte cuvinte, a urî boala, iar nu pe 
bolnav. Cît despre secte şi orice fel de erezii, nu avem voie nici a ne ruga împreună, 
nici a mînca cu ei, nici în casă a-i primi, ca nu cumva de lucrurile cele rele ale lor, 
şi de ereziile lor să ne împărtăşim (11 loan 1,10-11; 11 Ecumenic, canon 5; 
111 Ecumenic, canon 7; VI Ecumenic, canon 1 şi 2 etc). 

BLÎNDETEA 

80. Trebuie să folosim cu grijă blîndeţea, care stă totdeauna la mijloc, 
între mînie şi dragoste. Nici atît de blînzi încît să se hulească Evanghelia şi 
numele lui Dumnezeu înaintea noastră din pricina dragostei; nici cu totul aspri 
şi neînduplecaţi, încît să pornim spre mînie şi răzbunare pe aproapele nostru. 

BLESTEMELE, FARMECELE SI VRĂJILE 

81. Vine deunăzi o biată creştină din Bucovina. „Domnu părinte - aşa 
vorbesc ei -, vai de mine, ne-o intrat în casă o broască cu gura cusută. Şi am găsit 
la ţîţîna porţii o coadă de cocoş legată cu trei verigi". „Si ce-i?". „Tare mă tem!" 

Vai de capul nostru! Ne-am îmbrăcat cu Hristos, de Care se cutremură 
cerul şi pămîntul şi toţi dracii din iad, şi ne temem de o broască cu gura cusută. 
Ce creştini suntem noi? O nebună de femeie a prins o biată broască, şi în loc 
s-o lase să mănînce un fir de iarbă, i-a cusut gura. Altă nebună se teme de 
broască, că-i cu gura cusută. Unde-i credinţa noastră? Şi se teme că i-a legat o 
coadă de cocos. Dar ce poate să-ti facă tie coada de cocos si broasca? Tu, care 
ai pe Hristos în tine şi nu numai pe Hristos, toată Sfînta Treime! N-auzi ce 
spune Hristos? Eu şi Tatăl vom veni la el şi lăcaş la el vom face. Deci, în inima 
noastră este Sfînta Treime de la Botez. 

Mare putere am primit şi mari daruri la botez. Dacă am fi ţinut legătura 
cu Mîntuitorul Hristos şi dacă ne-am fi lepădat într-adevăr de satana şi de toate 
lucrurile lui, cum am spus la botez, nu ne-am fi temut de nimic. Că auzi ce zice 



26 

psalmul: „Nu mă voi teme de frica de noapte, de săgeata ce zboară ziua, de 
lucrul ce umblă întru întuneric, de întîmplare şi de dracul cel de amiază-zi" 
(Psalmul 90. 5-6). Şi iarăşi zice Duhul Sfint: „Nu mă voi teme de rele, că Tu cu 
mine eşti" (Psalmul 22. 4). 

Deci să nu ne temem de altcineva, decît de Dumnezeu. Dacă ne vom 
teme de El si-L vom avea în inima noastră si în mintea noastră si în gura 
noastră totdeauna, tot iadul n-are ce ne face. Nu cu puterea noastră. Noi suntem 
praf şi cenuşă. Cel ce ne întăreşte pe noi şi ne păzeşte şi care lucrează prin noi 
este Hristos. 

82. în casă, cînd eşti amărîtă, ca mamă, si ai zis un blestem - că omul 
cînd este supărat, mai scapă cîte un blestem -, nu-i o crimă că ai zis. Dar cînd 
te duci la spovedanie, să spui: „Părinte, cînd eram necăjită, am blestemat copiii". 
Te-a dezlegat duhovnicul, dezlegată eşti. Dar tu să spui la spovedanie. Dar dacă 
moare mama şi a blestemat copiii, nici copiii nu putrezesc, şi ea se duce în 
fundul iadului. Că blestemul de mamă este mai puternic decît al preotului, pentru 
că ea are cea mai mare autoritate de la Dumnezeu asupra copilului. Nimeni nu 
se jertfeşte mai mult pentru copil în lumea asta ca mama. 

Mai degrabă să iei varga să-1 baţi de o sută de ori, decît să-1 blestemi. Auzi 
ce spune Solomon: Varga şi nuiaua dau înţelepciune copilului, iar copilul lăsat 
de capul lui, va aduce mare scîrbă şi mare ruşine părinţilor săi. 

8 3 . Vă temeţi de vrăji! Să aveţi frică de Dumnezeu şi grijă să nu-L supăraţi 
cu păcatele. Şi farmecele nu vor avea nici o putere! Spovediţi-vă de păcate, 
postiţi şi mergeţi la Sfîntul Maslu. 

84 . Cei ce au credinţa tare în Dumnezeu să-i ceară neîncetat ajutorul. Iar 
cei slabi în credinţă, care au cerut vreodată ajutorul vrăjitorilor, dacă vor să se 
mîntuiască, mai întîi să se spovedească de acest păcat şi să ceară canon. Apoi, 
să nu mai apeleze la ajutorul satanei în orice nevoie ar fi, ci numai la Dumnezeu 
să alerge. Apoi să se roage cît mai mult cu rugăciuni şi lacrimi din inimă 
(Deuteronom 4, 29; Psalmul 118, 58; leremia 29, 13) şi aşa, cu răbdare şi 
credinţă, se vor izbăvi de vrăji şi vor primi darul Duhului Sfint. 

85. Care sunt urmările păcatului vrăjitoriei? 

Cei ce fac vrăji şi cei ce aleargă la vrăjitori fac un mare păcat împotriva 
Duhului Sfint, căci lasă pe Dumnezeu şi cer ajutorul diavolilor. Renunţă la 
rugăciunile Bisericii şi intră în casele vrăjitorilor. Se leapădă de slujitorii lui Hristos, 
adică de sfinţii preoţi şi se duc la slujitorii satanei. Adică, lasă apa cea vie, 
preotul şi harul mîntuirii din Biserică şi, pentru interesele lor pătimaşe şi omeneşti, 
cer ajutorul vrăjmaşilor lui Hristos, adică al vrăjitorilor şi vrăjitoarelor. Se leapădă 
de adevăr şi primesc în loc minciună, căci toate cuvintele vrăjitorilor sunt minciună 
şi amăgire diavolească. 

Un păcat aşa de mare împotriva Duhului Sfint nu se iartă celor vinovaţi 
„nici în veacul de acum, nici în cel ce va să vină", după cum spune Hristos, de 
nu se vor pocăi toată viaţa. Pentru un astfel de păcat vin asupra celor vinovaţi, 

care aleargă la vrăji, tot felul de răutăţi şi primejdii. Mai întîi, mustrarea conştiinţei 
că au lăsat pe Dumnezeu şi au cerut ajutor vrăjmaşului lui Dumnezeu. Apoi, 
este oprirea pentru mulţi ani de la Sfinta împărtăşanie, de la 7 pînă la 15, şi 
chiar 20 de ani. Apoi, cei ce cred şi aleargă la vrăji, scot din inima lor darul lui 
Dumnezeu şi aduc în casa lor şi în inima lor duhul diavolului. Apoi, cei ce fac 
vrăji şi cred în ajutorul lor, se leapădă de Hristos şi se unesc cu diavolul. Apoi, 
cei ce fac vrăji şi aleargă la acestea nu se cade a se mai numi creştini, ci apostaţi. 
Apoi cei vinovaţi de acest greu păcat sunt pedepsiţi de Dumnezeu cu boli grele 
şi fără leac, cu suferinţă în familia lor, cu pagube şi neînţelegere, cu sărăcie şi 
moarte cumplită. Şi dacă nu se spovedesc la preot şi nu-şi plîng păcatul acesta 
cu lacrimi toată viaţa, nu se pot mîntui. Vrăjitorii şi cei ce cred şi aleargă la 
ajutorul diavolului, dacă nu se părăsesc de aceasta şi nu se pocăiesc „se leapădă 
cu totul din Biserică", adică se despart de Hristos şi se dau de bunăvoie în 
mâinile vrăjmaşului, iar dacă mor în acest păcat, nici nu se îngroapă cu preot, ci 
asemenea celor păgîni şi lepădaţi de credinţă, spre veşnica lor osîndă în muncile 
iadului, lată urmările grozave ale vrăjitoriei. 

86. Noi cînd ne îmbolnăvim, sau avem necazuri, sau suntem nedreptăţiţi, 
sau avem pagube, sau feciori de căsătorit, sau alte greutăţi în familie, să nu mai 
alergam la ajutorul diavolului şi al slugilor lui, care sunt vrăjitorii şi ghicitorii, ci 
la Biserică să alergăm şi la preoţi, la rugăciune şi la post şi îndată ne va ajuta 
Bunul nostru Tată care ne-a zidit, căci are milă de noi. 

8 7 . Ii îndemn pe credincioşi să nu se ducă la cei care descîntă, la vrăji sau 
la deschiderea pravilei" care este vrăjitorie cu lucrurile sfinte, numită de Sfinţii 
Părinţi „ghitia". 

BOALA, BOLNAVII 

88. Sfîntul Efrem Şirul zice aşa: „Dumnezeu de la omul bolnav, două 
lucruri cere: Să mulţumească lui Dumnezeu pentru boală şi să se roage neîncetat". 
Nunaiatît. Nu cere post, nu priveghere, nu plecare de genunchi, nu culcarea 
pe jos, nu tîrzia mîncare, nu uscata mîncare, nu puţina mîncare, nu starea de 
toata noaptea, nu cere de la dînsul nimic, decît aceste două lucruri. Orice bolnav 
care crede în Hristos şi are dreapta credinţă, atît trebuie să zică: „Mulţumescu-Ţi 
Tie Doamne, că-mi dai suferinţă si certare. Multumescu-Ti Tie, Doamne, că 

' 5 5 5 5 5' ' 

mă iubeşti si mă cerţi"; si „Doamne, lisuse Hristoase, Fiul lui Dumnezeu, 

5 5 5 ' 5 " ' ' ' 

miluieşte-mă pe mine, păcătosul". Acestea se cer de la tot sufletul, fie bolnav, 
fie sănătos, dar de la bolnav numaidecît. 

8 9 . Dumnezeu ştie că trupul se smereşte prin boală şi nu mai trebuie să- 
1 înlhnezi cu postul, cu asprimea, cu cutare; deja trupul este smerit, mai mult 
decît puterea lui de suferinţă. Şi de aceea se cere osteneala duhului, rugăciunea. 
De la aceasta nu-i scutit nimeni pînă la ultima suflare. 

90. Ferice de cel ce rabdă boala cu mulţumire, că Dumnezeu, văzînd 

5 ' ' 

asta, îl vindecă fără doctori. 

9 1 . Cine mulţumeşte lui Dumnezeu în boală, este un martir de bunăvoie. 

9 2 . Cea mai mare slujbă pentru cei bolnavi este Sfîntul Maslu. Dar nu 
foloseşte, dacă omul nu este spovedit. Deci, mai întîi spovediţi-vă de toate 
păcatele şi apoi faceţi Sfîntul Maslu cu cel puţin trei preoţi. 

9 3 . Preacuvioase Părinte, cum să ne rugăm noi, cei bătrîni şi bolnavi, 
care nu mai putem face metanii şi închinăciuni, ca să ne împlinim totuşi 
canonul nostru călugăresc? 

Părinte, aşa să faci: Pune ceasul să sune după două ore şi te rogi în 
genunchi pe pat sau pe scaun, rostind cu mare atenţie rugăciunea lui lisus! 
Acesta este canonul pentru călugării bătrîni şi bolnavi, care nu pot să facă altă 
nevoinţă. Apoi îţi citeşti şi pravila călugărească de fiecare zi. Cu cît ne vom ruga 
mai cu atenţie si cu lacrimi, cu atît ne iartă Dumnezeu. 

BOTEZUL 

94. Voi stiti cîte botezuri sunt? Ati citit Dogmatica Sfintului loan 
Damaschin? Să ştiţi că sunt nouă botezuri pînă la sfîrşitul lumii! 

Primul botez a fost potopul, cînd Dumnezeu a înecat păcatul cu apă! 

Al doilea botez a fost trecerea poporului ales prin Marea Roşie, „prin 
mare şi prin nor", care închipuia pogorîrea Duhului Sfint. 

Al treilea botez a fost botezul leviţilor, adică tăierea împrejur, din Legea 
Veche. Nimeni nu putea din leviţi să se taie împrejur, sau să fie preot, dacă nu 
se boteza mai întîi cu apă, nu-şi spăla cu apă hainele şi trupul său. 

Al patrulea botez a fost botezul lui loan Botezătorul, numit şi Botezul 
Pocăinţei. 

Al cincilea botez a fost botezul prin apă şi prin Duh, botezul nostru creştin 
dat nouă de Hristos şi de Sfinţii Apostoli. N-a zis Mîntuitorul Hristos lui Nicodim: 
„De nu se va naşte cineva din apă şi din Duh, nu va putea intra în împărăţia 
Cerurilor"? 

Al şaselea botez este botezul Spovedaniei. Că a zis Mîntuitorul, cînd a 
suflat Duh Sfînt peste Apostoli: „Cărora le veţi ierta păcatele, se vor ierta şi 
cărora le veţi tine, ţinute vor fi". Acest botez este instituit de Mîntuitorul, îndată 
după înviere, cînd a dat Apostolilor puterea de a lega şi a dezlega păcatele 
oamenilor: „Orice veţi dezlega pe pămînt, va fi dezlegat şi în ceruri şi orice veţi 
lega pe pămînt va fi legat şi în ceruri". 

Al şaptelea botez este botezul pogorîrii Duhului Sfînt; cînd S-a pogorît 
în chip de limbi de foc şi i-a făcut pe Apostoli să vorbească în toate limbile de 
sub cer. 

Al optulea botez este botezul sîngelui, al muceniciei. Căci a zis celor doi 
fii ai lui Zevedei, care, la îndemnul mamei lor, cereau să stea unul de-a dreapta 
si altul de-a stînga! „Nu stiti ce cereţi! Botezul cu care am a Mă boteza, vă veţi 
boteza şi voi". Botezul sîngelui cu care S-a botezat Hristos pe Cruce, este al 
optulea botez. Acesta este cel mai sfînt botez de sub cer, că după acest botez nu 

mai poate greşi omul. Se botează în sîngele său, în care S-a botezat Hristos pe 
cruce si S-a înălţat la cer. 

Al nouălea este botezul de la sfîrsitul lumii, botezul cu foc, care nu mai 
este mîntuitor, ci chinuitor pentru veacul veacului, cînd toată lumea o să treacă 
prin foc, să ardă. Pentru unii focul va fi spre curăţire şi mîntuire, iar pentru alţii 
spre munca veşnică. 

95. Voi ştiţi că, pînă la Botez, cerul este închis pentru sufletele nebotezate? 
Pînă nu-i botezat, n-are intrare în împărăţia Cerurilor. 

96. De la botez, avem doi îngeri. Avem un înger rău pe umărul stîng şi 
un înger al dreptăţii, de la Ceata Stăpîniilor din cer, pe umărul drept. Unul scrie 
cele bune; celălalt, cele rele. Nu numai ce-am făcut rău, ci şi ce-am gîndit. El îţi 
da gînd rău şi dacă vede că-1 primeşti, scrie: „în ziua cutare, în ceasul cutare, a 
primit gîndurile mele cele rele pe care i le-am dat eu". Şi el le scrie acolo. 

9 7 . Băgaţi de seamă cum săvîrşiţi botezul. Vin femeile aici cu copii bolnavi 
le epilepsie. Copilu-i mic şi-1 ia diavolul în primire şi-1 munceşte. Ştiţi de ce? 
Am găsit în Pravila Mare. Pentru că la Botez preotul nu le citeşte cu atenţie şi 
evlavie toate lepădările de satana. 

98. Cînd faceţi un Botez, să nu vă grăbiţi. Sau, dacă ai două sau trei în 

acceeaşi apă - poate să fie şi unul -, dacă-s mai mulţi copii, să fie de acelaşi sex 

si cat trăiesc ei nu se pot înrudi prin căsătorie, căci au devenit rudenii spirituale, 

adică "fraţi de cruce". Cînd sunt mai mulţi copii, se pot citi lepădările la toţi o 

data dar îi pomeneşti pe fiecare pe numele său, cum îi cheamă. 

99. Botezul, ca orice Taină, se face cu scumpătate şi cu iconomie, adică 
cu pogorămînt, de nevoie. Botezul cu scumpătate se face numai de episcop şi 
de preot şi numai în biserică şi numai prin trei afundări. Aşa este Botezul 
desâvîrşit. Botezul prin stropire sau prin turnare este aprobat de Biserică numai 
cu iconomie, adică de nevoie. 

100. Cu toate că Botezul prin stropire şi turnare nu-i desăvîrşit, este cu 
lipsă. Biserica îl priveşte cu iconomie, că este făcut în numele Preasfintei Treimi. 

Apoi, la mare nevoie, cînd pruncul după naştere este ameninţat să moară, 
Biserica îngăduie să-1 boteze nu numai preotul, ci şi un diacon, un călugăr, un 
mirean, o femeie şi chiar moaşa care ajută la naştere, numai să zică cuvintele 
acestea: „Se botează robul lui Dumnezeu (cutare), în numele Tatălui. Amin. Şi 
al Fiului. Amin. Si al Sfintului Duh. Amin". 

Aceşti copii botezaţi de femei sau de călugări, sau de diacon sau de 
moaşă, ca să nu moară nebotezati, dacă li s-au zis cuvintele acestea si au 
rămas în viaţă, preotul nu le mai poate repeta în veac. El face lepădările şi 
cealaltă slujbă şi îi miruieşte cu Sfintul şi Marele Mir. Apoi îi împărtăşeşte cu 
Sfintele Taine. Cuvintele dogmatice referitoare la ipostasurile Sfintei Treimi 
nu se mai repetă. Că preotul, dacă le mai repetă, a doua oară, răstigneşte pe 
lisus Hristos şi nu mai poate fi preot. De aceea stiliştii, care ţin stilul vechi şi 
botează a doua oară sunt eretici. 

101. Cine poate boteza un copil? 

Pentru Botez să vă alegeţi oameni creştini ortodocşi. La fel şi pentru 
Cununie. Numai atîta să vă feriţi: La Nuntă şi la Botez să nu puneţi naşi mulţi, 
că te-ai făcut rudenie cu toţi aceia, rudenie spirituală, şi copiii voştri în veac nu 
se mai pot lua neamuri. 

Se pot boteza copiii avortaţi? 

Cine a îndrăznit să boteze un copil mort ori avortat, nebotezat, nu mai 
poate fi preot în veacul veacului. Ce botezi? Ţarina? Doar sufletul a plecat din 
clipa cînd a murit. Cum? Te-ai făcut preot şi te-apuci să botezi la cimitir şi să 
înşeli lumea? Mare nebunie! 

Am auzit pe undeva că preotul botează la Botezul Domnului pe cei avortaţi. 
Asta-i nebunie! Asta-i ieşire din minţi! Nu se botează în veacul veacului! A plecat 
sufletul lui. Stiti voi unde stau copiii nebotezati? Să tineti minte, care sunteţi aici! 
Copiii nebotezaţi ai creştinilor stau în partea de miazănoapte din ceruri, unde 
este un fel de ceată, cum este la noi în zori de ziuă, cînd nu s-a luminat. 

102. Dacă cei ce au copii morţi nebotezaţi se mărturisesc curat la duhovnic 
si fac canonul si nu mai fac această urgie, se mîntuiesc. 

10 3. Se pot pune două nume la botez ? 

Nu se pun două nume la botez în veac. Numai unul şi ortodox! Niciodată 
să nu puneţi două nume la copii. Unul şi ortodox! Că părticica este pentru un 
suflet nu pentru două. Aşa este! Mînca-v-ar raiul, să vă mănînce! Aşa să vă văd 
în rai, mamă, pe toţi! Pe toţi! Doamne fereşte, unul să nu rămînă la munci! Toţi 
să vă bucuraţi în grădinile raiului! Toţi, mamă! 

BUCURIILE DUHOVNICEŞTI 

104. După cum zic dumnezeieştii Părinţi Nicodim Aghioritul, Grigorie 
Sinaitul si alţii, sunt sase feluri de bucurii sau dulceti duhovniceşti, din care se 
nasc si dulcetile mintii. 

î î î 

Prima dulceaţă duhovnicească a minţii este lucrarea tuturor poruncilor lui 
Dumnezeu; 

A doua dulceaţă duhovnicească a minţii este cîştigarea tuturor faptelor bune; 

A treia dulceaţă duhovnicească a minţii este citirea dumnezeieştilor Scripturi 
si a Sfinţilor Părinţi; 

A patra dulceaţă duhovnicească a minţii sunt raţiunile zidirilor sau 
contemplaţia naturală în duh sau raţiunile lucrurilor, cînd omul se suie cu mintea, 
ca pe nişte scări, de la zidirea aceasta simţită şi văzută la cea nevăzută. Şi prin 
contemplaţia naturală în duh îşi foloseşte sufletul său şi meditează la cele cereşti; 

A cincea dulceaţă duhovnicească a minţii este taina iconomiei în Trup, 
adică întruparea lui Dumnezeu-Cuvîntul şi cugetarea de-a pururea la taina 
iconomiei în Trup, care se numeşte Taina Tainelor şi necunoscută de mintea 
îngerească şi omenească este. Căci taina iconomiei în Trup pururea rămîne 
taină, neînţeleasă de oameni şi de îngeri, cum a putut Dumnezeu Cel negrăit şi 

necuprins de toate să încapă în pîntecele Fecioarei, cum însuşi Dumnezeu 
purcede pe Preasfîntul Duh, cum este naşterea cea mai înainte de toţi vecii a lui 
lisus Hristos şi altele de felul acesta. Şi cum prin taina iconomiei în Trup s-au 
învăţat şi îngerii înţelepciunea lui Dumnezeu cea de multe feluri prin Biserică. 
Aceasta este a cincea dulceaţă duhovnicească a mintii; 

A şasea dulceaţă duhovnicească a mintii, si chiar prea duhovnicească, 
este cugetarea la însuşirile lui Dumnezeu, sau mai bine zis „teologia catafatică, 
afirmativă" sau „pozitivă", despre cele ce se pot vorbi de însuşirile lui Dumnezeu 
si care nu ating fiinţa lui Dumnezeu, ci se vorbeşte în jurul fiinţei lui Dumnezeu. 

Acestea sunt cele sase puncte si titluri ale celor sase feluri de dulceti 
duhovniceşti ale mintii. 

105. Nu se poate mîntui nimeni numai cu bucurii duhovniceşti, numai 
cu mîngîierile Duhului Sfînt şi cu viaţa paşnică şi liniştită. Dar de ce? Hristos 
ne-a spus nouă: „în lume, necazuri veţi avea" şi „prin multe scîrbe vi se cade să 
intraţi în împărăţia Cerurilor" (loan 16, 33). 

Cînd avem bucurii si mulţumiri duhovniceşti si veselia cea duhovnicească 
în inimă, să nu ne oprim aici, ci să ne gîndim că trebuie să trecem de la aceste 
momente la altele, adică să primim să suferim cu dragoste şi bucurie, să răbdăm 
toate scîrbele şi întîmplările grele pentru împărăţia Cerurilor, adică să-L urmăm 
pe Hristos de la Tabor şi la Golgota. 

BUNAVESTIRE 

106. Ziua de astăzi este mai sfînta si mai înveselitoare decît toate zilele 
veacului, căci aduce bucurie si vesteşte mîntuirea la toată lumea. Astăzi, Dumnezeu 
a căutat cu milă şi cu îndurare din cer pe pămînt, că a auzit suspinele strămoşilor 
noştri şi plîngerea tuturor celor ce se chinuiau în iad, de la începutul lumii. 

CĂDEREA LUI ADAM 

107. Deosebirea dintre căderea îngerilor răi şi a omului este că îngerii au 
căzut cu voia lor, deci din libertate, iar omul a căzut din amăgire şi din îndemnul 
diavolului. Iar „păcatul cu sfătuire", spune Sfîntul loan Gură de Aur, „jumătate 
este al celui ce îl face şi jumătate al celui ce 1-a sfătuit". 

Dumnezeu a îngăduit omului în rai să facă păcatul cel mai mic, adică să 
mănînce din pomul cunoştinţei binelui şi răului. Că dacă mînca din pomul vieţii, 
cum spune Sfîntul loan Gură de Aur, omul nu mai avea pocăinţă niciodată, se 
împietrea la inimă ca diavolul, cădea ca diavolul, nu mai murea niciodată şi se 
chinuia în veci în iad, asemenea satanei. 

La căderea lui Adam au contribuit două patimi raţionale ale omului: mîndria 
şi pofta. Prin căderea sa, omul Adam nu a pierdut total harul lui Dumnezeu, 
căci a căzut din ispita diavolului. Astfel, harul şi arvuna mîntuirii au rămas în 
om, pentru că a greşit din neştiinţă şi pentru că este purtător de trup pămîntesc. 
Numai celui ce se leapădă de Dumnezeu i se ia harul Duhului Sfînt, dar şi acesta 

este primit prin pocăinţă. Iar cel ce greşeşte din neştiinţă, păstrează harul, însă 
acoperit de păcate. 

108. Oamenii au căzut în clipa cînd s-au îndoit de cuvîntul lui Dumnezeu, 
îndată ce satana le-a răpit frica de moarte, zicînd: „Nu veţi muri, ci veţi fi vii...", 
omul a căzut în imaginaţie şi apoi în păcat. Cea mai mare pagubă este să uite 
omul de moarte. Cum i-a şters omului din minte frica morţii, îndată a murit prin 
păcat. Sfîntul loan Gură de Aur spune că primul om a căzut prin trei lucruri: 
femeia, lemnul (pomul) şi neascultarea. Şi tot prin trei lucruri va fi mîntuit: 
Maica Domnului, Crucea si ascultarea. 

CĂLUGĂRIA, CĂLUGĂRII 

109. Cum trebuie să mă pregătesc pentru mănăstire? 

Cînd vii la mănăstire asa trebuie să vii: Să fii hotărît să rabzi moartea de 
la toţi! 

110. Dacă eşti hotărît să rabzi trei bătăi pe zi şi o dată mîncare la trei 
zile, atunci rămîi în mănăstire! 

111. Mănăstirea este spital duhovnicesc pentru orice păcătos! Mănăstirea 
îi vindecă pe toţi! 

112. Orice mănăstire este rai duhovnicesc, dacă mintea ta va fi rai. 
Dacă mintea ta va fi iad, iad rămîne! 

113. Nu-i de ajuns să laşi numai averea pentru Hristos. Trebuie să laşi şi 
ura, şi zavistia, şi desfrîul, şi furtişagul, şi minciuna, şi răutatea, şi pîra, şi invidia, 
şi lenevia, şi nebăgarea de seamă, şi toate fărădelegile, şi păcatul. Abia atunci 
ne facem cu adevărat ucenici ai lui Hristos, cînd lăsăm toate. 

114. Tu vezi o albină cum zboară din floare în floare, prin meri, prin 
cireşi, şi ia din floare numai nectarul cel dulce! Din zece kilograme de nectare, 
ea face două kilograme de miere. Dar albina se pune pe multe flori. Şi sunt flori 
care deasupra au nectar, iar mai jos au otravă. Ea nu ia otravă, că nu-i proastă! 
Albina ia de la fiecare floare ce-i bun. Otrava o lasă acolo. 

Asa să fii si tu! Fiecare cît ar fi de rău în mănăstire, are si ceva bun. Ce 
este bun împrumută de la el! Părintele ăsta este aşa, dar uite este milostiv, este 
sîrguitor, este sfătuitor. Ce vezi că este bun, ia! Ce este rău, otrava, las-o acolo, 
că nu-ti trebuie! Nu te face nimeni cu sila s-o iei. Si atunci nu te vei mai sminti, 
oriunde vei fi. Poţi să stai în Bucureşti pe Calea Victoriei. Numai să ştii cum să 
te conduci. Asa este. 

Iar dacă nu, tu du-te şi-n pustie, că diavolul vine după tine! Tu mergi cu 
trenul 24 de ore şi el cît ai clipi din ochi este aici. 

115. Cînd vei sta nouă ani în mănăstire şi vei lua şapte bătăi pe zi şi 
mîncare o dată la trei zile, atunci vei fi călugăr bun! 

116. Cine vrea să vină la mănăstire sau să se retragă la sihăstrie, acela 
trebuie să se roage mult şi să postească după putere. Altfel, rîde diavolul de el. 
Cu cît stăruie călugărul mai mult în rugăciune, cu atît sporeşte mai mult. Sfîntul 

loan Gură de Aur zice în această privinţă: „Tăria împăratului stă în multă armată, 
iar tăria pustnicului stă în multă rugăciune". 

117. Toţi cei ce dorim cu înflăcărată stăruinţă să petrecem această 
nevoinţă a depărtării de lume, să cercetăm cu luare aminte cum Domnul, pe 
toţi cei ce petrec în lume i-a numit morţi. Chiar vii, fiind ei, zicînd fiecăruia: 
"Lasă pe morţi - adică mirenilor - să-şi îngroape pe cei morţi cu trupul". 

118. Bărbatul sau femeia, dacă au fost căsătoriţi după lege, de vor veni 
la viata monahicească, se numără cu ceata celor feciorelnici. Iar cei ce au feciorie 
dar nu au smerenie, sunt necuraţi în faţa lui Dumnezeu, după mărturia 
dumnezeieştii Scripturi, care zice: „Necurat este înaintea Domnului tot cel cu 
inima înaltă" (Pilde 16, 5). 

Si dracii sunt feciorelnici, căci nici nu se mărită, nici nu se însoară, dar 
fiindcă nu au smerenie , tot draci necuraţi sunt. 

119. Astăzi, cînd nu mai trăiesc călugării în pustie şi cînd tot mai mulţi 
credincioşi vin la mănăstiri pentru a se ruga, pentru a se mîngîia duhovniceşte 
si a primi cuvinte de învăţătură, să unim liniştea cu dragostea evanghelică. Să le 
păstrăm pe amîndouă, că nu se contrazic una pe alta. Insă cu multă luare 
aminte si cu smerenie. Cel mai bun lucru este astăzi, ca si întotdeauna, să nu 
lăsăm rînduiala noastră călugărească de rugăciune, de tăcere, de ascultare, de 
infrinare a simţurilor, de curăţie şi sărăcie pentru dragostea lui Hristos. Toate 
acestea ne ajută la despătimire şi la mîntuire, ne cresc duhovniceşte şi ne fac 
vrednici de cele sfinte si folositori credincioşilor care vin la mănăstiri. 

120. Călugării tineri, noii începători, cei iubitori de linişte, schimnicii şi 
părinţii bătrîni se cuvine să aleagă mai mult tăcerea, ascultarea, biserica, chilia 
si liniştea. Iar duhovnicii, părinţii rînduiţi să odihnească pe mireni, preoţii slujitori 
care au o viată aleasă si au darul cuvîntului, au datoria să stea înaintea 
credincioşilor cu toată dragostea, să le asculte necazurile, să-i sfătuiască, să se 
roage pentru ei şi să-i mîngîie duhovniceşte, că acesta este rostul mănăstirilor 
noastre si numai asa ne-am menţinut credinţa curată în Dumnezeu si unitatea 
neamului. Asa făceau si Părinţii noştri. 

121. Satana are obicei ca, pe cei ce stau înaintea mirenilor, să-i lupte cu 
ispite mai grele ca pe ceilalţi călugări, întrucît nu mai au timp de rugăciune şi linişte destulă; 
mai ales cu răspîndirea minţii, cu gînduri de desfrînare, cu slava 
deşartă, cu lăcomia pîntecelui şi cu iubirea de bani. Şi dacă nu se mărturisesc 
curat cît mai des, dacă nu iau aminte de ei şi se îndulcesc cu gîndurile cele 
rele usorcad în păcate de moarte. 

Tocmai de aceea trebuie multă grijă în această privinţă, pentru cei care stau 
naintea credincioşilor, să nu fie iubitori de laudă, nici de plăceri, nici de mîncări, 
de averi, că mulţi păstori de suflete au căzut şi s-au osîndit din aceste pricini. 

122. De la călugării cei săraci şi cei ce petrec în supunere şi ascultare, 
şi de la cei ce se liniştesc prin pustii, Dumnezeu nu cere milostenie 
sau primire de străini sau sprijinire de bolnavi sau de a cerceta pe cei ce sunt 

în temniţă. Căci aceste bunătăţi mai cu osebire le cere Dumnezeu de la mireni. 
Iar nouă, monahilor, mai mult ni se cere de la Dumnezeu să facem milostenia 
cea sufletească, adică să ne rugăm pentru toţi oamenii, să iertăm pe toţi ce ne 
greşesc, să sfătuim bine pe cei care ne cer sfatul, să răbdăm necazuri din 
partea altora şi să purtăm în toată vremea în minte şi inimă deopotrivă 
dragostea fată de toţi. 

123. Cum se cuvine a se purta călugării faţă de mireni? 
Întotdeauna numai cu dragoste şi cu blîndeţe şi să se roage mereu 

pentru ei. Iar a mînca şi a ne veseli şi a ospăta împreună cu dînşii, dacă se 
poate, niciodată, asa cum ne învaţă Sfinţii Părinţi, ca să nu se facă sminteală 
spre păcat. 

124. Care dintre călugări este mai plăcut lui Dumnezeu? Cel ce se 
linişteşte în pustie cu post şi cu necurmată rugăciune, sau cel ce 
propovăduieşte altora cuvîntul Domnului spre mîntuire? 

Este mult mai aproape de Dumnezeu călugărul care se nevoieşte în pustie 
cu post, cu înfrînare şi lepădarea grijilor din lume, curăţindu-şi sufletul său de 
patimi, decît cel ce propovăduieşte altora cuvîntul Domnului fără a avea întărire 
duhovnicească pe măsura celor ce le învaţă. Acest lucru ni-1 arată Sfîntul Isaac 
Şirul zicînd: „Să nu-mi asemeni mie pe cei ce fac semne şi minuni şi puteri în 
lume cu cei se liniştesc cu înţelegere. Iubeşte nelucrarea liniştii mai mult decît 
saturarea celor flămînzi în lume si decît întoarcerea multor neamuri la credinţa 
în Dumnezeu". 

Deci, mai mare lucru si mai folositor este să se curătească cineva de 
patimile sale trupeşti şi sufleteşti în linişte şi în supunere, decît a învăţa pe alţii 
voia lui Dumnezeu, neavînd el vîrstă duhovnicească potrivită pentru aceasta. 

125. Să fii încredinţat că mirenii care fac milostenie şi alte fapte bune, 
chiar de ar face minuni şi ar vorbi cu îngerii, tot nu pot ajunge la înălţimea 
călugărului ce duce o viaţă de linişte, de ascultare şi de sărăcie pentru dragostea 
lui Hristos. 

Mirenii aduc jertfă lui Dumnezeu, hrană trupească, haine, bani şi alte 
lucruri pe care le dau bisericilor sau săracilor, pe cînd adevăraţii monahi aduc lui 
Dumnezeu jertfe de laudă din gurile lor, în toată vremea. Şi această jerfă de 
laudă o cere Dumnezeu de la noi mai mult decît jertfele cele trupeşti. 

Dar şi mai mult decît atîta, monahii, prin lepădarea de sine şi prin lepădarea 
de voile lor, se aduc pe sine jertfă întreagă cu toată fiinţa lor, adică cu trupul şi 
cu sufletul lor, în slujba lui Dumnezeu, silindu-se de bunăvoie să ducă Crucea lui 
Hristos şi să-1 urmeze Lui, precum ne-a învăţat Domnul (Matei 16, 24). 

12 6. Călugărul nu mai are mamă, nu mai are tată, nu mai are frate, nu 
mai are soră, nu mai are prieteni, nu mai are casă, nu mai are vite, nu mai are 
moşie, nu mai are trup, nu mai are voia sa. Are numai pe Dumnezeu, Biserica 
Lui şi Preacurata Lui Maică, care se roagă pentru el. Călugărul este un om 
înstrăinat de toate ale lumii acesteia pentru dragostea lui Dumnezeu. El este 

chemat de viata îngerească. îngerii nu au nici o legătură cu lumea. Ei slavoslovesc 
pe Dumnezeu în vecii vecilor. Ei nu au prihană într-înşii, nu au pată, nici chiar 
umbră de păcat. Aşa trebuie să fie şi călugărul. Să ne ajute Dumnezeu cum 
făgăduim să şi facem. 

12 7. O singură datorie mai au cei din mănăstire faţă de tată, de mamă, 
de soţie, de oricine ar fi acasă. Să-i înveţe cuvîntul lui Dumnezeu si să se 
roage pentru mîntuirea lor. Dar ca să se mai ducă să-i ajute pe ei, sau să plece 
din mănăstire, sau să fure nu ştiu ce din averea mănăstirii să dea la ai săi, 
acela este al doilea Iuda, pentru că s-a lepădat de lume numai cu gura, iar cu 
inima este în lume. Cu inima trăieşte la tatăl său si la mama sa si la soţie si la 

fraţi si la surori. 

Pentru ce s-a spînzurat Iuda? Evanghelia spune: Căci pungă avea. şi ceea 
ce se punea într-însa lua şi dădea la neamurile lui. Deci punga obştească. Parcă 
Hristos nu ştia, dacă era Dumnezeu? Dar îl lăsase liber, să vadă ce-o să facă. Si 
s-a dus Duhul Sfînt de la el, că lua din averea obştii si dădea la neamurile lui. 

Nu-i voie! Ai intrat în mănăstire, te-ai unit cu Hristos, nu mai ai nimic al 
tău. Toate sunt ale obştii. Tu ai sufletul şi trupul şi acelea sunt roadele lui lisus 
Hristos pînă la moarte, dacă vrei să le cîştigi veşnic. 

128. Un călugăr, dacă slujeşte lui Dumnezeu aşa cum a făgăduit, prin el 
se mîntuiesc pînă la al şaptelea neam din neamul lui. Şi este o mare fericire să 
aveţi unul în slujba lui Dumnezeu în mănăstire. 

129. Voi, părinţi, care aveţi copii, dacă cumva unul se trage la mănăstire, 
să nu-1 opriţi, că-i o crimă mare. Chemarea la mănăstire este o vocaţie în inima 
copilului, de mic sau mai mare. Este o chemare de sus, şi tu, dacă îl opreşti, stai 
împotriva lui Dumnezeu. Auzi ce spune Sfîntul Ioan Pustnicul: „Părinţii care 
vor opri copiii să se ducă la mănăstire, nici la moarte să nu li se dea împărtăşanie". 
Aşa-i de mare păcat, dacă Dumnezeu vrea să cheme din familia ta un copil la 
mănăstire, şi tu zici: „Dragul mamei, însoară-te, mărită-te, că am avere, că 
cutare, că aceea-i frumoasă, că acela-i bogat". Te face diavolul avocat cît poate 
mai tare, ca să întorci sufletul acela de pe calea lui Hristos. Să nu faceţi asta, 
că-i crimă si ucidere. 

130. Ce înseamnă monah? Monah vine de la cuvîntul grecesc „monos", 
adică singur. Om care s-a însingurat pentru împărăţia Cerurilor. Ce înseamnă 
monah după dumnezeiescul Maxim? Monah este cel care afară de lume stă cu 
mintea sa şi de-a pururea se roagă lui Dumnezeu. Poate să fie în Bucureşti, 
poate să fie în Paris sau în Londra, poate să fie în Praga, poate să fie în orice 
capitală, el nu mai vede ale lumii, nu mai aude. El stă cu mintea înaintea lui 
Dumnezeu şi de-a pururea se roagă Lui. Acela este monah, care vede pururea 
pe Dumnezeu înaintea ochilor. 

131. Dacă vrem să mergem pe calea împărătească, ne trebuie două 
ziduri pînă la moarte: unul de-a dreapta şi altul de-a stînga. Care sunt acelea? 
Să-i întrebăm pe Sfinţii Părinţi: Zidul din dreapta este frica de Dumnezeu. Ai 

auzit cum îl avea David pe acesta? „Văzut-am pe Domnul înaintea mea pururea, 
că de-a dreapta mea este ca să nu mă clatin" (Psalmul 15, 8). Iar zidul din stînga 
este cugetarea la moarte. Că spune dumnezeiescul Isus Sirah: Fiule, adu-ţi aminte 
de cele mai de pe urmă ale tale, şi în veac nu vei greşi. Totdeauna trebuie să 
călătorim cu mintea între cele două ziduri. 

132. Odată ce te-ai făcut călugăr, nimic nu mai ai, decît pe Hristos şi 
crucea Lui pînă la moarte. Să-L iubeşti pe El şi pentru dragostea Lui să rabzi 
toate necazurile şi pururea să fii cu ochii minţii la patimile, la scuipările, la 
bătăile, la ocările şi la răstignirea Domnului nostru lisus Hristos, ca să zici cu 
Pavel: Că pentru lisus Hristos, eu m-am răstignit lumii şi lumea s-a răstignit mie. 

133. Cel dintîi călugăr din lume a fost lisus Hristos, fiindcă S-a născut 
din Tatăl Cel pururea feciorelnic, a venit pe pămînt şi a trăit în fecioria cea 
preadesăvîrşită după omenitate, şi 1-a plăcut să aibă o Maică Pururea Fecioară, 
în vecii vecilor. 

134. Adevăratul călugăr este mort de viu. Auzi pe Apostolul Pavel ce 
spune: „în toate zilele mor". Cum poate muri omul şi să trăiască? Să moară 
faţă de păcat. Să moară într-însul păcatul, viciul. Să moară faţă de beţie, să 
moară fată de lăcomie, să moară fată de lenevie, să moară fată de trîndăvie, 
să moară fată de cîrtire, să moară fată de nesimţire, de nepăsare. Să moară 
faţă de trufie, de semeţie, de ură, de zavistie, de pizmă, de invidie, de răutate. 
Să moară fată de tinerea de minte a răului, de dorinţa de a se răzbuna, de a se 
mînia. Să moară vorbirea de rău într-însul, clevetirea. Să moară iubirea de 
arătare, trufia, făţărnicia, viclenia, lăudăroşia, minciuna, iubirea de sine, 
plăcerea de sine, încrederea în sine, rezemarea pe sine, nesimţirea, împietrirea 
inimii. Să moară în călugăr greşeala cu vederea, cu auzul, cu mirosul, cu 
gustul, cu pipăirea. 

Deci iată moartea de sine! Să moară adică păcatului şi să vieze dreptăţii. 
Si aceasta nu se cere numai monahilor, ci si tuturor creştinilor care au Sfintul 
Botez din mîinile Preasfintei si de viată făcătoarei Treimi. 

135. La călugăr, nici trupul nu-i al său, nici sufletul, toate-s ale lui Hristos. 
13 6. Este o însingurare în sine, în inimă, şi o însingurare dinafară, 

însingurarea dinafară: Eu mă duc în pădure şi stau într-un bordei, într-o colibă, 
undeva într-o peşteră, şi mă rog. Şi aceasta ajută mult rugăciunii. Dar dacă nu 
vei avea însingurarea în sine, nu-ţi ajută. Poţi să fii acolo şi să năluceşti cu 
mintea toate oraşele şi tot Bucureştiul şi toate tîrgurile. Degeaba ai fugit cu 
trupul în pustie, căci cu mintea n-ai fugit în pustie. Ori, călugăr ce înseamnă? 
Spune Sfintul loan Scărarul: „Cel ce stă cu mintea sa afară de lume şi de-a 
pururea se roagă lui Dumnezeu, acela este călugăr"! Dumnezeu nu cere să 
ieşim noi numai cu trupul din lume şi să fugim în pădure, ci cu mintea să ieşim 
din lume. 

137. In ziua în care mergi într-un loc si ieşi din mănăstire fără rasă, să 
faci 1000 de metanii! Chiar dacă n-o porţi pe tine, s-o ai cu tine. 

138. Monahii care duc viaţă curată şi petrec în supunere şi curăţie (sărăcie) 
de bunăvoie, nu se deosebesc cu nimic de cei ce fac semne si minuni mari. 

139. Este mult mai mare înaintea lui Dumnezeu călugărul care îşi face 
datoria, decît toţi împăraţii lumii, că nu poartă chip omenesc, ci chip îngeresc. 

140. Călugărul care nu-şi face pravila toată, Dumnezeu îl socoteşte ca 
pe un mort. 

141. Crucea călugărului este mai grea decît a voastră, dar are plată mai mare. 

142. Călugăria, după rînduiala ei, este mai mare ca împărăţia lumească. 

143. Cartea Sfîntului Teodor Studitul este cea mai bună carte pentru 
viaţa de obşte la monahi. Cuvinte scurte şi foarte cuprinzătoare. 

CĂSĂTORIA, CĂSĂTORIILE MIXTE, 
VIATA CONJUGALĂ, CONCUBINAJUL 

144. Nunta este cea mai veche Taină a Bisericii, întemeiată de Dumnezeu 
încă din rai. Ea stă la temelia familiei, a lumii întregi. Tăria familiei depinde şi de 
respectarea principiilor morale ale Bisericii noastre. Tinerii trebuie pregătiţi 
pentru viaţa de familie încă din copilărie. Preotul, naşul de botez şi părinţii au în 
viaţa tinerilor cel mai mare rol şi răspundere. 

145. Cea mai bună pregătire a tinerilor pentru viaţă şi căsătorie este 
creşterea lor „în frica şi certarea Domnului", precum ne învaţă pe noi vasul 
alegerii şi gura lui Hristos, marele Apostol Pavel. Mai întîi se cere tinerilor să 
cunoască pe scurt învăţătura de credinţă ortodoxă. Să ştie Crezul pe de rost şi 
alte rugăciuni de nevoie, să aibă duhovnici buni, să citească Sfînta Scriptură şi 
mai ales Noul Testament, catehismul Ortodox si alte cărţi de folos sufletesc. De 
asemenea, sunt datori să trăiască în feciorie pînă la cununia religioasă şi să se 
silească a lucra după putere toate faptele bune, mai ales rugăciunea, mergerea 
regulată la biserică, postul, milostenia, viaţa curată, ascultarea de părinţi şi 
spovedania în cele patru posturi. 

146. Naşterea de copii este cea mai mare datorie a celor doi soţi care se 
unesc prin căsătorie. Naşterea de copii formează cea mai mare bucurie şi 
adevărata temelie a familiei; ea consolidează si desăvîrseste căsnicia si este 
izvor de sănătate. Fără împlinirea acestei datorii Taina Nunţii se desfiinţează. 
Pentru aceea, Dumnezeu binecuvintează pe primul om, Adam, şi îi face femeie, 
pe Eva, ca să nască copii. 

147. Regulile canonice pe care sunt datori a le împlini tinerii la nunta 
creştină ortodoxă sunt unsprezece la număr, şi anume: 

1. Cei doi tineri care vor să se cunune unul cu altul, să nu fie între ei nici 
un fel de rudenie trupească sau duhovnicească; 

2. Părinţii celor doi tineri trebuie să se învoiască si să se unească la 
căsătoria copiilor lor; 

3. Cei doi tineri trebuie să se iubească si să se învoiască a se căsători unul 
cu altul; 

4. Logodirea celor doi tineri să se facă cu preot, după rînduiala Bisericii; 

5. Tinerii logodiţi sunt datori să trăiască la părinţii lor pînă la cununia 
religioasă şi să-şi păzească cu sfinţenie fecioria; 

6. Mai înainte cu o săptămînă sau două de cununia religioasă, cei doi 
tineri sunt datori să se spovedească la duhovnicul lor; 

7. Cununia religioasă se cuvine, după tradiţie, a se face dimineaţa, de 
obicei duminica, mai înainte de începerea Sfintei Liturghii, iar naşii mirilor să fie 
creştini buni, capabili să înveţe şi să povăţuiască pe calea cea bună pe finii lor; 

8. După slujba cununiei, cei doi tineri stau cu cununiile pe cap în mijlocul 
bisericii, înconjuraţi de credincioşi pînă la sfirşitul slujbei, iar preotul dă 
binecuvîntare de Sfînta Liturghie şi se roagă împreună cu toţi cei de faţă pentru 
ajutorul celor încununaţi. Crezul şi Tatăl nostru este dator să le zică mirele; 

9. Cînd preotul zice: „Cu frică de Dumnezeu, cu credinţă şi cu dragoste 
să vă apropiaţi", atunci cei doi miri se apropie de Sfîntul Potir şi se împărtăşesc 
cu Trupul şi Sîngele lui Hristos, dacă au voie de la duhovnicul lor; 

10. După terminarea Sfintei Liturghii cei doi miri sunt conduşi la casa 
mirelui de nuntaşi după vechea tradiţie ortodoxă, unde se aşează la masă, 
mănîncă si se veselesc cu cucernicie si bună rînduiala, întru slava lui Dumnezeu, 
precum se cuvine creştinilor; 

11. Dacă cei doi tineri s-au împărtăşit, se cuvine să fie în curăţenie pînă 
în seara zilei următoare, pentru cinstea Sfintelor Taine. 

Cei ce împlinesc aceste reguli creştine la căsătorie, primesc binecuvîntare 
de la Dumnezeu si duc viată liniştită în familie si cu bună sporire în toate. Iar cei 
ce calcă rînduiala Bisericii la căsătorie, duc viaţă cu multe ispite. După rînduiala 
Bisericii nu se fac cununii sîmbătă seara, spre ziua Sfintei Duminici. 

148. Care sunt gradele de rudenie opritoare de căsătorie? 

Gradele de rudenie sau rudeniile sunt de patru feluri: 

A.l. Rudeniile de sînge (consangvinitate) în linie dreaptă, care se opresc 
de la căsătorie la infinit. Consangvinitatea în linie dreaptă se împarte în două: 

a. în linie dreaptă suitoare, adică, tată - bunic - străbunic etc. 

b. în linie dreaptă coborîtoare, adică tată - fecior - nepot - strănepot etc. 
2. Rudenii de sînge în linie colaterală, care se opresc de la căsătorie pînă 

la al şaptelea grad inclusiv. Fraţii de o mamă sunt de gradul 11 de rudenie; verii 
primari sunt de gradul IV de rudenie; verii al doilea sunt în gradul VI de rudenie 
şi nu se pot căsători unii cu alţii; verii al treilea sunt în gradul Vili de rudenie şi 
aceştia au voie să se căsătorească între ei. Fraţii si verii de tată vitreg sau mamă 
vitregă, nu se pot căsători între ei tot pînă la gradul VIII inclusiv. în cazuri de 
nedumerire se cere sfatul şi dezlegarea episcopului locului. 

B. Rudenii prin încuscrire. Membrii a două familii încuscrite nu se pot 
căsători pînă la al cincilea grad, inclusiv. Membrii a trei familii încuscrite nu se 
pot căsători pînă la al treilea grad, inclusiv, după sinodul patriarhal din 
Constantinopol, din anul 997. 

C. înrudire spirituală, din botez şi cununie, între naşi, fini şi rudele lor. 
Căsătoria cu rude spirituale este oprită pînă la gradul al treilea inclusiv. Nu se 
pot căsători naşul cu fina, cu mama sau cu fiica finei. Nu se pot căsători finul cu 
fiica nasului si fiul nasului cu fiica finei. 

D. înrudirea prin adopţiune (înfiere) se opreşte de la căsătorie pînă la 
gradul al treilea, inclusiv. In toate cazurile cei doi tineri, dimpreună cu părinţii 
lor, sunt datori să consulte pe preot şi să asculte întru totul de rînduiala Bisericii 
fixată de Sfinţii Părinţi si păstrată cu atîta sfinţenie de înaintaşii noştri. 

149. Pentru cazuri cu totul speciale, excepţionale, logodnicii trebuie 
îndrumaţi să consulte pe episcopul locului, care poate anula logodna, sau dă 
cuvenita dezlegare de cununie şi rînduieşte un anumit canon de pocăinţă. Cînd 
cei doi tineri sunt rude apropiate, veri primari, fraţi primari, fraţi vitregi, cumnaţi 
etc, nici episcopul nu are voie să dezlege o asemenea nuntă (fărădelege), pe 
care au oprit-o şi au legat-o Sfinţii Părinţi. 

150. Cîte căsătorii îngăduie Biserica ? 

Biserica Ortodoxă îngăduie cu pogorămînt trei căsătorii, însă în anumite 
condiţii. Sfîntul Vasile cel Mare, în canonul 87, spune despre a doua nuntă: 
„Căsătoria a doua este îngăduită de Biserică, numai celor ce au rămas văduvi 
de tineri prin deces şi n-au copii". Iar Sfîntul Apostol Pavel, sfătuieşte la 
văduvie în castitate, dar cine nu poate „mai bine să se căsătorească, decît să 
ardă" (I Corinteni 7, 39). „Căsătoria a doua nu se binecuvîntează cu cununie, 
ci se canoniseşte doi ani a nu se împărtăşi, iar a treia căsătorie trei ani", zice 
Sfîntul Nichifor în canonul 2. Dacă cei ce se căsătoresc a doua oară sunt 
bătrîni, „unii ca aceia mînie pe Dumnezeu, să aibă pocanie trei ani şi metanii 
cîte 24 pe zi", zice Pravila Bisericească de la Govara, cap. 109. „Cel 
căsătorit a doua oară nu mai poate fi hirotonit" (Apostolic 17; VI Ecumenic, 3; 
Sfîntul Vasile, 12). Slujba cununiei a doua se face simplă şi fără fast, iar 
preotul nu are voie să ia parte la masa lor (Neocezareea 7). 

151. „Nunta cea dintîi este lege, a doua iertare, iar cea de-a treia este 
călcare de lege", zice îndreptarea Legii de la Tîrgovişte, capitolul 205 . Căsătoria 
a patra este oprită cu desăvârşire de Biserică. Cel vinovat este „afurisit şi lipsit de 
toată slujba Bisericii" pînă se desparte de acea persoană şi se pocăieşte opt ani. 

152. Pe cei ce fac mai multe căsătorii, Sfinţii Părinţi îi numesc poligami. 
Deci, după a doua nuntă nu mai este nuntă, ci poligamie. De aceea, a zis 
Domnul samarinencei care păcătuise cu cinci bărbaţi: „Pe care îl ai, nu-ţi este 
ţie bărbat" (loan 4, 18). „Cei ce au trecut peste a doua nuntă, nu merită să fie 
numiţi bărbaţi si soţi", zice Sfîntul Vasile cel Mare, în canonul 4. Tot el spune 
pentru a treia nuntă: „Sfinţii Părinţi au trecut sub tăcere nunta a treia (poligamia) 
şi au socotit-o că pe o poftă dobitocească şi străină de vrednicia omului creştin. 
Nouă ni se pare că acest păcat este mai mare decît curvia..." (Canonul 80). 

153. Ce să facă soţia care şi-a lăsat bărbatul? 

Femeia care si-a lăsat soţul, n-are voie să se mai mărite în veacul veacului. 

154. Părinte, eu am fost căsătorită cu un văr de-al doilea, ce să fac? 
Dacă aţi fost veri, vă desparte Biserica pe voi. Tu n-ai avut păcat că v-aţi 

despărţit. 

Căsătoria este indisolubilă. Ceea ce a unit Dumnezeu, omul nu poate 
despărţi. 

Dar are cinci excepţii canonice. 

Primul este decesul, cînd unul din soţi a murit. 

Al doilea: adulterul; dacă unul cade în păcate, celălalt poate să-1 lase, dar 
numai după ce se sfătuieşte cu duhovnicul. 

Al treilea: incestul; cum a fost la tine, amestecare de sînge. 

Al patrulea: apostazia unui soţ. Dacă unul a căzut din dreapta credinţă şi 
s-a făcut adventist, baptist, iehovist sau orice altă sectă, celălalt îl poate lăsa. 

Si al cincilea: intrarea unui sot în monahism; dacă nu are obligaţii familiale, 
sau cu aprobarea celuilalt. 

lată cum este. Sfîntul Efrem Şirul, zice: „Cine vrea să plece la mănăstire, 
dacă nu-i căsătorit, îi legat numai de mîini, are de luptat cu voia sa. Iar dacă-i 
căsătorit, este legat şi de picioare". 

155. Ce se poate face cînd vor să se căsătorească doi tineri de credinţe 
diferite ? 

Cînd vei vedea că a luat un ortodox pe o catolică sau o protestantă sau o 
evreică sau o turcoaică, astea se cheamă căsătorii mixte. Totdeauna femeia 
trebuie să treacă de partea bărbatului. Dacă bărbatul este ortodox, ea trebuie să 
devină ortodoxă. Dacă nu vrea să treacă de partea bărbatului, atunci să se 
despartă. „Nu merg după tine, că eşti catolică, dacă nu te faci ortodoxă". 

156. Oare de ce femeile veneau la 40 de zile în biserică, să aducă jertfă 
de curăţire lui Dumnezeu? Oare există legea aceasta şi în Legea Darului? Da, 
există, pentru că în Legea Veche a spus Moise în Levitic (capitolul al Xll-lea): 
„Toată femeia care va zămisli şi va naşte... necurată este"; pînă la 40 de zile să 
nu se culce cu bărbatul său şi la 40 de zile să aducă pruncul să-1 îmbisericească 
în biserică, să i se facă aghiasmă şi să aducă jertfă de curăţire lui Dumnezeu, şi 
apoi poate să intre în biserică. Aşa era în Legea Veche şi această rînduială s-a 
pus în Legea Darului la fel. Dar oare se păzeşte în Legea Darului? Ne-a venit la 
ureche că nu. Ne-a venit la spovedanie şi ni s-a spus că bărbaţii n-au răbdare şi 
femeile n-au ce face şi nu păzesc curăţenia pînă la 40 de zile. Şi aceasta e mare 
păcat. Pentru că copiii care se nasc din aceste amestecări, dacă bărbatul se 
împreună cu soţia pînă ea nu se curăţeşte, se nasc orbi, rahitici, cu oasele moi 
şi cu nici un fel de fericire în viaţă. E o pedeapsă a lui Dumnezeu că n-au 
înfrînare nici măcar şase săptămîni, pînă se curăţeşte femeia de urmele naşterii 
ei. Deci, aduceţi-vă aminte să nu vă ispitească satana ca să nu păziţi curăţenia 
după copiii dumneavoastră, că veţi fi sub blestem şi veţi avea pagube şi scîrbe în 
viata aceasta, iar dincolo, munca cea veşnică. Că si legea căsătoriei are o măsură 
de curăţenie. Nu dezlegaţi frîul - nici bărbatul, nici femeia - ca dobitoacele, 

măcar că şi acelea au rînduiala lor. Cît timp femeia este în timpul menstruaţiei, 
bărbatul n-are voie să se culce cu dînsa, la fel timp de 40 de zile după naştere, 
cît este în necurăţenie, n-are voie; nici în sărbători, nici în posturi, nici în duminici. 
E o măsură de curăţenie pentru toţi, şi dacă nu e păstrată, din mocirla asta ne 
ducem în fundul iadului. 

157. Biserica nu a fixat soţilor un program de convieţuire, căci nu poate 
intra în amănuntele zilnice. Ci a lăsat totul la ştiinţa lor şi la posibilitatea de a se 
iconomisi unul pe altul, potrivit cu natura, cu mijloacele şi cu idealul fiecăruia, 
în general, soţii au datoria de a se ajuta unul pe altul, atît la bine cît şi la necaz, 
si mai ales la boală si în greutăţile vieţii în general. Credinciosia unuia fată de 
altul trebuie să fie sfântă; copiii să fie bine crescuţi, gospodăria bine chibzuită şi 
demnitatea morală şi socială cu grijă păstrată, cum zice şi Sfîntul Apostol Pavel: 
"Căsătoria să fie cinstită întru toate şi patul nespurcat; iar pe desfrînaţi şi pe 
preadesfrînaţi îi va judeca Dumnezeu" (Evrei 13, 4). 

158. Zilele de înfrînare trupească a soţilor sunt cele patru posturi, 
miercurea, vinerea, sîmbăta, duminica şi toate zilele de post şi sărbătorile de 
peste an. Soţii trebuie să aibă două zile de curăţenie înainte de a merge la o 
sărbătoare la biserică, iar cînd vor să se împărtăşească, în afară de cele patru 
posturi, să ţină cel puţin o săptămînă de curăţenie, înainte de a primi Preacuratele 
Taine şi trei zile după Sfinta Împărtăşanie. 

159. In afară de cerinţele fizice, omul are în plus necesităţi si datorii 
superioare, sufleteşti, şi deci are nevoie în căsnicie şi de binecuvântarea lui 
Dumnezeu, adică de Cununia religioasă. Cei ce trăiesc fără această cununie, nu 
li se pot primi darurile şi pomelnicele la Sfîntul Altar şi nu pot fi naşi, nici la 
Cununie, nici la Botez. Ei nu se pot mîntui decît dacă se cunună la biserică 
făcînd şi un canon de cîţiva ani oprire de la Sfintele Taine. 

CANOANELE, CANONISIREA, PRAVILA 

160. Sfintele canoane, dintotdeauna, sunt spre folosul şi mîntuirea 
sufletelor, chiar şi acelea care au numai valoare istorică şi nu se mai pun în 
aplicare azi. 

161. Cele patru trepte de canonisire care erau în vremea Sfîntului loan 
Gură de Aur sunt: plîngerea, ascultarea, căderea şi starea cu credincioşii, iar 
deosebirea dintre ele este aceasta: 

Plîngerea este starea celor păcătoşi care erau opriţi să intre în biserică şi 
stăteau afară si în curtea bisericii si trebuiau să iasă înaintea tuturor celor ce 
veneau la biserică şi să-i roage cu lacrimi ca să se roage pentru dînşii, ca unii ce 
erau lepădaţi afară de tinda bisericii. Şi aşa trebuiau să se pocăiască atîta vreme 
cît le era poruncit. 

Ascultarea era starea celor păcătoşi care trebuiau să asculte dumnezeiasca 
Scriptură stînd la uşa bisericii, în tindă, iar în biserică nu le era iertat să intre 
pînă ce nu se împlineau anii rînduiţi. 



Căderea era starea celor ce aveau voie să intre în biserică pînă la uşa 
amvonului şi puteau să stea în biserică pînă după Sfînta Evanghelie, cînd diaconul 
zice: „Cei chemaţi ieşiţi", şi atunci ieşeau şi stăteau afară pînă la terminarea 
Sfintei Liturghii. 

Starea cu credincioşii era starea celor ce puteau sta cu credincioşii în 
biserică pînă la sfîrşitul Sfintei Liturghii, dar cu Sfintele şi Preacuratele Taine ale 
lui lisus Hristos nu se împărtăşeau, pînă ce nu se împlinea vremea cea hotărîtă 
pentru dînşii. Numai atunci se învredniceau cu împărtăşirea cu Sfintele Taine 
ale Preacuratului Trup şi ale Preacuratului Sînge al Domnului nostru lisus Hristos. 
Cu aceasta se împlineşte toată pocăinţa. 

Episcopii şi preoţii duhovnici trebuiau să ia aminte în toată vremea şi aşa 
să canonisească pe cei ce voiau să se cureţe de păcate şi să se pocăiască. 

Disciplina Bisericii în vechime a fost foarte aspră şi cu mare sfinţenie s-au 
păstrat învăţăturile si tradiţiile Mîntuitorului nostru lisus Hristos si ale Sfinţilor 
Apostoli faţă de Sfînta şi dumnezeiasca Taină a Euharistiei, care este cu adevărat 
Trupul şi Sîngele Domnului. Deci, faţă de o visterie atît de sfînta, cîtă curăţie şi 
umilinţă ne trebuie nouă dacă dorim să o primim? 

La acest lucru ar trebui mereu să cugetăm preoţii care fac prea mare 
pogorămînt şi dau voie creştinilor fără de nici o pregătire cuviincioasă să dea 
năvală la Sfînta Împărtăşanie cu Preacuratele şi Sfintele Taine. Se cade ca ei să 
arate credincioşilor nu numai obiceiul cel bun pe care-1 aveau creştinii pe vremurile 
cele mai dinainte, de a se împărtăşi mai des cu Sfintele Taine, ci şi această 
sfînta şi aspră disciplină a Bisericii din acea vreme şi scumpătatea mare care era 
în Biserică faţă de Nepreţuitele Taine ale lui Hristos. 

162. Mare primejdie este atît pentru preoţi cît şi pentru păstoriţii lor, 
dacă nu cunosc cît de puţin sfintele canoane, precum şi felul cum trebuie să le 
aplice. 

163. In vremile vechi, cînd creştinii aveau mare rîvnă si evlavie să se 
împărtăşească mai des cu Sfintele Taine, cel mai greu canon pentru creştinii de 
atunci era oprirea pe un timp mai scurt sau mai lung de la Sfînta şi Dumnezeiasca 
Împărtăşanie. 

164. Acum, însă, cînd credinţa a slăbit si creştinii cei mai mulţi zac în 
adîncul nesimţirii şi al lipsei de evlavie faţă de Sfînta Împărtăşanie cu Trupul şi 
Sîngele lui Hristos, cred că cel mai mare canon pentru îndreptarea sufletelor lor 
este părăsirea păcatelor spovedite şi lupta cu ele pînă la moarte. Iar postul, 
rugăciunea, milostenia, metaniile şi alte nevoinţe să li se dea după putere, după 
starea lor de sănătate şi după greutatea păcatelor făcute, potrivit cu scumpătatea 
si iconomia sfintelor canoane. Deci, cel mai mare si mai de folos canon la 
spovedanie este părăsirea şi ura faţă de păcatele făcute, precum şi plîngerea lor 
pînă la moarte. Că de îi vom opri pe credincioşi numai de la Sfînta şi 
Dumnezeieasca Împărtăşanie, atîţia sau atîţia ani, şi nu le vom da canon simţit 
şi cu oarecare osteneală, potrivit cu gravitatea păcatelor lor, ei, nemaiavînd 

evlavia şi rîvna celor dintîi creştini pentru cele sfinte, primesc uşor depărtarea 
de Sfînta Împărtăşanie şi rămîn în nesimţire faţă de păcatele lor. 

165. Cei ce nu vor să primească un canon la Sfînta Spovedanie, după 
multă sfătuire, de vor rămîne în îndărătnicia lor, nu li se poate face dezlegarea 
de păcate, cum spune Sfîntul Nicodim Aghio ritul în învăţătura către duhovnic. 
Celor bolnavi, însă, li se poate face uşurare de canoanele care cer osteneală 
trupească, precum: post, metanie, priveghere, milostenie, dacă nu au de unde 
da etc; însă pentru osteneala duhului nu sunt scutiţi, adică de sfînta rugăciune, 
cea dintotdeauna, şi de mulţumire către Dumnezeu pentru suferinţa pe care o 
au. După cum am zis, canonul celor bolnavi se poate schimba, nu însă şi obligaţia 
de a ierta, a se ruga şi a mulţumi neîncetat lui Dumnezeu pentru toate, căci prin 
aceasta se vor mîntui. 

166. Femeia dacă moare născînd, moare pe altarul jertfei. Ea se jertfeşte 
pentru naşterea copilului, pentru sănătatea şi viaţa lui; este ca o martiră şi i se 
iartă toate păcatele. 

In fata naşterii cedează toate Canoanele. 

167. Foarte mult atîrnă canonisirea de cuvîntul „cine". 

Este mare diferenţă, dacă acelaşi păcat îl face împăratul sau arhiereul sau 
preotul sau călugărul sau cel de pe urmă mirean. Pentru acelaşi păcat creşte 
sau scade în canonisire, dacă persoana aceea este mai mică în dregătorie sau 
mai mare. Dacă este mai mare, mai mare osîndă are. 

168. Dumnezeu osîndeşte păcatul după conştiinţa şi înţelepciunea 
fiecăruia, pe unii de la vîrsta de 10 ani, iar pe alţii de la o vîrstă mai mare. Dacă 
îşi va spovedi omul păcatele, cu tot sufletul, cu căinţă şi de bunăvoie, atunci 
duhovnicul poate uşura vindecarea rănilor sale sufleteşti, iar canonul cu care 
trebuie să-1 canonisească pe credincios să-1 împartă în trei. O parte să o pună 
pe seama milostivirii lui Dumnezeu, că nimeni nu este fără de păcat afară de 
unul singur Dumnezeu Care ne-a răscumpărat cu Sfint Sîngele Său din mîinile 
diavolului. A doua parte din canon să o ia duhovnicul asupra sa, ca cel ce are 
putere de la arhiereu să dezlege şi să lege păcatele oamenilor, după cum spune 
nemincinoasa gură a Domnului nostru lisus Hristos. Iar a treia parte din canon 
să o dea aceluia care a săvîrşit păcatele. 

169. Să cauţi pricina pentru care a furat omul sau pentru ce a bătut pe 
alţii, sau pentru ce a adunat bani, sau pentru ce s-a răzbunat, sau pentru ce a dat 
în judecată. La această pricină „pentru ce", se scade canonisirea sau se măreşte. 

Caută bine! A fost o pricină binecuvîntată sau aproape de binecuvîntare, 
sau o pricină prea de nevoie, sau nu de nevoie, ci numai de ambiţie? Şi de-a 
fost de ambiţie şi de iubirea de păcat, pedepseşti mai rău, iar dacă nu, mai puţin 
sau mai uşor. 

170. Vremea în care a păcătuit cineva împuţinează sau înmulţeşte greutatea 
păcatului. De pildă, dacă cineva în vreme de nevoie şi de foamete a furat pîine 
sau grîu, mai puţin păcătuieşte decît cel ce a furat acestea fără nici o nevoie. 

Cîţi greşesc în legea harului, mai greu păcat fac decît cei ce au păcătuit 
înainte de Hristos. Şi la celelalte se socotesc în chip asemănător. 

171. In ce loc s-a făcut păcatul? De aci creşte sau scade canonisirea. Am 
furat. „Din ce loc ai furat? Ai furat de pe cîmp un braţ de iarbă, o fasolă, un 
bostan, o nucă. o perjă (prună), un strugure?". „Nu. Am furat din biserică, 
părinte, colaci. Am luat ceară, am luat luminări, am luat vin, am luat prescuri!", 
lată că la această pricină „din ce loc", păcatul la canonisire creşte sau scade. 

Dacă furi de la mirean, trebuie să dai de patru ori înapoi, iar dacă ai furat 
de la biserică, de cinci ori trebuie să dai înapoi. Nu eşti iertat pînă nu dai de 
cinci ori. Fur de cele sfinte se cheamă. 

172. Alta este cînd păcătuieşte omul undeva în ascuns, alta este cînd 
păcătuieşte în tîrg şi alta este cînd păcătuieşte într-un loc sfînt. 

Cu cît păcatul s-a făcut în felul acesta de se cunoaşte mai departe, cu atîta 
mai mare canon trebuie să-i dai şi mai mare urgie a lui Dumnezeu vine peste el, 
dacă nu se mărturiseşte. Pentru că 1-a făcut într-un fel, nu numai de el ştiut, ci a 
rănit ştiinţa la atîtia si i-a smintit. 

173. Mai greu se osîndeşte acela care a păcătuit de multe ori sau de prea 
multe ori, şi mai puţin acela care păcătuieşte o dată, de două ori, sau de mai 
puţine ori. 

174. Dacă cel mai cumplit lucru este a petrece în păcat, apoi cel mai 
folositor lucru este canonul părăsirii păcatului. Dacă cel mai rău lucru al căderii 
este a zace în cădere, apoi cel mai mare şi mai folositor canon este a ne ridica 
din cădere! 

175. Cel ce păzeşte canonul dat de duhovnic este fiu adevărat al Bisericii 
lui Hristos. Este bine de ştiut că cel ce se pocăieşte cu adevărat, nu numai că 
primeşte canonul dat de duhovnicul său, ci singur cere mai mult canon, ştiind că 
ori aici, vremelnic, ori acolo, veşnic, păcătosul trebuie să-şi facă canonul său. 

176. Vedem în Sfînta Scriptură că prin canon s-au curăţit toţi cei ce au 
păcătuit înaintea Domnului. Altfel, cel ce a primit canon şi nu-1 face, nu se poate 
curaţi de lepra păcatului şi nici sufletul său nu este slobozit din robia dracilor. 

177. Cel ce se pocăieşte cu adevărat, nu numai că primeşte canonul dat 
de duhovnicul său, ci singur cere mai mult canon, ştiind că ori aici vremelnic, 
ori dincolo veşnic, păcătoşii trebuie să-şi facă canonul. 

Iar canonul să fie după măsura puterii fiecăruia. Ai auzit ce spune Sfîntul 
Marcu Ascetul? „Cîtă deosebire are arama de fier şi fierul de găteje - adică de 
vreascuri -, atîta deosebire este între un trup şi altul". Altul este din fire sănătos 
şi tare şi poate să postească şi să nu mănînce pînă seara; iar altul, săracul, dacă 
n-a mîncat de două-trei ori pe zi, cade jos. In toate acestea se caută scopul. De 
aceea dreapta socoteala este împărăteasa faptelor bune. 

17 8. Canonisirea trebuie făcută numai potrivit cu învăţătura Sfintei 
Scripturi, potrivit cu sfintele canoane şi învăţăturile Sfinţilor Părinţi, căci altfel 
spovedania şi pocăinţa nu ar aduce nici un folos credinciosului şi nici duhovnicului. 

179. Tot omul este dator să se schimbe la faţă. Dar cum se poate 
schimba la fată? Dacă ieri a fost desfrînat si s-a mărturisit, să nu mai fie! Dacă 
a fost hoţ, să lase hoţia! Dacă a fost înjurător sau beţiv, să lase beţia şi înjuratul 
sau fumatul, să lase răutăţile, să le mărturisească, să le plîngă toată viaţa, să 
facă canonul; si asa se schimbă omul, nu la fata cea din afară, ci la cea 

dinlăuntru a sufletului. 

180. Cea mai înaltă pravilă de rugăciune pentru monahi, şi chiar pentru 
mirenii rîvnitori, este de a sta cu mintea şi cu inima nedespărţite de Dumnezeu 

in orice vreme si loc. 

CEI REPAUSATI 

181. Că ne aud pe noi cei morţi, adică drepţii din rai şi morţii din iad şi 
că ne văd, ne spune Sfintul loan Gură de Aur, că ei pururea ne văd. Şi cînd văd 
că cei din neamul lor sunt răi, beţivi, curvari, hoţi, înjurători, hulitori, 

necredincioşi, foarte mult plîng şi se roagă: „lată, Doamne, cum au uitat de 
Tine!". Iar cînd văd că facem fapte bune, foarte se bucură, că ştiu că o să 

moştenim bucuria împreună cu dînşii în cer. 

Deci voi, care aţi venit aici, aţi pornit la rugăciune pe cei din ceruri, 
pentru voi. Dar ştiţi voi cît este starea asta, ca să ne vadă pe noi şi să ne audă? 
Numai pînă la Judecata de Apoi. De la Judecata de Apoi s-a închis uşa, s-a pus 
capacul. Cei din rai nu mai văd pe cei din iad, dar nici pe cei de pe pămînt. 
N-aţi citit Uşa pocăinţei? lată de ce: După judecata universală, la sfîrşitul 
lumii, pentru că nu mai este de folos credinţa de atunci înainte, că nu mai avem 
ce crede, că ne ducem acolo să vedem, că mergem numai în vedere, nu mai 
este nevoie să se lase starea asta provizorie să ne vadă ei pe noi şi să ne audă. 
Dar acum de ce îi lasă să ne vadă? Pentru că dragostea a trecut dincolo de 
mormînt şi ca să-i pună la rugăciune, că şi cei răposaţi, cînd ne văd pe noi aici 
că suntem în ispite, în necazuri, în griji, cad la Dumnezeu, că sunt minţi goale 
fără trupuri, minte către minte: „Doamne, nu lăsa pe tata, pe mama, pe sora!... 
Uite, se prăpădeşte în păcate! Doamne, dă-i gînd să vină la pocăinţă, nu-1 lăsa, 
că se duce în iad!". Dar aceasta după învierea cea de obşte nu va mai fi. 

182. Ştiţi cum va fi după învierea cea de obşte? Cei din iad vor vedea 
pe cei din rai, dar cei din rai nu-i mai văd. Dar de ce? Pentru că acum este 
starea provizorie. Ei stau în rai, dar se supără din cauza noastră. Cînd ne văd 
că facem rău, ei se întristează. Şi auzi ce cîntă Biserica? „Unde nu este durere 
nici întristare, nici suspin". Asta va fi de la judecată înainte. Dar acum ei, 
văzînd pe sora, pe fiul, pe nepotul că face păcate pe pămînt, şi ştiind că se 
race vrednic de munca cea veşnică şi-L mînie pe Dumnezeu, se întristează şi 
cade şi se roagă să-1 ierte Dumnezeu. 

Şi această stare, Dumnezeu anume o lasă, ca să-i pornească spre 
rugăciune, ca prin rugăciunea aceea să îmblînzească dreptatea lui Dumnezeu, 
ca să-i ducă pe toţi la mîntuire. 

183. Sufletele sunt prezente cu vederea şi cu auzul aici, dar cu fiinţa nu, 
că este prăpastia, adică puterea Atotţiitorului Dumnezeu. Acesta stăpîneşte să 
nu vie cu prezenţa aici, ca noi să umblăm prin credinţă şi nu prin vedere, ca să 
avem fericirea cea zisă în fericirea a zecea de Hristos, după înviere: „Fericiţi 
sunt cei ce n-au văzut si au crezut". 

CELE ŞAPTE LAUDE 

184. Fericit este creştinul acela care zice cele şapte laude. Şi dacă nu le 
poate zice, măcar să-i pară rău că nu le zice, că s-ar putea să fie la un serviciu 
unde nu le poate zice. Şi dacă-i pare rău, cu smerenia se ridică exact unde 
trebuia să se ridice cu fapta. Că auzi ce zice Sfintul Isaac Şirul: „Ajunge întristarea 
minţii mai mult decît toată osteneala duhului, care este rugăciunea", dacă-i 
pare omului rău. 

185. Miezonoptica simbolizează şi ne aduce aminte nouă de rugăciunea 
Mîntuitorului din grădina Ghetsimani, cînd S-a rugat şi s-au făcut sudorile Lui 
ca picăturile de sînge, care picau pe pămînt, că era şi om şi vedea şi ce are să 
sufere. El, ca Dumnezeu, ştia cîte răni are să ia, cîte scuipări, cîte biciuiri, cîte 
cuie în mîini şi picioare şi că va fi împuns cu suliţa în coastă. Le vedea toate, că 
era Dumnezeu. 

Si firea omenească cu care era îmbrăcat se întrista, că auzi ce zice 
Evanghelia: întristat este sufletul Meu pînă la moarte. Rămîneţi aici şi 
privegheaţi. 

186. Utrenia este a doua laudă si al doilea eveniment din viata 
Mîntuitorului, cînd a fost prins în grădina Ghetsimani şi cînd toţi Apostolii L-au 
părăsit şi au fugit, iar El a rămas singur în mîinile celor fără de lege. 

187. Ceasul întîi este momentul cînd L-au dus pe Hristos la Ana şi la 
Caiafa, după ce L-au prins, tot atunci după miezul nopţii, către ziuă, cînd L-au 
dus la divan. 

188. Lauda a treia a Bisericii lui Hristos este Ceasul al treilea. El 
simbolizează atît momentul condamnării la moarte a Domnului, cît şi pogorîrea 
Sfintului Duh în chip de limbi de foc peste Sfinţii Apostoli. 

189. Ceasul al şaselea este a patra laudă a Bisericii lui Hristos şi 
corespunde cu momentul răstignirii Mîntuitorului pe crucea de pe Golgota, 
între cei doi tîlhari. 

190. Ceasul al nouălea este a cincea laudă a Bisericii şi închipuieşte 
momentul înfricoşat în care Mîntuitorul îşi dă duhul pe cruce, cînd a zis: 
„Săvîrşitu-s-a! Doamne, în mîinile Tale îmi dau duhul Meu". 

191. Vecernia este a şasea laudă din zi si simbolizează mai întîi momentul 
pogorîrii Mîntuitorului de pe cruce şi punerea Lui în mormînt nou, de către losif 
si Nicodim. Mai este si momentul sfînt al Cinei celei de Taină. 

192. Pavecerniţa este a şaptea laudă a zilei şi simbolizează tînguirea 
Maicii Domnului, cînd a plîns după ce L-a pus pe Mîntuitorul în mormînt. 

CHEMĂRILE LUI DUMNEZEU 

193. Ne cheamă Dumnezeu prin glasul Scripturii, ne cheamă prin glasul 
zidirilor ce pornesc asupra noastră cu secetă sau cu ploaie prea multă sau cu 
cutremur; ne cheamă Dumnezeu prin arşiţă, dar ne cheamă şi în alt fel. Cum? 
Prin glasul conştiinţei. Nu vezi, cînd păcătuim sau greşim, ne mustră cugetul 
îndată. Te întreabă: „Omule, de ce ai făcut aceasta? De ce ai furat de la vecinul? 
De ce ai luat femeia altuia? De ce ai omorît pruncul nevinovat în pîntece? De ce 
ai rîs de cele sfinte? De ce fumezi? De ce nu mergi la biserică duminica şi 
sărbătoarea? De ce nu creşti copiii în frica lui Dumnezeu? De ce nu posteşti cele 
patru posturi de peste an şi vinerea şi miercurea şi te faci asemenea cu iudeii? De 
ce urăşti pe fratele tău? De ce huleşti pe Dumnezeu cînd eşti în scîrbă?" 

Prin toate ne mustră conştiinţa cînd greşim. Ea este glasul lui Dumnezeu 
care ne cheamă la El: „Omule, ai greşit. Eu te iert, dar să nu mai faci. Vino la 
Mine, căci la Mine este izvorul iertării, al iubirii şi al milostivirii. Pune început 
bun de azi înainte, să nu mai păcătuieşti". Deci, conştiinţa este glasul lui 
Dumnezeu în inima noastră. Această lege s-a pus înainte de toate legile omeneşti. 

194. Sunt mulţi oameni care nu aud chemarea lui Dumnezeu. Si dacă 
nu o auzim, o să pună biciul pe noi, o să ne cheme mai aspru. Dacă ne vom 
întoarce, El o să dea ploaie timpurie şi belşug şi sănătate şi fericire, că în mîna 
Lui este viata si moartea. Iar dacă nu, ştie El cum să tragă frîul calului. Căci zice 
Ilie Miniat că lumea aceasta este ca un cal sirep (nărăvaş), care aleargă pururea 
spre pierzare, aleargă la păcate, spre fundul iadului. Dar Dumnezeu va pune 
frîu acestui cal neastîmpărat. Şi care e frîul calului? Care e frîna lui Dumnezeu 
cu care trage lumea la Dînsul? Sunt bolile, seceta, robiile, războaiele, moartea, 
suferinţele si toate necazurile. 

195. Fraţii mei, cînd vom înţelege că Dumnezeu ne cheamă prin boli, 
prin suferinţe, prin pagube, prin necazuri, prin robie, prin secetă, să nu stăm 
împietriţi, ci să ne întoarcem acasă la Tata şi să zicem: „lartă-ne nouă, Doamne, 
păcatele şi ne miluieşte pe noi". Atunci Bunul Dumnezeu ne iartă, pentru că El 
nu ne ceartă din ură. Adevăratul părinte nu bate copiii săi din ură. Doamne 

fereşte! Care mamă sau tată ar vrea să-şi bată copiii degeaba, să-şi bată joc de 
dînşii? Nu! Ci dacă vede că vreunul azi nu ascultă şi mîine nu ascultă şi poimîine 
nu ascultă, şi-i încăpăţînat şi-i răspunde împotrivă şi face după voia lui cea rea, 
pune mîna fără să vrea pe varga sau pe curea sau pe băţ. Pentru ce? Pentru că 
vede că acest copil a pornit pe căi rele şi merge din rău în mai rău, se duce în 
prăpastie şi dacă îl va bate mai pe urmă, va fi prea tîrziu. 

196. Te-a chemat Dumnezeu sărac, nu dori să te îmbogăţeşti; te-a chemat 
să fii călugăr, călugăr să rămîi pînă la moarte; te-a chemat să fii preot, preot 
vrednic să fii; te-a chemat să fii meseriaş, meseriaş bun si cinstit să fii; te-a 
chemat să fii filosof sau mecanic sau în alt serviciu, aşa să rămîi. Dar să slujeşti 
cu cinste, să cunoşti că Dumnezeu este Cel ce te-a chemat într-un fel sau altul 
si fiecare din noi întru ceea ce este chemat, întru aceea să rămînă! 

197. Toate care sunt în jurul nostru vorbesc cu noi. Căci spune Sfîntul 
Grigorie de Nyssaîn Viaţa lui Moise: „Ca o trîmbiţă din înaltul cerului vorbesc 
zidirile cu noi şi strigă că este un Ziditor". 

CIMITIRUL 

19 8. Părinţilor, cimitirul este facultatea facultăţilor si scoală şcolilor. 

î 7 î î 9 9 

199. Să mergem zilnic în cimitir ca să ne rugăm pentru fraţii noştri cei 
plecaţi, că ei singuri nu se mai pot ajuta. 

CLEVETIREA 

20 0. Cum ne putem izbăvi de vorbirea de rău a altora ? 

De această patimă cumplită ne putem izbăvi mai ales prin sfînta rugăciune. 
Că auzi ce zice dumnezeiescul Părinte Maxim Mărturisitorul: Cu cît te rogi mai 
mult din suflet pentru cel ce te defăima, cu atît Dumnezeu le arată adevărul 
celor ce se smintesc. La fel zice şi Sfîntul Isaac Şirul: Gura nedreaptă prin 
rugăciune se astupă. Să ne rugăm mai mult ca să ne izbăvim de clevetire, de 

osîndire si de mînia lui Dumnezeu. 

•> 

COMODITATEA 

201. Acum ne-am învăţat boieri. La buton lumina, la buton căldura, la 
buton apa, la buton toate. 

Bă! O să ne aducă Dumnezeu la opaiţ. Eu am apucat opaiţ în 1916. Nu 
era un kilogram de gaz în toată Moldova, că erau sondele în mîna nemţilor. 
Făcea mama oleacă de grăsime de porc sau de pasăre şi o punea într-un castron 
de lut şi un fitil de pînză de bumbac şi-1 trăgeai cu un beţişor pe marginea 
castronului. Aveai oleacă de lumină, ca o căndelută. Cu acela trăia lumea. Ehei! 
Ce boieri ne-am mai făcut noi! Dacă se ia lumina, avem o ciudă! 

CONŞTIINŢA 

9 9 

2 02. Conştiinţa este glasul lui Dumnezeu în om. 

2 3. Despre conştiinţă trebuie să ştim că ea este una din energiile necreate 
ale lui Dumnezeu, una din lucrările Lui, precum este şi viaţa. 

2 04. Cea mai veche lege pe care Dumnezeu a dat-o omului, cînd 1-a 
zidit, a fost legea conştiinţei, sau legea firească (Facere 1, 26). Sub această 
lege au fost toţi patriarhii şi drepţii, de la Adam şi pînă cînd s-a dat legea 
scrisă în muntele Sinai. Cînd, prin păcatele oamenilor, ea a fost neglijată şi 
nesocotită, s-au dat de către Dumnezeu Legea cea scrisă şi proorocii. Iar la 
plinirea vremii, însuşi Ziditorul patriarhilor şi al proorocilor a venit să dezgroape 
şi să învieze această lege generală dată de Dumnezeu omului pe pămînt. 
Astfel, a scos din cenuşa păcatelor omeneşti scînteia cea dumnezeiască pe 
care o dăruise oamenilor de la început şi pe care ei au acoperit-o şi au 
întunecat-o cu păcatele lor. 

205. Mustarea conştiinţei este cea mai sfîntă şi mai grabnică apărătoare 
a sufletelor omeneşti. Aceasta este un amanet al lui Dumnezeu, dat sufletelor 
omeneşti în dar, care ajută mult la mîntuirea fiilor Bisericii lui Hristos. 

206. Conştiinţa este judecător drept. 

207. Nu ne trebuie alt judecător, decît singur cugetul nostru, dacă ni-1 
incercăm aici. 

Nu vezi? Ai ajuns seara. Şi în ziua aceea începe să te mustre: ce-ai făcut 
Cum ţi-ai petrecut ziua? Şi începe ca un judecător pînă ce adormi. Vezi? 
Asta ai făcut rău, asta ai spus rău, asta... Ce este asta? îngerul păzitor al nostru 
sfătuieşte conştiinţa noastră si ne arată că ziua aceea am trecut-o în desert si 
n-am făcut voia lui Dumnezeu cît de cît. 

20 8. Conştiinţa pe cei desăvârşiţi în fapta bună îi ameninţă ca să nu cadă 

si sa fie cu mare trezvie în toate; pe cei de mijloc îi mustră aspru cînd greşesc spre 

a se ridica repede din păcat şi a spori în virtute; iar pe cei din adîncul păcatului îi 

chinuieşte foarte mult cu aspre îmboldiri, aducîndu-le aminte de mînia lui 

Dumnezeu, de moarte şi de veşnicia muncii ce îi aşteaptă în veacul viitor. 

209. Cine îşi păzeşte conştiinţa sa curată, negreşit moartea îl găseşte 
fericit şi pregătit. Conştiinţa este judecătorul cel drept pe care 1-a pus Dumnezeu 
inăuntrul nostru. 

210. Conştiinţa nu poate fi reflexia materiei în veacul veacului. Ea este 
glasul lui Dumnezeu în om şi ea pururea îl mustră, cînd greşeşte: „Omule, de ce 
ai făcut asta?". 

Această lege a firii o au si chinezii, o au si creştinii, o au si budistii si 
brahmanii şi mahomedanii. Este legea cea dintîi pe care a pus-o Dumnezeu în 
inima omului de la creaţie, după care s-a condus lumea pînă la Legea cea scrisă. 

211. Conştiinţa lucrează întreit, cum spune Sfîntul Dorotei. Ea lucrează 
fată de materie, fată de Dumnezeu si fată de noi înşine. 

Cum, fată de materie? Bunăoară eu ti-am dat o haină de pomană si ti-am 
spus s-o cruţi, să nu-ţi baţi joc de ea. O porţi, dar s-o păstrezi. Şi dacă vezi că ai 
rupt-o prea devreme, te mustră cugetul: „Măi, n-am făcut cum a zis acela!". 

Fată de Dumnezeu, conştiinţa totdeauna sau se încarcă, sau se uşurează, 
dacă nu am pocăinţă şi lacrimi pentru păcate. 

Faţă de mine, conştiinţa mă mustră pentru păcat. Măcar de-ar fi cu gîndul, 
cu cuvîntul, sau cu fapta. 

212. Dacă toată lumea mă laudă, însă conştiinţa de mă judecă vinovat, 
gata, eu sunt cel mai chinuit om! Ştiinţa mea este chinuirea chinuirilor, că am 
de-a face cu ştiinţa lui Dumnezeu din mine, care nu cruţă, care socoate lucrurile 
drept totdeauna, şi ne arată slăbiciunile. 

Iar dacă conştiinţa este nepătată, toată lumea să mă ocărască, toată lumea 
să spună tot ce-i mai rău despre mine, mie nu-mi pasă. Mie îmi place cînd nu 
mă judecă în conştiinţă Dumnezeu. Dacă pe mine nu mă judecă conştiinţa 
pentru păcat, şi dacă nu mă judecă Dumnezeu în conştiinţă, eu am toată veselia! 

213. Conştiinţa este glasul lui Dumnezeu în om. Acesta este pîrîşul. El 
ne pîrăşte de pe acum şi dacă ne împăcăm cu el, este bine. Iar împăcîndu-ne cu 
pîrîşul acesta, ne împăcăm cu Dumnezeu, că-i glasul Lui. Şi cu el ne putem 
împăca dacă ne spovedim, dacă ne pare rău pentru cele ce am făcut şi ne 
hotărîm să facem fapte bune şi să le punem în locul celor rele de mai înainte. 
Aşa ne împăcăm cu pîrîşul. Zice Scriptura: „împacă-te cu pîrîşul tău cît eşti pe 
cale". O cale este viaţa de acum. Viaţa de aici se numeşte cale pentru că mereu 
călătorim pe ea. Milioane de de milioane de oameni călătorim pe ea de la naştere 
la groapă. Ce spune Duhul Sfînt în Catisma a şaptesprezecea? Fericiţi cei fără 
prihană în cale, care umblă în legea Domnului. 

214. De trei ori fericit va fi sufletul acela care se pregăteşte pentru drumul 
cerului. Ce spune Hristos? Împacă-te cu pîrîşul tău cît eşti pe cale. Care este 
pîrîşul? Conştiinţa noastră. Nu vezi? Dacă ai făcut un lucru mic, dacă ai greşit 
cu cuvîntul, conştiinţa te mustră. De ce ai zis rău de altul? Dacă ai bătut, dacă ai 
minţit, dacă ai furat, dacă ai blestemat, dacă ai luat lucrul altuia, în orice te 
mustra conştiinţa. Conştiinţa îti spune tot ce-ai făcut. 

215. Neliniştea, mustrarea conştiinţei omului păcătos este un semn al 
milei lui Dumnezeu, ca să se împace cu El cît este în această viaţă trecătoare. 
Intîi trebuie să crezi că există Dumnezeu, care a creat lumea şi stăpîneşte toate. 
Apoi, să te sileşti după putere să faci voia Lui. Al treilea, dacă vrem să ne 
mîntuim, trebuie să ne împăcăm cu conştiinţa noastră, mai bine-zis cu Dumnezeu 
care ne-a creat şi ne va judeca după faptele noastre. 

216. Dar vai de noi şi de noi, cînd conştiinţa ne spune să facem o faptă 
bună sau să lăsăm răul: „Lasă-te de tutun, lasă rachiul, lasă jocurile, lasă 
petrecerile, lasă înjurătura, lasă ura pe fratele tău, lasă luxul, lasă femeia străină, 
lasă păcatele cu care te-ai îndeletnicit, lasă zgîrcenia, lasă nemilostivirea, lasă 
aducerea aminte a răului", iar noi nu vrem, ci găsim fel de fel de pricini cu 
mintea noastră şi socotim că aceste pricini sunt binecuvîntate. 

217. Vai de noi, păcătoşii. Conştiinţa noastră este sluga lui Dumnezeu, 
care ne cheamă la Cina Marelui împărat. Ea pururea ne cheamă la Dumnezeu 
şi noi pururea găsim pricini ca să nu răspundem. 

218. Pînă la venirea Domnului, cînd vom auzi trîmbiţele îngerilor, avem 
de la Dumnezeu o trîmbită de taină: glasul conştiinţei noastre. Să ascultăm 
acest glas al conştiinţei, al acestei trîmbite sfinte, căci, ascultînd de ea, ascultăm 
de însuşi glasul Domnului care este în noi. Dacă vom asculta glasul acestei 
trîmbite de taină a sufletului nostru, care strigă în noi mereu, mustrîndu-ne cînd 
greşim şi mîniem pe Dumnezeu, atunci ne vom împăca sufletul cu El şi vom 
împăca cu noi şi cerul, şi pămîntul. 

CONDUCĂTORII 

219. Pe cei ce conduc şi sunt puternici, obicei are satana să-i biruiască 
cu mîndria, cu ura, cu iubirea de argint, cu trufia şi necredinţa. 

COPIII 

22 0. Naşterea de copii este cea mai mare datorie a celor doi soţi care se 
unesc prin căsătorie. Naşterea de copii formează cea mai mare bucurie şi 
adevărata temelie a familiei; ea consolidează si desăvîrseste căsnicia si este 
izvor de sănătate. Fără împlinirea acestei datorii Taina Nunţii se desfiinţează. 
Pentru aceea Dumnezeu binecuvintează pe primul om, Adam, şi îi face femeie, 
pe Eva, că să nască copii. 

221. După izgonirea lui Adam din rai, naşterea de copii devine, pe lîngă 
binecuvîntare, şi canon de ispăşire a păcatelor părinţilor. Naşterea de copii 
ajută mult la mîntuirea părinţilor, cum spune Sfintul Paveil, că femeia "se va 
mîntui prin naştere de fii" (1 Timotei 2, 15). 

222. Mîntuitorul aseamănă pe cei ce se căsătoresc numai pentru păcat, 
sau de ochii lumii, sau pentru avere, cu smochinul blestemat care nu voia să 
aducă nici o roadă pe pămînt. Pentru că naşterea de copii nu este numai o 
datorie socială, firească, ci este mai întîi o poruncă dumnezeiască, care contribuie 
foarte mult la mîntuirea părinţilor. Soţii care nu vor să nască copii, care avortează 
sau practică păcatul pazei, sunt certaţi de Dumnezeu cu boli de tot felul, cu 
necazuri în viată, cu grea mustrare de conştiinţă, iar dincolo cu osînda veşnică. 

223 . Părinţii, dacă doresc să aibă copii buni, înţelepţi şi sănătoşi, trebuie 
ca ei să fie mai întîi buni, credincioşi, ascultători de Biserică şi plini de frica lui 
Dumnezeu. Căci copiii sunt de fapt copii ale părinţilor lor. Ce văd şi ce aud în 
casă de la părinţi aceea fac. Educaţia copiilor începe chiar din ziua nunţii 
părinţilor, adică din clipa zămislirii. Pentru a avea copii înţelepţi şi credincioşi, 
părinţii trebuie să se roage mult, să meargă regulat la biserică, să postească 
sfintele posturi, să se spovedească adesea, să ţină curăţenie în zilele rînduite, să 
facă milostenie, să fie blînzi, smeriţi şi plini de dumnezeiască dragoste pentru 
toţi. Soţii sunt datori să se înfrîneze în sărbători si în posturi si să nu facă nici un 
fel de meşteşug diavolesc spre a nu avea copii. Cel mai greu păcat al celor 
căsătoriţi este avortul, adică uciderea de copii. Copiii zămisliţi în zile de sărbători, 
şi în posturi şi în stare de beţie sau după avorturi, de obicei, se nasc bolnavi, 
sunt debili şi uneori chiar infirmi. La fel şi cei ce practică paza, nu se pot 
împărtăşi doi ani cu Sfintele Taine şi uneori se îmbolnăvesc de nervi, ca o 
pedeapsă a Dreptului Judecător. După naştere, părinţii sunt datori să se ocupe 
mai mult decît orice de educarea şi buna creştere a copiilor. Mai întîi să caute 
naşi credincioşi copiilor lor. Apoi să-şi ducă regulat copiii la biserică, să-i 
împărtăşească cu Sfintele Taine în fiecare lună, să-i înveţe, de mici, rugăciuni şi 
lucruri bune, să nu-i smintească cu cuvintele şi faptele lor, căci sminteala pe 
care o fac părinţii copiilor lor este un păcat greu în faţa lui Dumnezeu, cu 
urmări cumplite în viaţa copiilor. Cei mai mulţi copii ajung răi în viaţă, datorită 
păcatelor pe care le-au deprins de la părinţii lor din copilărie. De asemenea, 
copiii trebuie să fie învăţaţi, atît de părinţi şi naşi, cît mai ales de preotul satului, 
frica de Dumnezeu, dreapta-credinţă, omenia, mila, smerenia, ascultarea şi 

cunoştinţa Sfintei Scripturi. Trebuie să fie deprinşi de mici cu postul, cu 
rugăciunea regulată, cu spovedania, cu mila faţă de cei lipsiţi şi respect faţă de 
toţi oamenii. Rugăciunea, citirea cărţilor bune, ascultarea şi respectul faţă de 
părinţi, frica de Dumnezeu şi exemplul personal dat de tata şi de mama sunt 
cele mai sigure căi şi mijloace de educare şi creştere creştinească a copiilor. 

224. In casă, dacă tata sau mama sunt buni, negreşit şi copiii să ştiţi că 
merg pe urma lor. Nu se poate! Este un cuvînt bătrînesc, dar foarte adevărat, că 
„surcica nu sare departe de trunchi". Dacă este rău, rău se face, dacă este bun, 
bun se face. 

22 5. Cînd va vedea un copil în casă pe tatăl său că posteşte toate sfintele 
posturi de peste an şi miercurile şi vinerile şi merge la biserică şi face milostenie, 
se mărturiseşte în fiecare post şi nu înjură, nu fură, nu se îmbată, nu face alte 
răutăţi, nu se poate ca să nu se facă bun copilul acelui om, văzînd viaţa tatălui 
său ca o icoană în fata lui totdeauna. 

22 6. Dacă părinţii sunt buni, copiii îi urmează pe ei. Şi chiar de-ar uita ei 
pînă la o vreme - că se duc în societate, cresc mai mari, se fac răi; îmi spun 
oamenii: "Părinte, cînd erau acasă posteau, nu înjurau, mergeau la biserică. 
Acuma s-au făcut răi..." -. dar cînd dau de un necaz, fac tot ce au învăţat acasă. 
La necaz îsi aduc aminte ce le-au zis tata si mama. Cînd merge bine, cam uită. 
Dar cei şapte ani de acasă nu ies din inima lor. Dacă au avut părinţi buni şi i-au 
învăţat de mici Tatăl nostru si Crezul si rugăciuni si Sfînta Cruce, să meargă la 
biserică, să postească, să nu înjure, intră adînc în inima lor şi cînd dau de un 
necaz, zic: „Măi, tata si mama asa m-au învăţat!". 

22 7 . Care sunt principalele datorii ale părinţilor faţă de copii, după 
Sfinta Scriptură? 

Prima datorie a părinţilor faţă de copii este aceea de a-i iubi (Tit 2, 4). 
Copiii trebuie să fie născuţi din dragoste şi din dorinţa ambilor soţi, iar nu din 
plăcere, din păcat sau din întîmplare. A doua datorie a părinţilor faţă de copii este 
de a-i învăţa legea dumnezeiască (Deuteronom 4, 9-10; 6, 7; Psalmul 77, 5-7; 
Pilde 22, 6; Efeseni 6, 4 etc). Părinţii au datoria de a-i învăţa pe copii dreapta 
credinţă şi frica de Dumnezeu (Facere 18, 19; Psalmul 33, 11; Pilde 1, 7). Au 
datoria de a le povesti copiilor lucrurile cele minunate ale lui Dumnezeu din 
sfintele cărţi (Ieşirea 13, 14-15; losua Navi 4, 6; Psalmul 43, 1). Părinţii mai au 
datoria de a-i învăţa pe copii ascultarea şi supunerea (Pilde 4, 3-4; 1 Timotei 3, 4); 
au datoria de a-i binecuvînta (Facerea 48, 15-16; Evrei 11, 20); de a compătimi pe 
copiii lor (Psalmul 102, 11-13); de a-i îndemna şi mîngîia (1 Tesaloniceni 2, 11); de 
a-i conduce bine (1 Timotei 3, 4, 12); de a-i mustra pe copii (1 Regi 2, 23-24); 
de a-i îndrepta şi pedepsi la nevoie (Deuteronom 8, 5; Pilde 3, 12; 13, 24; 
19, 18; 22, 15; 23,13-14; Evrei 12, 7, 9-10); de a nu-i întărită şi mînia 
(Efeseni 6, 4; Coloseni 3, 21); de a le îndeplini trebuinţele cele de nevoie 
(Pilde 13, 22; Matei 7, 9-11; Luca 11, 11-13; II Corinteni 12, 14; ITimotei5, 8). 
Părinţii au datoria de a se ruga pentru copiii lor, pentru înţelepciunea, pentru 

creşterea lor duhovnicească şi pentru mîntuirea lor (Facerea 17, 18). Au datoria 
să-i ajute în vreme de ispite (Iov 1, 5) şi în caz de boală (II Regi 12, 16); să fie pildă 
bună fiilor lor (IV Regi 15, 3) şi să-i înveţe pe copii din tinereţe (Pilde 22, 6) toate 
faptele bune şi dragostea creştină după Sfînta Evanghelie. Apoi să-i încredinţeze 
unor duhovnici buni. 

22 8. Care sunt datoriile copiilor faţă de părinţii lor, după învăţătura 
Sfintei Scripturi? 

Principalele datorii ale copiilor sunt: să păzească legea lui Dumnezeu 
Deuteronom 30, 2; Pilde 28, 7); să se teamă de Dumnezeu (Deuteronom 31,12-13 
Psalmul 33, 11); să se teamă de părinţi şi să-i cinstească (Ieşirea 20, 12 
Levitic 19, 3; Deuteronom 5, 16; Matei 15, 4; 19, 19; Marcu 7. 10: 10. 19 
Luca 18, 20; Efeseni 6, 2 etc); să se supună părinţilor (Psalmul 7, 1-3; Efeseni 6. 1 
.oloseni 3, 20); să asculte învăţătura părinţilor (Pilde 1, 8; 3, 4; 4, 1; 20, 21; 5, 1-2 
6. 20-21 etc); să îngrijească pe părinţii lor (Facere 45, 9-12; 47, 11-13 

I Regi 22, 3-4; 1 Timotei 5, 4 etc); să cinstească pe bătrîni (Levitic 19, 32; Pilde 
23. 22; 1 Petru 5, 5). „Copiii ascultători veselesc inima părinţilor (Pilde 10, 1-15; 
23, 15, 24-25; 27, 11 etc); copiii ascultători vor fi binecuvîntaţi (Ieşire 20, 12; 
Deuteronom 5, 16; leremia 35, 18-19; Pilde 3, 1-4; Efeseni 6, 1-2 etc). 

229. Copiii răi, dimpotrivă, nu ascultă de părinţii lor (Romani 1, 30; 

II Timotei 3, 2); dispreţuiesc pe părinţii lor (Pilde 15,5, 20); înjură pe părinţii lor 
(Pilde 30, 11); sunt pedepsiţi de Dumnezeu pentru părinţii lor (Pilde 19, 13); 
pricinuiesc întristare părinţilor lor (Pilde 10, 1; 17, 21-25); pradă pe tata, alungă 
pe mama (Pilde 19, 26); nu cinstesc pe bătrîni (Isaia 3, 5). Sfînta Scriptură 
vorbeşte de ameninţări, anateme şi pedepse date de Dumnezeu copiilor care 
dispreţuiesc pe părinţii lor (Deuteronom 27, 16; lezechiel 22, 7, 15). Aceleaşi 
pedepse vin şi asupra copiilor care nu se supun părinţilor (Deuteronom 2 1 , 18-21); 
asupra copiilor care rîd de părinţii lor (Pilde 30, 17); asupra copiilor care blestemă 
pe părinţi (Ieşire 21, 17; Levitic 20, 9; Pilde 20, 20; Matei 15, 4; Marcu 7, 10); 
asupra copiilor care bat pe părinţii lor (Ieşire 2 1 , 15); asupra copiilor care rîd şi 
dispreţuiesc pe bătrîni (IV Regi 2, 23-24) şi asupra copiilor beţivi şi iubitori de 
plăceri (Deuteronom 21, 20-21). 

2 30. Un frate din mănăstire s-a tulburat că veneau uneori copii şi făceau 
gălăgie şi alergau pe dealuri. Venind la bătrînul, a întrebat ce să facă. Iar Părintele 
Cleopa i-a spus: „Ia adu-ţi aminte; tu nu ai fost copil? Mie îmi sunt tare dragi 
copiii, că sunt ca îngerii! Şi mă tem să nu cadă şi să nu-şi rupă vreo mînă sau 
vreun picior careva din ei. Pe aceştia îi iubeşte şi Hristos şi zice: «Lăsaţi copiii să 
vină la Mine şi nu-i opriţi, căci a unora ca aceştia este împărăţia Cerurilor»". 

CREAŢIA LUI DUMNEZEU 

231. Creaţia este oglinda lui Dumnezeu în care se reflectă bunătatea, 
mila, pronia şi iubirea Tatălui ceresc pentru noi, oamenii. Sfinţii Părinţi numesc 
pe toate cele văzute „spatele lui Dumnezeu", care închipuiesc, simbolizează pe 

cele viitoare. Iar cînd vom trece la cele veşnice, atunci vom vedea cu ochii cei 
duhovniceşti „fata lui Dumnezeu", adică vom privi faţă către faţă slava Preasfintei 
Treimi, fără să mai avem nevoie de „oglinzile" cele de pe pămînt, adică de creaţii. 
2 32. Armonia şi frumuseţea zidirilor au uimit pe sfinţi, pe filosofi, pe 
înţelepţi, pe poeţi, pe artişti, pe creştini şi chiar pe păgîni, înălţîndu-i cu mintea 
la Creatorul a toate, Dumnezeu. Prin cugetarea la zidiri mulţi au cunoscut pe 
Dumnezeu, au sporit în rugăciune, au înălţat imne de laudă Ziditorului şi au 
ajuns chiar la rugăciunea cea mai înaltă a minţii şi a inimii. De aceea, spun 
Sfinţii Părinţi, ne este de mare folos să cugetăm la zidirile lui Dumnezeu, pentru 
a-L cunoaşte şi iubi mai mult pe Dumnezeu. 

233. Omul, după măsura curăţiei minţii şi inimii sale, poate înţelege 
tainele zidirilor lui Dumnezeu; căci după mărturia Sfîntului Vasile cel Mare „lumea 
aceasta este scoală sufletelor celor cuvîntătoare si loc de învăţătură a cunoştinţei 

î î î î î 

lui Dumnezeu, dînd povăţuire minţii prin cele văzute şi simţite, către privirea 
celor nevăzute" (Hcxaimeron, Cuvîntul 1). 

234. Eram cu oile - că eu am fost cioban la munte - acum vreo zece ani, 
şi pe piciorul unui deal pîndeam nişte porumbei sălbatici. Poate erau şi aceia 
stingheri, că de cîte ori veneau, stăteau pe vîrful unui mesteacăn uscat. Şi mă 
minunam de ce stau pe cel uscat, cînd tot codrul e verde! lată de ce stau pe pom 
uscat: aceasta este o taină şi un simbol. Căci spune Marele Vasile că din toate 
zidirile lui Dumnezeu pururea ne învăţăm cele ale înţelepciunii. Căci toată lumea 
aceasta simţită si văzută este scoală sufletelor celor cuvîntătoare. Stiti de ce nu stă 
porumbelul şi turturica pe lemn verde după ce i-a murit soţul? Lemnul verde e 
simbolul dulcetii omeneşti, căci ceea ce-i verde si sănătos trăieşte în îndulcirea 
veacului de acum, iar lemnul uscat e simbolul că femeia, după ce i-a murit bărbatul, 
nu se mai îndulceşte cu alt soţ. Să stea pe ramură uscată! Acesta e simbolul 
uscăciunii, al foamei, al setei, al chinului, al trudei - aşa spun dumnezeieştii Părinţi. 
Porumbelul care stă pe lemn uscat ne arată nouă să ne uscam cu postul, cu 
lacrimile, cu umilinţa, cu foamea si cu setea. Femeia căreia i-a murit bărbatul să 
plîngă, să se roage, să ducă o viaţă curată şi cinstită, şi de foarte mare fericire se 
va învrednici dacă va rămîne aşa pînă la sfîrşitul vieţii ei. Iar dacă nu poate, atunci 
după îngăduinţa marelui Pavel, poate să se mărite, dar mai bine este dacă rămîne 
nemăritată şi petrece în post, în rugăciune, în foame şi în sete, în trudă şi în 
osteneală, plîngînd nu după mirele ce 1-a avut, ci după Hristos; după Acela să 
suspine, după Acela să plîngă, că trebuie din nou să fie cu Acela cu Care s-a 
împreunat la botez, ca Acela să ne ducă pe noi nu la unirea cea trupească, ci la 
cea duhovnicească şi la bucuria cea fără de margini din ceruri. 

CREDINŢA 

235. Cea mai scurtă definiţie a credinţei este cuvîntul „cred". Cînd zici 
cuvîntul „cred", înseamnă că primeşti şi mărturiseşti ceea ce învaţă Biserica 
despre Dumnezeu. 

23 6. Primul mijloc de a convinge pe cineva să creadă în Dumnezeu este 
predica, deoarece credinţa vine prin auz, iar auzul vine prin vestirea cuvîntului lui 
Dumnezeu (Romani 10, 17). Căci, cum vor crede de nu vor auzi (loan 1, 7; 17, 
20; Faptele Apostolilor 8, 12, 14, 17; Romani 1. 5: 10. 8: 16, 26; Efeseni 1,13; 
11 Tesaloniceni 1,10). Al doilea mijloc este citirea Sfintelor Scripturi după mărturia 
care zice: „Iar acestea s-au scris ca să credeţi că Iisus este Hristosul, Fiul lui 
Dumnezeu Celui viu si crezînd să aveţi viată întru numele Lui" (loan 20, 31; 
11 Timotei 3,15; I loan 4,13). Al treilea mijloc de a convinge la credinţa în 
Hristos sunt minunile lui Dumnezeu (loan 6, 30: 7. 31:11. 23-25: 20. 30-31). 

Al patrulea mijloc de a convinge pe cineva la dreapta-credinţă în Dumnezeu 
este privirea zidirilor lui Dumnezeu cu înţelegere: „Cele nevăzute ale lui Dumnezeu 
se văd de la facerea lumii, înţelegîndu-se din făpturi, adică veşnica Lui putere şi 
dumnezeire, aşa ca să fie ei fără cuvînt de apărare" (Romani 1, 20). 

Al cincilea mijloc de a convinge pe cineva la credinţa în Dumnezeu, este 
predica prin pilda vieţii, prin exemplul personal, adică prin trăirea după voia lui 
Dumnezeu şi dovedirea prin lucru a celor ce învaţă cineva. De aceea, a zis unul 
din Sfinţii Părinţi: „Taci tu si lasă să vorbească lucrurile tale". 

237. Credinţa creşte, sporeşte şi se întăreşte prin ispite, prin necazuri şi 
scîrbe (I Petru 1, 6-7; lacob 1, 3). Credinţa se înmulţeşte, sporeşte şi se întăreşte prin 
rugăciune (Marcu 9, 24; Luca 17,15). îndoiala în credinţă este păcat şi ea vine 
omului din împuţinarea credinţei (Matei 8, 26; 14, 31; Luca 8, 24-25; lacob 1, 6). 

2 38. Cînd credinţa este numai cunoscătoare, nu mîntuieşte pe nimeni. 
Adică, dacă cred eu că este Dumnezeu si cunosc aceasta, numai cu atît nu mă 
mîntuiesc. Căci zice Sfintul Apostol Iacov: Tu crezi că unul este Dumnezeu? 
Bine faci; dar si diavolii cred si se cutremură. Ce folos au de credinţa lor? Este 
o credinţă cunoscătoare si iscoditoare, care nu foloseşte nimănui. Ea nu 
mîntuieşte nici pe diavoli, nici pe oameni. 

239. Este o altă credinţă, despre care spune dumnezeiescul Apostol 
Pavel. Care? Credinţa cea lucrătoare care se lucrează prin dragoste. Cel ce o 
are, păşeşte de la credinţă la fapte. Se smereşte, ascultă, miluieşte, iartă, posteşte, 
priveghează, duce viaţă curată, cu sfinţenie, iartă pe toţi cei ce l-au supărat şi, 
cu darul lui Dumnezeu, totdeauna este milostiv, precum şi Tatăl nostru milostiv 
este. Aceasta este credinţa lucrătoare sau credinţa care se lucrează prin dragoste. 

24 0. Tineti minte că si diavolii au credinţă, dar numai credinţă 
cunoscătoare, şi vai de noi păcătoşii dacă ne vom asemăna cu ei, dacă numai 
vom crede că este Dumnezeu, dar nu vom lucra poruncile Lui! 

241. In cîte feluri se împart oamenii pe pămînt, din punct de vedere 
al credinţei în Dumnezeu? 

Oamenii de pe pămînt se împart în trei grupe: creştinii, care cred în 
Hristos; necreştinii sau păgînii, care nu cred în Evanghelia lui Hristos, ci în 
anumiţi oameni zeificaţi, precum Brahma, Buda, Confucius, Mahomed etc, şi 
a treia grupă, ateii, care nu cred în nici o divinitate. 

Necreştinii se împart şi ei în trei grupe: monoteişti - evrei şi mahomedani; 
dualişti - care cred în două principii, al binelui şi al răului; şi politeişti - care cred 
în mai mulţi idoli sau zei mincinoşi. 

î 5 

Creştinii se împart la rîndul lor în trei mari confesiuni şi Biserici: ortodocşi, 
catolici şi protestanţi. Din protestanţi s-au format mai multe ramuri, ca protestanţi 
de confesiune augustană (luterani), reformaţi, anglicani, metodişti, prezbiterieni 
şi grupări neoprotestante. 

Care din aceste categorii de creştini au harul mîntuirii? 

Biserica noastră Ortodoxă învaţă că harul este dat tuturor oamenilor 
(Tit 2, 11), deoarece Dumnezeu voieşte ca toţi oamenii să se mîntuiască şi la 
cunoştinţa adevărului să vină (1 Timotei 2,4). Dar harul nu sileşte pe nimeni. 
Oamenii au libertatea să-1 primească şi să conlucreze cu el sau să-1 respingă. 
Cei dintîi se mîntuiesc, cei din urmă, nu (învăţătura de credinţă Ortodoxă). 
Biserica Ortodoxă, fiind Biserică apostolică, are harul mîntuirii. 

242. Cauza nerodirii cuvîntului lui Dumnezeu în ziua de astăzi, nu este din 
vina persoanei care predică, nici pentru că nu se mai fac minuni şi alte pricini 
care le spun oarecare în această privinţă. Ci cauza nerodirii cuvîntului lui Dumnezeu 
în masa poporului de astăzi este arătată de Mîntuitorul în Evanghelie, că oamenii 
ori sunt cale bătută, unde nu se poate prinde cuvîntul lui Dumnezeu, inima lor 
este bătută de grijile lumii şi de draci şi de patimi şi nu mai prinde cuvîntul Domnului 
rădăcini. Ori au inimile împietrite şi cuvîntul Domnului numai puţin se opreşte şi 
se usucă, ori au inimile lor pline de interese materiale şi nu numai atît, ci prinşi şi 
întunecaţi de ură si zavistie, de beţie, de lăcomie, de făţărnicie, de viclenie si de 
toată răutatea si din cauza aceasta nu rodeşte în inima lor cuvîntul Domnului, că 
se înăbuşă de aceste păcate pe care le găseşte acolo în inima omului. 

243. Credinţa vine din auz şi auzul prin cuvîntul lui Dumnezeu, spune 
Sfinta Carte. Credinţa vine din cuvînt. Credinţa noastră în Dumnezeu ne vine si 

î î 5 

se întăreşte în noi din predica preotului la biserică, din sfaturile date de bătrîni, 
din citirea cărţilor sfinte si mai ales din cuvintele si învăţăturile pe care le auzim 

î 5 5 5* 

şi le citim zilnic din Sfinta Evanghelie. 

244. Părinte, soţul meu nu vrea să meargă pe calea credinţei şi mă 
lupt cu el, dar nu-l pot convinge. 

Stai oleacă! Nu-l poţi face sfînt dintr-o dată! Ce vreau să spun? Sfintul 
Teodor Studitul spune: „Femeie, nu încerca să-1 faci pe bărbat sfînt dintr-o 
dată, că nu poţi! Cîte puţin, cîte puţin se îmbogăţeşte cineva şi la cele trupeşti, 
si la cele duhovniceşti". 

„Hai să ţinem azi post, că este sfinta vineri!". „Nu pot, că eu am treabă!". 
„Hai să ţinem pînă la amiază!". Dă-i cu linguriţa!" 

„Hai să facem milostenie!". „Nu am de unde da!". „Hai să dăm măcar o 
pîine în numele Domnului. Un pahar de apă în numele Domnului!". 

„Lasă înjuratul!". „Nu pot, că sunt obişnuit!". „Uite ce! Lasă-1 măcar o zi! 
la luptă-te tu o zi, să vezi că n-ai să mori!". 

La toată fapta bună ia-1 cîte oleacă! Şi aşa, încetul cu încetul, vede el că a 
avansat; şi apoi începe şi el să pună voinţă mai tare. Dar nu deodată: „Măi, că 
nu faci aşa! Că nu umbli aşa!" Dacă ai să faci aşa, dai cu toporul unde-i aţa 
slabă şi se rupe. 

245. N-am nevoie să văd, ca să cred. Că dacă eu cred după ce văd, nu 
mai am credinţă. 

246. Auzi care-i credinţa? Să dovedeşti prin credinţă cele ce nu ai văzut 
si să adevereşti prin credinţă ceea ce nădăjduiesti. Asta este credinţa cea 
adevărată. Că dacă am văzut, nu mai este credinţă. Iar dacă n-am văzut si am 
crezut, atunci mă fericeşte Hristos ca cei pe care i-a fericit în Evanghelie. 

247. Să ştiţi că nu toată credinţa în Dumnezeu este bună. Auzi ce spune 
marele Apostol Pavel: „Fiule Timotei, sfătuieşte pe creştini să fie sănătoşi în 
credinţă". Poate să creadă cineva în Dumnezeu si credinţa lui să nu-i aducă nici 
un folos, dacă nu crede cum mărturiseşte Biserica, adică credinţa adevărată 
Ortodoxă. Şi dracii cred în Dumnezeu! Nu spune Apostolul Iacob (capitolul 
2,19) „că şi demonii cred şi se cutremură"? Dar la ce le foloseşte diavolilor 
credinţa, dacă ei nu fac voia lui Dumnezeu? 

24 8. Primul fel de credinţă este credinţa dreaptă, adică ortodoxă, singura 
care este lucrătoare si mîntuitoare. 

Apoi este credinţa schismatică. Schismatici sunt acei cu stilul vechi de la 
noi. Ei au credinţa ortodoxă, exact ca noi, dar fiindcă nu ascultă de Biserică, se 
numesc dezbinaţi de Biserică. Sunt afurisiţi de Biserică, pînă vin şi se întorc 
înapoi, să asculte de Sfîntul Sinod. 

Credinţă schismatică este si credinţa catolică, care înseamnă universală, 
dar nu mai este dreaptă, adică ortodoxă, căci au schimbat unele dogme stabilite 
de Sfinţii Apostoli şi Sfinţii Părinţi la cele şapte Sinoade Ecumenice. Din această 
cauza ei s-au rupt de credinţa şi de crezul ortodox şi cred în Papa. 

Apoi este credinţa eretică. Şi sectarii cred, dar asta este credinţă eretică. 
Dacă cineva strîmbă credinţa ortodoxă, ea nu mai este dreaptă şi nu-i plăcută 
lui Dumnezeu. Că marele Apostol Pavel spune aşa: „Pace peste cei ce vor 
umbla cu dreptarul acesta - adică cu dreapta-credinţă -, şi peste toţi aleşii lui 
Dumnezeu". Şi iar zice: „Fiule Timotei, luptă-te ca un bun ostaş al lui lisus 
Hristos, că cine nu se luptă după lege, nu se încununează" (II Timotei 2, 5). 

Protestanţii zic „Sola Fide", mîntuirea numai prin credinţă. Omul se 
mîntuieşte numai prin credinţă, fără fapte, zic ei. Oare nu auzi ce spune Apostolul 
Iacob? „Credinţa fără fapte este moartă, precum şi faptele fără credinţă". Deci 
credinţa care nu este unită cu faptele bune nu este mîntuitoare; căci şi diavolii 
cred, dar nu fac voia lui Dumnezeu. 

249. Credinţa ortodoxă unită cu fapta bună este credinţa mîntuitoare. 
Iar acea credinţă în care nu-ţi pasă de durerea aproapelui tău, este credinţa 
stearpă, nelucrătoare şi nu aduce mîntuire, căci „credinţa fără fapte este 
moartă". 

2 5 0. Credinţa mozaică, este credinţa evreilor primită prin proorocul 
Moise. Ei nu cred în lisus Hristos, Mîntuitorul lumii, refuzînd Legea cea Nouă 
adusă de El şi de aceea prigonesc pe creştini. 

2 51. Altă credinţă este credinţa păgînă, a celor ce nu cred în adevăratul 
Dumnezeu. 

2 52. Credinţa creştină poate fi uneori superstiţioasă, alteori fanatică. 
Oamenii care cred în vrăjitorii, în descîntece, în vise, în vedenii şi alte năluciri, 
aceştia sunt oameni superstiţioşi si au credinţa bolnavă sau stricată. 

2 5 3. Ce este credinţa fanatică? Credinţa care nu are la bază dreapta 
socoteală. Are un elan în toate: posteşte prea mult, se nevoieşte prea mult, o ia 
straşnic cu postul, cu milostenia, cu lepădarea de sine, cu metaniile şi n-are o 
dreaptă socoteală. Vorba proverbului: „N-o lua lată, că rămîne negrăpată!". 

Credinţa fanatică ştii cum este? Cum ai încărca o maşină cu fel de fel de 
bunătăţi si pe urmă i-ai da drumul la o vale mare fără frînă. Se duce si unde 
ajunge, se răstoarnă. Gata! Aşa-i credinţa fanatică. 

25 4. Unde se găseşte astăzi credinţă mai curată, între credincioşii 
simpli, sau între cei învăţaţi? 

Credinţă mai curată, mai sinceră si mai devotată ca la credincioşii noştri 
de la ţară nu vei găsi în altă parte. Că, deşi greşesc, ei ştiu mai mult ca alţii să se 
smerească şi să-şi mărturisească păcatele. 

2 5 5. Care sunt motivele principale ale slăbirii credinţei şi apariţiei 
sectelor în lume ? 

Motivul principal al slăbirii credinţei în Dumnezeu este unul: înmulţirea 
fărădelegilor dintre oameni. Credinţa a slăbit pe pămînt mai ales din cauza 
următoarelor păcate: mîndria, neascultarea de cuvîntul Evangheliei şi de păstorii 
Bisericii, înstrăinarea creştinilor de Biserică, lipsa de păstori buni, beţia, desfrîul 
etc. Acest adevăr ni-L arată însuşi Domnul nostru lisus Hristos, cînd zice: Iar 
din pricina înmulţirii fărădelegilor, iubirea multora se va răci. 

CRUCEA 

256. Ce este crucea lui Hristos? Dacă o vor lua aşa simplu sunt două lemne 
puse de-a curmezişul. Iar dacă vom căuta taina cea mare care este în ea şi taina 
mîntuirii neamului omenesc care s-a ţesut în ea, vom vedea altceva. Crucea lui 
Hristos este mai întîi Altar. Pentru ce? Pentru că pe dînsa S-a jertfit Mîntuitorul 
lumii, lisus Hristos, Care cu Preascumpul şi Preasfîntul Său Sînge o a sfinţit pe ea 
şi pe noi ne-a răscumpărat, lată ce spune Apostolul Pavel în Epistola sa cea către 
evrei: „El (Hristos) a intrat o singură dată în Sfînta Sfintelor, nu cu sînge de ţapi şi de 
viţei, ci cu însuşi Sîngele Său, şi a dobîndit o veşnică răscumpărare. Căci dacă 
sîngele ţapilor şi al taurilor şi cenuşa junincii, stropind pe cei spurcaţi, îi sfinţeşte 
spre curăţirea trupului, cu atît mai mult Sîngele lui Hristos, care, prin Duhul Cel 
veşnic, S-a adus lui Dumnezeu pe Sine, jertfă fără de prihană, va curaţi cugetul 
vostru de faptele cele moarte, ca să slujiţi Dumnezeului Celui Viu" (Evrei 9, 12-14). 

Ce mai este Crucea? Crucea este arma cu care Mîntuitorul lumii, 
Dumnezeu, a biruit pe diavolul. Şi zic duşmanii Crucii că noi trebuie să cinstim 
numai pe Hristos, dar nu şi crucea, că - zic ei - crucea e o măciucă cu care a 
omorît pe Hristos. Blestemată este părerea aceasta. Scriptura ne arată că David 
a tăiat capul lui Goliat. Dar cu ce? Cu o sabie, şi sabia aceasta o socotea poporul 
sfîntă, si era ţinută în Sfînta Sfintelor, în cortul cel sfînt, învelită într-un vesmînt, 
lîngă efod, pentru că cu dînsa biruise David pe Goliat (cf. I Regi 2 1 , 8-9). Aşa şi 
această biruitoare armă a lui Hristos, cu care s-a biruit satana şi puterile 
întunericului, trebuie păstrată în loc de cinste, cu toată sfinţenia. Pentru ce? 
Pentru că a fost arma cea puternică a lui Hristos, cu care a biruit pe Goliat cel 
nevăzut, pe satana (cf. I Corinteni 1, 18). 

Ce mai este Crucea lui Hristos? Crucea lui Hristos este pecetea 
Dumnezeului Celui Viu. Unde aflăm noi aceasta? Căutaţi Scriptura veche şi 
vedeţi acolo pe Proorocul lezechiel, ce spune că a venit mînia Domnului peste 
Ierusalim pentru fărădelegile şi răutăţile poporului. Şi lezechiel a văzut o vedenie 
si un înger al Domnului care striga cu glas mare: Alergaţi pe uliţele Ierusalimului 
si însemnaţi pe frunte pe robii Dumnezeului Cel Viu cu litera „Tau", adică T - 
care are forma crucii - şi cînd va veni sabia Domnului, va cruţa Dumnezeu pe 
toţi cei însemnaţi pe frunţile lor. Si a fost că a venit sabia Domnului de la tînăr 
pînă la bătrîn şi numai cei însemnaţi pe fruntea lor de îngerul Domnului erau 
scutiţi de primejdie şi de moartea săbiei (cf. lezechiel 9, 4-6). Dar aceasta e în 
Legea Veche. 

Avem însă alte mărturii mai puternice în Legea Nouă. Dumnezeiescul 
loan Evanghelistul, după ce arată descoperirile cele mari despre sfîrşitul lumii, 
despre taina Întrupării lui Dumnezeu Cuvântul, spune: „Am văzut, apoi, alt 
înger care se ridica de la Răsăritul Soarelui şi avea pecetea Viului Dumnezeu. 
Îngerul a strigat cu glas puternic către cei patru îngeri, cărora li s-a dat să 
vatăme pămîntul şi marea, zicînd: Nu vătămaţi pămîntul, nici marea, nici 
copacii, pînă ce nu vom pecetlui, pe frunte, pe robii Dumnezeului nostru" 
(Apocalipsa 7, 2-3). 

Dar ce mai este Crucea lui Hristos? Am văzut că este Altar, că este armă 
şi pecete a Dumnezeului Celui Viu. Ce mai este Crucea lui Hristos? Este 
pricinuitoarea înălţării şi preaînălţării lui lisus Hristos. Crucea este motivul şi 
pricina şi mijlocul prin care S-a înălţat Domnul nostru lisus Hristos mai presus 
de tot numele. In epistola sa cea către Filipeni, Apostolul spune că, prin dragostea 
cea către noi, Fiul lui Dumnezeu „S-a omorît pe Sine, ascultător făcîndu-Se 
pînă la moarte - şi încă moarte de cruce. Pentru aceea, şi Dumnezeu L-a 
preaînălţat şi l-a dat Lui nume care este mai presus de tot numele, ca întru 
numele lui lisus tot genunchiul să se plece, al celor cereşti, al celor pămînteşti şi 
al celor de dedesubt" (Filipeni 2, 8-10). 

Vedeţi, fraţilor, cîtă cinste îi aduce lui Hristos Crucea? L-a preaînălţat 
Dumnezeu-Părintele pe Dumnezeu- Cuvîntul, pentru că a răbdat moarte, ba 

încă moarte de ocară şi moarte de cruce, şi L-a suit pe El mai presus de toată 
Stăpînia şi Incepătoria şi Domnia. 

Ce mai este Crucea lui Hristos? Crucea lui Hristos este steagul şi, dacă 
vreţi, emblema. Este stema şi steagul lui Hristos, care va străluci mai înainte de 
sfîrşitul lumii nu numai pe pămînt, ci şi pe norii cerului - cum spune Evanghelistul: 
„Şi atunci se va arăta pe cer semnul Fiului Omului" (Matei 24, 30). Deci, iată cît 
de mare lucru şi cît de mare taină s-a lucrat prin Cruce: s-a lucrat mîntuirea 
neamului omenesc. Că a zis Isaia Proorocul: „Înălţaţi un steag pentru neamuri" 
(Isaia 62, 10). Vedeţi steagul dinaintea lui lisus Hristos: Sfînta Cruce care înalţă 
toate popoarele spre Cel ce suferă, spre Cel ce rămîne în veac în cer şi pe pămînt. 

25 7. Oare de cîte feluri este Crucea fraţilor? In cuvintele dumnezeieştilor 
Scripturi, înţelesul crucii este tîlcuit în mai multe feluri, dar în linii generale, în 
două. Ea are un înţeles duhovnicesc si unul material. Înţelesul duhovnicesc îl 

î î î 

avem atunci cînd ne aducem aminte de toate suferinţele şi patimile cele 
preaînfricoşate ale Domnului Dumnezeului şi Mîntuitorului nostru lisus Hristos, 
şi zicem că El a purtat crucea suferinţei pînă la moarte - şi moarte de cruce. In 
acest înţeles se cuprind şi cele ce se spun de către Mîntuitorul în Evanghelie: 
„Oricine voieşte să vină după Mine, să se lepede de sine, să-şi ia crucea şi să-Mi 
urmeze Mie" (Marcu 8, 34). 

Iar crucea materială este chiar propriu-zis crucea aceea pe care a dus-o 
Mîntuitorul în spate. Aţi auzit cum Evanghelia de astăzi zice: „Şi ducîndu-şi crucea, 
a ieşit la locul ce se cheamă al Căpăţînii, care evreieşte se zice Golgota. Unde 
L-au răstignit..." (loan 19, 17-18). Auzi: „ducîndu-Şi crucea" - crucea lui Hristos. 
Şi mai zice Evanghelia de azi: „Şi stăteau lîngă crucea lui lisus Mama Lui şi sora 
Mamei Lui, Măria lui Cleopa, şi Măria Magdalena" (loan 19, 25). Când zice că 
„stăteau lîngă crucea Lui", să ştim că tot de crucea cea de lemn se vorbeşte. 

25 8. Crucea spirituală este să răbdăm toate necazurile şi toate scîrbele 
pentru Împărăţia cerului, iară crucea materială este aceea pe care o facem noi 
din aur, din argint, lemn sau din orice altă materie. 

Dar zice dumnezeiescul Damaschin în Dogmatica: „Măcar din aur sau 
din pietre scumpe de ar fi făcută crucea după chipul ei, anatema celui ce s-ar 
închina la acea materie" (Sfîntul loan Damaschin, Dogmatica, cap. XI). 

Deci, nu ne închinăm materiei din care e făcută crucea, ci ne închinăm 
semnului Fiului Omului, cînd vedem că e făcută crucea, asa cum ne închinăm 
de veacuri la ea. 

2 59. Cuvîntul „Cruce" are îndoită putere şi taină. Îndoită este Crucea, 
îndoite sunt înţelesurile Crucii. 

Una este Crucea materială, văzută, si alta cea tainică, mistică si nevăzută, 
pe care o purtam în inima noastră. 

Deci, băgaţi de seamă, că Hristos îndoită cruce a purtat. Una în suflet: 
suferinţa, răbdarea, usturimea, durerea, ruşinea, scuipările, mîhnirile şi întristarea; 
şi toate cîte le ducea în suflet formau crucea cea spirituală a Domnului Dumnezeului 

si Mîntuitorului nostru lisus Hristos. Iar a doua cruce, cea de lemn, a purtat-o pe 
umerii Săi şi S-a răstignit de bunăvoie pe ea, pentru mîntuirea lumii. 

260. Multe trebuie spus că sunt crucile: este crucea celor căsătoriţi, este a 
celor feciorelnici, este crucea celor bolnavi, este crucea celor călători, este crucea 
ostaşilor, şi multe mii de feluri de cruci, dar toţi trebuie să ducă o cruce pentru 
dragostea lui lisus Hristos, ca să se poată mîntui. In Urmarea Iui Hristos se 
spune: „Omule, dacă te numeşti următor al lui Hristos, nu se poate să nu mergi 
pe calea Lui, căci altfel nu te poţi mîntui". Hristos a arătat calea împărătească 
către cer. Dacă El a socotit de mare nevoie să sufere pentm neamul omenesc, şi 
dacă a văzut că firea omenească are nevoie să se tămăduiască de plăceri şi de 
durere, si ne-a călăuzit, arătîndu-ne nouă calea aceasta - că fără cruce nu este 
mîntuire -, apoi nebun este acela care crede că poate să se mîntuiască fără 
suferinţă, fără răbdare şi fără bărbăţie mare de cuget în toate împrejurările vieţii. 
Cel căsătorit are crucea sa: trebuie să nască atîţia copii, cîţi îi dă Dumnezeu, să-i 
crească în frica şi certarea Domnului, să sufere toate chinurile legate de această 
creştere. Cel înţelept şi credincios îşi dă seama cu cîtă greutate se naşte un copil, 
cu cît necaz se creşte şi mai ales cîtă durere are adevăratul părinte când îl vede 
neascultător, şi suferă el pînă ce îl vede om în lume. Cei căsătoriţi au crucea de a 
munci, de a se osteni, de a lua măsuri de curăţenie în căsătorie, asa cum sunt ele 
rînduite de Sfinta Biserică, de a face milostenie, de a cîştiga cu trudă şi osteneală 
existenţa lor şi a copiilor lor - şi alte multe. 

Cei feciorelnici au o altă cruce, mai frumoasă decît a celor căsătoriţi. Căci 
zice Pavel că bine este tinerilor să se căsătorească, dar mai bine să rămînă asa 
(cf I Corinteni 7, 38). Cei necăsătoriţi duc o cruce grea, ei duc război cu firea. 
Căci ce este monahul? „Este sila necontenită a firii şi tăierea voii pînă la moarte" 
(Sfântul loan Scărarul, Scara). 

Monahul este un om de jertfă, care se jertfeşte pururea pentm dragostea lui 
lisus Hristos şi care pentru dragostea Lui renunţă la toate plăcerile lumii şi ale 
trupului. Pururea se smereşte, pururea posteşte, pururea priveghează, pururea se 
osteneşte, pururea plînge. Niciodată mintea lui nu este fără grijă pe pămînt şi nici 
nu poate să fie, căci are luptători împotrivă ca nisipul mării! Deci, monahul are o 
cruce într-o anumită privinţă mai grea, pentru că mai cinstită este fecioria decît 
nunta, după cum a înţeles Pavel Apostolul, cînd a zis: „Cel ce îşi mărită fecioara 
bine face; dar cel ce n-o mărită si mai bine face - arătînd că mai bună este curăţenia, 
fecioria cea desăvîrşită a trupului şi a sufletului" (I Corinteni 7, 25-40). Deci, crucea 
celor din feciorie este mai grea, dar mai mare plată vor lua de la Hristos. 

Este apoi crucea celor bolnavi. Celui bolnav, ştiţi cu toţii, i se pare 
noaptea un an, nici bucate nu suferă, nici bucuria lumii nu o simte. Duce o 
cruce grea, sărmanul, şi ferice de cel ce poate răbda în boală ca Iov, căci acela 
mare plată va lua. Crucea celui în boală îi smereşte şi sufletul, şi trupul, iar de 
la cel bolnav nu cerem nici post, nici metanie, ci numai două lucruri cerem, 
cum spune dumnezeiescul Părinte Efrem Şirul: „De la omul bolnav două lucruri 

cere Dumnezeu: rugăciunea şi mulţumirea". Să se roage lui Dumnezeu 
necontenit, spre osteneala duhului pe care o poate face pînă la ultima suflare. 
Şi să-i mulţumească lui Dumnezeu pentru boala sau crucea pe care i-a dat-o 
lui pînă la sfirşit, şi va avea cunună de mucenic. Aşa au purtat crucea sfinţii 
martiri, aşa sfinţii pustnici, aşa creştinii cei buni, aşa cei bolnavi care au avut 
credinţă tare în Hristos. 

Să ştiţi deci că nimeni de pe pămînt, din cei care sunt botezaţi în numele 
Sfintei Treimi, nu se poate mîntui fără cruce. Se spune în Urmarea lui 
Hristos: „Omule, daca vrei să lepezi o cruce, nenumărate cruci vor veni 
asupra ta". Cine ia crucea cu mulţumire şi cu dragoste pentru Mîntuitorul, şi 
e foarte mulţumit cînd e certat de Dumnezeu, cu pagube, cu scîrbe, cu ocară, 
cu foame, cu sete, cu boală, cu robie, cu necaz, cu întristare, acela este următor 
al lui Hristos. Să ducă cu bucurie crucea sa, aducîndu-si aminte că crucea lui 
Hristos a fost cu atîtea milioane si milioane de ori mai mare decît crucea lui, 
fiindcă a răbdat fiind fără de păcat şi atîtea patimi cîte nu poate cuprinde 
mintea omenească. 

261. Crucea, este biruinţă, Crucea este steagul lui Hristos, Crucea este 
arma cu care Hristos a biruit puterile iadului si ale morţii. Deci vai si amar si 
blestemat si de trei ori blestemat este acela care nu se închină cinstitei si de 
viată făcătoarei Cruci a lui Hristos! 

262. Să înţelegeţi despre Sfinta Cruce nu aşa ca cei scurţi la minte şi 
neînţelepţi, care nu vor să se închine mîntuitoarei Cruci a lui Hristos, cum zice 
Sfintul Apostol Pavel. 

Lasă-i să hulească pentru că i-a întunecat satana, le-a pus pecetea pe 
frunte maiîntîi, adică unde stă creierul mare, ca să nu creadă. Le-a pus pecetea 
pe mîna dreaptă, ca să nu o ridice la frunte şi să facă semnul cel mîntuitor al 
preacinstitei şi de viaţă făcătoarei Cruci a lui Hristos. 

26 3. lată ce spune Sfintul Apostol Pavel: „Crucea pentru cei pieritori, 
nebunie este - cum sunt sectanţii -, iar nouă, celor ce ne mîntuim, Crucea este 
înţelepciunea şi puterea lui Dumnezeu". Ai auzit ce-i Sfinta Cruce? Nu-i măciucă! 
Este înţelepciunea şi puterea lui Dumnezeu! 

264. Nici un lucru să nu faci, pînă nu te însemnezi cu Sfinta Cruce! Cînd 
pleci în călătorie, cînd începi lucrul, cînd te duci să înveţi carte, cînd eşti singur 
şi cînd eşti cu mai mulţi, pecetluieşte-ţi cu Sfinta Cruce fruntea ta, trupul tău, 
pieptul tău, inima ta, buzele tale, ochii tăi, urechile tale şi toate ale tale să fie 
pecetluite cu semnul biruinţei lui Hristos asupra iadului. Şi nu te vei mai teme 
atunci de farmece sau de descîntece sau de vrăji. Că acelea se topesc de puterea 
Crucii, ca ceara de la faţa focului şi ca praful în faţa vîntului. 

265. Cine este următor al Crucii lui Hristos, iubeşte si crucea cea dinăuntm 
şi cinsteşte cu evlavie şi semnul ei, adică pe cea din afară. 

266. Cînd faceţi semnul Sfintei Cruci, sa-1 faceţi drept pe chipurile voastre, 
ca să nu rîdă dracii de batjocura pe care o faceţi. Faceţi împreunînd aceste trei 

degete - simbolul Sfintei Treimi - şi puneţi întîi la frunte, în numele Tatălui, 
apoi la buric, în numele Fiului, că S-a coborît din cer pentru mîntuirea noastră, 
şi apoi în umărul drept şi în umărul stîng, prin care se leagă dragostea lui 
Dumnezeu de om şi de mîntuirea noastră, că prin Duhul Sfint ţinem legătura cu 
Dumnezeu-Părintele, cu Fiul si cu Duhul Sfint; acestea ne învaţă Sfîntul loan 
Gură de Aur în „Cuvântul la Cruce". 

2 67. Să nu faceţi crucea strîmbă sau din fugă, că rîde dracul de se 
prăpădeşte; îl băgaţi în spital de atîta rîs. Cine te-a învăţat să-ţi baţi joc de Sfînta 
Cruce? Cine îţi leagă ţie mîna să nu duci mîna dogmatic? 

Drept să faci crucea. Dacă nu, nu eşti ortodox, că îţi baţi joc de Sfînta 
Cruce si rîde dracul de tine cînd baţi cobza asa. 

Fă crucea dreaptă şi cînd treci pe lîngă o biserică; să nu-ţi fie ruşine să 
faci Sfînta Cruce dreaptă! Acolo este de faţă Trupul şi Sîngele Domnului, per- 
manent pe Sfînta Masă. Acolo Hristos este viu în Sfîntul Altar. In toate bisericile 
ortodoxe, Preacuratele Taine stau pe Sfînta Masă. Dacă nu te închini la biserică, 
nu te închini la Hristos! 

268. Noi trebuie să cinstim Sfînta Cruce cît se poate mai mult, 
deoarece lisus Hristos a iubit crucea si a îmbrătisat-o pe ea cu iubire si a ars 
pe ea, ca pe un altar, păcatul nostru. Crucea arată ruşinea noastră, iar nu a 
Domnului; din partea Domnului arată iubire. Deci, gîndul la ea ne face pe 
de o parte să ne ruşinăm şi să ne căim de păcatele noastre şi să luptăm 
împotriva lor, îmbrăţişînd şi noi crucea cum a îmbrăţişat-o Domnul. Iar pe 
de altă parte, să ne înduioşăm de dragostea Lui cu care ne-a mîntuit prin ea 
din păcatele noastre şi să o slăvim. Desigur, că obiectele care ne aduc 
întristrare şi durere pentru pierderea unei persoane scumpe, noi nu le cinstim, 
dar Crucea Domnului ne-a adus nu întristrare, ci bucurie si mîntuire. Căci 
ea n-a fost cum socotiţi voi, o simplă spînzurătoare, ci a fost altar de jertfă 
pe care s-a adus cea mai mare şi mai preţioasă jertfă cu putinţă pentru 
mântuirea noastră. 

2 69. Noi nu putem spune nici cît ai lua o lingură de apă din ocean, faţă 
de cîte ar trebui să vorbim despre cinstea preasfintei şi de viaţă făcătoarei Cruci 
a lui Hristos. 

CUNOŞTINŢA DE SINE 

2 70. Cu adevărat mare dar si virtute este a se cunoaşte omul pe sine si 
neputinţele sale, precum mare primejdie este a nu-şi cunoaşte omul lipsurile şi 
neputinţele sale. 

2 71. Cunoaşterea de sine este temelie nezdruncinată, pentru cel ce-şi 
clădeşte casă sufletului său si rădăcină a toată lucrarea duhovnicească si fericire 
întru Domnul. Acest lucru 1-a arătat dumnezeiescul Părinte Isaac Şirul, care 
zice: „Fericit este omul care-şi cunoaşte neputinţa sa, deoarece aceasta se face 
lui temelie, rădăcină şi începătură la toată bunătatea". 

2 72. Pricinile care ajută pe om să ajungă la cunoştinţa de sine ar fi 
acestea: Mai întîi omul să îsi aducă aminte de nemernicia sa cea mai dinainte 
de a se naşte el în lume. Apoi, că Dumnezeu din nimic 1-a făcut pe el şi că 
întru fărădelege a fost zămislit şi întru păcate 1-a născut maica sa şi că, în 
viaţa de aici, de pe pămînt, nenumărate sunt patimile şi neputinţele cele ce 
îl stăpînesc şi nici o clipă nu îl lasă pe el de a se afla fără de păcate înaintea 
lui Dumnezeu. Şi că este un nemernic pe acest pămînt, pînă ce moare. Iar 
după moarte putrezeşte, se face praf, cenuşă şi apoi iarăşi o nimica toată 
ajunge a fi. 

2 73. Ca să ajungă omul la această fericită virtute de a se cunoaşte cu 
de-amănuntul pe sine, trebuie să treacă prin multe şi felurite încercări şi ispite 
şi, dacă le va suferi pe toate cu multă şi îndelungă-răbdare, prin aceasta va 
ajunge la cunoştinţa neputinţei sale şi va cunoaşte puterea şi mila lui Dumnezeu, 
Care 1-a ajutat în toate clipele vieţii sale. Deci, ajungînd omul la cunoştinţa 
neştiinţei şi neputinţei proprii, începe a-şi da seama că multe lucruri pe care nu 
le cunoştea înainte, acum le cunoaşte şi că sunt multe altele pe care le va 
cunoaşte prin încercarea trăirii. 

274. Omul smerit la cuget care îşi cunoaşte neputinţa sa, nu încetează 
niciodată a se ocărî pe sine, chiar dacă toată lumea l-ar lăuda sau l-ar necinsti. 
Din cunoştinţa de sine cu de-amănuntul ajunge omul la mare smerenie; iar 
cugetarea cea semeaţă a încîntării de sine poate să rămînă tuturor necunoscută, 
chiar şi celui ce o are pe aceasta, mai ales dacă nu va cădea în încercări grele prin 
care sufletul este dus la mustrare. Numai asa îsi cunoaşte omul neputinţa sa. 

2 7 5. Părerea de sine si neştiinţa fac orbi pe cei ce nu vor a-si cunoaşte 
neputinţa. 

27 6. Cel ce s-a cunoscut pe sine şi neputinţele sale, niciodată nu socoteşte 
că are vreun bine al său, propriu, căci toate bunătăţile le are în dar de la 
Dumnezeu, precum şi existenţa sa din nimic. Şi dacă vreun gînd viclean îi va 
şopti vreo laudă, el zice cu Apostolul: „Ce ai, omule, care nu ai luat în dar de la 
Dumnezeu? Iar dacă ai luat, ce te lauzi, ca şi cum nu ai fi luat?" (1 Corinteni 4, 7). 
Cel ce are cunoştinţa de sine pururea se smereşte înaintea sa, aducîndu-şi aminte 
că nici un bine nu a putut să facă fără ajutorul lui Dumnezeu, după cuvîntul care 
zice: „Fără de Mine nu puteţi face nimic" (loan 15, 5). 

27 7. Din a ne cunoaşte pe noi ajungem negreşit la defăimarea de sine. 
amîndouă fiind de mare folos celui ce călătoreşte în viaţă după voia lui Dumnezeu, 
spre a nu-şi pierde osteneala faptelor celor bune. 

2 7 8. Cel ce s-a cunoscut pe sine cu adevărat, cu cît va spori mai mult în 
virtute, cu atît mai mult se socoteşte dator lui Dumnezeu, Care îl înalţă pe om 
de la pămînt şi învredniceşte ţărîna să poată urma măcar în parte Făcătorului şi 
Dumnezeului ei. 

2 79. Omul care a cîstigat cu adevărat cunoştinţa de sine, cu cît va lua de 
la Dumnezeu mai multe daruri, cu atît mai mult se smereşte si se face asemenea 

unui pom roditor care, pe măsură ce îi cresc roadele mai mari, pe atît îşi pleacă 
crengile sale la pămînt. 

2 80. Cel ce s-a învrednicit a ajunge la cunoştinţa de sine, de va petrece 
toată vremea în ea, acela a ajuns la începutul şi la sfîrşitul înţelepciunii şi s-a apropiat 
de dragostea lui Dumnezeu cea nemărginită. Acest adevăr îl întăreşte dumnezeiescul 
Părinte loan Scărarul zicînd: „Cine s-a cunoscut pe sine, acela a ajuns la priceperea 
fricii de Dumnezeu şi petrecînd în ea, ajunge la porţile dragostei" (Scara). 

281. Cel ce s-a cunoscut pe sine, s-a odihnit de toate lucrurile sale cele 
după Dumnezeu şi a intrat în locul cel sfînt al lui Dumnezeu şi al smereniei. 

2 82. Se cade să cinstim şi să preţuim mai mult decît înălţimea tuturor 
ştiinţelor, cunoştinţa de sine. 

CUNOAŞTEREA 

28 3. Cunoştinţa fără lucrare, nu va mîntui pe nimeni în ziua morţii si a 
dreptei judecăţi a lui Dumnezeu. 

284. Vai de noi, cei de azi, care ne silim să învăţăm teorie multă si nu 
luam aminte la sudoarea cea din lucrare si la filosofia cea din trăire. 

CUVÎNTUL LUI DUMNEZEU 

2 85. Cuvîntul lui Dumnezeu vine si se sălăşluieşte în cei credincioşi nu 
numai prin împărtăşirea cu Sfintele Taine ale Trupului şi Sîngelui Domnului nostru 
Hristos, prin rugăciunea minţii în inimă şi prin lucrarea poruncilor Lui, ci 
Harul Său vine şi prin auzirea cuvintelor credinţei (Romani 10, 8; I Timotei 1,6), 
după cum spune Sfînta Scriptură: „Mulţi din cei ce auziseră cuvîntul au crezut. şi 
numărul bărbaţilor credincioşi a crescut la cinci mii" (Faptele Apostolilor 4, 4). 

Sfîntul Apostol Pavel spune: „Credinţa este prin auz, iar auzul prin cuvîntul 
lui Dumnezeu" (Romani 10, 17). 

2 86. Cuvîntul lui Dumnezeu primit cu credinţă prin auz se sălăşluieşte în 
cei care-1 primesc şi lucrează cu mare putere la mîntuirea sufletelor omeneşti 
(loan 15,7; Faptele Apostolilor 6,7). Dacă la împărtăşirea prin Sfintele Taine 
Trupul Domnului este adevărata mîncare şi Sîngele Lui, adevărata băutură 
(loan 6, 55), atunci cuvîntul Domnului primit prin auz se face celor credincioşi 
apă dătătoare spre viaţa veşnică" (loan 4, 14) şi „pîine vie pogorîtă din cer" 
(loan 6, 58), „mana cea nestricăcioasă... şi pîinea cea tainică" (Sfîntul loan 
Damaschin, Canoanele Maicii Domnului). Dacă Trupul şi Sîngele Domnului 
nostru lisus Hristos sunt hrană şi băutură spre viaţa cea veşnică (loan 6, 58), 
at. şi cuvîntul Domnului, primit cu credinţă prin auz, se face celor credincioşi 
hrană nemuritoare, după cum este scris: „Nu numai cu pîine va trăi omul, ci şi 
tot cuvîntul Domnului" (Luca 4, 4; Deuteronom 8, 3; Matei 4, 4). 

Dacă credinţa este prin auz, iar auzul prin cuvîntul lui Dumnezeu, atunci 
acelaşi cuvînt al lui Dumnezeu va face părtaşi Harului Său pe toţi cei ce îl 
primesc pe calea auzului, dacă îl vor asculta cu credinţă şi cu dragoste. 

2 87. Cuvîntul lui Dumnezeu este şi hrană, şi pîine, şi apă, şi rouă, şi rîu, 
si viată, si toate. 

DARURILE 

2 88. Toate darurile cele mai înalte pe cele smerite se reazemă. 
2 89. Domnul nu se uită la darurile noastre... Se uită la voinţa cu care se 
aduce darul. 

DEFĂIMAREA DE SINE 

29 0. Cel ce voieşte să-şi mîntuiască sufletul, se cade, pe lingă cunoştinţa 
de sine, să mai agonisească şi defăimarea de sine. 

291. Defăimarea de sine aceasta este: a se defăima cineva si a se ocări 
întru toată vremea vieţii, socotindu-se că nu a făcut nimic si niciodată vreun 
lucru bun în viaţa lui (Pateric). Insă să ştii şi acesta că defăimarea de sine nu 
este adevărată si nici nu aduce vreun folos, dacă se face numai cu mintea si cu 
limba, fiindcă Dumnezeu cere de la noi să fim convinşi cu toată inima si 
înţelepciunea că suntem cu adevărat păcătoşi, plini de păcate şi neputinţe. 

292. Aceea este adevărata defăimare de sine, cînd omul are convingerea 
că el este cu adevărat păcătos şi cu această convingere se defăima el, căindu-se 
din inimă înaintea lui Dumnezeu si a oamenilor. 

O astfel de defăimare, dacă se uneşte cu smerenia inimii, are atîta putere 
încît biruieşte pe cele două păcate: mîndria şi slava deşartă şi le rupe ca pe nişte 
slabe mreje de păianjen. 

29 3. Omul este dator a se defăima pe sine, în tot locul şi în toată 
vremea şi nu este bine ca cineva să îndrăznească a se ruga lui Dumnezeu spre 
a-i da lui darul de a face minuni sau de a învia morţii cu rugăciunea sa, căci 
cine îndrăzneşte să ceară de la Dumnezeu aceste lucruri, acela e foarte înşelat 
de către draci. 

DESĂVÎRSIREA 

294. Desăvîrsirea omului în viata de acum îsi are nedesăvîrsirea ei, 
deoarece cel desăvîrşit neîncetat însetează după mai multă desăvîrşire, fiindcă 
cei nepătimitori se întind spre vîrful cel dorit al altor desăvîrşiri, fără să se sature 
şi prin aceasta ei fac desăvîrsirea lor nedesăvîrşită, deoarece bunătăţile cele 
veşnice, după cum am zis, nu au hotar. 

295. Omul duhovnicesc se desăvîrseste în veacul de acum pe măsura 
puterii omeneşti, iar faţă de oceanul fără margini al desăvîrşirii lui Dumnezeu el 
este la început de desăvîrşire, fiindcă niciodată nu poate cuprinde pe deplin 
nemărginirea desăvîrşirii. 

29 6. Oare desăvîrsirea omului pe pămînt este obligatorie tuturor? La 
această întrebare vom răspunde, aducîndu-ne aminte de cuvintele Mîntuitorului 
nostru lisus Hristos spuse tînărului bogat, care L-a întrebat ce să facă pentru a 

moşteni viaţa de veci: „De vrei să intri în viaţă, păzeşte poruncile... Iar de vrei 
sa fii desăvîrşit, du-te, vinde-ţi averile tale şi le dă săracilor, ... după aceea, vino 
si urmează-Mi Mie" (Matei 19, 17,21). 

De aici se înţelege clar că porunca Mîntuitorului pentru desăvîrşire nu este 
obligatorie, ci este lăsată la voia liberă a omului. Iar în alt loc a zis: „Eu am venit 
ca viata să aibă şi mai mult să aibă" (loan 10, 10), adică cel ce vrea să se mîntuiască, 
să păzească poruncile lui Dumnezeu, iar cel ce voieşte să aibă mai multă viaţă, 
adică să fie desăvîrşit, trebuie să părăsească toate ale lumii şi să urmeze lui Hristos, 
cu multă răbdare şi lepădare de sine, pînă la sfîrşit. Deci, a se sui cineva la treapta 
inaltă a desăvîrşirii, rămîne la voia lui (Kiriacodromion, p. 339). 

297. Dragostea desăvîrsită către Dumnezeu este temelia celor desăvîrsiti. 
Nimeni nu ajunge însă la această dragoste decît prin curăţia deplină de patimi şi 
mai ales prin rugăciunea curată. 

29 8. Care sunt semnele prin care se cunosc pe sine şi sunt cunoscuţi 
de oameni cei ce au ajuns la desăvîrşire? 

Primul semn al celor desăvîrsiti este să aibă dragoste desăvîrsită către 
Dumnezeu şi către oameni, după cuvîntul: „Cine iubeşte pe Dumnezeu, acela 
iubeşte şi pe aproapele său" (I loan 4, 21). Al doilea semn al celor desăvîrsiti 
este acela de a iubi deopotrivă pe toţi oamenii, atît pe duşmani cît şi pe prieteni 
(Matei 5, 44; Luca 10, 37). Alt semn al celor desăvîrsiti este de a-şi pune 
sufletul pentru alţii (II Corinteni 12, 15; I Tesaloniceni 2, 8). Alt semn al celor 
desăvirsti, este de a şti să-şi stăpînească cu desăvîrşire limba (lacov 3, 2). Alt 
semn al celor desăvîrsiti este de a nu se încrede niciodată în puterea lor 
duhovnicească (Iov 9, 20; Filipeni 3, 12). Alt semn al celor desăvîrsiti este de a 
nu mai avea frică de moarte, deoarece dragostea scoate afară frica (I loan 4, 
18). Apoi să aibă desăvîrsită smerenie şi să se socotească pe sine cei mai 
păcătoşi (Luca 17, 10; 1 Timotei 1, 15; 1 Corinteni 15, 9; Iov 22, 29). Alt semn 
al celor desăvîrsiti este de a avea în ei roadele Duhului Sfînt, care sunt: dragostea, 
bucuria, pacea, îndelunga răbdare şi celelalte toate (Galateni 5, 22). 

Acestea si încă multe altele sunt semnele celor ce, cu darul lui Dumnezeu, 
au ajuns în viaţa aceasta la desăvîrşire, atît cît este cu putinţă firii omeneşti. 

299. Prin îndumnezeire (desăvîrşire), încetează lucrarea naturii umane şi 
este înlocuită cu lucrările dumnezeieşti, atributele naturale fiind copleşite de 
slava dumnezeiască. 

300. Trei sunt căile prin care ajungem la cunoaşterea şi comuniunea mistică 
cu Dumnezeu: teologia, asceza şi sfînta rugăciune. Prin aceste trei căi au umblat 
toţi sfinţii şi au ajuns la cea mai înaltă treaptă de unire cu Dumnezeu, anume la 
contemplarea şi vederea lui Dumnezeu, adică pînă la răpirea „în trup sau afară de 
trup", cum a ajuns şi Sfîntul Apostol Pavel. Dintre acestea, cea dintîi şi mai la 
indemîna tuturor este sfînta rugăciune, făcută cu credinţă si din toată inima. 

3 01. Cea mai subtilă si mai înaltă si mai tainică unire între Dumnezeu si 
om este unirea duhului celui dintru noi cu duhul lui Dumnezeu. „Acest duh este 



un duh gînditor - după dumnezeiescul Grigorie Palama -, care stă în chip de 
raze de lumină în mijlocul inimii". Cu acesta ne deosebim de îngeri. Cu acesta 
omul este mai mare decît îngerii. Duhul din noi stă între minte si între cuvînt, si 
are în sine şi cuvîntul şi mintea. După cum în semnul Sfintei Treimi, Duhul Sfînt 
stă în mijloc si are si pe Tatăl si pe Fiul, că este de aceeaşi flintă, asa este si 
duhul acesta, aprinde mintea şi cuvîntul omului şi se formează o treime. 

DESCOPERIRILE DE LA DUMNEZEU 

3 02. Descoperirile sunt vederi pe care le arată Dumnezeu sufletului celui 
desăvîrşit în smerenie şi în toată fapta cea bună şi se fac cu totul mai presus de 
simţirea şi înţelegerea sufletului celui curat, deoarece ele poartă întru sine străine 
si mari taine ale lui Dumnezeu. 

Şi omul, în vremea descoperirilor, nu-şi dă seama de se află în trup, după 
cum ne mărturiseşte despre aceasta marele şi dumnezeiescul Apostol Pavel 
(UCorinteni 12, 4). 

30 3. Semnele principale după care se pot cunoaşte descoperirile cele de 
la Dumnezeu sunt în număr de trei si anume: 

1. Înălţimea învăţăturilor descoperite; 

2. Curăţia lor dumnezeiască; 

3. Puterea lor de a schimba în bine pe oameni. 

Aceste semne sunt lăuntrice şi ele se pot pricepe numai cînd descoperirea 
este bine cunoscută si este cercetată în duh de smerenie si de evlavie. Acest duh 
face fericit pe cel ce se dedă unei asemenea cercetări. 

304. Dacă descoperirea este de la Dumnezeu, atunci ea se încadrează 
desăvîrşit în cuvintele dumnezeieştii Scripturi si în învăţăturile Bisericii. 

3 5. Vedeniile şi descoperirile le arată Dumnezeu mai ales oamenilor 
sfinţi şi foarte sporiţi în smerenie, în dreapta socoteală şi în cunoştinţa de sine. 
Dar cîteodată Dumnezeu dă vedenii si oamenilor obişnuiţi. Dar numai atunci 
învredniceşte Dumnezeu pe cineva cu vedenii, cînd voieşte să lucreze faptele 
mîntuirii, atît pentru cel ce are vedenii, cît şi pentru alţi oameni. 

Dumnezeu descoperă tainele Sale, uneori, şi celor necredincioşi, dacă 
sunt sinceri în vieţuirea lor, ca să servească pe cei credincioşi, pentru că 
Dumnezeu Se serveşte nu numai de oameni, ci si de animale, de arbori si de 
alte făpturi neînsufleţite în planul lui Dumnezeu, angajînd întreaga făptură ca să 
lucreze la mîntuirea oamenilor. 

Uneori Dumnezeu arată vedenii şi descoperiri celor necredincioşi, dar să 
nu-ţi închipui că face acest lucru oricînd şi oricui! Pentru că acest lucru se 
întîmplă foarte rar şi după dumnezeiasca alegere şi iconomie către unii oameni, 
care sunt sinceri în a lor neştiinţă şi mai ales cînd prin ei găseşte ştiutorul de 
inimi cu care îşi arată voia Sa, spre mîntuirea şi îndreptarea multora. 

Aceasta însă nu înseamnă că noi trebuie să ţinem seamă de visele si 
vedeniile oricui s-ar întîmplă. 

306. Despre descoperirea dumnezeiască, noi ne putem încredinţa şi din 
semnele cele din afară, care sunt minunile şi proorocirile la care putem adăuga 
şi calitatea morală a persoanei prin care se face descoperirea. 

3 7. Sfintul Maxim Mărturisitorul explică mistic cele trei ceruri la care 
poate ajunge omul îndumnezeit. Intîiul cer este sfîrşitul a toată fapta bună. Al 
doilea cer este înălţarea mintii si cunoştinţei la cele dumnezeieşti, atît simţite cît 
şi gîndite. Al treilea cer este teologia, prin care ajunge cel desăvîrşit, cu ajutorul 
darului Sfîntului Duh, la starea de contemplaţie, adică la răpirea minţii şi la 
înţelegerea tainelor lui Dumnezeu celor mai presus de cunoştinţă. 

Unii din Sfinţii Părinţi zic că Apostolul Pavel a fost răpit în rai, adică la al 
treilea cer al cunoaşterii dumnezeieşti, fiindcă i s-au vestit cuvintele tainice si 
negrăite despre rai, care şi pînă astăzi sunt ascunse pentru noi. Adică, ce este 
pomul vieţii cel din mijlocul raiului; ce este pomul cunoştinţei binelui şi răului; 
ce au fost heruvimii şi sabia de văpaie care păzea uşa Edenului; ce au fost pomii 
din care a rînduit Dumnezeu să mănînce Adam, şi altele pe care le-au tîlcuit 
Sfinţii Părinţi, însă nu asa cu amănuntul. 

DESFRÎNAREA, CURVIA 

3 8. Pentru combaterea desfrîului, de orice fel ar fi el, care stăpîneşte 
atît de mult lumea de astăzi, preoţii, păstorii de suflete şi Biserica în general 
trebuie să facă permanent efort de a îngrădi, micşora şi stîrpi acest prea urît şi 
blestemat păcat care macină sănătatea trupului, dezbină familia, îmbolnăveşte 
copiii, sminteşte pe cei din jur, mînie atît de mult pe Dumnezeu, desparte pe 
creştini de Preacuratele Taine si aruncă cele mai multe suflete ale credincioşilor 
în focul gheenei. 

Preoţii să spună adesea în predicile lor şi în scaunul de spovedanie, celor 

vinovaţi , cît de cumplit a pedepsit Dumnezeu pe desfrînaţi şi preadesfrînaţi 

(adulteri), pe sodomiteni, pe gomoreni şi pe cei ce urmează păcatul lui Onan. 

Să le amintească credincioşilor că însuşi Dumnezeu a oprit preacurvia în cele 

zece porunci, zicînd: „să nu preacurveşti" (Deuteronom 5, 18). Şi iarăşi zice: 

"Cu femeia aproapelui tău să nu te culci, ca să-ţi verşi sămînţa şi ca să te spurci 

cu ea" (Levitic 18, 20). 

DEZNĂDEJDEA 

3 09. Deznădejdea este pierderea încrederii în bunătatea şi milostivirea 
lui Dumnezeu. Ea este un păcat împotriva Duhului Sfint. Deznădejdea este a 
unsprezecea treaptă a păcatului, după învăţătura Sfîntului Nicodim Aghioritul. 
Urmările deznădejdii duc pe om la a douăsprezecea treaptă a păcatului, care 
este sinuciderea, asemenea lui luda. 

310. Păcatul deznădejdii şi gîndul sinuciderii se vindecă prin rugăciunea 
cea stăruitoare (lacov 5, 13; luda 20). „Orice rugăciune stăruitoare este lecuirea 
deznădejdii şi întărirea nădejdii" (Sfîntul loan Scararul). Iarăşi, omul se întăreşte 

împotriva deznădejdii prin spovedanie şi împărtăşirea cu Sfintele şi dumnezeieştile 
Taine; cei sinucişi nu pot fi pomeniţi la nici un fel de rugăciune, nici acasă, nici 
la Sfînta Biserică, afară de cazul că au fost demenţi, bolnavi grav de nervi 
(Pravila Bisericească de Protos. Nicodim Sachelarie). 

DIACONITELE 

311. Poate ati auzit si de diaconite: „si vă încredinţez pe Febe, sora noastră, 
care este diaconiţă a Bisericii din Chenhrea" (Romani 16, 1). Dar, zic, v-aţi pus 
întrebarea ce misiune aveau diaconitele? Poate ati luat de acolo îndrăzneală si să 
faceţi diaconi din femei! Voi credeţi că diaconitele, care au încetat să mai fie din 
secolul IV în Biserica Ortodoxă, aveau aceeaşi misiune ca un diacon? 

Aceste diaconite aveau şapte misiuni în Biserică. Ajutau la botezul femeilor, 
ajutau bolnavii la spitale, duceau împărtăşanie la femeile bolnave, slujeau la 
mesele agape etc. Dar nicidecum n-aveau hirotonie, cum spune canonul 19 al 
Soborului VI Ecumenic: „Iar hirotonie la diaconite, n-am cunoscut, fără numai 
hirotesii". Ce este hirotesia? Hirotonia se face în Altar, iar hirotesia afară de 
Altar. Este o singură rugăciune arhierească care se dădea înainte vreme, şi 
acum se dă la ierarhia inferioară a Bisericii, la slujitorii inferiori, cum erau: 
exorciştii, portarii, citeţii, cîntăretii, anagnoştii, ipodiaconii, hartofilacşii etc. 

Toţi aceştia aveau această hirotesie sau binecuvînatare care o aveau si 
diaconitele; o împuternicire să slujească, să ajute în Biserică. Unii erau cu 
înmormîntările, portarii ţineau bastoane în mîini şi atunci cînd se spunea: „Cei 
chemaţi, iesiti", ei scoteau pe catehumenii, care încă nu erau botezaţi, din biserică. 

Dar hirotonia cu hirotesia nu-i totuna! Hirotesia este o mică sfinţire care 
se dă la slujitorii inferiori, iar slujitorii superiori: diaconul, preotul şi arhiereul au 
hirotonia în Sfîntul Altar. Este mare deosebire între una si alta. 

Să nu credeţi că diaconiţă zicea ecteniile ca diaconul sau zicea evanghelia 
la popor sau se săruta cu preotul şi se împărtăşea la Sfînta Masă, cum fac 
clericii. Nicidecum! 

Apostolul Pavel a spus aşa: „Văduva care nu se mărită să fie hrănită de la 
biserică. Care se mărită nu greşeşte, dar mai bine să rămînă asa". Pe femeile 
acestea văduve şi bolnave, care nu aveau bărbat, Biserica le ajuta prin diaconite. 

Ele ţeseau covoare pentru biserică, perdele, făceau luminări pentru biserică, 
veşminte pentru preoţi, făceau curăţenie în Altar. Ele erau în slujba Bisericii, iar 
Biserica le purta de grijă, (losif Flaviu, marele istoric, ne arată că la Biserica lui 
Solomon era astfel: în jurul bisericii celei mari, erau case pentru cele ce aveau 
să ţie fecioria pînă la 30 de ani, şi de atunci puteau să se căsătorească. Mai sus 
erau fecioarele bisericii, care se făgăduiau să păzească viaţa curată pînă la moarte. 
Apoi mai erau văduvele bisericii. Şi mai erau un fel de călugări numiţi terapeuţi.) 

Aceste diaconite ţineau evidenta fecioarelor si a văduvelor dintr-o eparhie. 
Ele spuneau episcopului cîte femei ajută la toate bisericile, şi li se dădea un 
ajutor. Asta era prima misiune a diaconiţelor. 

A doua misiune a diaconitelor. Ele ştiau cîte fecioare are Biserica. In 
timpul marilor persecuţii nu erau mănăstiri cu crucea in vîrf, să toace şi să tragă 
clopotele. Biserica era în catacombe. Dacă o fată se hotăra în casa părintească 
să păzească fecioria pentru Hristos, părinţii creştini îi dădeau voie. li făceau o 
chiliută cu icoane acolo să se închine şi ea petrecea mai mult în post şi rugăciune. 
Cum a fost si Sfinta Mare Mucenită Varvara. 

Cine ştia numărul acestora care îsi afieroseau lui Hristos viata în sfinţenie? 

î î î î 

De ele se îngrijeau întîi diaconiţele şi apoi episcopul locului, care le călugărea. 
Pînă în secolul VI n-a avut voie preotul să facă călugăriţe: episcopul sfinţea 
fecioarele. El se ducea la casele lor şi le făcea călugăriţe şi le punea făgăduinţa 
si tunderea în faţa părinţilor, că nu erau mănăstiri, ca să facă călugăria în faţa 
Altarului. Aceasta era a doua misiune a diaconitelor. 

A treia misiune a diaconitelor era cu catehizarea femeilor si botezul 
femeilor. Pentru că diaconii şi preoţii aveau ungerea Sfintului şi Marelui Mir, le 
puneau pe diaconiţe cu împuternicirea lor, să le miruiască pe femei, să le 
catehizeze, să le înveţe simbolul credinţei si legea creştină. Iar la îmbrăcarea si 
dezbrăcarea lor era foarte cuviincios să fie femei; si acestea erau diaconiţele. 

A patra misiune era milostenia. Se strîngea milostenie de la biserică pentru 
cei săraci si necăjiţi si pentru cei ce aveau cereri si nevoi. Diaconiţele trebuiau să ştie 
unde să împartă aceste milostenii şi care-i mai necăjit, să-i dea raport la episcop. 
A cincea misiune a diaconitelor era curăţenia în Sfintul Altar si alimentarea 
lui. Ele alimentau Altarul cu tămîie, cu smirnă, cu untdelemn, cu luminări de 
ceară, curăţenia în Altar, fără să se atingă de Sfinta Masă, de Sfintul Jertfelnic, 
cum sunt si călugăritele acum. Că mai tîrziu le-au luat locul chiar călugăritele si 
nu s-a mai simţit nevoia de diaconiţe. 

A şasea misiune a diaconitelor. In sărbători si Duminici, după ce ieşeau 
de la biserică se dădea masă comună cum era atunci. Se duceau diaconiţele 
undeva aproape de biserică şi adunau femeile să le ţină cateheze, să le înveţe. 
Ele le spuneau de Sfinta Evanghelie. 

A şaptea misiune a diaconitelor. Ele făceau mare rînduială în biserică. 
Bărbaţii să stea în partea dreaptă şi femeile în partea stingă în ordinea aceasta: 
cei prea bătrîni în frunte, cei mai cărunţi la spate, cei tineri pînă la sfirşit şi 
printre ei să rămînă o cărare ca să meargă creştinii să se închine, să dea darul 
la Altar. 

lată ce misiune aveau diaconiţele, dar nu să le faci diaconi, să le îmbraci 
cu stihar şi să le pui să zică ectenii. Asta este cea mai mare nebunie. Nu a fost 
aceasta niciodată. Ia gîndiţi-vă dumneavoastră, în istoria Sfinţilor Apostoli, în 
istoria Evangheliei, nu găsim vreodată că au hirotonit Apostolii vreo femeie. 
Dacă au fost sfintele mironosiţe, avem duminica lor după Paşti, fiind cinstite 
întocmai cu Apostolii, cum au fost: Măria Magdalena, Măria lui Cleopa, Măria 
lui lacob cel Mic, Salomeea, Maximilia, lunia, lulia, Marta si Măria si celelalte 



Cît erau de mari ele. dar nu au îndrăznit Apostolii să le hirotonească. Nu 
se spune ca a hirotonit pe Măria sau pe alta. Au murit martire, au murit 
mărturisind pe Hristos şi întocmai cu Apostolii se cheamă, că ele au vestit 
învierea întîi şi au mers după Mîntuitorul pînă la moarte şi pînă la înviere, dar 
nicidecum nu spune în Sfînta Evanghelie că au hirotonit vreuna. 

Biserica le cinsteşte ca pe Apostoli, dar nu ca pe diaconi sau ca pe preoţi. 

DISTRACŢIILE 

312. Părinte, dar despre cei ce merg la distracţii lumeşti, la nunţi cu 
lăutari, la bal, la discotecă, ce ne puteţi spune? 

Care se duce aşa, acela-şi bate joc de sufletul lui. Pentru că, uite ce este, 
tot ce ai cîştigat în biserică ai risipit. Dacă te-ai dus la crîşmă, acolo-i gura 
iadului. Dacă te-ai dus la jocuri, acolo-i teatrul satanei. Şi toate lucrurile 
duhovniceşti pe care le cîştigi în biserică, le pierzi acolo şi îţi pierzi şi sufletul. 

313. Măi, dacă îţi trebuie un pahar de vin, Dumnezeu le-a făcut toate. 
La masa ta, în sărbători, în duminici şi cum este acum în cîşlegi (vremea dintre 
cele patru posturi), adu-ţi un pahar-două de vin curat, şi să iei cu soţia, cu 
copilaşii; dacă ţi-a venit un neam. Dar la casa ta şi cu măsură. Că toate-s pentru 
om. Că mă întreabă unii: „Dar pot să iau un pahar de rachiu la o nuntă sau la 
un praznic?". Poţi. Dar unul, pentru că-i blagoslovit. Nu zice că „toate se sfinţesc 
prin cuvîntul lui Dumnezeu şi prin rugăciune"? 

Si vinul cine 1-a făcut? Nu tot Dumnezeu? Vezi că din vin, mai ales se fac si 
Preacuratele Taine, ce-i mai sfînt pe lume. Că zice Sfîntul loan Gură de Aur: „Nu 

vinul este de vină, ci beţia!". Asa si rachiul, nu-i de vină. De vină-i beţia, dacă ai 

luat mai mult decît trebuie si te-ai îmbătat si ti-ai pierdut si mintea si sănătatea si 
sufletul. Ferească Dumnezeu! N-ai ce căuta să te duci în casa diavolului. Că acolo 
este „Babilonul" si toate răutăţile. Acolo găseşti de tot neamul. 

Da. Vrei în casa ta să te odihneşti, odihneste-te. Stai la masă, iei un 
pahar, te-ai odihnit şi pe urmă te ocupi cu cele ce spune cartea. 

DIVORŢUL 

314. După învăţătura dată nouă de Dumnezeu, căsătoria este indisolubilă, 
adică una singură pe toată viaţa: „Ceea ce Dumnezeu a unit, omul să nu despartă" 
(Matei 19, 6). Numai moartea desparte în chip firesc pe cei doi soţi. Totuşi, 
sunt cîteva excepţii îngăduite de Biserică, care duc la despărţirea soţilor între ei 
prin divorţ. 

315. Motivele canonice de divorţ sunt: 

La. Adulterul (preacurvia), adică violarea credinţei conjugale de către soţ 
sau soţie. Acest motiv de divorţ se bazează pe Sfînta Evanghelie, adică pe 
dreptul divin (Matei 19, 9). 

b. Pe lîngă adulter, soţul poate să divorţeze cînd i se pun curse care-i 
periclitează viaţa, îndreptate contra existenţei căsătoriei, de către un soţ împotriva 

celuilalt, cum ar fi refuzul soţului sau soţiei de a naşte copii. In acest caz partea 
nevinovată are drept să solicite divorţul. 

c. Iarăşi, soţul poate divorţa cînd soţia se face vinovată de avort intenţionat 
si prin aceasta împiedică scopul căsătoriei. 

d. Când femeia sau bărbatul participă fără voia celuilalt la ospeţe şi petreceri 
necuviincioase. 

e. Pentru soţie există motiv de a cere divorţ cînd bărbatul său o acuză 
public pe nedrept de adulter cînd soţul ei greşeşte în public sau în ascuns, în 
casă sau în altă parte cu o altă femeie. 

II. Al doilea motiv principal de divorţ, după adulter, este căderea unui sot 
din dreapta credinţă - apostazie, necredinţă, sectă etc. (I Corinteni 7. 15). 

III. Cînd unul din soţi sau amîndoi intră în monahism, „ca o moarte 
superioară, faţă de lumea pusă în slujba păcatului" (Sinodul VI Ecumenic, 
Canonul 12 şi 48). Insă „cel ce-şi lasă (prin divorţ neîngăduit) soţia sa legitimă 
si ia pe alta, trebuie să fie canonisit ca un preacurvar, după porunca Domnului 
(Matei 19, 9), adică să fie oprit pînă la 15 ani de la Sfînta împărtăşanie", 
după Sfîntul Vasile cel Mare. 

316. Cînd se consideră încheiat divorţul canonic? Adică în ce mo- 
ment cei doi soţi sunt liberi să se căsătorească, din punct de vedere canonic? 

Divorţul canonic se consideră încheiat cînd între soţi au urmat motivele 
de divorţ arătate mai sus (adică: adulterul, lepădarea de credinţă, intrarea în 
monahism etc). Trebuie, însă, pe lîngă motivele canonice arătate mai sus, să 
se tină seama si de motivele de divorţ hotărîte de legislaţia civilă. 

Care sunt efectele divorţului canonic? 

Efectele de drept ale divorţului canonic se referă pe de o parte la soţii 
divorţaţi, iar pe de altă parte la copiii născuţi din căsătorie. Divorţul canonic 
desface în orice privinţă legătura conjugală şi pune pe soţi în acel raport în care 
se găseau înainte de căsătorie (după Dreptul Bisericesc Oriental, Episcopul 
(NicodimMilaş). 

DOCTORII 

317. Cînd am fost internat în spital doctorii mi-au dat un salon mare, 
numai cu un singur pat, ca să poată veni ei acolo. Veneau cîte douăzeci. 

- Părinte, dar cu noi cum este? Cum este cu mîntuirea noastră? 

- Voi aveţi mare plată de la Dumnezeu, cînd vine omul bolnav să-1 
îngrijiţi şi să nu-i cereţi bani. Nu vă uitaţi la bani! Dacă vezi că-i bolnav, 
n-are cu ce, săracul, să nu-i ceri nimic, că un suflet este mai scump decît 
toată lumea! 

318. Dacă aş avea un milion de doctori de-a dreapta mea, nimeni nu-mi 
poate da o clipă de viaţă, pentru că viaţa mea este în mîna Atotţiitorului. 

319. Doctorilor, dacă stiti în sat la voi o femeie bolnavă, un om bolnav, 
un tînăr, să-i cercetaţi! 

DRACII 

32 0. Orice creştin are de la Botez un înger bun, care stă de-a dreapta lui 
şi îl povăţuieşte spre tot lucrul plăcut lui Dumnezeu. El scrie cu de-amănuntul, 
una cîte una, toate faptele bune, pe care le face în viaţă şi pe care i le va 
prezenta în ceasul Judecăţii cînd „cărţile se vor deschide". De asemenea, 
creştinului îi urmează din pruncie şi un înger rău (diavol) care scrie şi el, amănunţit, 
tot păcatul pe care îl face omul în viaţă, pînă în clipa morţii. Scopul îngerului 
rău este de a-1 ispiti întotdeauna şi a-1 îndemna la păcat, cu gîndul, cu imaginaţia, 
cu simţurile, cu cuvîntul, cu fapta, cu trupul şi cu sufletul. Dacă omul îl ascultă, 
se învoieşte la păcat şi chiar îl săvîrşeşte; diavolul scrie orice gînd, orice cuvînt 
sau faptă rea făcută în viaţă, de care îi va cere răspuns la Judecata particulară, 
adică după moarte, dacă nu a fost dezlegat de păcate în viaţă, prin spovedanie 
şi pocăinţă. 

3 21. Sfinţii si dumnezeieştii Părinţi ai Bisericii au înţeles că orice patimă 
care ne luptă pe noi, este un drac. De aceea, dumnezeiescul şi Sfîntul Părinte 
Efrem Şirul zice: „Că omul are atîţia draci, tot atîţia, cîte patimi are". Şi tot aşa 
spun si alţi mulţi Sfinţi Părinţi. 

322. Suntem datori să ne rugăm lui Dumnezeu să ne ajute cu Harul Său 
să putem scoate şi izgoni demonii din noi şi nu din alţii! Şi iarăşi suntem datori 
să ne rugăm stăruitor si cu evlavie si cu umilinţă Preabunului Dumnezeu, să ne 
ajute să înviem prin pocăinţă adevărată sufletul nostru cel mort prin păcate şi să 
nu ne îndîrjim cu drăcească obrăznicie a cere lui Dumnezeu darul de a învia 
morţii si de a face minuni. 

32 3. Arma cea mai puternică şi mai înfricoşată prin care omul poate 
scoate şi izgoni din inimă pe draci este numele cel prea înfricoşat al Domnului 
Dumnezeului şi Mîntuitorului nostru lisus Hristos, pe care dacă îl va chema 
cineva din inimă si cu smerenie si cît mai des, unul ca acela, cu darul lui Hristos, 

va scoate şi va izgoni de la sine pe dracii care îi dau război şi îi va risipi pe ei ca 
praful spulberat de vînt şi se vor stinge ca fumul. 

324 . Frînele puterii satanei sunt în mîna lui Dumnezeu. El este cîinele lui 
Dumnezeu şi nu poate să facă nimic fără poruncă. 

32 5. Sfîntul Macarie cel Mare pînă acolo merge, că zice: „Dumnezeu 
este si în draci si în satana!". Cum este în draci, zic unii, dacă satana este 
împotriva lui Dumnezeu? Da, este. Că dacă n-ar fi Dumnezeu într-înşii, cît rău 
ar face! Dumnezeu este într-înşii cu puterea Sa cea atotţiitoare, una din însuşirile 
Sale, să-i ţină în frîu, ca pe cîinele cel rău, să nu facă rău cît ar vrea ei oamenilor. 
Nici în porci n-au putut să intre, fiind ţinuţi de puterea atotţiitoare a lui Dumnezeu. 
Că puterea drăcească este îngrădită de puterea Dumnezeirii. Că zice la Isaia: 
„Se luptă cel puternic cu Cel Atotputernic". Are el putere, dar nu este 
atotputernic, că Dumnezeu îl ţine în frîu! 

Toată puterea drăcească este circumscrisă împrejur; este îngrădită de 
puterea Dumnezeirii. Că altfel, ai văzut, cînd i-a dat voie să-1 ispitească pe Iov, 

ce-a făcut într-un ceas? I-a ars turmele, i-a sfărîmat toate si i-a omorît fiii! Are 
mare putere satana, dacă Dumnezeu îi dă voie. 

32 6. Dracii sunt putere nălucitoare. 

32 7. Să ştiţi că diavolul se arată în chip de înger, sau în alt chip, sau în 
chipul lui Hristos, sau în chip de arhanghel, de sfinţi, de ierarhi, de cuvioşi. Elîntîi 
te învaţă bine, pînă i te închini lui. Iar după ce te închini lui, te duce la pierzare. 

32 8. Dracii sunt plini de ură. Sfîntul Dionisie Areopagitul spune aşa: 
Răul din draci în aceasta constă: în poftă fără de minte, mînie fără judecată şi 
închipuire pripită sau nălucire". 

Ai auzit care-i răul din draci? Poftă fără de minte, că a poftit să fie asemenea 
cu Dumnezeu; mînie fără judecată, că se porneşte fără raţiune să omoare pe 
oricine, să facă rău fiecărei zidiri a lui Dumnezeu. Şi al treilea: nălucire pripită, 
că s-a închipuit întocmai cu Dumnezeirea, uitînd că i-a făcut Dumnezeu. Zice că 
dacă ai lua de la draci aceste trei lucruri, mînia fără judecată, închipuirea pripită 
si pofta fără de minte, ei s-ar face îngeri înapoi. Aceste trei răutăţi îi fac pe ei 
draci. Iar dacă ai scoate din fiinţa lor acestea, ei numaidecît ar rămîne curaţi ca 
nişte îngeri, cum au fost întîi. 

329. Si diavolii au credinţă si cunoştinţă. Ei nu fac nimic fără voia lui 
Dumnezeu. Se tem foarte tare de puterea dumnezeiască, ca să nu-i alunge în 
gheenă mai înainte de judecata viitoare, că muncile iadului sunt foarte grele. 

Nu toţi diavolii se află desăvîrşit la muncă pentru căderea lor, aşa cum nici 
păcătoşii nu se află definitiv în iad, cum spun dumnezeieştii Părinţi. 

330. Diavolii ştiu să cînte, ştiu teologie mai multă decît toţi teologii din 
lume, priveghează mai mult decît toţi călugării, nu dorm niciodată, nu mănîncă, 

cred în Dumnezeu etc. Un singur lucru nu ştiu şi nu pot diavolii să facă: să se 
smerească! 

3 31. Să se ştie că diavolii nu au nici o putere de a vindeca pe cineva, de 
a descoperi pagube sau pe răufăcători. Ei nu pot niciodată să facă minuni 
adevărate, ci numai cu năluciri mincinoase înşeală pe cei necredincioşi şi slabi 

în credinţă. 

•> 

DREAPTA SOCOTEALA 

332. Dreapta socoteală este împărăteasa faptelor bune. 

333. Fără această sare duhovnicească toate cele bune se strică si întru 
vătămare se mută. 

3 34. Dumnezeiasca Scriptură şi Sfinţii Părinţi numesc dreapta socoteală 
"soare" (Efeseni 4, 26; Sfîntul Casian Romanul, Filocalia, voi. 1). In alt loc, 
Sfînta Scriptură o numeşte cîrmă a vieţii şi sfat, zicînd: „Cei ce nu au cîrmuire, 
cad ca frunzele; Mîntuirea stă întru mult sfat" (Pilde 1 1 , 14); „Sfatul bun te va 
păzi" (Pilde 2, 11). Sfîntul Antonie o arată a fi cea mai mare dintre toate faptele 
bune şi o numeşte „ochi şi luminător al sufletului" (Sfîntul Casian Romanul, 
Filocalia, voi. 1). Alţii i-au zis: „izvorul, rădăcina, capul şi legătura tuturor 



virtuţilor". Sfîntul Petru Damaschin o numeşte „Lumina care arată celui ce o 
are" (Filocalia, voi.. 5). De asemenea şi unii înţelepţi profani, vorbind despre 
dreapta socoteală, au spus: "Perfecţiunea este măsura în toate", adică acea 
rară ştiinţă de a acorda fiecărui lucru si fiecărui act din viată însemnătatea 
cuvenită - după măsura valorii lui - de a nu amesteca lucrurile mărunte cu cele 
de preţ. Tot ei ai mai numit-o "ştiinţa desăvîrsirii". 

335. Prin ce fapte bune ajunge omul să cîştige această împărăteasă a 
virtuţilor? Despre acest lucru. Sfinţii Părinţi ne spun că „nepătimirea naşte 
dreapta socoteală" (Sfîntul Maxim Mărturisitorul, Filocalia, voi. 2). Acelaşi 
sfînt zice că "mintea deprinsă cu făptuirea înaintează în dreapta socoteală" 
(Sfîntul Maxim Mărturisitorul, Filocalia, voi. 2). Avva Serapion spune că „darul 
deosebirii (dreptei socoteli) îl cîştigă omul atunci cînd nu va crede părerii sale, ci 
va urma în toate învăţătura Părinţilor celor iscusiţi (Sfîntul Casian Romanul, 
Filocalia voi. 1). Awa Moise spune aproape acelaşi lucru ca Avva Serapion 
despre dreapta socoteală: „Dreapta socoteală nu se cîştigă decît prin smerenie, 
care ne face să arătăm Părinţilor nu numai faptele, ci şi gîndurile noastre şi să 
nu ne încredem în părerea noastră nicidecum; ci în toate să urmăm povăţuirile 
bătrînilor si să credem că este bun ceea ce vor socoti ei ca atare. Aceasta nu 
numai că face pe monah să rămînă neabătut de la calea cea dreaptă, prin 
discernămîntul adevărat, ci îl păzeşte nevătămat de toate cursele diavolului". La 
fel cu Avva Moise, dumnezeiescul Părinte loan Scărarul spune că „din ascultare 
se naşte smerenia; iar din smerenie, dreapta socoteală" (Scara, Cuv. 4). Sfîntul 
Isaac Şirul, arătînd valoarea dreptei socoteli, zice că lucrarea cea cu măsură, cu 
osteneală şi cu statornicie petrecătoare este cea mai de preţ". 

336. Pentru a înţelege cum lucrează dreapta socoteală, trebuie amintit 
că sufletul se împarte în trei părţi: partea raţională, partea mînioasă şi partea 
poftitoare. 

Felul cum trebuie să chivernisim, cu dreaptă socoteală, cele trei părţi ale 
sufletului şi trupului nostru, ni-1 arată Sfîntul Maxim Mărturisitorul: „Dă sufletului 
şi trupului tău, cele de care sunt vrednice". 

Adică părţii raţionale a sufletului să-i dăm citire, vederi duhovniceşti şi 
rugăciune; părţii mînioase să-i dăm dragostea duhovnicească, care se opune 
urii; iar părţii poftitoare să-i dăm înfrînare şi cumpătare. Trupului nostru să-i 
dăm hrană si îmbrăcăminte atît cît trebuie. 

337. Să avem în toate dreapta socoteală. Că pădurea nu se teme de cel 
ce încarcă o dată mult pe o căruţă. Ştie că mai la vale se rupe osia şi se strică 
carul. Ea se teme de acela care ia cîte un lemnisor si-1 duce acasă. Asa si 
vrăjmaşul, nu se teme de cel care începe cu multă nevoinţă, că oboseşte şi 
rămîne. Ci se teme de cel care ia cîte oleacă asa, încet, încet. 

338. Cumpăna dreptei socoteli trebuie să meargă în toate. Ai auzit ce 
spune Sfîntul Isaac Şirul? „Pe tot lucrul îl împodobeşte măsura". Măsură la 
mîncare, măsură la dormit, măsură la înfrînare, măsură la priveghere, măsură 

la metanii după măsura puterii fiecăruia. Dar cea mai mare grijă să avem de 
trezvia atenţiei, paza minţii şi privegherea minţii. 

339 . Atunci cînd omul nu se încrede în părerile sale, ci va urma în toate 
invataturile bătrînilor celor iscusiţi, va cîştiga dreapta socoteală. 

DUŞMANII, VRĂJMAŞII 

340. Cum să ne rugăm pentru vrăjmaşi? 

Doamne, miluieşte-i. Iartă păcatele la toţi cei ce ne urăsc pe noi, cei ce ne 
ocărăsc pe noi. Iar dacă soţul este rău, zi aşa: Doamne, miluieşte-1 pe soţul meu, 
si-1 izbăveşte de ispitele Diavolului, să nu mai urască, să nu mă mai înjure, să nu mai bea. 
Aşa să te rogi pentru el. Dar, orice duşman care te urăşte şi te ocăreşte, 
tu să auzi cuvîntul Evangheliei: iubiţi pe vrăjmaşii voştri; faceţi bine celor ce vă urăsc 
binecuvîntaţi pe cei ce vă blestemă şi vă rugaţi pentru cei care vă necăjesc. 
Dar cînd te rogi, să nu zici că acela-i vinovat, că nu-ţi ajută Dumnezeu. 
Ştii ce să zici? Miluieşte-mă, Doamne, pe mine păcătoasa, că pentru păcatele 
mele s-a făcut soţul rău. Eu sunt rea! 

Atunci te aude Dumnezeu. Să nu dai vine pe celălalt. Să te găseşti tu 
vinovat că dreptatea lui Dumnezeu nu ştim cum este. 
Dacă mă găsesc eu vinovat şi mă rog pentru fraţi, Dumnezeu mă aude. 
Căci zice aşa: în măsura în care te rogi tu pentru cel care-ţi face necaz, dai sabia 
in mina lui Dumnezeu ca să se răzbune pe el. N-ai voie tu ca să te răzbuni. 

DUHOVNICUL 

341. Duhovnicul trebuie să fie tare în credinţă, cu mare frică de 
Dumnezeu, cu multă milă de oameni şi cu inimă de tată pentru toţi. Să judece 
cit mai atent şi drept, adică fără părtinire, să ţină cont de firea, vîrsta, aşezarea, 
temperamentul, studiile, poziţia socială, starea sănătăţii, cultura, puterea de 
intelegerere si ascultarea fiecăruia si, mai ales, de credinţa si de frica de Dumnezeu 
pe care o are credinciosul. Să spovedească cu mare grijă şi atenţie, fără grabă. 
Să asculte ce i se spune de fiecare, şi apoi să întrebe, începînd de la cele 
duhovniceşti la cele fireşti, de la credinţă, rugăciune si biserică, la cele omeneşti 
si trupeşti. Să nu iscodească prea mult păcatul, să nu smintească mai ales pe 

tinerii copii cu întrebările sale; să nu se mire nici să ocărască pe cineva pentru 
Păcatele mărturisite; să nu întrebe cu cine anume a păcătuit şi mai ales să nu 
divulge secretul spovedaniei. 

342. Duhovnicul trebuie să tină măsura adevărului, adică să tină calea 
de mijloc între dragoste şi asprime, între acrivie, adică scumpătate şi pogorămînt. 
Să măsoare aşa cum îl învaţă Dumnezeu, de la caz la caz, dragostea cu dreptatea 
si mustrarea cu răbdarea si blîndetea. 

343. Duhovnicul are marea datorie fată de fiii săi duhovniceşti, de a-i 
supraveghea, de a-i învăţa pururea şi de a se ruga lui Dumnezeu pentru mîntuirea 
lor. Iar fiii duhovniceşti au si ei datoria de a asculta învăţăturile duhovnicului lor, 



de a-i cere întotdeauna sfat şi binecuvîntare pentru toate, de a-şi face canonul 
rînduit, de a se sili spre îndreptarea lor şi de a se ruga pentru părintele lor 
duhovnicesc. 

344. Mare dar este darul duhovniciei! Să mîngîi, să dezlegi păcatele 
oamenilor, să rînduiesti canon de vindecare si să dai sfaturi de mîntuire. Numai 
un suflet dacă ai cîştigat, acela este mai scump decît toată lumea! 

34 5. Cînd e vorba de candidaţii la hirotonie, duhovnicul trebuie să fie 
foarte atent, să nu le dea dezlegarea la preoţie, dacă au păcate de moarte, ci 
să-i trimită la episcopul locului, că îşi ia asupra sa toate păcatele acelora. 

346. Preotul duhovnic este suveran la scaunul de spovedanie. El judecă 
atunci în numele şi în locul lui Hristos. Nu poate lega oricum, fără judecată; nici 
să dezlege orice şi pe oricine. Pentru a nu greşi trebuie să cunoască foarte bine 
sfintele canoane, Tradiţia Bisericii, practica liturgică, învăţăturile Sfinţilor Părinţi 
şi mai ales Sfinta Scriptură, că fără aceste arme este ca un soldat fără sabie. 

347. Duhovnicii trebuie să cunoască foarte bine cele şapte pricini ale 
păcatului, cele douăsprezece trepte ale păcatului, cum să sfătuiască mai înainte 
de spovedanie, cum să procedeze la spovedanie cu cei ruşinoşi, cu cei ce au 
gînduri de hulă şi de îndoială - cărora se cuvine a le amîna vremea spovedaniei 
- cum să procedeze cu cei ce au vreun păcat de care şi el, ca duhovnic, este 
vinovat, cum se cuvine să-i mărturisească şi să-i sfătuiască pe cei ce vor să se 
facă preoţi, cum se cuvine să canonisească pe cei ce au făgăduinţe; cum să 
sfătuiască pe curvari, pe preacurvari, pe sodomeni, pe cei ce au păcătuit cu 
dobitoacele şi pe cei ce au făcut malahie. De asemenea, să ştie cum să 
canonisească pe fiecare, de la caz la caz, orientîndu-se după scumpătatea şi 
iconomia (pogorămîntul) sfintelor canoane. 

Cine va dori, dintre părinţii duhovniceşti, să ştie pe larg despre acestea 
amintite mai sus, să caute în cartea ce se numeşte învăţătură către Duhovnic 
sau Carte folositoare de suflet, denumire sub care a apărut într-o altă ediţie. 
De mare nevoie este ca părinţii duhovnici să aibă această carte şi mai ales cei 
tineri care vor fi făcuţi preoţi şi duhovnici şi trimişi la parohii. 

Această carte foarte folositoare de suflet este alcătuită de un mare dascăl 
al Bisericii Răsăritului, Sfîntul Nicodim Aghioritul, din Sfintul Munte Athos. 

34 8. Au ajuns unii din fraţii noştri duhovnici să considere că pot fi mai 
milostivi decît însuşi Dumnezeu si, nevrînd să mai tină nicidecum cont de 
scumpătatea sfintelor canoane, se folosesc în practicarea Tainei Sfintei 
Spovedanii numai de iconomia (pogorămîntul) lor, fără nici o socoteală şi, luînd 
de la sine putere cu îndrăzneală, dezleagă cele nedezlegate de Canoanele 
Apostoleşti, Soborniceşti şi Părinteşti şi, cu păreri proprii, încearcă să 
răstălmăcească si să strice hotărîrile canonice. Să ştie duhovnicii că de vor 
folosi în practicarea spovedaniei o iconomie nepotrivită faţă de scumpătatea 
sfintelor canoane, la greutatea păcatului celui ce se pocăieşte, în loc să lucreze 
la îndreptarea sufletelor şi vindecarea lor, vor fi ca păstorii cei neiscusiţi şi, în 

loc să scoată turma lor din prăpastie şi din loc mocirlos, ei vor lăsa oile cele 
cuvîntătoare ale lui Hristos să cadă în prăpastia păcatelor, dîndu-le astfel hrană 
nevăzuţilor lupi. Va fi de ajuns să se piardă numai o oaie, pentru care S-a 
răstignit Hristos, ca să fie si ei osînditi. 

349. Fiindcă duhovnicul nu este numai judecător, ci şi doctor şi părinte, 
este bine să se tină seama că nici doctorii nu dau doctoriile fără chibzuială si că 
reţetele sunt potrivite cu boala fiecăruia, ca nu cumva în loc de sănătate, să se 
pricinuiască acelui bolnav agravarea bolii sau moartea. Cel ce este cu adevărat 
părinte, în povăţuirea şi îndreptarea fiilor săi, nu va folosi în toată vremea 
numai mila, ci, neapărat, cîteodată şi varga şi alte pedepse cuvenite după greşelile 
lor, pentru ca să nu ajungă la cele scrise: „Părintele care cruţă varga urăşte pe 
fiul său" (Pilde 13, 24). Însuşi Dumnezeu nu este numai milostiv, ci şi drept. De 
aceea, proorocul David, prin Duhul Sfînt, a zis: „Mila şi judecata Ta voi cînta 
Ţie. Doamne" (Psalmul 100, 1). într-adevăr, Dumnezeu este milostiv şi îndelung 
răbdător, dar şi drept Judecător; ba chiar, spun Sfinţii Părinţi, noi trebuie să ne 
temem mai mult de mila decît de dreptatea Lui, căci dacă vom supăra dreptatea 
Lui, vom putea alerga la mila Lui, iar dacă vom supăra mila Lui, unde vom mai 
alerga? De aceea, să ne aducem aminte cu frică de cuvîntul scris: „Căci mila şi 
mînia de la El sunt şi peste cei păcătoşi va odihni mînia Lui" (cf Isus Sirah). 

35 0. Atît scumpătatea cît şi iconomia sau pogorămîntul canonisirii trebuie 
să se facă după măsura rîvnei de îndreptare şi după arătarea roadelor de pocăinţă 
de către cel legat care se pocăieşte. Cine va dori să studieze mai pe larg problema 
canonisirii, să citească despre aceasta în Pravila Bisericească a lui Nicodim 
Sachelarie. 

351. Cele mai grele lucrări ale preotului sunt două: Spovedania 
(Mărturisirea) şi Sfînta Liturghie. 

La Spovedanie, ori pierzi un suflet - dacă nu ştii bine cum să-1 cîştigi -, 
ori îl mîntuieşti. Or, preotul duhovnic este vînător de suflete! înţelegi? Dacă nu 
ştie să chibzuiască la mărturisire cu un suflet, între scumpătate şi iconomia 
canonului, ori îl îngreunează, ori îl deznădăjduieşte, ori îl face îndrăzneţ! Ştii 
cum face fierarul? Ai văzut 'colo la fierărie, cînd faci cu foiul şi încălzeşti toporul, 
cind vrei să-1 căleşti, sau un cleşte sau o altă unealtă. Ai văzut cîtă băgare de 

seamă este la călit? „Vai de mine, s-a călit prea tare!". Ce se întîmplă? Se rupe 
ca oţelul. Sau îi prea moale şi se îndoaie prea repede. 

Asa si tu, te sileşti acolo, ca duhovnic, să căleşti sufletul acela, să fie 
potrivit pentru Hristos. Nici prea moale, adică leneş, dar nici prea tare, adică 
iute si împietrit la inimă. Aşa de bine trebuie să potrivim la mărturisire cu sufletul! 
Să bagi de seamă, să nu-1 îngreunezi, ca să nu-1 descurajezi. Dar nici să-1 laşi 
fără oleacă de canon şi fără sfătuire, ca să nu-1 încurajezi în păcat, să se ducă 
nepăsător şi să nu simtă că a fost la mărturisire. 

De aceea, la spovedanie este foarte bine, v-am spus, să aveţi aceste două 
cărţi: Carte foarte folositoare de suflet si Pravila Părintelui Nicodim 

Sachelarie; că în Molitfelnic îs puse foarte puţine instrucţiuni, pe care le vedeţi 
înainte de spovedanie. Pentru cutare păcat, opreşte atîta; pentru cutare, atîta. 
Foarte puţin. Dacă găsiţi Pravila lui Sachelarie, aceea din 1940, vă sfătuiesc, 
dac-o găsiţi, s-o copiaţi, ca s-o aibă fiecare în geantă la el, precum şi învăţătura 
către duhovnic. Aceasta ţi-arată tot, te duce de mînă şi îţi arată cum să procedezi. 

3 52. Cînd preotul nu poate chibzui canonul, sau are un caz grav, amînă 
spovedania şi dezlegarea, pînă ce se consultă cu un alt duhovnic mai bătrîn, sau 
îl trimite pe cel în cauză la episcop. 

35 3. Nici un cleric (duhovnic) nu poate dezlega la spovedanie pe cel 
legat de altul, decît numai dacă cel ce 1-a legat a murit sau 1-a legat pe nedrept 
şi este dezlegat de episcopul său. 

354. Duhovnicul nu poate dezlega pe cel ce nu-1 dezleagă Dumnezeu şi nici 
nu poate lega pe cel ce nu s-a legat pe sine prin călcarea poruncilor lui Dumnezeu. 

35 5. Dacă duhovnicul constată pe cineva că nu este sincer, are datoria 
să-1 respingă de la spovedanie. Dacă nu ar face aşa ar însemna că duhovnicul 
nu slujeşte pe Dumnezeu cu credinţă, cu inima curată şi devotată. 

3 56. Credincioşii sunt datori să spună toate păcatele şi să nu-şi schimbe 
duhovnicul, decît cu binecuvîntare si din motive întemeiate. 

35 7. Le-am arătat preoţilor că n-au voie să dezlege pe nimeni, pînă nu 
făgăduieşte că face canonul, pentru că spune Sfintul Nicodim Aghioritul: „Dacă 
ai dezlegat pe om, fără a promite că-şi face canonul, toate păcatele trec asupra 
preotului". 

3 5 8. Le-am arătat preoţilor cum se cearcă păcatul la mărturisire cu cele 
şapte pricini: Cine? Ce? Pentru ce? In ce fel? In ce vreme? In ce loc? Şi suma 
păcatului. Ne interesăm, că ce este mintea duhovnicului? Trebuie să fie ca un 
serafim şi ca un heruvim. Să privească toate ascunsurile fiinţei omeneşti. 

3 59. Duhovnicul să mărturisească numai individual si niciodată în comun. 

3 60. Precum atunci cînd avem un proces, mergem la cel mai bun avocat, 
iar cînd suntem bolnavi, mergem la cei mai buni doctori, tot aşa să facem şi în 
viaţa duhovnicească, să căutăm cei mai buni preoţi şi duhovnici. 

361. Duhovnicul la maici să aibă vîrsta de cel puţin 50 de ani şi 20 de 
ani de ascultare într-o mănăstire. 

3 62. Dacă cineva se sminteşte de vreo slăbiciune a duhovnicului său si 
nu mai are evlavie la el, atunci, dacă are motiv bine întemeiat, se poate duce la 
alt duhovnic, însă numai cu binecuvîntarea duhovnicului dintîi. La noul duhovnic 
este dator să facă o spovedanie generală din copilărie, ca acela să-1 poată 
cunoaşte bine şi astfel să-i rînduiască un canon potrivit, spre îndreptarea lui. 

363. Unii creştini obişnuiesc să caute duhovnici foarte îngăduitori, care 
iartă fără canon şi chiar le dau şi Sfinta împărtăşanie. Unii ca aceştia se pierd 
pe sine şi se fac pierzare şi pentru alţii. 

3 64. Unii creştini se duc la un duhovnic şi spun unele păcate, apoi se duc 
la altul şi spun alte păcate, tîlcuindu-le în aşa fel încît să le înfăţişeze fără adevărata 



lor vină. Alţii spun repede păcatele lor ca duhovnicul să nu le bage în seamă, nici 
să cerceteze cu de-amănuntul pricinile şi urmările acelor păcate şi astfel să poată 
fi tămăduiţi. Alţii, ceea ce este şi mai rău, nu voiesc să le mărturisească pe toate, 
ci ascund pe cele mai mari. Toate aceste uneltiri ale diavolului, caută pe orice cale 
să ducă la pierzare sufletele oamenilor slabi în credinţă. 

3 6 5. Cînd are voie credinciosul să-şi schimbe duhovnicul? 

lată ce spun Canoanele în legătură cu aceasta: „Oricare om îşi va lăsa 
duhovnicul său fără anumită vină şi se va spovedi la altul, să se despartă de 
Biserică împreună cu acela ce îl primeşte la el" (Pravila Bisericească de la 
Govora, cap. 118). In caz că duhovnicul, după multă răbdare şi sfătuire, nu 
observă nici o îndreptare la credincios, un astfel de penitent trebuie trimis la alt 
duhovnic, sub motiv că nu se pricepe a-i vindeca ranele sale sufleteşti. 

3 66. Cînd vei găsi un duhovnic bun să nu te mai duci la altul, căci dacă 

neguţătoreşti mărturisirea nu te poţi folosi. Dacă te-ai mărturisit la un duhovnic 

ce mai multe ori şi din pricină că ai căzut în aceleaşi păcate, te ruşinezi de el şi 

te duci la altul ca să te ruşinezi mai puţin şi să primeşti canon mai uşor, aceştia 

mai rău mînie pe Dumnezeu". 

3 67. Cînd duhovnicul se sminteşte de păcatele celor pe care îi 
mărturiseşte, cade sub canon? 

Iţi răspund cu cuvintele Sfintului loan Gură de Aur, care zice despre 
aceasta: „Nu judeca pe cel ce tămăduieşte prin spovedanie pe cineva, că şi 
doctorul, cînd operează se umple de puroi şi de sînge, dar el vindecă. Aşa şi 
duhovnicul, se umple de sminteli cînd spovedeşte pe altul, dar el mîntuieşte 
sufletele de păcate si de osîndă veşnică". Numai atunci cade duhovnicul sub 
păcat: cînd iscodeşte păcatele oamenilor cu patimă, cînd se grăbeşte la 
spovedanie şi nu întreabă păcatele cele de moarte cu amănuntul, cînd nu dă 
cuvenit sfat penitentului şi canon de îndreptare pe măsura păcatelor lui; cînd 
spovedeşte în comun şi nu face fiecăruia dezlegare pe cap, prin punerea 
mîinilor; cînd sminteşte pe credincioşi cu întrebările sale, îndeosebi pe copii şi 
pe tineri, şi cînd dă Sfînta Împărtăşanie repede, fără canon şi pocăinţă, cum 
obişnuiesc unii preoţi astăzi. 

368. Nimic nu este mai greu decît a spovedi, a creşte şi a povăţui 
sufleteşte pe calea mîntuirii. 

3 6 9. Părinte Cleopa, ce să fac, că nu reuşesc să-mi găsesc un duhovnic? 

Tu să-1 găseşti? El să te găsească pe tine! 

DUMNEZEU 

3 7 0. Părinte, scrie în Biblie că omul este făcut după chipul şi 
asemănarea lui Dumnezeu. Are Dumnezeu ochi, nas, limbă, cum au 
oamenii? Sunt albaştri, verzi, căprui? 

Ochiul lui Dumnezeu înseamnă puterea lui Dumnezeu cea atotprivitoare, 
care cercetează inimile şi gîndurile noastre! Ochii lui Dumnezeu sunt neîncetata 



luare aminte a Lui spre rugăciunea celor drepţi şi spre faptele tuturor oamenilor, 
spune Sfintul loan Damaschin. Tot ce mişcă în universul acesta, nu se mişcă 
fără ştirea si îngăduinţa Lui; de la cel mai mic atom, si albinele si furnicile si ce 
fac îngerii şi arhanghelii în cer şi heruvimii şi serafimii. 

Ăştia-s ochii lui Dumnezeu, puterea Lui cea atotvăzătoare. Căci zice: 
„Cînd El privea pînă la marginile pămîntului şi îmbrăţişa cu ochii tot ce se află 
sub ceruri " (Iov 28, 24). 

Apoi mirosul lui Dumnezeu. Zice că a mirosit Dumnezeu miros de bună 
mireasmă la jertfa lui Abel. Ce înseamnă, că Dumnezeu miroase? El are nas, 
măi? Vai de mine! Fiindcă eşti om II vezi ca şi om, dar El nu este compus. 
Mirosul lui Dumnezeu este puterea Lui cea atotmirositoare, plăcerea Lui faţă 
de jertfele oamenilor, cînd le aduc cu credinţă şi cu smerenie. Dar care-i limba 
lui Dumnezeu, măi? Care-i gura lui Dumnezeu? 

Puterea lui cea atotvorbitoare, prin care vorbeşte în cugetele şi în inimile 
tuturor, este limba şi gura lui Dumnezeu. Ai auzit? 

Ce înseamnă mîna lui Dumnezeu? Că zice: „Mîinile Tale m-au făcut" 
(Psalmul 118, 73). Are Dumnezeu mîini? Doamne fereşte! Mîinile lui Dumnezeu 
sunt puterea Lui cea atotlucrătoare, atotfăcătoare, prin care a făcut toate, lumea 
cea gîndită şi cea nevăzută şi aşa mai departe. 

3 71. Dumnezeu este oceanul acela de dragoste fără margini, care 
îmbrăţişează toate zidirile sale! De fiecare are grijă. 

3 7 2. Pe Dumnezeu trebuie să-L iubim din inimă, adică din suflet, cu 
simţămintele, cu partea sentimentală a sufletului nostru; din cuget, adică cu 
mintea sau cu partea cugetătoare; şi din virtute, adică cu trupul, deci cu toate 
cele ale noastre. Porunca întîi din Decalog cere de la noi o dragoste nemărginită 
fată de Dumnezeu. 

3 73. Dumnezeu nu este spărgător de uşi, ci numai bate la uşa inimii 
fiecăruia, iar a deschide este în voia liberă a omului. 

3 74. Cea mai înaltă teologie creştină este unirea cu Dumnezeu prin 
trăire, adică prin credinţă, cugetare şi împlinirea faptelor bune. 

375. Dumnezeu ştie nu numai lucrurile si cuvintele noastre, ci si cele ce 
gîndim noi sau pe cele ce le vom gîndi, după cum ne adevereşte pe noi Duhul 
Sfhit, zicînd: „Tu ai cunoscut de departe gîndurile mele" (Psalmul 138, 8). 

376. Vai de omul acela care, atunci cînd Dumnezeu îi face un bine, 11 
uită pe Dumnezeu! 

ECUMENISMUL 

3 7 7. Ce părere aveţi despre ecumenism şi mişcarea ecumenică 
mondială? 

Este nevoie mai întîi de multă rugăciune, că fără Dumnezeu nu putem 
face nimic. Intîlnirile între Biserici sunt bune, evanghelice, căci astfel creştinii se 
cunosc mai bine unii pe alţii şi încetează ura confesională. însă, de aici pînă la 

unire este departe ca pînă la cer, că nici o Biserică neortodoxă nu va renunţa la 
credinţa ei ca să vină la Biserica Ortodoxă. 

Insă se cere membrilor Bisericii Ortodoxe, să fie cu mare grijă, ca nu 
cumva să renunţe la ceva din Tradiţia noastră milenară, din învăţăturile Sfinţilor 
Părinţi şi mai ales din dogmele Bisericii Ortodoxe, stabilite şi apărate de atîţia 
sfinţi şi cu atîta jertfă. 

Că dacă Sfinţii Părinţi, întruniţi la cele 7 Sinoade Ecumenice si la cele 11 
Sinoade locale, în primele veacuri creştine nu ar fî fost cu mare atenţie la 
apărarea dogmelor şi învăţăturilor dreptei credinţe ortodoxe, noi astăzi poate 
nu mai eram creştini ortodocşi. 

Deci trebuie să fim cu luare aminte, ca jertfa Sfinţilor noştri Părinţi să nu 
fie zadarnică. Altfel, ne pierdem şi noi mîntuirea, şi dezbinăm şi pe credincioşii 
Bisericii Ortodoxe atît de statornici, evlaviosi si devotaţi. 

EGOISMUL 

378. Egoismul este iubirea de sine, adică iubire neraţională, exagerată 
faţă de trup (Filocalia, voi. II, cap. 59). Creştinul se poate curaţi de această 
cumplită patimă prin lepădarea de sine (Matei 16, 24), prin biruirea de sine, 
nepreţuirea de sine, defăimarea de sine, cunoştinţa de sine şi tăgăduirea de 
sine, prin rugăciune, post şi deasa spovedanie. 

ERETICII, SECTARII 

3 79. Toate sectele sunt de dată recentă, căci istoria nu le cunoaşte, 
după cum - poate tocmai de aceea - nici ele nu recunosc istoria. Deci, nu au 
dovada unei continuităţi apostolice (de la Apostolii Domnului) şi nu au în ele 
garanţia adevărului. 

Aproape toate sectele au fost născocite de oameni neînvăţaţi sau cel 
puţin fără o pregătire îndestulătoare, necesară înţelegerii şi aprofundării 
Scripturii. Pregătirea lor nu le-ar fi putut garanta competenţa tîlcuirii nici 
măcar a unui articol de ziar sau a unui text profan oarecare, oricît de luminaţi 
sau preţioşi s-ar pretinde a fi ei. Ei vorbeau în numele religiei cam cu aceeaşi 
competentă cu care ar vorbi lăcătuşii în numele agriculturii, semidocţii si 
analfabeţii în numele ştiinţei şi al progresului, sau agricultorii în numele 
astronomiei. De necontestat este că doctrinele lor n-au reprezentat un pas 
înainte în tîlcuirea şi aprofundarea Bibliei, ci dimpotrivă, au dat dovadă de 
nepricepere şi de misticism fanatic şi bolnăvicios. 

3 8 0. Cele mai multe secte din ţara noastră sunt de provenienţă străină, 
unele dintre ele fiind sădite cu scop vădit împotriva naţiunii noastre. 

Unele secte s-au născut din liberalism protestant ca o reacţie împotriva 
îngrădirilor dogmatice ale Bisericii romano-catolice, iar altele provin dintr-un 
habotnicism care n-a fost mulţumit cu gradul de pietate şi disciplină al Bisericii 
Ortodoxe. 



Fiecare sectă a căutat să aducă ceva nou, ceva propriu numai ei, prin 
care să se caracterizeze si să se deosebească de celelalte secte. 

Fiecare sectă aparte, precum şi toate la un loc, sunt numai forme diferite 
de manifestare ale neînlăturatului sectarism care de veacuri a bîntuit si a hărţuit 
Biserica lui Hristos şi apoi, cu ruşine s-a stins prin puterea şi înţelepciunea lui 
Iisus Hristos, Care este capul şi Mirele Bisericii. 

381. Toate sectele mistice si raţionaliste, nu numai din România, care 
s-au despărţit de Biserică, s-au despărţit de Hristos. Nu mai au legătură cu Hristos. 
Gata. Aşa este. Şi pe sectari, nu în casă, nici în ogradă să nu-i primeşti, ca nu 
cumva să ne împărtăşim de lucrurile cele rele ale lor şi de ereziile lor. 

Şi dacă vin cu tot felul de cărţi, ce să facem cu ele? 

Pe foc, pe foc, pe foc! Ei au diavoli numiţi arhiconi, zice Sfîntul Ioan 
Gură de Aur. Ii învaţă toată Scriptura pe de rost, dar pe dos, pe dos, pe dos. Le 
tîlcuieşte toată Scriptura pe dos. Din Scriptură îţi vorbeşte, dar pe dos, nu cum 
spune Biserica şi dogmele Bisericii. Să nu vorbiţi cu ei. 

3 8 2. Băgaţi de seamă! Cine nu rămîne în Biserică, nu rămîne în trupul 
lui Hristos. Cine s-a rupt de Biserică, toţi sectanţii care au ieşit şi au împînzit 
lumea - căci sunt peste 800 de secte numai în Europa - aceştia sunt neghină în 
grîu, aceştia sunt seminţele satanei; „Doamne, zice Evanghelia, n-ai semănat 
sămînţă bună în ţarina Ta? Dar de unde are neghină? Un om vrăjmaş, adică 
diavolul, a făcut aceasta" (cf Matei 13). 

3 8 3. Sectanţii sunt buruieni crescute la umbra Bisericii, oameni stricaţi 
la minte şi la credinţă, prin care satana vrea să rătăcească şi pe alţii. Să nu-i 
ascultaţi! Cine s-a rupt de Biserică, s-a rupt de trupul lui Hristos. 

3 84. Fraţii mei, în tara noastră sunt o seamă de secte autorizate, o 
seamă sunt tolerate, ca fracţiuni religioase si o seamă din ele sunt si netolerate, 
subversive, care sunt si contra statului si a Bisericii. Dar oricare sectă ar fi, să 
stiti că toate se cheamă „neghinele ţarinii". 

38 5. In această ţarină mare, satana a semănat neghine, ca să nu fie 
griul curat, adică credinţa dreaptă. Şi această neghină sunt sectele. Ele sunt 
nişte buruieni care au crescut la umbra Bisericii, la temelia Bisericii, si nu 
trebuie ca noi să dăm griul pe neghină sau să amestecăm griul cu neghina. 

3 8 6. Porţile iadului sunt gurile sectarilor, asa le tîlcuieşte marele 
Atanasie. Cîte secte sunt! Acestea au ieşit ca ciupercile după ploaie. Toate 
sectele sunt buruieni crescute la umbra Bisericii. Ele nu rezistă mult. Bunăoară 
baptiştii, care-i cea mai veche sectă, are acum 13 ramificaţii în ţară la noi. 
S-au împărţit în 13 şi pe urmă pieirea lor, că s-au despărţit de trunchi. 

38 7. Cu Biblia în mînă se duce în iad, că n-o cunoaşte sectarul. Scriptura 
se tîlcuieşte în multe feluri, nu asa cum cred ei. Numai cei ce au harul Duhului 
Sfint pot. 

38 8. Dacă-i vedea un copac înflorit pînă sus, sau cu roade, şi deodată 
s-ar rupe o ramură şi ar cădea jos, mai rodeşte aceea? Aceea se usucă şi se dă 
în foc. Aşa-i cu cei care s-au despărţit de Biserică. 

3 89. Băgaţi de seamă! Vai şi amar de cei care s-au despărţit de Biserica 
lui Hristos.Nu există o mie de Biserici. Una este: Biserica Sobornicească 
Ortodoxă în întrega lume! Cei ce s-au despărţit de Biserică nu au mîntuire. 
Biserica este stîlp şi întărire a adevărului! Biserica este trupul lui Hristos, cum 
zice marele Apostol Pavel, al cărui cap este în ceruri. 

39 0. Cei ce s-au rupt de Biserică şi au trecut la vreo sectă oarecare, n-au 
mîntuire în vecii vecilor, măcar de-ar face orice faptă bună! Pentru că Apostolul 
lacob a spus: „Credinţa este moartă fără fapte şi faptele fără dreapta credinţă 
sunt moarte!". 

391. Sfîntul Efrem Şirul zice: „Cînd mintea a părăsit scopul blagocestiei 
- adică al dreptei credinţe -, toate faptele bune nu mai folosesc". Şi fachirii cei 
din India şi bonzii şi yoghinii postesc şi se roagă, dar pentru cine? Pentru 
satana, nu pentru Hristos. Nu primeşte Dumnezeu nici o faptă bună, dacă nu 
se face după dreptarul Ortodoxiei. 

3 92. Să vină sectarii la biserica din Ierusalim, să vadă Sfînta Lumină din 

cer cînd vine. Să vadă ei în Biserica lui Hristos, că aici este taină şi putere, nu 

casele lor care le fac ei aiurea, de cînd s-au rupt de Biserică şi au luat-o razna. 

39 3. Numai prin Biserică se poate face iertarea păcatelor; numai Biserica 

are putere, prin preoţii şi arhiereii săi, să lege şi să dezlege păcatele lumii. Nu 

vă înşelaţi de nebunii aceia, care vă învaţă că pot ei ierta păcatele afară de preot 

si de episcop! Niciodată să nu credeţi minciunile lor! 

394. Fără preot nu este mîntuire, fără preot nu este iertare şi dezlegare! 
Fără harul preoţiei şi al arhieriei, nu este Biserică, că zice Sfîntul Ciprian: „Fără 
arhierei Biserica nu este Biserică, şi fără preot, creştinul nu se poate numi 
creştin". 

39 5. Penticostalii de azi cred că vorbesc în limbi. Ăştia care vorbesc în 
limbi acum, vorbesc în limbile dracilor, nu în limbile Duhului Sfînt. Au pretenţia 
că au „glosolalia", adică vorbirea în limbi, în secolul XX. Limbile au fost semn 
pentru necredincioşi, nu pentru credincioşi. 

39 6. Penticostalii se laudă că vorbesc în limbi. 

Da. Ştie diavolul toate limbile să te înveţe, că el este mare „filolog"! Iată 
ce este: Cînd vă va spune un penticostal că trebuie să vă botezaţi cu Duh Sfînt, 
să-1 stuchiti între ochi. 

39 7. Limbile bolborosite de penticostali nu pot fi insuflate de Duhul 
Sfînt pentru următoarele motive: 

1. Dacă ar fi într-adevăr insuflate de Duhul Sfînt, atunci ele ar trebui să aibă 
rosturile şi scopurile dumnezeieştii chibzuinţe, pe care le-au avut şi cele biblice, pe 
când limbile penticostalilor sunt foarte departe, şi chiar împotriva celor biblice. 

2. Dacă penticostalii, prin vorbirea în limbi, ar avea scopul pe care l-au 
avut Apostolii la Cincizecimea Pogorîrii Duhului Sfînt, de a uni pe străinii de alte 
limbi şi de a-i face prin aceasta să cunoască şi să primească şi ei învăţătura 
creştină, atunci am înţelege că se cuvine să preţuiască şi să folosească acest dar în 



măsură cît mai mare. Deoarece ei însă încearcă să facă ce făceau creştinii din 
Corint, ceva fără de rost, nu înţelegem de ce se folosesc ei între ei peste măsură 
de acest fel de a vorbi şi de a se ruga. Sfînta Scriptură arată că pe Corinteni, 
Apostolul i-a oprit să întreacă măsura şi trebuie să credem că ei l-au ascultat, căci 
mai tîrziu istoria nu ne mai aminteşte că prin Corint sau pe altundeva, creştinii ar 
fi folosit în predică şi la rugăciunile lor din adunări, vorbirea în limbi. De ce astăzi 
creştinii din Corint nu mai vorbesc în limbi? Pentru că vorbirea în limbi a încetat, 
aşa cum a prezis acest lucru Sfîntul Apostol Pavel (1 Corinteni 13, 8). Penticostalii 
însă, după 10 veacuri de creştinism, se întrec care mai de care să vorbească în 
limbi şi nu pentru străini necredincioşi, ci chiar pentru credincioşii lor. 

3. In Ierusalim, la Cincizecime, a fost deplină rînduială. Nu ni se spune şi 
nu rezultă din nimic că ar fi fost cea mai mică neorînduială, căci altfel nu s-ar fi 
înţeles nimic din ceea ce se predica acolo. 

In Corint însă, prin vorbirea în limbi era neorînduială şi de aceea Apostolul 
Pavel cere să se înlăture hărmălaia care făcea ca rugăciunea să se facă în chip 
necuviincios, pentru că: „Dumnezeu nu este al neorîriduielii" (1 Corinteni 14, 27-35). 

La penticostali este ceva mai mult decît cum trebuie să fi fost în Corint 
pînă în momentul cînd a intervenit Apostolul. Ei vorbeau în limbi mai mulţi 
deodată si nu numai că nimeni nu înţelegea, dar în hărmălaia cuvîntărilor unii 
mai băteau şi în palme, alţii săreau în sus, ridicau mîinile, cădeau în genunchi, 
tremurau, plîngeau ş.a., fiind o atmosferă generală care semăna a bîlci mai 
mult decît a rugăciune şi care numai seriozitate şi ordine nu putea dovedi. Cine 
i-a văzut vreodată pe aceşti copleşiţi de „dar" s-a putut convinge de aceasta; or 
neseriozitatea si dezordinea nu vine de la Sfîntul Duh. 

4. In adunările penticostale, predicatorii adeseori găsesc prilejul, fie înainte, 
fie după ce au vorbit „în limbi" de a adresa cuvinte glumeţe, de batjocoră şi de 
rîs, la adresa noastră, cum adeseori s-a întîmplat, după care cad iarăşi copleşiţi 
de „dar" şi vorbesc „în limbi". Oare este cu putinţă ca într-o astfel de atmosferă 
să fie de faţă Duhul Sfînt, Care, în astfel de oameni să-şi risipească darurile 
Sale? Oare este Duhul Sfînt şi la îndemîna batjocoritorilor, care se fac judecători 
trufaşi ai altora, în locul Singurului Judecător, Dumnezeu? Cine poate crede aşa 
ceva, înjoseşte sfinţenia Duhului Sfînt. 

5. Oare prin astfel de mijloace caută Dumnezeu să-Şi răspîndească darurile 
si adevărurile Sale si să-Si descopere tainele Sale? O bolborosire neînţeleasă nu 
poate să uimească, ci cel mult să amăgească şi nu poate convinge pe păgîni de 
superioritatea creştinismului şi de adevărurile Evangheliei dacă nu este înţeleasă. 
Avem doar mintea trează şi graiul limpede, cu înţeles şi Dumnezeu le-a dat 
tocmai pentru a ne da putinţa să descoperim prin ele adevărul şi pentru a-1 
aduce laude. Dar cînd El vrea să ne descopere ceva ce n-am putea afla altfel, 
sau atunci cînd ne cere să ne rugăm cît mai cu căldură, oare alege El căi întunecate 
si neînţelese de noi? In loc de a ne deschide mintea si de a ne dezlega cît mai 
mult limba, să le întunece şi să le lege El oare pe amîndouă? Ce minte sănătoasă 



ar putea crede ca să fie aceasta plăcerea cea mai mare şi semnul celei mai mari 
iubiri către noi? 

6. Am spus că limbile penticostalilor nu pot fi insuflate de la Duhul Sfint. 
Dar atunci ne punem întrebarea, de la cine sunt? Căci ceva totuşi trebuie să fie. 
Ce îi face pe penticostali să bolborosească, făcînd fel de fel de mişcări nefireşti 
şi nepotrivite? Toate acestea sunt simulări (prefăcătorii) sau urmări ale postului 
negru cu care penticostalii se îndeletnicesc uneori, cîte două sau mai multe zile 
de-a rîndul înainte de a vorbi în limbi, sau, în sfîrşit, sunt semnele prezenţei unui 
duh care numai de la Dumnezeu nu poate să fie. 

In Sfinta Scriptură citim că este un dar special de la Sfîntul Duh prin care 
cineva poate deosebi duhurile (I Corinteni 12, 10). Dar nu numai Duhul lui 
Dumnezeu insuflă pe oameni, ci şi duhul satanei (I Corinteni 12, 3) şi chiar 
duhul omului. Noi suntem datori a fi cu mare grijă în a cunoaşte ce fel de duh 
este cel ce a insuflat pe cineva. Sfîntul Apostol loan ne sfătuieşte, zicînd: „Iubiţilor, 
nu daţi crezare oricărui duh, ci ispitiţi duhurile de sunt (sau nu) de la Dumnezeu, 
fiindcă mulţi prooroci mincinoşi au ieşit în lume" (I loan 4, 1), iar în continuare 
ne spune că acela este duh diavolesc care nu mărturiseşte pe lisus Hristos, 
adică acela care tăgăduieşte pe lisus Hristos. 

Dar să nu uităm că duh diavolesc poate fi uneori şi cel ce mărturiseşte pe 
Hristos, „deoarece însuşi satana se preface în înger al luminii. Nu este dar lucru 
de mirare dacă şi slujitorii lui iau chip de slujitori ai dreptăţii, al căror sfîrşit va fi 
după faptele lor" (II Corinteni 11, 14-15). 

Cuvintele Apostolului ne îndreptăţesc să credem că nu este Duh Sfint 
acolo unde se lucrează cu scopul de a sparge unitatea Bisericii lui Hristos şi de 
a face din ea mai multe turme şi mai mulţi păstori, care să se duşmănească 
într-olaltă spre pieirea tuturor şi distrugerea legăturii de pace între oameni. 

39 8. Ce spun nebunii de penticostali, că au botezul cu Duhul Sfint? 
Anatema acestei păreri blestemate! Numai Apostolii au Botezul cu Duhul Sfint 
cu foc, că lor li s-a dat putere să predice, să înveţe şi să propovăduiască. 

399. Am avut o discuţie cu adventiştii de la Fundul Moldovei, care ziceau 
că ei cred numai ce este scris. „Dacă voi credeţi numai ce este scris, vă rog 
să-mi arătaţi unde se scrie de lannes şi lambres în Scriptură?" Au zis: „Nu este 
scris". „Şi de unde ştie Pavel, care nu spune minciuni? Voi credeţi în toate cele 
14 epistole ale lui. De unde ştie el că lannes şi lambres s-au împotrivit lui 
Moise?" Au răspuns: „Poate din tradiţie". Nu „poate". Eu vă aduc vouă şi altele 
din Scriptură, care arată că Tradiţia este mai veche decît Scriptura. Şi Scriptura 
nu este altceva decît o tradiţie veche întreagă, scrisă. 

400. Să se ducă să vadă Sfinta Lumină cum vine în biserică. Nu vine în 
cap iştea baptiştilor sau a penticostalilor. S-o vadă acolo cînd vine, şi o văd sute de 
mii de oameni. Şi cîte aclamaţii sunt acolo! Am luat un magnetofon şi s-a înregistrat. 

4 1 . A ieşit o sectă blestemată, foarte periculoasă pentru ţară şi Biserică, 
care se cheamă „Martorii lui lehova". Aceştia sunt cei mai înverşunaţi împotriva 



conducerii de stat şi împotriva Bisericii. Să fugiţi ca de diavoli, ca de satana de 
aceştia! Aceştia, nu numai că nu sunt creştini, dar sunt mai răi decît toţi paginii. 
Că nu recunosc nici Biserica, nici Statul si nu cred în Hristos. 

4 02. Martorii lui lehova sunt draci fără coarne. Cînd veţi auzi de „Martorii 
lui lehova", asta este sectă alimentată de evreii din America cu miliarde de 
dolari, ca să despartă lumea de Hristos şi de Biserică. 

40 3. Cea mai blestemată sectă din lume, care ne ameninţă este secta 
iehoviştilor. Ce hule grele aduc ei împotriva Dumnezeirii! Ei nu cred în Hristos. 
Este o sectă politică iudaică, care luptă împotriva creştinismului şi încearcă să 
atace dogma Preasfintei Treimi, căci despart pe Tatăl de Fiul şi de Sfîntul Duh. 

4 04. Am avut aici la mine un predicator din Piatra-Neamţ. L-au adus 
părinţii lui. Fiindcă n-a vrut să facă armată şi să pună mîna pe armă, a făcut doi 
ani şi şapte luni de închisoare. Ei sunt şi contra stăpînirii de stat, nu numai a 
stăpînirii bisericeşti. Un băiet înalt, frumos, voinic, cu părinţii. Şi mi-au zis ei: 

- Părinte, am venit să-1 lămureşti pe băiatul nostru, că nu mai vrea să 
asculte deloc ceea ce l-am învăţat din copilărie. 

- Ei. cum te cheamă? 

- Gheorghe. 

- Ce credinţă tii tu? 

- Eu sunt martor sincer al lui lehova din cer. 

- Da? Dar tu recunoşti vreo stăpînire militară, politică sau bisericească? 

- Nu! Totul este lehova din cer. 

Era de faţă multă lume. Acesta a fost primul martor al lui lehova cu care 
am discutat eu. L-au adus părinţii. Pe urmă a venit altul de la Botoşani. 

- la ascultă, măi! Nu recunoşti nici o stăpînire? 
-Nu. 

- Dar crezi în Noul Testament, în epistolele marelui Apostol Pavel? 

- Cred! 

- la deschide la Romani 13, 1-8. 

El era cu Scriptura în buzunar. Nu voia. 

- Deschide, măi băiete! Uite am şi eu Biblie colo, dar deschide tu, care nu 
crezi nici într-o stăpînire, în nimic absolut. 

-Nu! 

Dar tată-su i-a spus: 

- Spune, măi băiete, măi! Că noi te-am adus aici ca să te convingi. 

Eu am scris o carte şi acolo este un capitol: „Statul în concepţia biblică". 
Adică pentru ce dăm dări la stat, pentru ce ascultăm de stat şi de ce îl pomenim 
la sfintele slujbe. El deschide într-un timp Biblia şi citeşte: 

- „Tot sufletul să se supună înaltelor stăpîniri, căci nu este stăpînire decît 
de la Dumnezeu". 

- Ai auzit, măi? Aţi auzit, oameni buni? Stăpînirile sunt puse de Dumnezeu 
pe faţa pămîntului. Chiar de ni se pare nouă că sunt bune sau rele. Dumnezeu 

le-a pus. Ia citeşte al doilea paragraf! Nu vrei? Citeşte-1, măi, că mai tare îţi dă 
în cap al doilea verset, care zice: 

- Pentru aceea, cel ce se împotriveşte stăpînirii, se împotriveşte legii lui 
Dumnezeu. 

- Ia stai, măi! lehova cine este? 

- Dumnezeu. 

- Da? Si eu ştiu că este Dumnezeu. Că si noi îi zicem si Dumnezeu si lehova 

î î î î î 

şi Savaot şi lisus Hristos. Măi, rusul îi zice „Boje" lui Dumnezeu, englezul îi zice 
"God", grecul îi zice „Teos", francezul îi zice „Dieu", evreul îi zice „lehova" şi noi îi 
zicem Dumnezeu. Ai auzit că lehova a pus stăpînire pe pămînt? "Că nu este stăpînire 
fără numai de la Dumnezeu". Ai auzit, măi? Iar dincolo ce zice? "Cine nu se supune 
stăpînirii, legii lui Dumnezeu se împotriveşte". Deci lehova este Dumnezeu? 
-Da. 

- Ai văzut că te împotriveşti lui lehova? Tu nu ieşti iehovist! Eşti cel mai 
mare antiiehovist. Eşti cel mai mare antihrist înşelat de satana! Stai, că nu scapi 
aşa! Ia deschide mai departe! 

- „Daţi deci tuturor celor ce sunteţi datori: celui cu darea, darea; celui cu 
vama, vamă; celui cu teama, teamă; celui cu cinstea, cinste. Nimănui cu nimic 
să nu fiţi datori". 

- Ai văzut ce porunceşte Apostolul? Să dăm şi dajdie şi cinste şi să ne 
supunem şi să ne rugăm pentru stăpîniri. 

După ce i-am spus şi i-am arătat din Sfinta Scriptură, el a venit, a spus 
"bună ziua" şi a plecat, dar n-a mai zis nimic că îi era ruşine în faţa la atîta lume 
că s-a biruit. 

După vreo trei săptămîni au venit părinţii şi au spus: 

- Părinte, a luat citate de la sfinţia voastră si a mers si i-a combătut pe toţi 
la servici, că acolo era un grup de vreo 12 inşi care erau convertiţi. 

Fraţilor, aceştia sunt antihristi, să nu vă luaţi după ei, că sunt 
înainte-mergătorii lui Antihrist şi tăgăduiesc Dumnezeirea lui lisus Hristos. 
Şi Evanghelistul loan, în prima epistolă sobornicească, capitolul 4, spune: 
"Tot duhul care nu mărturiseşte pe lisus Hristos că este Dumnezeu, este 
duhul lui antihrist". 

4 5. Cum trebuie să ne purtăm, noi, creştinii ortodocşi, faţă de 
oamenii eretici? 

Nu cumva socotind noi că iubim pe aproapele, să ne lăsăm călcaţi de cei 
străini de dreapta credinţă în Hristos, care voiesc a ne depărta pe noi de la 
Ortodoxie şi a ne impune credinţa lor cea strîmbă şi eretică. Iar dacă voiesc a 
ne ataca credinţa noastră cea sfântă sau Sfinta Tradiţie a Bisericii Ortodoxe, 
atunci trebuie să o apărăm cu toată puterea pînă la moarte, după cum zice 
Sfîntul Nicodim Aghioritul în Războiul nevăzut. 

Se cade, aşadar, oricărui preot ortodox şi oricărui creştin al Bisericii noastre 
dreptmăritoare, să fie un bun ostaş al lui Hristos cu toată evlavia şi cu mînie 



bărbătească şi tare să apere, prin cuvînt şi prin scris, adevărul dreptei noastre 
credinţe. Nu se cuvine a fi blînd acolo unde nu trebuie a te purta cu blîndeţe. 
Acelaşi lucru ne învaţă si Sfîntul Pimen cel Mare, zicînd: „Se cade nouă a răbda 
toate, măcar de ne-ar scoate cineva si ochii sau ne-ar tăia mina noastră cea 
dreaptă, iar dacă cineva voieşte a ne depărta şi a ne despărţi pe noi de Dumnezeu, 
atunci să ne mîniem" (Pateric, Cuvîntul 118). Şi iarăşi zice: „Intîia oară fugi, a 
doua oară fugi, a treia oară fă-te sabie cu cel ce vrea să te despartă pe tine de 
dreapta credinţă". 

40 6. Feriţi-vă! Fugiţi cit puteţi, ca de diavoli, de acei care vă învaţă să nu 
vă închinaţi Sfintei Cruci, sau Maicii Domnului, sau să nu mergeţi la Biserică, 
sau să nu ascultaţi de preot. Aceia vin cu satana în inimă şi-n minte, să vă rupă 
de Biserică, de adevărul nostru dogmatic, de credinţa noastră ortodoxă, care 
este neschimbată de 2000 de ani, de la Hristos. 

Acum sectele au ieşit ca ciupercile după ploaie, şi toate sectele au venit 
mai mult din Occident. Cele mai multe au venit de la oameni bolnavi la minte. 
Eu am o sectologie care s-a tipărit la Bucureşti, şi-am arătat şi istoricul, de unde 
au venit, cu ce scop au venit. Vin cu scopul să ne strice şi credinţa şi neamul, să 
ne piardă sufletele! 

40 7. Sectarii sunt înainte-mergătorii lui Antihrist, că strîmbă credinţa. 
Aceştia care strîmbă dreapta credinţă sunt înainte-mergătorii lui Antihrist, orice 
sectă ar fi. Păziti-vă de aceştia ca de foc, ca de lucrurile întunericului. 

40 8. Evanghelia spune: „In vremea de apoi vor ieşi hristoşi mincinoşi şi 
pe mulţi vor înşela". Păziţi-vă de sectari, care dau broşuri prin trenuri, prin gări 
şi prin cutiile de poştă şi unde văd oameni, dau gratuit otrava lor. Cînd vei 
vedea o carte că nu are aprobarea Sfintului Sinod şi nu are cruce pe ea, dă-o pe 
foc, chiar Biblie dacă este! Dacă-i sectară si scrie să nu vă mai închinaţi la 
icoane, dă-o pe foc! Nici un păcat nu ai! Aceasta este otravă semănată de 
înainte-mergătorii lui Antihrist. Toate sunt otravă. 

409. Ei cumpără pe cei proşti şi nelămuriţi în credinţă, să rupă unitatea şi 
sufletul poporului român şi vor să facă cele mai mari erezii şi nebunii în ţara asta. 

410. Păziti-vă de nebunii aceştia! Au case de rugăciuni, dar acolo-i casa 
satanei. Unde nu sunt preoţi şi arhierei, nu este Hristos. Că Mîntuitorul a spus 
aşa la Apostoli: „Luaţi Duh Sfint! Cărora le veţi ierta păcatele, iertate vor fi. Iar 
cărora le veţi ţine, ţinute vor fi" (loan 20, 22-23). Nu la sectari le-a spus acestea, 
ci la Apostoli, la episcopi şi la preoţi. Căci Apostolii, prin punerea mîinilor şi 
prin succesiunea apostolică, au dat darul Duhului Sfint la toţi preoţii din lume, 
prin hirotonii. 

Deci, băgaţi de seamă, că sectarii nu au ierarhie canonică; n-au pe Duhul 
Sfint în ei; n-au cele şapte Sfinte Taine, nu cinstesc pe Maica Domnului şi 
Sfinta Cruce şi nu au mîntuire. Auzi ce spune Apostolul Pavel?: „Luaţi aminte 
de voi şi de turma voastră, întru care v-a pus pe voi Duhul Sfint păstori" (Faptele 
Apostolilor 20, 28), zice la preoţi şi la arhierei. 



91 

411. Cît priveşte pe eretici, avem mărturia dumnezeiescului Apostol Pavel 
care ne spune: „De omul eretic după prima sfătuire şi a doua sfătuire, 
depărtează-te" (Tit 3, 10). Ereticii sunt vrăjmaşi ai adevărului şi ai lui Dumnezeu 
(Psalmul 36, 20). Ereticii sunt fii ai celui viclean (Matei 13, 38), cărora nu ne putem 
încrede (loan 2, 24). Ereticii, fiind vrăjmaşi ai lui Dumnezeu (Psalmul 36, 20; 
91. 9), nu avem voie să-i iubim, ca pe creştini, că ei sunt „fii ai diavolului", „pui de 

viperă" (Matei 3, 7; 12, 34; 23, 33; Luca 3, 7). Cu ereticii nici nu avem voie să 
ne rugăm (Canonul 10 şi 64 Apostolic). Păcatul lor este împotriva Duhului Sfînt, 

care „nu are iertare nici în veacul de acum, nici în cel viitor" (Matei 12, 31-32; 
Marcu 3, 29; Luca 12,10). Pe eretici nici în casă nu avem voie să-i primim, nici 
,bună ziua" să le zicem (II loan 1, 10-11; Sfîntul Efrem Şirul, Tomul 111). 

Cît priveşte căsătoria unui creştin ortodox cu femeia eretică sau invers, 
nu se poate, deoarece nu se poate împreuna lupul cu oaia, spre naşterea de fii 

(Pravila Bisericească, Nicodim Sachelarie). Iar dacă doi soţi înainte de a se 
face creştini s-au căsătorit legal, apoi dacă unul din ei s-ar converti la adevărata 

credinţă ortodoxă, iar celălalt va rămîne în necredinţă, dar ar voi să trăiască mai 
departe cu soţul dreptcredincios, unul ca acela, după zisa Apostolului, să nu se 
despartă, fiindcă bărbatul necredincios se sfinţeşte prin femeia credincioasă şi 
femeia necredincioasă se sfinţeşte prin bărbatul credincios (I Corinteni 7, 12-14; 
VI Ecumenic, Canonul 72). 

412. Cînd vei vedea că omul nu mai ridică mîna la frunte să facă cruce, 
el are pecetea deja. Doar pecetea nu-i aşa cum credem noi, 666, în cifre. 
Prostii! Pecetea este de trei ori asemănătoare cu diavolul: poftă fără minte, 
închipuire pripită şi mînie fără judecată, pe care le au toate sectele şi toţi aceia 
care nu se închină Sfintei Cruci si Maicii Domnului. 

413. Cred că un motiv principal care a contribuit la apariţia şi înmulţirea 
sectelor în ţara noastră a fost şi este lipsa de preoţi buni şi devotaţi care să 
păstorească turma lui Hristos cu toată credinţa şi frica lui Dumnezeu. 

414. La înmulţirea sectelor în tara noastră contribuie mult si sminteala, 
mîndria si neascultarea unor credincioşi, dorinţa lor de a învăţa si pe alţii, de a 
ţine predică în locul preoţilor, lipsa unor predici bune, calde şi însufleţitoare, 
precum şi lipsa de slujbe şi cîntări cît mai frumoase în biserici. 

415. Urmările cele mai grele ale înmulţirii sectelor în tara noastră sunt 
multe şi uneori nebănuit de mari. Mai întîi păstorii de suflete, care pierd pe 
credincioşi din sînul Bisericii nu se mîntuiesc nici ei si nici cei ce s-au rătăcit din 
cauza lor de la adevărata credinţă. Apoi, prozelitismul sectar, ambiţia, interesul 
moral sau material al sectelor, mîndria, fanatismul, dus uneori la acte imorale, la 
fărîmiţarea sectelor în grupuri rivale, dizidente. Legătura tuturor sectelor cu ţările 
occidentale dezbină credincioşii noştri, slăbesc unitatea duhovnicească a Bisericii 
si îndeamnă la încălcarea legilor statului, la anarhie si la fărîmiţarea familiei. 

416. Cred că toată sarcina de îndreptare a celor ce au luat calea greşită 
si s-au depărtat de adevărata si Sfinta Tradiţie a Bisericii Ortodoxe stă numai si 

numai pe seama fraţilor noştri preoţi de la oraşe şi sate, unde sunt creştini 
„ostaşi". Ei trebuie să-i adune prin biserici, să-i lămurească, să le citească din 
învăţăturile de credinţă ortodoxă, din catehisme, din colecţiile de canoane si 
din învăţăturile sfinţilor si dumnezeieştilor Părinţi, spre a-i lămuri în credinţa 
ortodoxă, ca să devină cu adevărat ostaşi ai Domnului, aşa cum au făgăduit la 
sfîntul şi dumnezeiescul Botez. Preoţii care se vor osteni pentru lămurirea şi 
îndreptarea celor ce au luat calea greşită, aducîndu-i pe ei la făgaşul dogmelor 
şi al rînduielilor canonice ale Bisericii noastre Ortodoxe, vor avea, mare plată 
de la Bunul Dumnezeu, ca adevăraţi păstori de suflet şi adevăraţi povăţuitori 
sufleteşti ai poporului nostru românesc. Iar cei ce nu se vor îngriji de îndreptarea 
lor şi a altor fii sufleteşti vor da seama în ziua Judecăţii de Apoi. 

417. Pentru oprirea prozelitismului sectar este de mare importanţă să se 
tipărească pentru credincioşi cît mai multe cărţi de rugăciuni, catehisme, cărţi 
de învăţătură creştinească si mai ales Vieţile Sfinţilor, care sunt foarte căutate. 

De aceeaşi importanţă pentru apărarea credinţei este predica în biserică 
şi la orice ocazii, precum şi datoria preoţilor de a face regulat catehizarea 
credincioşilor. 

418. Pentru a opri stricarea dreptei credinţe apostolice de către sectari, 
atît păstorii, ierarhii, preoţii şi călugării, cît şi credincioşii noştri ortodocşi trebuie 
să împlinească următoarele trei condiţii: 

1. Să citească cît mai des, cu evlavie şi cu multă atenţie, Sfînta Scriptură, 
pentru a cunoaşte cît mai bine credinţa noastră apostolică; 

2. Păstorii şi credincioşii să cunoască doctrina Bisericii Ortodoxe, pentru 
a învăţa la rîndul lor pe credincioşii din parohii; 

3. Atît păstorii Bisericii, cît şi toţi credincioşii ortodocşi să se silească a 
trăi şi a împlini poruncile Evangheliei lui Hristos, pentru a fi pildă tuturor prin 
faptele lor. 

FĂŢĂRNICIA 

419. Fraţii mei, făţărnicia se amestecă în toată fapta cea bună, cum zic 
dumnezeieştii Părinţi. Că precum iedera sau rugul dacă le pui lîngă un copac, 
se agaţă de el, aşa şi făţărnicia, viclenia, zavistia şi slava deşartă se prind de 
sufletul nostru şi ne trebuie mare pătrundere ca să putem deosebi cînd lucrăm 
fapta cea bună cu smerenie si cînd o lucrăm cu slava deşartă si cu făţărnicie. 

42 0. Viaţa făţarnicului este pestriţă ca rîsul. 

4 21. Făţărnicia are ca rădăcină vicleşugul, iar ca odrasle si roade: zavistia, 
răutatea, rîvnirea, prefăcătoria, minciuna, vătămarea cinstei altuia şi cele 
asemenea. Toate acestea si multe altele sunt roadele făţărniciei. Dorinţa de 
cîstig, slava deşartă, sunt de asemenea roadele făţărniciei. De aceea, în 
dumnezeiasca Evanghelie vedem foarte adesea pe Mîntuitorul lumii mustrînd 
acest blestemat păcat, această blestemată otravă şi aluat al satanei, din sufletul 
nostru. Căci nu-L auzim în Evanghelie pe Hristos zicînd: „Vai ţie, curvarule, vai 

tie curvă, vai tie tîlharule, vai tie vamesule"; ci: „Vai vouă, cărturarilor si fariseilor 
făţarnici. Vai vouă, arhiereilor si cărturarilor făţarnici, orbi si vicleni si făţarnici, 
nebuni şi orbi" (Matei 23, 13-29) şi cîte altele. De zeci de ori îi blestemă Hristos 
pe făţarnici. Căci Dumnezeu fiind El, vedea cîtă răutate aduce omului făţărnicia. 

Omul făţarnic întotdeauna una are în inimă, alta pe limbă, una are în 
minte si alta la arătare. Omul făţarnic nu are nici mintea sănătoasă, nici inima, 
nici arătarea, toate îi sunt stricate cu aluatul acesta care creste din vicleşugul 
inimii lui. Una spune, alta gîndeşte, una te sfătuieşte, alta plănuieşte, una îţi 
arată că este şi alta este. Dacă priveşti la făţarnic îl vezi bocind, rugîndu-se 
spunind că face bine. Dar toate acestea le face urmărind sau cîştigul, sau 
răzbunarea pe altul, sau vătămarea cinstei altuia. Şi cîte chipuri nu ia făţărnicia, 
că nu ajunge vremea şi nimeni nu poate spune felurile vicleşugurilor făţarnicului, 
De aceea s-a spus că făţarnicul este un cameleon. 

Viaţa făţarnicului este pestriţă ca rîsul. Aţi văzut blana rîsului, că are peri, 
cînd albi, cînd negri, cînd vineţi. Asa e viata făţarnicului, acum e într-un fel, 
acum e în alt fel. Trece de la o stare la alta, că făţărnicia nu-1 lasă să fie cinstit, 
nu-1 lasă să aibă sinceritatea şi nerăutatea sufletului, cum a cerut Hristos: „Fie 
dar vouă cuvîntul ce este da, da, şi ce este nu, nu. Că ce este mai mult, vine de 
la cel rău". Sau în alt loc zice: „Vai vouă, fariseilor făţarnici". 

Hristos îmi cere: dacă inima mea zice da, da să zică si limba mea; dacă 
limba zice nu, nu voi zice şi cu mintea. Iar dacă inima mea zice da, iar limba nu, 
sunt făţarnic şi pestriţ, suntrîs, sunt cameleon, sunt drac făţarnic; sunt blestemat 
de Hristos pentru făţărnicie, că una am în inimă şi alta pe buze. Prefăcătoria 
este meşteşugul dracului. Viclenia, făţărnicia, răutatea, vătămarea cinstei altuia, 
dorinţa de cîştig, dorinţa de slavă, iubirea de arătare, dorinţa de a plăcea 
oamenilor si alte multe rele izvorăsc din făţărnicie, care are ca rădăcină, cum 
am spus, vicleşugul. 

De aceea, Sfintul Apostol lacov ne spune: „Să fie cuvîntul vostru da, da, 
si ce este nu, nu, ca să nu cădeţi în făţărnicie". Cînd vom vedea că una spunem 
alta gîndim, să ştim că ne-am prins în această mreajă a satanei şi e foarte 
greu să scăpăm de ea. Cît e de greu acest păcat, dacă Hristos 1-a blestemat mai 
raudecît toate! 

422. Dacă vreţi să stiti un făţarnic mai mare decît toţi făţarnicii lumii, 
gandiţi-vă la luda. Atunci cînd a venit femeia aceea păcătoasă să spele picioarele 
"Mântuitorului şi a vărsat un vas de alabastru întreg cu mir de nard, mir scump, şi 
spală picioarele Lui şi le ungea cu mir şi le ştergea cu părul capului şi se pocăia din 
toată inima, iar Hristos i-a zis: „Femeie, iartă-ţi-se păcatele", luda, care era de 
fată n-avea grijă de pocăinţa femeii, că este din toată inima, ci se gîndea cît de 
scump e mirul şi a spus către ceilalţi apostoli: „De ce s-a făcut paguba aceasta? Se 
putea vinde mirul acesta cu mai mult de 3 de dinari şi să se dea săracilor" . 

Dar luda avea grijă de săraci atunci? El, cum spune Evanghelistul, avea 
punga de obşte şi ceea ce se punea într-însa de către cei 12 apostoli, dădea 

rudeniilor sale. De aceea, a moştenit toate blestemele care sunt scrise în psalmul 
108 din Psaltire. El voia să pară că e foarte milostiv cu săracii. Dar n-avea el grijă 
să vîndă mirul ca să dea bani la săraci, ci era supărat că s-a vărsat mirul pe care 
putea să-1 vîndă şi să ia pe el mai mult de 300 de dinari. Deci, după vorbă se arăta 
că are iubire de săraci, iar în inimă, rîvnea după arginţi, şi numai cu gura vorbea 
de iubirea de săraci. Dar nu grja de săraci îl mînca pe dînsul, ci grija că n-a putut 
face rost de o nouă sumă de bani. Dacă ar fi căpătat el vasul acela plin cu mir, ar 
fi făcut pe el vreo 300 de dinari şi mai mult, şi apoi dădea la obşte cît voia, iar 
restul îl punea deoparte. Aceasta era în inima lui luda şi aşa s-a arătat că este. 

Iar cînd a venit la Hristos în Grădina Ghetsimani cu slujitorii arhiereilor, 
auzi cîtă făţărnicie: se apropie ca un prieten şi zice: „Bucură-Te, Invăţătorule!", 
şi-L sărută. Din afară se arată prieten, îl îmbrăţişează pe Hristos, pe învăţătorul 
său, şi-L sărută în faţa tuturor, iar în inima sa are planul de vînzare. Luase 
argintii şi le-a zis slujitorilor arhiereilor: „Băgaţi de seamă, pe care-L voi săruta 
eu. Acela este, prindeţi-L". 

O, răutatea ta, ludo, cu sărutarea vinzi pe Fiul Omului? La arătare era 
prieten, în inimă vînzător; la arătare era rîvnitor, în inimă avea mare dorinţă de 
a face bani prin vînzarea mirului. In toate purtările lui se vedea că era una la faţă 
şi alta în inimă. De aceea s-a numit fiul pierzării. Căci s-a pierdut pentru veşnicie, 
fiindcă era unul dintre cei mai mari făţarnici în care lucra satana cel mai mare 
vicleşug, făcîndu-se pentru veşnicie fiul pierzării. 

Să ne ajute Sfinta Treime şi Maica Domnului să luăm aminte, ca ceea ce 
e în inima noastră, să fie şi pe limba noastră. 

FAMILIA, PĂRINŢII 

42 3. Auzi ce lume creşte azi? Şi aceasta este vina părinţilor, că n-au 
pus mîna pe varga cînd a trebuit şi nu i-au spus: „Hai la rugăciune! Hai la 
biserică! Hai la spovedit! Azi este vineri, este post, nu mînca de frupt! Astăzi 
este sărbătoare, nu lucra!" Să stiti voi că cea mai înaltă scoală de rugăciune si 
de credinţă în Hristos nu-i în şcoala primară, nici la liceu, nici la facultate, ci 
în sînul familiei. 

424. Cei mai buni profesori de religie pentru copii, tot părinţii au rămas. 
Dacă nu-i învăţaţi voi prin exemplu, se trezesc nişte sălbatici, nişte fiare. Nu 
mai ştiu ce-i mamă, ce-i tată, ce-i ruşine, ce-i păcat, ce-i moarte, ce-i judecată, 
ce este rai, ce este iad, ce este muncă veşnică, ce este viată veşnică... Nimic. 
S-a trezit cu totul nebun, cu totul stricat la minte. 

Dacă nu învaţă credinţa în casă de la părinţi, nu au nici o educaţie. Ei fac 
toate răutăţile, fără mustrare de conştiinţă. Si atunci plîng mamele. Cîte mame 
vin şi plîng aici! 

425. Astăzi cea mai importantă datorie, care o aveţi în familie, este creşterea 
copiilor în frica lui Dumnezeu. Vai-şi-amar de acei părinţi care lasă copiii de capul 
lor! Căci vin aici multe mame plîngînd: „Uite, Părinte, nu mă ascultă; s-a măritat 



9 5 

fără să mă întrebe; s-a însurat fără să mă întrebe; s-au despărţit; se bat; s-au dat 
la beţie, la desfrîu, la avorturi, la răutăţi, la înjurături. Nu mă mai ascultă copiii mei 
si nu vor să meargă la biserică, nici să se spovedească". 

Cauza este pornită de jos, de la părinţi. Dacă copilul a uitat cei şapte ani 
de-acasă, se mai duce în societate si se amestecă cu cei răi, nu mai ai cu cine 
vorbi. Şi vai de capul lor părinţi, cîte scîrbe au din partea copiilor, pentru că au 
cruţat varga atunci cînd erau mici. Ce spune Solomon? „Cine cruţă varga, 
urăşte pe fiul său". Nu-1 iubeşte, îl urăşte. Că zice Solomon: "Varga şi nuiaua 
dau înţelepciune; iar copilul lăsat de capul său va aduce mare ruşine şi scîrbă 
părinţilor săi". Vai de mine cîte mame vin aici amărîte din cauza copiilor lor. 

Sunt atîtea cazuri prin care se vede cum s-a împlinit proorocia Mîntuitorului, 
că copiii omoară pe părinţi. Mîntuitorul a spus în Evanghelie: „în vremea de 
apoi se vor răscula copiii împotriva părinţilor şi-i vor omorî". Că el, dacă nu 
crede în nimic, este ca o fiară; nu ştie de păcat, de ruşine, de nimic. Unde-1 
duce satana să-şi omoare pe tată, pe mamă. Că aici ajung cei care nu mai au 
credinţa şi nu se mai roagă, care nu mai postesc şi nu merg la biserică. Se fac 
cei mai răi oameni, si nu mai ştiu că-i mamă si că-i tată, că i-a născut. Fiţi cu 
mare băgare de seamă cum creşteţi copiii, că-i vai şi amar! 

426. In casă, dacă tata sau mama sunt buni, negreşit şi copiii să ştiţi că 
merg pe urma lor. Nu se poate! Este un cuvînt bătrînesc, dar foarte adevărat, că 

"surrcica nu sare departe de trunchi". Dacă este rău, rău se face, dacă este bun, 
bun se face. 

427. Dacă părinţii sunt buni, copiii îi urmează pe ei. Şi chiar de-ar uita ei 
pină la o vreme - că se duc în societate, cresc mai mari, se fac răi; îmi spun 
oamenii: „Părinte, cînd erau acasă posteau, nu înjurau, mergeau la biserică. 

Acuma s-au făcut răi..." -, dar cînd dau de un necaz, fac tot ce au învăţat acasă. 
Le necaz îsi aduc aminte ce le-au zis tata si mama. Cînd merge bine, cam uită. 
Dar cei şapte ani de acasă nu ies din inima lor. Dacă au avut părinţi buni şi i-au 
invăţatde mici „Tatăl nostru" şi „Crezul" şi rugăciuni şi „Sfînta Cruce", să 
meargă la biserică, să postească, să nu înjure, intră adînc în inima lor şi cînd 
dau de un necaz, zic: „Măi, tata si mama asa m-au învăţat!". 

42 8. Dumnezeu să-1 ierte pe tatăl meu. Era un om înalt cu barba albă. 
Alexandru îl chema. Cînd se scula dimineaţa, avea o curea în cui. li zice Sfîntul 
Nicolae! Noi am fi cerut mîncare la mama, că mergeam la şcoală. El zicea: 
"Măi, uite Sfîntul Nicolae! Treci la rugăciune!". Pînă nu ne rugam un ceas, nu 
ne dădea de mîncare, nimic. Chiar dacă era post, zicea: „Nu se mănîncă acum. 
Cînd vii de la şcoală, la amiază. Nu eşti porc să mănînci de dimineaţă". 

Dumnezeu să-1 ierte! Nu ştia carte, dar avea frică de Dumnezeu. Să 
adoarmă seara unul neînchinat? Sau să stea la masă pînă nu zicea „Tatăl nostru"? 
Sau să nu se ducă duminica la biserică? Sau să audă c-a înjurat sau a fumat, sau 
a furat ceva? Că nu-1 vedeai pe el cu acestea în veac, dar dacă te-a prins, 
ferească Dumnezeu! 

El a fost în casă sfeştnic. El a fost stăpîn pe noi. 

Cînd vă treziţi dimineaţa, să nu vă apucaţi de treabă mai întîi, că sunteţi 
batjocoriţi de satana! Ci să ziceţi: „Slavă Ţie, Dumnezeul nostru, slavă Ţie!". 
Slăveşte-L pe Dumnezeu, că apoi ai să ai spor la muncă în ziua aceea. Ţi-ajută 
Dumnezeu, îţi întăreşte şi mintea şi braţele ca să lucrezi cu spor, să te păzească 
de primejdii, de fulgere, de tunete, de accidente, de orice. Roagă-te lui Dumnezeu 
şi porneşte la muncă cu toată inima. Dar întîi roagă-te Lui şi ai să vezi cu cît 
spor mergi în ziua aceea. 

Aşa-i, fraţilor. Şi pe copii puneţi-i întîi să se roage. Că dacă cresc sălbatici, 
nişte bestii, o să păţiţi cum a păţit Eli preotul. Veţi fi gîtuiţi şi omorîţi de dînşii. 
Şi chiar dacă nu veţi fi omorîţi, veţi fi amărîţi pînă la ultima suflare de copiii 
voştri si veţi suferi din cauza lor si veţi intra în mormînt cu mult înainte de a veni 

î î î î î 

vremea. 

Pentru că în familia unde este tulburare, necredinţă si neascultare, nu-i 
viată. 

429. Copilul crescut fără frică de Dumnezeu, nu mai ştie ce-i mamă, ce-i 
tată, ce-i păcat, ce-i moarte, ce-i judecată. S-a trezit ca o fiară. Şi atunci cine o 
să răspundă în ziua Judecăţii, mai tare ca tata şi mama? 

43 0. Ştiţi voi de ce se face casa iad? Unde nu-i post, unde nu-i rugăciune 
de dimineaţă si de seară, unde nu-i viată curată, unde nu merg oamenii la 
biserică, unde se apucă şi beau de dimineaţă, fumează şi înjură, casa aceea se 
face cu adevărat iad. Şi diavolul vine acolo şi apoi, vai de zilele care le mai 
trăieşte omul pe pămînt! 

431. Cei care au lovit pe tatăl sau pe mama lor, cu care mădular au lovit, 
acela nu putrezeşte. Voi n-aţi auzit la nuntă cum cînta Biserica? Binecuvîntarea 
părinţilor întăreşte casa fiilor, iar blestemul maicii zdruncină şi temeliile. Ferească 
Dumnezeu! Nimeni n-are drept mai mare asupra copilului pe faţa pamîntului 
decît mama! Nici măcar tata. 

432. Numai în Dumnezeu trebuie să-i iubim pe părinţi şi pe fraţi. 

433. Voi, părinţi, care aveţi copii, şi dacă cumva unul se trage la mănăstire, 
să nu-1 opriţi, că-i o crimă mare. Chemarea la mănăstire este o vocaţie în inima 
copilului, de mic sau mai mare. Este o chemare de sus, şi tu, dacă îl opreşti, stai 
împotriva lui Dumnezeu. Auzi ce spune Sfintul loan Postnicul: „Părinţii care 
vor opri copiii să se ducă la mănăstire, nici la moarte să nu li se dea împărtăşanie". 
Aşa-i de mare păcat, dacă Dumnezeu vrea să cheme din familia ta un copil la 
mănăstire, şi tu zici: „Dragul mamei, însoară-te, mărită-te, că am avere, că 
cutare, că aceea-i frumoasă, că acela-i bogat". Te face diavolul avocat cît poate 
mai tare, ca să întorci sufletul acela de pe calea lui Hristos. Să nu faceţi asta, 
că-i crimă si ucidere. 

434. Femeia n-are voie să poruncească! Bărbatul. 

435. Ce să facă bărbatul cînd i-a devenit cap femeia?! 

Apoi, treaba lui. Dacă-i aşa de prost, ce să-i faci? II conduce femeia! 

43 6. Cînd eşti nervos, cînd ai supărare în casă şi-i tulburat soţul sau 
soţia, citiţi Paraclisul Maicii Domnului cu candela aprinsă la sfintele icoane şi vă 
liniştiţi. Această putere are Paraclisul Maicii Domnului, ca să dea linişte în familie 
în casă. 

FAPTELE, FAPTELE BUNE 

437. Nimic nu e mai scump pe lume şi mai de laudă decît fapta bună. 

43 8. Toată fapta are trup şi suflet: sufletul ei este scopul pentru care se 
e ea, iar trupul este însăşi lucrarea faptei bune... 

439. Dacă fapta bună este făcută cu scop rău ea trece de partea scopului 
se face una cu el. Scopul este sufletul şi mireasa faptei bune. 

Noi, dacă ne-am trezit cu mintea, atunci cînd facem o faptă bună, trebuie 
vedem dacă-i cu scopul de a plăcea lui Dumnezeu, de a mă mîntui, sau dacă 
cumva mintea mea priveşte în altă parte. 

440. Dacă cineva va lucra fapta cea bună, fie la arătare, fie în ascuns, cu 
scop bun, acea faptă bună nu-şi pierde plata ei de la Dumnezeu; iar dacă cineva 
lucra fapta bună, fie la arătare, fie în ascuns, dar scopul este rău, toată 
osteneala lui se va pierde şi în loc de plată, are osîndă. 

441. Atunci lucrează omul fapta bună cu scop bun, cînd la tot binele pe 
care-1 face se sileşte ca să-1 lucreze numai pentru ca să-1 placă lui Dumnezeu şi 
nu oamenilor. 

442. Dacă cineva lucrează fapta bună la arătare şi dacă face acest lucru 
cu scop bun, acela nu numai că nu-şi pierde plata ostenelii sale, ci are şi mai 
mare plată, deoarece, prin lucrarea faptei bune cu scop bun, se proslăveşte 
Dumnezeu. 

44 3. Nu întodeauna suntem obligaţi să facem fapte bune în ascuns. Insă 
intotdeauna trebuie să cercăm scopul cu care lucrăm faptele cele bune. Şi de 
este scopul spre slava lui Dumnezeu şi spre mîntuirea sufletului nostru, atunci 
să îndrăznim a face fapta bună chiar şi la arătare şi nu vom păgubi. 

444. Putem să lucrăm fapta bună şi în ascuns şi la arătare, deoarece 
Mântuitorul uneori ne învaţă să lucrăm postul, rugăciunea şi milostenia, precum 
si alte fapte bune în ascuns, cum s-a arătat la începutul cuvîntului, iar alteori ne 
arată că putem lucra fapta bună şi la arătare, zicînd: „Aşa să lumineze lumina 
voastră înaintea oamenilor încît să vadă faptele voastre cele bune şi să slăvească pe 

Tatăl vostru Cel din ceruri" (Matei 5, 16). 

445 . Unii încep a lucra faptele cele bune cu scopul de a fi văzuţi şi lăudaţi 
oameni, dar venind darul lui Dumnezeu, le schimbă această aşezare sufletească 
si ei lasă temelia cea şubredă pe care zidesc şi încep a zidi casă pe temelia cea 
de neclintit a smereniei, spre slava lui Dumnezeu. 

446. Cine lucrează o faptă bună sau o poruncă, acela primeşte îndată în 
sufletul lui şi pe Domnul Cel ascuns între dînsele, Care a rînduit a locui împreună 
cu Tatăl Său întru cel ce a păzit poruncile Lui (loan 14, 23). „De mă iubeşte 

cineva pe Mine, acela va păzi cuvîntul Meu, şi Tatăl Meu îl va iubi pe el şi la el 
va veni şi locaş la el va face". Şi împărtăşirea şi unirea noastră nu se poate lua 
de la noi de vreo zidire, decît de lenevia noastră. 

447. Cine ajunge să facă fapta bună din dragoste, fără alt scop, acela a 
ajuns la măsura desăvîrsirii si se numeşte fiu al lui Dumnezeu. 

448. Curăţia pentru Dumnezeu nu vine prin cunoştinţă goală, ci prin 
sudorile faptelor bune. 

449 . Cu cît o faptă bună se face mai cu osteneală, cu atît mai mare plată 
are de la Dumnezeu. Fapta bună care se face cu mai puţină osteneală, mai 
puţină plată are, iar care o faci mai cu greutate, cu mai multă osteneală, mai 
mare plată are de la Preasfîntul Dumnezeu. 

Taborul a luat chipul Bisericii lui Dumnezeu, în clipa schimbării la faţă a 
Mîntuitorului nostru Iisus Hristos. 

45 0. Nici îngerii nu-1 silesc pe om la fapta bună şi nici diavolii nu-1 pot sili 
la cele rele. 

451. Trebuie să ştie toată lumea, că cel mai bun sfat al dracilor de-a 
cîştiga suflete pentru împărăţia iadului, este de a-1 învăţa pe om să amîne fapta 
bună de azi pe mîine, de mîine pe poimîine, de la tinereţe la bătrîneţe, pe patul 
morţii, si asa să-i ducă pe toţi în iad! 

4 52. Diavolul se amestecă în toată fapta bună. Ai văzut buruiana aceea 
numită hamei? Ea se prinde de orice găseşte în cale: de gard, de stîlp, de poartă, 
de copac, de par. Numai vezi că se ridică. Aşa face şi diavolul cu toată fapta bună. 
Se încolăceşte în jurul ei pentru a o face zadarnică, să nu mai fie bună. 

453. Spun Sfinţii Părinţi, printre care şi Cuviosul Antonie cel Mare, că 
„împărăteasa faptelor bune este dreapta socoteală". Mulţi s-au aruncat în potopul 
patimilor că să scape pe alţii de la moarte şi s-au înecat pentru că n-au avut 
chibzuinţă şi dreapta socoteală în viaţă. Toate faptele bune trebuie făcute cu 
măsură şi dreaptă socoteală, adică să umblăm pe calea împărătească de mijloc, 
după darul, firea şi puterea fiecăruia, că să nu cădem într-o parte sau alta, că 
„extremele sunt ale diavolului" spun dumnezeieştii Părinţi. 

4 54. Faptele numai atunci se socotesc bune cînd vor fi unite cu dreapta 
credinţă şi se vor face spre slava lui Dumnezeu (Matei 6, 1-4; Efeseni 5, 9-10; 
Coloseni 1, 10; 2, 23). 

455. Nimeni nu se poate mîntui numai cu faptele sale cele bune, dacă 
nu va completa mila lui Dumnezeu, neajungerile şi datoriile sale cele sufleteşti 
(Efeseni 2, 8-9; 11 Timotei 1, 9; Tit 3, 4-5). Fiecare din noi trebuie să ştie că 
toate faptele bune se înfăptuiesc de Dumnezeu în cei credincioşi, deoarece 
„Dumnezeu este cel ce lucrează" întru noi, atît ca să voim, precum să şi săvîrşim 
faptele cele bune după a Lui bunăvoinţă (Filipeni 2, 13-15; 11 Corinteni 3, 5; 9, 8; 
Evrei 13, 20-21). 

45 6. După a noastră slabă putere să ne silim a ne împărtăşi noi din toate 
faptele bune, completînd cu smerenia şi cu mila Domnului toate lipsurile noastre. 

45 7. Una dintre cele mai mari fapte bune, dintre lucrările duhovniceşti 
ale monahilor şi ale creştinilor, în general, este citirea Sfintelor Scripturi, care 
este ca o trîmbită ce deşteaptă si adună mintea în frica lui Dumnezeu. 

45 8. Cel mai mare bine pe care pod să-1 faci unui om, este acesta. Dacă 
vezi că s-a îmbolnăvit în casă la tine, tata sau mama sau ginerele sau nora sau 
fata sau băiatul sau fratele, cine a slăbit de boală şi se apropie de moarte, nu se 
poate un bine mai mare decît să-i aduci preotul repede. Nu doctorul. Doctorul 
este un bolovan de pămînt ca şi tine! Preotul a luat dar de la Dumnezeu. Nu aţi 
auzit în Evanghelie? Ce veţi lega voi pe pămînt, va fi legat şi în ceruri şi ce veţi 
dezlega voi pe pămînt, va fi dezlegat şi în ceruri! 

459 . Cînd din neputinţă, datorită bătrîneţii, sau din altă întîmplare şi nevoie, 
cineva este împiedicat şi nu poate face faptele bune trupeşti, va lua iertare de la 
Dumnezeu, Cel ce ştie pricinile care ne împiedică să le lucrăm. Faptele bune 
sufleteşti însă de nu le vom face, nu avem nici o iertare si scuză, deoarece aceste 
fapte bune nu sunt supuse diferitelor pricini, ca cele trupeşti; ci, cel care voieşte, 
poate să le lucreze în orice fel de neputinţă şi nevoie ar fi, căci se lucrează numai 
cu mintea şi cu inima. De pildă, dacă cineva nu poate posti din pricina neputinţei, 
bătrîneţii sau a bolii, este bine măcar să se roage cu mintea si cu buzele si să 
mulţumească lui Dumnezeu pentru boală şi neputinţa sa. 

460. Tot lucrul bun este rar. 

4 61. Ce fapte bune ajută sfinta rugăciune şi ce fapte bune se nasc 
din sfinta rugăciune? 

Pe rugăciune o ajută mult milostenia, deoarece „milostenia este aripă 
a rugăciunii" (Scara, cuvîntul 28). Iarăşi, pe rugăciune o ajută liniştea şi 
infrînarea, după cuvîntul ce zice: „Din sămînţa sudorii postului creşte spicul 
întregii înţelepciuni şi liniştea este vîrf al desăvîrşirii celor ce se roagă". Şi 
iarăşi: „cela ce de frumuseţea rugăciunii s-a atins, va fugi de mulţime că un 
asin sălbatic" (Ibidem). Pe rugăciune o ajută smerenia, deoarece, după Sfinţii 
Părinţi, „cela ce nu se socoteşte pe sine că este un păcătos, rugăciunea lui 
nu este primită la Dumnezeu", zice Sfîntul Isaac Şirul. Şi iarăşi, pe rugăciune 
o ajută umilinţa, după acelaşi sfint Părinte care zice că „lacrimile întru 
rugăciune sunt semn al milei lui Dumnezeu" (Filocalia, voi. X, Cuvîntul 
33). Sunt încă multe alte fapte bune care ajută sfinta rugăciune, dar acestea 
sunt cele mai importante. 

Iar faptele bune care se nasc şi sporesc prin rugăciune sunt de asemeni 
multe, precum: credinţa, nădejdea, mila, răbdarea, înfrînarea etc. Cea mai mare 
virtute care odrăsleşte din sfînta rugăciune este însă dumnezeiasca dragoste, 
după cum spun cei mai mulţi Sfinţi Părinţi. 

FECIORIA 

4 62. Fecioria nu se mărgineşte numai la paza trupului de împreunări, ci 
şi la supunerea şi omorîrea patimilor. 

4 63. Dumnezeieştii Părinţi ai Bisericii lui Hristos - prin lumina cea 
dumnezeiască a minţii lor - ştiu bine că patimile sunt asemenea hameiului ş 
altor plante agăţătoare, care se prind şi se împletesc de orice întîlnesc în cale. 
Pentru aceasta, voind ei a păzi comoara cea scumpă a fecioriei de blestemata 
mîndrie şi slavă deşartă care are obiceiul de a amesteca în toată fapta bună şi 
mai ales la cele mai înalte virtuţi, au pus sub cele mai grele pedepse pe acele 
fecioare sau feciorelnici care, din lipsa smereniei şi a cunoaşterii păcatelor lor 
ar cuteza să defaime pe cei căsătoriţi după legea Bisericii lui Hristos. De aceea 
cu hotărîre sinodală au stabilit: „Dacă cineva are feciorie sau s-ar înfrîna , 
abtinîndu-se de la căsătorie din scîrbă si nu pentru binele si sfinţenia fecioriei 
să fie anatema" (Gangra, canonul 9). 

4 64. Fecioria este un dar al lui Dumnezeu care se dă celui ce iubeşte pe 
Dumnezeu mai presus de orice în această lume. 

465. Adevărata lucrare în privinţa fecioriei o are cel care se sileşte să ducă 
jugul fecioriei prin trăirea smereniei, iar nu prin lauda sau trîmbiţarea de sine. 

466. Nimic nu ne foloseşte fecioria trupului, dacă nu o vom avea şi pe 
cea a sufletului si a mintii. 

46 7. Mare nebunie este cînd cineva s-ar mîndri cu fecioria sa cea din 
afară, a trupului, şi nu s-ar îngriji cu mare atenţie de fecioria cea tainică si 
gingaşă a sufletului şi a minţii. Aşadar, cel ce se păzeşte pe sine şi priveghează 
asupra sa, trebuie să privegheze şi asupra celor din afară şi asupra patimii 
celor ascunse si nevăzute ale omului celui dinăuntru. 

46 8. Dacă cineva se îngrijeşte şi păzeşte numai fecioria cea din afară şi 
nu poartă de grijă şi de cea a sufletului şi a minţii, unul ca acela - după cuvintul 
Domnului - curăţă numai partea cea din afară a blidului şi a paharului său, fără 
a spăla de necurăţie şi partea dinăuntru. De aceea, în ziua morţii şi a Judecării 
de Apoi, va fi mustrat asemenea cu fariseii şi cu cărturarii care ţineau numai la 
curăţenia cea din afară, iar înăuntru erau plini de nedreptate, de răpire şi lăcomie. 
(Matei 23, 25-31). 

4 69. Ce poate fi mai greu ca jugul fecioriei şi mai ales în vremea de 
acum, cînd ne-am abătut cu toţii de la cele bune şi am părăsit aspra petrecere 
smerenia, înfrînarea şi rugăciunea cea din inimă către Dumnezeu, singurele 
care ne pot ajuta să purtăm acest jug greu al curăţiei trupeşti şi sufleteşti? 

4 7 0. Nu vedeţi cum nevăzutele puteri ale răului năvălesc totdeauna prin 
tot felul de gînduri spre a tulbura mintea şi inima noastră şi, mai ales, la cei 
tineri şi sănătoşi, aprind văpaia poftelor celor fireşti în toată vremea? De nu ar 
fi mila Mîntuitorului şi acoperămîntul rugăciunilor Preasfintei Maicii Sale, cine 
ar putea să stea împotriva acestui război nevăzut şi aprig, pe care dracii ii 
aprind spre a strica făgăduinţa noastră? 

4 71. Dacă cei feciorelnici şi fecioarele se vor sili cu toată puterea să se 
păzească întru curăţie trupească şi sufletească, ei încep să se asemene îngerilor 
lui Dumnezeu. 

4 72. Bărbatul sau femeia, dacă au fost căsătoriţi după lege, de vor veni 

la viata monahicească, se numără cu ceata celor feciorelnici. Iar cei ce au feciorie 

dar nu au smerenie, sunt necuraţi în faţa lui Dumnezeu, după mărturia 

dumnezeieştii Scripturi, care zice: „Necurat este înaintea Domnului tot cel cu 

inima inaltă" (Pilde 16, 5). 

Şi dracii sunt feciorelnici, căci nici nu se mărită, nici nu se însoară, dar 
fiindcă nu au smerenie , tot draci necuraţi sunt. 

FEMEIA 

4 73. Dumnezeu face pe om androgen, adică bărbat şi femeie. Dar 
intelepciunea cea fără margini a Lui, Care pe toate le-a făcut mai presus decît 
mintea omenească, n-a înzestrat pe femeie cu însuşirile bărbatului, darnici pe 
bărbat cu însuşirile femeii, numai cînd se întîlnesc amîndoi să formeze omul . Si 
1-a făcut Dumnezeu bărbat şi femeie. Nu spune aşa la Facere? 
Şi dumnezeiescul loan Gură de Aur zice: „lată de ce-a zis înţelepciunea cea 
nemărginită: Nu-i bine să fie omul singur. Să-i facem ajutătoare asemenea lui". 
Da, femeia este egală cu bărbatul, dar numai după fire, nu după dregătorie. 
Cînd a adus-o pe femeie la Adam i-a zis: „Cum se cheamă asta?" „Femeie. 
Aceasta-i os din oasele mele si carne din carnea mea; ea se va numi femeie, 
pentru că este luată din bărbatul sau". 

Aici este egală femeia cu bărbatul, că-i os şi carne din bărbat, luată din 
coasta lui, dar nu după dregătorie. Că Dumnezeu a pedepsit-o pe Eva imediat, 
că ea întins mîna întîi. Şi primul canon i-a spus: „De ce-ai făcut asta? 
Pentru că ai întins mîna si ai mîncat, înmulţind, voi înmulţi durerile tale si 
intru dureri vei naşte fii". Şi a doua pedeapsă: „întoarcerea ta către bărbatul 
tău si el te va stăpîni". 

4 74. Femeia să asculte de bărbat toată viata ei. De aceea si marele 
Apostol Pavel spune: Femei, supuneţi-văbărbaţilorvoştri, ca întru Domnul. Şi 
auzi. "Femeie , supune -te capului tău ! " . Că bărbatul este cap al femeii, precum 
si Hristos este cap bărbatului. 

Ai văzut vreodată vreo femeie cu două capete? Nu se poate. Bărbatul 
este cap şi femeia este trup. De aceea zice: Femeia trupul său nu-1 stăpîneşte, ci 
bărbatul. Iar acea nebună care caută după alt bărbat, se poate gîndi că poate să 
aibă două capete? Nu. Unul ţi-a dat Dumnezeu prin Cununie. Şi cu două capete 
nu vei fi în veac. 

4 7 5. Cît ar fi femeia de învăţată, trebuie să fie supusă bărbatului. Că 
bărbatul este cap al femeii şi Hristos cap al bărbatului. In ordinea asta este 
ierarhia în familie. 

lată cum este: Pe femeie a lăsat-o Dumnezeu ajutătoare omului. De aceea 
Sfintul loan Gură de Aur: „femeia este liman al bărbatului". Bărbatul, săracul, 
vine amărît cu cele mai mari greutăţi în societate, conduce oşti, războaiele; este 
mare răspunzător la întreprinderi de stat, în guvern, vine obosit. Dar femeia 

trebuie să fie liman. Să ştie să-1 întîmpine totdeauna cu un cuvînt bun, cu blîndeţe, 
să-i pregătească mîncarea, să-i facă haine, să-1 pornească, să-1 primească cînd 
vine de undeva. Întotdeauna ea trebuie să fie aceea care să odihnească pe 
bărbat, pentru că-i ajutătoarea lui. 

Dar cea mai mare misiune pe care o are femeia în familie, nu-i asta: 
numai să-i facă mîncare bărbatului şi îmbrăcăminte. Cea mai mare misiune pe 
care o are femeia în familie, rolul ei este să fie mamă de copii! Să ferească 
Dumnezeu pe femeia aceea care vrea să înlăture durerea naşterii! Pentru că 
primul canon pentru că a greşit, ăsta a fost: Intru dureri vei naşte fii. Sfîntul 
loan Gură de Aur zice: „dacă fugi de durerea naşterii, de durerea veşnică vei 
da!", de durerea cea din iad. Dumnezeu a pus cu măsură dulceaţa împreunării 
cu durerea naşterii. Şi tu, dacă fugi de la durere spre plăcere, vei cădea în 
durerea veşnică". Aşa citim în cartea împărţirea de grîu, „Cuvînt pentru 
mireni", unde arată cum să fie mireasa si mirele la căsătorie. 

Nu fugi de la durere spre plăcere, adică numai să trăieşti cu soţul, dar să nu 
faci copii, că în durerea cea veşnică te duci. Că dacă fugi de la durere spre 
plăcere, vei cădea în mîinile si în braţele cele veşnice ale iadului, că nu vrei durerea 
care ţi-a rînduit-o Dumnezeu, ci vrei să trăieşti în plăcere şi să omori copiii. 

Să ferească Dumnezeu! Mai bine nu se năştea femeia aceea care îsi omoară 
copiii. Pentru că este păcat împotriva Duhului Sfînt. Apoi unde trebuia să 
găsească Dumnezeu copilului mai bun sălaş ca în pîntecele maicii lui? Şi de 
acolo îl scoţi şi îl dai la cîini şi îl omori? Care balauroaică - spune Sfîntul Efrem 
Şirul -, care leoaică, care ursoaică şi-ar omorî vreodată puiul său? Şi tu, fiinţă 
raţională şi cuvîntătoare faci mai rău decît animalele cele sălbatice, cînd ai ajuns 
să-ţi omori copiii. 

Ferească Dumnezeu! Toate păcatele sunt grele, dar acesta este mai greu 
decît toate. De aceea, Sfinţii Părinţi îl pedepsesc aşa de greu. 

Apostolul Pavel, gura lui Hristos, vasul alegerii, spune aşa, cînd vorbeşte 
de femeie: „şi ea se va mîntui prin naştere de fii" (1 Timotei 2, 15). Iar 
dumnezeiescul Gură de Aur, care merge în urmă cu tîlcuirea la Sfîntul Apostol 
Pavel, zice: „Femeia cînd a murit născînd, moare pe altarul jertfei". Este martiră! 
Tocmai de aceea Biserica pregăteşte femeia pentru moarte înainte de naştere. 
Poate să fie oprită 30 de ani de la împărtăşanie, dacă este gravidă nu mai ai 
voie să o opreşti. O spovedeşti şi o împărtăşeşti în faţa morţii; că la cele tinere, 
mai cu seamă, durerea naşterii este ca în iad. N-aţi auzit ce spune în Psaltire: 
Acolo (în iad) sunt dureri ca ale aceleia ce naşte. 

Sunt o seamă care mor în durerile naşterii. De aceea Biserica, prin 
dumnezeieştii Părinţi, luminată de Duhul Sfînt, spune: „Femeia care este gravidă, 
este dezlegată şi pregătită de moarte", că multe seîntîmplă să moară; de aceea, 
nu o opreşti de la împărtăşire. Iar dacă se întîmplă şi moare, ea îşi pune viata 
pentru copil, ea este martiră, că aşa ne-a învăţat apostolul. Pentru durerile 
acelea Dumnezeu îi iartă toate păcatele şi este ca o muceniţă, ca o martiră. 

Vine deunăzi una la mine şi-mi zice: „Părinte, am insuficienţe psihice şi mi-a 
spus doctorul ca n-am voie să nasc; să-mi dai voie să fac avort". „Fugi de-aici 
criminalo !Ai venit să mă conduci tu pe mine , să înveţi pe popa carte? Să mori de- 
o mie de ori, să te faci martiră,numai să te spovedeşti şi să te împărtăşeşti. Cine ţi-a 
spus o nebunie ca aceasta? De unde vii tu? Să-ţi dau voie eu să faci crimă?". 

Ei, asa a fost vorba, că dacă moare femeia născînd, moare la datoria ei 

' 3 ' ' 

cea mai sfîntă de pe pămînt, să fie mamă de copii. Dar nu numai să-i nască, că 
si fiarele nasc; trebuie să-i crească în frica si certarea Domnului. Si la această 
osteneală trebuie să ia parte şi bărbatul, nu numai femeia, că amîndoi l-au făcut 
pe copil. Că dacă nu-i creşte în frica şi certarea Domnului, îi vai şi amar de cîte 
greutăţi întîmpină în viaţă! Se fac nişte fiare, nu copii. 

47 6. In biserică i-a spus Apostolul femeii să tacă. In societate ea poate 
ocupa servicii ca şi bărbatul. De exemplu: Dacă acum s-ar face un întuneric 
beznă, fără nici o luminare, fără nici o lampă sau bec. In timpul ăsta o mînă 
binefăcătoare vine şi pune o luminare aici în mijlocul nostru. Toţi s-ar bucura că 
a apărut o zare de lumină. Dar luminarea asta care stă aici, pusă în slujba 
tuturor, vorbeşte? Nu vorbeşte! Tace, dar face două lucruri în folosul tuturor. Ea 

' 3 3 ' 

se jertfeşte şi luminează. 

Folosindu-ne şi pe noi şi dînd lumină la atîţia, ea se jertfeşte şi începe a se 
topi, încet, încet şi se topeşte pînă ajunge la sfeşnic. Două lucruri face tăcînd - 
zice Sfîntul Ioan Gură de Aur -, tace luminînd şi se jertfeşte tacînd. Acesta este 
rolul femeii în societate. 

47 7. O femeie la locul ei de muncă, unde a rînduit-o Dumnezeu, dacă 
este curată, dacă este credincioasă, dacă este corectă, dacă este harnică, dacă 
este pricepută la toate, în toate problemele dacă este prezentă, ea n-are nevoie 
să predice, că viaţa ei predică. 

Aici se împlineşte ce-a spus Talasie Libianul: „Taci tu, să vorbească lucrurile 
tale"!, sau „Mustră şi ceartă pe cei de-aproape de tine, prin puterea lucrării, nu 
prin multa vorbire!" 

In felul acesta ea este o lumină în sfeşnic în societate şi pentru toţi care o 
şi o aud şi o înţeleg, pentru că este corectă în toate problemele. Aşa şi 
ia în societate, este o lumină în sfeşnicul societăţii, dacă la locul ei de 

' 3 3 ' 

muncă are toate însuşirile de care am spus mai sus. 

47 8. Ce trebuie să facă o mamă însărcinată dacă soţul o sileşte la 
avort?Dar dacă e greu bolnavă şi are mulţi copii? 

Sfîntul Apostol Pavel zice aşa: „Femei, supuneţi -vă bărbaţilor voştri, precum 
se cuvine, întru Domnul" (Coloseni 3, 18). Aci trebuie să înţelegem că nu întru 
toate se cuvine femeii să se supună bărbatului, ci numai la cele ce se cuvin în 
Domnul. Poate bărbatul să oîndemne şi la lucruri de fărădelege, la furat, la beţie, 
la ură la ceartă, la desfrînare, la ucidere, la secte, la necredinţă etc. La acestea nu 
se cuvine a se supune bărbatului, măcar şi moarte de ar răbda de la el. Că nu se 
cade a iubi şi asculta pe bărbat mai mult decît legea lui Dumnezeu. 

47 9. Femeile nu pot intra în biserică timp de şapte zile în vremea necurăţiei 
lor. Iar de le va ajunge această neputinţă în timp ce se află în biserică şi nu vor 
ieşi repede afară, se canonisesc. Nu mai zic de se vor împărtăşi cu Sfintele 
Taine în acea vreme, căci nu cred să ajungă vreuna din femei la atîta nebunie şi 
nesimţire ca să îndrăznească la o fărădelege ca aceasta. 

4 80. Poate să cînte femeia în biserică? Unul cîntă Apostolul, altul 
citeşte, altul vine la strană să cînte în cor. Este bine sau nu? 

Apostolul Pavel, gura lui Hristos, spune: „Iar femeia în biserică să tacă!". 

Dacă este cor mixt de bărbaţi si de femei si preotul ti-a dat voie să 
cînţi, cîntă, că lauzi pe Dumnezeu. Iar celelalte care n-au blagoslovenie să 
cînte, să stea să asculte, că aşa este lăsat femeii în biserică, să asculte, nu să 
predice. 

Aşa este bine să fie corul. Într-o parte să cînte bărbaţii şi într-altă parte să 
cînte femeile răspunsurile. Dar dacă sunt coruri mixte să le conducă un preot 
sau dascăl, cineva trebuie să le conducă, pentru că nu toţi ştiu să execute cîntări 
în biserică. Şi dacă este cu blagoslovenia preotului, este bine, pentru că s-a 
aprobat de Sfîntul Sinod în biserică muzica omofonică. 

FRICA DE DUMNEZEU 

4 81. Omul care se teme de Dumnezeu este mai presus decît toţi înţelepţii 
veacului. 

4 82. Scriptura ne spune că roadele fricii de Dumnezeu sunt: „începerea 
înţelepciunii" (Pilde 1, 7; 9, 10); „adăugire de zile" (Pilde 10, 28); „izvor de 
viaţă" (Pilde 14, 27); „ferirea de rău" (Pilde 8, 13); „cinstirea de Dumnezeu" 
(Psalmul 5, 7); slujirea lui Dumnezeu, după cuvîntul psalmistului: „Slujiţi Domnului 
cu frică şi vă bucuraţi Lui cu cutremur" (Psalmul 2, 11; Evrei 12, 28). 

4 8 3. Frica Domnului ne ajută să lucrăm la mîntuirea noastră, după mărturia 
Sfintului Apostol Pavel, care îndeamnă pe filipeni, zicîndu-le: „Cu frică şi cu 
cutremur lucraţi la mîntuirea voastră" (Filipeni 2, 12), 

Frica Domnului aduce omului de la El tot binele (Deuteronom 6, 24; 8, 6). 

Frica Domnului ne ajută la dobîndirea curăţeniei şi a sfinţeniei, după 
învăţătura Sfintului Apostol Pavel care zice: „Avînd, deci, aceste făgăduinţe, 
iubiţilor, să ne curăţim pe noi de toată întinăciunea trupului şi a duhului, făcînd 
sfinţenie întru frica lui Dumnezeu" (II Corinteni 7, 1). 

Frica Domnului ne ajută să judecăm cu dreptate (II Paralipomena 20, 6-7). 

Frica Domnului ajută celor ce cîrmuiesc cu dreptate (Ieşire 18, 29; 
II Regi 23, 3). 

Frica Domnului ne face plăcuţi Lui, după cuvîntul: „In orice neam, cel ce se 
teme de Domnul şi face dreptate, este primit la El" (Faptele Apostolilor 10, 35). 

Frica Domnului ne facem să fim iubiţi de Dumnezeu si să luăm de la El 
nenumărate bunătăţi, după cele scrise: „Cît este de mare mulţimea bunătăţilor 
Tale, Doamne, pe care ai gătit-o celor ce se tem de Tine" (Psalmul 30, 19). 

Frica Domnului ne ajută să cîştigăm mila lui Dumnezeu, după mărturia 
Sfintei Scripturi: „Că după înălţimea cerului de la pămînt, a întărit Domnul mila 
Sa spre cei ce se tem de El" (Psalmul 102, 11, 17). 

Frica Domnului ne ajută să fim auziţi de Dumnezeu în rugăciunile şi 
necazurile noastre: „Voia celor ce se tem de El va face şi rugăciunea lor va auzi 
si-i va mîntui" (Psalmul 144, 19). „A întărit Domnul mila Sa spre cei ce se tem 
El" (Psalmul 102, 11, 17). 

Frica Domnului ne face vrednici de binecuvîntarea lui Dumnezeu 
Deuteronom 5, 29; 6, 24; Psalmul 24, 12-14). 

Frica Domnului ne apără de frica oamenilor, după cuvîntul psalmistului: 
"Nu mă voi teme de rele că Tu cu mine eşti" (Psalmul 22, 4). 

Si iarăşi: „De frica voastră nu ne vom teme, nici ne vom tulbura, căci cu 
noi este Dumnezeu" (Isaia 12, 2). 
Si iarăşi: „Să nu te temi de fata lor, că Eu cu tine sunt să te scot, zice 

5 5" 5 ' ' 

Domnul" (Ieremia 1, 8; Iezechiel 2, 6). Iar Mîntuitorul, întărind, spune: „Să nu vă temeţi 
de cei ce ucid trupul, iar sufletul nu pot să-1 ucidă; ci să vă temeţi mai vîrtos de cel ce poate 

să piardă şi sufletul şi trupul în gheenă" (Matei 10, 28; Luca 12, 4-5). 

484. Sfîntul Isaac Şirul spune că „frica de Dumnezeu este temelia călătoriei 
omului spre cer". Sfîntul Nicodim Aghioritul spune că „frica de Dumnezeu este 
izvor, maică şi rădăcină a priceperii şi a toată fapta bună" (Paza celor cinci 
simţuri, Cap. 11). Iar Sfîntul Grigorie Teologul arată că frica de Dumnezeu ajută 

la păzirea poruncilor şi la curăţia trupului, zicînd: „Unde este frică, acolo este şi 
păzire ; iar unde este păzire de porunci, acolo este şi curăţirea trupului". Altă 
roadă a fricii de Dumnezeu este şi aceea că omul ajuns prin darul lui Dumnezeu 
la ea nu se mai teme de nimic. Acest lucru îl spune Sfîntul loan Scărarul: „Cine 
a ajuns sluga Domnului, acela se teme numai de Stăpînul său. Iar cine n-are frică 
de Dumnezeu, acela se teme şi de umbra sa" (Scara, Cuvîntul 21). 

485. Cu cît se nevoieste cineva spre bine si cu cît creste în el frica de 

5 ^ , 5 

Dumnezeu, cu atît omul începe să cunoască şi cele mai mici greşeli ale sale, 
pe care niciodată nu le luase în seamă pînă atunci, fiindcă se afla întru 
intunericul nestiintei. 

486. După mărturia Sfîntului Petru Damaschin, frica de Dumnezeu este 
indoită şi anume: „Este o frică de Dumnezeu care se zice şi începătoare şi una 
desavirsită, care se naşte din cea începătoare" (Filocalia, voi. 5). 

487. Toată fapta bună se începe de la frica lui Dumnezeu şi se termină 
in dragostea de Dumnezeu, care este legătura desăvîrşirii şi treapta cea mai de 
sus a tuturor faptelor bune, căci mai mare decît toate este dragostea. Dar, ca să 
ajungă cineva la dragostea de Dumnezeu, negreşit trebuie să aibă maiîntîi frica 
Dumnezeu. Că de aici porneşte toată fapta bună: din a se teme omul de 
Domnul. 

488. Fraţii mei, omul care are frică de Dumnezeu nu trebuie să-1 păzească 
nimeni să nu fure, sau să nu fie curvar, sau beţiv, sau hot, sau să nu facă rău. 

5 1 , 5 , 5 

Cel ce are frica lui Dumnezeu şi ziua şi noaptea pururea veghează asupra lui: să 
nu gîndesc ceva rău asupra omului, să nu vorbesc ceva rău că-i păcat, să nu fac 
ceva rău că-i păcat! Cine are frica lui Dumnezeu, acela se face santinela întregii 
înţelepciuni, îşi păzeşte sufletul şi mintea sa de gînduri rele, limba sa de cuvinte 
rele şi toată aşezarea sa de a lucra împotriva lui Dumnezeu. 

4 89. Frica lui Dumnezeu este prima piedică a păcatului, care împiedică 
păcatul să nu intre în sufletul nostru. 

49 0. Un creştin era obişnuit să fure. Odată, pe vremea secerişului, văzînd 
pe cîmp o mulţime de clăi de grîu, a hotărît în mintea sa să fure. Venind acasă, 
a pregătit căruţa şi caii şi, luînd cu el pe fiica sa de cinci ani, la miezul nopţii a 
plecat la furat. După ce s-a uitat în toate părţile ca să nu-1 vadă cineva, a luat 
cîţiva snopi de grîu dintr-o claie şi i-a dus la căruţă. Atunci copila, fiind pornită 
de puterea lui Dumnezeu, a zis către tatăl ei: „Tată, ai uitat ceva. Poate era bine 
să priveşti şi în sus, că în celelalte părţi am văzut că te-ai uitat". Atunci el, 
cugetînd adînc la cuvîntul fetitei si aducîndu-si aminte de Dumnezeu Care vede 
toate, a dus snopii de grîu la locul lor, a luat căruţa şi s-a întors fără nimic acasă. 
Apoi a spus femeii sale: „In noaptea aceasta Dumnezeu mi-a vorbit prin gura 
acestei copile nişte cuvinte care m-au întors la pocăinţă. De acum nu voi mai 
fura niciodată în viata mea". 

491. Îmi aduc aminte de un filosof, care a venit la Socrate. Si acela avea 
o femeie foarte talentată. Şi a început să spună: „Domnule, am o femeie aşa de 
frumoasă!". Celălalt era la o masă cu un creion în mînă si hîrtie si a tras un 
zero. „Femeia mea e de neam mare; taică-său a fost ministru". Celălalt a mai 
tras un zero. „Femeia mea îi sănătoasă ca oul, n-a fost bolnavă şi nu-i bolnavă". 
Acela a mai tras un zero. „Femeia mea ştie să lucreze lucruri de menaj, să facă 
prăjituri la tot neamul, bucate la mese mari". Acela a mai tras un zero. „Femeia 
mea ştie să coase broderii artistice, coase flori, împleteşte, face flanele. Uite 
cîte talente are femeia mea!" Acela a mai tras un zero. 

La urmă a adăugat: „femeia mea are frica lui Dumnezeu şi este 
credincioasă!". Acela a pus un unu înainte, pusese şase zerouri. Unu urmat de 
şase zerouri face un milion. Şi a spus: „la, acuma i-am dat valoare femeii tale. Nu 
cînd ai spus că-i frumoasă si învăţată si sănătoasă si ştie multe să facă. Pentru că 
dacă îi lipsea frica lui Dumnezeu, toate erau la dînsa egal cu zero, nule, nimic!". 

Aşa se întîmplă şi cu bărbatul, ca şi cu femeia aceea şi cu orice om. Poate 
să aibă toate talentele, poate să ştie toate meseriile din lume, poate să cunoască 
toate ştiinţele lumii, dacă îi lipseşte frica lui Dumnezeu, îi lipseşte şcoala 
înţelepciunii şi omul acela nu-i bun de nimic. 

492. Să ne aducem aminte de Noe care, primind poruncă să facă o 
corabie, temîndu-se de Dumnezeu, a făcut-o. După Noe, Patriarhul Avraam a 
arătat atîta frică de Dumnezeu încît s-a sîrguit să aducă jertfă lui Dumnezeu pe 
unul născut fiul său, Isaac, pe care însuşi Dumnezeu îl mărturiseşte a fi cu 
adevărat om temător de Dumnezeu şi îi zice prin îngerul Său: „Avraame, 

Avraame... acum am cunoscut că te temi tu de Dumnezeu si nu ti s-a făcut milă 
de fiul tău pentru Mine" (Facere 22, 11-12). Apoi, nepotul său, Patriarhul losif 
cel preafrumos şi minunat, avînd frica lui Dumnezeu, n-a ascultat de viclenia 
femeii spre a face păcat cu ea, ci a zis: „Cum voi face acest cuvînt al tău să 
păcătuiesc înaintea lui Dumnezeu?" (Facerea 39, 9). 

4 9 3. Cînd omul a uitat de frica lui Dumnezeu începe să-i aducă diavolul 
tot felul de gînduri prin imaginaţie. 

494. Auzi pe unul că are două doctorate, două licenţe. Dar auzi că-i 
prea curvar, un ateu, un om necredincios, un om fără judecată, fără milă de 
săraci, fără dragoste de aproapele lui, care dă cu piciorul în toată fapta bună 
si in credinţa cea dreaptă. Ce-i foloseşte lui ştiinţa cea din afară, dacă n-are 
frica lui Dumnezeu? Mai bine nu se năştea unul ca acesta, care nu cunoaşte 
pe Ziditorul său şi nu se teme de el în toată vremea, ca să se ferească de rău 
si să facă binele. 

De aceea vă spun: îi bine ca omul să înveţe carte multă, să fie şi inginer, 
să fie si doctor, să fie şi profesor şi profesor universitar; să fie şi militar, să fie şi 
general, ce-a rînduit Dumnezeu pentru fiecare. Dar în toate treptele lui să nu 
uite frica de Dumnezeu. Că dacă a uitat de Dumnezeu, mai bine nu mai venea 
in lumea aceasta si mai bine nu se năştea să vadă atîta bunătate a lui Dumnezeu. 
Cum ne-a dat El nouă viaţa, mintea, aerul, lumina, căldura, ploile la vreme, 
hrană belşug, sănătate, vedere, auz, înţelepciune şi, după atîtea binefaceri ale 
lui Dumnezeu, să închidă ochii ca paserile cele de noapte, care nu văd decît 
numai la întuneric şi să nu vadă pe Dumnezeu, Care este lumina cea neapropiată 
si locuieşte în lumina cea neapropiată. 

De aceea, am început să vă spun: ferice de omul care se teme de 
Dumnezeu, că acela este adevărat om înţelept şi acela va avea fericire şi în 
veacul de acum si în veacul cel viitor. 

Cine se teme de Dumnezeu, nu-i place să ia avutul altuia. Cine se teme 
de Dumnezeu, nu se duce la femeia altuia. Cine se teme de Dumnezeu, si cu 
soţia sa trăieşte în curăţie, după rînduiala Bisericii. 

Cine se teme de Dumnezeu, nu face avorturi, nu-i beţiv, nu-i tutungiu, 
nu-i bătăuş, nu-i rîvnitor de avere străină, nu-i nesupus, ascultă de stăpînirea 
statului, cinsteşte stăpînirea, după Apostolul Pavel: El dă celui cu cinstea, cinste; 
celui cu dajdia, dajdie; celui cu frica, frică; şi nimănui cu nimic nu-i rămîne 
dator, decît să iubească pe Dumnezeu şi pe aproapele. 

Cine se teme de Dumnezeu, nu doarme în timpul Sfintei Liturghii, acasă, 
duminica. Cine se teme de Dumnezeu, nu lasă copiii să crească în fărădelegi, ci 
ii ceartă şi-i îndreaptă, îi învaţă să se închine lui Dumnezeu, să postească, să 
meargă la biserică si să ducă viată curată în familie. Cine se teme de Dumnezeu, 
nu pierde vremea în deşert. Ori lucreză, ori se roagă lui Dumnezeu, ori citeşte 
Sfintele Scripturi, ori cugetă la Judecata viitoare, lamoarte, la răsplată, lafericirea 
raiului si la iad. 



Cine se teme de Dumnezeu, iubeşte pe tot omul şi ajută pe tot omul cu 
multă dragoste, cînd este în necazuri. Cine se teme de Dumnezeu, nu cruţă 
averea să o dea la săraci. Cine se teme de Dumnezeu, are mare frică, nu numai 
să nu greşească cu lucrul sau cu cuvîntul, lui Dumnezeu, ci şi cu gîndul. Dar de 
ce? Ştie ce zice Duhul Sfint: că Dumnezeu pe cele mai înainte gîndite ale noastre 
le-a văzut si le vede. 

49 5. Ferice de omul care se teme de Dumnezeu, că acela este adevărat 
om înţelept si acela va avea fericire si în veacul de acum si în veacul cel viitor. 

FUGA ÎN EGIPT 

49 6. S-a dus Mîntuitorul în Egipt pentru două pricini: prima, ca să 
împlinească proorocia lui Osea: Din Egipt am chemat pe Fiul Meu (Osea 11,1; 
Matei 2, 15), precum trebuia să plinească la vreme şi proorocia despre răstignire, 
hrănirea cu oţet, trestia si toate celelalte. 

Dar şi pentru altă pricină s-a făcut aceasta: In secolele 11-IV după Hristos 
au ieşit nişte erezii numite gnostice: montanistii, arienii si altele. Si o seamă din 
ei au nălucit că Hristos S-a născut nu după fire, ci după nălucire. Deci, dacă nu 
S-ar fi ascuns Hristos, aceşti eretici ar fi nălucit că El nu ar fi fost şi om după 
trup, ci numai Dumnezeu, care după nălucire S-a întrupat. 

Dar dacă a fugit de sabia lui Irod, El a fugit ca om, ca să arate că poartă 
si fire omenească si că sabia l-ar fi tăiat. Deci a făcut aceasta ca să se folosească 
Biserica mai tîrziu. A fugit deci ca să împlinească proorocia care spune că din 
Egipt am chemat pe Fiul Meu şi ca să arate că purta trup şi S-a ferit cu firea Sa 
omenească de sabia lui Irod. 

FUMATUL 

49 7. Dacă ştia Dumnezeu că omul trebuie să fumeze, îi făcea un hogeag 
în vîrful capului ca să iasă fumul. 

Şi iaca, nu i-a făcut hogeag, că n-are nevoie să fumeze. Nu 1-a făcut 
pentru fumat. L-a făcut ca gura şi limba lui să slăvească pe Dumnezeu, nu să se 
umple de fum şi de putoare. 

49 8. Este păcat să fumezi? 

N-am găsit scris în Sfînta Evanghelie „să nu fumezi", dar am găsit scris să 
nu judeci! Fumatul însă este un păcat. 

499. Vine unul la mine, nu se lăsa de un păcat şi încă era om bătrîn, 
si-mi zice: 

- Părinte, să-mi dai canon aspru, că nu mă pot lăsa de fumat. 

- Moşule, lasă ţigara, că te duci în fundul iadului! 

- Părinte, m-am obişnuit şi n-o pot lăsa. 

- Moşule, eşti bătrîn si nu ştii cînd vine moartea! 

- Vreau să scap de ea, dar nu ştiu cum! 

- Dacă nu te poţi lăsa de păcat, cum ai să rabzi focul iadului? 

- Mi-e frică de iad, dar de fumat nu mă pot lăsa! 
Aveam un sfeşnic cu o luminare mai groasă si-i zic: 

- la vino încoace! la ţine degetul la luminare! 

- Valeu! Nu pot! 

- Tine-1 acolo! 

Si-i iau mina si i-o tin eu. 

- Nu pot, Părinte, mă arde! 

- Ţine-o acolo, frate! Cînd ţi-o veni dracul cu pofta, pune o luminare şi 
mina. Vrei să te duci în iad? Acolo nu-i luminare. Cuptoare cu foc, de 

miliarde de ori mai tari ca ăsta. Pune mina în foc şi vezi! Stai pînă ce arde, pînă 
ce-o curge sîngele, pînă ce-or cădea ciolanele! Să vezi, mai vine pofta? 

- Bine zici, Părinte, aşa am să fac! De-acum nu-mi mai trebuie să pun 
ţigara în gură cîte zile voi avea . 

- Si dacă te mai robeşte vreo patimă să tii mîna în foc si să n-o iei de acolo 
pana nu-ti vei aduce aminte de focul iadului. Şi acesta ţi-i canon să zici:„Doamne 
Iisuse ..." şi să pui mîna la foc. Să vedem, o să-ţi mai trebuiască spurcăciuni? 

Ehee, păi, dacă uităm de focul acesta, de cel veşnic nu scăpăm! 

FURTUL 

500. Să nu furaţi de la nimeni; să nu furaţi nici de la Stat, nici de la alţii, 
că nu vă îmbogăţiţi cu furatul, ci mai tare sărăciţi. 

501. Era un cuvînt al cuiva: „Munceşti cu dreptate, şi-ţi ia dracul jumătate". 
Dar când mai şi furi? Nu, nu fura, că nu te îmbogăţeşti; mare foc bagi în casă la 
tine dacă ai luat un bun al Bisericii, sau dacă ai luat un ban al cuiva, sau ostenelile 
cuiva. Şi dacă vei aduce milostenie din aceste daruri, cîine împuţit aduci lui 
Dumnezeu. Deci, să lucrezi cu cinste, cu dreptate, cu sfinţenie, să munceşti cu 
toată dragostea acolo unde te-a pus Statul, sau unde te-a pus dregătoria sau 
instituţia care te adăposteşte. Să munceşti, dar să ai şi pe Dumnezeu în minte. 

GRĂIREA ÎN DESERT 

502. De multe ori pierdem toată osteneala noastră şi toată fapta bună, 
dacă nu păzim două lucruri: mintea şi limba. Că tot păcatul se începe de la 
minte, de la gînd şi toată fapta rea se exprimă întîi prin limbă. Zice Mîntuitorul 
că din prisosinţa inimii grăieşte gura. Şi Solomon zice: Mai bine este a cădea de 
la loc înalt, decît a cădea prin limbă. Ferească Dumnezeu! De aceea trebuie 
mare băgare de seamă. 

Limba este organ cu care lăudăm pe Dumnezeu, la fel şi mintea. Dar 
vrăjmaşul le ia pe amîndouă aceste organe: mintea o întunecă cu gînduri rele şi 
limba cu cuvinte rele. Şi atunci omul devine unealta vrăjmaşului, că şi gîndurile 
lui sunt spurcate, şi limba şi cuvintele lui. Trebuie mare băgare de seamă. 

503. Cuvintele noastre sunt sămînţă de scai. După cum nu poţi aduna 
sămînţa înapoi, după ce-ai semănat-o - la vreun an de zile, după ce s-a umplut 

cîmpia de scai -, aşa nu putem să adunăm răutatea şi păcatul pe care le-am 
semănat noi prin limbă. De aceea trebuie mare pază a limbii. Ai văzut ce spune 
Solomon: Cine nu păzeşte gura şi limba sa, nu se poate mîntui. 

5 04. Dumnezeu nu ne-a tăcut să fim muţi. Ne-a dat limbă să vorbim. 
Dar ceea ce vorbim, să fie spre slava lui Dumnezeu şi ceea ce este de trebuinţă. 
Deci, cînd vedem că începem a vorbi de rău pe altul, să stăm pe loc, că semănăm 
scai, şi îl duce vîntul în mai multe inimi. Să băgăm de seamă! 

HARUL LUI DUMNEZEU, HARUL MÎNTUIRII 

5 5. Cum putem cîştiga harul lui Dumnezeu ? 

Harul lui Dumnezeu îl primim de la Botez şi îl păstrăm în noi prin Sfintele 
Taine şi prin toate faptele bune. Adică prin post, rugăciune, spovedanie, 
împărtăşanie, citirea cărţilor sfinte, priveghere, milostenie, smerenie, naşterea 
şi creşterea copiilor în frica lui Dumnezeu şi toate celelalte. 

5 6. Harul vine, dar nu-i spărgător de uşi. Dumnezeu nu forţează uşa 
nimănui ca să intre. Ai auzit ce spune la Apocalipsă? lată, stau la uşă şi bat. De 
va auzi cineva glasul Meu si va deschide, Eu si Tatăl vom veni la el si lăcaş la el 
vom face ... 

Harul numai atunci vine, cînd îi deschidem noi usa inimii. El bate la usă si 
dacă suntem împietriţi şi nu ne silim să facem voia Domnului, harul nu vine cu 
sila. Pentru că Dumnezeu i-a dat omului voie de sine stăpînitoare să primească 
harul sau nu. Harul nu vine cu sila la noi. Nu! 

5 07. In Vechiul şi Noul Testament, harul Simţului Duh a fost făgăduit 
tuturor celor ce vor crede în lisus Hristos (Isaia 44, 3; 59, 21; lezechiel 36, 27; 
Faptele Apostolilor 2, 17-18). Dar harul Preasfintului Duh s-a dat cu deosebire 
Sfinţilor Apostoli (loan 20, 22; Faptele Apostolilor 1, 8; 2, 4; 4, 31; 6, 3; 13, 2). 
Păgînii, necredincioşii şi apostaţii nu au harul Preasfintului Duh (luda 19-20; 
1 Corinteni 2, 14). In vremea de apoi „mulţi înşelători şi hristoşi mincinoşi" se vor 
arăta cu viclenie că au harul Simţului Duh si vor face semne mari si minuni false 
cu puterea satanei, spre a înşela pe mulţi precum a zis Domnul (Matei 24, 24; 
Marcu 13, 22; 11 Tesaloniceni 2, 9; Apocalipsă 13, 13-14). Aceşti înşelători vor 
face minuni false cu puterea satanei spre a înşela pe cei aleşi şi a-i îndepărta de la 
dreapta credinţă (Deuteronom 13, 1, 8; Apocalipsă 19, 20). Vrăjitorii, proorocii 
mincinoşi, ereticii, înşelătorii si făcătorii de minuni false sunt urîciune înaintea lui 
Dumnezeu (Levitic 20, 27; Deuteronom 18,10-12). Dumnezeu nu ascultă pe cei 
ce fac minuni false (Levitic 11, 31; 20, 6; Deuteronom 13, 3). Creştinii care cad 
în păcate grele „întristează pe Duhul Sfînt" (Efeseni 4, 30). Totuşi nu pierd harul 
mîntuirii. Dacă se vor întoarce din toată inima la spovedanie şi la lucrarea faptelor 
bune, iarăşi dobîndesc harul Preasfintului Duh (Faptele Apostolilor 2, 38). Ereticii 
şi sectarii nu au harul Preasfintului Duh, fiindcă primul păcat împotriva Simţului 
Duh, săvîrşit de ei este „răutatea neîncrederii adevărului dovedit şi arătat, al dreptei 
credinţe în Hristos" (învăţătură de credinţă Ortodoxă). 

IADUL 

508. Ce este iadul? Să ştiţi că iadul este împărăţia morţii; iadul este locul 
acela unde se chinuiesc, după dreptatea lui Dumnezeu, dracii şi toţi care au 
mâniat pe Dumnezeu şi au făcut voile lor în această lume. 

50 9. Iadul este împărăţia dracilor, a cărui poartă este deznădejdea, curte 
sunt legăturile; ferestre, întunericul; masă, reaua împuţiciune şi putoare; mîncare 
este foamea, băutură este setea, ceasornic este plînsul, aşternut este văpaia, 
orînduială este tulburarea cea fără rînduială a prăpastiei acelea groaznice. 

510. Cînd este omul în păcat de moarte şi este călduţ, ştiţi unde este cu 
sufletul? In iad. E mai jos decît toate dobitoacele cîmpului, decît toate păsările 
cerului decît toată zidirea. El se află atunci cu sufletul în iad. Dar prin pocăinţă 
adevărată şi prin darul Sfîntului Duh, care dezleagă prin mîna duhovnicului 
păcatele se ridică din iad în rai, se ridică din moarte în viaţă, şi din om păcătos 
ce era, asemenea cu dracii, se face asemenea cu îngerii. Şi nu numai cu îngerii, 
ci si asemenea cu Dumnezeu, pe cît este cu putinţă. Căci auzi ce zice proorocul: 

"Eu am zis: Dumnezei sunteţi si fii ai Celui Preaînalt toţi. Dar voi ca nişte 
oameni muriţi (adică prin păcat) şi ca nişte boieri (adică asemenea unor draci) 
cădeti(Psalmul 81, 6-7). 

511. Dar stiti dumneavoastră cîte feluri de munci are iadul? Nouă feluri 
de munci sunt în iad si toate sunt veşnice si foarte grele. 

Prima muncă este întunericul, cum arată marele prooroc Isaia. Dar nu 
intunericul acesta, pe care-1 vedem noi pe pămînt. întuneric pipăibil. Ai văzut în 
Egipt in pămîntul Ghesem, că unde erau evreii, era lumină şi în tot Egiptul era 
intuneric? 

Nimeni nu ştia pe unde să meargă. Dumnezeu ce nu poate? Toate-s la 
Dinsul. întuneric pe lumea asta, dar celălalt întuneric îi veşnic. 

Acolo este întuneric aşa de tare, încît îl poţi pipăi cu mîna. Aceasta o zice 
dumnezeiescul Iov: Mă voi coborî în pămîntul întunericului celui veşnic, care nu 
are lumină, dar nici tămăduire în veac. 

De întunericul acela a amintit si Mîntuitorul nostru Iisus Hristos în 
Evanghehelia Sa, cînd zice: „Legaţi-i mîinile şi picioarele şi aruncaţi-1 pe el întru 
intunericul cel mai dinafară", arătînd prin aceasta, cum zice şi dumnezeiescul 
Părinte Efrem Şirul că este un întuneric greu. 

Deci, cea dintîi muncă ce stăpîneşte iadul este întunericul acela negrăit şi 
neinchipuit. 

A doua muncă, după întuneric, este plîngerea şi scrîşnirea dinţilor. Atîtea 
lacrimi se varsă în iad într-o singură zi, că dacă s-ar aduna pe faţa pămîntului 
ar face un ocean mai mare ca Oceanul Pacific. Oceanul Pacific are 48.000 
km lungime de la Polul Nord pînă la Polul Sud; are 18.500 km lăţime şi, la 
Insulele Mariane, are 11 km adîncime. Şi numai în iad, într-o singură zi, 
lacrimile care se varsă acolo, ar face un ocean mai mare ca Pacificul. Atîta 
plângere este în iad. 

A treia muncă este putoarea cea rea. Dacă s-ar aduna toate putorile de 
pe fata pămîntului la un loc n-ar face nici un miligram faţă de putoarea care 
este acolo. 

A patra muncă în iad este foamea şi setea. Aţi auzit ce spune proorocul 
Isaia: „Vor flămînzi precum cîinii şi vor urla şi se vor jeli, şi nimeni nu va potoli 
foamea lor". Şi Mîntuitorul ne arată în Sfînta Evanghelie, în pilda cu bogatul 
nemilostiv şi Lazăr: „Părinte Avraame, trimite pe Lazăr să-şi înmoaie vîrful 
degetului său în apă, să vie să-mi răcorească limba, că rău mă chinuiesc în 
văpaia aceasta". 

Ai auzit ce-i acolo? Un deget înmuiat în apă, cît de mare preţ are! Şi nouă 
aici nu ne place apa, vrem vin, rachiu, dresuri şi cutare. Vai de noi, că nu 
cugetăm deloc ce ne aşteaptă. Foamea şi setea sunt a patra muncă. 

A cincea muncă a iadului este tartarul, gheaţa. Tartarul este un iezer fără 
fund, plin de gheaţă şi foarte rece. Aceasta este „scrîşnirea dinţilor", de care 
vorbeşte dumnezeiasca Scriptură, adică gerul acela nesuferit de care nu-şi poate 
închipui nimeni. 

A şasea muncă este viermele cel neadormit. Acolo sunt viermi de foc 
care mănîncă trupurile oamenilor şi sufletele lor în vecii vecilor, şi niciodată 
oamenii nu mor. Acolo sunt balauri de foc şi şerpi de foc care înoată prin 
văpăile iadului, cum înoată peştii prin apă la noi şi nu se vatămă. Şi îi prind pe 
cei păcătoşi şi-i sug şi-i înţeapă şi-i mănîncă în vecii vecilor, împreună cu viermii 
cei neadormiţi. Asta este munca a şasea. 

A şaptea muncă este gheena, adică focul cel nestins, care este cea mai 
grea dintre toate. Focul cel negru care arde în vecii vecilor cu întuneric. 

De acela se tem şi dracii. Că ei se rugau Mîn tui torului, cînd făcea minuni 
pe malul Mării Galileii, cînd a scos demonii din cei doi îndrăciţi: „Te ştim pe 
Tine cine eşti, Fiul Celui Preaînalt; Te rugăm nu ne trimite pe noi în gheenă!". 
Acolo îi trimitea, că El avea putere. Şi dracii se tem de gheenă, de care spune 
Mîntuitorul în Evanghelie: „Unde focul lor nu se stinge". 

Dar nu este foc de acesta ca al nostru, care se face ca să dea lumină; focul 
acesta, chiar de ar arde pe cineva, dar dă lumină; acela, însă, este foc negru ca 
păcura şi de miliarde de ori mai fierbinte ca acesta. Aşa spune fericitul leronim. 

Cît de mare este focul unde se topeşte oţelul, totuşi este neînchipuit de 
slab faţă de focul iadului, ca şi cum ar fi zugrăvit pe pereţi. Ai vedea un foc 
zugrăvit pe perete cu vopsea şi nu te frigi. 

Asa este de slab focul acesta fată de focul iadului. Focul nestins nu mai 
are acolo nevoie de materie, cum zice Sfintul Efrem: „Că nu sunt oarecare 
care-1 aprind cu materie din lumea aceasta". Acolo este foc nestins, nu este 
foc cu lemne aprinse, ci arde cu urgia mîniei lui Dumnezeu negrăită, către 
cei păcătoşi. 

Acest iezer de foc de care spune la Apocalipsă, care nu are fund în veacul 
veacului, arde şi pe toate duhurile cele rele şi le chinuieşte în vecii vecilor. 

Munca a opta din iad este deznădejdea. Acolo toată lumea este 

deznădăjduită de mila lui Dumnezeu, aducîndu-şi aminte de cuvîntul Evangheliei, 

că s-a închis uşa şi că pocăinţă în iad nu mai este. 

Munca a noua din iad este veşnicia, care stăpîneşte atîtea miliarde şi 

miliarde de suflete. Nu mai există acolo o limită, că adică o să rabde omul o mie 

de ani sau o sută de mii de ani, ci în vecii vecilor. 

Dar ca să le descrie cineva cîte una singură, nimeni nu poate spune, 

numai una cît îi de grea, că este imposibil a descrie limba de ţărînă. 

Cine poate spune măcar una din munci cîtă suferinţă aduce firii omeneşti? 

Că drepţii după sfîrşit primesc cele patru însuşiri ale trupului şi păcătoşii primesc 

si ei una : insusirea nemuririi. 

Primesc trupuri nemuritoare, ca să ardă în vecii vecilor şi să nu se mistuie; 

să se chinuiască în vecii vecilor şi să nu scape; să înseteze în vecii vecilor şi să 

nu aibă apă; să le fie foame în vecii vecilor şi să nu aibă mîncare. 

512. Să ne ferească mila si îndurarea lui Dumnezeu si a Maicii Domnului 
pe toţi cîţi sunt aici să nu îngăduie Dumnezeu vreunul să încerce durerile şi 
chinurile iadului în vreun fel. Şi toţi, cu darul Mîntuitorului şi cu mijlocirea Maicii 
Domnului, a Simţului loan Botezătorul si a tuturor sfinţilor să ne mîntuim, să ne 
uşurăm înainte de a ne duce din lumea aceasta si să ne întîlnim cu toţii în veacul 
viitor la bucuria cea veşnică. 

IERTAREA 

513. Dacă a murit cineva întunecat la inimă şi nu a iertat pe fratele său, nu 
poate să primească iertare în ziua judecăţii şi în ceasul morţii, căci zice Domnul că 
de nu vom ierta noi din inimă greşealele fratelui nostru, nici Tatăl nostru Cel din cer 

nu ne va ierta nouă greşealele noastre (Matei 18, 35; Marcu 11, 25-26). Nu a zis 
să spui numai din buze: „Dumnezeu să te ierte". Căci auzi pe dumnezeiescul 

Evanghelist Matei: „De nu veţi ierta- fiecare fratelui - din inimile voastre..." (18, 35). 
Deci nu-i de ajuns să zici numai atâta: „Dumnezeu să te ierte", dar inima ta să fie 
plină de zavistie şi de mînie; aceasta nu-i iertare. Dumnezeu caută la inimă, că i-a 
zis lui Samuil la alegerea lui David, cînd proorocul vedea că Dumnezeu va alege pe 

frateleacestuia,Eliab, văzîndu-1 cît este de voinic si frumos: „Nu te uita la înfăţişarea 
lui si la înălţimea staturii lui; Eu nu mă uit ca omul; căci omul se uită la fată, iar 

Domnul se uită la inimă" (1 Regi 16, 7). Deci, să ştiţi că nu putem zice „Tatăl nostru", 
nu putem zice „şi ne iartă nouă, Doamne, păcatele noastre", dacă în inima noastră 
avem un pic de ură pe cineva. In zadar ne rugăm, că Dumnezeu la inimă se uită. 

514. Pe toţi să-i miluim, pe toţi să-i iertăm pentru dragostea lui Hristos. 

515. Dacă eşti certat cu cineva şi vorbeşti cu el, dar el totuşi nu vrea 
să răspundă, ce trebuie să facem în acest caz? 

Dacă a intrat diavolul atît de tare în inima lui si nu te iartă, oricine ar fi - 
cumătru cuscru, soră, frate -, trebuie să-i zici de trei ori: „lartă-mă, frate, pe 
mine păcătosul şi Dumnezeu să te ierte!". 

Dar dacă după aceasta tot te urăşte şi nu te iartă? 

Dacă îţi ceri iertare de trei ori şi nu te iartă, păcatul rămîne asupra lui. Dar 
tu să-ţi faci datoria şi pînă de trei ori să-ţi ceri iertare. Dacă nu te iartă, rămîne 
greutatea asupra lui şi tu roagă-te pentru el şi urmează sfatul preotului tău. 

516. Părinte, dacă superi pe fratele tău fără să vrei, şi vezi că se 
necăjeşte şi îţi ceri iertare de la el, dar el rămîne cu mînie asupra ta, ce să 

faci? 

Tu fâ-ti datoria si să zici: „lartă-mă, frate, că am greşit!". Si el, dacă nu te 

iartă, asupra lui rămîne păcatul. Tu ţi-ai cerut iertare, ţi-ai făcut datoria. Şi dacă 
nu te iartă, el răspunde, că nu mai poate zice „Tatăl nostru". 

517. Dacă m-am certat cu cineva şi de cîte ori îi cer iertare, nu vrea 
să mă ierte, ce să fac să mă împac cu dînsul? 

Nu-i mai zice nimic, nici nu-1 vorbi de rău către cineva, ci roagă-te lui 
Dumnezeu pentru dînsul şi iartă-1 din inimă. De la o vreme se stinge mînia, 
asemenea unui foc peste care nu mai pui lemne. 

518. Nu-i de ajuns să zici numai cu buzele: Dumnezeu să te ierte, dar 
inima ta să fie plină de zavistie şi de mînie; aceasta nu-i iertare. Dumnezeu 
caută la inimă. In zadar ne rugăm, cînd inima noastră e plină de răutate, de 
zavistie, de răpire şi de toată rîvna cea rea. 

519. Nu este nici un păcat neiertat. Numai păcatul nepocăit şi nemărturisit 
rămîne în veci neiertat. 

IMAGINAŢIA 

520. Ce este închipuirea sau imaginaţia? La această întrebare ne răspunde 
dumnezeiescul Părinte Grigorie Tesaloniceanul, care zice: „Închipuirea sau 
imaginaţia este organul lăuntric al simţirii lăuntrice a sufletului. Această închipuire 
este mai subţire decît simţirea, dar mai groasă decît mintea si de aceea se 

numeşte hotarul dintre minte si simţire. Aceasta se mai numeşte si „hîrtie" a 
împăratului, adică a minţii, pe care scriu şi se zugrăvesc imaginile lăuntrice, 
bune şi rele, ale simţirii". Aceasta este ecranul pe care se exprimă toate cele 
văzute cu ochii, cele auzite cu urechile, cele mirosite cu nasul, cîte le-am gustat 
cu gura si cîte le-am atins cu simţul. De aceea si Aristotel o numeşte „simţirea 

de obşte", fiindcă aceasta singură conţine toate imaginile care au intrat din 
afară prin cele cinci simţuri ale noastre. 

Dumnezeiescul Maxim Mărturisitorul zice: „Aşa cum trupul are ca lume 
gîndurile, aşa şi mintea are ca lume lucrurile; şi precum trupul desfrînează cu 
trupul femeii, aşa şi mintea desfrînează cu ideea femeii prin chipul trupului ei. 
Deoarece vede în minte înfăţişarea trupului său amestecat cu acela al femeii... 
în chip asemănător se luptă mintal imaginile trupului său cu imaginea celui ce 
1-a mîhnit... Şi acelaşi lucru se întîmplă şi cu alte păcate. Fiindcă cele ce le face 
trupul cu faptele în lumea lucrurilor, aceleaşi le face şi mintea în lumea 
gîndurilor...". (Filocalia, Suta a treia de capete pentru dragoste). 

Prin urmare, cunoscînd modul în care lucrează imaginaţia în diferite 
păcate şi cît de plină este aceasta de rele, trebuie tocmai de aceea să facem 
ceea ce ne învaţă cu dreptate dumnezeieştii Părinţi: „Că adică să arătăm mai 
multă grijă în paza imaginaţiei, decît de înseşi organele simţurilor din afară", 
Mare grijă trebuie să avem la mişcările lăuntrice ale imaginaţiei noastre şi să 
nu o lăsăm să aibă legătură cu aducerea aminte cu plăcere de lucrurile cele 
văzute cu ochii, de cele auzite cu urechile, de aromele cîte le-am mirosit, de 
mincărurile dulci şi rele pe care le-am încercat cu gustul, de acelea pe care 
le-am pipăit mai înainte şi în general de orice păcat închipuit cu mintea şi 
care ne-a luptat cîndva (Sfîntul Nicodim Aghioritul). 

521. Mai folosesc diavolii o altă ispită mai mare decît cele cinci simţuri, 
imaginaţia. Imaginaţia este mai subţire ca cele cinci simţuri, dar este mai groasă 
decit mintea. 

Este mai greu să păzeşti imaginaţia decît cele cinci simţuri, decît însăşi 
mintea. 

522. Imaginaţia, după Sfîntul Vasile cel Mare, este pod al diavolilor, prin 
care intră în sufletul omului. De aceea, trebuie o mare atenţie la rugăciune să 
nu ne închipuim nimic, căci prima vamă pe care o întîlneşte mintea înspre 
inimă este imaginaţia. Nici o faptă rea, nici un diavol, nici o patimă nu trece de 
la minte la simţire decît prin imaginaţie. Că nu poţi să faci păcatul, pînă nu ţi— 1 
inchpi N-ai văzut cînd te lupţi cu mintea? Apare chipul aceluia care te-a 
supărat şi asupra căruia ai fost pornit. Parcă ţi— 1 aduce aminte şi parcă te-ai 
răzbuna. „Ei, dacă ar fi aicea! Ce i-as drege, ce i-asface!" si aceia sunt diavoli. 
Dar prin imaginaţie îţi dau război. „Măi, dar mi-a zis, şi am să-i zic!". 

Diavolii iau faţa aceluia care te-a supărat şi o aduce în suflet prin imaginaţie 
si ti-o arată: „Uite, acesta ti-a zis si acesta te urăşte!". Apoi vin si minciunile 
mintii, cu presupuneri că acela te urăşte, şi acela zice aşa şi acela, cutare. 

Un duhovnic mare spunea: „Nu le crede, părinte, că-s minciunile minţii, 
si ai să vezi mai tîrziu că niciuna din cîte ţi-a spus mintea nu-i adevărată", 
Astea-s minciunile minţi , pe care le bagă diavolii în vremea ispitei prin imaginaţie 
in suflet să-1 dărîme. Sunt presupuneri, păreri greşite. Presupuneri că cutare îţi 
zice, că cutare are ciudă si cutare altceva. Si niciuna nu-i asa. 

52 3. Un păcat întîi l-ai gîndit. Dacă s-a învoit mintea la gîndire, trece la 
cugetare. Trece la alegere. Imediat îl bagă diavolul în imaginaţie. 

524. Fericită mintea care se roagă, se închină fără imaginaţie, că Hristos 
n-a avut imaginaţie, fiind Dumnezeu. Adam a căzut din rai după ce a căzut în 
imaginaţie, că îşi imagina, după sfatul lui Lucifer, că de va mînca din pomul 
oprit nu va mai muri în veac. Spun Sfinţii Părinţi că cea mai mare boală şi ispită 
in vremea rugăciunii este imaginaţia minţii, numită de ei şi „caracatiţa sufletului 
cu 8 braţe". 

In timpul rugăciunii din inimă cel mai greu lucru este a păzi imaginaţia; 
mai greu chiar decît a păzi mintea de gînduri. Să nu uităm că tot ce este 

circumcis, imaginat, nu este Dumnezeu. Or, dacă ne oprim la imaginaţii, ne 
înşelăm, nu mai putem pătrunde pe poarta cea îngustă a inimii, nici nu ajungem 
la Dumnezeu. 

INIMA 

525. După Sfîntul Vasile cel Mare şi Sfîntul loan Damaschin, inima omului 
este centrul a patru puteri şi anume: Inima este centrul tuturor puterilor fireşti 
ale omului, adică puterea hrănitoare (nutritivă), seminală, crescătoare, etc. Inima 
este şi centrul puterilor sufleteşti ale omului, care sunt în număr de cinci; şi 
anume: voinţa, raţiunea, formată din cinci părţi: minte, gînd, ce răsare din 
minte ca raza din soare, cugetare, alegere şi hotărîre; simţirea, numită şi puterea 
poftitoare; mînia (puterea mînioasă); şi cuvîntul (puterea cuvîntătoare). 

Aceste cinci puteri se numesc puteri sufleteşti şi îşi au sediul tot în inimă. 
Apoi inima este centrul (locul) puterilor afară de fire, adică al patimilor. Păcatele 
şi patimile se numesc afară de fire, pentru că nu au fost create de Dumnezeu, 
nici nu sunt din început în om. Păcatele îşi au sediul tot în inimă, după cuvîntul 
Mîntuitorului care zice: „Din inimă ies gîndurile cele rele, uciderile, desfrînările, 
mărturiile mincinoase, hulele..." (Matei 15, 19). 

Inima este încă centrul suprafiresc, adică centrul duhovnicesc al tuturor 
darurilor Sfintului Duh şi al tuturor faptelor bune, care îşi au sediul tot în inimă. 
Dacă punem străjer la poarta inimii pe minte, adică gîndul cel bun, el nu va lăsa 
să intre înăuntru păcatele celor cinci simţiri, iar patimile cele ce ies din inimă le 
va opri, ca să nu se prefacă în păcate. Deci, paza inimii constă în a pune gîndul 
portar al inimii pentru a opri orice cuget pătimaş să nu intre în inimă. Mintea, 
care intră în inimă, este foarte greu strîmtorată, căci la început se simte ca 
într-o temniţă. Pe urmă, se deprinde şi se simte foarte bine, căci inima este 
cămara firească a mintii. 

52 6. Trebuie să ştim că inima, după mărturia Sfintului Vasile şi a altor 
Sfinţi Părinţi, este cea dintîi născută între mădularele corpului nostru. Ea este, 
după acelaşi sfînt amintit, „rădăcina vieţii". Inima este scaunul, rădăcina, începutul 
şi izvorul tuturor puterilor fireşti ale trupul şi sufletului. Ea se zideşte cu puterea 
lui Dumnezeu, înaintea celorlalte organe ale trupului, după mărturia Sfintului 
Vasile, care zice: „Inima nu numai că se zideşte mai întîi, dar si moare în urma 
tuturor mădularelor" (Tîlcuire la Psalmul 1). 

52 7. Inima este sediul, rădăcina şi izvorul tuturor puterilor fireşti ale 
trupului, adică: al puterii seminale, al celei creatoare, al celei hrănitoare, al 
celei vieţuitoare, al celei simţitoare, al celei atrăgătoare, al celei păstrătoare, 
al celei prefăcătoare, al celei eliminatoare etc. De asemenea, inima este şi 
centrul tuturor puterilor fireşti ale sufletului, adică: al puterii voitoare, al celei 
raţionale, al celei cuvîntătoare, al celei gînditoare, al celei înţelegătoare, al 
celei cugetătoare, al celei alegătoare, al celei hotărîtoare, al celei mînioase, al 
celei poftitoare etc. 

528. Inima este centrul mai presus de fire, căci harul lui Dumnezeu mai 
presus de fire, pe care l-ara primit de la Sfîntul Botez, se află în inimă, unde stă 
ca pe un tron. Acest lucru ne învaţă însuşi Mîntuitorul nostru lisus Hristos în 
dumnezeiasca Sa Evanghelie, zicînd: „împărăţia lui Dumnezeu este înăuntrul 
vostru"(Lucal7, 21). 

529. Inima este centrul afară de fire. Toate hulele, gîndurile de mîndrie, 
de ură, de zavistie, de viclenie şi toate poftele rele, plăcerile, poftirile, împotrivirile 

si invoirile cele cu lucrurile lumii, din inimă se nasc si în inimă se află. Acest 
lucru însuşi Mîntuitorul nostru lisus Hristos 1-a arătat, zicînd: „Din inimă izvorăsc 
gindurile rele, uciderile, desfrînările, preadesfrînările, furtişagurile, mărturiile 
mincinoase, hulele" (Matei 15, 19; Marcu 7, 21). Precum cenuşa acoperă 
focul aşa şi aceste răutăţi acoperă şi îngroapă dumnezeiescul har ce l-am luat 
de la Sfîntul Botez, după cum spune despre aceasta dumnezeiescul Părinte 
Calist:In inimă sunt rădăcinile şi începăturile tuturor păcatelor afară de fire". 
Sfanţul Vasile,arătînd în chip asemănător acest lucru, zice:Rădăcina lucrurilor 
făcute de trup îşi are originea în sfătuirea inimii" (Tîlcuirea la Psalmul 1). 

530. Deoarece inima noastră este centrul tuturor celor bune si al tuturor 
relelor ne trebuie negreşit mare grijă şi osteneală să o păzim, după porunca 
Sfintei Scripturi, care spune: „Cu toată străjuirea străjuieşte inima ta, căîntr-însa 

sunt izvoarele vieţii" (Pilde 4, 23). Dacă vom pune gîndul străjer la poarta inimii 
si o vom păzi cu toată luarea aminte şi frica de Dumnezeu, ea va ajunge să ni se 
facă izvor vieţii veşnice, iar de nu, inima va ajunge să se facă izvor al morţii. 

5 31. Dacă acul ceasornicului este în neregulă, atunci toate piesele lui 

umblă in neorînduială sau chiar stau pe loc. Tot astfel şi inima omului, fiindcă 

mădularul cel mai gingaş şi care are legătură cu toate organele dinăuntru ale 

omului de va fi tulburată si răzvrătită, va tulbura si va îmbolnăvi toate organele 

dinăuntru prin neorînduială ei. 

532. Inima foarte greu se întunecă prin patimi şi foarte greu se luminează, 
se curăţă. Curăţia inimii, adică despătimirea, se face în timp îndelungat, mai 
bine zis toată viaţa, prin asceză, pocăinţă şi lacrimi. Cel mai mult însă se curăţă 
inima prin rugăciune, că rugăciunea îl face pe om fiu al lui Dumnezeu după dar. 
Cind a ajuns la curăţia inimii a ajuns văzător de Dumnezeu, văzător tainic cu 
ochii inimii. 

5 33. Inima este centrul vieţii si al sufletului nostru. Pentru aceea si 
Dumnezeu ne-o cere, zicînd: „Fiule, dă-Mi inima ta!" (Pilde 23, 26). Iar Iov 
zice "Nimic nu este mai adînc decît inima omului". Sfîntul Vasile cel Mare, în 
cartea sa Hexaimeron, spune că „inima este rădăcina vieţii". Ea se zideşte la 
toate fiinţele întîi şi tot ea se preface în pămînt, cel mai pe urmă. înţeleptul 
Solomon zice:„Cutoată străjuirea străjuieşte inima ta, că într-însa sunt izvoarele 
vie tii" Pilde4 , 2 3 ) . Altfel, inima se face izvor al morţii, în loc de izvor al vieţii. 
534. Oare pentru care pricină Domnul Dumnezeul şi Mîntuitorul nostru 
Hristos pe desfrînate, pe vameşi şi pe tîlhari i-a miluit şi i-a mîntuit, iar pe 

cărturari, pe farisei şi pe legiuitori de atîtea ori i-a mustrat atît de aspru? lată 
pentru ce: Cel ce îi mustra era însuşi Dumnezeu Care cercetează inimile şi 
rărunchii oamenilor (Matei 9, 2-5). Ca un Dumnezeu cunoscător al tainelor 
inimii omeneşti (Evrei 4, 12; 1 Corinteni 14, 25), la vameşi, la tîlhari şi la 
desfrînate vedea că au păcate grele. Vedea însă şi inima lor şi căinţa şi durerea 
pentru cele ce au greşit şi, totodată, cunoştea gîndul lor de a se întoarce cu 
toată inima de la păcat şi dorinţa de a veni la El. 

53 5. Mîntuitorul nostru lisus Hristos fericeşte pe cei curaţi cu inima, zicînd: 
„Fericiţi cei curaţi cu inima, că aceia vor vedea pe Dumnezeu" (Matei 5, 8). Este 
cu neputinţă să ne curăţim inima de nu ne vom curaţi mai întîi toate celelalte 
simţiri ale sufletului şi ale trupului nostru. Dacă o singură simţire sau o singură 
putere a sufletului se va întina, îndată întinăciunea ei se întinde şi aleargă la 
inimă. In ce chip se întinde şi aleargă linia fiecărui cerc de la centrul său cel din 
mijloc şi centrul dă fiinţă liniilor cercurilor ce ies dintru dînsul, tot astfel, 
întinîndu-se inima, îndată împărtăşeşte şi împarte întinăciunea şi la toate celelalte 
simţiri şi puteri ale sufletului. 

53 6. Cel care are inima curată este mult mai sporit duhovniceşte decît 
cel cu mintea curată de gînduri rele. 

537. Mintea şi inima sunt două părţi domnitoare ale fiinţei omeneşti, cele 
mai fine şi mai uşor de abătut de la rău, şi, totodată, sunt cele care mişcă spre 
păcat şi pe celelalte părţi şi mădulare mai grosolane şi mai greu de abătut ale 
trupului; căci mai întîi se mişcă spre păcat părţile mai fine şi apoi cele mai mari şi 
mai grosolane. De aceea, curăţindu-se cele dintîi, se curăţă întreaga fire omenească 
de patimi, făcîndu-se astfel mai lesnicioasă să primească harul şi lucrarea lui 
Dumnezeu mai presus de fire. Calea aceasta curăţă firea, mai repede decît oricare, 
deoarece are ca lucrare şi îndeletnicire porunca cea mai mare, sobornicească şi 
mai cuprinzătoare decît toate celelalte, aceea de a iubi omul pe Dumnezeu din tot 
sufletul său, din toată inima sa, din toată virtutea sa şi din tot cugetul său. Mai ales 
pentru împlinirea acestei porunci, dar şi pentru celelalte, i se dă omului darul cel 
mai presus de fire al lui Dumnezeu. Sfîntul Filotei Sinaitul, în precuvîntarea ce o 
face la cele 40 de capete ale sale din Filocalie, zice: „Cu păzirea inimii se păzesc 
împreună şi dumnezeieştile porunci ale lui Hristos" (Filocalia, voi. 4). 

538. Mintea lesne se curăteste, dar lesne se si întinează. Iar inima cu 
anevoie se curăteste si tot cu anevoie se întinează. 

5 39. Cel mai adânc loc unde poţi ascunde mintea de lume este cămara 
ei - inima! 

540. Care este pricina pentru care ne porunceşte Dumnezeu să ne păzim 
inima cu toată străjuirea? Dracii, care de la inimă ne dau război prin gînduri şi 
pofte rele. 

541. Preabunul şi Preaînduratul Dumnezeu în dumnezeiasca Scriptură 
ne învaţă să ne păzim inima curată, zicînd: „Păzeşte-te să nu intre în inima ta 
gîndul nelegiuit..." (Deuteronom 15, 9). 

542. înţeleptul Solomon ne învaţă despre paza minţii şi străjuirea inimii, 
zicând: „Păzeşte-ţi inima mai mult decît orice, căci din ea tîşneşte viaţa"(Pilde 4,23). 

54 3. Primul lucru de a ne păzi inima este trezvia minţii. 

544. De la paza minţii se naşte curăţia inimii. 

54 5. Tămîia rugăciunii celei de gînd păzeşte inima de gîndurile cele 
intinate şi de patimi. 

546. Nu ajunge să ne păzim mintea şi să o curăţim numai prin trezvia şi 
paza minţii, de nu vom chema cu smerenie şi din inimă numele Domnului 
nostru lisus Hristos, căci ştim din dumnezeiasca Scriptură că fără El nu putem 
face nimic (loan 15, 5). 

547. Îndată ce vom vedea că se înmulţesc cugetele viclene şi pătimaşe în 
mintea şi inima noastră, să aruncăm în mijlocul lor numele Domnului nostru 
lisus Hristos şi îndată se vor împrăştia ca fumul în aer, după cum şi experienţa 
ne invată. 

548. Numai prin rugăciunea cu smerenie către Dumnezeu inima noastră 
se curăţă de patimi şi de orice primejdie sufletească. 

549. Inima noastră atîta vreme cît va avea pomenirea lui Dumnezeu se 
va face izvor de viaţă, iar dacă se va depărta de pomenirea şi chemarea în 
ajutor a lui Dumnezeu, ajunge să se facă izvor al morţii, pentru că atunci ies din 
ea numai cele rele. 

550. Dumnezeu nu cere numai paza trupului în vremea rugăciunii, ci 
mai mult vegherea şi rugăciunea din inimă. 

ISPITELE 

551. Ispitele nu vin de la Dumnezeu, deoarece, după mărturia Sfintei 
Scripturi, „Dumnezeu nu ispiteşte pe nimeni" (lacov 1, 13), ci vin de la diavolul 

(Matei 4, 1-11), de la lume (Matei 6, 2; 1 Tesaloniceni 2, 6) şi de la firea noastră 
cea stricată (lacov 1, 14) 

552. Deşi Dumnezeu nu ispiteşte pe nimeni, totuşi, El îngăduie, spre 
folosul mîntuirii noastre, să fim ispitiţi pentru felurite pricini, şi anume: 

- Pentru ca să încerce credinţa noastră (I Petru 1, 7); 

- Pentru a încerca nădejdea noastră (IV Regi 18, 5, 20-30; Daniel 3, 28-30); 

- Pentru ca să încerce dragostea noastră faţă de El (Deuteronom 13, 3); 

- Pentru încercarea supunerii noastre faţă de El (Deuteronom 8, 2-3); 

- Pentru a încerca lepădarea noastră de sine şi de averile noastre 
(Iov 1. 9-12; 2, 3-10); 

- Pentru a nu cădea sub pedeapsă şi pentru ca să fim cu mare veghere 
asupra noastră, căci, după cum vedem, suntem lesne înclinaţi să vedem şi să 
judecăm slăbiciunile altora şi să le neglija pe ale noastre . 

- Pentru ca să alergăm totdeauna la ajutorul Lui şi să-I cerem mai stăruitor 
indurarea. Omul-o ricare ar fi el- dacă nu ar da de necazuri şi ispite grele, s-ar 

lenevi căzîndîn nesimţire si uitînd cu totul de Dumnezeu. Insă, dacă va intra în 

necazuri şi ispite grele, văzînd că este în primejdie de a-şi pierde viaţa sau 
sufletul, atunci va începe să se roage cu toată stăruinţa şi să ceară din inimă 
ajutorul lui Dumnezeu; 

- Pentru a nu ne mîndri, ci a petrece în umilinţă şi smerenie; 

- Pentru a urî din inimă patimile şi pe vrăjmaşii care se luptă cu noi; 

- Pentru a fi încercaţi si a se vedea dacă cinstim si iubim pe Dumnezeu 
pînă la sfîrşit; 

- Ca să fim îndemnaţi să ţinem mai strict toate poruncile lui Dumnezeu şi 
să nu călcăm vreuna din ele, fie chiar si din cele mai mici. Este adevărat că cel 
ce se lămureşte prin ispite, se hotărăşte mai mult să ţină seama de poruncile lui 
Dumnezeu; 

- Ca să învăţăm să desluşim care este adevărata virtute şi, prin urmare, 
să nu o părăsim şi să nu cădem în păcat; 

- Ca războiul continuu să devină pentru noi un motiv de încununare mai 
mare; 

- Ca noi să slăvim pe Dumnezeu, să ne ruşinăm de cel rău şi de păcat, să 
nu slăbim pînă la sfîrşit cu duhul şi cu răbdarea. Mîntuitorul nostru lisus Hristos 
a spus: „Cine va răbda pînă la sfîrşit, acela se va mîntui". Şi iarăşi: „Intru 
răbdarea voastră veţi dobîndi sufletele voastre" (Luca 21, 19; Matei 10, 22); 

- Pentru ca, fiind duşi în luptă, să ne deprindem a nu ne teme de loviturile 
mari ce vor veni peste noi în ceasul morţii; 

- Pentru ca, războiţi fiind, să venim la puterea de a deosebi virtutea de păcat; 

- Ca să dobîndim, prin luptă şi durere, virtutea, să o preţuim şi să o avem 
sigură şi neschimbată. S-a spus undeva că „banii nemunciţi sunt nepreţuiţi". 
Astfel se întîmplă nu numai cu banii, ci şi cu tot lucrul bun pe care l-am cîştigat 
fără osteneală. Iar tot ceea ce am cîştigat în viată cu multă suferinţă si durere nu 
putem dispreţui uşor; 

- Pentru ca, înaintînd în virtute, să nu ne îngîmfăm, ci să învăţăm să ne 
smerim; 

- Pentru ca, după ce am fost ispitiţi de păcat, să-1 urîm desăvîrşit; 

- Pentru ca, devenind nepătimaşi, să nu uităm niciodată în viaţă slăbiciunea 
noastră şi puterea Celui ce ne-a ajutat. 

5 5 3. Ispitele sunt încercări care vin asupra omului de la diavol şi de la 
slugile lui, oamenii cei răi (lacov 1, 13; Matei 4, 1; 16, 23; Marcu 8, 33; 
I Corinteni 7, 5; 11 Corinteni 11, 3; 1 Tesaloniceni 3, 5). Omul este îngăduit de 
Dumnezeu să fie ispitit „spre încercarea dragostei faţă de Dumnezeu" 
(Deuteronom 13, 3); spre încercarea supunerii noastre (Deuteronom 8, 2); 
spre încercarea nedoririi de cîştig (Iov 1, 9; 12). De fapt, ispitele corespund 
întotdeauna slăbiciunii firii omeneşti. Celor mai tari în credinţă, le rînduieste 
Dumnezeu ispite mai grele, ca să sporească în sfinţenie şi să se învrednicească 
de cununi mai mari. Iar celor mai slabi în credinţă şi răbdare le rînduieste pronia 
divină ispite uşoare, că să le poată birui şi să nu deznădăjduiască. 

5 54. Trei sunt duşmanii care ne luptă pînă la moarte: diavolul, plăcerile 
lumii şi trupul. Toţi aceşti trei duşmani ne luptă prin ispite de tot felul şi puţini sunt 
acei creştini care reuşesc, cu darul lui Hristos, să iasă biruitori în lupta cu ispitele 
si plăcerile acestui veac. Că „de n-ar păzi Domnul cetatea, în zadar ne -am osteni", 
zice Duhul Sfint prin gura psalmistului. Dar, ajutîndu-ne Mîntuitorul, „nimenea 
nu va strica cetatea noastră" (Antifon, glas 3). 

555. Diavolul, izvorul a tot răul, ne ispiteşte direct îndeosebi cu gînduri de 
necredinţă, de hulă, de îndoială, de deznădejde, de mîhdrie şi de slavă deşartă. Iar 
indirect diavolul ne ispiteşte prin oameni cu gînduri de trufie, de slavă deşartă, de 
minie şi desfrînare; cu iubirea de argint, cu lăcomia de avere, cu invidia, cearta, 
osindirea, limbuţia şi altele. Prin trup ne ispiteşte diavolul cu lenevirea, lăcomia pîntecului, 
beţia, desfrînarea, moleseala voinţei, nesimţirea inimii, trândăvia si altele de acest fel. 

556. Trei sunt izvoarele ispitelor: „Pofta trupului, pofta ochilor, trufia vieţii", 
cum spune Sfîntul Apostol şi Evanghelist loan (1 loan 2, 16); sau: „iubirea de 
plăceri, iubirea de slavă şi iubirea de argint, din care se naşte tot răul", cum spune 
Sfîntul loan Damasc hin (Filocalia, voi. IV). Cu aceste trei feluri de ispite a încercat 
satana să-L ispitească şi pe Hristos (Matei 4, 2-11). 

557. Cel mai greu de cunoscut şi de biruit sunt ispitele cele raţionale ale 
sufletului, adică: gîndurile de hulă, de îndoială în credinţă, de deznădejde; apoi 
ispita părerii de sine, cugetarea înaltă de sine, încrederea în sine şi altele. Iar 
dintre ispitele trupeşti, cel mai greu de biruit şi cel mai primejdios este gîndul 
desfrinariii, pentru că este legat de fire, de trup. Apoi, pentru că cel ce se mîndreşte 
intru sine este lăsat de Dumnezeu să cadă în desfrînare. De aceea, Sfinţii Părinţi 
ne poruncesc să fugim de orice prilej de desfrînare, de orice cuget trupesc, pînă 
nu devine păcat, să ne ferim de orice persoană care ne sminteşte şi ne împinge 
spre cumplitul păcat al desfrînării. 

558. După mărturia Sfintului Meletie Mărturisitorul, creştinul este ispitit 
de diavolul din opt părţi, şi anume: 

1. Ispita de sus este de două feluri. Cînd începem o nevoinţă mai presus de 
puterea noastră fizică sau intelectuală. Nevoinţă trebuie să se facă cu dreaptă 
socoteală, după măsura puterii fiecăruia. 

Cînd ai luat o nevoinţă mai presus de putere, diavolul rîde de tine. Ştii cum 
este? Ca şi cum ai lua un sac greu, pe care nu-1 poţi duce deloc; îl duci oleacă şi-1 
laşi jos mai încolo. 

Ispita de sus mai este şi atunci cînd iscodim Sfintele Scripturi mai presus de 
puterea intelegerii noastre. O iscodire ca aceasta vine din mîndrie, şi dacă cineva 
nu se va smeri, ajunge la nebunie, la hulă şi la eres. 

Cu ispita de sus au fost înşelaţi toţi sectarii, toţi ereticii de la începutul lumii, 
că au vrut să înţeleagă Scripturile după mintea lor. 

2. De jos ne ispitim de diavoli prin moleşeală şi lenevire la lucrarea faptelor 
bune,slăbindu-ne astfel voinţa, raţiunea, mustrarea conştiinţei, bărbăţia si stăruinţa 
in lupta cea duhovnicească. 

3. Din stînga ne ispitesc diavolii prin patimi trupeşti de tot felul, prin 
beţie, lăcomie, zgîrcenie, mînie, ură, răzbunare şi tot felul de răutăţi trupeşti şi 
sufleteşti. Se numesc asa pentru că vin direct de la diavolul si fiecare îsi dă uşor 
seama de cursele celui viclean. 

4. Ispita din dreapta este de două feluri. Prima este atunci cînd credem în 
vise sau vedenii şi, crezînd în ele, suntem înşelaţi de draci. Dracii se fac în chipul 
lui Hristos, în chipul Maicii Domnului, în chip de ierarhi, în chip de mucenici, 
precum zice Apostolul Pavel: „Satana se preface în chip de înger al luminii". 

Dacă credem în aceste năluciri şi vise suntem ispitiţi din dreapta. 

Iarăşi, este ispită din dreapta, atunci cînd facem fapta bună cu scop rău şi 
nu spre slava lui Dumnezeu, şi n-avem smerenie; cînd zidim pe temelie de umbră. 

Din partea dreaptă ne ispitesc diavolii prin patimi sufleteşti şi raţionale 
subţiri, greu de desluşit şi foarte greu de cunoscut şi biruit, cum sunt: mîndria, 
trufia, părerea de sine, slava deşartă, osîndirea altora, răzvrătirea minţii, 
neascultarea, egoismul, eresurile, sectele, încrederea prea mare în mila lui 
Dumnezeu, cugetarea înaltă, hula, îndoiala, necredinţa, visele, vedeniile, vrăjitoria 
etc. Aceste patimi, avînd la temelie mîndria din care a căzut Lucifer în adînc, 
sunt foarte cu anevoie de cunoscut si tămăduit. 

5. Din faţă ne ispitesc şi ne tulbură diavolii cu nălucirea celor viitoare, 
adică ne aruncă în griji, în bănuieli asupra altora şi în osteneli trupeşti peste 
puteri pentru „ziua de mîine", ca şi cum Dumnezeu nu ne-ar purta de grijă în 
toată viaţa. Cei ispitiţi de aceste gînduri adună averi pentru bătrîneţe, se ostenesc 
numai pentru viaţa aceasta, se tem că nu vor avea ce mînca şi ce bea, îşi 
avortează copiii, spunînd că nu vor avea cu ce-i hrăni, se ceartă pentru averi, 
sunt foarte zgîrciti si iubitori de bani, nu fac milostenie si sunt egoişti. La aceste 
ispite avem cuvîntul Mîntuitorului: „Nu vă îngrijiţi de ziua de mîine, că ziua de 
mîine se va îngriji de ale sale. Ajunge zilei răutatea ei". 

6. Din spate ne ispitesc diavolii cu aducerile aminte ale păcatelor şi patimilor 
care ne-au stăpînit în tinereţe, îndemnîndu-ne să le facem din nou. Că ne aduc 
aminte diavolii de persoanele cu care am păcătuit, de locul în care am greşit, de 
pricinile păcatelor care ne-au stăpînit. Ne aduc aminte de cei cu care am fost 
certaţi, de cuvintele cu care ne-au supărat, ca să începem din nou a-i urî; ne 
aduc aminte de păcatele trupeşti pe care le-am făcut, de feţele care ne-au smintit, 
de beţii si alte răutăţi din trecut, îmboldindu-ne voinţa să cădem în aceleaşi 
păcate de care cu greu ne-am izbăvit. 

7. Dinăuntru, adică din inimă, ne ispitesc vrăjmaşii cei nevăzuţi cu toate 
patimile care stăpînesc inima, precum: mînia, răutatea, pofta, răzbunarea, 
împietrirea, zavistia, mîndria şi celelalte, cum spune Domnul: „Iar ce iese din 
gură, iese din inimă, şi acestea spurcă pe om. Căci din inimă ies gîndurile cele 
rele, uciderile, desfrînările, mărturiile mincinoase, hulele..." (Matei 15, 18-19). 
De aceea şi proorocul David se ruga, zicînd: „Inimă curată zideşte întru mine, 
Dumnezeule, şi duh drept înnoieşte întru cele dinăuntru ale mele" (Psalmul 50,11). 

8. Din afară ne ispitesc şi ne biruiesc diavolii prin cele cinci simţuri, care 
sunt ferestrele sufletului. Mai ales prin vedere, prin auzire şi prin limbă. Despre 
ispitele ce intră în inimă prin simţuri auzim pe proorocul Isaia, zicînd: „Doamne, 
a intrat moartea prin ferestrele noastre". Despre ochi zice Mîntuitorul: „Cela ce 
caută spre femeie spre a o pofti pe ea, iată, a preacurvit cu dînsa întru inima 
sa" Matei 5, 28). Iar despre limbă auzim pe apostolul lacob, zicînd: „De nu 
greşeşte cineva în cuvînt acesta este bărbat desăvîrşit, puternic a-şi înfrîna şi tot 
trupul" (lacov 3, 2). 

Iată, dar, că din toate părţile aruncă satana săgeţile ispitelor asupra noastră, 
căutând să ne rănească prin păcate şi să ne tragă în pierzare: Noi, însă, suntem 
datori să ne mărturisim toate cugetele cele rele la duhovnic şi să alungăm de la 
noi ispitele diavolului cu rugăciunea, cu postul, cu smerenia, cu păzirea minţii şi 
cu citirea cărţilor sfinte. Iar dacă, totuşi, săgeţile ispitelor nu se îndepărtează de 
la noi este semn că rădăcinile patimilor sunt vii în mintea noastră. Este semn că 
incă nu ne-am spovedit curat gîndurile şi a odraslit păcatul în noi. In acest caz 
este nevoie de mai fierbinte rugăciune, cu lacrimi şi post, pînă nu pune păcatul 
stăpânire pe noi (după Războiul nevăzut, Sfîntul Nicodim Aghioritul). 

5 59. Ispitele sunt necesare pentru că ne călesc în lupta cu păcatul, pentru 
mântuirea noastră, dar numai să nu ne biruiască. Un mare Părinte din Pateric 
"înlătură ispitele şi nu se va mîntui tot omul". 

Creştinul poate scăpa nebiruit de ispitele diavolului prin lucrarea tuturor 
faptelor bune şi mai ales prin rugăciune, post, smerenie, dragoste, spovedanie 
deasă, pocăinţă, milostenie şi multă răbdare. 

5 60. Ispitele ne deprind meşteşugul luptei duhovniceşti, ne călesc în 
viată ne ajută să creştem sufleteşte. Ispitele ne sporesc credinţa, ne învaţă şi ne 
silesc să ne rugăm mai mult. Să fim priveghetori şi silitori la biserică, la post, la 
citirea cărţilor sfinte; ne trimit mai des la spovedanie, la sfătuire şi la Sfinta 
împărtăşanie. Ispitele ne smeresc, ne arată cît suntem de slabi şi neputincioşi, 
când suntem singuri. Ispitele sporesc răbdarea, rugăciunea, lacrimile, smerenia 
şi credinţa noastră. Iată raţiunea, scopul şi folosul ispitelor pe pămînt. 

5 61. Fără de ispite şi fără de lupta cu ispitele nu ne putem mîntui, nici 
nu avem pentru ce să fim încununaţi. Fără ispite şi luptă duhovnicească nu este 
posibilă mîntuirea sufletului. 

562. Dumnezeu a îngăduit diavolului să ispitească pe om, ca să-1 facă mai 
tare în credinţă, ca omul să-şi pună toată nădejdea mîntuirii numai în Dumnezeu, 
iar nu în puterile sale şi ca omul credincios să-şi agonisească mai multă plată de la 
Dumnezeu. Dumnezeu lasă pe satana să-1 ispitească pe om, dar niciodată nu 
îngăduie diavolului să-1 ispitească mai presus de puterea credinţei sale (I Corinteni 
11, 13). Numai pe cel mîndru şi necredincios îl lasă Dumnezeu să fie ispitit de 
diavoli peste puterile sale, că să-1 smerească şi să ceară ajutorul lui Dumnezeu şi 
al slujitorilor Lui. Omului însă i s-a dat putere să se împotrivească diavolului, să-1 
biruiascăşi să-1 alunge de la el (Efeseni 6, 11; 6, 16; lacov 4, 7; I Petru 5, 9). 

5 6 3. Preabunul Dumnezeu nu îngăduie a se ispiti toţi oamenii la fel, ci 
cu mare deosebire şi felurime, după a Sa negrăită şi neajunsă de minte 
înţelepciune. 

5 64. Asupra celor smeriţi si blînzi si care îsi cunosc bine neputinţa si 
nimicnicia lor, Preabunul şi Preaînţeleptul Dumnezeu nu slobozeşte asupra lor 
ispite şi necazuri prea mari. Iar asupra celor mîndri şi trufaşi, Dumnezeu îngăduie 
a veni ispite şi necazuri mari şi grele, care de multe ori sunt mai presus de 
hotarele răbdării lor. Si aceasta o face El cu mare înţelepciune şi iconomie, spre 
a-i aduce pe ei întru smerenie şi umilinţă, pentru a-şi cunoaşte neputinţa şi 
nimicnicia lor pe acest pămînt şi a veni toţi la calea cea sfintă a mîntuirii. 

5 65. Ispitele pe care le îngăduie Dumnezeu să vie peste cei mîndri sunt 
mai multe şi mai grele decît ispitele care vin peste cei smeriţi. 

566. In orice vreme de ispită trebuie să ne rugăm stăruitor, cu lacrimi, cu 
post şi cu zdrobirea inimii. Sfinţii Părinţi ne recomandă să zicem permanent 
rugăciunea lui lisus, mai ales în timp de ispită, că numele Domnului, ca o sabie 
scoate din inimile noastre şi taie ispitele vrăjmaşului. 

A doua armă foarte puternică împotriva ispitelor diavoleşti este smerenia. 
Auzi ce zice David: „Smeritu-m-am şi m-am mîntuit" (Psalmul 114, 6). Cînd 
suntem învăluiţi de ispite şi patimi să ne smerim din inimă, adică să ne socotim 
cei mai păcătoşi, zicînd că pentru păcatele şi mîndria noastră suntem ispitiţi, 
şi atunci va fugi diavolul de la noi, că cel mai tare este ars vrăjmaşul de smerenie, 
de rugăciunea cu lacrimi şi de post. Alte arme în vreme de ispite sunt: răbdarea 
ispitelor cu bărbăţie, spovedania deasă a gîndurilor, citirea cărţilor sfinte, 
ocolirea pricinilor de păcat. Sfinta împărtăşanie, tăcerea, înstrăinarea de cele 
pămînteşti şi altele. 

IUBIREA 

5 67. Sunt cinci feluri de dragoste. In Evanghelie se vorbeşte de 
dragostea lui Dumnezeu, de iubirea aproapelui. Sfintul Maxim spune că 
sunt cinci feluri de iubiri şi, din cele cinci, două sunt bune, una mijlocie şi 
două de lepădat. Cele două bune sunt: să iubim pe Dumnezeu din toată 
inima, din tot sufletul şi din toată puterea, şi să iubim pe aproapele ca pe 
noi înşine. O altă iubire este dragostea cea firească, pe care o au părinţii 
pentru copii şi copiii pentru părinţi şi pe care o au fraţii şi surorile şi rudeniile 
după trup între ei, adică de origine firească. Aceasta nu este de condamnat, 
adică nu trebuie să o ocolim, dar nici nu cîştigăm mare lucru din ea, fiind 
firească şi sădită de Dumnezeu în om. Apoi mai sunt două feluri de iubiri: 
cea trupească, cînd cineva iubeşte pe altul cu patimă, şi cea însoţită cu 
iubirea de argint, cînd cineva iubeşte pe altul că-i dă bani sau îi dă altă 
avere. Acestea sunt pătimaşe şi sunt de lepădat. Ba chiar şi cea mijlocie este 
de condamnat atunci cînd e exagerată (Filocalia II, „Suta a doua a capetelor 
pentru dragoste"). Iar celelalte două sunt bune. 

5 68. Se cuvine să fim cu mare atenţie pentru a nu amesteca dragostea 
curată duhovnicească, cu dragostea interesată. Să nu iubim cu scop, numai 
pentru un timp; nici să iubim pe oameni în mod diferit, după faţă, după cinste, 
dupăvîrstă, după sex sau credinţă, căci semnul desăvîrşirii în dragoste este 
atunci cînd iubim pe toţi oamenii cu aceeaşi măsură, adică egal. 

569. Poate nu poţi să iubeşti pe vrăjmaşul tău cînd te simţi nedreptăţit 
de dânsul, poate aceasta nu o poţi face deocamdată. Dar măcar taci, rabdă şi 
roagă-te lui Dumnezeu! Măcar nu te răzbuna pe el şi măcar în suflet poartă cu 
intelegere neputinţa acestuia în vremea lui de tulburare. După aceea te vei ruga 
cu lacrimi lui Dumnezeu si-ti va da tie dar si putere să-1 iubeşti din toată inima 

pe cel ce ţi-a făcut rău. Dar întîi şi întîi te roagă. 

57 0. Caută la firea ta, omule, si dacă voiesti să-ti facă altul bine si să-i fie 
milă de tine cînd eşti tulburat si ispitit si necăjit, să-ti fie si tie milă de altul, 
deopotrivă cu tine. Şi el e om, şi el e ispitit, şi el are necazuri, şi el are ispite, şi 
el are diavoli care îl asupresc, şi el are patimi înăuntru şi înafară, şi el e tulburat 
de duhuri şi ispite; deci să nu-1 urîm, că şi tu mîine vei avea aceleaşi încercări. Şi 
asa vom învăţa dragostea de aproapele, dacă vom socoti cele ale firii, că suntem 
adică de o fire cu dînsul şi că nu putem să-i stăm în ajutor nici o clipă fără harul 

si mila lui Dumnezeu. 

5 71. Dacă noi nu numai că nu iubim pe cei ce ne fac rău, nu numai că 
nu binecuvîntăm pe cei ce ne blestemă, nu numai că nu dăm cu împrumut la 
acela de la care trebuie să nu ne gîndim să luăm înapoi, ci căutăm să ne 
răzbunam numaidecît asupra celui ce ne-a făcut rău, atunci nu mai suntem fiii 
lui Dumnezeu, ci fiii urgiei şi ai mîniei lui Dumnezeu. Căci avem în mintea 
noastră gîndul de a ne răzbuna pe cel ce ne-a făcut rău. Atunci nu mai este 
duhul lui Dumnezeu în noi şi nici nu mai este dragostea lui Iisus Hristos în 
inimile noastre, ci suntem nişte tîlhari, nişte ucigaşi de bunăvoie, chiar dacă 

n-am face ucidere, odată ce pîndim să ne răzbunăm cu răutate asupra fratelui 
si căutăm să dărîmăm slava lui, sau cinstea lui, sau orice din cele ale lui, care 
sunt date de Dumnezeu; suntem ucigaşi mai înainte de a face ucidere. De ce? 
Căci ucidem slava si cinstea lui, averea lui si altele ca acestea. De aceea, bine 

a spus dumnezeiescul Evanghelist Ioan că cel ce urăşte pe fratele său, acela 
ucigaş de om este, chiar dacă n-a ucis cu mîna sau cu băţul, căci cu gîndul îl 
urăşte şi caută să se răzbune şi pîndeşte pe fratele său să-i facă vreun rău. El 
este un ucigaş în inima sa, şi de-1 va găsi moartea aşa, vai şi amar! Că ucigaş 
este şi cu ucigaşii va avea parte. 

572. Să ne silim cu inima noastră, să o convingem că trebuie să iubim 
pe fratele nostru şi să cerem ajutorul lui Dumnezeu să ne ajute să facem acest 
lucru şi abia atunci să avem îndrăzneală în rugăciunea noastră către Dumnezeu. 
Dacă nu, are să se întîmple ce spune Sfîntul Isaac Şirul: „Sămînţă pe piatră 
este rugăciunea celui ce are mînie asupra fratelui său". Ai semănat pe piatră; 
se prinde? Aşa e rugăciunea noastră cînd ne rugăm lui Dumnezeu, dacă avem 

ură şi răutate asupra fratelui. Nu se prinde sămînţa pe piatră, nici cuvintele 
rugăciunii noastre nu au îndrăzneală la Dumnezeu, atîta vreme cît avem ură 
pe cineva. 

5 73. Citim în Mîntuirea păcătoşilor că trebuie să avem către noi 
înşine inimă de judecător, către aproapele inimă de mamă, iar către Dumnezeu 
inimă de fiu. Pe Dumnezeu suntem datori să-L iubim din toată inima noastră, 
din toată puterea şi virtutea, fiind gata să ne dăm şi viaţa pentru El, aşa cum au 
făcut sfinţii mucenici, cuvioşi şi ierarhi, care s-au jertfit pentru dragostea lui 
Hristos şi pentru Evanghelie. Pe aproapele nostru să-1 iubim „ca pe noi înşine", 
adică aşa cum ne iubim pe noi, cum ne îngrijim, ne hrănim şi ne ajutăm, tot aşa 
se cuvine să iubim, să miluim, să hrănim, să ajutăm şi să îndrumăm pe calea 
mîntuirii pe aproapele nostru. Iar pe noi înşine se cuvine să ne osîndim perma- 
nent şi să ne mustram pentru păcatele noastre, socotindu-ne mai păcătoşi decît 
toţi oamenii. Aşa de vom face, aşa de vom iubi pe Dumnezeu şi pe aproapele, 
iar pe noi ne vom judeca cu smerenie, ne vom mîntui cu adevărat şi vom fi 
primiţi în împărăţia cerurilor. 

574. Pe cei drepţi să-i iubim pentru dreptate, iar de cei păcătoşi să ne fie 
milă, că-i robit de satana, e robit de vrăjmaşul nostru cel nevăzut, de drac de 
care se teme toată suflarea. E om neputincios, şi el are în firea sa durere, şi 
gînduri, şi întristare, şi frică, şi mînie, şi neputinţe şi înrăire de gînduri - fel de 
fel de neputinţe. Dacă-i om neputincios şi dacă îl vedem că-i păcătos, noi suntem 
din altă fire? Suntem şi noi din acelaşi aluat, plini de păcate şi pe dinăuntru şi pe 
dinafară. Şi dacă aşteptăm să ne miluiască şi pe noi Cineva din ceruri - Dumnezeu 
- să ne fie milă si nouă de vrăjmaşii noştri. Dacă vedem asa de multe neputinţe 
şi dacă Dumnezeu priveşte la noi deşi, avem milioane şi milioane de neputinţe 
care noi nu le cunoaştem, şi pe toate le leagă şi pe toate le vindecă, şi cu rouă 
milei Sale ne aduce la pocăinţă şi nu voieşte ne pierdem, ci pînă în ceasul cel 
mai de pe urmă ne aşteaptă să ne întoarcem, să ne pocăim ca să dobîndim 
împărăţia cea veşnică a Lui, să ne fie milă şi nouă de fratele, aducîndu-ne 
aminte că si el e om, si mai ales greşeşte din neputinţă si din neştiinţă si din 
slăbiciunea inimii si din răutatea satanei. Căci asa cum greşim noi, asa greşeşte 
şi el. De aceea, să ne fie milă unuia de altul, să purtăm sarcina unul altuia, ca să 
împlinim Legea lui Hristos, adică legea dragostei care ne porunceşte iubirea de 
vrăjmaşi. 

575. Nu avem voie să iubim pe nimeni şi nici o zidire din veacul acesta mai 
mult decît pe Dumnezeu. Nici pe tatăl şi pe mama, nici banii, nici vitele, nici 
păsările, nici averea, nici bogăţia, nici dregătoria, nici cinstea, nimic mai mult ca pe 
Dumnezeu, dacă vrem să fim ucenici ai lui Hristos. Căci odată ce am iubit zidirea 
mai mult decît pe Ziditorul, ne facem vrăjmaşi ai lui Dumnezeu şi ne despărţim 
de Dumnezeu după dreptate, că ne-am închinat zidirii şi nu lui Dumnezeu. 

57 6. Mîntuitorul a spus: Cea mai mare poruncă din Lege şi cea dintîi 
este să iubeşti pe Domnul Dumnezeul tău din toată inima ta, din tot cugetul tău 

si cu toată puterea ta. Zicînd „inimă", „cuget" şi „putere", Mîntuitorul a cuprins 
deodată cele trei părţi ale omului. 

Prin inimă a cuprins sufletul, prin cugetare a cuprins mintea, iar prin 
virtute (putere) a cuprins trupul. Deci toată fiinţa omului trebuie să se contopească 
in dragostea lui Dumnezeu. 

577. Cine vrea să iubească pe Dumnezeu, trebuie să înveţe ca pururea 
să verse lacrimi pentru păcatele lui. 

578. Dragostea lui Dumnezeu nu are limite, adică din toată puterea, din 
tot cugetul, din toată virtutea; iar iubirii de aproapele, i-a pus margine: să-1 
iubeşti atît cît te iubeşti pe tine. Pentru că aceasta este ce spune altă Evanghelie: 
Cine iubeşte pe tată sau pe soră sau pe frate mai mult decît pe Mine, nu este 
vrednic de Mine. Nu a spus că nu-i voie să iubeşti, ci să nu-1 iubeşti pe aproapele 
mai mult decît pe Dumnezeu. 

579. Pe Dumnezeu trebuie să-L iubim din inimă, adică din suflet, cu 
simţămintele, cu partea sentimentală a sufletului nostru; din cuget, adică cu 
mintea sau cu partea cugetătoare; şi din virtute, adică cu trupul, deci cu toate 
cele ale noastre. Deci, porunca întîi din Decalog cere de la noi o dragoste 
nemărginită faţă de Dumnezeu. 

580. Numai după Dumnezeu sau în Dumnezeu trebuie să-1 iubim pe 
aproapele ca pe noi înşine. 

In cazul cînd eu vreau să mă mîntuiesc, să merg după Hristos, dar tata nu 
vrea, sora nu vrea, mama nu vrea, femeia nu vrea, copiii nu vor, nu trebuie să 
ascult de ei. In acest caz, am poruncă să-i urăsc şi să-L iubesc pe Dumnezeu. 
Nu trebuie să mă despartă de dragostea lui Dumnezeu nici părinţii, nici înălţimea, 
nici adîncimea, nici puterile cele de sus, nici cele de jos. Cînd e vorba de ascultarea 
de Dumnezeu şi de dragostea Lui, cine iubeşte mai mult vreo zidire decît pe 
Ziditorul, ori mamă, ori tată, ori ţarină, ori vie, ori moşie, ori copii, ori viaţa de 
aici, acela se înşeală şi va fi lepădat de la Dumnezeu cu totul şi nu a ales cărarea 
care duce la Cina Marelui Împărat. 

581. Firea noastră adevărată o găsim cînd iubim pe Dumnezeu. 

582. Cu toată fiinţa noastră să ne adîncim în iubirea de Dumnezeu! Să 
ne contopim în dragostea de Dumnezeu cu toată fiinţa noastră. 

58 3. Oricine ne-ar greşi, să-1 iertăm; şi cum este o mamă bună care iartă 
pe toţi, aşa să iertăm şi noi. Dacă ar fi aşa, pe faţa pămîntului, să se iubească 
toţi unii cu alţii cum iubeşte mama pe copii, pămîntul s-ar face cer, s-ar face rai, 
n-armai fi judecăţi, n-ar mai fi morţi, n-ar mai fi războaie, n-ar mai fi tulburări, 
ci ar fi milă si îndurare si bucurie în toată lumea. 

584. Dacă nu-i o picătură de dragoste în inima fiecăruia, nu ne putem 
mântui. Dacă are cineva care de minte, dar n-are un dram de dragoste, nu se 
poate mîntui. 

5 8 5. Ce folos află zidirea din partea mea, înaintea Iul Dumnezeu, 
dacă eu îl ofer din dragostea mea? Are ea vreun folos înaintea Iul Dumnezeu? 

Zidirea aceasta, nu simte că o iubim noi, că n-are raţiune si nici sentiment - 
două puteri are sufletul nostru. Ai văzut la Sfîntul loan Damaschin în Dogmatică: 
„Cele două părţi domnitoare ale sufletului: mintea şi sufletul". Creierul, care este 
sălaş al mintii, este unealta raţiunii si inima este locul sentimentului, al simţirilor 
duhovniceşti. Zidirile nu simt că le iubim sau le urîm si nici n-au suflet cu durere. 

Să ştii mata că patru sunt felurile vieţuitoarelor din lume, după Sfinţii Părinţi. 
Aşa! Ţine minte: Îngerii au minte şi duh, oamenii au trup, minte, duh şi suflet; 
animalele au trup şi suflet, dar suflet cu simţire, că dacă îl tai, îl doare, nu-i aşa? Iar 
ierburile şi copacii şi tot ce este vegetal de pe pămînt au viaţa firii, suflet fără de 
simţiri. Înţelegi? N-are raţiune si nici sentiment, ca să simtă că-1 iubeşti sau că-1 
urăşti. Şi nici dacă ai tăiat cu coasa florile sau ai doborît un copac în pădure, nu 
simt ceva. Ele au numai viata firii; cresc si scad, fără să aibă dureri. 

Şi atunci, dacă am iubi pe oricare dintre cele patru feluri de vieţuitoare, 
care coboară de la Dumnezeu în jos, ele ne pot sui pe noi, care suntem fiinţe 
raţionale şi avem minte, cuvînt şi duh, în chipul Sfintei Treimi, pe treptele 
urcuşului duhovnicesc, către Dumnezeu. 

Toată zidirea - auzi ce spune Apostolul Pavel - suspină pînă azi, aşteptînd 
slobozenia slavei fiilor lui Dumnezeu. Că zidirea este sub păcat de cînd a fost 
corupt Adam, stăpînul zidirii, în rai. 

5 86. Dragostea dumnezeiască se împarte în două trepte, şi anume: O 
dragoste care se cîştigă prin toate faptele bune, mai ales prin rugăciunea curată 
a inimii, iar a doua este dragostea ca energie divină necreată, ca dar de sus 
(Pr. Prof. Dr. Dumitru Staniloae, Teologia Dogmatică, voi. 111). 

5 8 7. O mică scînteie din dragostea lui Dumnezeu îl face pe om să 
călătorească în lumea aceasta foarte uşor şi să dobîndească toate virtuţile. După 
ce a cîstigat dragostea lui Dumnezeu, nu ştie ce-i osteneala si nu ştie ce-i acela 
necaz. Toate le rabdă, toate le suferă, la toate are nădejde, toate le crede foarte 
uşor. Dar pînă cîştigă dragostea, se luptă cu frica lui Dumnezeu. 

5 8 8. Dragostea să fie temelia, centrul şi coroana vieţii şi mîntuirii noastre. 

IUBIREA DE ARGINT 

5 89. Precum dragostea creştină este rădăcina tuturor faptelor bune, aşa 
şi iubirea de argint este rădăcina tuturor răutăţilor. 

IUBIREA DE SINE 

59 0. Ce este iubirea de sine? Să întrebăm pe dumnezeiescul Maxim 
Mărturisitorul: „Iubirea de sine este iubirea neraţională faţă de trup". Ai voie să 
iubeşti trupul tău, să-1 îngrijeşti, că Dumnezeu ţi-a dat minte, dar cum ai pierdut 
cumpăna şi te îngrijeşti mai mult de trup decît de suflet, te-ai pierdut. Că Apostolul 
zice: Iar grija trupului să nu o faceţi spre pofte. 

591. Cea mai grea şi mai subţire dintre toate patimile care robesc firea 
omenească este iubirea de sine. Aceasta este prea cu anevoie de cunoscut de 

mintea noastră şi cu anevoie de biruit, deoarece ne stăpîneşte prin tot felul de 
patimi, fice ale ei. 

592. Iubirea de sine este maică, rădăcină şi izvor al tuturor patimilor şi 
păcatelor. 

59 3. Cea mai grea decît toate, mai înaltă şi mai subţire sarcină, care este 
si rădăcina a tot păcatul şi izvorul a toată fărădelegea, este iubirea de sine. 

594 . Cel mai mare păcat sub cer la mintea omenească este iubirea de sine. 

59 5. Din iubirea de sine se naşte si mîndria si trufia si semetia si celelalte. 

î î î î î î 

596. Cînd vede Dumnezeu în sufletul nostru această încredere si rezemare 
pe sine şi cutezanţă de sine, ne lasă în mîna diavolilor. 

597. Din iubirea de sine se nasc: mila de sine, cruţarea de sine, 
îndreptăţirea de sine, mulţumirea de sine, trîmbiţarea de sine, lauda de sine, 

plăcerea de sine, părerea de sine. 

Din iubirea de sine se nasc: închipuirea de sine, simţirea de sine, îngîmfarea 
de sine, cinstea de sine, încrederea în sine, rezemarea pe sine, bizuirea pe sine, 
înălţarea de sine, cutezanţa de sine si nesimţirea, care-i moartea mintii si omorîrea 
sufletului mai înainte de moartea trupului. 

Din iubirea de sine se nasc: vorbirea de rău, clevetirea, minciuna, gluma, 
râsul, şăguirea, vorba deşartă, osîndirea. 

Din iubirea de sine se nasc: mîndria, trufia, semeţia, ura, zavistia, pizma, 
invidia, răutatea, lăcomia pîntecelui, mîncarea mai mult decît trebuie, mîncarea 
a doua oară, un pahar mai mult decît trebuie, somn prea mult, întunecarea 
mintii si beţia. 

Din iubirea de sine se nasc: păcatele cu vederea, cu auzul, cu mirosul, cu 
gustul, cu pipăirea, închipuirea, înfumurarea, duplicitatea, rivalitatea, 
încăpăţînarea, amărăciunea, ironia, ambiţia, înşelăciunea, cruzimea, neomenia, 
blasfemia, înfurierea năpraznică, linguşirea, împătimirea, obrăznicia, 
neastîmpărarea, iubirea de stăpînire, dorinţa de a porunci la alţii, prefăcătoria, 
îngîmfarea, neevlavia, nepocăinţa, neluarea aminte, pregetarea, pierderea vremii 
in desert, rătăcirea gîndului, răutatea, acedia, adică moleseala voinţei. 

Din iubirea de sine se nasc: iubirea de bani, iubirea de plăceri, iubirea de 
avere, iubirea de agoniseală, iubirea de slavă. 

Din iubirea de sine se nasc: mîhnirea, întristarea, deznădejdea, 
descurajarea, împuţinarea de suflet, îndoiala, nechibzuinţa, nesuferirea, nedreapta 
socoteală, iscodirea. (...) Apoi vine moartea minţii şi omorîrea sufletului, mai 
înainte de moartea trupului, adică nesimiţirea inimii. Nesimţirea, nu numai că 
omoară sufletul, ci omoară mai întîi partea privitoare, adică pe minte; nesimţirea 
este moartea minţii şi omorîrea sufletului mai înainte de moartea trupului. 

59 8. In măsura în care omul se leapădă de iubirea de sine, în aceeaşi 
măsură sporeşte în fapte bune, se înduhovniceşte şi se apropie de Hristos. De 
obicei, cînd este vorba de sine, omul strică întotdeauna cîntarul, adică măsura; 
îşi face lui mai multă dreptate, îşi alege partea cea mai bună, cea mai mare, cea 

mai frumoasă; plînge pentru sine mai mult decît pentru altul şi se bucură de sine 
mai mult decît de altul. Hristos însă a răstignit pe cruce iubirea de sine, dîndu-şi 
viaţa pentru noi. 

599. Dintre oameni, puţini sunt aceia care îşi răstignesc patima iubirii de 
sine, asemenea lui Hristos. Sunt mulţi care se angajează să trăiască viaţa 
duhovnicească, dar nu ajung pînă la răstignire, pentru că nu renunţă total la 
iubirea de sine, adică la egoism. Or, fără jertfă, fără răstignirea patimilor noastre, 
fără părăsirea păcatelor, nu putem să vedem pe Hristos, nu ne putem mîntui. 

ÎNŢELEPCIUNEA 

6 0. Începutul înţelepciunii este frica Domnului. Ea este temelia tuturor 
faptelor bune. Înţelepciunea are două capete: primul este frica de Dumnezeu şi 
cel mai de sus este dragostea de Dumnezeu, că toată fapta bună se începe din 
frica lui Dumnezeu şi se termină în dragostea lui Dumnezeu, care este legătura 
desăvîrşirii şi cea mai înaltă faptă bună. 

ÎNDOIALA 

6 01. Să nu boliţi de îndoială! 

6 02. Omul îndoielnic care zice: „Oare este sau nu Dumnezeu? Oare 
este iad, sau nu este?", este ca un nor pe care îl poartă satana cum vrea, căci el 
nu crede cu fermitate, cu tărie, în existenta lui Dumnezeu. De aceea satana îl 
duce oriunde. 

6 3. Dacă n-a cruţat Dumnezeu pe Avraam şi pe Moise pentru îndoială, 
dacă nu 1-a cruţat pe Toma şi pe alţii care s-au îndoit, nu ne va cruţa nici pe noi. 
Aceia au fost sfinţi şi Dumnezeu i-a pedepsit în această viaţă ca să nu se 
muncească în veşnicie. 

604. Oare cîti dintre creştinii de azi nu se îndoiesc în credinţa în 
Dumnezeu? Cîţi nu caută dovezi şi zic: „Nu cred pînă nu văd?" Cîţi nu caută să 
pipăie rănile şi coasta Mîntuitorului, căutînd dovezi ale existenţei lui Dumnezeu? 
Credinţa vine din auz, iar nu din pipăire şi vedere. 

605. Cei mai mulţi mor asa cum au trăit, în îndoială, necredinţă si 
nepocăinţă, spre a lor veşnică osîndă. 

60 6. Cei ce zac în îndoială, cad din dreapta credinţă apostolică în tot 
felul de secte şi grupări religioase. Mulţi din cei îndoielnici se smintesc de Biserica 
întemeiată de însuşi Hristos; se smintesc de Maica Domnului, de Sfînta Cruce, 
de sfintele icoane şi de preoţi; se smintesc de sfinţi şi de cinstea dată lor. Se 
smintesc de Tainele întemeiate de Hristos, de învăţăturile Sfintei Scripturi, pe 
care o răstălmăcesc după mintea lor, spre a lor osîndă şi amăgirea multora. 

60 7. Să stăm neclintiţi în dreapta credinţă şi să ne bucurăm că suntem fii 
ai Bisericii lui Hristos de două mii de ani. Necredincioşii se leapădă şi caută să 
vadă pe Dumnezeu cu ochi trupeşti; îndoielnicii vor să pipăie rănile Domnului; 
cei slabi în credinţă caută minuni; sectele părăsesc Biserica, răstălmăcesc dogmele 

credinţei şi vestesc altă Evanghelie; cei robiţi de patimi amină pocăinţa, iar noi, 
fii invierii şi fiii lui Dumnezeu după har, să-I rămînem credincioşi pînă la sfirşit, 
ştiind că cel ce va răbda toate pînă la sfirşit, acela se va mîntui. 

60 8. îndoiala se alungă din inima omului prin credinţă, rugăciune şi lăsarea 
in voia lui Dumnezeu (Matei 26, 38-41). îndoiala şi împuţinarea de suflet se face 
uneori prin slobozenia lui Dumnezeu (Filocalia, voi. X, Cuvîntul 46), pentru 
unele păcate şi, mai ales, pentru a ne smeri şi a cere mai mult ajutorul Lui. 

ÎNFRÎNAREA 

609. Infrînarea statornică este temelia moralei creştine; dar nu orice 
înfrânare, ci numai aceea închinată Domnului şi împlinită cu înţelepciune, după 
dreptate alegii lui Dumnezeu. 

610. Infrînarea recomandată de Biserică nu omoară oameni, ci păcate. 

611. Cei scrupuloşi şi neînţelegători în iconomia înfrînării, trebuie să se 
supună sfaturilor duhovnicilor. Cei hrăniţi cu duhul slavei deşarte care nu ascultă 
si , astfel se istovesc cu postul spre a lor pagubă trupească şi sufletească trebuie 
sa ştie că singuri se omoară pe ei înşişi şi vor da seama înaintea Domnului că nu au 
mers pe calea cea împărătească a Sfintei Biserici, fiind neascultători (Tit 1, 16; 
Romani 14, 14). Infrînarea trebuie respectată, atît de clerici şi monahi, cîtşide 
mireni, respectîndu-se învăţăturile Sfinţilor Părinţi, Tradiţia Bisericii şi sfaturile 
duhovnicului. 

612. Zilele de înfrînare trupească ale soţilor sunt cele patru posturi, 

miercurea, vinerea, sîmbăta, duminica şi toate zilele de post şi sărbătorile de 
peste an. Soţii trebuie să aibă două zile de curăţenie înainte de a merge sărbătoarea la biserică, 
iar cînd vor să se împărtăşească, în afară de cele patru posturi să ţină cel puţin o săptămînă de curăţenie, 
înainte de a primi Preacuratele Taine şi trei zile după Sfinta împărtăşanie. 

613. Biserica nu a fixat soţilor un program de convieţuire, căci nu poate 
intra în amănuntele zilnice. Ci a lăsat totul la ştiinţa lor şi la posibilitatea de a se 
icomomişi unul pe altul, potrivit cu natura, cu mijloacele şi cu idealul fiecăruia. 
In general, soţii au datoria de a se ajuta unul pe altul, atît la bine cît şi la necaz, 
si mai ales la boală şi în greutăţile vieţii în general. Credincioşia unuia faţă de 
altul trebuie să fie sfântă;copiii să fie bine crescuţi, gospodăria bine chibzuită şi 
demnitatea morală şi socială cu grijă păstrată, cum zice şi Sfintul Apostol Pavel: 
"Căsătoria să fie cinstită întru toate şi patul nespurcat; iar pe desfrînaţi şi pe 
preadesfrînaţiîivajudecaDumnezeu"(Evrei 13,4). 

ÎNGERUL PĂZITOR 

614. Orice creştin are de la Botez un înger bun, care stă de-a dreapta lui 
si ii povăţuieşte spre tot lucrul plăcut lui Dumnezeu. El scrie cu de-amănuntul, 

una cîte una, toate faptele bune, pe care le face în viaţă şi pe care i le va 
prezenta în ceasul Judecăţii cînd „cărţile se vor deschide". De asemenea, 

creştinului îi urmează din pruncie şi un înger rău (diavol) care scrie şi el, amănunţit, 
tot păcatul pe care îl face omul în viaţă, pînă în clipa morţii. 

615. Scopul îngerului rău este de a-1 ispiti întotdeauna şi a-1 îndemna la 
păcat, cu gîndul, cu imaginaţia, cu simţurile, cu cuvîntul, cu fapta, cu trupul şi 
cu sufletul. Dacă omul îl ascultă, se învoieşte la păcat şi chiar îl săvîrşeşte; 
diavolul scrie orice gînd, orice cuvînt sau faptă rea făcută în viaţă, de care îi va 
cere răspuns la judecata particulară, adică după moarte, dacă nu a fost dezlegat 
de păcate în viaţă, prin spovedanie şi pocăinţă. 

616. Îngerul păzitor este dat de Dumnezeu omului spre păzirea trupului 
şi a sufletului său. El niciodată nu doarme, după cuvîntul psalmistului: „Nici să 
dormiteze cel ce te păzeşte" (Psalmul 120, 3). 

617. Îngerul păzitor, rînduit de Dumnezeu fiecărui creştin, urăşte păcatul, 
căci păcatul ucide sufletul şi se depărtează de la cel ce lucrează fărădelegea. 
Dar, iarăşi se întoarce şi ajută pe omul păcătos, cînd acesta vine la pocăinţă cu 
lacrimi şi cu durere în inimă pentru cele făcute (11 Corinteni 7,9). 

618. Îngerul păzitor se roagă lui Dumnezeu pentru sufletul încredinţat lui ca 
să aibă sfirşit creştinesc şi să i se ierte toate păcatele. Apoi îi dă în cuget credinciosului 
să se împace cu toţi, să se spovedească din copilărie la preot, să se împărtăşească 
cu Trupul Domnului şi să-şi pună toate în bună rînduială. Iar în ceasul morţii lui, 
nu numai un înger îl ajută pe el, dacă a făcut fapte bune, ci mai mulţi. 

619. In ziua înfricoşatei Judecăţi, îngerul păzitor ajută sufletul pe care 1-a 
păzit în această lume şi călătoreşte cu el înaintea înfricoşatului Judecător. 

62 0. îngerul păzitor va conduce sufletul la învierea cea de apoi spre a-şi 
cunoaşte trupul său din pămînt, cum spune în viaţa Sfîntului Vasile cel Nou. 

621. La cei păcătoşi, spune Sfîntul Efrem Şirul, faptele lor cele rele se 
prefac în ceasul morţii în îngeri răi şi îl însoţesc pînă e aruncat în focul gheenei, 
acuzîndu-1 pe el de acelea ce le-a făcut şi nu s-a pocăit. După moarte îngerul 
însoţeşte sufletul 40 de zile, împreună cu alţi îngeri, arătîndu-i întîi fericirea 
raiului şi apoi muncile iadului. Apoi îl duc pentru a treia oară în faţa Preasfintei 
Treimi şi i se hotărăşte, pînă la Judecata de Apoi, fie loc de odihnă în rai, fie 
loc de osîndă, după faptele sale. Din clipa aceea îngerul păzitor îl părăseşte 
pînă la Judecata viitoare. 

622 . In rugăciunea a cincea de la facerea catehumenului, printre altele, se 
zice aşa: „însoţeşte-i viaţa lui cu înger de lumină, că să-1 izbăvească pe el de toată 
bîntuiala potrivnicului, de întîmpinarea celui viclean, de demonul cel de amiază şi 
de năluciri rele". Pe lîngă îngerul păzitor, Dumnezeu trimite omului şi alţi îngeri în 
viaţă spre a-1 ajuta, a-1 îndrepta şi a-1 mîngîia în ispitele şi încercările luptelor 
duhovniceşti prin care trece omul în acest veac. Despre aceasta vorbeşte 
dumnezeiescul Apostol Pavel, zicînd: „Au nu sunt duhuri slujitoare care se trimit 
spre slujbă pentru cei ce vor să moştenească mîntuirea?" (Evrei 1, 14). 

6 2 3. Necredincioşii, paginii şi ereticii primesc şi ei de la Dumnezeu 
îngeri păzitori? 

Unii ca aceştia, întrucît nu sunt botezaţi întru numele lui Hristos, nu 

primesc îngeri păzitori. Ei nici nu cred în îngeri. Iar cei ce zic totuşi că cred în 

Dumnezeu, dar sunt eretici, aceştia întristează şi depărtează de la ei pe îngerii 

Domnului care iubesc adevărul dreptei credinţe, cel aşezat de Hristos şi de 

Apostoli în Biserica Sa. (A se vedea: Tîlcuirea Epistolei către Evrei, de 

Teof ilact al Bulgariei). Cît priveşte popoarele păgîne, acestea de abia au cîte 

un înger păzitor pentru hotarele fiecărei ţări, după mărturia Sfintei Scripturi 

care zice: „Atunci a pus hotarele neamurilor după numărul îngerilor lui 

Dumnezeu" (Deuteronom 32, 8). Aceşti îngeri fac parte din ceata Domniilor, 

ca cei ce domnesc peste neamuri. După Tradiţie, sunt îngeri păzitori peste 

cetăţi, oraşe, sate, mănăstiri si oriunde se preamăreşte numele lui Dumnezeu. 

ÎNSINGURAREA 

624. Este o însingurare în sine, în inimă, şi o însingurare dinafară, 
însingurarea dinafară: Eu mă duc în pădure şi stau într-un bordei, într-o colibă, 

undeva într-o peşteră, şi mă rog. Şi aceasta ajută mult rugăciunii. Dar dacă nu 
vei avea însingurarea în sine, nu-ţi ajută. Poţi să fii acolo şi să năluceşti cu 
mintea toate oraşele şi tot Bucureştiul şi toate tîrgurile. Degeaba ai fugit cu 

trupul în pustie, căci cu mintea n-ai fugit în pustie. Ori, călugăr ce înseamnă? 

Spune Sfîntul loan Scărarul: Cel ce stă cu mintea sa afară de lume şi pururea se 

roagă lui Dumnezeu, acela este călugăr! 

Dumnezeu nu cere să ieşim noi numai cu trupul din lume şi să fugim în 

pădure, ci cu mintea să ieşim din lume. 

62 5. Există o linişte şi o însingurare periodică, ce se potriveşte celor mai 
neputincioşi şi chiar celor ce petrec în oraşe şi sate. Această liniştire poate fi 
urmată de toţi creştinii ce au frică de Dumnezeu si vor mîntuirea sufletelor lor. 

JERTFA CREŞTINILOR 

62 6. Cel mai mare dar pe care se cuvine să-1 dea creştinul lui Dumnezeu 
este jertfa, adică a se jertfi pe sine pentru Dumnezeu, aşa cum s-au jertfit 
mucenicii, cuvioşii, pustnicii şi toţi drepţii. Fără jertfa nimeni nu se poate mîntui, 
precum spune însuşi lisus Hristos: „Cel ce va răbda pînă la sfîrşit, acela se va 
mîntui" (Matei 24,13). 

JUDECĂŢILE LUI DUMNEZEU, PRONIA LUI DUMNEZEU 

62 7. Tot ce ni se pare nouă în lumea asta că-i strîmb şi rău, de multe ori 
ne înşelăm! Că nu cunoaştemjudecăţile lui Dumnezeu cele ascunse şi necuprinse. 

62 8. Ori de cîte ori evreii supărau pe Dumnezeu, El îi lasă să cadă în 
mîinile celor cinci popoare păgîne, printre care au fost şi filistenii. 

Sfinţii Părinţi spun că Dumnezeu face tot asa si cu creştinii si chiar cu 
bărbaţii sfinţi. Le lasă unele slăbiciuni şi patimi fireşti nebiruite de ei, precum 
mînia, somnul, foamea, lenevirea, gîndurile, imaginaţia, ispitele trupeşti, cu 

scopul să-i smerească, că să nu cadă în păcatul mîndriei. La sfîrşitul vieţii, însă, 
Dumnezeu le ridică aceste patimi şi prin mila Lui se mîntuiesc. Căci fără mila 
Lui, nici sfinţii nu se pot mîntui, după cuvîntul care zice: „în dar sunteţi mîntuiţi". 

629. Cînd va judeca Dumnezeu inimile, nu va căuta la mitre arhiereşti, 
nici la coroane împărăteşti, nici la dregătorii înalte. Va căuta la inimile noastre. 
Cel mai umil ţăran, cel mai necăjit om, cel care stă la vreo stînă şi se roagă cu 
lacrimi lui Dumnezeu, sau este la închisoare şi se roagă, sau este undeva străin, 
sau bolnav în pat, suspinînd din adîncul inimii către Dumnezeu, sau o văduvă 
săracă căreia nu-i deschide nimeni uşa şi zace cu copiii ei în necaz şi în scîrbe, 
dar se roagă lui Dumnezeu, toţi aceştia vor fi în ziua Judecăţii mai mari decît 
împăratul lumii de astăzi şi de mîine şi de alaltăieri. Căci Dumnezeu nu va căuta 
la faţă, cum i-a spus lui Samuil, cînd a ales pe David. 

Dumnezeu caută si acum la inima omului, dar cu atît mai mult atunci, în 
ziua Judecăţii. Se vor slăvi cei smeriţi, cei nebăgaţi în seamă, cei ocăriţi, cei 
prigoniţi pentru dreptate, cei săraci cu duhul, care se socotesc pururea săraci 
de fapta bună, cei ce flămînzesc pentru dreptate, cei săraci cu duhul, cei ce 
doresc să facă dreptate şi toţi pe care i-a fericit Hristos. Se vor ferici atunci cei 
nebăgaţi în seamă, cei ce au fost ca gunoiul pămîntului. 

Cele proaste şi nebăgate în seamă ale lumii vor ruşina pe cele înţelepte. 
Cele slabe vor ruşina pe cele tari. De aceea zice că cele de pe urmă vor fi cele 
dintîi. Cei pe care nu-i băgăm noi în seamă acum, dacă se roagă lui Dumnezeu 
din toată inima, vor străluci mai mult decît soarele în împărăţia cerului, iar 
împăraţii lumii şi toţi puternicii pămîntului vor fi atunci gunoi înaintea lui 
Dumnezeu, dacă nu vor fi crezut în El. Căci El este drept şi dreptatea Lui 
rămîne în veacul veacului. 

6 30. Zic o seamă de oameni puţin credincioşi: „Pe noi, creştinii, 
Dumnezeu o să ne judece şi o să ne pedepsească după Evanghelie, dar popoarele 
care nu cunosc pe Dumnezeu, cum este China, cum este Japonia, India, care 
se închină la zei şi la vrăjitori, cum are să le pedepsească Dumnezeu? Căci n-au 
avut Evanghelia şi n-au ştiut ce este păcat. De aceea nu se pot îndrepta". 

Patru legi sunt după care Dumnezeu va judeca tot pămîntul. 

Dumnezeu, deoarece este drept, a pus legile acestea, ca pe toţi să-i judece 
după dreptate. Auzi? Patru legi. 

Legea cea dintîi este legea firii sau legea conştiinţei. Prin această lege a 
mustrat Dumnezeu pe Cain, cînd a omorît pe fratele său Abel. Că auzi ce 
spune Scriptura: „Atît era mustrat de conştiinţă că a căzut în deznădejde şi a 
strigat aşa: «Mai mare este greşeala mea, decît a mi se ierta mie»". 

A doua lege care stă în faţa noastră veşnic, cum arată Sfintul Grigorie de 
Nyssa şi care, ca o trîmbiţă din înaltul cerului răsună pururea şi ne arată pe 
Dumnezeu, este legea zidirii. 

Cine a făcut cerul, pămîntul şi toate cîte sunt? Luna, ierburile, florile, 
peştii, mările, rîurile, pietrele, copacii, munţii, toate vieţuitoarele de pe uscat, 

din apă şi din aer. Cine le-a făcut, fraţilor? Cine a făcut ceasul universului care 
merge cu atîta precizie şi uimire, încît nimeni nu-1 poate imita? Nimeni altul 
decît Bunul Dumnezeu! Centrul de îndrumare al acestei lumi este Ziditorul ei, 
Dumnezeu, Care a pus rînduială în toate. 

Deci, a doua lege care ne stă tuturor în faţă este legea zidirilor sau a 
creaţiei. Că prin contemplaţia naturală în duh, noi ne suim de la raţiunile lucrurilor, 
la Ziditorul lor. 

A treia lege este legea scrisă, dată de Dumnezeu lui Moise pe Muntele 
Sinai, adică cele zece porunci şi tot Vechiul Testament, după care va fi judecat 
poporul ales, adică evreii. 

A patra şi ultima lege este Legea Darului, Legea Desăvîrşirii, Legea 
dragostei lui lisus Hristos, adică Sfînta Evanghelie. După această lege 
dumnezeiască vor fi judecaţi toţi creştinii, botezaţi în numele Preasfintei Treimi. 

Cea dintîi a fost legea firii, care rămîne generală pentru toate popoarele 
pînă la sfîrşitul lumii. Cea de-a doua, legea zidirilor, este la fel cu cea dintîi. 
După cea dintîi şi a doua lege se vor judeca toate popoarele lumii, afară de 
creştini şi de evrei. După Legea scrisă, adică după Vechiul Testament se vor 
judeca evreii. Iar după Legea Darului şi după Evanghelie vom fi judecaţi noi 
creştinii, fiindcă legea noastră este mai desăvîrşită decît toate celelalte legi. Iar 
dacă o călcăm, mai mare păcat avem şi mai mare muncă vom avea decît ei, 
care n-au cunoscut Evanghelia. 

Aşadar, ne-a pus Dumnezeu asemenea avocat. Să nu ne înşelăm, fraţilor, 
să zicem că Dumnezeu nu ştie ce face fiecare. Nici nu vei putea să spui că nu 
ai păcat, pentru că n-ai ştiut, că ai fost chinez sau turc sau ateu. 

Păgîn dacă ai fost, dar conştiinţă ai avut şi după acea lege te va judeca. 
Zidirea ai văzut-o. Nu ţi-ai pus niciodată întrebarea cine a făcut cerul, soarele, 
pamîntul şi toate, ca după aceea să te gîndeşti şi să te temi de Dumnezeu, care 
a făcut toate? 

631. Lumea asta atît o tine Dumnezeu - cum arată Sfîntul Simeon Noul 
Teolog - pînă se va împlini numărul îngerilor căzuţi, din sufletele drepţilor. 

6 32. Nu cerca cele necercate şi nu voi să ajungi cele neajunse! 

633. Să nu mai judeci pe nimeni şi orice vei vedea să zici: Doamne, Tu 
toate le ştii! Eu nu cunosc judecăţile Tale. 

634. Sfînta Scriptură ne învaţă pe noi că mai tare trebuie să ne temem 
de mila Lui, decît de dreptatea Lui. Că de vom supăra dreptatea lui Dumnezeu, 
noi alergăm la mila Lui; iar dacă vom greşi prea mult cu încrederea prea mare 
in mila Lui, apoi unde vom alerga să împăcăm dreptatea Lui? 

635. Toţi oamenii, dinainte sau de după Hristos, credincioşi sau 
necredincioşi, ca si strămoşii noştri de odinioară, toţi au fost si au trăit sub 
pronia lui Dumnezeu. Căci pronia a fost în veci. Nu numai de la întruparea 
Domnului nostru lisus Hristos. Niciodată nu a fost lipsită lumea şi întreaga 
creaţie de mila şi pronia lui Dumnezeu. 

6 3 6. Planul lui Dumnezeu nu-1 poate opri nimeni. Nici dracii, nici îngerii, 
nici oamenii, nici popoarele, nimeni, nimeni. El înaintează veşnic cum este 
rînduit de Dumnezeu. 

637. Bunul Dumnezeu şi Preasfîntul Mîntuitor niciodată n-a spus vreo 
învăţătură în lume care să nu se poată îndeplini de oameni. Căci El, fiind 
Dumnezeu desăvîrşit, ştie adîncul neputinţei omeneşti. 

JUDECATA DE APOI 

638. Să luăm aminte de noi înşine. Si sectele si indiferenta si ateii si 

î î î ) î î 

păgînii şi desfrîul; şi toate răutăţile veacului cresc. Insă cei buni se fac mai buni, 
îşi iau aminte de sine, iar cei răi se fac tot mai răi. Şi Dumnezeu va veni cu plata 
Lui pentru fiecare. Plata Lui este cu Sine, pentru fiecare. 

639. la închipuiţi-vă acum, că stăm cîteva minţi de faţă aici, că lîngă 
soarele acesta, fiind la amiază si nefiind nori, ai mai vedea un soare si încă unul 
şi încă o sută şi încă o mie, şi încă zece mii de sori. Cîtă spaimă ar fi aici! Cît 
cutremur ar fi aici! Cîtă groază si minunăţie, văzînd atîta lumină simţită. Dar 
cînd vor veni milioane si milioane de drepţi si de sfinţi si vor străluci ca soarele? 
Gîndiţi-vă ce spaimă, ce bucurie, ce mîngîiere şi ce cutremur va fi peste toate 
inimile oamenilor! 

640. Dumnezeu judecă pe toţi acuşi. Potopul atomic este pe clanţa uşii. 

641. Una din lucrările duhovniceşti folositoare ale mintii noastre este si 
cugetarea la dreapta şi înfricoşata Judecată de Apoi a lui Dumnezeu. Cine va 
avea în minte mereu ziua si ceasul ieşirii sale din viată si a stării lui înaintea 
Mîntuitorului nostru lisus Hristos la Judecată, îşi va petrece zilele vieţii sale cu 
frică şi cu cutremur (Psalmul 2, 11). Cine este conştient că pentru tot cuvîntul 
deşert va da socoteală în ziua Judecăţii (Matei 12, 36), totdeauna îşi înfrînează 
limba si îsi cumpăneşte cuvintele sale cu multă chibzuinţă. 

Cine nu uită că Fiul lui Dumnezeu va judeca pe desfrînaţi şi pe preadesfrînaţi 
(Evrei 13, 4), acela se nevoieşte şi se luptă pînă la moarte pentru a-şi stăpîni 
trupul şi a-1 păzi curat, ca să nu alunece în prăpastia desfrîului. Cine este conştient 
că pînă şi privirea unei femei cu poftă se socoteşte desfrînare (Matei 5, 28), cu 
mare frică de Dumnezeu îşi va păzi ochii şi mintea. 

Cine cugetă la cuvintele Sfintei Scripturi, potrivit cărora şi pentru gîndurile 
şi poftele inimii vom fi cercetaţi în ziua Judecăţii de Apoi (1 Corinteni 4, 5), îşi 
va păzi mintea şi inima spre a le face izvor al vieţii, iar nu al morţii. Cine cugetă 
că la Judecata de Apoi toate tainele inimii noastre vor fi date pe faţă (Evrei 4, 12), 
se păzeşte pe sine de orice păcat, fiind cu luare aminte la toate gîndurile şi 
înclinările inimii sale. Unul ca acesta, dacă va greşi cu ceva, prin gînduri şi 
intenţii rele, îndată se căieste din inimă si aleargă să se mărturisească la duhovnic, 
primind dezlegare şi iertare de la Dumnezeu (Matei 18, 18). 

Cine îsi va aduce aminte totdeauna că oamenilor le este rînduit să moară 
şi după aceea să fie judecaţi (Evrei 9, 27), cu mare evlavie şi frică de Dumnezeu 

isi va petrece toate zilele vieţii sale pe pămînt, ca în ziua dreptei Judecăţi să 
capete milă şi îndurare de la Hristos. 

642. In ziua Judecăţii se va descoperi fiecăruia fapta aşa cum a fost. 
Marele Vasile aseamănă viata călugărului si a tot creştinul cu lucrarea unui 
pictor. Un pictor iscusit care pictează o icoană în ascuns. Aşa fac de obicei cei 
mai mari pictori: trag o perdea, o draperie, să nu vadă nimeni ce lucrează ei. 

Pictorul lucrează la linişte, îsi adună acolo materialul, culori si să nu vadă nimeni 
lucrarea lui; să nu-i facă nimeni nici o critică. La urma urmei se va vedea. 

Si lucrează omul ascuns, iar cînd a terminat icoana şi a tras draperia de 
pe ea, atunci se vede. Este de cinste icoana lui sau de batjocură? Aşa-i icoana 
vieţii noastre lăuntrice. Noi toată viata lucrăm, si rele si bune, dar la sfîrsit o să 
iasă în vileag. Asta icoană ai lucrat. Uite făţărnicie pe dînsa, uite viclenie, uite 
slavă deşartă, uite mîndrie, uite ură, uite lenevie, uite moleşeală, uite răspîndire. 
Iaca culorile noastre. 

O să fie de rîs, nu înaintea oamenilor, ci înaintea a milioane de îngeri. 
Dacă icoana vieţii noastre n-o să fie împodobită cu dragoste, cu milă, cu 
rugăciune, cu lacrimi, cu umilinţă, cu zdrobire, cu căinţă, cu răbdare, cu dreaptă 
socoteală, cu chibzuinţă, cu suferirea pentru fapta bună; dacă nu s-or găsi 
culorile potrivite, cînd vom ieşi cu icoana vieţii noastre lui Dumnezeu şi sfinţilor 
Lui şi îngerilor, pentru că am pictat-o rău aici cît am fost pe pămînt, deci, dacă 
zugrăvim icoana vieţii noastre în fiecare zi si în fiecare ceas si în fiecare minut si 
in fiecare clipă, să luăm seama ce vopsele punem acolo. Vai de noi şi de noi, 
dacă ni se pare că putem înşela pe Dumnezeu! 

JURĂMÎNTUL 

643. Jurămîntul nu este oprit atunci cînd se face după voia lui Dumnezeu, 
adică atunci cînd nu se face pentru un lucru de nimic şi cînd cel ce se jură este 
hotărât să spună adevărul. 

însuşi Dumnezeu S-ajurat pe Sine, după cum spune Scriptura: „Dumnezeu 

cind a dat lui Avraam făgăduinţă... S-ajurat pe Sine însuşi" (Evrei 6, 13). Mîntuitorul S-ajurat 
de asemenea, la judecată, că este Fiul lui Dumnezeu (Matei 26, 54 -64). 
Asemenea şi Sfinţii Apostoli s-au jurat întărind prin aceasta adevărurile propovăduite 
Romani 1, 9; 11 Corinteni 1, 23; Galateni 1, 20). Cînd Mîntuitorul spune: „Să nu 
juraţi nicidecum... ci să fie cuvîntul vostru: ceea ce este da, da; şi ceea ce este nu, 
nu, iar ceea ce este mai mult decît aceasta, de la cel rău este" (Matei 5, 34-37), El 
nu opreşte desăvîrşit jurămîntul, ci numai jurămîntul cel nedrept şi cel făcut cu 
uşurinţă pentru lucruri de nimic, neînsemnate sau neadevărate. Jurămîntul drept şi 
făcut pentru lucruri înalte, fiind o faptă de slujire a lui Dumnezeu - căci prin el se 
recunoaşte că Dumnezeu este Atotştiutor şi Atotprezent - de bună seamă trebuie 
ţinut cu sfinţenie. Călcarea lui este păcat, este şi jurămînt mincinos (Zaharia 5, 4). 
De aceea, creştinul trebuie să se ferească de a jura cu uşurinţă sau mincinos (Despre 
jurământ in Legea Veche, vezi la Ieşire 22, 9-11). 

644. Jurămîntul nu poate lua în deşert numele Domnului, deoarece prin 
el se recunoaşte lui Dumnezeu autoritatea supremă, dreptatea Lui şi puterea 
Lui pedepsitoare. Numai atunci poate fi jurămîntul o luare în deşert a numelui 
lui Dumnezeu şi deci o călcare a poruncii a treia, cînd el este făcut strîmb sau 
cînd e întrebuinţat abuziv şi pentru lucruri (neînsemnate) de nimic. Aceste 
jurăminte strîmbe şi făcute în grabă pentru lucruri neînsemnate, sunt cu adevărat 
hule la adresa numelui lui Dumnezeu (Fiinţei), şi deci, sunt în directă opoziţie cu 
porunca a 3-a. 

Dar jurămîntul drept este ca o rugăciune, ca o invocare cuviincioasă şi 
evlavioasă a lui Dumnezeu pentru stabilirea adevărului şi pentru înlăturarea 
minciunii. Jurămîntul este un factor necesar triumfării adevărului în lume, 
prin mijiocirea atotştiinţei şi atotputerii lui Dumnezeu. Aşa cum e cu neputinţă 
ca rugăciunea evlavioasă să fie oprită, tot aşa e cu neputinţă a fi oprită invocarea 
evlavioasă şi cucernică a numelui lui Dumnezeu în jurămîntul drept. 

64 5. Jurămîntul drept pe numele lui Dumnezeu nu este una cu a-L 
înjura pe El, căci cine oare se va împăca cu un asemenea înţeles nebun? 
Înjurăturile nu se fac spre slava lui Dumnezeu şi cinstea Lui, nici din evlavie 
şi preţuire a dreptăţii şi a atotştiinţei Lui, spre a se stabili prin ele vreun 
adevăr, ci ele se fac spre a huli şi necinsti numele lui Dumnezeu sau al 
Sfinţilor Lui, sau al vreunui lucru sfint. Ele nu caută altceva decît pedepsirea 
aproapelui nostru, care de multe ori este fără de vină. Jurămîntul drept se 
face din frica de Dumnezeu si din mare consideraţie fată de dreptatea si 
atotştiinţa Lui, iar înjurăturile se fac din mîndrie, din răutatea noastră şi ura 
noastră către aproapele nostru. Aşa fiind, înjurătura nu este act de cinstire 
a lui Dumnezeu, ci un act doveditor al răutăţii sufletului nostru, al urii si al 
dorinţei noastre de răzbunare asupra celor pe care îi urîm. Totodată, înjurătura 
este o luare în deşert a numelui lui Dumnezeu, prin care noi îl chemăm ca 
pedepsitor al lucrurilor părute nouă nedrepte şi prin aceasta, în nebunia 
noastră, noi am voi să facem pe Dumnezeu părtaş al răutăţilor noastre de a 
pedepsi pe acela pe care noi îl urîm, lucru care este cu totul spre necinstea 
dreptăţii lui Dumnezeu. Aşadar, analizînd aceste lucruri, putem înţelege destul 
de bine şi de clar că înjurăturile sunt numai de la diavol şi deci, nu le putem 
pune în cîntar cu un jurămînt drept, care se face spre slava dreptăţii lui 
Dumnezeu. 

646. Jurămîntul solemn are multe temeiuri biblice, între care sunt si acestea: 
Facere 14, 22-23; Ieşire 6, 8; 1 Regi 8, 31-32; Apocalipsa 10, 5-6 ş.a. Noi îl 
facem în biserică, pentru că aşa se făcea şi în Legea Veche. 11 facem la nevoie şi 
în afară de biserică dar mai ales în faţa Sfintei Evanghelii, a Crucii celei sfinte, 
cu luminări aprinse şi în faţa preotului, fiindcă fără biserică, fără Evanghelie şi 
mai ales fără Sfinta Cruce, este ca si fără Dumnezeu. Si deci, fără acestea, 
rămîne ca o simplă formă pompoasă şi o paradă omenească ce impresionează 
numai la suprafaţă, iar nu în fond şi hotărîtor. 

LENEŞII 

64 7. Către cei mai leneşi zicea Părintele Cleopa: „Pune hoitul, adică 
trupul, la treabă şi mintea la picioarele Domnului, adică la rugăciune!". 

LEPĂDAREA DE LUME 

64 8. Sfîntul loan Scărarul arată care sunt cele trei feluri de lepădări de 
lume: 

1. Cela ce pentru iubirea de treaptă, pe lepădarea de lume o a făcut, ca 
tămâia este, care la început miroase şi pe urmă scoate fum. Face el ascultare, 

se supune în mănăstire, aleargă, cutare, doar va ajunge el ţinta carierei, care credea 
să ajungă el în mănăstire. Şi dacă se întîmplă ca Dumnezeu să-i stea împotrivă, să 

nu ajungă, atunci nu mai miroase ca tămîia. Pînă atunci toţi ziceau: „Măi, dar 

ascultător este fratele ăsta! Măi, dar smerit este, dar bine mai face treabă, dar 

supus este, bun", dar nimeni nu ştie, în inima lui, ce scop urmăreşte. 

Iar dacă nu ajunge ţinta carierei sale, începe a cîrti: „Pe acela 1-a făcut 
diacon, pe acela preot; eu stau de atîţia ani în mănăstire, eu am muncit mai 
mult decît dînsul, eu m-am jertfit; pe mine nu mă face nimic". începe a scoate 
fum tămîia noastră. Tămîia noastră nu mai miroase. 

Asta, fiindcă în mintea lui lepădarea de lume a făcut-o pentru scopul 
iubirii de treaptă. 

2. Cela ce pentru iubirea de cîştig, pe lepădarea de lumea o a făcut, ca 
piatra de moară este, care de-a pururea întru acelea se învîrteşte. 

Unul vine la mănăstire să-i dea salar sau pensie, sau să i-o mărească, să 
fie oleacă mai mult, să mai pună olecuţă la CEC. Sfîntul Antonie avea salar!? 
Cit avea pe lună Sfîntul Antonie, că am uitat? Cam cîte mii? Ce pensioară avea 
Sfântul Pamvo, Sfântul Sisoe? N-aţi auzit? N-aţi citit undeva despre sfinţi cu 
pensie şi cu salar? Da, avea mult pe vremea aceea! Măi, aţi citit voi despre 
vreun mucenic şi cuvios care avea salar şi pensie? Ia să spuneţi! 

Vezi cum ne înşelăm noi? De aceea, dacă ţi-o dă, dă-o la obşte înapoi, 
sau dă-o la săraci. Iar dacă nu ţi-o dă, să nu-ţi pară rău, că noi n-am venit 
pentru leafă aici. Dacă îţi dă Hristos raiul, şi o floare din rai, cum spune Sfîntul 
Andrei cel nebun pentru Hristos, este mai scumpă decît toate comorile lumii şi 
asta nu mai moare, că are viată veşnică într-însa. 

Cel ce pentru iubirea de cîştig a făcut lepădarea de lume, este ca piatra de 
moară care de-a pururea se învîrteşte în jurul ei. Adică acasă făcea, muncea, 
alerga, ca să capete un ban, un salar, o pensie, să facă ceva avere, şi vine în 
mănăstire şi se învîrte ca piatra de moară tot într-acelea. „Măi, să muncesc, să 
fac, poate îmi va da pensie mai mare, dacă o să am oleacă de vechime". Şi tot 
se invarte roată ca piatra de moară. 

Nu păţim aşa şi noi? Este bine că vorbim de păcat? Aşa fac eu, păcătosul! 
Si eu sunt vinovat, dar vă spun. Măcar să cunoaştem meşteşugurile diavolilor. 
Ce crezi că eu sunt cheie de biserică? Eu sunt mai păcătos decît toţi! 

Acum vă spun şi al treilea fel de lepădare de lume. 

3. Cela ce pentru slava lui Dumnezeu, pe lepădarea de lume o a făcut, 
unul ca acela pînă la moarte se jertfeşte pe sine, nimic nădăjduind, decît mîntuirea 
sufletului. 

Adică se jertfeşte în toate, dar n-are nevoie de nimic. N-are scop nici să 
ajungă mare, nici să cîştige bani. Să-i dea Dumnezeu mîntuire. Atît doreşte. 
Acela-i pe drum bun, pe drumul duhovnicesc, ca un adevărat călugăr. Acela nu 
aleargă în deşert! „Mie să-mi dea Dumnezeu mîntuire. Nu-mi trebuie nimic 
altceva. Că mîntuirea este mai scumpă decît toate care există sub cer!". 

LUCRATUL DUMINICA 

649. Dacă trebuie să lucrăm duminica, ce trebuie să facem? 

In timpul de astăzi, vin mulţi la mine, că ei sunt siliţi să lucreze duminica 
şi în sărbătorile mari. „Părinte, sunt obligat să lucrez duminica, că dacă nu, îmi 
desface contractul de muncă!". 

Hai să vă spun un lucru! Nu vă supăraţi; banii care îi cîştigaţi duminica, 
să-i daţi la săraci! Că este mai mare milostenia decît tinerea unei zile. 

LUMEA 

65 0. Care se foloseşte de lumea aceasta trebuie să fie ca si cum nu s-ar 
folosi de ea. 

651. Te poţi mîntui şi în lume, dar nu te poţi desăvîrşi. 

LUXUL 

65 2. Vai de lumea asta stricată de cei fără de minte! Isi fac o mulţime 
de haine frumoase, mai ales femeile, ca să vadă lumea că au haine. Si se duc 
în biserică, ca la teatru, să le vadă cineva cum sunt îmbrăcate. Dar de aceea 
ne ducem la biserică? Dumnezeu se uită la exterior? Dumnezeu se uită în 
inima ta de eşti cu inima la El cînd te rogi în biserică. Acolo te duci la plîns, la 
suspine, la zdrobire, la smerenie, la ascultarea cuvîntului. Nu te duci acolo să 
faci teatru, să te vadă cineva cum eşti îmbrăcată si boită si cum eşti încălţată. 

Acestea sunt lucrurile vicleanului diavol. Luxul este o nebunie a veacului si 

•> 

sminteală pentru tineri şi bărbaţi. 

MÎNCĂRURILE NECURATE 

65 3. Toate jivinele sunt curate în sine. Dacă noi însă, nu consumăm 
carnea anumitor jivine nu înseamnă că ele sunt în sine spurcate, ci numai că 
nu ne prieşte carnea lor stomacului sau nu se potriveşte cu gustul nostru, 
care adeseori este numai o obişnuinţă sau un moft, iar nu o lege pe care o 
urmează toţi oamenii de pretutindeni. Ştiut este că pe alocuri oamenii s-au 
deprins a mînca animale care în alte locuri sunt socotite greţoase. Astfel, 
unii mănîncă pisici, alţii cîini, alţii broaşte sau altele de acest fel. Deci, dacă 

un anumit fel de carne i se pare unuia greţos, apoi nu înseamnă de aici că 
este spurcată, deoarece în acelaşi timp, un altul o mănîncă. Iar dacă vreo 
carne a vreunei insecte sau a oricărei alte vieţuitoare, mai mică sau mai 
mare, produce crampe, deranjări stomacale sau intoxicaţii, iarăşi nu înseamnă 
neapărat că ea ar fi spurcată. 

Dumnezeu pe toate le-a făcut bune şi le-a curăţit, la toate dîndu-le un 
anumit rost şi o anumită folosinţă. Vipera este un animal otrăvitor, dar dacă 
oamenii nu-i pot folosi carnea ca aliment, nu înseamnă că ea este spurcată, 
deoarece chiar otrava ei aduce un mare folos, fiind utilizată în tratamentul 
contra cancerului, al reumatismului si al altor boli. 

Aşadar, noi ştim că toate cîte a făcut Dumnezeu dintru început, „erau 
foarte bune" (Facere 1, 21), iar dacă noi nu consumăm din carnea unora ca 
hrană, deoarece nu ne place sau nu ne sunt folositoare sănătăţii noastre, nu 
trebuie să le socotim necurate si cele ce Dumnezeu a curăţit (noi) să le numim 
„spurcate" (Faptele Apostolilor 10, 15). 

MÎNCARE DE CARNE 

654. Mîntuitorul nostru Iisus Hristos nu numai că n-a mîncat carne în 
toată viaţa petrecută pe pămînt, dar nici cînd poporul ce-I urma a flămînzit, nu 
1-a săturat cu carne, ci cu pîine şi peşte, fiind cinci mii de bărbaţi (Matei 14, 21), 
iar altă dată, patru mii, afară de copii şi femei (Matei 15, 38), fiindu-i foarte 
uşor să-i hrănească cu carne, ca pe evreii cîrtitori din pustie. 

65 5. Biserica nu omoară oameni, ci dimpotrivă, ea vrea prin post să 
omoare patimile şi să salveze sănătatea sufletească (Pravila, Nicodim Sachelarie). 
Aşadar, unde stăpîneşte dreapta socoteală şi scopul cel bun, duhovnicul nu face 
o greşeală dacă la unii din cei bolnavi şi slăbiţi le va dezlega în unele zile, cu 
iconomie, la unele mîncăruri nepermise celor sănătoşi. 

65 6. Mirenii au voie să mănînce carne în toate zilele afară de cele patru 
posturi, miercurea şi vinerea şi celelalte zile oprite de Biserică. Călugării, însă, 
după regulile vieţii monahale şi după sfintele Canoane, nu au voie să mănînce 
carne, afară numai dacă sunt găzduiţi la mireni si aceia nu ştiu că ei nu mănîncă 
sau nu au altceva să le dea de mîncare. 

65 7. După cum la toată fapta cea bună ne trebuie dreaptă socoteală, la 
fel si la mîncarea sau nemîncarea de carne. 

MÎNDRIA 

65 8. Dumnezeiasca Scriptură numeşte necurat înaintea Domnului pe 
cel mîndru, zicînd: „Necurat este înaintea Domnului tot cel cu inimă înaltă" 
(Pilde 16, 5). Ba şi pe cel ce se împrieteneşte cu cel mîndru, tot necurat îl 
numeşte, zicînd: „Cel ce atinge de smoală va fi asemenea ei" (Isus Sirah 13, 1). 

659. La Dumnezeu este mult mai bun un păcătos smerit, decît un 
drept mîndru. 

66 0. Vreau să spun că astăzi, mai mult ca oricînd, acest mare păcat al 
mîndriei a cuprins toată lumea. Fiecare doreşte să fie mai mare peste alţii, să-i 
robească şi să stăpînească; fiecare doreşte să fie mai bogat decît altul, fiecare mai 
cinstit, mai vestit si mai băgat în seamă decît altul. Fiecare doreşte a se socoti mai 
înţelept decît alţii. Fiecare se laudă că este mai iscusit în meserii şi meşteşuguri. 
Cine învaţă pe cel sărac să ia pîinea de la gura copiilor şi să-şi cumpere radio sau 
televizor, spre a-şi închipui şi el că este asemenea cu cei avuţi? Nu mîndria? Cine 
învaţă pe femei şi pe fete să muncească luni şi ani de zile, nu spre a-şi cumpăra 
cele de nevoie vieţii, ci spre a-şi cumpăra rochii la modă şi încălţăminte luxoasă şi 
alte lucruri deşarte, care nu ţin nici de foame, nici de frig? Oare nu mîndria? Cine 
învaţă pe cel sărac, care are o casă de copii, să se sîrguiască cu mai multă trudă 
spre a le face la toţi haine luxoase şi de mult preţ, spre a-i face să fie în rînd cu 
lumea? Nu mîndria? Cine face pe fetele şi femeile cele uşoare să se dreagă pe 
feţe cu pudră şi cu unsori şi să-şi vopsească unghiile spre a arăta mai tinere şi mai 
frumoase? Oare nu mîndria si slava deşartă care este fiica cea dintîi a mîndriei? 
Vor să fie cu orice preţ în rînd cu lumea şi nu aud pe Apostolul Iacov care zice: 
„Toată lumea în cel rău zace"; şi iarăşi: „Cine va voi să fie prieten cu lumea se 
face vrăjmaş lui Dumnezeu" (lacov 4, 4). Cine învaţă pe cei neînvăţaţi să defaime 
pe cei cu adevărat învăţaţi? Nu mîndria? De unde vin bătăile, ambiţiile, laudele, 
pricinile, sfadele, tulburările şi vrajbele între oameni? Nu din mîndrie? Că fiecare 
se socoteşte mai tare decît altul şi mai drept, au nu din mîndrie? 

O, răutate fără de margini! Cine mai cunoaşte astăzi răutăţile tale? Si 
cine se mai osteneşte astăzi să alunge această ciumă sufletească din inima sa? 

661. Mîndria are cinci trepte. Pe cea dintîi treaptă a mîndriei este omul 
care, avînd oarecare din aceste bunuri, nu recunoaşte că le are de la Dumnezeu, 
ci socoteşte că le are de la sine însuşi, în chip firesc. 

A doua treaptă a mîndriei este cînd omul recunoaşte că are de la Dumnezeu 
aceste bunuri, însă nu primite în dar, ci pentru că i se cuvin lui, ca unul ce ar fi 
vrednic de ele. 

A treia treaptă a mîndriei este cînd cineva cugetă că are nişte daruri pe 
care însă nu le are. 

A patra treaptă a mîndriei este cînd cineva defăima pe alţii şi pofteşte să 
fie cinstit de toţi, ca un vrednic mai mult decît aceia. 

A cincea şi cea din urmă treaptă a mîndriei este cînd omul ajunge să 
defaime sfintele legi şi să nu se supună lor, aşa cum au legiuit Sfinţii Părinţi. 

6 62. Mîndria are 12 fiice: slava deşartă, iscodirea, înălţarea cu mintea, 
pregetarea, mărturisirea cu făţărnicie, lepădarea de credinţă, voia cea slobodă 
şi deplina deprindere a păcatului. 

663. Mîndria are obiceiul a se naşte în mintea omului mai ales din aceste 
pricini: iubirea de sine din slava deşartă, din părerea de sine, din necunoştinţa de 
sine, din postul cel fără de socoteală şi fără de măsură şi din viaţa cea osebită, adică 
din rînduiala de sine, cînd omul umblă după capul său şi nu cere sfatul altuia. 

664. Mîndria este de două feluri, si anume: mîndriavoii noastre si mîndria 
mintii. Mult mai rea este mîndria mintii. 

Mîndria voinţei fiind mai uşor cunoscută de minte, se va putea lesne 
tămădui, fiind supusă mai uşor la cele ce se cade; cînd însă mintea are mîndrie 
şi crede cu tărie că judecata ei este mai bună decît a altora, cum se va mai putea 
tămădui? Neavînd cine să o supună judecăţii celorlalţi, ea nu socoteşte pe alta 
mai bună decît pe sine. Dacă ochiul sufletului, care este mintea prin care omul 
recunoaşte şi curăţă mîndria voii este neputincios, orb şi plin de mîndrie, apoi 
cine-1 va putea tămădui? Şi dacă lumina este întuneric şi îndreptarul greşit, 
atunci cum va lumina şi îndrepta pe celelalte? De aceea, se cuvine să stăm mai 
cu luare-aminte şi cu mai multă tărie împotriva acestei primejdioase mîndrii a 
minţii. Şi stînd cu mare tărie împotriva ei, să ne înfrînăm iuţimea minţii noastre, 
iar părerea noastră să o supunem părerii celorlalţi şi să ne facem nebuni pentru 
dragostea lui Hristos, ca să ne putem înţelepţii precum e scris: „Deci, de va 
părea cuiva dintre voi că este înţelept în veacul acesta, să se facă nebun, ca să 
fie înţelept" (1 Corinteni 3, 18). 

Aşadar, mîndria minţii este o boală drăcească, deoarece ea face pe om să 
se creadă că este mare, că este mai înţelept decît alţii şi că el nu mai are nevoie 
de sfaturi şi de ajutorul altuia. 

Însuşi Dumnezeu prin Proorocul Isaia ticăloşeşte pe cei ce au această boală, 
zicîndu-le: „Vai celor pricepuţi întru sine şi înaintea lor ştiutori" (Isaia 5, 21). 

6 65. Bunurile cu care cel mîndru se mîndreste sunt de cinci feluri: 

Bunuri fireşti: isteţimea, frumuseţea, bărbăţia si cele asemenea lor; 

5 5' 5 ' 5 5 ' 

Bunuri dobîndite: ştiinţa, înţelepciunea, meşteşugul şi cele asemenea; 
Bunuri întîmplătoare: bogăţia, slava, dregătoriile şi cele asemenea; 
Bunuri ale voinţei; 

5 ' 

Bunurile duhovniceşti: darul proorociei, facerii de minuni şi cele asemenea. 

666. Mîndria nu este altceva decît defăimarea ascultării. 

667. Cei ce nu se sfătuiesc cad ca frunzele. 

6 68. Noi, dacă ne încredem în sine şi în puterea noastră de virtute, de 
înţelegere si de filosofie, mai întîi mireasma Sfintului Duh nu mai este cu noi. 
Îndată ce Duhul Sfint simte o mică licărire a mîndriei, se fereşte si-1 lasă 

' 5 5 

pe om în propriile sale puteri. Şi atunci vedem că am ajuns la cădere. Ori cu 
mintea, ori cu cuvîntul, ori cu lucrul, ori - Doamne fereşte -, cădere care ne 
desparte prea tare de Dumnezeu. Iar cine are lucrarea trezviei, trebuie să fie 
treaz şi în privinţa asta. Nu-mi încape mie în putere să mă trezesc, ca să mă lupt 
cu păcatul. Mă trezesc, dar îl chem pe „Doamne lisuse...!" 

6 69. Vedem din vremea prigoanelor cum s-au ferit creştinii şi sfinţii, ca să 
nu aibă mîndria să spună: „Mă duc la moarte!". Pentru că nu suntem pregătiţi de 
moarte, şi Dumnezeu, cînd vede că omul se reazemă pe puterile lui, îi ia darul. 

6 7 0. Cea mai mare faptă bună, care ne scapă pe noi de păcatul mîndriei, 
este smerenia. 

6 7 1. Ce deosebire este între slava deşartă şi mîndrie? 

Deosebirea dintre slava cea deşartă si mîndrie, aceasta este: cită deosebire 
este între un tînăr şi un bătrîn, sau cîtă deosebire este între grîu şi pîine. Căci 
precum tînărul, trăind, creşte cu vîrsta şi ajunge bătrîn, şi precum griul, trecînd 
prin moară ajunge pîine, şi iarăşi precum viermele de omidă se face fluture, 
tot aşa şi slava cea deşartă crescînd în sufletul cuiva, se preface în mîndrie! 
Sau cu alte cuvinte, putem zice că slava deşartă este începutul, iar mîndria 
este sfirşitul (Scara). 

6 72. Dumnezeu face să vină asupra celor mîndri ispite mult mai mari şi 
mai multe decît la cei smerit cugetători. 

MÎNIA 

6 73. Mînia ne biruieşte pe toţi! Vai de capul nostru! 
6 74. Mînia cea dreaptă nu urăşte, ci împlineşte porunca Domnului, care 
zice: Iubiţi pe vrăjmaşii voştri. Binecuvîntaţi pe cei ce vă blestemă. 
6 7 5. Mînia se împarte în trei feluri: 

1. Este mînia numită pe greceşte „holos", care înseamnă „repede", cînd 
omul se mînie repede şi tot repede îi trece. Asta nu-i mînie periculoasă. Este 
ceea ce spune Duhul Sfînt în Psaltire: Mîniati-vă si nu greşiţi. 
Aceasta-i mînia cea firească. A greşit o dată, a cerut iertare, se împacă. Inima 
omului este împărţită în trei părţi: partea mînioasă, partea raţională şi partea 
poftitoare. Această mînie este dumnezeiască, căci din fire este sădită în sufletul 
omului, să se mînie asupra păcatului. Sfîntul loan Gură de Aur zice: „Mînia ta 
să nu fie asupra fratelui, ci asupra şarpelui prin care ai căzut". 

2. A doua treaptă a mîniei este mînia numită „catos" sau pizmă, pe 
româneşte. Acesta-i un şarpe rău. Acesta cînd a muşcat inima noastră, nu 
numai că ne mîniem, dar ţinem mînie cîte o săptămînă-două pe cel care ne-a 
făcut rău. Aceasta-i grea. 

Cînd omul ţine mînie şi gîndeşte: „Lasă, că-i răstorn eu planul la acela; 
lasă, că am să-i zic eu; lasă, că am să i-o fac eu", şi cînd vei vedea acestea în 
mintea ta, să ştii că ai trecut în treapta a doua a mîniei. Te-a muşcat mai mare 
balaur de inimă. Şi să te duci să ceri iertare, să te împaci cu fratele, zicînd: 
„lartă-mă, soţule; iartă-mă, soţie!", că dacă nu trece această mînie, nu putem 
zice „Tatăl nostru". 

Atunci ar trebui să ne rugăm aşa: „...şi nu ne iartă nouă, Doamne, 
greşelile noastre, precum nici noi nu iertăm...". Aşa ar trebui să ne rugăm, 
că dacă nu iertăm, altfel nu putem zice „Tatăl nostru". In nici un fel de mînie 
nu putem zice „Tatăl nostru". Condiţia-i pusă de înţelepciunea lui Dumnezeu 
Cuvîntul. 

Apostolul spune: Soarele să nu apună peste mînia voastră, iar cel ce a 
trecut în al doilea grad de mînie, nu numai soarele îl apucă cu mînia, îl apucă şi 
două, trei zile, şi o săptămînă şi o lună. 

3. Apoi este mînia cea mai grea decît toate, „zacos", care pe româneşte se 
cheamă zavistie. Asta-i mai rea decît dracul. Este un drac mai rău decît toţi dracii, 
zavistia. Să ne ferească Dumnezeu de asemenea mînie! Dar de ce se cheamă 
zacos? Fiindcă zace mult în inima omului. Omul, cînd a ajuns în treapta a treia a 
mîniei, nu ţine mînie numai două-trei zile sau o săptămînă, ci ani de zile. 

S-au văzut oameni bolnavi de această boală, de zavistie, care nici la moartea 
lor n-au iertat pe fratele. „Uite, cutare a murit, şi pe patul de moarte i-a cerut 
iertare fata sau nepoata, şi n-a vrut s-o ierte". Să ferească Dumnezeu! Acesta-i 
balaurul zacos sau zavistia. 

Cînd se tulbură omul de zavistie, fierea varsă venin în jurul inimii, că 
partea cuvîntătoare a sufletului este în inimă. Atunci se întunecă raţiunea şi creierul 
şi partea sentimentală a sufletului omului şi degeaba îi spui că aici este alb, că el 
vede negru. Nu mai vede bine, fiindcă i s-a întunecat mintea şi inima de zavistie. 

Zavistia este un drac care persistă în inima omului şi dacă omul nu se 
mărturiseşte şi nu se roagă lui Dumnezeu să-1 izgonească, sunt mulţi care nici 
pe patul morţii nu vor să ierte pe cel ce le-a greşit. 

Deci, să ne silim cu inima noastră, să o convingem că trebuie să iubim pe 
fratele nostru şi să cerem ajutorul lui Dumnezeu să facem acest lucru şi atunci 
să avem îndrăzneală în rugăciunile noastre către Dumnezeu. Dacă nu, are să se 
întîmple ce spune Sfintul Isaac Şirul: „Sămînţă pe piatră este rugăciunea celui 
ce are mînie asupra fratelui său". 

6 76. Unui Părinte, care se mînia adeseori pe ucenicul său, i-a zis odată 
bătrînul: Părinte, nimic nu este mai greu decît să creşti duhovniceşte pe cineva. 
Dar să nu uităm ce spune Sfintul Efrem Şirul, căci chipul îndreptării şi al cîştigării 
sufletelor este numai al blîndetii. 

MÎNTUIREA 

6 77. Noi trebuie să ne temem mai mult de mila lui Dumnezeu decît de 
dreptatea Lui, cum spun Sfinţii Părinţi, căci de vom supăra dreptatea Lui putem 
alerga la mila Lui, dar de vom întărită mila Lui până acolo încît să nu mai fim 
vrednici de ea, atunci nu mai avem unde alerga spre mîntuire. 

67 8. Ce să fac, Preacuvioase, ca să mă mîntuiesc? 

Să ai în dreapta frica de Dumnezeu, în stînga cugetarea la moarte, iar în 
minte şi în inimă rugăciunea „Doamne lisuse Hristoase", şi te faci sfînt, măi frate! 

6 79. Trupul, lumea şi diavolul sunt cei trei mari vrăjmaşi ai mîntuirii. 

680. Care dintre creştini au harul mîntuirii? 

Biserica noastră Ortodoxă învaţă că harul este dat tuturor oamenilor 
(Tit 2, 11), deoarece Dumnezeu voieşte ca toţi oamenii să se mîntuiască şi la 
cunoştinţa adevărului să vină (1 Timotei 2, 4). Dar harul nu sileşte pe nimeni. 
Oamenii au libertatea să-1 primească şi să conlucreze cu el sau să-1 respingă. 
Cei dintîi se mîntuiesc, cei din urmă, nu (învăţătura de credinţă Ortodoxă). 
Biserica Ortodoxă, fiind Biserică apostolică, are harul mîntuirii. 

Care dintre creştini se vor mîntui? 

Numai creştinii care slujesc lui Dumnezeu întru adevăr, aceia se vor mîntui, 
după cum spune Duhul Sfînt: Aproape este Domnul de toţi cei ce-L cheamă pe 
El întru adevăr (Psalmul 144, 18). Despre oamenii care nu au primit credinţa în 
Dumnezeu nu putem zice că se mîntuiesc, deoarece apostolul ne învaţă: Este 
un Domn, o credinţă şi un botez (Efeseni 4, 5; 1 Corinteni 12, 12). Şi iarăşi: Pace 
peste cei ce vor umbla cu dreptarul acesta (dreapta credinţă) (Galateni 6, 16) şi în 
alt loc: Cine nu se luptă după lege, nu se încununează (II Timotei 2, 5). 

681. Unde se mîntuieşte omul?In viaţă de sine Jdioritmică ,în chinovie 
sau în lume, în oraş, în sat? 

Omul se mîntuieşte si aici si în oraş si în sat si oriunde, dacă are trei fapte 
bune: credinţa dreaptă în lisus Hristos, faptele bune şi smerenia. Se mîntuieşte 
oriunde dacă are astea trei lucruri. Iar cine nu le are acestea nu se mîntuieşte 
nicăieri. 

6 82. Ca să ajungeţi în împărăţia cerurilor, să ştiţi un lucru: să vă luaţi de 
pildă, totdeauna în viaţa voastră, doi sfinţi mari, la care să priviţi pururea şi cît 
veţi putea să-i imitaţi, prin credinţa cea lucrătoare, care se lucrează prin dragoste, 
adică prin fapte şi credinţă dreaptă. 

6 8 3. Mai bine cu un ochi să mergi în rai, decît cu amîndoi în iad. 

6 84. La mîntuirea fiecăruia dintre noi se cere o singură condiţie: unirea 
voii noastre cu voia lui Dumnezeu si atunci niciodată nu ne vom osîndi. 

685. Cine nădăjduieşte mîntuirea fără a face fapte bune după a sa putere, 
unul ca acela are o nădejde nebună. 

MAICA DOMNULUI 

6 86. Toţi care avem pe Dumnezeu ca Tată, avem ca Maică duhovnicească 
pe Maica Domnului, care pururea se roagă şi pururea mijloceşte pentru noi şi 
pentru mîntuirea neamului omenesc. De multă vreme ar fi pierdut Dumnezeu 
lumea, cum spun dumnezeieştii Părinţi, pentru multele păcate cu care oamenii 
mînie pe Dumnezeu; dar Maica Domnului, aşa cum L-a legat pe lisus Hristos cu 
scutece si L-a înfăşat pe El în iesle, tot asa leagă ea si acum mînia Domnului si 
o opreşte, ca să nu piardă neamul omenesc. Căci nu voieşte Maica milei şi a 
milostivirii ca Dumnezeu să piardă sufletele oamenilor, pentru că ştie că dacă 
s-ar aprinde mînia Domnului, ar pierde toată lumea, care s-a făcut sălaş al atîtor 
păcate şi răutăţi. 

6 87. Nu există în cer şi pe pămînt altă faţă mai puternică, după Sfînta 
Treime, ca Maica Domnului, care poate să ne ajute nouă. 

6 88. Numele MĂRIA se compune din cinci slove şi cuprinde tainic numele 
celor cinci mari şi renumite femei din Sfînta Scriptură a Vechiului Testament: 
„M" arată pe Mariam, sora lui Moise şi a lui Aaron (Ilie Miniat); „A" este Avighea, 
femeia lui Novai; „R" este Rahila, soţia lui lacov; „I" este ludit, văduva cea 
sfînta; „A" este Ana, femeia lui Elcana. Prin acestea se înţelege că toate darurile 

şi faptele cele bune cu care au fost încununate aceste femei, pe toate la un loc 
le întruneşte această dumnezeiască pruncă, întrecîndu-le cu neasemănare. Fiindcă 
Măria, sora lui Moise, strălucea cu două daruri: cu fecioria şi cu proorocia; iar 
în cea plină de dar, Măria, fecioria rămîne de-a pururea, precum şi darul 
proorociei (Luca 1, 48). Avighea s-a măritat întru smerenie, iar Fecioara Măria 
mai ales pentru smerenie este lăudată. „Că a căutat spre smerenia roabei Sale" 
(Luca 1, 48). Rahila a fost vestită prin frumuseţea ei, iar Fecioara Măria este 
însăşi podoaba şi frumuseţea cerului, ludit a fost vestită pentru că prin 
înţelepciunea ei a omorît pe Olofern (Cartea luditei 13, 9), iar Fecioara Măria 
s-a făcut pe sine sălaş înţelepciunii şi Cuvîntului lui Dumnezeu (Sfintul loan 
Damaschin), Care prin puterea Lui a omorît pe Olofern cel fără de trup. Ana, 
fiind stearpă, s-a slăvit că a devenit maica marelui Samuil (1 Regi 1, 20); dar şi 
Preasfînta Fecioară este mult mai vestită, că nu stearpă, ci Fecioară fiind, s-a 
făcut Maica Marelui Emanuel (Isaia 7, 14). 

689. Ce asemănare s-ar putea face între darurile sfinţilor şi ale drepţilor, şi 
între aceea care a fost şi este comoara tuturor darurilor Sfîntului Duh? Căci, după 
mărturia fericitului leronim, toţi sfinţii au luat de la Dumnezeu numai cîte o parte 
din daruri; iar Preasfînta Fecioară Măria a fost plinirea tuturor darurilor (llie Miniat). 

69 0. In războiul nevăzut al fiecărui suflet de creştin, si mai cu seamă al 
monahilor, cea mai mare ajutătoare şi ocrotitoare este Maica Domnului. 

691. Dacă am avea partea Măriei în viaţa noastră, dacă am sta la picioarele 
Domnului ca Maica Domnului în Sfînta Sfintelor, dacă am petrece în rugăciune 
şi gîndire de Dumnezeu ca dînsa, nu ne-ar hrăni pe noi oamenii, ci îngerii şi 
serafimii din cer. Dar noi punem nădejdea numai în palmele noastre, punem 
nădejdea numai în pieptul nostru, în priceperea noastră. Şi auzi ce spune 
proorocul leremia: „Blestemat este omul care se reazămă pe braţele sale şi şi-a 
pus nădejdea în trupul său!". Auzi ce spune: „Cela ce se reazămă pe mîinile şi 
pe picioarele sale, animal este, că patru picioare are, nu două!". Auzi, blestemat 
este omul care se reazemă pe braţele sale şi a întărit braţele trupului său! 

692. Vai de creştinul care n-o cinsteşte pe Maica Domnului si nu are în 
casa lui o carte de rugăciuni, să-i citească Maicii Domnului un paraclis sau un 
acatist, sau care nu ştie măcar o rugăciune pe de rost către ea! Mare ruşine o să 
aibă acela în ziua Judecăţii. 

693. Mute să fie gurile tuturor ereticilor şi ale sectarilor care aduc hule 
asupra Împărătesei Îngerilor şi Maicii lui Dumnezeu şi a dreptului şi temătorului 
de Dumnezeu losif, în cele ce rău si nebuneşte socotesc de a mai fi avut si alţi fii 
Preasfînta şi Preacurata Fecioara Măria, Născătoarea de Dumnezeu, cea „plină 
de dar" (Luca 1, 28-29). 

694. Cînd auzi un blestemat de sectar că nu crede în Maica Domnului, 
fugi, că acesta este fiu al iadului. 

69 5. Ce vor face sectele care nu cred în Maica Domnului şi popoarele 
care n-o cinstesc? Cînd ea stă de-a dreapta măririi, stă de-a dreapta Sfintei 

Treimi! Si cîte miliarde de suflete care au credinţă si nădejde în Maica Domnului 
vor trece uşor vămile văzduhului şi din moarte la viaţă, pentru că au cinstit-o pe 
Maica Domnului. Deci, vă rog să nu vă lipsească din casă Acatistul Maicii 
Domnului, Paraclisul si alte rugăciuni către Maica Domnului! Si la icoana ei să 
ardă candela permanent. 

696. Dintre toţi sfinţii, pe care trebuie să-i cinstiţi, să cinstiţi mai tare pe 
Maica Domnului! 

69 7. Mult pot şi sfinţii lui Dumnezeu, dar nici unul cît Maica Domnului. 
Dacă nu era Maica Domnului în ceruri, între Sfînta Treime si noi, lumea asta se 
pierdea de mult. Ea pururea stă în genunchi şi se roagă Preasfintei Treimi. 

698. Să ştiţi că nu există suflet sub cer care şi-a pus nădejdea în Maica 
Domnului şi să rămîie ruşinat pînă la urmă. Prin rugăciunile ei va avea în veacul 
de acum linişte, alinare, acoperire şi sprijinire, iar în vremea morţii mila Maicii 
Domnului nu îl va lăsa; si în ziua Judecăţii Maica Preasfântă va sta în genunchi 
înaintea Preasfântului si Preadulcelui ei Fiu si Dumnezeului nostru lisus Hristos 
şi va zice: „Doamne, Dumnezeule şi Fiul meu, acest suflet necăjit, chiar dacă a 
greşit, dar pururea mi-a cerut să mă rog Ţie. lartă-1 şi fă cu dînsul milă". Şi aşa 
vom cîştiga prin rugăciunile Maicii Domnului milă şi în veacul de acum, şi în 
vremea morţii, si în ziua Judecăţii. 

69 9. Ştiţi oare, în ziua Judecăţii, cine are să fie de-a dreapta Mîntuitorului? 
Maica Domnului! Iar de-a stînga Lui, Sfîntul Ioan Botezătorul, îngerul întîi-stătător 
al tuturor sfinţilor. 

Deci, aceste două persoane sfinte sunt cele mai mari din ceruri după 
Preasfînta Treime. 

Cîtă durere, cîtă nebunie, cîtă orbire, cîtă rătăcire, cîtă nepăsare, cîtă 
negrijă şi cîtă ruşine va fi pentru popoarele pămîntului care n-au cunoscut-o şi 
n-au cinstit-o! Că ea, fiind de-a dreapta Mîntuitorului, cîtă slavă nu va avea 
atunci, ca una care L-a purtat pe Mîntuitorul în pîntece şi L-a născut şi L-a 
alăptat şi L-a purtat în braţe şi toată viaţa a fost lîngă El şi pururea L-a păzit de 
primejdii şi pururea L-a ascultat şi a suferit la patima Lui mai mult decît oricine, 
că inima ei a fost însîngerată. 

Mare ruşine o să aibă aceia în ziua Judecăţii. 

Cîtă slavă şi cinste nu are ea acolo sus, iar noi păcătoşii pe pămînt ne 
lenevim s-o chemăm în ajutor, pentru că nu ştim cîtă durere o să aibă sufletul 
nostru în ceasul morţii. Atunci o să vedem cît poate Maica Domnului să ne 
uşureze si să ne scoată din ghearele dracilor, care vor veni să ne arate toate cîte 
am greşit cu cuvîntul, cu lucrul şi cu gîndul. 

De aceea, fericiţi si de trei ori fericiţi sunt creştinii aceia din casa cărora 
nu lipseşte icoana Maicii Domnului şi au candelă la icoana ei, şi citesc în fiecare 
zi măcar un acatist sau un paraclis al Maicii Domnului. 

70 0. Cînd vezi icoana Maicii Domnului cu Pruncul Hristos în braţe, tu 
ştii ce vezi acolo? Cerul şi pămîntul! Cerul este Hristos, Cel mai presus de 

ceruri, Ziditorul cerului şi al pămîntului; şi Maica Domnului reprezintă pămîntul, 
adică toate popoarele de pe faţa pămîntului, că ea este din neamul nostru. Este 
din seminţie împărătească şi arhierească. 

7 01. Atîta valoare are Maica Domnului, încît covîrşeşte toate puterile 
cele de sus şi cele de jos. 

7 02. Maica Domnului este al doilea cer sau a doua lume. 

7 03. Printr-însa s-a înnoit neamul omenesc şi ea este Împărăteasa tuturor 
îngerilor şi a tuturor sfinţilor şi Maica noastră a tuturor popoarelor pămîntului şi 
a tot sufletul necăjit şi întristat care o cheamă în ajutor. 

704. Cum să înţelegem versetul: şi n-a cunoscut-o pe ea pînă cînd a 
născut pe Fiul Său cel Unul-Născut, Căruia 1-a pus numele lisus? (Matei 1, 25). 

De la acest cuvînt „pînă cînd", pornesc neoprotestanţii de tot felul şi nu 
voiesc s-o laude şi s-o cinstească pe Maica Domnului. Ci, zic: Auzi ce spune 
Scriptura: şi n-a cunoscut-o pe ea „pînă cînd"..., ca şi cum ar da a înţelege că 
după aceea, după ce a născut pe Cel Unul-Născut, s-o fi cunoscut cu losif! 

Dar nebuni sunt si slabi la minte toţi cei care cugetă asemenea cu dînsii. 
Să cerceteze Scriptura mai întîi şi să vadă ce înseamnă cuvîntul „pînă cînd". Şi 
atunci să vadă adevărul, care străluceşte mai mult decît soarele în Evanghelie si 
în toate dumnezeieştile Scripturi. 

Cuvîntul „pînă cînd" înseamnă veşnicie, se spune în Dogmatica Simţului 
loan Damaschin. Si citind în scrierile dumnezeieştilor Părinţi, vedem tîlcuit că, 
atunci cînd auzim zicîndu-se în psalmul 109: „Şezi de-a dreapta Mea, pînă ce 
voi pune pe vrăjmaşii Tăi aşternut picioarelor Tale", să nu înţelegi că de la 
Judecată înainte, de cînd va zdrobi Hristos toată vrăjmăşia şi pe diavolul şi pe 
cei potrivnici, nu va mai şedea de-a dreapta Tatălui, spre a împăraţi cu El peste 
toate veacurile, deoarece ştim bine şi este scris, că împărăţia Lui nu va avea 
sfîrşit (Luca 1, 33). 

Sau cînd auzim de soţia lui David, Micol, fata lui Saul cea mai mică, se 
zice că n-a avut copii pînă în ziua morţii ei (11 Regi 6, 23). Înseamnă că a născut 
după ce a murit? Cîtă nebunie ar fi să crezi că a născut după ce a îngropat-o?! 
Deci a arătat veşnicia, că niciodată nu a mai născut. 

Sau despre corbul lui Noe, ce zice? Şi nu s-a mai întors corbul în corabia 
lui Noe pînă ce a secat apa de pe pămînt (Facere 8, 7). Dar s-a întors vreodată, 
sau o să se mai întoarcă? Nu! Porumbelul s-a întors a doua oară, dar corbul nu 
s-a mai întors! 

Deci cuvîntul „pînă cînd" înseamnă veşnicie! Aşa şi despre Maica 
Domnului. Cînd auzi că n-a cunoscut-o pe ea „pînă cînd", înseamnă că în vecii 
vecilor n-a cunoscut bărbat si n-a cunoscut-o nimeni. 

705. Maica Domnului a fost cea mai aproape de Mîntuitorul. Ea L-a 
purtat nouă luni în pîntece, L-a născut în iesle, L-a hrănit cu lapte un an de zile, 
L-a purtat în braţe şi de cîte ori nu L-a sărutat pe Acela Care a făcut cerul şi 
pămîntul? De cîte ori nu L-a mîngîiat, de cîte ori nu L-a îmbrăţişat, de cîte ori 

n-a plîns de bucurie, pentru că ea nu era numai o fecioară Preasfântă şi 
Preacurată, ci era şi proorocită. Ea ştia că Acela pe Care L-a născut în peşteră 
nu este numai om, ci este şi Dumnezeu, Ziditorul ei, Care a zămislit-o şi pe 
dînsa în pîntecele maicii sale. 

Gîndiţi-vă, cîtă bucurie era în inima ei cînd îşi dădea seama că ea poartă 
în braţe pe Acela Care ţine în palma Lui cerul şi pămîntul! 

7 06. De ce a trebuit să se logodească cu bărbat cea Preasfînta şi Preacurată 
Fecioară, dacă a născut de la Duhul Sfînt şi a fost cămară plină de toate darurile 
Sfîntului Duh? 

După cum arată dumnezeieştii Părinţi, Maica Domnului a fost logodită 
pentru două pricini. Prima, pentru că trebuia să fie minţit satana. Cu 700 de ani 
înainte de venirea Domnului, Proorocul Isaia, evanghelistul Vechiului Testament, 
a spus la capitolul 7, versetul 14: „lată, fecioara în pîntece va lua şi va naşte fiu şi 
vor chema numele lui Emanuel, ce se tîlcuieste: cu noi este Dumnezeu". 

Satana a înţeles, prin gura acestui prooroc, că o fecioară va zămisli în 
chip negrăit la plinirea vremii, prin lucrarea lui Dumnezeu, şi din ceasul acela a 
început să pîndească pe toate fecioarele cîte erau pe faţa pămîntului, să afle 
care din ele va naşte fără bărbat, ca să pună piedici planului mîntuirii neamului 
omenesc. Căci, dacă o afla poporul avînd în pîntece nefiind logodită, o ucidea 
cu pietre, după legea lui Moise. 

Dar satana s-a înşelat, că nu poate el niciodată să împiedice lucrarea lui 
Dumnezeu şi să întîrzie taina mîntuirii. Că zice dreptul Iov: El (Dumnezeu) 
destramă planurile celor vicleni... El prinde pe înţelepţi în isteţimea lor şi sfatul 
celor înşelători iese prost (Iov 5, 12-13). 

De aceea, Dumnezeu Şi-a arătat înţelepciunea şi prudenţa, cînd a dat 
logodnic Fecioarei, ca să creadă toată lumea si însuşi satana că este femeie ca 
toate femeile, şi el (satana) să nu bănuiască că ea este fecioara cea din veci 
aşteptată şi aleasă să nască pe Mesia. 

Iar a doua pricină a fost şi mai tainică. Sfîntul Grigorie Teologul şi Marele 
Vasile spun că s-a dat logodnic fecioarei, ca nu cumva satana, cunoscînd de la 
început taina mîntuirii, să nu intre în luptă cu Hristos. (Marele Vasile, Tîlcuire 
la psalmul 44 şi Sfîntul Grigorie Teologul, Cuvînt la Naşterea Domnului). 

Căci Hristos trebuia să pătimească, să fie batjocorit, ocărit, schingiuit, 
răstignit şi la urmă să fie omorît, şi satana ştia că noi prin rănile Lui ne vom 
vindeca. Toate acestea erau prezise de Isaia, care a zis: Dar El a luat asupra- Şi 
durerile noastre şi cu suferinţele noastre S-a împovărat... Şi prin rănile Lui noi 
toţi ne-am vindecat (Isaia 53, 4-5). 

Iată ce trebuia să pătimească El, conducătorul lumii, de la om! Şi dacă ar 
fi ştiut satana că această fecioară are să nască pe Hristos, nu avea oare să fugă 
departe de El? Ar fi luat lui Hristos orice prilej de a fi ocărit şi batjocorit şi 
omorît, ca să nu se plinească în felul acesta mîntuirea lumii, care trebuia să vină 
prin Cruce. 

Atunci satana n-avea să mai întărite pe evrei, pe farisei, pe cărturari. 
N-avea să-1 mai facă vînzător pe Iuda; nu apela la Pilat, nici la Irod, să-L 
prigonească. Dar de ce? Ca nu cumva să biruie Hristos şi să ne mîntuim noi! 
Dar aşa, necunoscînd taina, a început să-L prigonească chiar după botez, 
socotind că-i un drept sau un prooroc. 

Că auzi ce-I spune satana în muntele Carantaniei, căci nu ştia sigur cine 
este: „De eşti Tu Fiul lui Dumnezeu, zi ca pietrele acestea să se facă pîini" 
(Matei 4, 1). Iar altădată, cînd duhul necurat a strigat din îndrăcitul din ţinutul 
gherghesenilor: „Ce ai cu mine, Iisuse, Fiul lui Dumnezeu Celui Preaînalt?" 
(Luca 8, 28). 

A spus acestea, pentru că diavolul ştia Scriptura care zice: „Eu am zis: 
Dumnezei sunteţi şi toţi fii ai Celui Preaînalt" (Psalmul 81, 6). Deci, satana îl 
socotea pe Mîntuitorul ca pe un fiu al lui Dumnezeu după dar, asemeni proorocilor 
şi drepţilor către care a fost cuvîntul lui Dumnezeu (loan 10, 35), neştiind că 
este Fiul lui Dumnezeu după fiinţă, Cel care va prăda iadul şi va omorî moartea. 

Dar cu cîţi oameni nu se luptase el de atîtea mii de ani? Cu cîţi patriarhi, 
cu cîti drepţi, cu cîti făcători de minuni, care au înviat si morţii? El ştia că trebuia 
să vină proorocul prezis de Moise, dar nu ştia că va veni în persoana lui Hristos. 
Iată, deci, cele două pricini pentru care a pus Dumnezeu logodnic lîngă Preacurata 
Fecioară Măria. 

7 07. Preasfînta Fecioara Măria a fost împodobită de Dumnezeu cu toate 
darurile cele duhovniceşti. Insă darul cel mai mare care i-a fost ei pricină de 
slavă şi de cinste negrăită a fost darul smereniei. Fără de acest dar, toate celelalte 
daruri nu i-ar fi fost de nici un folos. 

70 8. Este o părere a unor teologi mari ai Bisericii Răsăritului că atîta 
valoare are Maica Domnului în cer şi pe pămînt, încît dacă, Doamne fereşte, 
Dumnezeu ar fi pierdut toate cele nouă cete de îngeri, toată lumea cea văzută şi 
nevăzută şi toate popoarele lumii, nu ar fi avut atîta scîrbă ca şi cînd ar fi 
pierdut-o pe Maica Domnului. 

7 09. Cîtă slavă are Maica Domnului! Auziţi ce spune în Acatistul Sfîntului 
Acoperămînt: „Bucură-te, acoperămîntul lumii, cel mai lat decît norul". Un nor 
poate să acopere un oraş, o ţară, dar Maica Domnului cu acoperămîntul şi cu 
mila ei acoperă toate popoarele lumii, că atîta putere a primit de la Mîntuitorul. 
Oricine şi oriunde o cheamă: în pădure, în pustie, la cîmp, în cetate, în casă, la 
închisoare, oriunde ar fi, ea aude, pentru că este pusă acoperitoare şi mijlocitoare 
a întregii lumi către Dumnezeu. 

710. Maica Domnului este comoara şi visteria tuturor darurilor Sfîntului 
Duh. 

711. Cine poate spune toate minunile Maicii Domnului? Nimeni nu le 
poate spune, pentru că sunt în tot pămîntul şi se lucrează cu fiecare suflet. De 
aceea, vă rog să aveţi toţi icoana Preasfintei Născătoarei de Dumnezeu şi pururea 
Fecioarei Măria în casă. Să vă siliţi cît mai mult să lăudaţi pe Dumnezeu şi, după 

Dumnezeu, pe Maica Domnului şi apoi pe sfinţii lui Dumnezeu, pentru că Maica 
Domnului este ocrotitoarea şi mijlocitoarea întregii lumi! 

712. Cînd unul se roagă şi celălalt nu se roagă, unul zideşte şi celălalt 
strică! Atît vă dau: după rugăciunile de dimineaţă să citiţi Acatistul Bunei-Vestiri 
cu căndeluţa aprinsă. O să vedeţi că Maica Domnului este grabnic ajutătoare! 

713. Cele mai multe biserici din lume, din toate ţările, sunt făcute în 
numele Maicii Domnului. Să aveţi mare credinţă si evlavie în rugăciunile ei! 

714. Să aveţi mare evlavie către Maica Domnului că fericită este casa si 
familia care are în casă icoana Maicii Domnului. In fiecare zi să citiţi acatistul si 
paraclisul ei. Dacă nu ar fi Maica Domnului în ceruri, lumea asta s-ar fi pierdut 
de două mii de ani. Ea pururea stă în genunchi şi se roagă Preasfintei Treimi. 

MAMA 

715. Nimeni n-are drept mai mare asupra copilului pe faţa pămîntului 
decît mama! Nici măcar tata. 

716. Mama, care-i cea mai de jertfă la creşterea copiilor, are cea mai 
mare trecere la Dumnezeu. Fiindcă mama este aceea care suferă, săraca. 

717. Aşa a făcut-o Dumnezeu pe mama, ca să se poată creşte generaţiile 
lumii întregi. 

718. O inimă de mamă adevărată, nimeni n-o poate preţui, cît este de 
scumpă. 

7 19.0 adevărată mamă creştină trebuie să fie gata întotdeauna de jertfa 
totală la naştere, adică de moarte. 

72 0. O mamă bună este ca o cloşcă, care, ati văzut, chiar dacă are 30 
de pui, şi numai unul dacă i-1 iei, îţi sare în cap. De ce? Este tot al ei. Aşa face 
si o mamă bună! 

Ea cînd pune mîna pe varga şi loveşte copilul, mai tare o doare pe dînsa 
decît pe copil. Ea îl loveşte cu atîta milă! Şi, ca să nu se facă rău, îl bate cu 
vărguţa. Şi nu-1 bate din ură, ci din dragoste îl bate, ca să se facă bun. 

Este un proverb creştinesc: „Unde dă mama, creşte!" Ea din dragoste 
ceartă pe copii şi foarte mult îi iubeşte. Uneori se mînie, se face că-i ocărăşte, 
pune mîna pe varga, în tot chipul, ca să-i facă buni. Ceartă şi pe cei buni şi pe 
cei răi, dar în vreme de primejdie uită toate. Care este adevărată mamă, îşi 
pune sufletul pentru toţi. 

Şi dacă ar avea unul beţiv, rău, înjurător şi n-o ascultă, Doamne fereşte, 
dacă l-ar vedea că a intrat în apă şi se îneacă, sau în foc, sare după dînsul! 
Moare odată cu dînsul ca să-1 scoată. Nu mai ţine minte că a supărat-o. Uită 
toate, uită că a necăjit-o. Moare pentru dînsul. Cînd strigă: „Mamă, nu mă lăsa" 
ea uită totul. Pentru ce ? Că-i mamă adevărată, iar copilul este rupt din inima ei 
şi nu poate să-1 lase, cînd îl vede în necaz. 

721. Cît veţi trăi voi, să iubiţi pe mama, s-o ajutaţi la bătrîneţe, la boală, 
la chin, că mare binecuvîntare primiţi de la Dumnezeu. 

METANIILE 

1 22 . Părinte, ce reprezintă metaniile pe care le avem drept canon? 

Cîtă frumuseţe şi cîtă armonie este între cele patru stihii ale pămîntului: 
apă, aer, pămînt şi foc; cele patru zidiri lucrează între ele unite şi amestecate şi 
neamestecate. Două sunt grele si două uşoare. 

In om se văd aceste patru stihii, cînd face metanii: două stihii îl trag în jos, 
către pămînt; şi două îl ridică în sus, către Dumnezeu. Focul şi aerul îl ridică; 
pămîntul şi apa mereu îl trag în jos. Omul este sîmburele universului. Grecii au 
zis că omul este o lume mică în cea mare, adică microcosmos în macrocosmos, 
iar Sfîntul Grigorie Bogoslovul a zis invers: lume mare în cea mică, macrocosmos 
în microcosmos. Omul, cînd se închină cu toată inima lui Dumnezeu si cu toate 
puterile sufleteşti ale lui şi cu cele fireşti, aduce mereu lui Dumnezeu cerul şi 
pămîntul, pe care le conţine el într-însul. 

723. In ce perioadă nu se fac metanii? 

Cînd ai intrat în biserică, întîi faci trei închinăciuni în mijlocul bisericii; la 
iconostas faci două metanii, săruţi icoana de pe iconostas şi mai faci o metanie. 
Tot aşa faci şi la Maica Domnului din mijlocul bisericii. Acestea nu-s oprite 
niciodată. Nici în ziua de Paşti. 

După tipic, nu se fac metanii de vineri seara de la Vecernie, pînă Duminică 
seara la Vecernie, în cinstea învierii Domnului. Nu se fac metanii în cele 12 
praznice împărăteşti, şi de la Paşti, pînă la Duminica Mare. Insă în locul lor se 
fac închinăciuni. Închinăciunile nu-s oprite tot anul. Se fac două închinăciuni 
pentru o metanie. Cine are canon de la duhovnic, să-şi facă metaniile acasă, 
oricînd, că-i sub canon. 

MILENARISTII 

724. Nicăieri nu ni se spune că o zi din Biblie este egală cu o mie de ani, 
ci numai că înaintea lui Dumnezeu nu există timp şi că timpul pentru El nu 
contează ca durată, o zi înaintea Lui fiind ca o mie de ani si o mie de ani ca o 
zi (11 Petru 3, 8) sau chiar numai ca o strajă de noapte (3 ore). 

De aici însă, nu urmează că cifrele care reprezintă în Sfînta Scriptură un 
număr de zile să le socotim de ani, căci tot aşa le-am putea socoti atunci şi pe 
cele ce reprezintă mii de ani sau chiar în străji; şi iarăşi, atuncea am putea zice 
cu acelaşi drept că şi cei o mie de ani ai mileniului însemnează o zi. Iar în cazul 
acesta, ce mai rămîne din socoteala voastră? Toate calculele voastre au fost 
dezminţite de însuşi adevărul lucrurilor. 

MILOSTENIA 

7 2 5. De cîte feluri este milostenia creştină? 

Milostenia creştină este de două feluri: trupească, adică materială şi 
sufletească, adică duhovnicească. Ambele milostenii izvorăsc din dragostea de 
Dumnezeu şi de aproapele. 

72 6. Care sunt faptele milosteniei trupeşti cele mai mari? 

Sunt cele arătate de Mîntuitorul la Evanghelia Judecăţii de Apoi 
(Matei 25, 4-45), şi anume: să hrănim pe cel flămînd, să adăpăm pe cel însetat, 
să îmbrăcăm pe cel gol, să cercetăm pe cel bolnav şi întemniţat, să odihnim pe 
cel străin si care este în necaz. 

7 27. Care sunt faptele milosteniei sufleteşti? 

Să întoarcem la dreapta credinţă pe cei necredincioşi şi eretici; să întoarcem 
la pocăinţă pe cei păcătoşi şi înstrăinaţi de Dumnezeu; să învăţăm cele bune pe 
cei neştiutori; să mîngîiem şi să sfătuim pe cei deznădăjduiţi, pe cei întristaţi şi 
bolnavi; să ne rugăm pentru aproapele nostru, adică pentru tot omul care este 
în nevoi (Filipeni 1, 19; Coloseni 4, 3; lacov 5, 16); să iertăm din inimă pe cei 
ce ne greşesc şi să nu ne răzbunăm pe ei (Matei 5, 44-48; 18, 22). 

72 8. Cum poate face milostenie săracul care nu are ce să dea 
milostenie? 

Dacă cineva este aşa de sărac că nu are nimic să dea milostenie celui lipsit, 
unul ca acela este scutit de milostenia cea trupească, „că dacă nu avem, nu ni se 
cere" zice Sfîntul Isaac Şirul. Insă milostenie duhovnicească oricine poate şi este 
dator să facă cu aproapele. Adică să se roage pentru cei în suferinţă, să-i îndemne 
la biserică, să le dea un pahar cu apă, să le spună un cuvînt de mîngîiere. 

7 29. Cînd nu poţi face milostenie multă - vorbim de credincioşii de la 
ţară -, să-ţi pară rău că n-ai făcut, şi acea părere te ridică exact la măsura celui 
ce a făcut mari milostenii. La toată fapta bună, dacă se smereşte inima se 
împlineşte cuvîntul: inima înfrîntă şi smerită, Dumnezeu nu o va urgisi. 

7 30. Cît de mic dar ai dat, dacă dai cu smerenie şi cu părere de rău că nu 
poţi face mai mult, aceea este adevărata milostenie. 

731. Vine dăunăzi o mătuşă năcăjită. Mă uitam, măi, cum i-aduce 
Dumnezeu! Ea, săraca, zice: 

- Aş pune 40 de Liturghii, dar n-am bani de drum! Vă dau un şerveţel! 
Numai cu atît a venit, cu un şerveţel. 

Ştii cît m-a costat pe mine ăsta? Şi i-am zis: 

- Mamă, lasă că-ţi pun eu slujbe! 

l-am pus de trei ori cîte 40 de Liturghii pentru şerveţelul acela. 

- Mai dau 15 lei! A zis bătrîna. 

- Vai de mine! Noi n-am venit aici la mănăstire să ne îmbogăţim! Noi am 
venit să ne plîngem păcatele. 

- Dar nu-i primit dacă nu dau bani, Părinte! 

- Este primit. Iţi spun eu! 

De aceea, eu nu mă supăr cînd aduce cineva puţin. Pentru că Domnul nu 
se uită la darurile noastre... Se uită la voinţa cu care se aduce darul. 

7 32. Ca preot, să nu îngreunezi omul, să facă milostenie de silă. „Că 
pe dătătorul de bunăvoie îl iubeşte Dumnezeu". Dacă o să vadă credincioşii 
că preotul face el mai întîi milostenie, vor face şi ei. Măcar c-o faci din făţărnicie 

acea milostenie, nu te teme, că te va ierta Dumnezeu, că vrei să dai pildă 
bună tuturor. „Mai bine să faci - după cum spune Sfintul loan Scărarul -, de 
făţărnicie o faptă bună, decît să n-o faci deloc". Că pe urmă vine şi smerenie 
în inimă! 

7 33. Poţi să dai canon la oameni să facă milostenie. Dar nu la cei care 
sunt bogaţi. Că ei au buzunarele doldora, vin şi-ţi pun un teanc de bani pe 
masă şi zic: „Gata! M-am mîntuit". Dar împărăţia lui Dumnezeu nu se cumpără 
cu bani! Să le dai să postească, să facă metanii, să privegheze. Că atunci se 
ostenesc şi au plată de la Dumnezeu. Milostenie îi dai să facă la unul mai 
sărac. Că el ca să facă rost de bani trebuie să se ostenească, şi aşa are plată 
de la Dumnezeu. 

734. In iad sunt şi preoţi, şi călugări, şi fecioare, şi împăraţi... Numai 
smeriţi si milostivi nu sunt în iad! 

7 3 5. Să facem milă, ca să aflăm milă. 

7 36. Pe călugării care adună bani şi averi, numai milostenia îi poate 
izbăvi de osînda lui Dumnezeu. 

737. Să ne amintim de Părintele Vichentie Mălău, mare duhovnic la 
Secu şi Agapia. Cînd venea cîte un sărac la chilia lui şi nu mai avea ce să-i dea, 
se ducea pe la părinţi sau maici şi le zicea: „Vă rog, împrumutaţi-mă cu o sută 
de lei, că a venit Hristos la mine şi nu am ce să-i dau!". Aşa făceau părinţii 
noştri. Asa să facem si noi! Săracii sunt mîntuirea noastră. 

7 38. Dacă cineva este milostiv, fără vreun scop rău, unul ca acela are 
dragoste de Dumnezeu şi de aproapele şi prin aceasta el împlineşte toată Legea, 
deoarece „dragostea este împlinirea legii şi legătura desăvîrşirii" (Romani 13, 8-10: 
Coloseni 3, 14). 

7 39. Nu este de ajuns pentru mîntuire numai milostenia. Că nu numai 
porunca milosteniei trebuie împlinită, ci şi toate celelalte fapte bune şi porunci 
ale lui Dumnezeu. 

740. Iţi zice conştiinţa: „Măi omule, a întins mîna un om necăjit. Dă-i 
ceva!". Şi tu poate ai ceva să-i dai, cît de puţin; dar iubirea de sine zice: „Să dau 
bani la toţi golanii? Să se ducă să muncească!". Si nu-i dai nimic. Aceasta este 
bucuria dracilor! Trebuie măcar cîte puţin să-1 mîngîi, să-i dai, că Evanghelia 
spune: „Cine cere de la tine, dă-i". Dar tu, cu iubirea de sine, zici: „Lasă, că am 
copii, am femeie, am eu cui da!". Şi nu-i dai. 

7 4 1 . Călugărul este dator să facă milostenie? 

Cum să nu! Orice călugăr este dator să facă milostenie la săraci, din tot 
ce are: îmbrăcăminte, bani, alimente. Chiar şi cel ce trăieşte în pustie este dator 
să deschidă uşa săracului, să-i dea pesmeţi de mîncare sau măcar un pahar de 
apă. Numai celui ce trăieşte cu totul izolat în adîncul munţilor si este cu desăvîrsire 
lipsit de cele pămînteşti nu i se cere milostenie. Nu auzim ce spune Sfintul Isaac 
Şirul? „Călugărul care nu face milostenie, este ca un pom blestemat şi fără 
roade!". 

Dar mai ales călugărul de azi, care are salariu şi de toate! Să facă milă cu 
banii, numai să nu-i strîngă, că se aruncă în prăpastia pierzării. Vai de călugărul 
care strînge bani şi nu-i împarte la săraci, că îşi adună lui mare osîndă. 

742. Călugării din obşte, care într-adevăr sunt călugări şi păzesc cu 
sfinţenie votul sărăciei, fiind săraci de cele pămînteşti, nu sunt datori să facă 
milostenie materială. Ei ajută lumea mai ales cu sfînta rugăciune şi cu exemplul 
vieţii lor. Mănăstirile, însă, întotdeauna au făcut milostenie la cei săraci si nevoiaşi. 
La trapeza fiecărei mănăstiri, ca: Neamţ, Secu, Sihăstria, exista o masă pentru 
săraci, numită „masa calicilor", unde mîncau zilnic zeci de săraci din Pipirig, 
călători, închinători şi bolnavi. Oricine venea, primea mîncare şi cazare gratuit 
timp de trei zile. Aceasta este milostenia călugărilor, după Sfinţii Părinţi! Ea se 
face de obşte, în numele tuturor, de aceea toţi au parte de ea. Iar dacă cineva 
din călugări are ceva de prisos, el trebuie să dea tot ce are în plus la iconom, ca 
acesta să împartă milostenia, iar nu călugărul. 

74 3. Mi-amintesc că odată a venit la stareţul nostru, Protosinghelul 
loanichie Moroi, un om sărac cu o casă de copii, să ceară ajutor. Stareţul 1-a 
întrebat: „Frate, ai vacă cu lapte?". „Nu, Părinte, i-a răspuns el, cu ce s-o 
cumpăr?". Atunci stareţul s-a sfătuit cu părinţii din consiliu şi i-a donat acelui 
sărac o vacă cu lapte care fătase de două săptămîni. 

Stareţul nostru asa ne zicea: „Lasă, să mă duc eu în iad, că adun bani 
pentru obşte, decît să vă duceţi voi!", şi nu ne lăsa să avem bani la chilie. 
„Călugărul care are avere deosebită, este al doilea luda, spunea bătrînul, este 
fur si tîlhar, că fură din avutul obstei si duce la neamurile sale". 

744. Precum sufletul este mai presus de trup, tot pe atît şi milostenia 
sufletească este mai presus decît cea trupească. 

745. De la călugării cei săraci şi cei ce petrec în supunere şi ascultare, 
precum şi de la cei ce se liniştesc prin pustii, Dumnezeu nu cere milostenie sau 
primire de străini sau sprijinire de bolnavi sau de a cerceta pe cei ce sunt în 
temniţă, căci aceste bunătăţi mai cu osebire le cere Dumnezeu de la oamenii 
cei mireni. Iar nouă, monahilor, mai mult ni se cere de la Dumnezeu să facem 
milostenia cea sufletească, adică să ne rugăm pentru toţi oamenii, să iertăm pe 
toţi ce ne greşesc, să sfătuim bine pe cei care ne cer sfatul, să răbdăm necazuri 
din partea altora şi să purtăm în toată vremea în minte şi inimă deopotrivă 
dragostea faţă de toţi. 

746. Să nu plece nimeni de la voi nemiluit, mamă! N-ai un ban, dă-i un 
cartof, un colţ de pîine, o batistă, dă-i ceva cît de puţin. Dacă dai puţin, dar îţi 
pare rău că nu dai mai mult, ca fulgerul ajunge la Dumnezeu milostenia ta. De 
ce? S-au întîlnit două mari virtuţi: milostenia cu smerenia. 

MINTEA 

74 7. Mintea şi inima sunt două părţi domnitoare ale fiinţei omeneşti, 
cele mai fine si mai uşor de abătut de la rău, si, totodată, sunt cele care mişcă 



157 

spre păcat şi pe celelalte părţi şi mădulare mai grosolane şi mai greu de abătut 
ale trupului; căci mai întîi se mişcă spre păcat părţile mai fine şi apoi cele mai 
mari şi mai grosolane. De aceea, curăţindu-se cele dintîi, se curăţă întreaga 
fire omenească de patimi, făcîndu-se astfel mai lesnicioasă să primească harul 
şi lucrarea lui Dumnezeu mai presus de fire. Calea aceasta curăţă firea, mai 
repede decît oricare, deoarece are ca lucrare şi îndeletnicire porunca cea mai 
mare, sobornicească şi mai cuprinzătoare decît toate celelalte, aceea de a iubi 
omul pe Dumnezeu din tot sufletul său, din toată inima sa, din toată virtutea 
sa şi din tot cugetul său. Mai ales pentru împlinirea acestei porunci, dar şi 
pentru celelalte, i se dă omului darul cel mai presus de fire al lui Dumnezeu. 
Sfîntul Pilotei Sinaitul, în precuvîntarea ce o face la cele 40 de capete ale sale 
din Filocalie, zice: „Cu păzirea inimii se păzesc împreună şi dumnezeieştile 
porunci ale lui Hristos" (Filocalia, voi. 4). 

748. îndată ce vom vedea că se înmulţesc cugetele viclene şi pătimaşe în 
mintea şi inima noastră, să aruncăm în mijlocul lor numele Domnului nostru 
lisus Hristos şi îndată se vor împrăştia ca fumul în aer, după cum şi experienţa 
ne învaţă. 

7 49. Mintea fiind răpită de dumnezeiescul dar, măcar că se face mai 
presus de firea sa, nu se tulbură, nici suferă vreo schimbare spre mai rău, aşa 
cum pătimesc proorocii cei mincinoşi, vrăjbitorii şi cei ce se împletesc cu demonii, 
ci rămîne curată şi netulburată, schimbîndu-se în mai bine şi mai presus de fire, 
aflîndu-se întru uimire si mirare. 

După mărturia Sfîntului şi dumnezeiescului Părinte Grigorie Palama şi 
după mărturiile tuturor Sfinţilor Părinţi numiţi trezvitori, de nu se va învrednici 
cineva de luminarea cea din inimă (care se numeşte şi ipostatică, pentru că ea 
rămîne în suflet după deprindere şi nu se formează din înţelegere), mintea nu 
poate fi răpită către Dumnezeu, fiindcă mintea, fiind povăţuită de luminarea 
care se înmulţeşte în inimă şi se revarsă, după cum zice losif Calotheti, se urcă 
sau se ridică spre dumnezeieştile descoperiri ale puterii lui Dumnezeu, ale 
înţelepciunii şi bunătăţii Lui, şi este răpită către însuşirile cele pururea vieţuitoare 
si fireşti ale lui Dumnezeu, cele mai înainte de facerea zidirii si cele ce vor să fie 
şi alte lucruri tainice şi negrăite, pe care va voi Duhul Sfînt să le descopere 
minţii şi sunt după curăţia ei. 

75 0. Sfîntul Grigore Sinaitul spune că mintea creştinului trebuie să aibă 
nouă lucrări duhovniceşti, şi anume: contemplarea la Persoanele Preasfintei Treimi 
şi la toate puterile cereşti; contemplarea la întruparea Mîntuitorului nostru lisus 
Hristos pentru mîntuirea lumii; contemplarea naturală în duh, adică cugetarea la 
raţiunile lucrurilor create de Dumnezeu, la frumuseţea creaţiei, la scopul pentru 
care au fost create, la armonia creaţiei, a universului si ridicarea mintii de la cele 
văzute la cele nevăzute; de la frumuseţea celor de jos, la frumuseţea dumnezeiască 
a celor de sus; de la cele trecătoare la cele gîndite şi veşnice, urcînd de la cele 
pămînteşti la cele dumnezeieşti ca pe o scară duhovnicească. 

A patra lucrare a minţii este cugetarea la moarte; apoi cugetarea la muncile 
iadului, unde se chinuiesc cei păcătoşi; cugetarea la fericirea raiului; cugetarea 
la Împărăţia cerurilor, după Judecata viitoare, şi a noua lucrare a minţii, cugetarea 
la frica de Dumnezeu şi la păcatele noastre, ca niciodată să nu mai greşim. 

7 51. Care sunt mişcările duhovniceşti ale minţii? 

Mintea creştinului are trei mişcări, după Sfintul Maxim Mărturisitorul: 
Mişcarea dreaptă, cînd cugetă numai la Sfinta Scriptură, la minunile Domnului, 
la cele cereşti. In această mişcare a minţii poate intra şi ispita diavolului pentru 
a-1 înşela pe om. 

A doua este mişcarea în zig-zag, cînd omul cugetă şi la Sfinta Scriptură şi 
la lumea văzută a zidirilor, la creaţie. Şi aici poate intra ispita diavolului, cînd 
cugetă prea mult. 

A treia mişcare a minţii se numeşte ocolitoare sau în spirală, cînd omul se 
coboară cu mintea în inima sa, precum melcul în casa sa şi mirele şi mireasa în 
cămară, şi de aici, din inimă, unde nu mai poate intra ispita diavolului, mintea se 
înaltă spre Hristos. Marii noştri sfinţi si cuviosi întotdeauna îsi aveau mintea în 
inimă şi de aici, din adîncul inimii, se rugau, vorbeau cu mirele Hristos şi dădeau 
război diavolului. Despre aceasta spune şi Mîntuitorul, zicînd: „Iar tu cînd te rogi, 
intră în cămara ta şi încuind uşa ta, roagă-te Tatălui tău..." (Matei 6, 6). 

Aceasta este cea mai înaltă si mai folositoare mişcare a mintii, să o coborîm 
în inimă şi de aici să ne înălţăm să vorbim cu Hristos, să plîngem pentru păcatele 
noastre si să dăm război diavolului. Dar nu toate cele trei mişcări le putem folosi 
la fel. 

7 52. Mulţi dintre oamenii care au mintea slabă si neiscusită cad uşor în 
prăpastia părerii lor; atunci încep să le arate vedenii şi vise, care par adevărate, 
spre a-i înşela şi a-i face să se gîndească înalt despre sine, cum că s-au învrednicit 
de mari daruri de la Dumnezeu, deoarece ei au devenit oameni cu vedenii si 
vise, prin care li se descoperă cele viitoare. 

Despre acestea ne învaţă şi dumnezeiescul Părinte Ioan Scărarul, care 
zice: „Dracii slavei deşarte, pe cei slabi la minte, îi fac prooroci în vedenii şi 
vise" (Scara). 

MINUNILE 

753. Adevăratele minuni nu sunt decît de la Dumnezeu, iar minuni false 
şi mincinoase sunt de multe feluri şi chipuri, care s-au făcut şi se fac de către 
oamenii cei fermecători şi răi, spre a lor veşnică osîndă şi pieire. 

754. Minunile cele adevărate se deosebesc de cele mincinoase printr-o 
seamă de condiţii, dintre care sunt: 

1. Să fie vrednice de numele lui Dumnezeu şi să fie cuprinse în Sfînta 
Scriptură şi în Sfînta Tradiţie; 

2. Să se producă cu mijloacele cu care s-au produs minunile Mîntuitorului 
si ale Sfinţilor Lui; 

3. Să nu se tăgăduiască unele pe altele şi să nu se opună unele altora; 

4. Să nu se contrazică cu Sfînta Scriptură sau cu Sfînta Tradiţie; 

5. Să se urmărească mîntuirea sufletului omenesc; 

6. Să aducă folos şi spor vieţii sufleteşti, nu morţii şi păcatului; 

7. Săvîrsitorul minunii să grăiască numai adevărul, să ducă o viată fără de 
pată şi să nu urmărească interese personale cu scopuri egoiste; 

8. Să îndrepte moravurile la cei ce văd minunea; 

9. Să poarte în ele siguranţa şi puterea duhului lui Dumnezeu; 

10. Să dovedească lucrarea proniei lui Dumnezeu (învăţătură de 
Credinţă Ortodoxă, Bucureşti, 1952). 

Toate minunile cele adevărate se pot face numai în numele lui lisus Hristos 
şi prin Biserica lui Hristos, căci Biserica, după mărturia marelui Apostol Pavel, 
este: „Stîlp şi temelie a adevărului" (1 Timotei 3, 15). Ea ţine canonul neclătinat 
al adevărului (Sfîntul Irineu, Contra tuturor ereziilor). „Unde este Biserica, 
zice Sfîntul Irineu, acolo este duhul lui Dumnezeu, acolo este Biserica cu tot 
Harul, iar Duhul este adevărul" (1 Timotei 3, 15). 

7 5 5. Suntem datori să ne rugăm lui Dumnezeu să ne ajute cu Harul Său 
să putem scoate şi izgoni demonii din noi şi nu din alţii! Şi iarăşi suntem datori 
să ne rugăm stăruitor si cu evlavie si cu umilinţă Preabunului Dumnezeu, să ne 
ajute să înviem prin pocăinţă adevărată sufletul nostru cel mort prin păcate şi să 
nu ne îndîrjim cu drăcească obrăznicie a cere lui Dumnezeu darul de a învia 
morţii si de a face minuni. 

MINUTUL CEL DIN URMĂ AL VIEŢII 

75 6. Ceasul şi minutul cel mai de pe urmă, fiind la sfîrşitul vieţii noastre, 
sunt mai preţioase decît toată viaţa pe care am trăit-o pe pămînt, oricît de lungă 
ar fi fost. Pentru a ne da seama mai bine de acest lucru trebuie să cugetăm că, 
pentru minutul cel mai de pe urmă al vieţii noastre, Tatăl nostru Cel din ceruri 
a trimis pe Unul-Născut Fiul Său. Pentru acest minut Fiul lui Dumnezeu S-a 
născut prunc în peşteră, S-a culcat în iesle şi a suferit pentru noi Cruce şi 
moarte de ocară. 

Pentru acest minut s-a scris Sfînta Evanghelie şi s-a propovăduit în lume, 
ca să găsim în ea învăţătură cum să ne pregătim şi să trăim creştineşte, păzind 
poruncile lui Dumnezeu. Pentru acest minut ni s-au dat toate darurile Sfîntului 
Duh prin cele şapte Sfinte Taine, ca mijloace sfinţitoare, cele zece porunci, cele 
nouă porunci ale Bisericii şi chemarea vieţii călugăreşti. 

Pentru acest din urmă ceas al vieţii noastre, atîtia cuviosi au fugit în 
pustie, au vieţuit în peşteri şi în crăpăturile pămîntului şi s-au nevoit pînă la 
moarte cu mari lupte şi osteneli duhovniceşti. Pentru acest minut de mare preţ 
atîtea milioane de mucenici au suferit chinuri si moarte defăimînd viata de aici 
spre a cîşiga viaţa de veci şi spre a se încununa de Hristos Mîntuitorul nostru 
pentru răbdarea lor pînă la sfîrşit. 

Deci, ştiind că de ceasul din urmă a vieţii atîrnă mîntuirea sufletului nostru, 
totdeauna trebuie să priveghem aducîndu-ne aminte de cele scrise: „In ce te vei 
afla întru acela te voi judeca" (Ecclesiast 11). 

7 57. Să nu uităm că si vrăjmaşul mîntuirii neamului omenesc ştie mai bine 
decît noi cît de mare preţ are acest minut al vieţii omului pentru mîntuirea sau 
osînda lui. De aceea, în ceasul cel mai de pe urmă al vieţii noastre, diavolul aduce 
cele mai groaznice şi mai grele ispite şi asupriri asupra sufletului nostru, pentru a-1 
pierde şi a-1 despărţi de Bunul Dumnezeu, Ziditorul şi Mîntuitorul nostru. 

7 5 8. Sfinţii Părinţi spun că cele mai grele atacuri şi asupriri pe care le 
aduce diavolul în vremea morţii asupra robilor lui Dumnezeu sunt în număr de 
patru, şi anume: 

Primul atac este împotriva credinţei noastre. Diavolul, văzînd că omul 
este slăbit, începe să-i semene în minte gînduri şi îndoieli asupra dreptei credinţe 
în Bunul Dumnezeu. 

Al doilea atac în vremea morţii îl dă diavolul împotriva nădejdii. Cu această 
asuprire se sileşte diavolul să ne supună, cu frica ce o pune în noi prin amintirea 
păcatelor noastre, vrînd să ne arunce în groapa deznădejdii. 

Al treilea fel de asuprire adusă de către diavol în vremea morţii este atacul 
slavei deşarte si al încrederii ce o ai în tine si în lucrurile tale că te vor mîntui. De 
aceea, niciodată, dar mai ales în ultimul ceas al vieţii tale, nu-ti lăsa mintea să se 
abată nici la cea mai mică plăcere de sine şi de lucrurile tale, chiar de ai fi lucrat 
toate virtuţile sfinţilor. Plăcerea ta să fie numai în a nădăjdui în Bunul Dumnezeu, 
în mila Lui, iar nu în lucrurile vieţii pe pămînt. 

Totdeauna să fii defăimat în ochii tăi pînă la ultima suflare şi cînd vei 
descoperi vreun lucru bun făcut de tine să recunoşti că numai Bunul Dumnezeu 
1-a făcut şi nu tu. Să nădăjduieşti în ajutorul lui Dumnezeu, dar să nu aştepţi a-1 
lua drept răsplată pentru multele şi grelele războaie purtate, în care ai biruit. 
Rămîi totdeauna într-o sfinta frică, mărturisind că toate prevederile, grijile, 
ostenelile şi nevoinţele pe care le-ai avut ar fi fost zadarnice, dacă Bunul 
Dumnezeu nu le-ar fi adunat laolaltă şi nu le-ar fi pus sub aripile Sale. Să ai 
toată nădejdea numai în acest sprijin. Urmînd aceste sfaturi, vrăjmaşii nu se vor 
putea întări în ceasul morţii tale şi ţi se va deschide calea să treci cu bucurie de 
la acest pămînt la Ierusalimul cel ceresc, la dulcea ta patrie. 

A patra asuprire grea adusă de diavolul în vremea morţii este cea a 
nălucirilor şi a închipuirilor. 

In toată vremea vieţii noastre vrăjmaşul cel viclean nu prea se osteneşte 
să ne dea război cu nălucirile sale, însă în vremea sfirsitului vieţii cu mare tărie 
le aduce, vrînd să ne amăgească cu mincinoasele lui arătări, cu vedenii şi cu 
prefaceri în îngeri de lumină. 

In fata acestora, fratele meu, să rămîi tare, recunoscînd nimicnicia si 
neputinţa ta. Cînd vei vedea că vine cu năluciri, atunci, cu mult curaj şi cu inimă 
îndrăzneaţă, să zici: „Schimbă-te, ticălosule, în întunericul tău, căci mie nu-mi 

trebuiesc vedeniile tale. Eu nu am nevoie decît de îndurarea Domnului si de 
mijlocirea rugăciunilor Preasfintei Sale Maici şi pururea Fecioarei Măria şi a 
tuturor sfinţilor Săi". 

Chiar dacă vei cunoaşte că aceste semne sunt adevărate, totuşi, să fugi 
totdeauna de ele şi, pe cît poţi, alungă-le departe de tine. Nu te teme, că nu 
se supără Bunul Dumnezeu de această întoarcere a ta, dacă aceste vedenii ar 
fi de la El. Ştie El să ţi le cureţe şi nu-I va părea rău dacă nu le primeşti, fiindcă 
Cel ce a dat har celor smeriţi nu-1 ia de la ei pentru tot ceea ce fac din 
smerenie. 

Aceste patru asupriri sau războaie sunt cele mai obişnuite arme pe care le 
foloseşte vrăjmaşul împotriva noastră în ceasul cel din urmă al vieţii. Diavolii 
mai au obiceiul să atace pe fiecare la sfîrşit şi după unele înclinări şi patimi, care 
i-au biruit mai mult în viată. 

MIRENII 

7 59. Să fii încredinţat că mirenii care fac milostenie şi alte fapte bune, 
chiar de ar face minuni şi ar vorbi cu îngerii, tot nu pot ajunge la înălţimea 
călugărului ce duce o viaţă de linişte, de ascultare şi de sărăcie pentru dragostea 
lui Hristos. 

Mirenii aduc jertfă lui Dumnezeu, hrană trupească: haine, bani şi alte 
lucruri pe care le dau bisericilor sau săracilor, pe cînd adevăraţii monahi aduc lui 
Dumnezeu jertfe de laudă din gurile lor, în toată vremea. Şi această jerfă de 
laudă o cere Dumnezeu de la noi mai mult decît jertfele cele trupeşti. 

Dar şi mai mult decît atîta, monahii, prin lepădarea de sine şi prin lepădarea 
de voile lor se aduc pe sine jertfă întreagă cu toată fiinţa lor, adică trupul şi cu 
sufletul lor, în slujba lui Dumnezeu, silindu-se de bunăvoie să ducă Crucea lui 
Hristos şi să-1 urmeze Lui, precum ne-a învăţat Domnul (Matei 16, 24). 

7 60. Mirenii, cei din lume, chiar dacă ar face minuni cu faptele lor cele 
bune şi chiar de ar fi vrednici să vadă îngeri, tot nu vor putea să ajungă vreodată 
la măsura călugărilor celor săraci şi care petrec în supunere şi ascultare, precum 
nici la măsura celor ce se liniştesc în pustie. 

MISIONARII, MISIONARISMUL 

7 61. Ce pregătire trebuie să aibă un misionar creştin ca să poată 
predica în biserică? 

In primul rînd, trebuie să fie acreditat de Biserică pentru a răspîndi 
cunoştinţele sale si celorlalţi. El trebuie să aibă, pe lîngă însuşirea învăţăturii de 
credinţă, şi unele însuşiri care dau chipul ideal al adevărului misionar laic, adică: 

1. Credinţa riguroasă ortodoxă, luminată, fermă, trează şi activă; 

2. Adevărata sensibilitate pentru comuniunea frăţească întru mîntuire; 

3. Zel si stăruinţă statornică si neînfrîntă; 

4. Optimism sănătos şi senin. 

Numai creştinul împodobit cu un buchet de astfel de însuşiri poate fi un 
adevărat misionar ortodox. Zel misionar poate avea numai acela care înţelege 
şi preţuieşte valoarea bunurilor cereşti şi îşi dă seama, totodată, cît de mult 
trebuie compătimit cel care nu are aceste bunuri. Cine nu însetează după viaţa 
în Dumnezeu, acela nu poate fi aprins de zelul de a mijloci şi altora această 
viaţă (cf Dr. Corneliu Sîrbu). 

7 62. Prima normă a misionarismului laic este apărarea dogmelor dreptei 
credinţe ortodoxe, deoarece dogmele sunt izvorul din care se nasc canoanele 
sau normele ce rînduiesc şi reglementează viaţa Bisericii, ca organism social 
(cf. Valerian Şesan, Curs de Drept Bisericesc Universal, ediţie îngrijită de 
Dr. Milan Şesan, Cernăuţi, 1942). A doua normă de care trebuie să ţină seama 
misionarismul laic este aceea că el trebuie întotdeauna să fie subordonat ierarhiei, 
iar conducerea lui să-i aparţină ierarhiei. Misionarismul laic numai atunci este 
puternic şi bine orientat, dacă acţionează din însărcinarea, trimiterea şi sub 
supravegherea ierarhiei. 

1 6 3 . De ce Biserica Ortodoxă nu se prea implică în misionarism, ca 
să facă cunoscută dogma ortodoxă în alte părţi, cum fac catolicii şi celelalte 
confesiuni? 

Biserica Ortodoxă trăieşte! Cea mai mare învăţătură este trăirea. Eu am 
la spovedanie popor de la ţară. Ţin tradiţia sfântă cum au învăţat-o de la părinţii 
lor. Datorită poporului se ţine mai tare Ortodoxia la noi. 

7 64. în Biserica Ortodoxă poziţia şi funcţia misionarismului mirean în 
viata si dezvoltarea Bisericii se fundamentează si se lămureşte deplin în baza celor 
două teze doctrinale: preoţia generală şi Biserica - Trupul tainic al Domnului. 
Preoţia generală a creştinilor laici se întemeiază pe sfînta Taină a mirungerii 
(1 Petru 2, 5; 1 Corinteni 12, 13; 12, 27; Galateni 3, 28). Căci spune Sfintul 
Apostol Petru către „cei împrăştiaţi printre străini", numindu-i preoţie sfînta: „Iar 
voi sunteţi seminţie aleasă, preoţie împărătească, neam sfînt, popor agonisit de 
Dumnezeu, ca să vestiţi în lume bunătăţile Celui ce v-a chemat din întuneric la 
lumina Sa cea minunată". Toţi creştinii au deci misiunea de a propovădui chemarea 
lui Hristos, toţi formează „poporul lui Dumnezeu" (1 Petru 2, 5-10). Dar 
organizarea acestei misiuni este de datoria ierarhiei bisericeşti. Prin ierarhie, se 
recunosc şi se reglementează drepturile mirenilor la misionarism, căci ierarhia 
deţine întreaga putere în Biserică (cf. Dr. Corneliu Sîrbu). 

Aşadar, misionarismul laic, organizat şi activ sub egida treptelor 
supraordonate ale ierarhiei, nu este o inovaţie dincolo de cadrul Ortodoxiei, ci 
o întoarcere la „instituţiunile creştinismului primar" (Mitrop. Nicolae al Ardealului, 
Ortodoxia în mijlocul frămîntărilor de azi), care reprezintă întruchiparea 
clasică a celui mai adînc şi mai autentic creştinism. Potrivit Sfintei Scripturi, şi 
creştinii mireni - nu în aceeaşi măsură ca misionarii ierarhici, ci pe măsura 
preoţiei lor generale - pot fi sarea pămîntului (Matei 5, 13). Sfînta Scriptură 
zice: „După harul pe care 1-a primit fiecare, slujiţi altora ca nişte buni iconomi ai 

harului celui de multe feluri al lui Dumnezeu" (I Petru 4, 10). Mîntuitorul a zis: 
„Oricine Mă va mărturisi pe Mine înaintea oamenilor, îl voi mărturisi şi Eu pe el 
înaintea Tatălui Meu care este în ceruri; iar de cel ce se va lepăda de Mine 
înaintea oamenilor, Mă voi lepăda şi Eu de el înaintea Tatălui Meu care este în 
ceruri" (Matei 10, 32-33, Marcu 8, 38; Luca 9, 26). Marele apostol Pavel zice: 
„Nimeni să nu caute pe ale sale, ci fiecare pe ale aproapelui" (I Corinteni 10, 24). 
Şi dumnezeiescul loan Evanghelistul a scris: „Şi noi suntem datori să ne punem 
sufletele noastre pentru fraţi" (I loan 3, 16). Şi iarăşi îl auzim pe marele apostol 
Pavel, zicînd: „Cuvîntul lui Hristos să locuiască întru voi din belşug; învătati-vă 
şi mustraţi-vă între voi, cu toată înţelepciunea" (Coloseni 3, 16). 

Creştinul mirean este dator să lucreze la îndreptarea celor greşiţi, după 
cum s-a scris: „Fraţilor, de va cădea vreun om în vreo greşeală, voi, cei 
duhovniceşti, îndreptaţi-1 pe unul ca acesta cu duhul blîndeţii, luînd seama la 
tine însuţi ca să nu cazi şi tu în ispită" (Galateni 6, 1; Evrei 12, 12-44). Şi iarăşi 
zice: „Vouă vi s-a dat pentru Hristos, nu numai să credeţi întru El, ci şi să 
pătimiţi pentru El, ducînd aceeaşi luptă pe care aţi văzut-o la mine şi aţi auzit-o 
despre mine" (Filipeni 1, 29-30). 

7 65. Intre misionarii laici pot să fie şi femei, sau numai bărbaţi? 

Dacă cercetăm istoria veche a Bisericii Creştine, aflăm că si femeile, deşi 
nu predică în biserică, avînd în vedere învăţătura marelui apostol Pavel care le 
spune „să tacă în biserică" (I Corinteni 14, 34), în afară de Biserică făceau cu 
adevărat misionarism. Ca să ne dăm seama de acest lucru, să-1 auzim pe 
apologetul Aristide de Atena care, arătînd misionarismul femeilor creştine din 
acea vreme, zice aşa: „Femeile creştine sunt curate ca fecioarele. Ele predică 
din dragoste (cuvîntul lui Dumnezeu) sclavilor, sclavelor şi copiilor acestora. Ele 
se străduiesc să încredinţeze pe sclavi şi, dacă aceştia sunt cîştigaţi pentru credinţă 
în lisus Hristos, atunci ei sunt numiţi de-a dreptul - fără nici o deosebire - fraţi 
ai stăpînilor lor" (Apologia a XV-a). Iar bărbaţilor care sunt bine pregătiţi, li se 
încuviinţa a predica chiar în biserică (Liviu Stan; Popescu M. Teodor, Primii 
didascăli, în „Studii Teologice", anul III, nr. 2, Bucureşti, 1932, p. 143). 

MOARTEA 

7 66. Cuvîntul „moarte" a fost prima ameninţare a lui Dumnezeu asupra 
omului pe cînd era în rai şi cea mai puternică armă împotriva păcatului. Sfîntul 
Vasile cel Mare spune că „cel mai bun sfetnic în viaţă este aducerea aminte de 
moarte", iar Sfîntul loan Damaschin zice: „O, moarte, moarte, mai bine te-am 
numi noi viaţă!" şi avea perfectă dreptate. Că şi înţeleptul Solomon, dacă ar fi 
avut sfetnic moartea, nu ar fi căzut în desfrînări cu femei. Dar pentru că nu a 
cugetat la moarte a căzut, cu toată înţelepciunea dată lui de Dumnezeu. 

767. Cea mai înaltă filosofie pentru un monah şi pentru orice creştin 
este să cugete totdeauna la moarte, deoarece în întîia ameninţare cu pedeapsa 
pentru păcat, Dumnezeu a arătat că este „moartea", atunci cînd a zis strămoşilor 

noştri Adam şi Eva, referindu-se la pomul oprit: „In ziua în care veţi mînca din 
el, cu moarte veţi muri" (Facere 2, 17). 

768. Omul a căzut în imaginaţie şi apoi în păcat. Cea mai mare pagubă 
este să uite omul de moarte. Cum i-a şters omului din minte frica morţii, îndată 
a murit prin păcat. 

7 69. Intre două margini si hotare, ale naşterii si ale morţii, este o distantă 
care trece ca un sunet al graiului, după cum spune şi Sfinta Scriptură: „Zilele 
mele sunt mai grabnice decît un aducător de veşti" (Iov 9, 25). 

770. Dacă cineva s-ar sfătui cu moartea, în fiecare zi şi ceas, ar spori 
mult duhovniceşte şi ar ajunge o icoană a desăvîrşirii, iar prin pilda vieţii sale, pe 
toţi i-ar folosi şi i-ar face să-1 întrebe: „Cine a fost sfetnicul tău?" (Isaia 40, 13; 
Romani 2, 13; 2, 24; 1 Corinteni 2, 16). 

771. Ce suntem noi? O mînă de pămînt în fundul unui mormînt! Din 
pămînt bun am fost făcuţi, dar l-am spurcat şi mergem în pămînt şi spurcăm 
pămîntul! Ce suntem noi? Intinăciune şi mîncarea viermilor. 

7 7 2. La mormintele din cimitir vei învăţa mai mult decît la toate şcolile 
filosofilor din lume. Cel mai înţelept om din lume este cel care cugetă la moarte. 

7 7 3. Părinţii cei de demult aveau întotdeauna în chiliile lor un sicriu, si 
un cap de mort, ca să le aducă aminte ziua şi noaptea de ceasul morţii şi să aibă 
lacrimi la sfinta rugăciune. Iar cînd erau tulburaţi sau împietriţi la inimă şi nu se 
puteau ruga, se duceau noaptea la cimitir sau la cei ce zăceau pe patul de 
moarte si asa dobîndeau iarăşi lacrimi, umilinţă si rîvnă la rugăciune. 

7 74. Siliti-vă cu dragostea lui Dumnezeu să faceţi ce credeţi că este 
bine. Că după moarte nu mai este mîntuire pentru nimeni. După moarte s-a 
închis uşa. Tot ce putem, să facem cît mai avem o scînteie de viaţă. Căci după 
moarte nu mai este lucrare pentru fapta bună. In ce te găseşte moartea, în 
aceea te ia. 

7 75. Totdeauna să fii cu gîndul la moarte, la judecată, la gheenă, la 
ultimul moment din viaţă, la împărăţia cerurilor, la slava drepţilor, la hotărîrea 
cea din ziua Judecăţii, pentru că acestea ne ţin treji. 

77 6. Dacă cuget la moarte, moartea mă opreşte şi de a gîndi răul, nu 
numai de a-1 vorbi sau de a-1 face. Eu ştiu că Dumnezeu o să-mi cîntărească si 
gîndurile si cuvintele si lucrurile vieţii mele, cînd îmi voi da sufletul. 

7 7 7. Vedem din vremea prigoanelor cum s-au ferit creştinii şi sfinţii, ca să 
nu aibă mîndria să spună: „Mă duc la moarte!". Pentru că nu suntem pregătiţi de 
moarte, şi Dumnezeu, cînd vede că omul se reazemă pe puterile lui, îi ia darul. 

7 78. Eu cred că Uşa pocăinţei, dacă ar fi tipărită în zeci de mii de 
exemplare, toată lumea ar merge în rai. Numai dacă ar înţelege-o. Atît de mult 
foloseşte pentru creştini cugetarea la moarte, că ne arată ce-i omul şi unde se 
duce si ce va fi în ziua morţii sau a Judecăţii. 

7 79. Cel mai mare sfetnic, cel mai bun sfetnic, cel mai înţelept sfetnic, 
dacă vrei să ţi— 1 iei în viaţă, să ţi-o iei pe moarte! 

7 80. Să se ştie că patru sunt asupririle cele mai primejdioase cu care ne 
dă război vrăjmaşul în vremea morţii: 

1. întîi este războiul împotriva credinţei; 

2. al doilea, împotriva nădejdii; 

3. al treilea, împotriva smereniei, cu slavă deşartă şi cu mîndria; 

4. al patrulea, cu nălucirile cele de multe feluri şi prefacerea slujitorilor 
nedreptăţii în îngeri de lumină. 

Sfîntul Nicodim Aghioritul ne învaţă în ce chip trebuie a se lupta cineva 
împotriva acestor mari asupriri şi grele ispite din vremea morţii. Şi iată cum: 

Cînd vrăjmaşul va începe a ne da război cu mincinoasele lui apucături, 
prin gînduri de necredinţă în mintea noastră, atunci trebuie să ne tragem înapoi 
degrabă, de la minte la voire, zicînd: „Du-te înapoi, satano, tatăl minciunii, căci 
nu voiesc nici măcar să te aud pe tine, fiindcă destul îmi este mie a crede cele ce 
crede Biserica cea Sfînta a lui Hristos". 

Şi să nu dăm loc în inima noastră gîndurilor necredinţei, precum este 
scris de înţeleptul Solomon: De se va sui peste tine duhul celui puternic - adică 
al vrăjmaşului -, să nu-ti laşi locul tău. Si dacă vrăjmasul-sarpe îti va aduce 
îndoială în ce crede Biserica, nu-1 băga în seamă şi să nu-i răspunzi. Ci, văzînd 
minciuna si viclenia lui, fereste-te foarte mult de el. 

Iar dacă eşti puternic în credinţă şi în gîndire şi voieşti să-1 faci pe vrăjmaşul 
de ruşine, răspunde-i lui: „Biserica crede adevărul". Şi de-ţi va zice ţie: „Ce este 
adevărul?" Zi-i lui: „Acela pe care îl crede Biserica". „Şi ce crede Biserica?". 
„Adevărul". „Care adevăr?". „Pe care-1 mărturiseşte Biserica" şi pururea fii în 
gînd cu rugăciunea către Mîntuitorul nostru lisus Hristos. 

Iar cînd ne războieşte vrăjmaşul cu deznădejdea, să ne aducem aminte de 
mila şi bunătatea lui Dumnezeu, Care a venit în lume să moară pentru noi, 
păcătoşii. 

Cînd ne va da război cu slava deşartă si cu mîndria, să ne socotim că 
suntem praf şi cenuşă şi să punem toate isprăvile noastre pe seama lui Dumnezeu. 
Să ne cunoaştem cu adevărat greutatea păcatelor şi a răutăţilor noastre, dar să 
nu deznădăjduim de mila lui Dumnezeu, căci auzi ce zice Sfîntul Duh prin gura 
Proorocului David: Mîntui-va Domnul sufletele robilor Săi si nu vor greşi toţi cei 
ce nădăjduiesc spre Dînsul. 

Iar dacă ne vor da nouă diavolii război cu nălucirile şi prefacerile lor în 
chip de îngeri de lumină, să stăm tare întemeiaţi în smerenia cugetului nostru şi 
să zicem: „Schimbati-vă, ticăloşilor, în întunericul vostru, că mie nu îmi trebuiesc 
vedenii. Nu am trebuinţă în acest ceas decît de mila lui Dumnezeu si de 
milostivirea Lui". 

Si chiar de ai cunoaşte că multe din semnele arătate ar fi de la Dumnezeu, 
întoarce-te de la dînsele şi alungă-le de la tine cît poţi de departe. Şi să nu te 
temi că nu-I place lui Dumnezeu acest lucru şi această întoarcere a ta, de o faci 
socotindu-te nevrednic de acele vedenii. 

7 SI. Se mai pot pune la slujbe morţii care se ard la crematoriu? 

Dacă s-au pus fără voia lor la crematoriu, se pot pune la slujbe. Pentru că 
cei de pe front, cînd bătea artileria şi brandurile şi aviaţia la Cotul Donului, 
spuneau ofiţerii, în 20 de minute, dintr-un regiment de 4000 de oameni, au 
rămas 12 oameni. Dacă i-au ars cu foc si s-au făcut scrum, ce-s vinovaţi ei? 
Poate ei au murit cu rugăciunea în gură. 

Iar dacă s-a cerut omul să-1 ducă la crematoriu, „Domnule, eu las testa- 
ment să mă duceţi la crematoriu", acela s-a despărţit de Biserică şi de slujbele 
Bisericii, că n-a vrut să primească rînduiala Bisericii cu înmormîntare. Pe acela 
nu-1 poţi pune la slujbele Bisericii. 

7 8 2. Ce se întîmplă dacă a murit omul fără luminare? 

Dacă moare omul fără lumînare nu-i nimica. Lumînarea este numai un 
simbol. Auzi ce spune Mîntuitorul în Evanghelie, ca să arate care-i lumînarea 
noastră: Aşa să lumineze lumina voastră înaintea oamenilor - şi apoi arată 
care-i lumina - ca văzînd oamenii faptele cele bune ale voastre, să-L slăvească 
pe Tatăl vostru Care este în ceruri. Asta-i lumina. Faptele bune. 

Poţi să ai un milion de lumînări, nu-ţi ajută nimic la moarte. Cine le-a 
aprins lumînarea la cei care au murit pe front? Iată lumina: dacă au avut fapte 
bune, aceea-i lumina. 

Lumînarea este un simbol. Dacă o aprinzi este bine, dacă nu poţi, nu-i 
nimic. Faptele bune merg cu noi, nu lumînarea. 

7 8 3. Preacuvioase Părinte Cleopa, pentru cei ce au murit nespovediţi, 
se mai poate face ceva ? 

Care au murit nespovediţi şi neîmpărtăşiţi toată viaţa, nu mai au legătură 
cu Biserica. In fundul iadului se duc. Dacă vezi că au murit necununati, care 
au trăit necununaţi, sau cei ce mor nespovediţi şi neîmpărtăşiţi de ani de zile, 
nu mai poţi să te rogi pentru ei. Dacă au trăit în preacurvie nu poţi să-i uneşti 
cu Biserica! 

Dar ştiţi cum îi mai poţi ajuta? Cu un pomelnic sobornicesc. Biserica 
noastră, aşa a rămas cu tradiţia de la apostoli, se roagă în două feluri: soborniceşte 
şi nominal. Aţi văzut preotul, cînd începe după „liturghia celor chemaţi"?... Să 
le descopere lor Evanghelia dreptăţii.... Să-i unească pe dînşii cu Sfînta sa 
sobornicească şi apostolească Biserică... 

Pentru cine se roagă atunci Biserica? Pomeneşte pe cineva? Se roagă 
pentru evrei, pentru turci, pentru chinezi, pentru toate popoarele lumii, să le 
descopere Dumnezeu Evanghelia dreptăţii. 

In felul acesta se face, am găsit scris, pentru cei care mor nespovediţi de 
multă vreme sau în păcate de moarte. Dacă ştii ce preot 1-a botezat, şi-i mort, 
pui preotul acela; şi ce preot 1-a cununat, dacă a fost căsătorit, dacă-i mort; şi 
naşii lui de botez; rudeniile spirituale. Ii pui pe aceia, fără să-i pui numele la 
acesta, si zici: „si cu tot neamul lor cel adormit". Aici intră si el, că este botezat 
si este fiu duhovnicesc al lor. 

Aşa se poate face pomelnic pentru acei ce trăiesc toată viaţa necununaţi, 
nespovediţi, neîmpărtăşiţi sau în alte păcate grele. Putem să-i punem pe aceştia, 
dar fără nume, soborniceste. 

784. Vai de noi şi de noi, că nu greşim pînă nu uităm de moarte. Nici un 
păcat nu trece de la minte la simţire, nici prin imaginaţia noastră, dacă avem 
înaintea ochilor moartea. Dacă uităm moartea, murim, dacă nu uităm moartea, 
trăim, suntem vii cu sufletul în vecii vecilor. 

MOLITFELE SFÎNTULUI VASILE CEL MARE 

785. Vine aici la mine unul, un viteaz, şi zice: „Părinte, să-mi dai voie să 
citesc Molitfele Sfîntului Vasile cel Mare!". „Măi, nu le citi, că te duc dracii pe sus 
de-aici! Tu eşti de citit Molitfele Simţului Vasile?". El de-abia a venit la mănăstire, 
şi să-i dau voie să citească Molitfele Simţului Vasile, că el are ciudă pe draci. „Vai 
de capul tău! Cîtă ciudă are dracul pe tine şi cît vrea să rîdă el de tine!". 

S-a dus la Sfîntul Varsanufie cel Mare, marele stareţ al Palestinei, un 

călugăr şi i-a zis: „îmi dai voie să blestem pe draci şi să citesc Molitfele Simţului 
Vasile?". „Nu-i blestema, că mare batjocură ai să iei de la dînşii! Smereşte-te şi 
zi iartă-mă, la toţi". Aşa-i biruieşti pe demoni. Că diavolul toate le face, numai 
„iartă-mă" nu zice, căci a căzut din mîndrie. 

Diavolul posteşte, că nu mănîncă niciodată; el trăieşte în feciorie, că nu 
se însoară, nu se mărită; el priveghează. Doarme el vreodată? Tu faci treabă, 
dar el stă degeaba? Nu poate sta. Tu crezi că pe diavol îl întreci la fugă, dacă ai 
fugi tu? El într-o clipă e la marginea pămîntului. Numai cu una îl întreci tu pe el; 
dacă ai socoti că: „Eu sunt praf şi cenuşă, şi sunt păcătos, şi nu pot nimica, şi 
sunt nevrednic să trăiesc pe pămînt". Numai de smerenie se teme diavolul. De 
alta nu se teme el; poţi să fi tu nevoitor cît este lumea. Dacă nu ştii să ceri 
iertare, eşti batjocorit de ei; eşti măturoiul dracilor. 

MUNCA 

7 86. Fraţilor, să muncim cu dragoste; să lucrăm, dar să avem pe 
Dumnezeu în minte. Nimeni nu poate să stea degeaba. Să lucrăm, să mergem 
la muncă, să asudăm, că aşa avem poruncă noi de la început, căci zice: „Cu 
sudoarea frunţii îţi vei cîştiga pîinea ta" (Facere 3, 19). 

Dar în sudorile noastre şi în osteneli, pe ogoare şi în fabrici, în birouri, în 
întreprinderi şi oriunde am fi, să avem pe Dumnezeu în minte. Să avem pe 
Hristos, şi cu Dînsul pe toate le putem. Auzi ce spune Apostolul Pavel: Toate le 
pot în Hristos, Cel ce mă întăreşte! Iar fără de El, nimic nu putem face! 

787. Cînd te duci la prăşit, omule, şi ai luat sapa pe umăr, ia şi pe 
Hristos în minte: „Doamne, lisuse Hristoase, Fiul lui Dumnezeu, miluieşte-mă 
pe mine, păcătosul (păcătoasa)". Dacă lucrezi în atelier şi ai pus mîna pe ciocan, 
pe bomfaier, pe fierăstrău, baţi pe nicovală, sau dacă eşti zidar sau tîmplar, sau 
orice meşteşug ai; de cîte ori dai cu ciocanul, zi si „Doamne lisuse!" 



168 

7 88. Cînd plecăm la treabă, să avem pe Hristos în minte; şi cînd venim 
de la treabă iar, şi cînd ne odihnim iar. Şi cînd ne sculăm din somn, prima 
simţire, primul cuvînt acesta să fie: „Slavă Ţie, Dumnezeul nostru, slavă Ţie!", 
„împărate ceresc, Mîngîietorule, Duhul Adevărului"... Şi celelalte. 

7 89. Pururea să fie legea Lui în mintea noastră, ziua şi noaptea; pururea 
să avem gîndirea şi rugăciunea spre Dumnezeu, şi atunci şi darul lui Dumnezeu va 
întări braţele noastre si mintea noastră si corpurile noastre, si vom fi sănătoşi si 
vom putea izbuti, cu darul lui Dumnezeu, la muncă, la osteneală, şi la toate cele. 

790. Lucrul nostru să fie împletit cu gîndirea la Dumnezeu, cu Sfînta 
Scriptură, cum era al Maicii Domnului în Sfînta Sfintelor. Lucrul nostru să fie 
aşa de uşor, încît să nu ne strice mintea de la rugăciune, de la gîndirea la 
Dumnezeu. Asa arată dumnezeieştii Părinţi. 

791. Auzi ce spune Gheorghe Sinaitul? Este un drac înainte-mergător 
care are o ceată nenumărată pe faţa pămîntului. Merg aceşti draci de dimineaţă 
şi-i învaţă pe oameni, cînd s-au sculat din somn, mai întîi să pună mîna pe 
treabă: „Lasă rugăciunea mai la amiază! Mănîncă bine, bea bine, şi hai la treabă!". 

792. Are obiceiul satana, o, monahule, si tu, creştine, să-ti dea lăţime si 
lungime, ca să scoată mintea din gîndirea de Dumnezeu şi să te ducă la pierzare! 

NĂDEJDEA 

79 3. Cea mai scurtă definiţie a nădejdii este: „Aşteptarea cu încredere a 
bunătăţilor făgăduite de Dumnezeu". 

7 94. Cine nădăjduieşte în Dumnezeu este iubit de Dumnezeu (Psalmul 
146, 11), iar cine nădăjduieşte în om, nădăjduieşte în deşertăciune, deoarece 
omul deşertăciunii s-a asemănat şi zilele lui ca umbra trec (Psalmul 101, 12; 
143, 4; Ecclesiast 6, 12; 8, 13). 

795. Dacă am avea şi noi partea Măriei în viaţa noastră, dacă am sta la 
picioarele Domnului ca Maica Domnului în Sfînta Sfintelor, dacă am petrece în 
rugăciune şi în gîndire de Dumnezeu ca dînsa, nu ne-ar hrăni pe noi oamenii, ci 
îngerii şi serafimii din cer. Dar noi punem nădejdea numai în pieptul nostru şi în 
priceperea noastră. Dar auzi ce spune proorocul leremia: Blestemat este omul 
care se reazemă pe braţele sale şi şi-a pus nădejdea în trupul său. 

Auzi ce spune: „Cel ce se reazemă pe mîinile şi pe picioarele sale, animal 
este, că are patru picioare, nu două". Auzi? Blestemat este omul care se reazemă 
pe braţele sale şi a întărit braţele trupul său. Mai zice: Nebun este acela care 
sărută mîinile sale şi zice că acestea m-au hrănit pe mine. 

NAŞII 

79 6. Nash trebuie să se aleagă dintre cei mai buni si mai evlaviosi 
creştini, indiferent de starea lor socială, pentru că naşii sunt povăţuitori 
duhovniceşti ai finilor lor şi au mai mari îndatoriri decît părinţii cei trupeşti. 
Naşii trebuie să fie oameni cumpătaţi, morali, blînzi, de model în societate. 

Să cunoască bine credinţa ortodoxă, Crezul, catehismul ortodox, Sfînta 
Scriptură şi să meargă regulat la biserică. De aceea, nu pot fi naşi la botez şi 
la cununie creştinii de altă religie (catolici, protestanţi, sectari etc), cei ce 
trăiesc în concubinaj (necununaţi), în desfrînare, cei ce nu vor să aibă şi să 
crească copii, cei beţivi, divorţaţi şi cu nume rău în societate. Naşii trebuie să 
fie aleşi cu multă grijă şi numai cu voia preotului paroh, în faţa căruia să se 
oblige că vor purta grija să înveţe pe finii lor frica lui Dumnezeu, să-i 
supravegheze, să-i cheme la biserică, la spovedanie, la săvîrşirea faptelor bune, 
să-i cerceteze regulat la casele lor, să-i mustre la nevoie, să le dea cărţi creştineşti 
de citit, pentru că naşii au mare răspundere, fiind garanţii finilor lor înaintea 
lui Dumnezeu si a oamenilor. 

Naşul se leagă cu finul şi cu părinţii lui „printr-o rudenie spirituală, care 
este mai mare decît cea după trup, deoarece el se numeşte părinte duhovnicesc" 
după Canonul 53 al Sinodului VI Ecumenic. „Părinţii trupeşti, spune Dionisie 
Areopagitul, încredinţează copilul unui creştin botezat care este un bun educa- 
tor în cele dumnezeieşti, încît copilul va rămîne pentru toată viaţa sub povăţuirea 
lui, ca la un tată duhovnicesc şi garant al vieţii lui după Dumnezeu...". Naşul 
trebuie să locuiască cît mai aproape de finul său pentru a-1 supraveghea şi ajuta 
la învăţătura poruncilor lui Dumnezeu. 

lată, pe scurt, cum se aleg naşii de la botez, de la cununie şi călugărie. Ei 
trebuie să fie cei mai buni din cei mai buni, că cei ce trebuie să dea socoteala în 
faţa lui Dumnezeu pentru fiii lor sufleteşti. Putem spune că mulţi naşi credincioşi 
îşi mîntuiesc sufletele prin finii lor, dacă îi cresc în frica Domnului; dar mai mulţi 
se osîndesc pentru lenevirea şi nepăsarea faţă de fiii lor sufleteşti. La rîndul lor 
si finii au datoria să asculte pe naşii si garanţii lor sufleteşti, să-i consulte în 
toate, să primească sfaturile lor cele bune, să se roage zilnic pentru naşii lor, 
pentru preoţii care i-au botezat, cununat sau călugărit şi să le fie de model 
duhovnicesc în toată viata. 

Naşii de călugărie se aleg de către stareţ, dintre cei mai buni călugări sau 
duhovnici ai mănăstirii. Călugării trebuie să aibă naşi numai dintre călugări, iar 
mirenii numai dintre mireni. 

797 . Mare păcat fac preoţii şi creştinii aceia care pun naşi mulţi la nuntă, 
cum am auzit prin Bucovina, că au pus 40 de naşi la o nuntă. Nebunie 
nemaipomenită! Toţi se fac rudenii. Copiii lor nu se mai pot lua în veac în 
căsătorie. 

Cine v-a învăţat să puneţi mulţi naşi la nuntă? Ca să iasă parale multe? Te 
duci în gheenă, în iad! Atît aveţi voie, un naş să puneţi; naşul cu soţia lui (dacă 
sunt cununaţi religios). Atît! Un singur naş să se pună la nuntă. 

NEBUNUL PENTRU HRISTOS 

79 8. Cînd poţi să te faci nebun pentru Hristos? 
După 40 de ani de călugărie! 

NECREDINŢA 

799 . Necredinţa îi vine omului mai mult din voia lui liberă de a se lega pe 
sine de lucrurile cele deşarte si trecătoare ale veacului de acum. 

8 00. Necredinţa îi vine omului din inimă necuvioasă (Evrei 3, 12); din 
inimă împietrită (Marcu 16, 14); din cauza abaterii de la adevărul revelat 
(loan 8, 44-46); din orbirea trimisă de la Dumnezeu (loan 12, 39-49); din 
orbirea trimisă asupra lui de la diavolul (11 Corinteni 4, 4), care fură cuvîntul 
(Luca 8, 12), precum şi din căutarea slavei omeneşti. Necredinţa este un act 
liber al omului prin care el nu voieşte să creadă în Dumnezeu, în făgăduinţele 
Lui şi în minunile Lui (loan 12, 37; Psalmul 77, 36; Numeri 14, 11). 

NECROMANŢIA (comunicarea cu morţii) 

801. Atît în Vechiul, cît şi în Noul Testament, precum şi în învăţăturile 
Sfinţilor Părinţi, avem o mulţime de mărturii temeinice prin care se dovedeşte 
că Dumnezeu pedepseşte cu mare urgie pe cei ce se ocupă cu necromanţia 
(vorbirea cu morţii). Mîntuitorul ne învaţă că sunt fericiţi cei ce nu au văzut şi au 
crezut (Luca 1, 45; loan 20, 29). Iar marele Apostol Pavel arată că noi, cei ce 
am crezut în Hristos, în veacul de acum, ni se cade a umbla în puterea credinţei 
şi nu în a vederii, căci zice „umblăm prin credinţă, iar nu prin vedere" 
(II Corinteni 5, 7). Dar dracii cei iscoditori, învaţă pe oamenii cei asemenea lor 
să nu fie mulţumiţi cu învăţătura Mîntuitorului si a Apostolilor Săi - de a umbla 
în puterea şi adeverirea credinţei cea în Hristos -, ci să voiască cu orice preţ să 
vadă cu ochiul lor în chip simţit, cele ce trebuiesc a fi lăsate pe seama credinţei, 
deoarece credinţa este încredinţarea celor nădăjduite, dovedirea lucrărilor celor 
nevăzute (Evrei 1, 1). Omul care recurge la practicarea necromanţiei este un 
vrăjmaş al lui Dumnezeu care nu ascultă de poruncile Lui, nu se mulţumeşte cu 
cele descoperite pe calea credinţei şi cu cele descoperite nouă de Dumnezeu 
prin Sfintele Scripturi, ci caută să iscodească, asemenea dracilor, care îi îndeamnă 
la lucruri neîngăduite de Dumnezeu. Şi astfel, crezînd acelor năluciri drăceşti, el 
ajunge să se depărteze de Dumnezeu şi de învăţătura Bisericii lui Hristos. 

Unii dintre cei ce practică aceste urgii - de a chema spiritele morţilor sau mai 
bine zis ale dracilor - aduc ca mărturie exemplul lui Saul care ar fi practicat acest 
lucru, prin chemarea sufletului lui Samuil, la vrăjitoarea din Endor (I Regi 28, 7-11). 

Dar să ia seama unii ca aceştia care urmează în răutate pe Saul, că de 
pedeapsa lui Saul se fac vinovaţi înaintea lui Dumnezeu. Căci tocmai pentru 
această fărădelege a pierdut Saul şi împărăţia şi viaţa şi s-a osîndit de Dumnezeu 
căzîndîn uciderea săbiei sale (I Regi 3 1 , 4-6; I Paralipomena 10, 4-6). Pedeapsa 
lui Saul pentru nelegiuirea vorbirii cu morţii o arată Sfînta Scriptură, zicînd 
„Aşa a murit Saul pentru nelegiuirea pe care o făcuse înaintea Domnului, pentru 
că n-a păzit cuvîntul Domnului şi pentru că a întrebat şi a cercetat cu vrăjitoare 
şi nu a cercetat pe Domnul. De aceea, a şi fost el omorît şi domnia lui a fost 
dată lui David, fiul lui Esei".(l Paralipomena 10, 13-14). Aşadar, cine vrea să-i 

urmeze lui Saul în nelegiuirea chemării spiritelor morţilor, să aştepte de la 
Dumnezeu urgie şi pedeapsă, asemenea lui Saul. 

8 02. Dumnezeu a poruncit în Vechiul Testament: „Să nu alergaţi la cei 
morţi, pe la vrăjitori să nu umblaţi. Să nu vă întinaţi cu ei" (Levitic 19, 31). Şi 
iarăşi: „Bărbatul sau femeia, de vor chema morţi sau de vor vrăji, să moară 
neapărat; cu pietre să fie ucişi, că sîngele lor este asupra lor" (Levitic 20, 27). 
Chemarea spiritelor morţilor este urîciune înaintea lui Dumnezeu şi El nu o 
permite în poporul Său (Deuteronom 18, 14; IV Regi 21,6) socotind ca pe 
una din cele mai mari răzvrătiri ale omului în contra voii Sale. 

803. Noi nu avem nevoie să comunicăm cu morţii, deoarece Dumnezeu 
ne-a descoperit tot ce a ştiut El că este de folos şi de nevoie mîntuirii noastre. 
De pildă, vorbirea cu morţii ne poate da dovada că sufletele morţilor trăiesc. 
Dar acest lucru nu este o noutate, de vreme ce îl ştim din dumnezeiasca 
descoperire - şi este o chestiune de credinţă, nefiind nevoie de verificare prin 
vedere. Revelaţia dumnezeiască ne oferă toată garanţia adevărului, şi a o verifica 
prin experienţe simţuale, înseamnă a pune la îndoială adevărurile descoperirii 
lui Dumnezeu. Apoi, niciodată nu poate exista o deplină siguranţă că în şedinţele 
spiritiste ar fi de faţă spiritul presupus - adică cel care a fost chemat - deoarece 
şi spiritele rele ale dracilor se pot închipui în spirite bune, după cum ne învaţă 
marele Apostol Pavel, zicînd: „Nu este de mirare, deoarece însuşi satana se 
preface în înger al luminii" (II Corinteni 11, 14). Şi dumnezeiescul loan 
Evanghelistul ne atrage atenţia să fim cu mare grijă şi să nu credem uşor oricărui 
duh, zicînd: „Iubiţilor, nu daţi crezare oricărui duh, ci ispitiţi duhurile, de sunt de 
la Dumnezeu" (1 loan 4, 1-3). 

804. In Sfinta Scriptură se spune că la schimbarea la faţă a Mîntuitorului 
s-au arătat Moise şi Ilie (Matei 17, 3), iar după învierea Mîntuitorului s-au arătat 
mai mulţi morţi din morminte (Matei 27, 52-53). Se confirmă, de asemenea, 
apariţia unor îngeri, ca de pildă, la vestirea naşterii Sfintului loan Botezătorul 
(Luca 1, 11-20) şi a naşterii Mîntuitorului (Luca 2, 9-15), la suferinţele din 
Grădina Ghetsimani (Luca 22, 43), la învierea Domnului (Matei 28, 2-7) ş.a., 
precum şi intervenţia lor spre folosul şi slujba unor drepţi şi sfinţi ai Vechiului şi 
ai Noului Testament (Facere 19; Faptele Apostolilor 1, 10; 5,19-20; 12, 7-9 ş.a.); 
ei au comunicat cu oamenii de faţă, iar alteori în vis (Matei 1, 1-20; 2, 13 ş.a.). 
Dar aceste apariţii nu s-au făcut la voia şi la chemarea oamenilor, ci la porunca 
lui Dumnezeu. Ele confirmă nemurirea sufletelor şi posibilitatea de a se arăta 
oamenilor în mod excepţional - printr-o îngăduinţă sau printr-o misiune primită 
de la Dumnezeu - însă nu confirmă dreptul omului de a căuta comunicarea cu 
morţii. 

8 05. Invocarea sfinţilor sau a îngerilor, nu este nicidecum acelaşi lucru 
cu necromanţia, aşa cum rătăcit înţelegeţi voi. Noi, invocînd pe sfinţii şi îngerii 
lui Dumnezeu, nu avem nici intenţia şi nici pretenţia de a vorbi cu ei în chip 
simţit, de a-i vedea aievea, sau de a le auzi vocea, şi de a le cere prezenţa lor la 



172 

arătare, spre a ne descoperi anumite taine, care sunt menite de la Dumnezeu 
să rămînă ascunse oamenilor. Noi vorbim cu sfinţii şi cu îngerii în sfînta rugăciune 
numai prin privirea cea nevăzută a minţii şi prin credinţă fără să avem pretenţia 
de a vedea sau de a auzi în chip simţit pe sfinţii sau îngerii cărora ne rugăm. 
Deci, lucrarea noastră în invocarea lor este nevăzută şi numai prin credinţă, 
căci după învăţătura Marelui Apostol Pavel „Umblăm prin credinţă, nu prin 
vedere" (II Corinteni 5, 7). 

Voi, prin necromanţie aveţi scopul şi intenţia de a chema spiritele 
morţilor - sau mai bine zis - ale dracilor, care se arată vouă în chipul celor 
morţi, spre a vi se descoperi prin ei şi anumite taine în legătură cu viitorul 
celor morţi şi alte curiozităţi, nepermise în legea lui Dumnezeu. Auzi ce 
spune Sfînta Scriptură: „Nu se cuvine oare poporului să alerge la Dumnezeul 
său? Să întrebe pe morţi pentru soarta celor vii? întrebaţi legea şi 
descoperirea" (Isaia 8, 19-20). 

8 6. Spiritismul este o vrăjitorie care are ca scop şi intenţia de a ghici şi 
a vrăji prin chemarea morţilor, neavînd nici o legătură cu descoperirea cea 
dumnezeiască. Cînd bogatul nemilostiv ruga pe Avraam să trimită pe Lazăr în 
casa tatălui său şi să comunice starea în care se afla el şi să-i aplece astfel spre 
pocăinţă pe fraţii săi, Avraam i-a răspuns că celor vii le este de ajuns descoperirea 
Legii (Moise şi proorocii) şi deci nu au trebuinţă de mai mult (Luca 16, 30-31). 
Şi, cu adevărat, prin descoperirea dumnezeiască, care ni s-a făcut de la 
Dumnezeire prin Sfînta Scriptură şi Sfînta Tradiţie, noi avem tot ce ne trebuie 
de ştiut despre mîntuire şi nu avem nevoie de a întreba pe morţi - mai bine zis 
pe draci - spre folosul mîntuirii noastre. 

8 7. Noi nu trebuie niciodată să ne rugăm sfinţilor sau îngerilor sau 
chiar lui Dumnnezeu însuşi, cu scopul de a-L vedea sau de a simţi pe vreun 
sfînt sau înger, în vremea rugăciunii noastre şi de a vorbi cu el în chip simţit 
sau auzit, căci acest gînd este o nebunie sau o mîndrie drăcească ce duce 
adeseori - după dumnezeieştii Părinţi - la ieşirea din minţi. Iar dacă prin 
îngăduinţa şi porunca lui Dumnezeu, vreunul din sfinţi sau îngeri ar voi să se 
arate nouă în chip simţit, noi, pentru aceasta nu avem păcat, deoarece nu am 
dorit noi aceste lucruri, si nu am cerut acest lucru. Dar chiar si în aceste 
cazuri, este nevoie să fim cu mare atenţie si să ne îmbrăcăm cu toată smerenia, 
cunoştinţa de sine si frica lui Dumnezeu, ca nu cumva să fie nălucire de la 
draci, cel ce se arată, căci ştim că şi satana se preface în înger de lumină şi 
slujitor al dreptăţii (II Corinteni 11, 14-15). 

NECUNUNAŢII 

8 08. Poţi să mergi la cei care sunt necununaţi? 

Dacă ai mîncat în casă la un om necununat, patruzeci de zile trebuie să 
faci canon, căci masa lor e spurcată. 

Şi ce canon trebuie să faci? Cîte metanii trebuie să faci? 

Trebuie să faci canon de cincizeci de metanii în zi cu psalmul 50, timp de 
40 de zile. Nu-i voie, frate, să trăiască ca dobitoacele asa. 

NEPUTINŢA 

8 09. Cel ce nu-şi cunoaşte neputinţa, este totdeauna lîngă prăpastia 
căderii. Acest lucru îl arată şi dumnezeiescul Părinte Isaac Şirul, zicînd: „Dreptul, 
necunoscîndu-şi neputinţa sa, pe ascuţişul briciului îşi are lucrurile sale şi 
nicidecum nu este departe de cădere". 

810. Să ne mulţumim cu neputinţa noastră. 

811. Pentru a ajunge omul la cunoştinţa de sine şi a neputinţelor sale, 
este ca el să cugete în toată vremea la nimicnicia sa. 

Dar ce înseamnă a cugeta la nimicnicia sa? 

lată ce: mai întîi, trebuie să-si aducă aminte omul de vremea mai dinainte 
de a fi venit el pe pămînt, că în acel noian de veşnicie, el era un nimic şi nimeni 
nu putea face ca el să existe şi dacă există, aceasta este numai din bunătatea 
cea mare a lui Dumnezeu. 

Al doilea, să socotească că Dumnezeu 1-a făcut pe el din nimic şi că ceea 
ce este, apoi numai pentru Dînsul este; şi că El voieşte ca noi să întemeiem pe 
această cunoştinţă a noastră toată duhovniceasca zidire si că de la noi înşine 
nimic nu putem da. 

Al treilea, să-şi aducă aminte că s-a născut întru păcate (Psalmul 50. 6). 

Al patrulea, să cugete la începutul cel materialnic al fiinţei sale şi să 
socotească că fiinţa sa nu este altceva decît o urîtă amestecare a seminţei 
bărbatului cu sîngiuirile cele după nouă luni ale femeii, care sunt atît de puturoase 
şi urîte, încît omul nu poate suferi duhnirea lor. 

Al cincilea, să cugete întru sine că nici o clipă de vreme nu este el înaintea 
lui Dumnezeu fără păcat şi că niciodată nu va putea să priceapă greşelile sale cu 
de-amănuntul, oricît de iscusit ar fi el, precum scrie: „Greşelile cine le va putea 
pricepe?" (Psalmul 18, 13). 

Al şaselea, pricina care prea lesne poate duce pe om la cunoştinţa de 
sine, sunt ispitele care vin asupra omului prin îngăduinţa lui Dumnezeu, ceea ce 
adeverează şi dumnezeiscul Părinte Isaac Şirul, zicînd: „Nimeni nu-şi poate 
cunoaşte neputinţa sa dacă nu este el puţin ispitit întru cele ce chinuiesc trupul 
sau sufletul". 

Al şaptelea, să cugete omul la moarte şi să-şi aducă aminte că după 
moarte trupul pe care-1 iubeşte atîta va deveni mîncarea viermilor şi va ieşi din 
el putoare mai rea decît toate ieşitorile lumii. 

Al optulea, să-şi aducă aminte omul, că în cele din urmă, trupul lui se va 
preface în pămînt, după cuvîntul Scripturii, care zice: „Pămînt eşti şi în pămînt 
te vei întoarce" (Facere 3, 19). 

Al nouălea, să cugete omul nu multă vreme, ci numai o zi, la lucrurile pe 
care le-a grăit şi le-a făcut, şi va afla că cele mai multe dintre ele au fost sucite, 

nebune, nestatornice si rele. Si va înţelege din această cercetare, cît de 
neputincios, cît de schimbător şi nestatornic este el întru buna aşezare şi poate 
se va smeri şi nu va mai nădăjdui întru sine. 

Şi, în sfîrşit, omul poate ajunge la cunoştinţa de sine, dacă îşi cunoaşte 
mulţimea cea felurită a patimilor sale celor fireşti şi neprihănite, precum şi 
mulţimea cea felurită a patimilor sale trupeşti şi sufleteşti. 

NESIMŢIREA 

812. Nesimţirea este moartea mintii si omorîrea sufletului mai înainte de 
moartea trupului. 

813. Omul zace într-un păcat groaznic - eu, păcătosul -, nesimţirea. 
Din cauza nesimţirii, mi se pare că nu-s chiar aşa păcătos. Doar n-am curvit azi, 
n-am furat azi! 

NOROCUL 

814. Am văzut pe unele pomelnice pe care le aduceţi, că pomeniţi pe 
dracul Noroc, zicînd: „pentru norocul fetei, pentru norocul băiatului, pentru 
norocul familiei". Ce mi-ai pus pe dracul pe pomelnic? Voi ştiţi cine a fost 
noroc? Cel mai mare demon, care a secerat milioane de suflete. 

815. Vă rog să nu-1 mai puneţi pe pomelnicele voastre şi nici să nu-1 mai 
pomeniţi pe idolul „Noroc"! 

NUNTA 

816. Nunta este rădăcina firii omeneşti şi dacă rădăcina a pornit prost 
si-i sălbatică si stricată - că s-au luat doi care sunt sătui, femeia de bărbat si 
bărbatul de femeie -, de la început rele sunt şi ramurile. Să nu aşteptaţi fericire 
în căsătorie sau linişte sau împăcare sau avere sau cinste, ci blestem, sfadă, 
sărăcie, boală si toate răutăţile care vin din necinstirea Tainei Nuntii. 

817. Nu toată nunta dintre oameni şi nu la toate confesiunile religioase 
nunta este Taină. Aşa la protestanţi, la catolici, la anglicani şi la alte multe 
confesiuni şi popoare, nunta n-are putere de Taină. Este numai un simbol la 
dînsii, un act de prietenie si o dovedintă oarecare între sot si soţie. Dar niciunde 
n-are nunta putere harică de Taină şi nu este atît de cinstită ca în Biserica 
dreptmăritoare de Răsărit. 

818. Ca nunta să fie cu adevărat Taină mare si sfinţită trebuie să stiti că 
nunta are unsprezece reguli canonice. Şi numai atunci cînd se face după aceste 
reguli nunta este adevărata nuntă creştinească si adevărata Taină mare. 

1. Prima condiţie sau rînduială canonică, si aici vorbim din cuvîntul Sfintului 
loan Gură de Aur, este să nu se ia neamuri în căsătorie. 

Spiţa de rudenii şi arborele genealogic al unei familii se împarte în cinci: 
Rudenie suitoare şi coborîtoare, colaterală, din cuscrie, din dumnezeiescul Botez 
şi din fii adoptivi. 

Rudeniile suitoare sunt: tata, bunicul, străbunicul, răs-străbunicul. Cele 
coborîtoare sunt: feciorul, nepotul, strănepotul şi răs-strănepotul. Acest fel de 
rudenii nu se pot lua niciodată în căsătorie, pentru imposibilitate de vîrstă. 

Rudeniile colaterale, care fac cruce cu cele de sînge, cele suitoare şi 
coborîtoare, adică: tata, băiatul (sora), vărul întîi, vărul al doilea şi vărul al treilea. 
Tata cu mama sunt de gradul întîi; fratele cu sora sunt gradul al doilea; verii întîi 
sunt gradul al patrulea; verii al doilea sunt gradul al şaselea. Toţi aceştia n-au 
voie să se ia în căsătorie unul cu altul. De abia verii al treilea se pot lua, care 
sunt gradul al optulea. Deci verii al treilea se pot lua în căsătorie. 

Cine intră în această rudenie colaterală, iarăşi intră în rudenie de sînge. 
Să tineti minte! 

Rudeniile din cuscrie, din două si trei neamuri în laturi. Adică: un bărbat 
a fost căsătorit cu o femeie, s-au încuscrit părinţii femeii cu părinţii lui. Sunt 
rudenii din două laturi. Dar dacă-i moare femeia si bărbatul ia altă femeie, au 
devenit trei neamuri în cuscrie, că s-a mai încuscrit şi cu părinţii celei de-a doua 
femei. Aici se opreşte căsătoria pînă la gradul cinci, la gradul şase dezleagă 
Sfinţii Părinţi. 

Rudeniile din dumnezeiescul Botez. Aceste rudenii sunt oprite să se ia 
în căsătorie pînă la gradul şapte inclusiv. 

Naşul, dacă a botezat un copil, băiatul acela, dacă a crescut, nu poate lua 
pe fiica naşului, dar nici pe fata fiului, nepoata de la fiu. De abia poate lua pe 
strănepoata naşului. Tot aşa şi dacă acest băiat al naşilor ar avea un băiat, nu 
poate lua pe fata naşului, ci numai pe nepoata naşului. 

Rudenia din fii adoptivi. Ai luat un băiat, l-ai adoptat, l-ai trecut pe 
numele tău, el poartă numele tău în societate. Acela este al tău. Cum este 
băiatul tău, aşa-i şi acela înaintea lui Dumnezeu, după ce l-ai înfiat. 

Deci copilul acela, dacă are o soră sau un frate, nu poate să ia pe un copil 
al dumitale sau dacă ar avea un nepot. Tocmai strănepotul lui poate să ia pe 
strănepoata dumitale, iarăşi pînă la spiţa a patra. Trebuie să ştiţi acestea, pentru 
că mult se încarcă bietul suflet. 

Nunta celor care s-au luat din rudenii are numai două leacuri, grele 
amîndouă, după Sfîntul Vasile cel Mare: „Cine s-a încurcat cu rudenie în căsătorie, 
ori se desparte - chiar dacă ar avea copil, că-i desparte Biserica -, ori să trăiască 
ca fraţii în curăţenie pînă la moarte!". 

Deci, de orice nuanţă şi spiţă de rudenie este cineva, dacă păşeşte peste 
rudenii si se iau în căsătorie, se face incest si amestecare de sînge si este blestem 
şi nenorocire pe ambele familii care s-au încuscrit, şi pe tinerii care s-au luat în 
căsătorie. 

2. A doua condiţie canonică a nuntii ortodoxe este să se învo iască tinerii; 
să se placă mirele şi mireasa, băiatul şi fata. Mare păcat şi mare greşeală fac 
părinţii care dau fata după cine nu-i place, sau obligă pe fecior să ia cutare fată, 
pentru că are avere multă, sau că-i frumoasă, sau cine ştie ce alte condiţii. 

3. Dar este si a treia rînduială a nuntii canonice. Trebuie să se învoiască 
şi părinţii lor, atît ai băiatului, cît şi ai fetei. 

Atunci este nunta binecuvîntată, cînd se învoiesc şi tinerii şi părinţii, cînd 
fac tocmeala de bunăvoie între această cuscrie şi între copiii lor. 

4. A patra rînduială a nunţii canonice. Tinerii să se căsătorească foarte 
devreme. După canoanele Bisericii, după învăţătura Sfîntului loan Gură de Aur, 
trebuie să se căsătorească băiatul cînd este de 15 ani si fata cînd este de 13 ani. 

Dar pentru ce aceasta? V-aţi pus întrebarea? Iată de ce: Pentru ca să nu 
greşească pînă la căsătorie, să se ia spurcaţi. Că nunta-i cinstită, cînd amîndoi 
sunt feciorelnici, şi băiatul şi fata. Biserica apără neprihănirea întotdeauna şi 
curăţia. Are mare grijă, nu cumva să se ia în căsătorie după ce-a căzut în păcat 
băiatul sau fata cu cineva. Că nu mai este „Doamne ajută" în căsătorie. 

Iar dacă acum, după legile statului, s-a hotărît să fie fata de 16 ani, este 
bună şi această rînduială. Că nu-i prea tînără, este numai potrivită. Şi băiatul 
n-ar trebui să treacă de vîrsta de 18 ani sau cel mult 20, dar să se păzească cu 
mare tărie pînă la căsătorie în feciorie, cum i-au făcut mamele lor. 

5. A cincea rînduială a nuntii canonice. înainte de-a face nunta, cu cel 
puţin o săptămînă înainte, trebuie să meargă la duhovnic pentru spovedanie 
părinţii mirelui şi ai miresei şi cu feciorii lor, mirele şi mireasa, să fie pregătiţi 
pentru împărtăşanie. 

6. A şasea rînduială a nuntii canonice. In ziua cînd are să fie nunta, 
trebuie să meargă la biserică mirele şi cu mireasa, părinţii băiatului care se 
numesc socrii mari, şi părinţii fetei, adică socrii mici, să asculte cu mare evlavie 
şi cu mare frică de Dumnezeu toată dumnezeiasca slujbă a Bisericii, Utrenia, 
Sfînta Liturghie, predica şi toată rînduială. 

7. A şaptea rînduială a nunţii canonice. In ziua cînd are să-i cunune, dacă 
preotul, la mărturisire, i-a găsit vrednici pe aceşti doi tineri, să le dea Sfinta 
împărtăşanie, adică să-i împărtăşească cu Trupul şi Sîngele Domnului. Ei, în 
ziua nunţii, primesc două Taine, anume împărtăşania şi Cununia. 

8. A opta rînduială canonică a Bisericii lui Hristos pentru nunta cea 
adevărată, creştină, este ca preotul duhovnic, care i-a mărturisit pe aceşti tineri 
şi cunoaşte viaţa lor, dacă ştie că, Doamne fereşte, unul din ei a căzut în păcat 
pînă la Cununie, mirele sau mireasa, n-are voie să-i pună cununia pe cap, 
pentru că face păcat de moarte. 

Ce credeţi dumneavoastră, că acea cununie se pune de fantezie, de 
mîndrie, ca să ne vadă oamenii că ne încununează Biserica? Vai de capul tău, 
dacă te-a încununat, fiind nevrednic, că spre osîndă te-ai încununat! 

Biserica lui Hristos, care este „stîlp şi întărirea adevărului", nu 
încununează curvari şi preacurvari, ci încununează numai pe cei feciorelnici, 
care şi-au păzit fecioria pînă la nuntă, şi băiatul şi fata, cum i-a făcut mama 
lor. Numai acelora Biserica are voie să le facă această mare cinste de a le 
pune cununa pe cap, această cunună a biruinţei asupra păcatului trupesc, 

asupra patimilor şi a stricăciunii, că s-au luptat în viată cu post, cu rugăciune 
şi cu înfrînare şi s-au păzit să fie biserică a Duhului Sfint, şi se încununează 
pentru că au biruit păcatul! 

9. A noua rînduială a nunţii canonice. Nunta nu se face cu lăutari, Doamne 
fereşte! 11 pui pe dracul să cînte la Taina lui Hristos? Taină este nunta! 

Citiţi canonul 1 17 al Soborului din Cartagina si alte canoane, care osîndesc 
pe creştinii care fac nunţi cu lăutari. Şi zice acolo, că dacă cineva a pus lăutari 
la nuntă, preotul să nu stea la nunta aceea, imediat să plece, pentru că nu se 
poate împăca lucrarea lui Veliar (diavolul) cu a lui Hristos! 

Care-s lăutarii nuntii? Stiti voi? Dascălii bisericii si coriştii. Nu dau voie 
canoanele Bisericii ca nunta să se facă cu lăutari. 

Unde se pune masa de cununie, mirele să stea în dreapta preotului cu 
socrii mari şi mireasa în stînga cu socrii mici. La masa de cununie trebuie să se 
servească numai trei feluri de bucate şi trei pahare de vin, mai mult nimic, iar în 
timpul acesta preotul trebuie să dea poruncă dascălilor şi coriştilor să cînte 
rînduielile de la nuntă şi alte slave potrivite de la slujbele bisericeşti, care se 
cuvin la această sfintă si mare Taină a nuntii. 

Acolo dascălul zice „Tatăl nostru", preotul binecuvinteză masa de cununie, 
cum ati văzut că facem noi la mănăstire, si stau la masă. 

Nunta-i Taină, nu-i balamuc si teatru drăcesc, unde să se îmbete si să se 
taie cu cuţitele ca nebunii si unde se fac cele mai mari desfrîuri si răutăţi si bătăi 
şi înjurături. Aceea nu-i nuntă, ci teatru. Şi mai rău decît teatru este. Pentru că 
este teatru drăcesc, că-si bate satana joc de dînsii, că în loc de taină sfintă, o fac 
prăvălia satanei! 

Un fel de bucate şi un pahar de vin. Preotul, după primul fel de bucate, ia 
paharul, îl blagosloveşte, şi urează întîi la mire şi mireasă căsnicie fericită, copii 
cuminţi, sănătate, ferire de primejdii şi de boli, de scîrbe, de ură, de răutate, şi 
să trăiască socrii mari, socrii mici si nunii mari care au cununat si toţi comesenii 
care stau la masă. 

Pe urmă, din acest pahar, mai întîi gustă preotul, apoi gustă mirele şi 
mireasa; că preotul este împărtăşit cu Preacuratele Taine şi ei sunt împărtăşiţi. 
Acest pahar este mai mult sînge decît băutură. 

După aceea se serveşte al doilea fel de mîncare şi dă al doilea pahar de 
vin. La al treilea pahar, preotul ţine o predică scurtă şi cîntă Axionul Maicii 
Domnului şi apoi mulţumirea. 

După ce s-au ridicat de la masă, dascălul zice rugăciunea de mulţumire, 
preotul binecuvintează rămăşiţele şi fărămiturile, ia un pahar de vin, îl închină 
în cinstea mirelui si a miresei si a socrilor mari si mici si le urează căsnicie 
fericită, spor, sănătate, copii cuminţi şi sănătoşi. 

10. A zecea rînduială a nuntii canonice. Dacă mirele si mireasa n-au avut 
impedimente şi le-a dat voie să se împărtăşească cu Sfintele şi Preacuratele 
Taine, carnea lor şi sîngele lor s-au amestecat cu Carnea şi Sîngele lui lisus 

Hristos, că Preacuratele Taine sunt cu adevărat Trupul şi Sîngele Domnului; şi 
fiindcă au primit, în ziua nuntii două Taine, şi Cununia şi Sfinta Împărtăşanie, 
n-au voie să se împreuneze unul cu altul trei zile şi trei nopţi după nuntă, dacă 
vor să le meargă bine toată viata lor si să fie adevăraţi creştini. 

Mirele, pentru pază, trebuie să doarmă în cameră cu tatăl său, aşa spune 
cartea, şi mireasa cu mama ei, şi pe urmă sunt liberi să se împreuneze pentru 
naştere de copii şi înmulţirea neamului omenesc, cum a rînduit Dumnezeu la 
Facere, cînd a zis: Creşteţi si vă înmulţiţi si umpleţi pămîntul si-1 stăpîniti. 

1 1 . A unsprezecea rînduială a nunţii. Voi credeţi că nunta-i cioaca-cioacă 
şi troaca-troacă, ca porcii ? Ehei... Taină-i nunta. Cinstită este nunta şi patul 
neîntinat şi Hristos pe amîndouă le-a binecuvîntat, zice marele Apostol Pavel. 
Toată viaţa creştinul, de cînd se cunună şi pînă la moarte, n-are voie să se 
împreuneze cu soţia lui decît numai marţea şi joia, dacă nu-i post şi dacă nu-i 
sărbătoare atunci. 

819. Şi doctorii de azi, după ştiinţă, arată că cei mai sănătoşi copii devin 
din aceasta că bărbatul să nu aibă contact cu soţia decît de două ori pe săptămînă. 
Chiar şi ştiinţa vine în ajutor Bisericii şi adevereşte acest lucru, cei ce se împreună 
prea des slăbesc puterea şi vigoarea copiilor şi devin, pentru plăcerile lor, anormali. 

OASTEA DOMNULUI 

82 0. Oastea Domnului a fost o asociaţie creştină, la început aprobată de 
Sfîntul Sinod al Bisericii Ortodoxe Române. Cît timp această asociaţie a avut 
conducători buni, ea a adus mare folos Bisericii, căci foarte mulţi creştini părăseau 
imoralităţile, beţiile, fumatul, desfrînările, hoţiile si alte feluri de răutăţi, care 

periclitau moralitatea publică. După ce însă a rămas fără povăţuitori buni şi 
învăţaţi, cei ce au rămas adevăraţii ostaşi ai lui lisus Hristos si bunii creştini s-au 
împuţinat; mulţi din ei, din cauza lipsei de povăţuitori luminaţi şi necunoscînd 
Sfintele Scripturi, dogmele, Sfîntă Tradiţie a Bisericii Ortodoxe, nici învăţăturile 
Sfinţilor Părinţi, s-au rătăcit de la adevăr. 

8 21. Aici, la noi, vin preoţi de pe la multe parohii din diferite părţi ale 
ţării noastre şi se plîng de greutăţile pe care le fac unii din cei ce-şi zic „ostaşi ai 
Domnului", deoarece - spun preoţii - unii din „ostaşii Domnului" au trecut la 
sectari, alţii se adună singuri, fără voia şi ştirea preoţilor din parohia respectivă; 
alţii defăima cîntările Bisericii si zic că sunt greceşti si vechi si de aceea nu mai 
sunt bune azi si că numai cîntările de la Oastea Domnului sunt bune. Alţii, din 
asa-zisii „ostaşi ai Domnului", vin în biserică dar nu fac semnul sfintei cruci, nu 
vor să ia sfînta anaforă, nu vor să se închine si să sărute sfintele icoane, si alte 
multe abateri pe care nu le mai scriu aici. 

Din aceste plîngeri, ale multor preoţi, vedem că mulţi din cei ce se socotesc 
că fac parte din „Oastea Domnului" se opun Bisericii Ortodoxe şi credinţei 
strămoşeşti a poporului nostru românesc, pe care noi am păstrat-o de la 
întemeierea Bisericii si a neamului nostru. Noi nu trebuie să închidem ochii fată 

de aceste abateri ale acelora cărora le place să se cheme „ostaşi ai Domnului". 
Noi, cu credinţa noastră ortodoxă, pe care au păstrat-o din veac strămoşii 
noştri în frunte cu voievozii lor, am biruit toate necazurile si furtunile vremurilor 
grele prin care a trecut neamul nostru şi de aceea trebuie să ţinem cu sfinţenie 
la dreapta noastră credinţă cea de totdeauna. 

De aceea, rugăm stăruitor pe fraţii noştri preoţi care au în parohiile lor 
„ostaşi ai Domnului" să se ocupe cît mai de -aproape de ei şi să-i înveţe cînd vin 
la biserică, rînduială, dogmele, liturghia şi toată Sflnta Tradiţie apostolică şi 
învăţăturile Sfinţilor Părinţi. Numai asa vor putea să-i facă pe ei adevăraţi ostaşi 
ai Domnului si să-i aibă ca pe nişte adevăraţi creştini si ajutători în misiunea lor 

preoţească. Mare plată vor avea acei preoţi care se vor osteni să ducă pe 
drumul cel bun al Ortodoxiei noastre pe aceia dintre „ostaşii Domnului", care 
se abat de la rînduială unor buni fii ai Bisericii. 

822 . Am auzit că unii din cei ce-si zic „ostaşi ai Domnului" fac adunări si 
predică prin casele oamenilor, fără să ştie preoţii şi fără să rămînă în legătură cu 
ei. Sfintele canoane nu dau voie mireanului şi nici chiar preotului să predice în 
public, fără porunca episcopului locului. 

lată ce zic sfintele canoane în această privinţă: „Nu se cuvine creştinului 
mirean a porni cuvînt în public sau a învăţa, însuşindu-şi lui dregătoria 
bisericească, ci a urma rînduielii celei predate de Domnul şi a deschide auzul la 
cei ce au luat darul învătătorescului cuvînt si a învăţa de la dînsii cele 
dumnezeieşti". 

Sfintul Apostol Pavel spune corintenilor: „Au doară toţi sunt apostoli? 
Au doară toţi sunt prooroci? Au doară toţi sunt tîlcuitori? Ce te faci pe tine 
păstor, oaie fiind? Ce te faci cap, picior fiind? Ce te apuci a comanda oşti, fiind 
rînduit între soldaţi?" (1 Corinteni 12, 29-30). „Cum vor propovădui dacă nu 
sunt trimişi?" (Romani 10, 15). 

Deci, cel ce predică fără să fi fost trimis de episcopul sau preotul său, 
acela este pe calea neascultării si ştim cu toţii că neascultarea lucrează moarte. 

OCARA 

82 3. Cînd vezi pe un om că te ocărăşte sau îţi face rău, nu te supăra pe 
el, că nu-i vinovat el. Nu s-ar fi pus legea iubirii de vrăjmaşi dacă era aşa. Urăşte 
boala lui, nu pe om, că nu-i vinovat omul, diavolul îl îndeamnă. Urăşte boala, că 
boala-i de la draci, ca să-1 facă să te urască, să te ocărască, să te păgubească, să 
te bată. El nu-i vinovat, că omul este făcut după chipul şi asemănarea lui 
Dumnezeu, dar cel îndemnat de diavol asa face. 

OMUL 

824. Omul este un sîmbure şi un centru al întregii lumi pe care a zidit-o 
Bunul Dumnezeu în cer şi pe pămînt. Omul este acel sîmbure care este într-o 
strînsă legătură cu cele patru feluri de lumi pe care le-a făcut Dumnezeu în 

univers. El comunică cu toate existenţele neînsufleţite, adică cu regnul mineral, 
cu regnul vegetal, cu regnul animal, şi cu lumea cea mai presus de toate cele 
simţite a îngerilor, adică cu lumea gînditoare. 

Deci, el este centru al lumii văzute şi al lumii nevăzute. Omul, luat în ansamblu, 
cu trup şi cu suflet, este numit de Sfîntă Scriptură „mare" (Isus Sirah 3, 18). 

lată ce spune Solomon: „Mare lucru este omul şi cinstit este bărbatul milostiv". 
Dar de ce îl numeşte „mare"? Pentru că, repet, omul reuneşte toate lumile: cea 
minerală, vegetală, animală şi cea spirituală într-una singură şi este mai presus de 
toate acestea, el fiind chipul şi asemănarea lui Dumnezeu, Ziditorul său. 

Să vedem cum ţine omul legătura cu cele două feluri de lumi, gînditoare 
şi simţitoare, care alcătuiesc lumea în întregimea ei (Sfîntul Grigorie de Nazianz, 
Cuv. 38 la Teofanie). Omul, în ipostasul trupului, are din regnul mineral, adică 
din lumea celor neînsufleţite: fier, sare, fosfor, piatră, apă, pămînt etc. Pe scurt, 
are mai toate substanţele pe care le-a descoperit chimia în lumea mineralelor şi 
care se găsesc în om într-o mică proporţie. 

De asemenea, omul, în alcătuirea sa, are şi multe din regnul vegetal, din 
cele ce cresc şi scad, se nasc şi pier. In el se găsesc răsaduri, ierburi şi seminţe 
de tot felul celor ce se află pe toată suprafaţa pămîntului. Omul ţine legătura cu 
lumea animalelor prin cele patru umori care se găsesc în el, care se mai numesc 
şi umezeli, adică fierea neagră, fierea galbenă, sîngele şi apa (Sfîntul loan 
Damaschin, Dogmatica, cap. 12). 

Avînd aceste patru feluri de umori, din care este alcătuit trupul dobitoacelor, 
păstrează legătura cu cele necuvîntătoare, adică cu animalele. 

Deci, omul face legătura între trei lumi: minerală, vegetală şi animală. 

Oare omul se opreşte numai la atît? Nicidecum! Omul, v-am spus la 
început, este în legătură şi cu lumea inteligibilă, a celor înţelegătoare sau 
raţionale, din ceruri. El este mai presus de lumea minerală şi cea vegetală, 
precum şi de cea animală, fiind în comuniune şi cu lumea gînditoare a îngerilor 
(Sfîntul loan Damaschin, Dogmatica, Cartea 1-a, cap. 12). 

Fiindcă reuneşte aceste patru lumi într-un spaţiu restrîns, omul se numeşte 
şi „microcosmos". Omul, însă, după Sfîntul Grigorie Teologul şi după alţi filosofi 
mari ai Bisericii, se mai numeşte si „macrocosmos". El nu este numai o lume 
mică într-una mare, microcosmos în macrocosmos, sintetizînd din toate lumile 
cîte ceva, ci este si macrocosmos în microcosmos, adică o lume mare într-una 
mică, deoarece reuneşte în sine nu numai lumea văzută si cea nevăzută, ci, mai 
mult, este alcătuit şi după chipul şi asemănarea lui Dumnezeu (Facere 1, 26). De 
aceea, omul este si macrocosmos în microcosmos, fiindcă are în esenţă din toate 
şi covîrşeşte pe toate, întrecîndu-i întrucîtva şi pe îngeri. 

82 5. Omul este icoana Preasfintei Treimi. El are minte, cuvînt si duh. 
Duhul cel în chip de raze de lumină, care-i în inimă, cu acesta omul e mai mare 
decît îngerii; că îngerii nu s-au făcut după chipul şi asemănarea lui Dumnezeu, 
ci numai omul. Omul este icoană vie a Sfintei Treimi pe pămînt, are minte, 

cuvînt şi duh. Mintea este chipul Tatălui, cuvîntul este chipul lui Hristos, iar 
duhul cel de viată făcător este chip al Duhului Sfint. 

ONOMASTICA 

82 6. Preacuvioase, cum ni se cuvine nouă, creştinilor, care purtăm 
numele unor sfinţi din calendar, să prăznuim ziua numelui? 

Cînd este sfîntul căruia-i porţi numele, să te duci la biserică, să asculţi 
Sfînta Liturghie, să te împărtăşeşti, dacă eşti spovedit. Dacă poţi, fă oleacă de 
pomană la tine acasă, la cîteva suflete amărîte. 

OSPITALITATEA 

827. Cum trebuie să-i primim pe oaspeţi în mănăstiri? 

Oaspeţii vin la noi în numele lui Hristos. De aceea, îi primim cu dragoste 
în mănăstiri, îi odihnim, îi ospătăm şi dezlegăm la vin, pentru că odată cu 
fratele tău vine şi Hristos la tine. Astfel, prin ei, avem pe Hristos între noi. Aici 
stă toată cheia ospitalităţii noastre creştine si mănăstireşti. 

Ospitalitatea şi iubirea de aproapele tău au totuşi o măsură? 

Mîntuitorul spune să iubeşti pe aproapele ca pe tine însuţi, adică cu măsură, 
cît te iubeşti pe tine. Iar unii Sfinţi Părinţi spun: nici dragostea către aproapele 
să nu o reverşi către toţi în măsură, ci limitat. Intîi să faci milă şi să ajuţi pe cei 
din casa ta, apoi pe cei de un neam cu tine şi la urmă pe cei de alt neam. Aşa 
este şi cu ospitalitatea în mănăstiri, limitată după caz şi împrejurări. Pentru că a 
ne arunca în vîltoarea lumii, de multe ori ne aduce pagubă în loc de folos. 

PĂCATELE 

828 . Intîia pricină şi întîmplare a păcatului se referă la persoană: „Cine" 
este cel ce a făcut păcatul? Acest „Cine" este persoana care, fie că stă singură, 
fie că este legată de o altă persoană, lucrul este de obicei de patru feluri: 

1. după fire, precum tatăl de fiul său; 

2. după întîmplare, precum arhiereul, împăratul, stăpînitorul şi în scurt, 
fiecare dregător sau proiestos faţă de poporul care îi este supus; 

3. după voinţă, precum prietenul faţă de prietenul său; 

4. după meşteşug, precum dascălul sau meşterul faţă de ucenicul său. 
La această pricină, „Cine" se mai socoteşte şi cinul, adică filosof, călugăr, 

etc. Apoi vîrsta, adică dacă este copil, tînăr sau bătrîn. Pe scurt, această întrebare 
şi pricină se referă la toată aşezarea pe care o are orice om: a înţelepciunii, a 
puterii trupeşti sau sufleteşti, duhovniceşti sau lumeşti etc. Tot la această pricină 
se ia în considerare şi faţa cu care a păcătuit cel ce se spovedeşte, adică de este 
preot, mirean, om învăţat sau simplu. 

Cu această pricină, cercetîndu-se păcătosul, se socoteşte păcatul mai mare 
sau mai mic, după starea celui ce a păcătuit. Căci este mai mare greşeala 
arhiereului, a preotului, a împăratului sau a dregătorului în faţa poporului, decît 

acelaşi păcat făcut de omul de rînd. Aceasta o arată şi Sfîntul Isidor, zicînd: 
„Mai mare este păcatul preotului decît al mireanului, nu după fire, ci după 
dregătorie". Tot astfel, mai mult greşeşte un copil care ocărăşte pe părinţii săi, 
sau ucenicul pe dascălul sau pe meşterul său, decît atunci cînd va ocări pe unul 
dintre aceştia un oarecare om străin. De asemenea, mai mult greşeşte un călugăr, 
un filosof sau un bătrîn dacă se vor împodobi, decît un mirean, un neînvăţat sau 
un tînăr. 

A doua pricină este: Ce păcat a făcut? Cercetîndu-se păcatul prin această 
întrebare, el se face mai mare sau mai mic. De pildă, păcatele de moarte sunt 
mai mari decît cele vrednice de iertare, iar dintre cele de moarte, uciderea este 
mai mare ca furtişagul. Decît toate însă, mai mare este lepădarea de Dumnezeu 
şi păgînătatea. 

Tot la această pricină se cuprind şi se cercetează şi păcatele lipsirii, adică 
ce bunătăţi putea să facă, să zică sau să gîndească şi nu le-a făcut, nu le-a spus, 
sau nu le-a gîndit şi cîte răutăţi putea să împiedice cu cuvîntul sau cu lucrul şi n-a 
făcut-o. 

Cu acest cuvînt se cercetează chipul păcatului: care păcat s-a făcut cu 
lucrul, care cu cuvîntul, cu înţelegerea sau cu gîndul. De asemenea, se cercetează 
şi în ce fel a fost făcut păcatul; dacă este cu cuvîntul: vorbă deşartă, jurămînt 
strîmb sau mărturie mincinoasă. Sau dacă este cu gîndul, ce fel de gînd: de 
mîndrie, de eres sau de hulă? De asemenea şi pe ce treaptă a păcatului: bîntuială 
(atac), consimţire sau învoire etc. 

A treia pricină este: Pentru ce? Cercetîndu-se pentru ce a păcătuit omul, 
se adaugă sau se împuţinează greutatea păcatului, adică a ucis cineva pe un 
tiran ca să izbăvească cetatea de tirania lui, a furat ca să miluiască pe săraci, sau 
a lovit pe siluitor ca să izbăvească vreo fecioară pe care o silea spre păcat, 
atunci mai puţină vinovăţie au toţi aceştia decît cel ce va ucide sau va lovi pe 
cineva pentru diferite scopuri rele ale sale. 

Pe scurt, toată lucrarea şi păcatul se judecă de la urmări şi mai ales în 
funcţie de scopul pentru care se face. 

A patra pricină a păcatului este: Prin ce mijloc? Mijlocul prin care se face 
păcatul măreşte sau micşorează greutatea lui. De pildă, cel ce va păcătui cu 
ştiinţă sau cugetînd mai înainte (cu premeditare) sau cu vicleşug sau cu voinţă 
rea, mai greu păcătuieşte decît cel ce a făcut păcat din neştiinţă, fără voie, din 
îndoială, din întîmplare, din uşurinţă şi din nerăutate. Cercetîndu-se mijlocul 
prin care s-a făcut păcatul, se ia în considerare şi unealta cu ajutorul căreia a 
păcătuit cineva. De pildă: a omorît pe cineva cu bîta sau cu cuţitul, sau prin 
mijlocirea şi ajutorul cărui fel de oameni a făcut păcatul? 

A cincea pricină a păcatului este: In ce vreme? Vremea în care a păcătuit 
cineva împuţinează sau înmulţeşte greutatea păcatului. De pildă, dacă cineva în 
vreme de nevoie şi de foamete a furat pîine sau grîu, mai puţin păcătuieşte 
decît cel ce a furat acestea fără de nici o nevoie. In acest sens, Sfîntul Vasile cel 

Mare, în al 86-lea canon al său, zice: „Cel ce mănîncă pîine furată în vreme de 
nevoie şi de foamete, nu păcătuieşte". Cîţi după darul Evangheliei greşesc, mai 
greu păcat fac decît cei ce au păcătuit în Legea Veche. Femeile cele ce iau 
buruieni ucigătoare după zămislirea copilului, mai greu păcătuiesc decît cele ce 
iau aceste buruieni înainte de zămislire. Şi la celelalte se socoteşte în chip 
asemănător. 

A şasea pricină a păcatului este: In ce loc? Şi această pricină, de asemenea, 
înmulţeşte sau împuţinează greutatea păcatului în funcţie de locul în care se 
face. De pildă, mai greu păcătuieşte cineva de va ucide sau va fura în biserică, 
decît cel ce a făcut aceasta într-o casă. Pentru că cel ce a făcut aceasta în 
biserică îndoit păcătuieşte făcînd în acelaşi timp ucidere sau furtişag de cele 
sfinte şi arătînd către Dumnezeu păgînătate şi necredinţă. Cel ce a păcătuit în 
pustie, în mănăstire sau pe faţă, mai greu păcătuieşte decît cel ce a păcătuit în 
lume, în oraş sau în ascuns. Pentru aceasta si dumnezeiescul Părinte loan Gură 
de Aur zice: „Deşi mari păcate va face cineva, dar dacă pe acestea le face în 
taină şi pe nimeni nu va sminti, mai puţin se va munci decît cel ce mai mici 
păcate va face, însă pe faţă şi smintind pe mulţi". 

A şaptea pricină a păcatului se referă la numărul păcatelor, adică: De cîte 
ori a păcătuit, prin care, de asemenea, creşte sau se împuţinează greutatea 
păcatului, în funcţie de cîte ori 1-a făcut. Pentru că cel ce o dată sau de două ori va 
păcătui, mai puţină certare va lua decît cel ce a făcut acelaşi păcat, nu o dată sau 
de două ori sau de trei ori, ci de mai multe ori (vezi canonul 8 al Sinodului de la 
Ancira). Încă şi dumnezeiescul loan Gură de Aur, în cuvîntul 38 al Evangheliei de 
la loan, arată că vor lua mai multă muncă cei ce cad din nou în acelaşi păcat, 
zicînd: „Măcar că vor lua muncă şi pentru păcatele cele dinainte, însă de vor mai 
cădea în aceleaşi păcate, cu mult mai grele munci vor pătimi". Deoarece oamenii 
beau păcatul ca apa şi uită cîte pahare beau, sau precum zice Iov: Urît şi necurat 
este omul care bea strîmbătatea întocmai ca băutura (15, 16). Pentru aceasta, cei 
iscusiţi în cele duhovniceşti învaţă că pentru a afla mai lesne numărul păcatelor, 
trebuie să întrebe pe cel ce se pocăieşte mai întîi cît timp a făcut păcatul, apoi de 
cîte ori a căzut pe săptămînă sau pe lună şi, cunoscînd aceasta, să precizeze, pe 
cît posibil, numărul păcatelor. In acest fel şi Domnul a întrebat pe tatăl celui 
îndrăcit: „Cîtă vreme este de cînd i s-a făcut lui aceasta?". Iar el a zis: „Din 
copilărie" (Marcu 9, 21). Şi fiindcă nu ajungea numai atît, a arătat apoi şi vechimea 
bolii, zicînd: Si de multe ori pe el în foc 1-a aruncat şi în apă, ca să-1 piardă. 

Cînd duhovnicul mărturiseşte oameni care din ruşine nu vor să spună de 
cîte ori au păcătuit, trebuie să-i întrebe dacă au făcut păcatul de un număr mare 
de ori, căci astfel, auzind acela, va căpăta îndrăzneală şi se va mărturisi sincer şi 
cu căinţă. 

Pe lîngă cele şapte pricini arătate mai sus, este bine ca duhovnicul să 
cerceteze atît viaţa de mai înainte de păcat, cît şi cea de după păcat a celui ce se 
pocăieşte, potrivit canonului 37 al Sinodului de la Ancira şi al celui de al 2-lea 

din Neocezareea, deoarece mai puţină certare va avea cel ce mai înainte de 
păcat avea viaţă cu fapte bune, decît cel ce îşi petrecea viaţa sa cu nebăgare de 
seamă. La fel, cel ce va înceta de la păcat mai înainte de spovedanie, faţă de cel 
ce încetează după spovedanie, precum şi cel ce fără să fie îndemnat de nimeni, 
a alergat şi s-a spovedit, decît cel ce a fost vădit (potrivit canonului 7 al Marelui 
Vasile) sau cel ce după păcat s-a pocăit, decît cel ce nu se pocăieşte deloc. 

82 9. Treptele păcatului sunt în număr de douăsprezece, după Sfîntul 
Nicodim Aghioritul, şi anume: 

Prima treaptă, cînd face cineva fapta bună cu scop rău pentru bani, pentru 
laudă, pentru cinste, adică cînd amestecă binele cu răul. 

A doua treaptă este împlinirea faptei bune pe jumătate, necompletă. 

A treia treaptă este ispita, momeala, adică ispitirea ce vine asupra omului 
de la diavol, de la lume şi de la trup şi-1 ispiteşte pe om prin cele cinci simţuri, 
numite de Sfinţii Părinţi „ferestrele sufletului". 

A patra treaptă este unirea, adică amestecarea minţii cu ispita. 

A cincea treaptă a păcatului este lupta minţii, adică a sufletului cu ispita. 
Pînă aici nu este păcatul zămislit. De aici însă începe a zămisli păcatul care 
aduce osînda asupra omului. 

A şasea treaptă a păcatului este învoirea minţii cu păcatul, adică îndulcirea 
minţii de ispită, de poftă. Din clipa aceasta se zămisleşte păcatul în mintea şi 
inima omului şi-1 face pe om vrednic de osîndă, precum spune Sfîntul Apostol 
lacob: „Pofta zămislind, naşte păcatul, iar păcatul săvîrşindu-se, naşte moarte" 
(Iacov 1, 13-15). 

A şaptea treaptă a păcatului este păcatul făcut cu mintea prin imaginaţie. 
Că după ce omul se învoieşte să facă păcatul, el se sileşte, din îndemnul diavolului, 
să întipărească acel păcat în mintea sa ca şi cum l-ar fi făcut cu lucrul. Prin 
imaginaţie păcatul creşte şi se înrădăcinează în inima omului. 

A opta treaptă a păcatului este hotărîrea voinţei de a face păcatul şi însăşi 
săvîrşirea lui cu fapta. 

A noua treaptă este obiceiul păcatului, adică săvîrşirea lui de mai multe ori. 

A zecea treaptă a păcatului este patima, deprinderea, adică săvîrşirea 
permanentă cu voia şi fără voia omului. 

A unsprezecea treaptă a păcatului este deznădejdea, cînd omul îşi pierde 
nădejdea iertării prin pocăinţă, prin harul şi mila lui Dumnezeu. 

A douăsprezecea treaptă a păcatului este sinuciderea, adică uciderea omului 
deznădăjduit din cauza păcatelor sale cu voia sa liberă. Aceasta este cea mai 
grea treaptă a păcatului, de care să ne ferească Dumnezeu pe toţi. Cel care se 
sinucide nu mai are iertare în veci, iar Biserica nu are voie să se roage pentru el 
(după Învăţătura către duhovnic). 

8 3 0. Lupta cu gîndul, împotriva păcatelor, nu ne părăseşte pînă la moarte. 

8 31. Nimeni să nu se înşele crezînd că dacă nu a părăsit azi păcatul, cu 
care s-a obişnuit sau s-a deprins, îl va părăsi mai tîrziu. Cu cît se învecheşte 

păcatul în noi, cu atît mai greu îl vom scoate mai tîrziu, şi cu cît mai mult face 
omul păcatul, cu atît mai mult îl luptă diavolul cu deznădejdea. 

8 32. Aţi văzut poate, vreodată, cînd ia foc vreo casă sau vreo claie de fin 
sau paie. Dacă se întîmplă pe acolo cineva şi are la îndemînă o căldare, mai 
înainte de a se întinde focul îl poate stinge uşor cu puţină apă; dacă însă focul 
a luat proporţii, va trebui o mare osteneală şi multă apă pentru a-1 stinge, iar 
uneori este cu neputinţă să mai fie înăbuşită puterea focului. 

Asemenea se întîmplă şi cu păcatul în noi: dacă vom fi cu trezvie şi cu 
băgare de seamă de la primele mişcări asupra sufletului nostru şi dacă de la 
prima răsărire a lui şi de la prima aprindere a poftei şi a mîniei din noi, ne vom 
împotrivi cu mintea şi vom chema în ajutor numele Domnului, îndată vom 
stinge aprinderea păcatului şi ne vom uşura cu sufletul de robia şi de greutatea 
lui. Dacă însă nu ne vom trezi la vreme şi nu vom chema pe Dumnezeu prin 
rugăciune din inimă, păcatul, odată răsărit în mintea noastră, începe să crească 
şi să ne lupte cu putere spre a ne duce la pierzare. 

833. Cine are frică de Dumnezeu şi se trezeşte de la primele răsăriri şi trepte 
ale păcatului, se înarmează asupra lui cu împotrivirea minţii şi cu sfinta rugăciune a 
inimii. Astfel, împotrivindu-se cu tărie de la început, scapă cu mare uşurinţă de 
asuprirea şi robia cea amară a păcatului, care vine pe treptele cele mai mari ale lui. 
Iar cine nu voieşte să se trezească ca să omoare păcatele cînd sunt mici ca furnicile, 
va ajunge să se lupte cu leii, de care cu anevoie scapă cineva. 

8 34. Aşa, zice, este păcatul la om cum ai lua un cui mare şi cu o bardă 
începi a-1 bate într-un lemn de stejar uscat. Dacă-i dai un ciocan, două-trei, cuiul 
îl poţi scoate uşor. Dacă-1 baţi pe jumătate, este mai greu, iar dacă îl baţi de tot, 
trebuie să crapi lemnul! 

835. Sfinţii Părinţi ne învaţă să ne luptăm cu păcatul cînd este mic, în 
clipa zămislirii, iar nu cînd se face mare şi se înrădăcinează prin patimă în inima 
noastră. Să-1 ucidem, cînd este furnică, iar nu leu, căci altfel „furnico-leul" ne 
ucide el pe noi. La fel şi psalmistul David, insuflat de Duhul Sfînt, zice: „Fericit 
este cel ce va lua şi va lovi pruncii tăi de piatră" (Psalmul 136, 9), adică, ferircit 
este acel creştin care îşi va zdrobi păcatele sale de piatra-Hristos cît sunt încă 
mici ca nişte prunci, că de vor creşte mari ne vor robi în Babilonul patimilor şi 
ne vor ucide ele pe noi. 

836. Păcatul se numeşte „furnico-leu". Furnico-leu a murit de foame, 
pentru că n-avea de mîncare. Pentru că la început păcatul este cît o furnică, 
numai un gînd, mai pe urmă, dacă nu-1 vom ucide prin împotrivire, spovedanie 
şi rugăciune, el va ajunge puternic ca un leu. 

83 7. Omul are atîta putere, pusă de Dumnezeu în el, că dacă ar veni toţi 
dracii din iad, nu-1 pot face să păcătuiască. 

8 3 8. De ce se cheamă păcatul cădere? Căci se zice: a căzut cineva în 
păcatul curviei, sau a căzut cineva în mîndrie, sau în lăcomie, sau în beţie sau în 
iubire de argint, sau în ură. Tot păcatul se cheamă cădere. De ce? Pentru că 

păcatele ne trag în jos de la Dumnezeu, ne coboară de la treapta de oameni şi 
ne fac dobitoace. Căci a zis proorocul: „Şi omul, în cinste fiind, n-a priceput, 
alăturatu-s-a cu dobitoacele fără de minte şi s-a asemănat lor" (Psalmul 48 , 12, 21). 
Deci, din oameni ne facem dobitoace, şi mai răi ca dobitoacele, ne facem draci. Că 
nici dracii nu hulesc pe Dumnezeu în faţă, dar omul cu mintea sa îl huleşte. 
Deci iată unde ne coboară păcatul. Păcatul ne trage mereu în jos, în fundul 
iadului, asemenea cu dracii, iar darul lui lisus Hristos si darul Sfîntului Duh 
mereu ne înalţă şi mereu ne ridică. Căci zice proorocul: „De şapte ori de va 
cădea dreptul, de şapte ori se va ridica". Şapte înseamnă număr fără de număr, 
înseamnă veşnicie, la nesfirşit. Adică mereu se repetă căderea şi ridicarea omului. 
Deci, de va cădea omul în toată viaţa sa, să nu se deznădăjduiască de a se 
ridica, să se înalţe iarăşi prin darul Sfîntului Duh, prin pocăinţa cea adevărată. 

Omul, cînd se ridică, se ridică pe trepte. Nu deodată se face sfînt, după 
cum nici deodată nu se face drac, ci se ridică pe trepte. 

8 39. Sunt păcate cu gîndul, care nu se văd, dar sunt mult mai grele şi 
mai rele decît cele cu trupul. 

840. Cînd zice tatăl copilului lunatic: „Doamne, de multe ori 1-a aruncat 
pe el în foc şi de multe ori în apă" (Marcu 9, 22) - foc este mînia şi toate 
păcatele care se nasc din mînie; iar apa este pofta - deci de cîte ori suntem în 
păcatele urii, ale zavistiei, ale pizmei, ale iuţimii, ale bîrfirii, ale nemulţumirii, ale 
răpirii, ale dorinţei de răzbunare, cînd ţinem minte răul asupra altuia, de tot 
atîtea ori suntem aruncaţi de satana în focul mîniei. Si de cîte ori ne îmbuibăm 
pîntecele şi ne îmbătăm şi curvim şi preacurvim şi curvim împotriva firii şi ne 
lăsăm prinşi de dezmierdare, de lene şi de trîndăvie, adică de moleşeala voinţei 
de a lucra fapta cea bună, de atîtea ori suntem trîntiţi de satana în apa poftelor 
noastre. Aşa se înţelege ceea ce spune tatăl copilului: „Doamne, de multe ori 
1-a aruncat pe el în foc şi de multe ori în apă". 

Aşa ne îndrăcim şi noi în fiecare zi, cînd satana ne dă în patimile părţii 
celei mînioase, ne aruncă în ale părţii celei poftitoare, adică în apa poftelor şi a 
răutăţii noastre. 

841. Păcatele ne trag în jos de la Dumnezeu şi ne coboară de la treapta 
de oameni şi ne fac dobitoace. Căci a zis psalmistul: şi omul în cinste fiind, n-a 
priceput, alăturatu-s-a cu dobitoacele cele fără de minte şi s-a asemănat lor. 
Deci, din oameni ne facem dobitoace si mai răi ca dobitoacele. Ne facem draci 
şi chiar mai răi ca ei. Că nici dracii nu hulesc pe Dumnezeu în faţă, dar omul cu 
mintea sa îl huleşte! 

842. Cel mai urît păcat înaintea lui Dumnezeu este păcatul mîndriei, 
căci acesta a făcut pe îngeri diavoli, după cum şi smerenia „poate face din 
diavoli îngeri" (Scara, Cuvîntul 25). 

84 3 . Omul, cînd este în păcat de moarte şi este călduţ, se află în iad cu 
sufletul. Este mai jos decît toate dobitoacele cîmpului, decît toate păsările cerului, 
decît toată zidirea. El se află atunci cu sufletul în iad. 

844. Cele mai puternice pricini ale păcatelor în lume, care duc la pierzare 
pe mulţi creştini sunt: vinul, femeile, bogăţia, necredinţa în Dumnezeu şi 
desăvîrşita sănătate a trupului, cum spune Sfîntul Isaac Şirul. Dacă îndepărtăm 
de la noi aceste pricini, cu ajutorul lui Dumnezeu, ne izbăvim de păcate şi de 
moarte. 

84 5. Datoria noastră, a tuturor, este de a ne ruga lui Dumnezeu să ne 
ajute să scoatem din noi dracii, care sunt patimile şi păcatele noastre cele prea 
multe si felurite. 

846. Evanghelia şi Legea Darului n-a venit ca Legea Veche să cosească 
păcatul ca pe iarbă şi să rămînă rădăcina. Nu! Legea Darului cînd vine, o 
desăvîrşeşte pe cea Veche, că zice: Aţi auzit că s-a zis în Lege: Să nu curveşti. Dar 
Eu vă zic vouă: Cel ce priveşte la femeie spre a o pofti pe dînsa, iată, a preacurvit 
cu dînsa întru inima sa (cf Matei 5, 27-28). Aţi auzit că s-a zis: Să nu ucizi... Iar 
eu zic vouă: Cela ce urăşte pe fratele său, ucigaş de om este (cf. Matei 5, 21-22). 

Vezi cît este de desăvîrşita Legea Darului? Ea nu taie păcatul numai din 
obişnuinţă şi deprindere, ci scoate şi rădăcina. Şi care sunt rădăcinile păcatului? 
Gîndurile. Gîndurile sunt rădăcinile păcatelor. Cine nu smulge din inimă poftele 
cele necurate, pofta de avere, pofta de slavă, ura şi răutatea, acela în zadar se 
pocăieşte. Acela să nu creadă că are desăvîrşire, că-i plin de ură şi de răutate şi 
de pofte şi necuraţii, şi în zadar se laudă cu masca din afară, cu forma din afară, 
dacă nu şi-a desăvîrşit inima sa, dacă n-a scos patima şi poftele din adîncul 
inimii şi din gîndire. 

Deci, cînd auzi în Legea Darului că zice să nu pofteşti femeia aproapelui 
sau casa sau boul sau asinul sau toate cîte sunt ale lui, atunci te învaţă să smulgi 
păcatul din rădăcină. Nu numai să nu furi - şi acela-i mare lucru -, nici să nu 
pofteşti lucrul altuia. Dacă-1 pofteşti, eşti ca şi cel ce fură înaintea lui Dumnezeu, 
pentru că inima ta este pătimaşă şi plină de păcate. 

847. Cînd rămîn păcatele nedezlegate la Sfîntă Spovedanie? 

Cînd creştinul nu-si mărturiseşte toate păcatele asemenea lui luda si cînd 
duhovnicul nu le dezleagă. El nu are voie să le dezlege pînă ce creştinul nu 
primeşte canonul rînduit. Dacă duhovnicul dezleagă pe cineva „mai înainte de 
a face acela canonul, sau mai înainte de a mărturisi (de a se făgădui) că îl va 
face, unul ca acela se face vinovat de toate păcatele celui pe care 1-a dezlegat". 

PĂCATELE ÎMPOTRIVA DUHULUI SFÎNT, HULELE 

8 4 8. Care sunt păcatele împotriva Duhului Sfînt (hulele) de care 
Zice Domnul „că nu se iartă nici în veacul de acum, nici în cel viitor"? Dacă 
sunt mărturisite şi se face canon pentru ele sunt iertate? 

Păcatele împotriva Duhului Sfînt sunt acestea: necredinţa şi împotrivirea 
adevărului dovedit al credinţei creştine; încrederea nesocotită în bunătatea lui 
Dumnezeu; deznădejdea faţă de îndurarea lui Dumnezeu, pizmuirea aproapelui 
pentru harul ce i s-a dat, pentru sporirea lui în fapte bune, precum şi 

neîndrumarea celor greşiţi pe calea mîntuirii; ura de moarte, nepocăinţa pînă la 
moarte şi nesocotirea darurilor lui Dumnezeu; lepădarea de credinţă, eresul, 
secta, sinuciderea etc. 

Pricina pentru care aceste păcate nu se iartă de către Dumnezeu nici în 
veacul de acum nici în cel viitor este „îndărătnicia omului de a nu se pocăi de 
aceste păcate în toată viaţa şi împietrirea inimii lui". Cel ce săvîrşeşte astfel de 
păcate, nu primeşte iertare de la Dumnezeu pentru că nu voieşte să fie iertat şi să 
asculte poruncile lui Dumnezeu. Dacă un astfel de vinovat se căieşte din adîncul 
sufletului, se mărturiseşte şi se hotărăşte să nu mai păcătuiască şi cere îndurare lui 
Dumnezeu cu stăruinţă şi cu lacrimi, atunci prin Taina Pocăinţei el va putea primi 
iertare, căci „nu este păcat oricît de greu ar fi el, care să covîrşească bunătatea şi 
dragostea de oameni a lui Dumnezeu" (învăţătura de credinţă Ortodoxă). 

849. Dumnezeu nu pedepseşte pe păcătoşi şi pe hulitori. El îi rabdă 
îndelung, pentru că nu vrea moartea păcătoşilor, ci întoarcerea şi îndreptarea 
lor. De aceea, le dă timp de pocăinţă. Nici chiar pe cei ce hulesc sau distrug 
Biserica nu-i pedepseşte îndată, după cum nici pe cei ce au răstignit pe Fiul Său 
nu i-a pedepsit îndată. 

Insă îi aşteaptă pe toţi în viaţa de dincolo şi numai la Judecata cea Apoi 
le va răsplăti fiecăruia după faptele lui (Romani 14, 10; 11 Corinteni 5, 10; 
Iov 24, 11; Psalmul 61, 11; Proverbe 24, 12). 

PĂRTICELELE DIN ALTAR 

85 0. Este de folos creştinilor să ia părticelele acasă? 

N-ai voie să iei părticica acasă! Nici un preot n-are voie să dea părticica 
acasă. Este o mare greşeală a preoţilor care dau părticele acasă! Nu-i voie, 
Doamne fereşte! Sfîntul Simion al Tesalonicului zice: „Preotul care va da părticele 
din Altar poporului să nu mai fie preot". 

Părticica ţi-o scoate preotul în altar şi rămîne în Sfîntul Potir. Ţi-a scos 
pentru vii şi pentru morţi. Ea rămîne să se sfinţească cînd se coboară Preasfîntul 
Duh la epicleză. După ce s-a sfinţit, este pusă în dumnezeiescul Sînge, şi atunci 
ai împărtăşire direct cu Trupul şi Sîngele Domnului. Nu să i-o dea omului acasă 
s-o pună prin castroane. Vai de mine ce nebunie! Cine ţi-a spus că ai voie să dai 
părticele acasă? Niciodată nu se dau părticele! 

PACEA 

8 51. Mulţi oameni s-au străduit să înveţe diferite ramuri ale ştiinţei veacului 
de acum. Unii au învăţat filosofia, istoria, geografia; alţii, matematica, fizica, 
chimia, astronomia si alte ramuri ale ştiinţei care sunt necesare neamului 
omenesc, spre folosul de obşte. Prea puţini sunt însă acei oameni care au reuşit 
să înveţe cum să-şi împace inima şi să trăiască în pace cu sufletul lor. Această 
filosofie duhovnicească au deprins-o prin trăire, cu multă osteneală şi îndelungă 
răbdare, toţi aceia care au iubit din toată inima pe Dumnezeu şi, din dragostea 

fără de margini pentru El, s-au lepădat de sine, au părăsit toate cele din lume şi 
s-au retras în pustietăţi pentru a se linişti şi a se uni neîncetat cu Dînsul prin 
postiri, neîncetate rugăciuni şi meditaţii sfinte. Iar unii, chiar în mijlocul lumii au 
isprăvit această filosofie duhovnicească, dar nu fără grijă, osteneală şi luare 
aminte, avînd totdeauna înaintea ochilor mintii frica de Dumnezeu care este 
şcoala înţelepciunii (Isus Sirah 1, 19). 

8 52. Cum putem dobîndi pacea inimii şi a conştiinţei? 

Patru sunt căile prin care putem cîştiga pacea inimii şi a conştiinţei: 

1. să căutăm întotdeauna locul cel mai de jos; 

2. să ne mulţumim în toate cu cît mai puţin din cele necesare vieţii; 

3. să ne rugăm permanent ca să se facă numai voia lui Dumnezeu cu noi; 

4. să ne lăsăm în toate numai în voia lui Dumnezeu. 

8 5 3. Mintea omului se mai aseamănă cu cîrma corăbiei. Dacă aceasta 
din urmă, nemaiavînd cîrmă, se abate din cale, tot astfel şi mintea omului, care 
este în legătură cu inima, fiind tulburată, toate organele cele dinăuntru şi din 
afară le tulbură şi le face răzvrătite de la calea cea dreaptă. De aceea, cei iscusiţi 
în nevăzutul război al minţii şi al inimii se silesc cu toată puterea să-şi împace 
inima, de cîte ori simt că se tulbură înăuntrul lor. 

8 54. Dumnezeieştii Părinţi ai Bisericii dreptmăritoare ne învaţă că 
numai atunci ne vom putea ruga bine cînd vom şti să lucrăm în linişte şi să 
ne păzim inima netulburată şi în pace. Cînd vom face un lucru, să-1 facem în 
pace, fără silă si cu linişte, iar toată străduinţa noastră în viata aceasta să fie 
pentru a ne împăca inima şi a nu o lăsa să ne tulbure. Cîştigînd această 
pace, vom face toate lucrurile noastre cu linişte, cu blîndeţe, după cum ne 
învaţă Sfînta Scriptură, zicînd: „Fiule, cu blîndeţe săvîrşeşte-ţi lucrurile tale 
(Isus Sirah 3, 17), ca să te învredniceşti fericirii celor blînzi, că aceia vor 
moşteni pămîntul (Matei 5, 5). 

8 55. Trebuie să ne sîrguim pentru a fi cu toţi oamenii în pace, atît cît 
depinde de noi, după cuvîntul Marelui Apostol Pavel, care zice: „Pe cît atîrnă 
de voi, trăiţi cu toţi oamenii în pace" (Romani 12, 18). Dacă vom păzi conştiinţa 
noastră să nu ne acuze de ceva, ci să rămînă liniştită în Dumnezeu si, îndeosebi, 
să nu ne pîrască pe noi că am neglijat vreo poruncă a lui Dumnezeu, această 
păzire a conştiinţei va naşte în noi pacea inimii, deoarece, după învăţătura 
Sfîntului Duh, „Pacea este multă celor ce iubesc Legea Ta şi nu le este lor 
sminteală" (Psalmul 118, 165). In vreme de mare tulburare, care ne vine nouă 
fie din afară, fie dinăuntru, cel mai bun mijloc pentru a ne linişti inima este să 
alergăm la rugăciune şi la citirea dumnezeieştilor Scripturi, căci aceste două 
fapte bune pot să adune mintea şi să ne liniştească inima (Sfrntul Isaac Şirul). 

856. Uşa prin care poate ajunge cineva la pacea inimii este fapta bună 
şi înaltă a smeritei cugetări. Iar ea se cîştigă prin ostenelile în ascultări, prin 
rugăciune şi prin răbdarea tuturor întristărilor şi necazurilor ce ne vin nouă, 
nădăjduind la mila şi ajutorul lui Dumnezeu. 

85 7. Smerenia, pacea şi blîndeţea inimii sunt atît de strîns legate între 
ele, încît acolo unde este una, neapărat este şi cealaltă, deoarece cel blînd cu 
inima este si smerit, si invers, cel smerit cu inima este si blînd. De aceea si 
Domnul le zice ucenicilor Săi: Invătati-vă de la Mine că sunt blînd si smerit cu 
inima şi veţi afla odihnă sufletelor voastre (Matei 11, 29). 

858. Adevărata pace o cîştigă cel ce are răbdare şi ascultă cuvîntul lui 
Dumnezeu. 

8 59. Deplina lăsare în voia lui Dumnezeu este singura cale către pacea 
si liniştea inimii. 

860. Dacă vrei să ai pacea, să-i vezi pe toţi îngeri şi pe tine să te vezi diavol. 
Toţi să fie îngeri în faţa ta, sfinţi, şi pe tine să te vezi ca un diavol de păcătos. Atunci 
ai poziţia cea mai ortodoxă. Atunci ai ajuns la ceea ce spune proorocul: că fărădelegea 
mea eu o cunosc şi păcatul meu înaintea mea este pururea. 

861. Noi auzim pe unii că votează pentru pace, că iscălesc de pace. 
Spun la aparate: Noi luptăm pentru pace, pentru drepturile omului... 

„Noi!" Cum ne luptăm noi fără Cel Care a făcut cerul şi pămîntul? Crezi 
că dacă iscălim noi să fie pace, este pace? Da! Lui Dumnezeu îi place aceasta, 
politica asta de pace, dar să fie din inimă! 

8 62. Cuvîntul „pace" este cea mai puternică armă politică. Nu cînd 
vorbim de pace, ci cînd ne rugăm pentru pace este plăcut la Dumnezeu. Că lui 
Dumnezeu îi place aceasta, că noi voim pacea. Ai văzut cînd s-a arătat ucenicilor 
ce-a zis: „Pacea Mea dau vouă, pacea Mea las vouă!". De două ori a zis. 

Ce înseamnă de două ori pace? Să aibă omul pace cu sine, să fie mulţumit. 
Şi apoi să aibă pace cu vecinii. Să nu aibă supărare pe alţii. Această politică de 
pace îi place lui Dumnezeu şi-i bună, numai să ne rugăm la Dumnezeu şi să fim 
sinceri. S-o spunem din inimă! 

863 . Biserica noastră ortodoxă, care are sute de milioane de credincioşi, 
de 2000 de ani se roagă pentru pace. Voi nu auziţi, că nu se începe Liturghie, 
nu se începe Vecernie, nu se începe Utrenie, decît cu cuvîntul pace: Cu pace, 
Domnului să ne rugăm! Pentru pacea de sus şi pentru mîntuirea sufletelor 
noastre, Domnului să ne rugăm! Pentru pacea a toată lumea, pentru bunăstarea 
sfintelor lui Dumnezeu biserici şi pentru unirea tuturor, Domnului să ne rugăm! 
La Ectenia mică zicem: Iară şi iară cu pace Domnului să ne rugăm! La sfîrşit 
zice iarăşi: Cu pace să ieşim! 

Vezi, Biserica se roagă sincer lui Dumnezeu, că pacea este un mare dar, 
nu numai pentru poporul din afară, ci şi pentru biserici şi pentru sufletele 
oamenilor! Cîtă vreme este pace, eşti sigur pe sănătatea ta, pe viaţa ta, în 
toate. Cînd s-a început tulburarea, cearta, războiul, nu mai ştii unde o să iasă. 

PATIMILE 

8 64. Patimile sunt asemenea hameiului şi altor plante agăţătoare, care 
se prind şi se împletesc de orice întîlnesc în cale. 

8 6 5. Fiecare patimă este un diavol rău. Adică: mîndria, semeţia, slava 
deşartă, făţărnicia, trufia, viclenia, zavistia, pizma, invidia, rîvna cea rea, mînia, 
iuţimea, nerăbdarea, nerecunoştinţa, cîrtirea, răpirea, nemulţumirea faţă de 
binefacerile lui Dumnezeu sau ale aproapelui, ţinerea de minte a răului, vorbirea 
de rău, clevetirea, minciuna, gluma, rîsul. 

Sau mai departe: iubirea de arătare, dorinţa de răzbunare, slava deşartă, 
lăudăroşenia, iubirea de sine cu tot alaiul ei, şi pot să spun ceasuri întregi şi nu 
termin nici ceea ce mai ţin minte din mulţimea păcatelor întunericului. 

Şi iată, atîţia diavoli avem în noi! Cineva poate zice: „A! Dar nu sunt aşa 
păcătos! Sunt de atîţia ani în mănăstire, cu muieri n-am trăit, nici n-am ştiut ce-i 
femeia". Şi noi suntem preacurvari în toata clipa, căci cu gîndul şi imaginaţia 
greşim ziua şi noaptea! 

8 66. Patimile cele trupeşti acestea sunt: lăcomia pîntecelui, nesăturarea, 
desfătarea, beţia, mîncarea pe ascuns, iubirea de plăceri felurite, curvia, 
preacurvia, desfrîul, necurăţirea, amestecarea sîngelui, stricarea pruncilor, 
împreunarea cu dobitoace, poftele cele potrivnice firii: furtul, jefuirea de cele 
sfinte, hoţia, uciderea, orice moleşeală trupească şi bucurie de voile trupului, 
mai ales cînd trupul este sănătos. Apoi ghicirile, descîntecele, farmecele, 
prezicerile, iubirea de podoabe, uşurătatea, moliciunea, înfrumuseţarea, jocurile 
de noroc, reaua şi pătimaşa întrebuinţare a lucrurilor celor dulci ale lumii, viaţa 
cea iubitoare de trup, care îngrăşînd mintea o face pe ea pămîntească şi 
dobitocească şi nu o lasă niciodată să tindă spre Dumnezeu sau spre lucrarea 
virtuţilor. 

Iar rădăcina tuturor patimilor, sau cum a zis cineva, cele dintîi ale lor, sunt 
acestea: iubirea de plăceri, iubirea de argint şi iubirea de slavă deşartă, din care 
se naşte tot răul. Apoi împrăştierea minţii, alunecarea la glume şi la vorbe de 
ruşine, îndrăzneala si rîsul. Si, ca urmare, este bine a cunoaşte si aceste patimi 
subţiri, precum: iubirea de sine, iubirea de arătare, moleşeală voinţei, împietrirea 
inimii, părerea de sine, preţuirea de sine, închipuirea de sine, cruţarea de sine, 
trîmbiţarea de sine, plăcerea de sine, mulţumirea de sine, nădăjduirea de sine, 
îndreptăţirea de sine, simţirea de sine şi nesimţirea de sine, care este moartea 
minţii şi omorîrea sufletului, mai înainte de moartea trupului. 

8 6 7. Patimile sufleteşti pe care le roade firea noastră cea stricăcioasă şi 
schimbătoare sunt: uitarea, nepăsarea şi neştiinţa. Iar cînd ochiul sufletului, 
adică mintea, este întunecată de acestea, atunci este luat în stăpînire de toate 
celelalte patimi, care sunt: neevlavia, credinţa strîmbă - adică tot eresul - 
blasfemia, iuţimea, amărăciunea, înfumurarea năprasnică, ura de oameni, 
pomenirea de rău, vorbirea de rău, osîndirea, întristarea fără temei, frica, 
laşitatea, cearta, rivalitatea, pisma, slava deşartă, mîndria, făţărnicia, minciuna, 
necredinţa, zgîrcenia, iubirea materialistă, împătimirea, afecţiuni pentru cele 
pămînteşti, trîndăvia, micimea de suflet, nemulţumirea, cîrtirea, înfumurarea, 
părerea de sine, trufia, îngîmfarea, iubirea de stăpînire, dorinţa de a plăcea 

oamenilor, viclenia, neruşinarea, nesimţirea, linguşirea, înşelăciunea, ironia, 
duplicitatea, învoirea la păcatele cele pătimit oare ale sufletului şi gîndirea deasă 
la ele, rătăcirea gîndurilor şi iubirea de sine, despre care am zis mai sus că este 
maica şi rădăcina tuturor răutăţilor. Apoi iubirea de argint, reaua nărăvire şi 
răutate. 

8 6 8. Cum să lucreze cineva virtuţile, Preacuvioase Părinte, pentru a 
putea izgoni din sufletul său dracii şi patimile? 

lată cum: prin smerenie, prin cunoaşterea de sine, prin defăimarea de 
sine, prin răbdarea necazurilor şi a scîrbelor şi prin a pune pe seama lui Dumnezeu 
toate faptele cele bune. Prin aceasta se izgoneşte dracul mîndriei: prin lucrarea 
faptelor bune în ascuns, prin deasa rugăciune şi ocărîrea de sine se scoate şi se 
izgoneşte dracul slavei deşarte; prin strădanie este izgonit dracul leneviei şi al 
trîndăviei; prin aducerea aminte de moarte, prin pomenirea gheenei, prin post 
şi prin smerenie se scoate şi se izgoneşte dracul îmbuibării pîntecelui; prin 
dragostea de Dumnezeu şi de aproapele, se scoate şi se izgoneşte dracul zavistiei 
şi al pomenirii de rău; prin cugetarea la moarte, prin post şi prin rugăciune, se 
scoate de la sine dracul nesimţirii şi al împietririi inimii; prin dragostea de 
Dumnezeu, prin smerenie, prin înfrînare şi prin paza ochilor şi a minţii, se 
izgoneşte dracul curviei; acelaşi drac al curviei se poate izgoni şi prin fuga de 
prietenie de femeie, prin paza de lenevire, prin post şi rugăciune, şi prin 
nejudecarea vreodată a cuiva care a căzut în această patimă sau în alta; prin 
frica de Dumnezeu, prin trezirea minţii şi prin rugăciune este izgonit dracul 
uitării; prin luare aminte, prin atenţie, prin frică de Dumnezeu şi prin trezirea 
minţii se izgonesc dracii cei mulţi şi prea feluriţi care luptă pe om şi-i duc război, 
tulburare şi multă răspîndire în vremea rugăciunii; prin răbdare în necazuri şi în 
scîrbe şi prin mulţumire lui Dumnezeu pentru toate cele ce ne aduc întristare şi 
durere, se izgonesc dracii hulei, ai cîrtirii şi ai nemulţumirii; prin plîngere şi 
sărăcie, de bunăvoie, se izgoneşte dracul cel rău al iubirii de argint; prin tăcerea 
cu chibzuinţă şi înţelegere, prin plîns şi prin cugetarea la moarte, se izgonesc 
dracii vorbirii de rău şi ai vorbirii deşarte; prin credinţă şi nădejde tare în 
Dumnezeu, prin pomenirea morţii, prin gustarea bunătăţilor celor de sus, se 
izgoneşte dracul iubirii de averi şi cel al adunării de prisos; prin cîntarea de 
psalmi, prin rugăciune, prin citirea cărţilor sfinte şi prin vorbirea cu Părinţii cei 
iscusiţi în cele duhovniceşti, se scoate si se izgoneşte de la sine dracul mîhnirii si 
al întristării; prin cunoştinţa nimicniciei sale, prin frica de neputinţele sale şi 
prin pocăinţă curată, se izgoneşte duhul încrederii în sine şi cel cel al nădăjduirii 
de sine; prin dragoste şi prin rugăciune sinceră pentru cel ce ţi-a făcut rău, se 
scoate şi se izgoneşte de la sine dracul urii şi al pomenirii de rău. 

Cine izgoneşte aceste patimi din sufletul său, prin lucrarea faptelor bune, 
acela izgoneşte dracii de la sine. 

8 69. Cei ce se luptă şi izgonesc patimile de la sine, aceia sunt făcători de 
minuni. Dacă însă, înainte de a scoate dracii din sine-ţi şi a te curaţi de patimi, 

vei avea obrăznicia si nebuna îndrăzneală să te rogi lui Dumnezeu ca să-ti dea 
darul de a scoate dracii din alţii şi de a face minuni, apoi, prin această mîndrie, 
vei fi batjocorit de dracul. 

8 7 0. Patimile noastre cele de multe feluri sunt dracii care ne războiesc 
pe noi dinăuntru şi dinafară! 

8 71. Sfinţii si dumnezeieştii Părinţi ai Bisericii au înţeles că orice patimă 
care ne luptă pe noi, este un drac. De aceea, dumnezeiescul şi Sfintul Părinte 
Efrem Şirul zice: „Că omul are atîţia draci, tot atîţia, cîte patimi are". Şi tot aşa 
spun si alţi mulţi Sfinţi Părinţi. 

872. Datoria noastră, a tuturor, este de a ne ruga lui Dumnezeu să ne 
ajute să scoatem din noi dracii, care sunt patimile şi păcatele noastre cele prea 
multe si felurite. 

PAZA MINTII 

8 73. Ce este paza minţii? Cînd auzim de paza minţii sau trezvia atenţiei 
sau liniştea minţii sau privegherea minţii, este exact acelaşi lucru cum ai zice 
pîine, bucată de pîine sau felie de pîine. Dar să auzim pe Sfintul Isihie Sinaitul 
în Filocalie ce spune: Paza minţii este calea şi poartă a toată virtutea şi a toată 
fapta bună înaintea lui Dumnezeu. In ce constă paza minţii? în trei lucruri: 

1. în a ne trezi cu mintea la cele ce gîndim; 

2. în a ne împotrivi păcatului cu mintea; 

3. în a chema pe „Doamne lisuse...", prin rugăciunea minţii. 
Că atîta legătură au paza minţii şi cu rugăciunea inimii, cît are trupul şi cu 
sufletul. „Şi nimeni, spune Sfintul Isihie Sinaitul, nu va scăpa de căpeteniile 
tartarului, dacă nu are această lucrare, fie el călugăr sau mirean". A păzi mintea, 
înseamnă a zdrobi capul şarpelui. 

Auzi ce spun Sfinţii Părinţi? Tot gîndul păcătos care se apropie de mintea 
noastră este un şarpe gînditor. Dacă-i de curvie, dacă-i de mînie, dacă-i de 
mîndrie, dacă-i slavă deşartă, dacă-i beţie, dacă-i furtişag, dacă-i mîhnire, dacă-i 
întristare, dacă-i zavistie, dacă-i pizmă, dacă-i răutate, cînd îl vezi că s-a apropiat 
de mintea ta, imediat cheamă pe „Doamne lisuse": „Doamne, lisuse Hristoase, 
Fiul lui Dumnezeu, miluieşte-mă pe mine, păcătosul (sau păcătoasa)". Şi ai 
zdrobit capul şarpelui în felul acesta. 

8 7 4. Ce este paza minţii, după învăţăturile Sfinţilor Părinţi? Este o lucrare 
prezentă, foarte uşoară şi n-are nevoie de mare osteneală, decît numai de frica 
lui Dumnezeu. Ea se naşte chiar din frica lui Dumnezeu! Iar frica de Dumnezeu 
se naşte din credinţa în Dumnezeu. Că dumnezeiescul Părinte Maxim spune: 
„Cela ce crede, se teme". Eu nu am nici o pricină să mă tem de cineva, dacă nu 
cred că-i de fată. Iar cînd cred ca Dumnezeu este de fată, mă tem! 

Deci, iată cum din credinţa în Dumnezeu se naşte frica de Dumnezeu. Iar 
din frica de Dumnezeu se naşte trezvia atenţiei, sau paza minţii, sau ferirea 
minţii de la păcat, sau privegherea minţii. Cînd auzim la Sfinţii Părinţi: paza 

minţii, trezvia atenţiei, liniştea minţii, ferirea minţii, privegherea minţii sau toate 
acelea, este acelaşi lucru, cum am zice: pîine, bucată de pîine, felie de pîine; dar 
tot de pîine este vorba, numai sub alte cuvinte. 

87 5. Trezvia atenţiei se naşte din frica lui Dumnezeu, iar frica lui 
Dumnezeu se naşte din credinţă, după cum spune dumnezeiescul Părinte Maxim: 
„Cel ce crede, se teme si cel ce se teme, se trezeşte". 

8 7 6. Să nu credem noi că este vreun gînd în inima noastră pe care nu-1 
ştie Dumnezeu, sau nu-1 vede. 

Dacă vom avea această convingere, ne vom feri de tot păcatul. Dumnezeu 
vede pururea, nu ce gîndesc eu acum, ci ceea ce voi gîndi pînă mor, pînă mă 
fac o mînă de ţarină în fundul unui mormînt. Că auzi ce spune: Cele mai înainte 
gîndite ale tale le-au văzut ochii Mei. Nu ce gîndesc acum. Pînă mă voi duce în 
groapă, Dumnezeu le ştie toate. 

8 7 7. In Sfînta Scriptură se spune aşa: Fata Babilonului, ticăloasa - şi 
Duhul Sfînt spune mai departe, cînd cîntăm „La rîul Babilonului" -, fericit este 
care va apuca şi va lovi pruncii tăi de piatră (Psalmul 136, 8-9). lată pe cine 
fericeşte Duhul Sfînt! Pe cela ce ia fiii fetei Babilonului şi-i trînteşte de piatră. 

Tîlcuirea Sfinţilor Părinţi din Filocalie este asa: Fata Babilonului este 
mintea noastră. Cuvîntul „Babilon" înseamnă „amestecare". Fiindcă mintea 
noastră pururea este amestecată cu gînduri bune şi rele, o numeşte „fata 
Babilonului", născută din amestecare, combinată cu amestecarea. Iar fiii fetei 
Babilonului sunt gîndurile minţii, pe care le naşte ea. 

Si cine-i fericit? Acela care-i treaz cu mintea, cum vede că s-a născut din 
minte un copil - un gînd rău -, îl dă de piatra-Hristos. Cum ţi-a venit un gînd rău 
în minte - înţelegi? -, ia-1 de picioare şi dă-1 de piatră: „Doamne lisuse...". Vine 
un gînd de curvie: „Doamne lisuse...", dă-1 de piatră! Vine un gînd de mînie, dă-1 
de piatra Hristos! Vine un gînd de trufie: „Doamne lisuse...". Vine un gînd de 
viclenie: „Doamne lisuse...". Vine un gînd de zavistie: „Doamne lisuse...". 

Trînteşte-i de piatră pe pruncii aceştia ai „fetei Babilonului" - adică cugetele 
rele ale minţii -, de cînd sunt prunci. Adică, ucide patimile în tine, cît sunt mici, 
că pe urmă este mult mai greu! 

878. Ca ortodox, pentru ca să-ţi păzeşti sufletul curat, o lucrare mai 
prezentă şi mai puternică decît paza minţii nu va fi. 

8 7 9. Aţi auzit că spune în Scriptură aşa: In dimineţi am ucis pe toţi 
păcătoşii pămîntului, ca să pierd din cetatea Domnului pe toţi cei ce lucrează 
fărădelegea! Ai auzit cînd trebuie ucişi păcătoşii - adică gîndurile rele? In dimineţi! 
Gîndurile păcătoase răsar din minte, ca mai înainte pruncii fetei Babilonului, 
care se nasc dintr-însa. Şi nu arată Scriptura să-i ucidem cînd ar fi pe la amiază 
sau seara, ci cînd au răsărit, în dimineţi ucide pe păcătoşii pămîntului! Gîndurile 
păcătoase, cum au răsărit în minte şi imaginaţie, trebuie ucise prin rugăciunea 
lui lisus, ca să pierzi din cetatea Domnului - cetatea este sufletul - pe toţi cei ce 
lucrează fărădelegea. Dacă am ucis pe păcătoşii pămîntului, adică gîndurile 

păcătoase, cînd răsar din minte, am pierdut din cetatea Domnului, pe toţi cei 
ce lucrează fărădelegea. Că doar prin gîndurile pătimaşe vin faptele pătimaşe. 
Ce zice dumnezeiescul Părinte Maxim: „Stăpîneşte-ţi gîndurile, o, monahule! 
Că dacă nu-ţi vei stăpîni gîndurile, îndată vei ajunge să nu poţi stăpîni lucrurile!". 

880. De ar lucra cineva orice faptă bună trupească, ca de pildă: post, 
priveghere, milostenie, metanii, culcare pe jos, înfrînare, osteneală trupească 
multă pentru toată fapta bună, dar nu are această lucrare a trezviei, nimic nu-i 
va folosi. 

881. Cel ce iubeşte din inimă pe Dumnezeu, se sileşte cu mare grijă a-şi 
păzi mintea şi inima, după învăţătura Sfintei Scripturi care zice: „Cei ce iubiţi pe 
Dumnezeu, urîţi cele rele" (Psalmul 96, 11). „Cele rele", înaintea lui Dumnezeu, 
sunt toate gîndurile rele, pătimaşe şi spurcate, precum şi toate poftele şi faptele 
rele care ne despart de dragostea lui Dumnezeu. Toate aceste răutăţi, începînd 
de la minte prin învoirea minţii cu ele trecînd prin imaginaţie, ajung la lucrarea 
păcatului cu fapta, dacă nu ne vom trezi la vreme şi nu vom chema numele 
Domnului Dumnezeu şi Mîntuitorului nostru lisus Hristos în ajutor. 

8 82. Mare trezvie a minţii ne trebuie ca să supraveghem mişcările dinăuntru 
ale imaginaţiei şi să nu o lăsăm să se pună în legătură cu memoria, spre a-şi 
aduce aminte cu îndulcire de vederile urîte văzute cu ochii, de cuvintele 
necuvincioase auzite de urechile noastre, de desfătarea mirosurilor celor ce le-am 
mirosit, de mîncărurile de dulce gustate, de cele pipăite şi, în sfîrşit, de nălucirile 
oricărui păcat care a fost pus mai înainte în minte, sau care ne dă război. 

8 83. Sufletul nostru este războit de gînduri şi de patimi, şi dinăuntru, şi 
din afară. De aceea si trezvia mintii noastre se cade să fie îndoită, adică să 
pîndim şi năvălirile cele din afară ale duhurilor rele şi să oprim necurăţiile 
dinăuntru ale gîndurilor pătimaşe, prin trezvie şi rugăciune neîncetată. 

8 84. Precum de multe ori „sentina" (spargerea corăbiei dinăuntru), dacă 
nu se observă degrabă, scufundă corabia repede cu corăbieri cu tot, tot astfel şi 
gîndurile rele care ies din inimă, nefiind băgate în seamă la vreme, ne scufundă 
în faptele pierzării. 

8 8 5. Toate păcatele bat mai întîi la uşa inimii şi a minţii noastre prin 
momeala gîndului. Cel ce are trezvia ageră şi permanentă, de la început le taie 
pe toate şi nu le lasă să intre în omul dinăuntru, căci acolo, crescînd, cu timpul 
se vor preface în fapte rele. Această sfîntă lucrare o reuşeşte deplin prin trezvia 
atenţiei şi prin chemarea deasă a Preadulcelui nume al Domnului şi Mîntuitorului 
nostru lisus Hristos. 

886. Cel ce are trezvia atenţiei, în toată vremea se încearcă pe sine, 
zicîndu-şi: „Oare ce gîndesc eu acum, îi place lui Dumnezeu? Oare ce vorbesc 
eu acum, îi place lui Dumnezeu? Oare ce lucrez eu acum, îi place lui Dumnezeu?". 
Astfel, în toată vremea vieţii sale se trezeşte şi se ispiteşte pe sine în toate: ce 
gîndeste, ce vorbeşte si ce lucrează, iar dacă îl mustră conştiinţa sa că cele 
gîndite, vorbite sau lucrate de el nu ar fi bune şi după voia lui Dumnezeu, îndată 

se căieste, se umileşte, se mărturiseşte si cere iertare lui Dumnezeu, Care ştie 
toate gîndurile, vorbele, faptele noastre şi Care va răsplăti fiecăruia după faptele 
lui (Iov 34, 11; Pilde 24, 12; Romani 14, 10; 11 Corinteni 5, 10). 

887. Trezvia atenţiei noastre, oricît de ageră ar fi, dacă nu este unită cu 
chemarea numelui Domnului în ajutor, la nimic nu ne foloseşte. 

8 8 8. Paza minţii are atîta legătură cu rugăciunea minţii, ca şi trupul cu 
sufletul. De la paza minţii putem trece imediat la rugăciunea minţii. Şi totodată, 
în paza minţii intră multe lucrări duhovniceşti. 

8 8 9. Zice şi Sfîntul Isihie: în vremea rugăciunii, se încaieră la luptă trei 
minţi: mintea Sfintelor Puteri, mintea drăcească si mintea omului. Mintea omului 
stă în mijloc şi el are atîta putere de stăpînire de sine încît, toate puterile 
întunericului dacă ar veni, nu pot să-1 clatine. 

89 0. Mintea omului stă între Sfintele Puteri si cetele diavoleşti. Si îndată 
ce el simte că-1 ispitesc diavolii din stînga, aleargă la lisus prin rugăciune şi 
atunci se bucură Sfintele Puteri şi biruinţa-i de partea noastră. Iar dacă vom sta 
de vorbă cu gîndurile şi ne îndulcim de ele, tot timpul stăm de vorbă cu diavolul. 

891. Un păcat întîi l-ai gîndit. Dacă s-a învoit mintea la gîndire, trece la 
cugetare. Trece la alegere. Imediat îl bagă diavolul în imaginaţie. După ce te-ai 
băgat în imaginaţie, ţi-a băgat idolul şi te-a lovit în minte. Gata! Auzi ce spune: 
Cînd vei vedea urîciunea pustiirii stînd în locul cel sfînt, cel ce aude să înţeleagă! 

Sfîntul Maxim spune: Urîciunea pustiirii în locul cel sfînt este păcatul 
închipuit în imaginaţie. Că locul cel sfînt este inima, pentru că „noi suntem 
Biserica Dumnezeului Celui viu si Duhul lui Dumnezeu locuieşte în inima noastră". 
Diavolul, dacă a reuşit să bage idolul prin imaginaţie în minte, de aici îl bagă în 
inimă! Apoi, în inima şi în mintea ta, numai faţa aceea o ai, ori care te-a 
supărat, ori care o iubeşti cu patimă! După ce ţi-a băgat idolul, îţi dai seama: 
„Da! Eram treaz mai înainte de prima momeală" - că aicea trebuie să vorbim 
de cele douăsprezece trepte ale păcatului. „Dacă eram treaz la prima momeală, 
imediat ziceam: «Doamne lisuse...» si cu trezvia atenţiei idolul nu intra". 

Dacă n-am fost atent, a intrat idolul: cutare fată, cutare femeie cu care 
ne-am întîlnit, sau bani, sau slavă, ori de ce nuanţă ar veni. L-a băgat în inimă 
prin închipuire. Acesta-i idolul, asta-i „urîciunea pustiirii în locul cel sfînt". Şi 
dacă era trezvia atenţiei, nu intra. II dădea jos de la început. A venit? „Doamne 
lisuse...!" îl izbeşti de piatra-Hristos. Si ştii ce se obişnuieşte mintea cu acest 
nevăzut război? 

892. Mintea celui treaz, care are trezvia atenţiei, nu numai că nu se 
teme de năvălirile astea. Ştii ce face? Anume le cheamă. Le dă drumul oleacă, 
apoi cu rugăciunea îl cheamă pe „Doamne lisuse..." în ajutor. Precum face 
pisica cu şoarecul. II prinde şi apoi îi dă drumul, şi aşa se joacă cu el. Dar 
această lucrare este pentru cei sporiţi. 

Aşa face mintea trezvitorului cu păcatul. Ii dă drumul să intre oleacă 
înăuntru; şi numai ce-1 vede că trece în imaginaţie şi începe a-i tulbura 

firea. „A! Mi-ai venit?" „Doamne lisuse..." Şi-1 mai cheamă o dată la luptă: 
„Mai vină, măi, şi mai intră!" Şi el mai vine. Şi iar îl izbeşte de piatră cu 
„Doamne lisuse...". 

Ştii ce zice apoi diavolul? „Aista nu-i prost! Mă cheamă înth şi-mi dă 
drumul şi apoi mă arde cu Hristos. Stai, că acum îi treaz cu mintea. Vin mai 
tîrziu, cînd îl stăpîneşte uitarea". Şi cînd îl mai cheamă, nu mai vine. Nu uită el 
să ne ispitească. „Acum nu vin, că-i treaz cu mintea şi mă arde cu «Doamne 
lisuse...». Dă-i pace. Cînd va dormita el cu mintea şi n-o să fie stăpîn pe simţuri, 
atunci vin! Cînd este răspîndit cu mintea, atunci îi dau război. Acum cînd este 
treaz, n-am nevoie să mă lupt cu el. Că acum ştii ce face? Cheamă numele 
Domnului si mă arde!". 

Aşa face trezvitorul, precum face mîţa cu şoarecele, li dă drumul şi iar îl 
prinde. Ferice de cel ce are trezvia minţii! De aceea a zis dumnezeiescul Pimen 
cel Mare în Pateric: „Nu avem nevoie pentru a ne mîntui, decît de minte 
trează". Clar! Atîta. Cu mintea trează si cu lucrarea asta a trezviei atenţiei ne 
putem mîntui cel mai uşor. 

89 3. Paza minţii este o lucrare de geniu şi pentru monahi şi pentru 
creştini, pînă la suflarea cea mai de pe urmă. Că războiul cu trupul nu ţine mult. 
Omul a slăbit, s-a îmbolnăvit, a îmbătrînit, dar războiul cu mintea este pînă la 
ultima suflare. 

PECETEA LUI ANTIHRIST, CIFRELE 6 6 6 

894. Cînd vei vedea că omul nu mai ridică mîna la frunte să facă cruce, 
el are pecetea deja. Doar pecetea nu-i aşa cum credem noi, 666, în cifre. 
Prostii! Pecetea este de trei ori asemănătoare cu diavolul: poftă fără minte, 
închipuire pripită şi mînie fără judecată, pe care le au toate sectele şi toţi acei 
care nu se închină Sfintei Cruci si Maicii Domnului. 

8 9 5. Părinte, în Apocalipsă spune de pecetea lui Antihrist, 666, care 
este puterea lui Antihrist. 

Frate, tu crezi că se ia aşa după slovă, 666? 

Aceşti trei de şase simbolizează trei patimi cumplite care vor stăpîni lumea 
în vremea din urmă, si anume: 

1. Pofta fără de minte, adică desfrîu si beţie cum n-a mai fost niciodată 
pe pămînt; 

2. închipuire pripită sau imaginaţie pripită, care duce la secte, dezbinări 
de tot felul, boli sufleteşti, vrăjitorie, deznădejde şi sinucidere; 

3. Şi al treilea şase înseamnă mînie fără judecată, adică ură între oameni, 
războaie, răzbunare, crime de tot felul, ceartă si tulburare între creştini, între 
părinţi şi copii, aşa cum scrie la Sfinta Evanghelie. 

Toate aceste patimi, care sunt simbolizate prin cifra 666, stăpînesc astăzi 
tot pămîntul, pînă cînd va veni sfîrşitul lumii şi Judecata de Apoi. Atunci fiecare 
va lua după faptele sale. Păi voi gîndiţi că o să fie o pecete cu cifra 666? Prostii! 

PELERINII, PELERINAJELE 

89 6. Aşa sunt mănăstirile noastre, deschise pentru toţi, şi mai ales pentru 
bunii noştri credincioşi de la oraşe si sate. Si, după cum ştim, asa au fost ele 
dintotdeauna. Chiar şi sihastrii din păduri şi peşteri primeau credincioşi la chiliile 
lor, cărora le dădeau sfaturi şi se rugau pentru ei, şi ajungea o bucăţică de pîine 
şi pînă la ei de la bunii noştri creştini. 

89 7. Nu vin credincioşii la mănăstiri pentru noi, ci pentru credinţa lor 
curată, cum că la mănăstiri este mai multă credinţă si viata călugărilor este mai 
aleasă. Eu aşa cred, că Dumnezeu nu ţine mănăstirile pentru noi, călugării, că 
suntem păcătoşi, ci le ţine pentru credinţa credincioşilor iubitori de Hristos. Poporul 
român este un popor de aur. Credincioşii din lume sunt mai buni ca noi. 

89 8. Acuma avem maşini. Dar iaca, pe aici, nu poţi merge cu maşina, 
trebuie să mergi tot pe jos (In 1974, cînd Părintele a rostit acest cuvînt, nu era 
drum de maşină pînă la Sihla). Şi aici este plata cea mai mare, că v-aţi suit la 
Sihla, coborîţi la Agapia şi îngerul Domnului se bucură. Voi nu ştiţi că faceţi 
canon acuma. Prin asta vă iartă Dumnezeu păcatele, căci călătoriţi pe aceste 
locuri. O să fie mai mulţi paşii aceştia decît aceia pe care i-aţi făcut la nunţi cu 
lăutari, la jocuri, la discoteci, la baluri, la meciuri, la circuri, la cinematografe. 
Atunci o să vedeţi voi cît de mult vă ajută călătoria asta, că îngerii voştri păzitori 
toţi se bucură acum cînd vă văd pe drumurile astea. Căci ce fac oamenii pe aici? 
Vin să vadă mănăstirile, să audă o predică, să audă o cîntare duhovnicească. 
Acestea sunt călătorii sfinte. Acestea vă uşurează sufletul vostru, căci le faceţi 
pe la sfintele locuri. 

89 9. Să-i spovedim, să-i sfătuim, să-i binecuvîntăm, să-i folosim 
duhovniceşte şi să nu-i lăsăm să plece din mănăstire tot cum au venit. Cît s-au 
ostenit sfinţii îngeri să-i aducă la mănăstire si noi să-i refuzăm! Ba, încă să-i 
ducem la masă, să nu plece flămînzi de la noi, căci şi ei ne hrănesc pe noi. 

90 0. Este de folos să meargă călugării în pelerinaj la Mormîntul 
Domnului? 

Asa a fost întrebat odată Sfîntul Vasile cel Mare de o călugărită, iar el i-a 
răspuns: „Dacă n-ai aflat cărarea către Ierusalimul cel dinăuntru, du-te la Ierusalim, 
iar dacă ai aflat-o, nu te mai duce!". 

PLÎNSUL, LACRIMILE 

9 01. Lacrimile sunt de opt feluri, după Sfinţii Părinţi. 

1. Lacrimi din dragoste de Dumnezeu, cînd omul se gîndeşte la frumuseţea 
creaţiei dumnezeieşti. Acestea formează cel mai înalt plîns, numit plîns de bucurie 
şi de dor dumnezeiesc. Lacrimile dragostei îngraşă pe om. 

2. Lacrimi din frica de Dumnezeu. Acestea au mai mică putere decît cele 
dintîi, pentru că plînsul din dragoste de Dumnezeu este plînsul fiului către Tatăl, 
iar plînsul din frică este al slugii care mereu se teme să nu supere pe Stăpînul 
său. Plînsul din frică mijloceşte la Dumnezeu iertarea păcatelor şi este 

înainte-mergător al celui dintîi (Filocalia, voi. IX). Plînsul din frică usucă pe 
om, asemenea cleştelui care se arde de foc. 

3. Lacrimi de milă şi dragoste pentru aproapele, pentru cei bolnavi din 
spitale, pentru săraci, văduve, copii orfani, pentru cei flămînzi, goi şi străini, 
pentru toţi oamenii din suferinţă. Aceste lacrimi sunt sfinte şi mîntuitoare 
asemenea celor dintîi. 

4. Lacrimi din frica morţii si a muncilor iadului. Acestea sunt lacrimi 
bune, mîntuitoare ca şi cele dintîi şi aduc roadă de pocăinţă. 

5. Lacrimi din fire sau fireşti, adică ale soţilor, ale rudelor, ale părinţilor 
pentru fii şi ale fiilor pentru părinţi. Acestea nu sunt nici bune, nici rele. Ele se 
pot vedea uneori şi la animale. 

6. Lacrimi din slava deşartă. Acestea sunt foarte periculoase, pentru că 
pe lîngă lacrimile cele bune, mîntuitoare şi smerite, pune diavolul lacrimi de 
slavă, spre a fi văzuţi şi lăudaţi de oameni. Or, plînsul cel duhovnicesc trebuie 
să fie întotdeauna ascuns si neştiut de nimeni, afară de Dumnezeu si de 
duhovnic. 

7. Lacrimi din dezmierdare, care izvorăsc din poftă, din beţie, din mînie, 
din aducere aminte a celor rele etc. 

8. Al optulea fel sunt lacrimi pentru pagube, din sărăcie, din durerea 
rănilor, pentru tot felul de boli. 

Primele patru feluri de lacrimi sunt mîntuitoare; cele fireşti nu sunt nici 
bune, nici rele; iar ultimele trei feluri de lacrimi sunt nefolositoare si aducătoare 
de osîndă. 

Deci, plînsul cel duhovnicesc este îndoit. Plînsul dintîi, adică o perma- 
nentă întristare a minţii şi a inimii pentru păcate, o stare de umilinţă de taină, 
pentru că nu poate face cele bune cît trebuie. Acest plîns îl suie pe om acolo 
unde îl suie însăşi fapta bună pe care n-a reuşit să o facă. Întristarea inimii face 
cît toate faptele bune şi duce pe om la plînsul al doilea şi cel mai înalt al lacrimilor 
din dragoste şi din frica de Dumnezeu. Spune un cuvios părinte că „cel ce se 
scîrbeşte pentru păcatele sale este ca vremea înnourată care, în curînd va slobozi 
apa, adică lacrimi". „Lacrimile ne dau tuturor nădejdea mîntuirii, ne spală păcatele 
şi aduc pacea conştiinţei noastre", precum spune Sfîntul Nicodim Aghioritul în 
Războiul Nevăzut, zicînd: „Mustrarea conştiinţei este chinuirea chinurilor, iar 
pacea conştiinţei este veselia veseliilor". 

9 2. Noi trebuie să cunoaştem că plînsul este de două feluri: unul cu 
lacrimi şi altul fără de lacrimi. Suspinurile din inimă şi mîhnirea minţii pentru 
păcate alcătuiesc plînsul cel dintîi, fără lacrimi. Acest plîns, la mulţi şi de multe 
ori s-a făcut înainte-mergător spre plînsul cel de-al doilea, care vine cu izvorul 
lacrimilor celor spre pocăinţă. Precum mai întîi se ivesc norii şi apoi aceştia, 
adunîndu-se şi îngroşîndu-se, în vreme de vară pogoară ploaie şi udă pămîntul, 
aşa şi sufletul, avînd întristarea după Dumnezeu, înnorîndu-se cu mîhnire sfîntă, 
cu suspinele cele dintru adînc ca şi cu nişte fulgere, vesteşte mai înainte ploaia 

cea fericită si curătitoare a lacrimilor care urmează să vină, arată dumnezeiescul 
Părinte Efrem Şirul. 

90 3. Lacrimile cele adevărate, care izvorăsc din dragostea de Dumnezeu, 
atîta putere au - spune Sfintul Grigorie de Nazianz - încît, izvorul lacrimilor de 
după Botez este mai mare decît însuşi Botezul. 

904. Voinţa omului este lăsată liberă după Botez să aleagă: să păcătuiască 
sau nu. Iar lacrimile de după Botez şterg şi păcatele pe care le facem. Lacrimile 
de umilinţă sunt mai bune decît Botezul, pentru că şterg toate păcatele care 
s-au făcut de la Botez pînă atunci şi te lasă curat. 

905. Este bine să cunoaştem că sunt lacrimi care vin omului din gîndire 
şi cugetare şi lacrimi care se fac fără cugetare, prin acestea deosebindu-se cele 
cuvîntătoare de cele necuvîntătoare. Lacrimile cele fără de gîndire le au şi 
dobitoacele, căci şi ele plîng unele după altele, dar fără de cugetare. Deci ni se 
cade să căutăm lacrimile cele bune cu frica lui Dumnezeu, iar lacrimile cele 
vătămătoare să le lepădăm. 

De asemenea, este bine să ştim că în vremea plînsului, cineva poate să 
înceapă cu lacrimile cele rele şi să termine cu cele duhovniceşti şi bune. De 
pildă, cineva plînge de necaz că nu s-a putut răzbuna pe cel ce i-a făcut lui 
pagubă. Dar, aducîndu-şi aminte de Mîntuitorul nostru lisus Hristos, Care S-a 
rugat pe Cruce pentru binele celor ce L-au răstignit, spre a fi iertaţi de Părintele 
Său, acela se linişteşte şi începe a se căi din inimă, că a avut gînduri de răzbunare 
asupra celor ce l-au necinstit sau l-au păgubit. Astfel, cunoscîndu-şi greşeala, 
cere iertare de la Dumnezeu şi începe a se ruga pentru binele celor care l-au 
necăjit şi lasă toată răzbunarea sa la judecata şi dreptatea lui Dumnezeu. Aşadar, 
unul ca acesta a început cu lacrimile cele rele şi a terminat cu cele bune. 

906. Care este deosebirea între plîns şi întristarea inimii? 
Deosebirea între ele numai atîta este că plînsul cel dintîi este cu lacrimi, 

iar cel de-al doilea, adică mustrarea inimii, este fără lacrimi. 

90 7. Lacrimile bune le poate păzi omul dacă se va păzi de vorbă multă, 
de glume, de rîs, de somn mult, de mînie, de griji prea multe, de pomenirea 
răului făcut lui de alţii, de mîncarea prea multă, de beţie si de altele de acest fel. 

9 8. Cît de mare este darul lacrimilor! Dar şi aici diavolul aduce ispita. Şi 
în felurile lacrimilor se bagă vrăjmaşul, ca să facă zadarnică lacrima omului în 
rugăciune, să nu fie primită la Dumnezeu. 

9 09. Trebuie să ştim şi să ţinem minte cu toată tăria că, precum iedera 
şi hameiul şi alte plante agăţătoare se prind şi se încolăcesc de orice le-ar ieşi în 
cale, tot astfel şi lucrarea înşelăciunii dracilor prin lacrimi se agaţă şi se împleteşte 
de toată fapta bună, ca să zădărnicească toată osteneala lucrării faptelor bune 
ale oamenilor. De aceea, Mîntuitorul nostru lisus Hristos, înţelepciunea şi Cuvîntul 
lui Dumnezeu (loil 1, 1-14; 1 loan 5, 7; Faptele Apostolilor 19, 13), ne-a învăţat 
pe noi cum să lucrăm faptele bune pentru a nu fi amestecate cu viclenia patimilor 
drăceşti si ne-a zis: „Deci, cînd faci milostenie, nu trîmbita înaintea oamenilor, 

cum fac făţarnicii în sinagogi şi pe uliţe, spre a fi slăviţi de oameni... Ci, cînd 
faci milostenie, să nu ştie stînga ta ce face dreapta ta (Matei 6,3). Cînd postiţi, 
nu fiţi trişti ca făţarnicii care îsi smolesc fetele lor ca să arate oamenilor că 

î î î î î 

postesc (Matei 6, 16) şi: Cînd vă rugaţi nu fiţi trişti ca făţarnicii, cărora le place 
să se roage prin sinagogi şi prin colţurile uliţelor, stînd în picioare ca să se arate 
oamenilor. Ci tu, cînd te rogi, intră în cămara ta, încuie uşa ta şi te roagă Tatălui 
tău în ascuns (Matei 6, 5-6). 

Deci, precum la milostenie, la post şi la rugăciune apare făţărnicia, slava 
deşartă si iubirea de arătare, asa si la fapta cea bună a lacrimilor sfinte si curate se 
amestecă şi se împletesc şi lacrimile viclene şi vătămătoare, fie ale slavei deşarte, 
fie ale mîniei, ale dezmierdării, ale pizmei, ale lăcomiei pîntecelui şi altele de acest 
fel, după cum s-a arătat mai sus. De aceea, părinţilor şi fraţilor, ne trebuie nu 
puţină grijă spre a deosebi şi a înlătura din plînsul nostru otrava plînsului celui 
viclean, deoarece, după învăţătura Sfinţilor Părinţi, „binele nu este bine, cînd nu 
se face bine" (Sfîntul loan Damaschin, Filocalia, voi. 4). Mai bine este un suspin 
şi o lacrimă în ascuns, decît rîuri de lacrimi la arătare şi cu scop rău. Într-adevăr, 
cel care, din mila lui Dumnezeu, s-a învrednicit de acest dar al lacrimilor, nu poate 
a le opri oriunde şi oricînd. Aceluia îi este mai de folos dacă le va tăinui cît poate. 

PODOABELE 

910. Femeile care îşi retează părul, îşi fac părul la coafor, poartă 
pantaloni, îşi pun cercei,poartă brăţări,îşi fac unghiile la mîinişi la picioare, şi se machiază 
calcă sfintele canoane ? 

Măi băieţi, asta-i semn de necredinţă mai întîi. Cînd păgînii îşi făceau 
idolii, îi împodobeau. 

Bunăoară, zeiţei Nemzidaîi puneau un inel de aur în nas şi cercei de aur 
în urechi şi legau urechile de nas. Şi pe urma îi puneau păr şi în păr îi puneau 
pene de vultur, îi puneau cîte minunăţii; clopoţei îi puneau în haine, ca atunci 
cînd sufla vîntul să sune clopoţeii. Toată împodobirea asta este închinare de 
idoli. Sunt obiceiuri ale închinătorilor de idoli, rămase de la romani. 

Noi, românii, ne tragem din două popoare păgîne: dacii şi romanii, şi toţi 
aveau aceste obiceiuri pagîne, cum aveau şi pe zeul „noroc" şi pe Baal şi pe Marnas, 
pe Neptun, pe Apolon, pe Serapid, pe Bacus, pe ceilalţi draci. Că spurcaţi erau 
dumnezeii lor, spurcate erau şi praznicele lor. Aşa că acesta-i obicei de la închinătorii 
de idoli, ca să se sluţească femeile, să pună toate bijuteriile pe trupurile lor. 

911. Dumnezeu 1-a împodobit pe om cum a ştiut că-i mai frumos. Zice la 
Geneză: lată, cîte a făcut Dumnezeu, erau bune foarte. Dacă ar fi ştiut Dumnezeu 
că omului îi trebuie să-1 facă cu unghii roşii si cu cercei în urechi, asa îl făcea. 

POMELNICELE, POMENIRILE 

912. Pomelnicele acestea sunt o greutate mare pe sufletele noastre! In 
Pravila Mare spune aşa: „Preoţii care nu vor pomeni liturghiile sau pomelnicele 

date de credincioşi, să fie anatema"; îi desparte de Hristos. Şi de aceea îmi pare 
bine că veniţi la pomenit. Uite, văd preoţii la pomenit şi călugării. Veniţi cu toţii 
la pomenit, ca să se ridice povara de pe sufletele noastre. 

9 13. Pe cine să trecem la pomelnic? 

Cînd faci, mamă, pomelnic pentru ai matale, la liturghie, pune şi unul sau 
doi săraci, sau o văduvă pe care nu are cine o pomeni şi a murit săraca. Este 
mare pomană. Asta se cheamă milostenie duhovnicească. Este mai mare decît 
aceea cînd îi dai o haină sau o mîncare omului, că-1 ajuţi dincolo, în veşnicie. 

9 14. Pentru morţi, ce slujbe se pot face? Parastase, liturghii? De 
exemplu, cîte parastase se pot face? 

Părintele meu, pentru morţi şi pentru vii, cea mai puternică slujbă este 
Sfînta Liturghie, care este jertfa şi răscumpărarea Mîntuitorului. Dacă a murit 
cineva, este bine să pornească patruzeci de liturghii (că la liturghie se scot 
părticele şi are comuniune cu Hristos în Sfîntul Potir prin părticele) şi patruzeci 
de panahide. Acolo se fac dezlegările, că la o panahidă sunt nouă dezlegări: 
şapte dezlegări mici făcute de preot, atunci cînd zice: „Dumnezeul duhurilor şi 
a tot trupul...", şi două mari, pe care trebuie să le zică episcopul sau preotul. 
Deci 360 de dezlegări are un suflet în şase săptămîni la panahidă. Deci, poţi să 
pui patruzeci de liturghii şi patruzeci de panahide în şase săptămîni. 

Şi dacă nu ştim dacă a murit spovedit sau împărtăşit, poate a murit 
de mai mulţi ani, putem sâ-l punem la pomelnic? 

Numai dacă moare sinucis, Doamne fereşte, pe acela nu-1 mai poţi pune. 

Dar dacă moare de moarte normală? 

Da, oricum ar fi. Că zice Apostolul: omul murind a încetat de la păcat, nu 
mai face păcatul. 11 poţi pune, e fiu al Bisericii. 

915. Cînd facem pomelnic pentru Sfîntul Altar, pe cine să trecem în 
primul rînd? 

Cel mai mare neam pe care îl avem pe faţa pămîntului, nu-i tata şi mama, 
cît veţi trăi voi. Cel mai mare neam pe care îl avem nu-i soţia, nu-i soţul, ci este 
preotul care ne-a botezat şi al doilea este naşul de botez, şi al treilea - pentru 
care sunteţi cununaţi - este naşul de cununie. Deci, cînd faci un pomelnic, întîi 
şi întîi la morţi să faci. Şi dacă preotul care te-a botezat este mort, pe el să-1 pui 
întîi. Apoi să pui naşul, dacă-i mort, pe urmă ceilalţi. 

Cînd faci pomelnic la vii, tot aşa. Dacă trăieşte preotul, pui pe preot întîi 
şi apoi pe naşul de botez, naşul de cununie şi apoi pui pe soţ, soţie, mamă, soră 
si alte rudenii. 

Ce persoane nu se pot trece pe pomelnic? 

Pe pomelnic nu se pot trece niciodată mai întîi sectarii, căci ei s-au rupt 
definitiv de Biserica lui Hristos. Pe aceştia în veac nu-i poţi trece în pomelnic. 
Al doilea sunt sinucigaşii, care şi-au făcut seama singuri; ori s-au înecat, ori s-au 
spînzurat, ori au murit din beţie, au băut şi au murit beţi, ori au murit în duel, tot 
sinucigaşi se socotesc. 

Pe urmă nu se pun la slujbe cei ce trăiesc necununaţi. In veacul veacului 
nu-i poţi pune părticică în Sfîntul Potir, celui care trăieşte în preacurvie! Niciodată. 
Pentru preacurvie se dă 15 ani oprire de la împărtăşanie, că trăieşte necununat. 
Cum să-i pun părticică lui, să se împărtăşească cu Trupul şi Sîngele Domnului? 

De asemenea, nu se trec pe pomelnic cei care refuză Sfintele Taine şi 
care nu se mai spovedesc. Gata! Pe aceştia nu-i mai pui! S-au despărţit de 
Biserică pentru veşnicie! 

916. lată pe cine nu poţi pomeni la liturghie: 

Nu se pot pune întîi sectanţii, că fac păcat împotriva Duhului Sfint, cum 
arată Sfîntul Efrem; 

Nu se pot pune cei sinucişi; 

Nu se pot pune cei ce au trăit necununaţi; 

Nu se pot pune cei ce au murit în duel; 

Nu se pot pune cei ce au refuzat Sfintele Taine la moarte. Nu vor să 
primească preotul, n-ai voie să-i pui la slujbe; 

Nu-i poţi pune pe cei ce au înjurat de lucruri sfinte; 

Nu se pot pune la liturghie cei ce s-au luat neamuri în căsătorie, de la spiţa 
a şasea în jos. Spiţa a şasea sunt veri de gradul doi. Spiţa a patra sunt veri întîi; 

Astea sunt pricinile pentru care nu-i poţi pune la liturghie. Iar la psaltire 
numai sinucigaşii şi ereticii nu se pot pune. Ceilalţi se pot pune fără părticele la 
psaltire. Dar să scrii pe pomelnic: fără părticele. N-are comuniune la Sfînta 
Liturghie. 

917. N-avem voie să pomenim pe nimeni din cei ce s-au sinucis, chiar 
dacă ne sunt rude apropiate. Rămîne totul la mila lui Dumnezeu! Pot fi pomeniţi 
la slujbe numai cei care au fost bolnavi psihic. 

918. Pe cei necredincioşi, pe sectari, pe beţivi şi pe desfrînaţi, care mor 
fără pocăinţă, nu-i putem pomeni la Sfîntul Altar. 

919. De cînd se dă binecuvîntarea de Sfînta Liturghie, Doamne fereşte, 
n-are nimeni voie să dea liturghii la uşa Sfîntului Altar, că preotul atunci vorbeşte 
cu Hristos şi se roagă pentru lume. Să-i învăţaţi acest lucru! Pomelnicele se dau 
dimineaţa, la Sfîntul Altar, înainte de binecuvîntare. Invată-i o dată si de două 
ori! Lasă-i să ştie! Vor să dea jertfă la Altar? Luminare, prescură, vin, pomelnice? 
Să vină, că au timp şi sunt datori. Să vină la Utrenie şi la acatist, care se fac 
dimineaţa. Nu să vină în timpul liturghiei, că este păcat. Sfîntul Simeon 
Tesaloniceanul, zice: „Vai de preotul acela care citeşte rugăciunile acestea mai 
înainte, sau mai pe urmă". 

92 0. Ce putere au rugăciunile pentru cei adormiţi? 

Frate, ce spune Hristos: „Cine vă ascultă pe voi, pe Mine Mă ascultă. 
Cine se leapădă de voi, de Mine se leapădă", la gîndeşte-te că arhiereii şi 
preoţii toţi sunt ucenicii lui Hristos şi ei mijlocesc în Sfîntul Altar prin rugăciuni 
şi părticele. Voi ştiţi că pomelnicele acestea care vin de la popor, toate merg în 
Sfîntul Altar şi le scoatem părticele, pe care le punem în Sfîntul Potir lîngă 

Trupul lui Hristos? Toate aceste părticele pe care le scoatem dimineaţa cu 
Sfînta Copie la Sfînta Proscomidie şi le punem pe Sfîntul Disc, ele sunt numai 
blagoslovite. Iar după Sfînta Epicleză părticelele, numite şi miride, se pun în 
Sfîntul Potir si asa cei pomeniţi la vii si la morţi se împărtăşesc nevăzut din cele 
sfinte şi dobîndesc iertare de păcate. 

lată ce valoare mare are Sfînta Liturghie! 

921. Scoatem părticele în fiecare dimineaţă la Sfînta Proscomidie, pentru 
toate miile de pomelnice care-s acolo. La noi în altar sunt 15-20 de părinţi la 
pomenit dimineaţa. Ei se duc la preotul ce face Sfînta Proscomidie şi zic: „Părinte, 
blagosloveşte să pomenesc viii şi morţii". Iar preotul scoate două părticele cu 
Sfînta Copie, zicînd aşa: „Primeşte, Doamne, Jertfa aceasta pentru mila, viaţa, 
pacea, sănătatea, iertarea păcatelor robului lui Dumnezeu - arhimandritul cutare, 
sau preotul cutare, sau diaconul cutare şi toţi care de el se vor pomeni, vii şi 
morţi". Atunci preotul slujitor pune o părticică la vii şi la morţi pe Sfîntul Disc, 
pentru fiecare preot şi călugăr care pomeneşte. 

O părticică pusă în potir este ca o rază de soare; poţi să pomeneşti un 
milion de suflete. Dar acele părticele reprezintă faţa sufletului pomenit la Sfînta 
Liturghie. Mare greşeală fac preoţii care dau părticele acasă la oameni. Mare 
păcat fac! Nu-i voie. Să vii să-mi arătaţi unde scrie să dai părticica acasă. Dacă 
îi dai părticica omului acasă, l-ai lipsit pe el de liturghia din ziua aceea; nu mai 
are parte. Părticelele se scot la Sfînta Proscomidie, din prescura a patra pentru 
vii şi din prescura a cincea pentru morţi şi morţi grabnic. Ele rămîn pe Sfîntul 
Disc, că dimineaţa sunt numai blagoslovite, nu-s încă sfinţite. 

Iar la Sfînta Epicleză, la invocarea Sfîntului Duh, cînd preotul ridică mîinile 
în sus şi face trei metanii pînă la pămînt şi cheamă pe Sfîntul Duh, zicînd: 
„Doamne, Cela ce pe Preasfîntul Tău Duh L-ai trimis în ceasul al treilea 
Apostolilor Tăi, pe Acela, Bunule, nu-L lua de la noi, ci ne înnoieşte pe noi 
care ne rugăm Ţie". Apoi face o metanie cu fruntea pînă la pămînt şi iar ridică 
mîinile şi cheamă pe Preasfîntul Duh, de trei ori. Şi cînd termină această chemare 
a Sfîntului Duh, el arată dumnezeiescul Agnet si Sfîntul Potir si zice: „Si fă, 
Doamne, pîinea aceasta, cinstit şi Preacurat Trupul Hristosului Tău. Amin. Iar 
ce este în acest Sfînt Potir, Preascump Sîngele Hritosului Tău. Amin". 

Şi binecuvîntîndu-le, zice: „Prefăcîndu-le pe ele cu Duhul Tău cel Sfînt. 
Amin. Amin. Amin!" Apoi preotul stă în genunchi şi se roagă împreună cu tot 
poporul, pentru toată lumea. 

Aceasta este inima Sfintei Liturghii, căci acum se coboară Duhul Sfînt 
peste Sfintele Daruri, care se prefac în Trupul şi Sîngele Mîntuitorului nostru lisus 
Hristos. Iar părticelele ce se scot pentru vii şi pentru morţi nu se prefac în Trupul 
şi Sîngele Domnului, ci se pun la urmă în Sfîntul Potir şi se sfinţesc cînd se ating 
de Preacuratele Taine. Atunci preotul zice: „Spală, Doamne, păcatele celor ce 
s-au pomenit aici, cu cinstit Sîngele Tău, pentru rugăciunile Sfinţilor Tăi. Amin". 

In clipa aceea, cînd aceste miride sau părticele, se adapă cu dumnezeiescul 

Sînge, în acea clipă noi toţi, vii şi adormiţi, ne împărtăşim euharistie, gînditor 
cu lisus Hristos. Si măcar de-ar fi sufletul cuiva în iad, sau în cer, de-ar fi la 
marginea lumii sau oriunde, Dumnezeu este de faţă şi se împărtăşesc toţi cei 
pomeniţi la Sfînta Liturghie şi sunt în comuniune cu lisus Hristos. Iar dacă 
preotul îţi dă părticica, nesfinţită, dimineaţa, să n-o luaţi, de o mie de ori este 
mai bine să iei anaforă, că anafora este sfinţită în cadrul Sfintei Liturghii, dar 
părticelele nesfinţite nu se dau acasă, Doamne fereşte! 

Deci, în clipa în care părticelele tale s-au adăpat în Sfîntul Potir, în clipa 
aceea tu te-ai împărtăşit cu lisus Hristos şi cu toată Sfînta Treime. Acesta este 
rolul sfintelor părticele la Sfînta Liturghie, lată de ce trebuie să veniţi cît mai 
regulat la biserică. Dar vă rog, cînd puneţi pomelnic la Sfînta Liturghie, dacă 
ştiţi că unii trăiesc necununaţi, dacă s-au luat neamuri de aproape, dacă, Doamne 
fereşte, cineva este sectar, dacă huleşte pe Dumnezeu sau înjură, nu-1 puneţi la 
slujbe, că-i faceţi mare rău. Noi vrem să-1 unim cu lisus Hristos şi el 11 înjură? Al 
cui glas ascultă Dumnezeu? la gîndiţi-vă! 

9 22. Părinte, eu, dacă m-am despărţit de primul meu soţ, pot să-l 
pomenesc, pentru că niciodată nu l-am pomenit? 

De ce nu l-ai pomenit, că acela este adevăratul tău soţ. Dacă el n-ar fi 
însurat, ar trebui să te întorci la el, mai ales dacă ai copii cu el. 

PORTUL INDECENT 

92 3. Părinte, ce ne puteţi spune despre portul indecent care se poartă 
azi în lume şi de bărbaţii care îşi rad barba? 

Intrebaţi-le pe cele care se vopsesc şi pe cele care poartă fusta scurtă, 
dacă le-au văzut vreodată pe Maica Domnului sau pe sfintele mironosiţe cu 
fusta scurtă. Noi trebuie să urmăm Maicii Domnului. Ati văzut în icoane că 
vreuna din sfintele martire purta fusta scurtă? Nu vedeţi că veşmintele sunt pînă 
în pămînt la toţi sfinţii? Auziţi ce spune Sfîntul Apostol Pavel: Fiţi sfinţi, ca sfînt 
sunt Eu, zice Domnul. 

Ai văzut vreodată pe Hristos bărbierit? Sau pe patriarhi sau pe prooroci 
i-ai văzut cu briciul în barbă? Dacă acuma lumea se bărbiereşte, acesta-i obicei 
luat mai mult de la romani. Dar dacii, strămoşii noştri, nu! Ei purtau uniformă, 
cu toate că erau pagîni. Şi ruşii purtau bărbi, slavii de altădată. 

POSTUL, NEVOINŢA 

924. Cea mai veche poruncă dată de Dumnezeu omului este porunca 
postului. De aceea nu figurează în cele zece porunci, că s-a dat mai înainte de 
cele zece porunci cu 4108 ani, cît a fost de la zidirea lumii pînă cînd s-a suit 
Moise pe Muntele Sinai să primească tablele Legii. 

Căci a zis Dumnezeu lui Adam în rai: Din toţi pomii raiului să mîncaţi, iar 
din pomul cunoştinţei binelui şi răului să nu mîncaţi, căci dacă veţi mînca, cu 
moarte veţi muri. 

Aţi auzit poruncă de post înainte de a fi rana? înainte de a greşi Adam, i 
s-a dat ca doctorie postul. Să nu mîncaţi. Ce înseamnă? Post din cutare pom. 
Deci, cea mai veche poruncă din toate poruncile date de Dumnezeu omului 
este porunca postului. De aceea zice dumnezeiescul Vasile: „Fiindcă n-am postit, 
am ieşit din rai şi am fost izgoniţi de acolo. Să postim ca să intrăm iar în rai". 

925. Postul avînd originea lui încă din rai şi din Legea Veche şi din Legea 
Darului, avînd tradiţie evanghelică şi apostolică, el s-a pus în dumnezeieştile 
canoane obligatoriu, cu rînduială pentru toată Biserica universală creştină în cele 
patru posturi de peste an, lunea, miercurea şi vinerea şi în zilele în care se posteşte 
post negru, cum este ziua de 29 august, înălţarea Sfintei Cruci şi celelalte. 

92 6. Părinte, în Biblie nu scrie că nu-i bine să se mănînce carne. 

Da' tu cauţi în Biblie? Dar noi nu avem Dreptul Canonic? Pidalionul l-ai 
citit mata? Pravila Mare a Bisericii ai citit-o? Pravila mică? Noi avem canoanele 
Bisericii de Răsărit, nu în Biblie. Noi avem patru posturi peste an, rînduite de 
Sfinţii Apostoli, de Hristos. Hristos n-a postit 40 de zile şi 40 de nopţi? 

Dar pentru călugării care mănîncă întotdeauna fără carne? 

Călugării n-au voie să mănînce carne. Auzi ce spune Sfintul Calinic, care 
are sfintele moaşte la Cernica: „Călugării sau călugăriţele care vor mînca carne 
în mănăstire sau cînd se duc acasă pe la neamuri sau în oraş, doi ani oprire de 
la împărtăşanie, 39 de gîrbace la spate, să-1 blesteme tot soborul şi să-1 zvîrle 
afară din mănăstire". 

Pe voi, mirenii, nu vă leagă să nu mîncaţi. Pe noi, călugării, da. Pentru că 
monahii trebuie să păzească fecioria, cum i-a făcut mama lor, pînă la moarte. 
Dacă te-ai îmbuibat cu cărnuri şi cu cîrnaţi şi ai băut vin, te duce dracul după 
muieri şi te-ai prăpădit în veacul veacului. 

Călugărul trebuie să puie frîu calului. Nu auzi ce spune Apostolul Pavel? 
In toate zilele îmi chinuiesc trupul şi îl robesc, nu cumva altora propovăduind, 
să ajung eu de sminteală (cf 1 Corinteni 9, 27). 

92 7. Postul nu este de un singur fel. El este de două feluri: post trupesc, 
cînd cineva posteşte să nu mănînce mult, să nu bea mult şi se înfrînează de 
anumite mîncăruri: de carne, de brînză, de ouă, de lapte, de untdelemn şi de 
altele. Şi cînd cineva se înfrînează cu curăţie trupească. Cei căsătoriţi trebuie să 
ducă viaţă curată şi cinstită. Acesta-i post trupesc. 

Iar postul duhovnicesc este mult mai înalt decît cel trupesc. Pentru că nu 
ajută nimic postul trupesc fără cel duhovnicesc. Şi diavolii postesc şi niciodată 
nu mănîncă, nici nu beau, dar tot diavoli sunt. Nici nu se însoară, nici nu se 
mărită, dar tot diavoli sunt, pentru că au inima înaltă, plină de mîndrie înaintea 
lui Dumnezeu. Si Solomon zice: Necurat este înaintea Domnului tot cel înalt cu 
inima si viclean, asa cum sunt diavolii. 

Deci postul duhovnicesc este acesta: să postim şi cu limba, să postim şi 
cu ochii. Limba să nu vorbească minciuni, nedreptăţi şi cuvinte putrede şi 
stricăcioase; ochii să nu privească cele spre sminteală; urechea să se înfrîneze 

de a auzi cîntece lumeşti şi de alte feluri; mîna să postească, să nu iscălească 
zapise nedrepte sau pîră, sau să fure ceva, sau să bată pe cineva, sau să facă 
altă nedreptate cu mîna. Piciorul şi el trebuie să postească. Să nu mergem 
acolo unde sunt păcate, să nu ne ducă la răutăţi şi la fărădelegi. 

Mintea trebuie şi ea să postească postul cel mai mare. Postul ei este să nu 
primească gînduri spurcate, gînduri rele, gînduri de ură pe cineva şi toate gîndurile 
care duc la păcat. Toate organele noastre să postească de la cele rele, şi atunci 
şi postul nostru de a bea şi a mînca este de mare folos. 

Cine uneşte postul acesta duhovnicesc cu cel trupesc, ajunge, cum arată 
Sfintul Isidor Pelusiotul, icoană a toată filosofia. 

92 8. Postul a fost privit în trei feluri necuvenite de-a lungul veacurilor. 
Pe vreme Mîntuitorului lisus Hristos erau cărturarii si fariseii si alţi oameni care 
voiau să fie lăudaţi pentru post. Ce făceau ei? Se ungeau cu smoală ca să se 
arate că sunt slabi, că-s plînşi, că-s traşi la faţă, că-s necăjiţi. Mîntuitorul, vrînd 
să cureţe răutatea aceasta de pe fapta bună a postului, învaţă: „Cînd postiţi, nu 
fiţi trişti ca făţarnicii... Tu însă cînd posteşti, unge capul tău şi spală faţa ta"; să 
te arăţi vesel, să nu ştie lumea că posteşti. Aceia erau făţarnici si vicleni si-si 
pierdeau toată plata pentru osteneala postului. De aceea Hristos a spus: „Amin 
grăiesc vouă, că-şi iau plata lor". De la cine? De la oameni, li lăudau oamenii, 
zicînd: „Vezi, cutare cît e de slab, cît de mult a postit". Dar vai de noi păcătoşii 
dacă ne vom lua plata aici. Dincolo nu vom avea decît focul veşnic. 

Pe timpul Sfîntului loan Gură de Aur postul era folosit de unii altfel. 
Aceştia erau mai răi ca cei dinainte. Ce făceau aceştia? Cei amintiţi cel puţin 
posteau şi se dădeau pe faţă cu smoală, dar pe timpul Sfîntului loan Gură de 
Aur erau unii care mîncau de dulce, dar ca să arate că-s graşi se dădeau si ei cu 
smoală pe faţă sau cu altceva, ca să pară că-s slabi. Cei dintîi posteau, dar din 
pricina făţărniciei lor, pierdeau toată plata postului. Cei de-al doilea, mai făţarnici, 
nici măcar nu posteau, dar voiau să ia slava celor postitori. 

In sfîrşit, în timpul nostru postul e privit mai rău decît în timpul Sfîntului 
loan Gură de Aur. Sunt unii acum care nu mai postesc nici măcar la arătare ca 
cei din timpul Sfîntului loan Gură de Aur, care se temeau să nu fie cunoscuţi de 
oameni că nu postesc. 

Cei dintîi erau răi că se ungeau pe faţă, cei de-al doilea erau mai răi, dar 
chiar dacă nu posteau, se temeau ca să nu smintească pe alţii şi de aceea se 
dădeau cu unsori pe faţă, ca să nu ştie lumea că nu postesc. Dar cei de acum sunt 
de o mie de ori mai răi, pentru că nu numai că nu se tem că smintesc pe alţii 
mîncînd de frupt în post, dar nici grijă nu au de aceasta. Ei declară sus şi tare că 
posturile sunt puse de preoţi şi călugări. Ei nu recunosc că cel ce nu posteşte este 
anatema. Dar canonul 19 din Gangra spune: „Cine nu va posti posturile rînduite 
de Biserică, întemeindu-se pe îndreptăţirea cugetului său, să fie anatema". 

Ştiţi ce înseamnă anatema? Cea mai grea pedeapsă a Bisericii. Anatema 
este despărţirea de Dumnezeu şi împreunarea cu satana şi pogorîrea la iad 

împreună cu dracii. Acolo se duc cei ce nu postesc şi mai ales cei ce defăima 
postul. 

929. Ce este postul şi de cîte feluri este? 

Postul este înfrînarea totală sau parţială a gîndurilor rele şi a simţurilor 
trupului de plăceri şi de hrană bună şi îmbelşugată şi mai ales de hrana cea de 
provenienţă animală. Postul este o jertfă trupească care se cere a fi unită cu 
milostenia şi cu darurile ce se aduc la Sfîntul Altar. Postul împreună cu milostenia, 
cu darurile aduse la Biserică, cu închinările si metaniile făcute de credincios, 
toate laolaltă alcătuiesc închinarea datorată de trup, ca jertfă Domnului. Postul 
este rînduit „pentru a smeri sufletul". Postul este înfrînare de toate mîncărurile 
sau, la caz de boală, numai de unele: înfrînarea de băuturi, de toate desfătările 
lumeşti şi de toate poftele cele rele, trupeşti. Postul este numit de Sfinţii Părinţi 
„aripa rugăciunii", care împreună cu milostenia ridică pe om la tronul lui 
Dumnezeu. Postul ajută pe creştin să facă rugăciunea mai cu uşurinţă, împacă 
pe om cu Dumnezeu şi ajută mult la despătimirea sufletului, omorînd poftele 
trupeşti şi mijlocind dobîndirea harului Duhului Sfint. După asprimea lui, postul 
poate fi de mai multe feluri: post desăvîrşit (total, negru), post de o zi, post de 
mîncăruri de dulce, şi post „împărătesc", adică mîncare zilnică cu înfrînare, 
odată pe zi, nu pînă la saturare. 

9 3 0. Postul duhovnicesc pentru a fi împlinit, este necesar ca omul să-şi 
păzească mintea de gîndurile care o spurcă şi o răspîndesc la cele deşarte şi 
trecătoare. Precum trupul are lumea lucrurilor, aşa şi mintea are lumea duhurilor 
şi a gîndurilor; şi după cum trupul poate desfrîna sau face alt fel de păcat prin 
lucruri, tot astfel şi mintea desfrînează sau face alte păcate prin gînduri (Filocalia, 
voi. 2, Sfîntul Maxim Mărturisitorul). 

931. Fiecare monah şi creştin dreptcredincios are datoria să ţină cu toată 
tăria la cele pe care le-a moştenit de la Domnul nostru lisus Hristos, Care a postit 
40 de zile şi 40 de nopţi, neavînd păcat; de la Sfinţii Apostoli, care au petrecut în 
post, înfrînare şi rugăciune, de la dumnezeieştii Părinţi, care cu post şi cu rugăciune 
şi-au împodobit viaţa spre slava Bisericii lui Hristos, precum şi de fericiţii noştri 
strămoşi, care ţineau cu atîta sfinţenie posturile rînduite de Biserică în cursul 
anului, precum şi miercurile şi vinerile şi chiar zilele de luni de peste an. 

9 32. Fericiţi si de trei ori fericiţi sunt creştinii aceia care se roagă si care 
ţin sfintele posturi. Postul lungeşte viaţa. Sfîntul Vasile cel Mare zice: „Bucatele 
cele multe şi bucatele cele grase, neputînd să le mistuie stomacul, multe boli au 
adus în lume. Iar postului şi înfrînării pururea îi urmează sănătatea". 

9 33. Fericiţi şi de trei ori fericiţi sunt călugării şi creştinii care postesc 
cele patru posturi de peste an, cum şi lunea, miercurea şi vinerea, după învăţătura 
Bisericii. 

9 34. Să nu postim cu scopul de a plăcea oamenilor, de a ne ieşi vestea 
de postitori. Că atunci ne luăm plata aici pe pămînt şi ne ducem dincolo cu 
mîinile goale. 

9 3 5. Cînd cineva se înfrînează de la anumite bucate cu scopul mîntuirii 
şi spre lauda lui Dumnezeu, acela nu se păgubeşte, ci se foloseşte. Iar dacă 
postul sau înfrînarea se fac cu scopuri rele, atunci şi fapta lui cea bună trece de 
partea scopului celui rău şi se face rea. De acea ni se cuvine, în toate pe care le 
facem, să ispitim scopul pentru care facem cele bune, căci, după mărturia 
Sfintului Efrem Şirul, „cînd mintea va părăsi scopul cel bun, toate faptele bune 
nu mai folosesc". 

9 3 6. Astăzi, sunt mii şi zeci de mii de creştini care nu mai postesc şi 
nici nu se mai tem că smintesc pe alţii. Mănîncă tatăl de fată cu femeia si cu 
copiii săi de dulce, sau mănîncă mama de dulce de faţă cu copiii care trebuie 
crescuţi în frica de Dumnezeu. Nu se tem nici de Dumnezeu că strică postul, 
nu le e ruşine nici de cei ai casei. Vai de noi şi de noi! Am ajuns mai rău decît 
butucii cei nesimţitori, mai rău decît păgînii, că numai numele de creştin îl 
mai purtăm. Am ajuns cum a proorocit Pavel, marele luminător al lumii: „în 
vremea aceea vor avea numai chipul bunei credinţe, dar puterea ei o vor 
tăgădui" (11 Timotei 3, 5). 

937. Cine dezleagă posturile rînduite de Biserici, fie el arhiereu, sau 
preot, sau dascăl de teologie, sau creştin, toţi cad sub canon. Arhiereul şi preotul 
cad sub caterisire, iar creştinul sub afurisenie. Dacă veţi zice: „Este o dezlegare 
în caz de boală". Da, este. Dar cînd? Cînd este cineva asa de bolnav si atît de 
uscat de boală încît îl întoarce altul în pat şi nu poate să se ridice în picioare şi 
vine un doctor creştin si cu frică de Dumnezeu si zice: „Omule, ca să te ridici 
din boala aceasta ai nevoie numaidecît de supraalimentare şi trebuie să mănînci 
mîncărurile care ţi le prescriu eu". 

Numai acela e iertat de post. Dar nu cînd el e roşu ca sfecla, se duce la 
teatru, la bal, la nuntă, la pădure, la treburi, dar cînd îi vorbeşti de post declară 
că e bolnav. 

Nu vrem să postim de bunăvoie, s-ar putea să postim de nevoie. Dar 
atunci postul nu ne va fi folositor, ci chinuitor. Să credem că Dumnezeu ştie cît 
putem posti. 

93 8. Să ştim că de nu vom posti de dragostea lui Hristos şi pentru porunca 
Bisericii, vom posti de nevoie şi Dumnezeu va da secetă şi foamete şi robie şi ce-o 
mai vrea El. Căci în mîna Lui sunt toate plăgile şi va bate pe toţi cum a bătut 
Egiptul. Şi atunci o să vedem că putem posti, chiar şi fără să vrem. 

9 3 9. Copilul dimineaţa cînd se scoală, îi pui bucata în mînă şi-i dai de 
dulce. Dă-i mai bine un ceai că-i mai sănătos, învaţă-1 să postească şi o să fie 
sănătos si cu trupul si cu sufletul si o să înveţe carte mai uşor. Cine ti-a spus că 
nu va putea să înveţe carte dacă n-are pîntecele plin? Aşa spunea unul, că nu 
poate învăţa că n-are calorii destule. Dar cîte calorii a avut Sfîntul loan Gură de 
Aur cînd a tîlcuit toată Scriptura? Câte calorii avea el cînd mînca puţină zeamă 
de orz o dată la trei zile şi dormea numai atîta cît se putea ţine cu mîinile de 
nişte funii ce atîrnau din podul casei? 

94 0. „Din sămînţa sudorii postului - zice Sfîntul loan Scărarul - creşte 
spicul întregii înţelepciuni. Iar îmbuibarea pîntecelui goneşte mintea cea subţire". 
Să ştie toţi care gîndesc că pîntecele plin şi capul beat pot să înveţe carte sau să 
treacă examenele grele. 

941. Sfîntul Vasile cel Mare spune aşa: „Omule, vrei să trăieşti mult, 
posteşte mult!". Postul este maica sănătăţii şi lungimea veţii. 

94 2. Cea mai mare doctorie pentru toată omenirea este postul, căci 
Dumnezeu nu 1-a pus degeaba. 

94 3. Pricina pentru care n-ai gust de mîncare este îmbuibarea. 

944. Cînd n-ai gust de mîncare, ia postul în ajutor şi te faci doctor 
pentru stomacul tău, căci cînd vei mînca cu plăcere mîncarea cea mai uşoară, 
te-ai făcut sănătos. 

94 5. Acela pe care-1 doare stomacul sau nu are gust de mîncare, acela 
nu-i bolnav trupeşte, ci sufleteşte. N-a postit şi boala i-a venit de la prea multă 
mîncare. Acesta n-are nici o dezlegare de la Dumnezeu. 

946. Postul face mari minuni. A făcut în trecut si va face în vecii vecilor. 
El nu ne lasă să slăbănogim cînd postim. Să nu credeţi că aceasta-i totul, să 
mîncăm bine şi să bem bine pînă murim. 

947. Dacă vom pune bază numai pe postul trupesc şi nu vom avea 
dragoste, smerenie, umilinţă, ascultare, tăierea voii şi dacă nu vom avea între 
noi înţelegere şi bucurie duhovnicească, postul nostru este sterp. 

94 8. Să ne însoţim cît se poate în taină postul nostru cu bunătatea inimii 
şi cu dragoste. 

949. Aţi auzit pe Sfîntul Teodor Studitul? „Ascultarea şi tăierea voii este 
cea mai înaltă postire din lume". Ascultarea către proiestos, către econom, 
către cei mai mari si unul fată de altul si fiecare la vremea sa este o mucenicie de 

bunăvoie şi mare postire, pentru că nu face omul voia lui. 

950. Cei ce postesc de nevoie au vreo plată? Dar cei care nu pot posti 
din cauza bolii, a muncilor grele sau a lipsei, ce trebuie să facă? 

Cei care postesc de nevoie, dacă vor mulţumi lui Dumnezeu pentru aceasta 
şi nu vor cîrti înaintea Lui, vor avea plată pentru răbdarea lor, întrucît este scris: 
„în lupta aceasta grea aveţi nevoie de multă răbdare" (I Timotei 6, 11). Şi iarăşi: 
„întru răbdarea voastră veţi dobîndi sufletele voastre" şi „cine va răbda pînă la 
sfîrşit, acela se va mîntui" (Matei 10, 22; 24, 13; Marcu 13, 13). Cei care nu 
pot posti din cauza bolii sunt dezlegaţi de sfintele canoane să mănînce unele 
mîncăruri de dulce de care au nevoie. (Canoanele 8 şi 10 ale Sfîntului Timotei 
al Alexandriei; Canonul 69 Apostolic, etc). Pentru cei care nu pot posti din 
cauza muncilor grele, nu am găsit în canoane dezlegarea postului pentru ei, 
doar de vor fi ostaşi sau deţinuţi. Aceştia, prin căinţă şi alte fapte bune, vor 
completa datoria postului trupesc. Despre această dezlegare, cel mai bine se 
cuvine a întreba pe episcopul locului şi pe preotul respectiv care, de la caz la 
caz, pot rîndui alte fapte bune în locul postului. 

95 1. Care este cel mai mare şi mai plăcut post înaintea lui Dumnezeu? 

Nu orice post este post religios şi plăcut lui Dumnezeu. Numai acela este 
post plăcut şi bineprimit care se face întru numele Domnului şi după legea lui 
Dumnezeu, aşa cum a primit-o Adam, cum au învaţăt-o proorocii şi cum au 
practicat-o toţi sfinţii (Facere 2, 16-17; 3, 2-6; Levitic 19, 29-31; Isaia 48, 1-6; 
loil 2, 12-15; Matei 4, 2 etc). Aşadar, cel mai mare şi mai plăcut post este 
acela care se face după învăţătura Sfintei Scripturi, adică să fie însoţit de smerenie, 
de milostenie, de curăţenie, de pocăinţă, şi unit cu postul cel duhovnicesc, 
înfrînarea simţurilor si a gîndurilor. Asa ne învaţă si Sfinţii Părinţi. „Postul cel 
adevărat, zice Sfîntul Teodor Studitul, şi bineprimit lui Dumnezeu este înfrînarea 
de răutăţi...". 

9 52. Vine o babă şi-mi spune: „Eu postesc, Părinte, dar în ziua aceea nu 
dau nimic din casă, că am auzit că-i rău lucrul acesta". Auzi ce-o învaţă dracul, 
că e rău să dea cînd posteşte, iar Sfinta Carte spune invers: Cînd posteşti, 
pîinea pe care n-o mănînci, să o dai la săraci în ziua aceea. In ziua în care 
posteşti, mai mult să faci milostenie. Pe ea a învăţat-o altă babă ca, atunci cînd 
posteşte, să nu dea ceva din casă, că-i face farmece. Auzi ce credinţă greşită şi 
rea! Asemenea tradiţii nu sunt de loc în duhul Bisericii. 

9 53. Oare ce înseamnă cuvîntul din Evanghelie: Tu cînd posteşti, unge 
capul tău şi spală faţa ta. Oare ne cere cu adevărat să ne ungem pe cap şi să ne 
spălăm? Căci Hristos n-a făcut aceasta. Nu găsim în Evanghelii ştirea că Hristos 
şi-a pieptănat mereu părul şi 1-a uns cu mirodenii, nici că şi-a dat cu pudră pe 
faţă. Deci ce vrea să zică prin aceasta? Să nu luăm partea exterioară a 
Evangheliei, căci slova omoară, iar Duhul dă viaţă. Să luăm partea duhovnicească 
a Evangheliei, care se ascunde sub slovă. 

înţelegerea cea duhovnicească a cuvîntului este alta, nu ca să mă pieptăn 
pe cap şi să mă spăl. Nu aceasta o cere postul. Nu! Aici capul este mintea. 
După cum capul este cel mai mare dintre mădularele trupului, aşa mintea este 
cea mai mare împărăteasă peste toate faptele bune. Şi a unge capul, înseamnă 
a unge gîndurile minţii. Dar cu ce? Cu lucrarea Duhului Sfint. Ce a spus Iisus în 
altă Evanghelie? Că şi perii capului vostru sunt număraţi. 

Credeţi voi că aici este vorba de părul văzut? Fără îndoială că şi pe acesta 
îl ştie Dumnezeu, dar perii capului înseamnă aici gîndurile minţii. Cîte gînduri 
răsar în mintea noastră, si bune si rele, toate sunt cunoscute de Dumnezeu. De 
aceea, să fim foarte atenţi în toată vremea ce gîndim, ca gîndurile noastre să 
răsară din inimă curată şi să placă lui Dumnezeu. Aceasta înseamnă aici „unge 
capul tău"; să ungem mintea noastră cu înţelegerile duhovniceşti, cu lucrarea 
Sfintului Duh, s-o ungem cu milă faţă de aproapele nostru şi cu mare şi 
neţărmurită dragoste fată de Dumnezeu. 

Iar cînd spune: „spală faţa ta", prin faţă înţelege lucrarea din afară. Faţa 
noastră este purtarea din afară în viaţă, purtarea faţă de fratele meu, apoi 
mîncarea, băutura, îmbrăcămintea. în toate să avem dragoste, smerenie, 

ascultare, milostivire, facere de bine, bunătate. Toate acestea arată starea 
dinăuntru a unui suflet în purtarea lui din afară. Căci a zis Mîntuitorul cu alt 
prilej: După roadele lor îi veţi cunoaşte. 

Care roade? N-a zis de cele dinăuntru, că pe acelea nimenea nu le cunoaşte, 
ci de cele din afară. Un om bun se vede din purtarea lui, se cunoaşte din lucrarea 
cea din afară. Din acestea se vede ce aşezare duhovnicească are în inima lui. 
Deci, fata omului este lucrarea si viata cea din afară a omului, sau arătarea omului 
prin purtarea lui de fiecare minut şi de fiecare zi. Aşa se înţelege „Unge-ţi capul 
tău şi spală faţa ta!". Mintea noastră să fie unsă pururea cu înţelesuri duhovniceşti, 
iar viaţa noastră în toate zilele să fie spălată, adică purtarea noastră să fie curată 
şi fără vicleşug în toate împrejurările vieţii, prin lucrarea faptelor bune. 

9 54. Cînd ti-ai mulţumit conştiinţa si eşti în pace cu toţi, posteşti cu 
plăcere şi n-ai nici o supărare. Mulţumirea sufletească te întăreşte ca să fii 
sănătos si cu o bucăţică de pîine si apă si în acelaşi timp să fii uşor la minte si la 
trup. li vei întrece şi pe cei ce stau numai cu cîrnaţi şi cu carne dinainte. Pentru 
că nu se întăreşte inima omului cu mîncare, ci cu harul. Ce spune Apostolul? 
Bine este a se întări inimile voastre cu darul, iar nu cu mîncărurile (Evrei 13, 9). 
Tăria cea din mîncăruri e pătimaşă şi plină de toată spurcăciunea, iar tăria cea 
din duh îi aduce omului sănătate, linişte si fericirea veşnică si vremelnică. 

9 5 5. Şi fachirii cei din India şi bonzii şi yoghinii postesc şi se roagă, dar 
pentru cine? Pentru satana, nu pentru Hristos. 

9 56. Noi postim lunea pentru sănătate şi pentru paza îngerilor, că-i de 
mare folos. Miercurea, în amintirea vînzării Domnului, iar vinerea postim în 
cinstea înfricoşatelor si mîntuitoarelor Patimi ale Domnului, Dumnezeului si 
Mîntuitorului nostru lisus Hristos. 

9 57. Dar să ştiţi că nu toţi pot posti la fel. Este om bătrîn, bolnav, este 
om slab, este om nedeprins la post. Acela chiar de posteşte mai puţin, să-i pară 
rău că nu se poate ţine de ceilalţi, şi prin această smerenie el se ridică unde 
trebuia să se ridice prin fapta bună a postului. 

958. Băgaţi de seamă! Dacă vezi un om bolnav, om bătrîn, nu-lîngreuia 
cu post mult. Postul este pentru omul sănătos. Apoi să fii şi tu doctor. Acela 
este pentru trup, tu fii pentru suflet! „Ei, uite aşa, moşule, în loc de post fă 
milostenie, fă rugăciune mai multă". 

959. Unul poate posti o săptămînă şi altul, cu greu, posteşte o zi. Deci, 
n-ai voie să pui aceeaşi măsură de înfrînare la toţi, că nu toţi au aceeaşi construcţie. 

9 60. Biserica nu-i omorîtoare de trupuri, li omorîtoare de patimi! Doar 
de ce postim şi ne înfrînăm şi priveghem? Ca să slăbim trupul şi să nu ne vie a 
zburda. Dar trupul, dacă este slăbit de vreo boală, nu-i mai dă preotul canon şi 
post aspru, ci pe măsura puterii lui. 

9 61. Părinţii si fraţii care sunt bolnavi sau prea tineri si care sunt bătrîni 
şi nu pot ţine trei zile, după o zi să se ducă la duhovnicul lor, seara, după ce s-a 
întunecat, să-i dea voie să ia o bucăţică de pîine cu apă. 



213 

9 62. Mai fericit este cel care va ţine tipicul după rînduiala Bisericii. Iar 
dacă nu poate ţine, la mare nevoie să ia bagloslovenie. Că dacă mănîncă fără 
blagoslovenie, este batjocorit de dracul lăcomiei. 

963. Să ţineţi postul după măsura puterii fiecăruia. Care poate o zi, care 
poate două, care poate trei. Care nu poate, să ia blagoslovenie de la duhovnicul 
lui şi să ia o gustare, ca să se întărească şi să se ţină şi el de ceilalţi. Că postul 
este o virtute, dar mai cu seamă un ajutor spre virtute. 

9 64. Nu acela este bolnav, care zice: „Nu-mi place varza şi fasolea; eu 
vreau mîncare, să-mi faci friptură!". Acela este cu toţi diavolii într-însul. 

Acela este bolnav, care nu se poate întoarce şi dacă-i constatat de un 
doctor creştin, nu ateu sau sectant, care nu ştie ce-i legea creştină. Si acel 
doctor creştin spune: „Acest om are nevoie de supraalimentaţie, că moare". 
Numai atunci se dezleagă postul, să-i dai mîncare la cel bătrîn şi bolnav. Nu aşa 
de capul nostru. Că-i bolnav, că nu-i place fasolea, nu-i place varza, nu-i place 
cartoful, dar îi plăcea carnea, ouăle, vinul şi rachiul. Acela nu-i bolnav de boală; 
este bolnav de lăcomia pîntecelui. 

965. Invăţaţi-vă să postiţi, că va veni vremea cînd veţi mînca un cartof 
într-o săptămînă. 

9 66. Deseori se întîmplă ca oamenii cei cu rîvnă nebună, care încep să 
facă mari nevointe fără chibzuinţă si fără sfatul si fără blagoslovenia duhovnicului, 
ajung la nebuni şi la ieşirea din minţi. 

967. Rîvna cea nebună îi vine omului din mîndrie si-1 îndeamnă să facă 
nevointe mai presus de puterile sale, fără a-şi cunoaşte măsura nevoinţelor lui. 

9 68. Poţi să fii tu nevoitor cît îi lumea, dacă nu ştii să ceri iertare, eşti 
batjocorit de diavoli. 

PREDESTINATIA 

9 69. Una din ereziile protestanţilor este predestinaţia. Ei cred greşit că 
Dumnezeu a hotărît un număr de oameni care se vor mîntui, fiindcă aceştia 
sunt predestinaţi spre viaţa veşnică, şi un alt număr, mai mare, ce se vor pierde. 

Biserica noastră dreptmăritoare nu admite o astfel de erezie, potrivit căreia 
Dumnezeu are un număr de „aleşi" pe care îi va mîntui, si toţi ceilalţi vor fi daţi 
la o parte ca pleava griului şi vor fi sortiţi focului veşnic. Această părere eretică 
este cu totul împotriva adevărului, căci, după ea, ar însemna că Dumnezeu nu 
mai ţine cont de voia liberă a omului, ci dimpotrivă, fără voia lui, îl trimite sau 
în munca veşnică sau în viata veşnică. 

970. Este o mare rătăcire să ascultăm pe aceşti oameni care hulesc, 
zicînd că „omul chiar de ar face voia lui Dumnezeu şi orice faptă bună, tot la iad 
se duce!". Oare pe aceşti hulitori se cade să-i ascultăm, sau pe Hristos, Dumnezeul 
nostru, Care ne vorbeşte prin gura Sfintului Apostol Pavel astfel: „Dumnezeu 
voieşte ca toţi oamenii să se mîntuiascâ si la cunoştinţa adevărului să vină" 
(I Timotei 2, 4). Oare pe aceşti rătăciţi să-i ascultăm, sau pe Dumnezeu Care ne 

vorbeşte prin proorocul Său, zicînd: „Oare voiesc Eu moartea păcătosului şi nu 
mai degrabă să se întoarcă de la căile sale şi să fie viu?" (lezechiel 18, 23). 

9 71. Toţi cei ce vor crede în Hristos şi vor face şi faptele credinţei (lacov 
2, 17-22), vor avea viaţă veşnică, iar nu numai cei aleşi şi predestinaţi la viaţa 
veşnică. De asemenea, Sfintul Apostol Petru, arătînd că Dumnezeu voieşte ca 
toţi oamenii să se mîntuiască, zice: „Domnul nuîntîrzie cu făgăduinţa Sa precum 
unii o socotesc zăbavă, ci îndelung rabdă pentru noi, nevrînd să piară cineva, ci 
toţi să vină la pocăinţă" (II Petru 3, 9). 

Aţi văzut că nu zicem precum ereticii protestanţi că îndelung rabdă pentru 
a se mîntui cei predestinaţi spre viaţa veşnică, ci că „toţi să se întoarcă la 
pocăinţă!". 

9 72. Dacă Bunul Dumnezeu pe cei drepţi îi iubeşte şi pe cei păcătoşi îi 
miluieşte şi dacă „mila Domnului din veac şi pînă în veac spre cei ce se tem de 
Dînsul şi dreptatea Lui spre fiii fiilor, spre cei ce păzesc aşezămîntul de Lege al 
Lui" (Psalmul 102, 17-18), atunci unde mai încape predestinaţia, după care 
Dumnezeu va avea milă în ziua Judecăţii numai de unii, iar de alţii, chiar de ar 
fi drepţi, nu îi va fi milă, ca nu cumva să depăşească numărul celor mai dinainte 
hotărîţi spre mîntuire? Oare se poate crede aşa ceva de vreme ce El nu voieşte 
să piară vreunul? (Matei 18, 14). Căci dacă „a venit în lume să mîntuiască pe 
cei păcătoşi" (I Timotei 1, 15), după cum spune Sfîntul Apostol Pavel, atunci cu 
atît mai mult şi pe cei drepţi pe care îi iubeşte (Psalmul 145, 8). 

9 7 3. Omul este predestinat spre bine sau spre rău numai din voia liberă 
a sa. Dacă vrea să se mîntuiască si să facă voia lui Dumnezeu, atunci el este 
predestinat spre mîntuire. Iar dacă omul nu vrea să se mîntuiască şi să facă voia 
şi poruncile lui Dumnezeu, atunci nici Dumnezeu nu-1 mîntuieşte cu sila! 

9 7 4. Dacă vrea Dumnezeu şi dacă vreau şi eu, atunci eu sunt predestinat 
spre mîntuire; dar dacă Dumnezeu vrea să mă mîntuiască şi eu nu vreau, ci de 
bunăvoie alerg la cele rele şi le fac, atunci cauza împietririi inimii mele, prin 
care refuz să fac voia lui Dumnezeu şi poruncile Lui, nu vine de la Dumnezeu, 
ci din răutatea voinţei mele. In acest caz de bunăvoie mă predestinez muncilor 
veşnice ale iadului. 

9 7 5. In Biserica Ortodoxă nu există predestinaţie de sus în jos, ci ea 
atîrnă întru totul de bunăvoinţa omului. S-a zis mai sus şi repet: Dumnezeu nu 
mîntuieşte pe om fără de om. Acest adevăr îl arată marele şi dumnezeiescul 
Prooroc Isaia: „Şi de vor fi păcatele voastre ca mohorîciunea, ca zăpada le voi 
albi, iar de vor fi ca roseala, ca lîna albă le voi face. De veţi vrea si de Mă veţi 
asculta, bunătăţile pămîntului veţi mînca. Iar de nu veţi vrea şi nu mă veţi asculta, 
sabia vă va mînca pe voi, căci gura Domnului a grăit acestea" (Isaia 1, 19-20). 

Dacă se face bucurie mare în cer atunci cînd un păcătos se întoarce la 
pocăinţă, atunci cum se poate crede că Preabunul Dumnezeu ar vrea să arunce 
în muncă veşnică pe cei ce se întorc la pocăinţă din toată inima şi cer de la El 
milă şi iertare? Cine poate gîndi una ca aceasta, avînd mintea sănătoasă? 

9 7 6. Oricînd se va întoarce omul către Bunul Dumnezeu atunci si El se 
va întoarce către om, după cum zice: „Intoarceţi-vă fiecare de la calea cea rea 
şi de la cugetele voastre rele şi veţi locui pămîntul pe care l-am dat vouă şi 
părinţilor voştri din veac şi pînă în veac" (Ieremia 25, 5). Dacă cel rău se va 
întoarce de la toate fărădelegile sale pe care le-a făcut şi va păzi toate poruncile 
Mele şi va face dreptate şi milă, cu viaţă va trăi şi nu va muri. Toate nedreptăţile 
lui cîte a făcut nu se vor mai pomeni, ci întru dreptatea sa pe care a fâcut-o va 
fi viu! Oare voiesc Eu moartea păcătosului, zice Domnul; ci nu mai vîrtos să se 
abată el de la calea cea rea şi să fie viu? (Iezechiel 18, 21-23, 32). 

Oare se poate crede că Dumnezeu ar avea numai un număr de oameni 
pe care îi va mîntui şi că cei ce au făcut cele rele nu mai au nici o nădejde de 
mîntuire, chiar de s-ar întoarce către Dumnezeu cu pocăinţă, deoarece nu sunt 
predestinaţi spre mîntuire? 

Oare se poate cugeta aşa ceva, avînd în faţă mărturiile Sfintei Scripturi 
arătate mai sus? Cîtă nebunie ar fi să cugete cineva că Dumnezeu este numai al 
celor aleşi şi chemaţi, şi că cei ce vor părăsi păcatul şi se vor întoarce cu pocăinţă 
din toată inima către El nu mai pot avea nici o nădejde de mîntuire, chiar de ar 
lucra orice faptă bună. Oare n-a zis El: „Nu au trebuinţă de doctor cei sănătoşi, 
ci cei bolnavi" (Luca 5, 31). Şi iarăşi: „Nu am venit să chem pe cei drepţi, ci pe 
cei păcătoşi la pocăinţă" (Luca 5, 32). Dacă El ne arată că Se întoarce şi 
miluieşte pe cei păcătoşi care se întorc la pocăinţă şi că n-a venit pentru cei 
drepţi, ci pentru cei păcătoşi, atunci cum putem crede că Dumnezeu nu vrea ca 
toţi oamenii să se mîntuiască şi să vină la cunoştinţa adevărului (I Timotei 2, 4) 
şi că nu predestinează spre munca veşnică pe nici unul din cei ce se vor întoarce 
către El şi vor face voia şi poruncile Lui? 

97 7. Cînd voinţa omului se uneşte cu voinţa lui Dumnezeu spre lucrarea 
poruncilor şi a faptelor bune, atunci acesta este chemat, ales şi predestinat. Iar 
dacă voia omului se abate de la poruncile Domnului şi face lucrurile diavolului, 
acesta este predestinat muncilor veşnice şi nu Bunul Dumnezeu este pricina, ci 
răutatea şi răzvrătirea lui împotriva lui Dumnezeu. 

PREDICA 

9 78. Fiecare preot este dator să catehizeze „cu timp şi fără timp" pe 
credincioşii săi, căci „credinţa vine prin auz, iar auzul prin vestirea cuvîntului lui 
Dumnezeu" (Romani 10, 17). Altfel, poporul piere din lipsa de cunoştinţă a 
cuvîntului dumnezeiesc, iar preotul va da înfricoşat răspuns la Judecată. Auzi ce 
spune Dumnezeu prin gura proorocului: „Fiindcă ai lepădat cunoştinţa şi Eu te 
voi lepăda să nu mai fii preot, căci ai uitat legea Domnului tău" (Osea 4, 6). 

Catehezele şi predicile, în general, trebuie să se facă pe temeiul Sfintei 
Scripturi şi după învăţăturile Sfinţilor Părinţi. Să fie bine gîndite, simţite, trăite 
de preot, ca să poată convinge şi pe credincioşi. Predicile să fie calde, 
mîngîietoare, pe înţelesul tuturor, presărate cu istorioare practice uşor de ţinut 

minte. Să iasă din inimă, ca să meargă la inimă. O mare importanţă au, mai 
ales acum cînd s-au înmulţit sectele, predicile catehetice cu temă, ca să ştie 
poporul dreapta credinţă ortodoxă şi să se poată feri de cursele sectarilor. 

9 79 . Preotul este dator a predica în trei feluri, şi anume: cu cuvîntul, cu 
scrisul şi cu viaţa, după învăţătura Sfîntului loan Gură de Aur. Cu gura este 
dator să înveţe pe credincioşi cuvîntul Domnului, dogmele, canoanele şi 
învăţăturile Sfinţilor Părinţi. Cu scrisul sau cu mîna este dator să scrie cele ce a 

î î î 

învăţat din Sfînta Scriptură si de la Sfinţii Părinţi. Iar cu viata este dator să 
predice prin trăirea sa personală, după putere, despre cele ce învaţă, aducîndu-şi 
aminte de cuvîntul Domnului care zice: „Cela ce va face si va învăţa, acela mare 
se va chema întru împărăţia Cerurilor (Matei 5,19). Cea mai puternică este 
predica prin viaţa preotului. 

98 0. Intîi trebuie să predicăm altora prin exemplul vieţii noastre şi apoi 
prin cuvînt. Cuvîntul se cuvine să iasă din experienţa vieţii noastre, adică din 
lucrare, iar nu invers, că numai atunci are putere şi ajunge la inima credincioşilor. 

9 81. Cel ce învaţă şi nu lucrează fapta bună, sminteşte pe credincioşi şi 
nici el nu se mîntuieste, că auzi ce zice Hristos: Nimic necurat nu va intra în 

împărăţia Tatălui Meu. Este adevărat că omul nu va putea niciodată să facă în 
viaţă tot ce ştie, nici să ajungă cu lucrarea unde ajunge cu învăţătura. Dar este 
dator, cum spune Domnul, măcar cu degetul cel mic să atingă, să facă cele ce 
învaţă pe alţii. 

9 82. Cea mai puternică predică este cea prin trăire, prin exemplul per- 
sonal, „că cuvîntul şi strigînd, supără; iar viaţa şi tăcînd, foloseşte". 

98 3. Dacă vreun episcop va avea în eparhia sa pe cineva cu darul 
cuvîntului, îl poate trimite cu a sa blagoslovenie la slujba cuvîntului. Iar de nu va 
voi să-1 trimită, unul ca acela nu va putea cu de la sine putere. 

Căci zice dumnezeiasca Scriptură: „Şi cum vor predica, dacă nu vor fi 
trimişi?" (Romani 10, 15). Tot aşa urmează şi cu cei ce sunt în mănăstiri. Dacă 
în vreo mănăstire sunt monahi care mai înainte de toate au o viată cinstită, si 

pe lîngă curăţia vieţii mai au si darul cuvîntului si sunt mai bine orientaţi în 

•^ ° 5 5 5 5 5 

dumnezeiestile Scripturi si în învăţăturile Sfinţilor si dumnezeieştilor Părinţi, si 
dacă episcopul locului unde se află mănăstirea va găsi cu cale să trimită pe acei 
monahi în altă mănăstire sau chiar şi în lume spre a învăţa pe creştini şi a-i 
povăţui spre mîntuire, numai aşa acei monahi, cu voia şi blagoslovenia 
episcopului, pot merge la propovăduire sau oriunde vor fi trimişi, spre folosul 
cel obştesc al Bisericii. 

9 84. Poate predica mireanul în biserică şi în adunări? 

Numai dacă va avea autorizaţie scrisă sau învoire verbală (blagoslovenie) 
de la episcopul locului sau de la preotul parohiei unde vrea să predice. 

Atunci, atît clericul cît şi mireanul poate să predice în biserică şi la adunări 
publice; dar şi atunci va fi sub directa supraveghere a episcopului şi a preotului 
din acea parohie şi eparhie. 

PREOŢIA, PREOŢII 

9 8 5. Iată principalele condiţii canonice pentru admiterea candidaţilor la 
hirotonie: să fie ortodox din naştere şi din părinţi evlavioşi; dacă este dintre cei 
reveniţi de la alte confesiuni să nu fie de curînd botezat; să fie sănătos si nevătămat 
la trup. Cei ciungi, orbi, şchiopi, infirmi, bolnavi de nervi nu se pot face preoţi. 
Să nu fie epileptic sau schizofrenic. La căsătorie să fie, atît candidatul cît şi 
soţia, feciorelnici şi neîntinaţi; să nu fi căzut nici după căsătorie în păcatul 
desfrînării; să nu fi făcut soţia lui vreun avort sau alt păcat pentru a nu avea 
copii; să nu fi fost mai înainte tîlhar, beţiv public, necredincios, sectant, smintitor 
prin păcatele sale publice etc. 

Apoi candidatul să fie foarte credincios, milostiv, cu mare frică de 
Dumnezeu şi binecunoscător al Sfintei Scripturi, al sfintelor canoane şi scrierilor 
Sfinţilor Părinţi, ca să poată păstori bine turma încredinţată lui de Hristos şi 
a apăra dreapta credinţă de secte, de necredinţă şi de tot felul de păcate. La fel şi 
soţia lui să fie ortodoxă, evlavioasă, iubitoare de Hristos, milostivă şi din părinţi 
binecredinciosi. 

9 8 6. Trăsăturile şi caracteristicile preoţiei creştine sunt următoarele: 

1. Preoţia Legii Harului este de origine dumnezeiască, fiindcă este 
întemeiată de Mîntuitorul şi se trage din însăşi preoţia sfîntă a Sa; 

2. Deosebirea preoţiei Legii Vechi de preoţia Legii Harului este înfăţişată 
de Sfîntul Apostol Pavel în Epistola sa către Evrei (Evrei 4, 14; 10, 22); 

3. Preoţia Mîntuitorului, care constituie originea, izvorul şi temelia preoţiei 
creştine este maiîntîi dumnezeiască şi apoi omenească, întrucît Hristos, Arhiereul 
Suprem sau Marele nostru Preot, este nu numai om, ci şi Dumnezeu; 

4. Preoţia Legii Harului, după mărturia dumnezeiescului loan Gură de 
Aur, nu mai stă pe scaun de prooroci sau de patriarhi, aşa cum stătea preoţia 
Legii Vechi, ci pe scaunul lui Hristos Dumnezeu, întemeietorul ei (împărţirea 
de grîu). De aceea, cine defăima pe preoţii Legii Harului, îl defăima pe Hristos 
Dumnezeu (Ibidem). 

5. Preoţia Legii Harului este întru totul sfîntă şi fără prihană, după cum a 
fost si este întemeietorul ei, Domnul, Dumnezeul si Mîntuitorul nostru lisus Hristos, 
Care n-a avut nevoie, ca alţi arhierei, să aducă jertfă pentru Sine, deoarece El nu 
a avut păcat, deşi a fost om întru toate asemenea nouă (Evrei 7, 26); 

6. Preoţia Legii Harului nu este numai dumnezeiască si întru totul sfîntă si 
fără prihană, ci este şi netrecătoare şi veşnică, fiindcă Mîntuitorul nostru lisus 
Hristos este Arhiereul nostru în veac, după rînduiala lui Melchisedec (Evrei 6, 20; 
7, 21; Psalmul 109, 4); 

7. Preoţia Legii Harului este mai presus de preoţia lui Aaron şi a celorlalţi 
arhierei (Evrei 7, 11; 8, 1-2, 6). 

9 87. Unele din datoriile cele mai mari ale preotului creştin ortodox sunt: 

Preotul ortodox trebuie să se silească în toate, după puterile sale, să fie 

asemenea cu Hristos, Păstorul cel Mare al oilor celor cuvântătoare (I Petru 5,4); 

Preotul trebuie să aibă mare grijă de turma ce i s-a încredinţat de către 
Dumnezeu şi la mare nevoie să o apere chiar cu preţul vieţii sale (loan 15, 12-13), 
după cum a făcut Sfîntul Ignatie Teoforul şi mulţi alţi Sfinţi Părinţi, arhierei 
şi preoţi; 

Preotul trebuie să fie împodobit în toată vremea cu marile virtuţi 
duhovniceşti ale dragostei, smereniei, blîndeţii şi curăţiei trupeşti şi sufleteşti 
(Matei 11, 29; 1 Timotei 3, 2; 6, 11-14; 1 Corinteni 16, 24; loan 13, 15); 

Preotul trebuie să tină legătura duhovnicească foarte strînsă cu turma sa si 
să supravegheze îndeaproape viaţa fiecăruia dintre enoriaşii săi (lezechiel 3, 17; 
Evrei 13, 7); 

Preotul trebuie să poarte grijă nu numai de cei credincioşi, ci şi de cei 
pierduţi şi rătăciţi, care au căzut în necredinţă sau eresuri, spre a-i aduce înapoi 
în sînul Bisericii lui Hristos (II Timotei 2, 25; Tit 1, 9; 1 Timotei 5, 20; ş.a.). 

Preotul trebuie să facă cunoscută voia lui Dumnezeu enoriaşilor săi si să 
le slujească cu cuvîntul şi cu pilda vieţii sale spre împlinirea ei (II Corinteni 6,3; 
Romani 14, 13-21; I Corinteni 8, 13; 10, 32); 

Preotul este dator să ţină neîntreruptă legătura cu Mîntuitorul Hristos 
prin sfintele rugăciuni, spre a putea să aibă în toată vremea ajutorul lui Dumnezeu 
în greaua şi sfînta sa misiune, după cum a poruncit Domnul, zicînd: „Rămîneţi 
întru Mine şi Eu întru voi..., căci fără de Mine nu puteţi face nimic" (loan 15, 4-5). 
Chiar dacă această poruncă este pentru toţi creştinii, dar în mod deosebit ea 
este adresată preoţilor, care totdeauna trebuie să fie în Hristos şi Hristos întru 
ei (loan 14, 26; 15, 26; 16, 13); 

Preotul trebuie să aibă o viaţă sfintă şi fără prihană, să fie treaz la minte, 
cuviincios, iubitor de străini, nebeţiv, neagonisitor de cîştig urît, blînd, necertăreţ, 
neiubitor de argint, bun chivernisitor al casei sale, avînd copii ascultători în 
desăvîrşită bună cuviinţă (I Timotei 3, 1-5); 

Preotul trebuie să se sîrguiască la moralizarea şi sporirea duhovnicească a 
credincioşilor şi să facă rugăciuni în toată vremea pentru toţi oamenii (Tit 3, 1-2); 

Preotul trebuie să se ferească de certuri si discuţii zadarnice si nefolositoare, 
să vegheze la unitatea sufletească a turmei sale şi să combată pe cei ce stîrnesc 
discordie şi provoacă dezbinări între credincioşi, precum şi să apere turma sa 
de erezii (I Timotei 6, 20-21; II Timotei 1, 14-15); 

Preotul este dator să propovăduiască în toată vremea pacea, iubirea şi 
buna înţelegere între credincioşi, să supravegheze ţinuta bărbaţilor şi a femeilor 
la rugăciune, precum şi să păstreze cu mare sfinţenie tezaurul sfînt al Tradiţiei, 
al învăţăturilor Sfinţilor Părinţi şi ale Apostolilor care s-au transmis prin viu grai 
şi prin scris (II Timotei 1, 12, 14); 

Preotul trebuie să predice cu îndrăzneală, fără frică şi tot timpul învăţătura 
creştină (I Timotei 4, 13; II Timotei 1, 8; 4, 2); 

Preotul trebuie să ştie cum să sfătuiască pe fiii săi duhovniceşti, după 
vîrsta şi după priceperea lor, după nevoile lor sufleteşti şi trupeşti, să fie milostiv 

faţă de toţi şi să îndemne pe enoriaşii săi să ajute pe săraci, pe văduve şi pe 
orfani (I Timotei 5, 1; 6, 17-19); 

Preotul trebuie să cugete cît mai des la dumnezeieştile Scripturi şi să 
alerge totdeauna la citirea lor ca cerbul la izvoarele apelor, căci acestea sunt 
arme duhovniceşti şi comori de vindecări pentru sufletele bolnave şi rănite de 
păcate (II Timotei 3, 15-17); 

Preotul trebuie să se supună orînduielilor statului şi să fie gata oricînd să ajute 
la săvîrşirea oricărui lucru bun şi de folos obştesc (Romani 13, 1-7; Tit 3, 1-2); 

Preotul trebuie să preţuiască munca cinstită, pentru agonisirea celor de 
nevoie în viata de toate zilele; 

Preotul este dator să se roage lui Dumnezeu pentru conducătorii statului şi 
pentru cei din dregătorii; de asemenea, să ferească pe credincioşi de credinţe păgîne 
şi deşarte, de eresuri, superstiţii şi de basmele lumeşti şi băbeşti (1 Timotei 4, 7); 

Preotul trebuie să fie destoinic în toate si desăvîrsit în tot lucrul bun 
(II Timotei 3, 17); 

Preotul este dator să fie treaz cu mintea la toate lucrurile bune si să rabde 
toate suferinţele, făcînd în toată vremea lucrurile evanghelistului şi împlinindu-şi 
întru toate slujba sa (II timotei 4, 5); 

Preotul trebuie să conlucreze totdeauna cu Dumnezeu la mîntuirea 
sufletelor omeneşti (I Corinteni 3, 6-9; 15, 10; II Corinteni 6, 1); 

Preotul trebuie să fie slujitor al lui Hristos, Dumnezeul şi Mîntuitorul nostru 
(Romani 13, 6; II Corinteni 6, 4; Romani 15, 16; I Corinteni 1, 7; I Timotei 4, 6), 
şi slujitor al Evangheliei lui Hristos (Efeseni 3, 7; Coloseni 1, 7, 23); 

Preotul este dator să cheme pe cei păcătoşi la pocăinţă (Luca 24, 47; 
Faptele Apostolilor 17, 30; 20, 21); 

Preotul trebuie să înveţe calea mîntuirii şi să predice ieratarea păcatelor 
(Luca 1, 77; Faptele Apostolilor 16, 17; Luca 24, 47; loan 20, 23); 

Preotul este dator să aducă la credinţa în Hristos pe cei rătăciţi de la 
adevăr (Faptele Apostolilor 20, 21; Romani 1, 5; 10, 8-14; 16, 26); 

Altă datorie a preotului este de a risipi întunericul necunoştinţei de 
Dumnezeu (Matei 5, 14-16; Faptele Apostolilor 10, 6-18; II Corinteni 4, 6); 

Preotul trebuie să fie curat, neprihănit, sincer şi smerit (II Corinteni 1,2; 
I Timotei 2, 2; 4, 12; 5, 2, 22); 

Altă datorie a preotului este de a fi plin de iubire pentru turmă şi pentru 
toţi oamenii (I Corinteni 16, 24; I Tesaloniceni 2, 8; II Corinteni 2, 4; 
Filipeni 1, 2; 4, 1); 

Preotul nu trebuie să fie iubitor de sine, ci cu dragoste către toţi si răbdător cu 
cei păcătoşi (I Corinteni 8, 13; 9, 12, 27; I Tesaloniceni 2, 17; I Timotei 6, 11); 

De asemenea, preotul trebuie să fie exemplu de dragoste, de credinţă şi 
de fapte bune şi să lucreze mîntuirea tuturor fără scopuri de cîştig, de laudă 
sau altceva de acest fel (I Timotei 3. 2: 6. 11: II Timotei 2, 22; 
I Tesaloniceni 2, 4). 

988. Ceea ce lipsea preoţiei Legii Vechi, atît în gîndire cît şi în practică, 
s-a întîmplat şi s-a desăvîrşit în preoţia creştină. 

9 89. După mărturia mai multor Sfinţi Părinţi, Sfîntul şi marele Apostol 
Pavel a fost cel mai mare îndrumător duhovnicesc pe care 1-a avut creştinătatea, 
după Mîntuitorul lisus Hristos. Piatra de temelie a lucrării sale de îndrumare 
duhovnicească a fost dragostea, dumnezeiescul Apostol Pavel fiind şi prin aceasta 
vîrful duhovnicesc al preoţiei creştine. 

990. Dacă am lua-o după vrednicia care se cere preotului, n-ar mai fi 
nimeni preot pe pămînt, ca să vorbim aşa la nivelul care se cere. Că Sfîntul 
Efrem Şirul zice: „De-ai fi curat ca îngerii şi sfînt ca loan Botezătorul, preot nu 
poţi să fii". Atîta-i de mare preoţia. Mare lucru! O! Nesfîrşit şi negrăit dar, pe 
care L-a dat Dumnezeu fiilor lui Adam, preoţia, zice el. Mare lucru! Ceea ce 
face preotul nici îngerii nu pot face. 

991. Preotul are putere să lege nu numai pe oameni, ci şi pe îngeri. 
Ceea ce face preotul - să jertfească pe lisus Hristos -, nu pot face cei mai mari 
îngeri. Dar, pentru că Dumnezeu a binevoit să Se coboare pînă la neputinţa 
noastră, pentru sfinţirea lumii acesteia de jos, pe care a răscumpărat-o cu 
Preascumpul Său Sînge, a lăsat preoţia în neamul omenesc. 

992. Ca preoţi, cel dintîi ce vi se cere de către Dumnezeu şi de oameni 
este viata morală, viata cinstită. Poţi să ai o sută de licenţe, de doctorate, dacă 
nu ai viaţă morală, preot nu poţi să fii. Ca preot trebuie să fii cum te-a făcut 
mama ta, pînă la preoţie; şi de la căsătorie să ştii de o preoteasă şi un Dumnezeu 
pînă la moarte. Asta este întîi partea morală şi partea curată a preotului: să fie 
foarte curat cu viata. 

99 3. Ca preot, mai întîi tu trebuie să fii despătimit, adică să ajungi la o 
nepătimire, încît, cu viaţa ta, să dai pildă şi să vorbeşti poporului. 

9 94. Preotul trebuie să predice în trei feluri, după învăţătura Sfintului 
loan Gură de Aur. Adică întîi cu gura şi cu limba să vorbească cuvîntul lui 
Dumnezeu. Al doilea, să predice cu mîna; să scrie învăţături duhovniceşti. 

Preotul trebuie să predice cu limba, cu mîna, adică să scrie predici şi 
învăţături creştineşti, şi al treilea şi cea mai înaltă predică, trebuie să predice cu 
viata, cu trăirea lui si a familiei lui. 

Cînd vor vorbi oamenii în sat, aşa să zică: „Ai văzut ce înfrînare are 
preotul nostru? Ai văzut că preotul nostru nu-i iubitor de argint, că nu-i 
trebuie bani? Cît îi dai atîta primeşte şi mulţumeşte şi pentru cît îi dai? Ai 
văzut că preotul nostru în crîşmă n-a intrat? Preotul nostru cu ţigara în gură 
nu l-am văzut. Preotul nostru de înjurat nu s-a pomenit. Preotul nostru nu 
s-a dus la bal sau la nunti cu lăutari, Doamne fereşte, la nici un fel de distracţii 
nu l-am văzut. Preotul nostru-i blînd; preotul nostru-i milostiv; preotul nostru-i 
răbdător; preotul nostru-i înţelept; preotul nostru-i curat; preotul nostru-i 
harnic; preotul nostru-i milos, săritor la toate nevoile poporului". Şi aşa mai 
departe. 

99 5. Ca preot , trebuie să dai pildă poporului şi cu vorba şi cu purtarea şi 
cu postul şi cu milostenia şi cu biserica şi cu neagoniseala. Cu toate, cu toate. 
Să fii precum zice Sfîntul Talasie Libianul: „Taci tu, să vorbească faptele tale". 
Sau ce spune Diadoh al Foticeii: „Mustră şi ceartă, omule, cu puterea lucrării; 
nu cu multă vorbire, ci prin trăire". 

99 6. Zice Sfîntul Isaac Sirianul în Cuvîntul 1 : „Alta este cuvîntul cel 
frumos si alta este cuvîntul cel din lucrare. Cuvîntul cel frumos - zice -, este 
amanet al ruşinii, iar cuvîntul cel din lucrare este cămara nădejdii". Cum? Este 
preot care predică de uimeşte pe toţi şi învaţă, dar el nu face. Acesta-i cuvînt 
frumos. Dar se face amanet al ruşinii. Cum? Cînd omul rămîne singur, îi este 
ruşine lui de ceea ce a vorbit; căci conştiinţa îl mustră si îi ruşinează ştiinţa: 
„Ce-ai vorbit şi ce faci tu?". „Ce-ai spus şi ce faci tu?". Ai văzut că-i ruşinează 
ştiinţa? Ai văzut că rămîne amanet al ruşinii, predica lui? Că el a învăţat una, iar 
conştiinţa îi spune: „Dar tu, de ce nu faci?". 

Nu-i tot aşa cuvîntul din lucrare. Cuvîntul din lucrare, este cămara nădejdii. 
Cum? Omul vorbeşte, dar în adîncul fiinţei lui îi şopteşte, dacă ştie că, cu darul 
lui Dumnezeu, a făcut si el ceva din cele ce vorbeşte: „Am vorbit. Dar cred că, 
cu mila lui Dumnezeu şi cu ajutorul Lui, cîndva m-am atins şi eu cu vîrful degetului 
şi am făcut şi eu din acestea, cît de puţin". Că zice: „Cînd înveţi ceea ce nu faci, 
eşti făţarnic". Si nu-1 mustră conştiinţa pentru făţărnicie, că el ştie că a lucrat si 
el. Şi atunci se face „cămara nădejdii mîntuire", cuvîntul pe care 1-a vorbit. 

997. Viaţa practică a preotului şi legătura lui cu poporul, acesta-i cel mai 
mare lucru pentru popor. Să-i înţelegi durerea şi necazul fiecăruia şi să stai la 
îndemîna tuturor. Apoi să fii smerit, să fii popular, să fi săritor şi cu toată dragostea. 

99 8. Cu viaţa ta, poţi să predici mai mult decît cu cuvîntul. 

S-ar putea ca altul să aibă dar mai mult la cuvînt şi altul mai puţin. Cum 
i-a dat Dumnezeu. Dar, dacă are viaţă bună, îi mai puternică predica lui. Trei 
cuvinte dac-ar spune, sunt mai tari acelea decît trei mii de cuvinte la cel care 
vorbeşte si nu face! 

9 9 9. Părinte, uite, acuma ne face îndată preoţi. Oare cum să 
începem noi? 

Să începeţi cu blîndeţe şi cu dragoste, că Sfîntul Efrem Şirul zice: „Chipul 
de a-i aduce pe toţi la Hristos este numai al blîndeţii". Apoi să aveţi răbdare. 
Oamenii sunt fel de fel de temperamente. Sunt şi oameni iuţi, şi ambiţioşi, şi 
răi, şi beţivi; sunt şi oameni neascultători, şi împietriţi la inimă, şi indiferenţi, 
care nu cred sau dacă cred, numai cu numele. Trebuie să pîndim caracterul 
fiecăruia si să fim cu blîndeţe. 

1000. Să vă mărturisiţi din mică copilărie, cînd intraţi la preoţie. Nu, 
Doamne fereşte, să aveţi vreun păcat de moarte şi să intraţi cu dînsul la hirotonie! 
Că nu vă mai merge bine toată viaţa. La căsătorie, la hirotonie în diacon, la 
preoţie şi la călugărie se face spovedania generală din mica copilărie. Să ai scris 
tot, ca să intri curat. 

10 01. Oricîti preoţi am făcut în viată - că eu am fost stareţ în mai multe 
părţi şi am recomandat pe mulţi la preoţie -, cînd mi-a venit de la hirotonie, i-am 
pus în mînă învăţătura către duhovnic. Se cheamă Carte foarte folositoare 
de suflet. Este de mare folos. Vă trebuie aceea prima dată, acum cînd intraţi în 
parohie. Şi-a doua carte: Pravila Părintelui Nicodim Sachelarie, tipărită în 1940 
la Cernica. Foarte bună! Stiti ce faceţi? Bateti-o la maşină, care n-o aveţi, si 
fiecare s-o aibă. O pui în geantă şi alături, epitrahilul şi Molitfelnicul, care are 
rînduiala aghiasmei şi a spovedaniei, adică ceea ce-ţi trebuie mai mult în popor! 

10 02. Noi, preoţii, suntem avocaţii lui Hristos! Noi avem codul Duhului 
Sfînt. Canoanele Bisericii sunt cod al Duhului Sfint. Noi nu lucrăm cu legi 
omeneşti, ci cu legile lui Dumnezeu umblăm. Ţinem cont de legile omeneşti; să 
ne supunem lor, să plătim dajdie, să cinstim autorităţile, să ne rugăm pentru ei. 
Aceasta-i datoria fiecărui creştin. Dar cînd este vorba de suflet, cînd vine la 
mărturisit sau îţi cere un sfat, trebuie să lucrezi cu codul Duhului Sfînt, cu legile 
lui Dumnezeu din Pidalion şi din toate pravilele bisericeşti. 

Atunci, ia seama! Cît de mare este primejdie ar fi pentru un avocat să nu 
cunoască articolele legilor! Că în loc să-1 scoată pe un om, poate să-1 condamne 
cine ştie cît de greu. Aşa şi preotul, dacă nu cunoaşte canoanele. De aceea a 
spus Sfintul loan Gură de Aur, cum că: „Mare prăpastie şi mare primejdie este 
pentru preot să nu cunoască canoanele". 

100 3. Apoi vă spun să cunoaşteţi bine Sfînta Scriptură şi sfintele canoane. 
Măi băieţi, auziţi ce spune Sfintul loan Gură de Aur: Mare prăpastie este - zice 
el -, şi mare primejdie stăpîneşte acolo unde preotul nu cunoaşte canoanele. 
Ştii cum eşti, dacă te duci la parohie si nu cunoşti canoanele? Cum ar fi un 
soldat, căruia îi dai arma în spate şi baioneta şi el o poartă, dar nu ştie să se 
lupte cu dînsa. Vine inamicul şi face praf din el. 

10 04. Să aveţi viată curată, să tineti cu tărie la Sfintele Posturi si la 
sfintele canoane şi să nu vă placă a vă îmbogăţi. Ce bogăţie mai mare este, 
decît să te duci la Hristos cu cît mai multe suflete mîntuite? Că toate nu le 
putem noi face! Dacă Apostolul Pavel spune: „Tuturor m-am făcut toate ca 
măcar pe unii să-i mîntuiesc", apoi noi ce să mai zicem? Dar dacă ai să te duci 
la Hristos cu o mulţime de suflete curate, mîntuite, cîtă cinste si slavă si bucurie 
o să ai în vecii vecilor? 

10 05. Cei împodobiţi cu darul preoţiei, să ne aducem aminte de ziua 
cea mare a Judecăţii de Apoi, cînd ni se va cere, după măsura vredniciei şi a 
dregătoriei ce ni s-a dat, dobîndă şi lucrare demnă de o treaptă aşa de mare şi 
înfricoşată. De vom avea totdeauna această sfîntă grijă în minte şi ne vom sili 
cu toată puterea să lucrăm cele vrednice de cinstea avută, vom auzi şi noi în 
ziua aceea fericitul glas: „Bine slugă bună şi credincioasă, peste puţine ai fost 
credincios, peste multe te voi pune" (Luca 19, 17-19). Iar dacă ne vom lenevi 
şi vom fi fără purtare de grijă, pentru marea răspundere ce o avem ca preoţi ai 
lui Dumnezeu, cu mare urgie vom auzi de la El în ziua cea mare a Judecăţii de 



223 

Apoi: „Duceţi-vă de la Mine, blestemaţilor, în focul veşnic care este gătit diavolului 
şi îngerilor lui" (Matei 25, 41). 

1006. Deopotrivă cu cinstea, se va cere de la preoţi şi datoria acestei 
sfinte şi mari dregătorii şi după măsura dregătoriei şi a cinstei se va cere şi 
lucrarea, după cum este scris: „Cei tari, tare se vor bate şi căruia i s-a dat mult, 
mai mult se va cere de la dînsul" (Luca 12, 48). 

10 07. Cele mai grele lucrări ale preotului sunt două: Spovedania 
(Mărturisirea) şi Sfinta Liturghie. 

La Spovedanie, ori pierzi un suflet - dacă nu ştii bine cum să-1 cîştigi -, 
ori îl mîntuieşti. Or, preotul duhovnic este vînător de suflete! Înţelegi? Dacă nu 
ştie să chibzuiască la mărturisire cu un suflet, între scumpătate şi iconomia 
canonului, ori îl îngreunează, ori îl deznădăjduieşte, ori îl face îndrăzneţ! Ştii 
cum face fierarul? Ai văzut colo la fierărie, cînd faci cu foiul şi încălzeşti toporul, 
cînd vrei să-1 căleşti; sau un cleşte sau o altă unealtă. Ai văzut cîtă băgare de 
seamă este la călit? „Vai de mine, s-a călit prea tare!". Ce se întîmplă? Se rupe 
ca oţelul. Sau îi prea moale şi se îndoaie prea repede. 

Asa si tu, te sileşti acolo, ca duhovnic, să căleşti sufletul acela, să fie 
potrivit pentru Hristos. Nici prea moale, adică leneş, dar nici prea tare, adică 
iute şi împietrit la inimă. Aşa de bine trebuie să potrivim la mărturisire cu sufletul! 
Să bagi de seamă, să nu-1 îngreunezi, ca să nu-1 descurajezi. Dar nici să-1 laşi 
fără oleacă de canon şi fără sfătuire, ca să nu-1 încurajezi în păcat, să se ducă 
nepăsător şi să nu simtă că a fost la mărturisire. 

De aceea, la spovedanie este foarte bine, v-am spus, să aveţi aceste două 
cărţi: Carte foarte folositoare de suflet si Pravila Părintelui Nicodim 
Sachelarie; că în Molitfelnic îs puse foarte puţine instrucţiuni, pe care le vedeţi 
înainte de spovedanie. Pentru cutare păcat, opreşte atîta; pentru cutare, atîta. 
Foarte puţin. Dacă găsiţi Pravila lui Sachelarie, aceea din 1940, vă sfătuiesc, 
dac-o găsiţi, s-o copiaţi, ca s-o aibă fiecare în geantă la el, precum şi învăţătura 
către duhovnic. Aceasta ti-arată tot, te duce de mînă si îti arată cum să 
procedezi. 

1008. Să ştii că la Sfînta Liturghie, orice mişcare, orice greşeală cît de 
mică, este păcat de moarte. Fii cu frică de Dumnezeu, să nu greşeşti de moarte, 
o, preotule! 

1009. Dacă te-ai împărtăşit cu Sfintele prea reci, de moarte ai greşit. 
Trebuie să fie cum este sîngele cu apa - călduţ. Sfînta căldură trebuie să fie a 
opta parte din vinul care se pune în Sfîntul Potir. Sfintă căldură închipuieşte 
două lucruri: dogmatic, este sîngele şi apa care au curs din coasta Mîntuitorului; 
iar simbolic, este fierbinţeala credinţei sfinţilor martiri, care L-au mărturisit pe 
Hristos. De aceea, cînd o pui în Sfîntul Potir, zici: „Căldura credinţei, plină de 
Duhul Sfînt. Amin". 

Să vedeţi în timpul iernii, Sfîntul Potir îi rece; Sfintele sunt reci, aproape 
îngheaţă, unde biserica n-are foc mult. Ai pus puţină căldură şi, dacă vezi că 

nu-i călduţ vinul, mai pune puţin. Mult tare nu poţi; că dacă, Doamne fereşte, 
pui căldură mai multă, se preface firea vinului în apă şi de moarte ai greşit. Sau 
invers. Dacă pui prea mult vin şi nu pui sfintă căldură, de moarte greşeşti. Vezi 
acolo cît scrie! Este de mare valoare. 

La strîngerea Sfintelor de pe Sfintul Antimis trebuie multă atenţie. Ai 
văzut frăţia ta? O fărmăturică, ca un fir de nisip, dacă a căzut de pe Sfintul 
Antimis pe iliton, sau, Doamne fereşte, pe jos, preotul trebuie să postească 
două zile şi să facă 400 de metanii. Te joci cu focul dumnezeirii? Ai auzit ce 
spune Sfintul loan Gură de Aur? „Mai curată decît razele soarelui, să fie mîna 
ta, o preotule, cînd începi Sfintă Proscomidie, pentru că junghii pe Fiul lui 
Dumnezeu şi îngerii doresc să vadă ce face preotul acolo". 

Ai văzut frăţia ta ce este Sfintă Liturghie? Este toată drama Crucii si toată 
taina mîntuirii neamului omenesc! 

1010. Cele mai importante datorii ale preotului sunt acestea: să 
săvîrşească Sfintă Liturghie şi toate slujbele în zilele rînduite, cu toată evlavia şi 
credinţa, iar nu pentru bani sau laudă de la oameni; să nu ceară bani credincioşilor 
pentru nici un fel de slujbă, ci să lase ca fiecare să dea singur cît binevoieşte, 
după a sa putere; să fie milostiv cu toţi oamenii şi mai ales cu văduvele, cu 
săracii şi cu cei bolnavi; să nu intre niciodată în cîrciumi, nici să se îmbete, spre 
a nu sminti pe credincioşi, să nu intre singur în casele credincioşilor, spre a nu 
face sminteală atît lui, cît si altora; să nu se amestece în afaceri lumeşti, comerţ, 
beţii, judecăţi, certuri publice, politică etc. 

Să înveţe pe credincioşi permanent dreapta credinţă; să ţină regulat predică 
în biserică şi să explice cele sfinte credincioşilor să cerceteze pe fiecare familie 
periodic şi să se îngrijească de mîntuirea turmei sale; să lupte cu toate puterile 
şi mai ales cu pilda viieţii sale împotriva sectelor şi a tot păcatul; să procure 
credincioşilor săi cărţi folositoare de suflet; să combată cu toată tăria desfrîul, 
beţia, divorţul, avortul, certurile în parohie etc. 

Acestea sunt, mi se pare, principalele îndatoriri, la care mai adaug: să 
mărturisească regulat pe credincioşi în cele patru posturi; la fel şi el cu ai săi, să aibă 
un duhovnic bun de care să asculte şi să se spovedească adesea; să respecte, după 
putere, sfintele canoane; în caz de mare nevoie să ceară sfatul episcopului locului. 

1011. Să fiţi între scumpătate şi iconomie, adică între asprime şi blîndeţe. 

1012. Ca părinte, să-ţi fie milă de om, cum li este milă lui Dumnezeu de 
noi, cînd greşim şi nu ne leapădă. Ca doctor, trebuie să cauţi doctoria potrivită 
din sfintele canoane; să nu fii nici prea aspru, nici prea pogorîtor; să faci o 
echivalenţă între scumpătatea şi iconomia sfintelor canoane. 

1013. Şi dacă la trup este atîta chibzuinţă pentru doctori, ca nu cumva să 
moară omul trupeşte, dar pentru suflet, cîtă grijă duhovnicească trebuie şi cîtă 
sfătuire? Cum să fac să nu piară un suflet, care-i mai scump decît toată lumea? 

1014. Odată ce te-a cunoscut poporul cu adevărat părinte duhovnicesc, 
zice: „Mai bine să mor eu, decît să moară părintele!". Atît o să te iubească 

poporul, dacă o să vadă că ai virtuţi, că eşti om cuminte şi nu eşti lacom după 
averi şi după bani. 

1015. Dacă veţi cîştiga inima poporului, să nu vă temeţi că nu veţi avea 
ce vă trebuie, că vrednic este lucrătorul de plata sa. O să aveţi şi haine, o să 
aveţi si hrană, o să aveţi si bani, o să aveţi si cinste, si de la Dumnezeu si de la 
oameni. Dar să vă vadă oamenii cinstiţi. 

1016. Ca preot, să nu îngreunezi omul să facă milostenie de silă. „Că 
pe dătătorul de bunăvoie îl iubeşte Dumnezeu". Dacă o să vadă credincioşii 
că preotul face el mai întîi milostenie, vor face şi ei. Măcar c-o faci făţărnicie 
acea milostenie, nu te teme, că te va ierta Dumnezeu, că vrei să dai pildă 
bună tuturor. „Mai bine să faci - după cum spune Sfîntul loan Scărarul -, de 
făţărnicie o faptă bună, decît să n-o faci deloc". Că pe urmă vine şi smerenia 
în inimă! 

1017. Preoţii de la tară se numesc armata de front a Bisericii. Asa-i 
numea Patriarhul Nicodim. Două armate are Biserica. Armata de geniu a 
Bisericii, adică monahii, care ţin nestinsă sfinta rugăciune, apoi Sfintele Scripturi, 
le-au tîlcuit sfinţii călugări şi ne-au lăsat cele mai înalte scrieri teologice. A doua 
este armata de front a Bisericii, adică preoţii de mir. Ei sunt permanent cu 
poporul şi stau toată viaţa în mijlocul lor. 

1018. Se vede azi, mai mult ca oricînd, nepăsare şi netemere de 
Dumnezeu la mulţi dintre preoţii mireni, ba chiar şi la unii din sfintele mănăstiri. 

1019. Nu cumva să vă fie ruşine de haina lui Hristos! Acum să te văd cu 
dulamă iar mai încolo şofer civil! Ti-i ruşine de Hristos? Ferească Dumnezeu! 
Eu nici nu primesc preoţi civili la spovedanie. 

Mi-au venit cinci preoţi de mir cu preotesele la mărturisire. Unul avea 
oleacă de barbă si era îmbrăcat cu haine preoţeşti. Ceilalţi, nişte şoferi, îmbrăcaţi 
cu pardesie. 

- Am venit, preacuvioase, să ne mărturisim. 

- Măi, voi sunteţi preoţi? Unde vă este uniforma, unde vă sunt bărbile? 
Unde aţi văzut voi în icoane sfinţi, cuvioşi, mucenici, arhierei şi preoţi bărbieriţi, 
cu iţari şi cu mînecă scurtă? Sau pe Maica Domnului aţi văzut-o cu capul descoperit, 
machiată şi cu cercei? Preotesele în parohie sunt jumătate de preot. Ele trebuie 
să fie pildă şi lumină femeilor din sat prin viaţa şi comportamentul lor. 

Du-te în Grecia şi vezi că de la cel mai mare, de la patriarh şi pînă la 
ultimul diacon de mir, toţi poartă barbă, toţi sunt cu uniformă şi poartă culioane 
şi potcape. La Roman, pe timpul Episcopului Gherasim Safirin în 1904, să 
vedeţi cum erau preoţii! Toţi purtau haine lungi şi potcap. Bine, fraţilor, unde 
ne ducem noi de la Tradiţie? Cum ne mai luptăm cu catolicii şi cu sectele, dacă 
le dăm apă la moară? Numai cu numele zicem că suntem ortodocşi! 

102 0. Preotul care pune cununia pe cap la oamenii curvari, care au fost 
căzuţi, sau la a doua nuntă, este sub canon. N-are voie! Face lucruri necanonice 
şi neaprobate de Biserica lui Hristos. 

Ia să vă dau un exemplu: Pune dumneata într-un castron de marmură un 
pumn de galbeni de aur şi pune şi cenuşă, la o căldare de apă şi toarnă peste ei. 
Ce se întîmplă cu cenuşa? S-a amestecat aurul cu apa? A intrat cenuşa în aur? 
N-a intrat. Aurul este altă fire si cenuşa alta. 

După cum nu se amestecă aurul cu cenuşa, aşa nu se amestecă la preot 
păcatele lui cu harul care este dat de la Dumnezeu, măcar de ar fi el cît de 
păcătos. 

10 21. De vei vedea preot beat, căzut în şanţ, du-te şi-i sărută mîna şi 
îndată te-ai umplut de harul lui Dumnezeu! Că nu se amestecă niciodată păcatele 
lui cu harul lui Dumnezeu care 1-a luat la hirotonie, că atunci n-ar mai fi har. 

1022. Dumneavoastră, cînd treceţi pe lîngă un preot, poate nici bună 
ziua nu-i ziceţi. Vai de cel ce face asa! Să stiti dumneavoastră că arhiereii si 
preoţii în lumea aceasta sunt izvoarele binecuvîntării. Deci, de trei ori fericit 
este acela care doreşte pururea să fie blagoslovit de arhiereu şi de preot! Cînd 
treci pe lîngă un preot, chiar dacă este departe, ia-ţi căciula din cap, du-te şi zi: 
„Blagosloveşte-mă, părinte sfinte!". Căci zice dumnezeiescul Gură de Aur: „A 
preotului este numai a deschide gura şi darul le lucrează pe toate". Şi mai zice 
acelaşi: „Sfîntă este limba preotului şi preasfîntă este gura lui". Şi cînd te-ai dus 
la el şi te-a binecuvîntat, Domnul te-a umplut de toată blagoslovenia Duhului 
Sfînt, că nu el blagosloveşte, ci Duhul Sfînt cu Care este îmbrăcat. 

1023. Fără preot nu este mîntuire, fără preot nu este iertare şi dezlegare! 
Fără harul preoţiei şi al arhieriei, nu este Biserică, că zice Sfîntul Ciprian: „Fără 
arhierei Biserica nu este Biserică, şi fără preot, creştinul nu se poate numi creştin". 

PREZICERILE, DESCHIDEREA PRAVILEI 

10 24. Părinte, sunt ortodocşi care aleargă la vrăjitori şi la cei ce 
deschid pravila. Se poate aşa ceva? 

Acei care deschid pravila, călugări sau preoţi de mir sau maici, cine 
deschide pravila a căzut din dreapta credinţă. Aceia se cheamă „ghitii", adică 
vrăjitori cu lucruri sfinte. Cine se duce la cei care deschid pravila, 10 ani nu se 
pot împărtăşi. Iar cel ce deschide pravila, dacă-i preot sau călugăr, este anatema 
şi este despărţit de Biserică, pentru că face vrăji cu lucruri sfinte. 

Ai văzut că vine cîte o babă ca să te însele si să te ducă în iad: „Hai să-ti 
descînte baba!". Cu ghiocul, cu cărţi, să-ţi facă de „ursită"; că ai să te măriţi, că 
are să te ia cutare, cutare. N-ai păţit de acestea? 

Si numai vezi că baba face cruce la descîntece; si o auzi că zice „Tatăl 
nostru" şi apoi descîntă. Iar la urma zice: „Descîntecul de la mine, leacul de la 
Maica Domnului!". Auzi ce zice sluga diavolului? Auzi satana cum amestecă 
otrava cu mierea, ca să te ducă în fundul iadului? Dar ce legătura are Maica 
Domnului cu descîntecul babei? Biserica condamnă pe descîntători: „Cei ce 
caută în bobi, cei ce caută în cafea, cei ce caută în cărţi, cei ce sting cărbuni, cei 
ce caută în palme, «chiromanţia», sunt opriţi 7 ani de la Sfîntă împărtăşanie". 



227 

Cei care sunt vrăjitori, care fac de ursită, care umblă să ia mana de la 
animale, aceia sunt opriţi 12 ani, iar fermecătorii 25 de ani. Nu avem noi 
toate? Sunt 13 feluri de vrăjitorii şi toate sunt date anatema de Biserică. 

Voi cînd veţi auzi că unul deschide cartea, să fugiţi ca de satana de el, că 
acela-i ghitiu, vrăjitor cu lucruri sfinte. Şi baba care face cruce la descîntece este 
tot ghitie, tot diavolul o ţine, ca să te înşele pe tine. „Măi, dar n-a fi păcat! N-a 
fi păcat, că baba a zis «Tatăl nostru» şi a făcut cruce!" 

Auzi cum amestecă diavolul otrava cu mierea si lumina cu întunericul, ca 
să te ducă în iad? Ce legătura are Crucea sau Maica Domnului cu vrăjitorii? Să 
nu vă duceţi la cei ce deschid cărţile, că vă duceţi în fundul iadului! Descîntătorii, 
vrăjitorii şi fermecătorii, toţi sunt anatema, despărţiţi de trupul lui Hristos, care 
este Biserica! 

De asemenea, sunt anatema cei care fac descîntece cu tunete, cei care 
vrăjesc cu stelele, alungătorii de nori, vrăjitorii de maţe, cei care vrăjesc cu 
păsările. Noi avem toate în rînduielile Sfîntului loan Gură de Aur. 

1025. Să nu primiţi în casa voastră vrăjitori, ţigănci cu ghiocul, cu cărţile 
de joc; să nu-ţi vină să-ţi ghicească şi să te înşele, la un ciomag şi zi: „Fugi, 
diavole! Pleacă din jurul casei mele!". 

1026. Cei ce ghicesc prin deschiderea Psaltirii şi a altor cărţi sfinte se 
opresc de la împărtăşanie pînă la 7 ani, pentru că Psaltirea este o carte sfintă 
cu multe proorocii în ea, insuflată de Duhul Sfînt şi este pentru rugăciune, iar 
nu pentru ghicit şi cîştigat bani spre osîndă. Acelaşi păcat fac şi unii preoţi care 
„deschid cartea", cum se spune în popor, şi cad sub grea osîndă, atît ei, cît şi cei 
care cer să le deschidă Sfînta Evanghelie. 

PRICINILE 

1027. Vai de noi şi de noi, că a ajuns gheena acum lîngă noi. Pricina 
merge înaintea păcatului, este înainte-mergătoare. Punte către păcat s-a făcut 
pricina, fiindcă a lipsit din om frica de Dumnezeu. 

1028. Omul ar posti, ar merge la biserică, ar face milostenie, s-ar închina, 
ar ţine curăţia cu soţia sa după legea căsătoriei, s-ar împăca cu fratele său, ar lăsa 
tutunul, beţia, înjurăturile, ar lăsa zgîrcenia, otrava nemilostivirii şi ura către fratele 
său, toate le-ar lăsa, dar nu-1 lasă pricina închipuită de el. Găseşte pricină şi zice: 
„Dar cum să-1 iert eu pe celălalt, dar eu sunt cineva, şi apoi m-a şi supărat". Pune 
vină pe celălalt, nu pe sine şi, găsind pricina aceasta, nu-1 iartă pe acela şi, legat 
de satana, orbit şi prins cu inima în ghearele lui, se duce în focul gheenei, dacă 
moare fără să ierte. Vai de noi şi de noi de credem că scăpăm din gheenă pentru 
aceste pricini. N-auzi ce spune Duhul Sfînt: Să nu abaţi inima mea spre cuvinte 
de vicleşug, ca să tăgăduiesc răspunsurile cele din păcate (Psalmul 140, 4). 

1029. Dar, va zice careva: „Părinte, sunt şi pricini binecuvîntate". 

Să vedem care ar fi aceste pricini binecuvîntate. Să vă dau un exemplu: 
Spune dumnezeiasca Scriptură în porunca a cincea: „Cinsteşte pe tatăl şi pe 

mama ta, ca să-ţi fie ţie bine şi să trăieşti ani mulţi pe pămînt". Dar această 
poruncă din decalog n-are putere cînd te cheamă Dumnezeu la pocăinţă şi la 
mîntuire şi n-ai voie să mai asculţi pe tatăl şi pe mama ta şi pe sora ta, dacă nu 
te lasă să posteşti, să mergi la biserică, să te rogi, să te mîntuieşti, să duci viaţă 
cinstită. Dacă tatăl şi mama te opresc de la acestea, nu-i mai poţi asculta, că ei 
sunt cei mai mari vrăjmaşi. 

1030. Vai de noi şi de noi, cînd conştiinţa ne spune să facem o faptă 
bună sau să lăsăm răul: „Lasă-te de tutun, lasă rachiul, lasă jocurile, lasă 
petrecerile, lasă înjurătura, lasă ura pe fratele tău, lasă luxul, lasă femeia străină, 
lasă păcatele cu care te-ai îndeletnicit, lasă zgîrcenia, lasă nemilostivirea, lasă 
aducerea aminte a răului", iar noi nu vrem, ci găsim fel de fel de pricini cu 
mintea noastră şi socotim că aceste pricini sunt binecuvîntate. 

10 31. Cînd este vorba de ascultarea lui Dumnezeu şi de dragostea Lui, 
chiar pricinile binecuvîntate n-au nici o putere. Toate cad în acest caz. 

1032. Trebuie să lăsăm toate pricinile pe care ni le aduce satana în 
minte, cînd vrem să facem o faptă bună. Căci toate sunt pricini omeneşti şi 
drăceşti, pricini care îndeamnă la păcate. Niciodată să nu căutăm pricini cînd 
trebuie să urmăm calea poruncilor lui lisus Hristos. Toată pricina care ni se face 
spre neascultarea lui Hristos şi a poruncilor Sale şi a dragostei lui Dumnezeu, 
de la satana este sau de la păcatul din noi, şi nici o îndreptare nu vom avea în 
ziua morţii si a Judecăţii. 

PRIMEJDIA 

1033. In vreme de primejdie poate omul să se ferească. Dar dacă 
Dumnezeu ne descoperă, atunci nu trebuie să ne ferim. Căci zice Sfîntul 
Andrei al Cezareei, în Tîlcuirea Apocalipsei, pentru prigoana cea mare 
care va fi către sfîrşitul lumii pentru toată Biserica de pe faţa pămîntului: „In 
vremea aceea va ajuta Bisericii lui Hristos pustia cea gîndită şi cea simţită". 
Cea gîndită, care va ţine atunci credinţa în taină, în oraş, în sat, la oi, la 
lucrări de păduri, numai el va şti că crede în Dumnezeu, atîta va fi pustia cea 
gîndită. Şi se va ruga din inimă lui Dumnezeu să se pregătească pentru 
mucenicie şi pentru moarte. Iar pustia cea simţită vor fi codrii, munţii, dealurile, 
pîraiele adînci, desişurile care vor adăposti pe robii lui Dumnezeu şi îi vor 
acoperi. Aşa trebuie să facem. 

10 34. Suntem datori să ne ferim în vreme de primejdie, după a noastră 
putere. 

PROGRESUL, TEHNICA, ŞTIINŢA 

7 ~ 9 9 

10 3 5. Aceste avioane pe care le vedeţi că zboară acum, le-au arătat 
Sfinţii Prooroci cu mii de ani înainte, la caută la Isaia Proorocul. El trăieşte cu 
850 de ani înainte de venirea Domnului, si arată de avioane. El le vedea si 
auzea si huietul lor: Doamne, ce sunt acestea, care zboară si se întrec cu norii 

şi zboară ca porumbeii spre porumbarele lor şi de huietul aripilor lor se tulbură 
văzduhul? Le găsiţi acolo. Au trecut 2800 de ani pînă s-au făcut avioanele. 
De căruţele acestea fără cai, ce spune Ieremia? Doamne, ce sunt acestea care 
umblă huruind pe drumuri şi împiedică carele oamenilor? Dar de trenuri ce 
zice? Doamne, văd că de focul oţelului fulgeră drumurile, ca nişte fiare au 
ochi luminoşi şi aleargă pe drumuri de fier. Şi a spus şi de tramvaie: Văd că 
prin oraşe, de focul oţelului fulgeră drumurile. Toate-s scrise, toate. Dar ce, la 
Dumnezeu există neştiinţă? 

10 36. Miliarde de taine sunt în natură care încă nu s-au descoperit 
omului. Omul se mîndreşte că ştie multe, dar el este doar la început, căci a luat 
numai o lingură din oceanul cunoştinţei si al tainelor. 

1037. Toate puterile date de Dumnezeu omului pentru a studia diferitele 
ramuri ale ştiinţei, trebuie să se reverse în marea gîndire a lui Dumnezeu, adică 
în oceanul fără margini al înţelepciunii Lui. 

Dumnezeu a revărsat înţelepciune şi pricepere în minţile oamenilor potrivit 
cu credinţa si dorinţa de a folosi pe ceilalţi. Orice lucru creat de om pe fata 
pămîntului trebuie să ne ducă cu mintea la Ziditorul nostru, Care din bunătatea 
Lui cea nespusă ne-a dat minte, înţelepciune, înţelegere şi iscusinţa să facem 
aceste lucruri spre folosul nostru şi al aproapelui. Iar dacă omul se mîndreşte cu 
ele, va fi urît de Dumnezeu, căci toate cîte le avem nu sunt ale noastre, ci ale 
celui ce ni le-a dat. 

PROOROCII MINCINOŞI 

103 8. Prooroci mincinoşi sunt toţi cei care zic că ei cred în Hristos si 
întemeiază secte şi erezii, rătăcind de la adevăr. Aceştia, după mărturia Sfîntului 
Andrei al Cezareei, sunt închipuiţi de „calul negru" din Apocalipsă (6, 5), pe 
care sade diavolul şi toţi conducătorii ereticilor. Se închipuiesc printr-un cal 
negru, fiindcă au mintea înnegrită şi întunecată de diavolul, precum şi pentru 
întunecimea credinţei lor rele. 

10 39. Astăzi, mai mult ca oricînd, s-au ivit tot felul de eresuri şi prooroci 
mincinoşi ce se silesc să ducă în rătăcire pe cei binecredinciosi si să-i scoată de 
sub ascultarea ierarhiei canonice a Bisericii celei dreptmăritoare a lui Hristos. 

1040. Deosebirea dintre proorocii mincinoşi care sunt acum şi cei care 
vor veni în lume, este că primii schimbă dreapta credinţă cu erezii şi rătăciri 
sectare, iar cei de pe urmă, cu îngăduinţa lui Dumnezeu, spre lămurirea 
dreptcredincioşilor, vor avea şi putere de la diavoli să facă semne şi minuni, 
înşelînd şi din cei aleşi, după cum ne-a spus Mîntuitorul mai dinainte (Marcu 13, 22). 

PSALTIREA 

1041. Sfintul Vasile cel Mare spune că „este mai bine să stea soarele din 
călătoria sa, decît să rămînă Psaltirea necitită în casele creştinilor. Şi precum 
soarele este mai mare între ceilalţi luminători, asa este Psaltirea între celelalte 

cărţi insuflate de Duhul Sfînt". Să aveţi Psaltirea ca pe un cozonac bun. Cînd 
ţi-e foame, mai tai o felie, mai mănînci, mai faci treabă, apoi mai citeşti o 
catismă, două-trei, cît poţi. 

PURGATORIUL 

1042. Există purgatoriu, precum zic catolicii? 

Purgatoriu nu este. Catolicii zic că între rai şi iad ar fi un foc mare, unde 
merge sufletul cîteva sute de ani şi se curăţă acolo, apoi trece în rai. Nu există 
aşa ceva. Noi avem Evanghelia Judecăţii, pe care o au şi ei, dar nu arată trei 
locuri, ci numai două: raiul şi iadul. Mîntuitorul, cînd va sta pe scaunul slavei 
Sale şi va aduna toate popoarele de la zidirea lumii să le judece, îi va despărţi pe 
dînşii, precum desparte păstorul oile de capre. Şi va pune pe drepţi de-a dreapta 
sa şi pe păcătoşi de-a stînga Sa. Şi vor merge păcătoşii în munca veşnică, iar 
drepţii în viaţa veşnică. Deci, nu putem zice că sunt trei locuri, ci numai două: 
munca veşnică sau viata veşnică. 

PUSTIA 

1043. Ai 20 de ani în mănăstire la ascultările cele mai de jos? Numai 
atunci poţi să pleci la pustie! Cine vrea să meargă la pustie, zice Sfîntul Vasile 
cel Mare, să mai ia unul sau doi împreună cu el şi să aibă experienţă de ascultare 
si tăierea voii în mănăstire. 

1044. Dacă aţi fi fost voi acolo în pustie legaţi de un copac şi aţi fi văzut 
un diavol, aţi fi scos copacul din rădăcină şi aţi fi fugit cu el în spinare. 

1 4 5 . Părinte, ce cîştigă omul în singurătate? 

Ce cîştigă? Du-te acolo, şi cînd vei sta un an de zile, ai să vezi ce cîştigi. 
Dar să ai răbdare! Că dacă n-ai avea răbdare şi te-aş lega de un copac mai mic, 
îl smulgi din rădăcină şi te duci cu tot cu dînsul... 

1046. Spun Sfinţii Părinţi că în vremea de pe urmă două lucruri vor 
ajuta Biserica şi pe credincioşi: pustia simţită, adică munţii, peşterile, pădurea, 
şi pustia gîndită, adică păstrarea credinţei în taina inimii. 

PUSTNICUL 

1047. Nevoinţa pustnicului, a sihastrului, este rugăciunea neîncetată 
ajutată de post. Rugăciunea şi postul sunt cele două arme de apărare ale 
sihastrului, cele două aripi cu care se urcă pînă la scaunul lui Hristos. 

1048. Omul duhovnicesc cel desăvîrsit nu mai are nevoie de haină, nici 
de hrană multă şi nu-i mai este frig şi nici frică de nimeni, căci are în inima sa pe 
Hristos, Care i se face lui şi haină şi hrană şi toate celelalte, şi-1 păzeşte de toate. 

1049. Pustnicul trebuie să fie o candelă veşnic aprinsă de neadormită 
rugăciune. 

1050. Noi avem cinci simţiri şi toate sunt punţi ale păcatului. Dar mai cu 
seamă ochii si urechile. Insă si limba, dacă nu o înfrînăm, este o mare răutate, 

cum zice Sfîntul Apostol lacov. Deci, sfinţii s-au retras în munţi, ca să scape de 
aceste trei feluri de răutăţi; să nu aibă cu cine vorbi, să nu vadă pe nimeni, să nu 
audă pe nimeni, şi să stea pururea în comuniune cu Dumnezeu prin sfintă 
rugăciune şi meditaţiile sfinte, ca să-1 urmeze lui lisus Hristos, Care adesea se 
ruga singur în munte, noaptea şi uneori chiar şi ziua. 

1051. Dacă stai în pustie pentru linişte, pentru recreere sau studiu, 
niciodată nu te va lupta diavolul. Dar, cum zici că stai pentru Dumnezeu, cum 
începi să te rogi şi să posteşti în pustie, să vezi cum te luptă diavolul. 

PUTEREA DISCIPLINARĂ 

1052. Atît noi cît şi sectarii susţinem deopotrivă că dreptul şi puterea 
disciplinară asupra credincioşilor pentru diferite abateri, le are Biserica. Sectarii 
însă prin cuvîntul Biserică înţeleg comunitatea credincioşilor, iar noi ortodocşii 
înţelegem ierarhia superioară a Bisericii (aşa cum uneori prin cuvîntul stat înţelegem 
pe conducătorul statului) deoarece ştim precis că Hristos - Mîntuitorul nostru - a 
dat numai apostolilor puterea de a lega şi de a dezlega sau, în general, „toată 
puterea" (Matei 16, 18-19; 18, 18; 23, 18-19) şi de asemenea, cunoaştem că 
după învierea Sa „a suflat asupra lor (a ucenicilor) şi le-a zis:luaţi Duh Sfînt;cărora le 
veţi ierta păcatele, vor fi iertate şi cărora le veţi ţine, vor fi ţinute" (loan 20, 22-23). 

105 3. Apostolii au avut putere disciplinară în Biserică, iar nu comunitatea; 
şi de la apostoli această putere a trecut asupra urmaşilor lor, episcopi şi preoţi. 
Apostolii au instituit şi alţi episcopi, aşa cum au fost Timotei în Efes, Tit din 
Creta. Iar lui Timotei, marele Apostol Pavel îi scrie: „Pîră împotriva preotului să 
nu primeşti decît din gura a doi sau trei martori. Pe cei ce păcătuiesc, mustră-i 
de faţă cu toţi, ca şi ceilalţi să aibă teamă (1 Timotei 5, 19-20). 

Aşadar, Timotei avea dreptul şi puterea de a aplica pedepse disciplinare 
chiar şi preoţilor. 

RĂBDAREA 

1054. Ca să postesc, trebuie să mă lupt; ca să dorm puţin, trebuie să 
mă lupt; ca să rabd un necaz, trebuie să mă lupt; ca să rabd o ocară, o batjocură 
de la cineva, trebuie să mă lupt; ca să rabd o boală, trebuie să mă lupt; ca să 
rabd sărăcia, trebuie să mă lupt. Că a răbda o asuprire din partea cuiva, o 
nedreptate, o durere, la toate trebuie răbdare multă, cum zice Apostolul Pavel: 
„In lupta aceasta grea şi mare, avem nevoie de răbdare". 

10 55. Băăăăăă, răbdare, răbdare, răbdare, răbdare, răbdare! Răbdare, 
răbdare, răbdare, răbdare! Şi cînd ţi s-ar părea că ai gătat-o, ia-o de la capăt. Şi 
iar: răbdare, răbdare, răbdare, răbdare, răbdare! Şi cînd ţi s-ar părea că ai 
gătat-o, ia-o de la capăt. Şi iar: răbdare, răbdare, răbdare, răbdare, răbdare! 

Asta-i sfatul celui mai mare duhovnic din tara noastră, Vichentie Mălău, 
care a fost sfînt! 

10 56. Răbdare! Nu pîn' la prăşit, ci pîn' la sfirşit. Mînca-v-ar raiul! 

RĂPIREA MINŢII 

10 57. Precum ceara se topeşte în foc şi se preface şi ea cu totul şi cu 
căldura asemenea focului, tot asa si mintea omului se înfierbîntă si se luminează 
de focul dumnezeirii şi de Duhul Sfint se apropie şi se topeşte de dumnezeieştile 
valori cereşti. Şi omul, în vederea răpirii mintii sale, nu mai ştie de este în trup 
sau afară din trup, după cum despre aceasta ne-a învăţat pe noi dumnezeiescul 
Apostol Pavel, vasul alegerii. Am înţeles însă că semnele Darului lui Dumnezeu, 
în vremea răpirii minţii sunt acestea: mai întîi că Darul Sfintului Duh, cînd se 
apropie de om, tot pe atîta îmblînzeşte sufletul lui şi îl mîngîie pe el prin Sfintele 
Patimi ale Mîntuitorului. Şi prin nemărginita Sa iubire de oameni şi prin alte 
gînduri dumnezeieşti. 

10 58. Mintea fiind răpită de dumnezeiescul dar, măcar că se face mai 
presus de firea sa, însă nu se tulbură, nici suferă vreo schimbare spre mai rău, 
aşa cum pătimesc proorocii cei mincinoşi, vrăjbitorii şi cei ce se împletesc cu 
demonii, că rămîne curată si netulburată, schimbîndu-se în mai bine si mai 
presus de fire, aflîndu-se întru uimire şi mirare. 

După mărturia Sfintului şi dumnezeiescului Părinte Grigorie Palama şi după 
mărturiile tuturor Sfinţilor Părinţi numiţi trezvitori, de nu se va învrednici cineva 
de luminarea cea din inimă (care se numeşte şi ipostatică, pentru că ea rămîne în 
suflet după deprindere şi nu se formează din înţelegere), mintea nu poate fi răpită 
către Dumnezeu, fiindcă mintea, fiind povăţuită de luminarea care se înmulţeşte 
în inimă şi se revarsă, după cum zice losif Calotheti, se urcă sau se ridică spre 
dumnezeieştile descoperiri ale puterii lui Dumnezeu, ale înţelepciunii şi bunătăţii 
Lui, şi este răpită către însuşirile cele pururea vieţuitoare şi fireşti ale lui Dumnezeu, 
cele mai înainte de facerea zidirii si cele ce vor să fie si alte lucruri tainice si 

n n î 

negrăite, pe care va voi Duhul Sfint să le descopere minţii şi sunt după curăţia ei. 

RAIUL 

10 59. Raiul nu-i împărăţia cerurilor. Raiul este locul unde a stat Adam şi 
unde stau drepţii pînă la Judecata de Apoi. O stare provizorie. Nu-i hotărît să 
stea drepţii acolo pentru totdeauna, că de la Judecată înainte, sufletele drepţilor 
nu se mai duc în rai, ci în împărăţia cerurilor. 

Iar deosebirea între cer şi rai este negrăit de mare, pentru că atîta iubire 
a avut Dumnezeu de neamul omenesc, încît în locul raiului i-a dat împărăţia 
cerurilor. Satana 1-a scos pe Adam din rai, iar Dumnezeu, venind pe pămînt şi 
suferind pentru neamul omenesc, nu-1 mai bagă în rai pe omul care face voia 
Lui şi poruncile Lui şi se teme de El, ci în ceruri. In Evanghelie ce s-a zis? 
„Fericiţi cei săraci cu duhul, că acelora este împărăţia raiului?" Nu, ci altfel: 
„împărăţia cerurilor". Sau zice: „Fericiţi cei izgoniţi pentru dreptate, că acelora 
este împărăţia raiului?" Nu, ci împărăţia cerurilor. 

10 60. In rai Dumnezeu a spus lui Adam să lucreze raiul şi să-1 păzească. 
Dar ştiţi ce lucrare era aceea? Întreabă pe Sfîntul Nil Ascetul. Era lucrarea 

rugăciunii şi păzirea minţii. Raiul cel cuvîntător din sufletul lui! A lucra raiul este 
totdeauna a fi în rugăciune necontenită cu Dumnezeu, asemenea cu îngerii, 
căci Adam îi auzea rugîndu-se şi cîntînd lui Dumnezeu; iar a-1 păzi este de a-şi 
păzi mintea, să nu alunece cumva spre gîndire împotriva lui Dumnezeu. 

1061. Ce ne puteţi spune despre rai? 

Asa cum s-a silit omul să-si facă cortul în lumea aceasta, asa îl va avea în 
vecii vecilor. „Eu mă duc să gătesc vouă loc" (loan 14, 2), zice Mîntuitorul. 

Cum şi-a pregătit fiecare sufletul aici pe pămînt, aşa îl va dobîndi în rai! 
Vorba bătrînilor: „Cum îti vei aşterne, asa vei dormi!". 

Unii au fost milostivi, alţii au avut darul rugăciunii, unii au fost postitori, 
alţii au mers cu evlavie la biserică, alţii au avut dragoste să citească sfintele cărţi, 
alţii au avut răbdare în necazuri. Fiecare şi-a pregătit locul aici şi cum şi-a pregătit, 
asa se va veseli în vecii vecilor! 

De aceea, cei ce vă aduc pe voi aici pe la mănăstiri, sunt îngerii care vă 
păzesc de la Botez, ca să mai faceţi ceva pentru suflet, cît mai este vreme, că 
numai Mîntuitorul ştie cîtă vreme mai avem! 

10 62. Sfinţii Părinţi ai Bisericii au spus că raiul este îndoit, adică este 
alcătuit şi din cele simţite şi din cele gîndite, văzut şi nevăzut, după cum omul 
este format din trup şi suflet. Raiul îl înţelegem şi trupeşte, dar îl tîlcuim şi 
duhovniceste. In rai va fi o desfătare duhovnicească desăvîrsită a celor cinci 
simţuri ale omului. 

REÎNCARNAREA 

1063. Eterodoxul: Noi ştim că şi reîncarnarea este admisă după 
învăţătura Sfintei Scripturi, care reaminteşte reîncarnarea lui Ilie în persoana 
lui loan Botezătorul, căci a grăit îngerul către loan: „Şi va merge înaintea 
lui cu duhul şi cu puterea lui Ilie" (Luca 1, 17). Iar Mîntuitorul a zis, de 
asemenea, despre loan: „El este Ilie, cel ce va să vie" (Matei 11, 14), 
adică acela despre care vi s-a descoperit în profeţi că trebuie să se 
reîncarneze (Maleahi 3, 23-24). Altă dată ucenicii L-au întrebat pe Domnul: 
„Pentru ce dar, zic cărturarii că trebuie să vie mai întîi Ilie? Iar El, 
răspunzînd, a zis: Ilie într-adevăr va veni şi va aşeza la loc toate. Eu însă 
vă spun vouă că Ilie a şi venit, dar ei nu l-au recunoscut, ci au făcut cu el 
cîte au voit..." Şi Scriptura zice mai departe: „Atunci au înţeles ucenicii că 
lisus le-a vorbit despre loan Botezătorul" (Matei 17, 10-13). Deci, loan 
Botezătorul este Ilie reîncarnat, sau născut din nou pe pămînt. De altfel, 
lisus Hristos a învăţat clar că există „naşteri din nou" - adică reîncarnări 
(loan 3, 3-7, ş. a.). 

Părintele Cleopa: Proorocul Maleahi a proorocit într-adevăr reapariţia 
lui Ilie, dar această reapariţie nu s-a întîmplat înainte de naşterea lui Mesia, ci va 
fi „înainte de a veni ziua Domnului cea mare şi înfricoşată" (3, 23); iar aceasta 
însemnează, înaintea Judecăţii de Apoi. adică în pragul sfîrşitului lumii. 



234 

Din cuvintele îngerului care arată că loan va merge înaintea Lui cu duhul şi 
puterea lui llie reîncarnat, nu reiese că acesta este însuşi Uie, ci că acesta numai va 
fi la fel ca llie în ceea ce priveşte misiunea de a predica pocăinţa, apoi, în ceea ce 
priveşte rîvna, activitatea, traiul, îmbrăcămintea etc. (vezi IV Regi 1, 8 ş. a.). 

Cuvintele Mîntuitorului (Matei 11, 14; 17, 10-13) s-ar părea că, 
într-adevăr, confirmă reîncarnarea lui llie în persoana lui loan şi că această 
reîncarnare trebuie aşteptată atunci, iar nu la sfîrşitul lumii. Totuşi, pe baza 
spiritului învăţăturii Mîntuitorului, loan Botezătorul nu poate fi identificat 
cu llie reîncarnat, ci numai asemănător cu el. Dovadă luminată si strălucită 
despre aceasta este faptul că la întrebarea iudeilor din Ierusalim adresată 
lui loan prin mijlocirea preoţilor şi a leviţilor, dacă este sau nu llie, acesta le-a 
răspuns categoric: „Nu sunt" (loan 1, 21). Este exclus că loan să fi contrazis 
pe Mîntuitorul, renegîndu-şi identitatea lui llie. Dacă llie s-ar fi reîncarnat în 
persoana lui loan Botezătorul, cum ar fi putut el să apară împreună cu 
Moise pe Tabor la schimbarea la faţă a Domnului (Matei 17, 3)? 

„Naşterea din nou" despre care vorbeşte Mîntuitorul (loan 3, 3-7) nu este 
reîncarnare, ci naştere spirituală „de sus" prin „apă şi duh", adică prin botezul 
creştin. Textul însuşi exclude clar înţelesul unei naşteri din nou, în trup, subliniind 
că nu este vorba - cum greşit înţelesese si Nicodim - de o a doua naştere 
naturală, trupească. 

Dar nici mintea chibzuită nu admite posibilitatea identificării lui loan cu 
llie reîncarnat şi nici măcar după doctrina voastră spiritistă, conform căreia 
reîncarnarea se face în scopul purificării şi perfecţionării, căci llie n-a avut 
nevoie de purificare şi perfecţionare. Şi după învăţătura creştină există 
reîncarnare, dar una singură, la sfîrşitul lumii, cînd se va face învierea tuturor şi 
cînd trupul material va fi transfigurat spre a fi adaptat vieţii veşnice. 

Eterodoxul: Ideea de reîncarnare este exprimată în Biblie şi cu 
ocazia vindecării orbului din naştere la lacul Siloam, cînd apostolii au 
întrebat ce greşeli ispăşeşte acest om, prin pedeapsa lipsirii de vedere: 
greşeli proprii, sau greşeli ale părinţilor (loan 9, 2). De aici rezultă că 
orbul putea să ispăşească eventual, păcatele sale dintr-o viaţă anterioară, 
şi aceasta ar însemna că ideea purificării prin reîncarnări nu este străină 
nici Mîntuitorului şi nici Apostolilor. 

Părintele Cleopa: Una este reîncarnarea şi cu totul altceva este ispăşirea 
unor păcate proprii sau ale părinţilor. De altfel, în cazul de mai sus, nu este vorba 
de o ispăşire - cum greşit au bănuit apostolii - căci Mîntuitorul a înlăturat această 
părere greşită, arătînd că acel orb nu ispăşeşte nimic, ci că este orb numai ca să se 
arate în el lucrurile lui Dumnezeu (loan 9, 3), adică spre a-şi putea manifesta prin 
el puterea Sa vindecătoare. In învăţătura Mîntuitomlui nu există nicăieri pedeapsa 
unei dreptăţi răzbunătoare încă din viaţa aceasta, ci El învaţă că aici există numai 
îndreptare şi iertare. Ispăşirea se face uneori şi în viaţa de aici, dar adevărata 
ispăşire se face abia după Judecata de Apoi, cînd însă se va face nu pentru 

purificare, ci ca răsplată. Răscumpărarea a făcut-o numai Mîntuitorul pentru 
toţi oamenii şi nimeni nu şi-o poate face singur, în nici un chip. 

1064. Nimeni dintre oameni nu poate obliga nicicînd un suflet să vină din 
rai sau din iad la chemarea sa, precum cred rătăciţii spiritişti. Cum s-ar putea face 
una ca asta, cînd noi ştim prea bine că: „sufletele drepţilor sunt în mîna lui 
Dumnezeu" (Solomon 3, 1) şi iarăşi ştim că între noi, cei vii şi cei morţi „prăpastia 
mare s-a întărit", ca nimenea de acolo să nu poată trece la noi (Luca 16, 26). 
Oare poate cineva dintre oameni să ia un suflet din mîna lui Dumnezeu fără de 
voia Lui şi să-1 cheme spre a veni unde voieşte el? Oare poate cineva să treacă 
peste prăpastia aceea netrecută - arătată nouă în Sfînta Evanghelie - şi să aducă 
prin chemarea lui vreun suflet de acolo, pe pămînt? Şi încă folosindu-se de un 
mijloc care este „urîciunea" înaintea lui Dumnezeu? (Deuteronom 18, 9-13). 

Insă, poate va zice cineva că, într-adevăr sufletele drepţilor sunt în mîna 
lui Dumnezeu dar că spiritiştii în şedinţele lor nu cheamă sufletele celor drepţi, 
ci ale celor păcătoşi, care nu sunt în mîna lui Dumnezeu, ci în iad şi în împărăţia 
morţii. 

Dar, oare sufletele celor răi şi păcătoşi sunt lăsate afară de supravegherea 
puterii lui Dumnezeu? Auzi ce zice Domnul în descoperirea Sfintului Evanghelist 
loan, în această privinţă: „Nu te teme! Eu sunt Cel dintîi şi Cel de pe urmă, şi 
Cel ce sunt viu. Am fost mort si iată că sunt viu, în vecii vecilor, si am cheile 
morţii şi ale iadului" (Apocalipsa 1, 17-18). 

Înţelege dar, cel ce te-ai răzvrătit şi rătăcit din calea cea dreaptă, că precum 
sufletele drepţilor sunt în mîna lui Dumnezeu, aşa şi ale celor păcătoşi din iad şi 
din împărăţia morţii, sunt sub cheia puterii celei negrăite şi nemărginite a lui 
Dumnezeu şi nu sunt lăsate la cheremul unor vrăjitori spiritişti, spre a le chema 
cînd voiesc şi a le sluji lor, la locurile cele neîngăduite de Dumnezeu. Iar de vei 
zice, spiritistule, că într-adevăr la mediumurile voastre apar spiritele pe care le 
chemaţi, apoi să ştiţi că acelea nu sunt spiritele rudeniilor voastre sau ale 
prietenilor voştri, pe care îi doriţi, ci sunt duhurile necurate ale întunericului, 
care pînă la Judecata de Apoi sunt lăsate libere de a ispiti pe oameni şi a căror 
locuinţă - după mărturia Sfintei Scripturi - este în văzduh (Efeseni 6, 12) şi cu 
care se luptă fiecare creştin cu armele lui Dumnezeu (Efeseni 6, 11, 13-17). 

10 65. Cea mai mare nebunie, păgînătate şi rătăcire de la adevăr este de 
a crede cineva că sufletul omului după moarte intră în alte trupuri de dobitoace, 
de fiare, de păsări etc. In toată învăţătura dumnezeieştilor Scripturi şi Evangheliei 
lui Hristos, în învăţăturile Sfinţilor Apostoli, ale Sfinţilor Părinţi nu găsim vreo 
mărturie despre această rătăcire şi păgînătate. Mîntuitorul nostru lisus Hristos, 
în dumnezeiasca Sa Evanghelie, ne arată unde merg sufletele oamenilor după 
moarte, zicînd: „Şi a murit săracul şi a fost dus de îngeri în sînul lui Avraarm. A 
murit şi bogatul şi s-a înmormîntat" - apoi arătînd unde s-a dus zice: „Şi în iad 
ridicîndu-şi ochii săi fiind în chinuri el a văzut de departe pe Avraam şi pe Lazăr 
în sînul lui" (Luca 16, 22-23). 

Iată deci unde merg sufletele oamenilor drepţi şi păcătoşi după moarte. 
In rai, sînul lui Avraam, sau în iad, unde a mers bogatul cel nemilostiv. 

1066. De unde a ieşit această idee de a se crede că sufletele oamenilor 
după moarte se duc în alte trupuri? De unde a ieşit această nebună rătăcire că 
omul moare de multe ori şi intră în diferite trupuri? Oare cei ce gîndesc această 
nebunie nu-1 aud pe marele Apostol Pavel care zice: „Şi precum este rînduit 
oamenilor ca o dată să moară iar după aceea să fie Judecata" (Evrei 9, 27; 
Iov 30, 25; Isus Sirah 14, 12; 40, 3-4). Oare nu aud aceşti rătăciţi de la adevăr ce 
zice dumnezeiasca Scriptură: „Că mai înainte de a se întoarce ţărîna în pămînt 
precum a fost. Şi duhul la Dumnezeu, Cel ce 1-a dat pe el" (Ecclesiast 12, 7)? 
Vedem dar destul de luminat că o dată i s-a dat omului să moară, cînd trupul se 
întoarce în pămînt şi sufletul se întoarce la Dumnezeu, la Cel ce 1-a dat pe el. Şi 
nu arată că ar merge prin alte trupuri cum bănuiesc cei fără minte şi înţelegere. 
O dată moare omul cu trupul său şi o dată va fi învierea morţilor. Auzi ce zice 
Domnul: „Nu vă miraţi de aceasta, că vine ceasul în care toţi cei din mormînt 
vor auzi glasul Lui. Si vor ieşi cei ce au făcut cele bune întru învierea vieţii, iar 
cei ce au făcut cele rele întru învierea osîndirii" (loan 5, 28-29). De unde a ieşit 
această păgînătate să se creadă că sufletele oamenilor, după moarte, intră în 
alte trupuri? Oare nu auzim ce zice marele Apostol Pavel: „Căci ştim că dacă 
acest trup, locuinţa noastră cea pămîntească, se va strica, avem zidire de la 
Dumnezeu casă ne făcută de mînă, veşnică în ceruri" (II Corinteni 5,1). Unii din 
cei rătăciţi cred că omul s-ar naşte de mai multe ori cu trupul şi, auzind că 
Sfintul loan Botezătorul ar fi Ilie, au întrebat pe Sfintul loan Botezătorul zicînd: 
„Dar cine eşti tu? Eşti Ilie?". Zis-a el: „Nu sunt". Apoi iar 1-a întrebat: „Eşti tu 
proorocul?". Şi a răspuns: „Nu". Deci au zis lui: „Cine eşti tu? Ca să dăm 
răspuns celor ce ne-au trimis (adică fariseilor). Ce spui tu despre tine însuţi?". El 
le-a zis: „Eu sunt glasul celui care strigă în pustie: «îndreptaţi calea Domnului!», 
precum a zis Isaia proorocul". 

Vezi cum dumnezeiescul şi marele Prooroc loan Botezătorul a astupat 
gurile lor şi a înfruntat părerile cele false ale fariseilor că Ilie s-ar fi întrupat în 
persoana Sfintului loan Botezătorul? Da, este adevărat că despre Sfintul loan 
Botezătorul s-a scris că „va merge înaintea Domnului cu duhul şi cu puterea lui 
Ilie" (Luca 1, 17). Dar nu că se va încarna în Ilie proorocul. Aşa trebuie înţelese 
cele ce a zis Domnul: „Si dacă voiţi să înţelegeţi, el este Ilie, cel ce va să vină" 
(Matei 11, 14), adică că Sfintul loan Botezătorul a venit cu rîvna şi credinţa 
proorocului Ilie, nu cu reîncarnare în trupul lui Ilie. Fiindcă marele Prooroc Ilie 
va veni înainte de venirea a doua a Domnului, după cum a zis Domnul: „Ilie 
într-adevăr va veni şi va aşeza toate la loc" (Matei 17, 11-12). Da, va veni 
marele prooroc Ilie mai înainte de venirea a doua a Domnului, dar nu cu alt trup, 
ci cu al lui, cu care s-a înălţat la cer cu căruţă si cu cai de foc asa cum 1-a văzut 
Elisei (IV Regi 2, 11-12). Aşadar, şi Sfintul loan Botezătorul a venit cu credinţa şi 
cu rîvna lui Ilie, dar nu cu alt trup, ci cu al său, care s-a născut din Sfinta Elisabeta; 

şi Ilie va veni înainte de venirea a doua a Domnului, dar nu cu alt trup, ci cu al său, 
cu care s-a înălţat la cer şi nu cu un trup reîncarnat. Noi ştim, din dumnezeiasca 
Scriptură, că trupul nostru se întoarce, cînd murim, în pămînt, precum a fost; şi 
duhul se întoarce la Dumnezeu care 1-a dat pe el (Eclesiast 12, 7; 11 Timotei 4, 1). 

1067. Marele Apostol Pavel ne arată că trupul nostru, acesta pe care îl 
purtăm, se va face ţărînă şi nicidecum nu arată că sufletul nostru va intra în alte 
trupuri după moarte (II Corinteni 5, 1). Şi dumnezeiescul Părinte Efrem Şirul 
arată, că nu este cu putinţă, că după ce se duce cineva din această viaţă, iarăşi 
să se mai întoarcă în alte trupuri (Cuvînt la Iulian Pusnicul, Tomul al 111-lea, 
Mănăstirea Neamţ, 1823). Si iarăşi zice acest dumnezeiesc Părinte Efrem Şirul: 
„Mare frică este atunci, mare cutremur, mare taină... cînd ne vom duce din 
veacul acesta la veacul cel nemărginit, de unde nimenea nu s-a mai întors" 
(Cuvînt la cei adormiţi, op. cit.) 

1068. Vai şi amar de cei ce părăsesc sfînta şi dreapta credinţă în Iisus 
Hristos, Domnul Dumnezeul şi Mîntuitorul nostru şi se iau după religiile cele 
păgîne ale budismului şi ale hinduismului, care învaţă omul că se va reîncarna şi 
îşi mută sufletul, după moartea trupului, în alte trupuri. Budismul lasă deci pe 
om, propriilor sale puteri şi propriilor sale lupte, neputincioase cu răul. 

10 69. Iată, ce zice dumnezeiescul Iov: „Tot trupul va muri deodată şi tot 
pămîntul în pămînt va merge de unde s-a zidit" (Iov 34, 15). Apoi dacă adevărul 
este acesta, că noi cei zidiţi din pămînt după moarte, în pămînt mergem şi nu în 
alte trupuri, de unde au luat oamenii cei fără de minte şi înşelaţi de diavol, că 
sufletul omului după moarte intră în alte trupuri pînă ce se va curaţi ca să intre 
în Nirvana (raiul păgînilor şi rătăciţilor de la adevăr: budişti şi hinduişti)? Care 
religie este mai veche şi mai adevărată decît a patriarhilor, a lui Adam, a lui Sit, 
a lui Noe, a lui Avraam, care au fost sfinţi văzători de Dumnezeu Cel adevărat, 
Care a făcut cerul şi pămîntul şi pe om şi toate cele văzute şi nevăzute? Şi care 
din aceşti mari si sfinţi oameni ai lui Dumnezeu a lăsat vreo învăţătură, că 
sufletele oamenilor după moarte vor intra în alte trupuri spre a se curaţi de 
păcate? Cîtă nebunie este pentru un creştin să creadă în aceste păgîne învăţături 
tocmai astăzi cînd Evanghelia lui Hristos străluceşte mai mult decît soarele în 
lume. Să lase lumina Evangheliei lui Hristos si să creadă în învăţăturile cele 
drăceşti şi păgîne şi să se ducă în întunericul satanei şi al slujirii la idoli. Oare 
aceşti oameni fără minte nu aud ei pe Duhul Sfint, că sufletul omului este: „Duh 
ce trece şi nu se mai întoarce" (Psalmul 77, 44)? De unde au luat blestemaţii 
păgîni această învăţătură că sufletul omului după moarte se întoarce şi intră în 
alte trupuri? Noi ştim din Sfînta şi dumnezeiasca Evanghelie şi din învăţăturile 
marelui Apostol Pavel: Că toţi vom sta înaintea divanului lui Iisus Hristos la 
înfricoşata Judecată cea de Apoi, ca să dăm seamă de cele ce am lucrat prin 
trupul pe care îl avem şi nu prin alte trupuri cum hulesc cei înşelaţi de diavol 
(Romani 14, 10; II Corinteni 5, 10). Nu aflăm în toată ştiinţa şi dumnezeiasca 
Scriptură vreun loc în care să scrie că noi după moarte vom da seamă de cele 

ce am lucrat în mai multe vieţi prin care am trecut pe acest pămînt, ci numai 
prin acest trup cu care ne-am născut şi am trăit în lume. Cîtă nebunie şi rătăcire 
în capul vreunui om să creadă că Hristos, Domnul Dumnezeul şi Mîntuitorul 
nostru, ar fi înviat şi S-ar fi proslăvit după învierea Sa cu alt trup şi nu cu acel 
care S-a născut din Preacurata si Preasfînta Fecioară Măria. Noi avem atîtea 
dovezi sfinte despre patima şi învierea lui Hristos care S-a proslăvit în al Său 
Trup şi nu în altul (Faptele Apostolilor 3, 13; 4, 10-11; Romani 8, 34). Noi 
ştim că toate popoarele lumii se vor judeca de Hristos, păgînii după legea 
conştiinţei lor (Romani 2, 12). Dar nicăieri în Sfîntă Scriptură nu scrie că ne 
judecă Buda sau Brahma sau Krishna sau alţi idoli şi slujitori demonici şi că vom 
fi întrebaţi de aceştia pentru cele ce am greşit în mai multe trupuri prin care am 
trecut cînd eram în această viată. 

107 0. Feriţi-vă cu toată puterea de a crede aceste nebunii şi rătăciri ale 
reîncarnării şi mutarea sufletelor în alte trupuri, căci aceste afirmaţii sunt cu 
totul demonice, nebune si rătăciri de la adevăr. 

RECUNOŞTINŢA 

10 71. Vai de omul acela care, atunci cînd Dumnezeu îi face un bine, 11 
uită pe Dumnezeu! 

10 72. Cît ar trebui să-L iubim pe Dumnezeu! Cîtă nemărginire de 
dragoste are Sfînta Treime! 

10 7 3. Fericit si de trei ori fericit este creştinul care mulţumeşte lui 
Dumnezeu în toată vremea pentru binefacerile Lui. 

107 4. Totdeauna cînd îţi ajută Dumnezeu să faci un gard, o fintînă, un 
grajd, o casă, o punte, să măriţi o fată, să însori un băiat, să iei un examen, să-ţi 
reuşească o operaţie, să-1 aduci lui Dumnezeu jertfă de mulţumire şi să-I 
mulţumeşti din toată inima, căci prin aceasta 11 pleci pe Dumnezeu să-ţi facă 
mai mare bine în viitor. 

Iar dacă nu-1 veţi aduce mulţumire si dacă veţi uita binefacerile Lui, veţi fi 
asemenea gadarenilor de astăzi, care au gonit pe Mîntuitorul din cetatea lor, ca 
si cum ati zice: „N-avem nevoie de Tine! Du-Te de aici! Nu vrem să-Ti mulţumim 
Ţie pentru minunile Tale şi pentru puterile Tale! Nu vrem să primim binefacerile 
Tale!" Să nu fie!... 

107 5. Azi dimineaţă o femeie a plătit două pomelnice pentru vii şi zice: 
„Mulţumim Preasfintului Dumnezeu pentru binefacerile Lui că ne-a ajutat nouă". 
Sunt si suflete recunoscătoare. Stiti ce a făcut femeia aceea? L-a mişcat pe 
Dumnezeu ca să-i facă si mai bine. 

ROMÂNII 

10 76. Noi, poporul român, suntem plămădiţi creştini ortodocşi de două 
mii de ani. Sfîntul Apostol Andrei, cel întîi chemat, a predicat în Sciţia Minor, 
adică în Dobrogea; apoi coloniştii aduşi de romani din Asia Mică şi Siria, pentru 

a coloniza Dacia, erau în bună parte creştini. Pe urmă, nu puţini dintre ostaşii 
romani staţionaţi pe pămîntul ţării noastre, erau creştini. Toate aceste argumente 
dovedesc că poporul român s-a născut creştin şi a rămas creştin pînă astăzi. 

Deci, suntem creştini nu ca bulgarii, de la 840, sau ca ungurii, de la anul 
1001, sau cum au fost ruşii, de la anul 890. Noi suntem de 2000 de ani 
creştini. Poporul nostru este plămădit în dreapta credinţă de 2000 de ani şi nu 
poţi să desparţi istoria poporului român de istoria Bisericii, precum nu poţi să 
desparţi trupul de suflet. De aceea, vă spun să rămîneţi în credinţa strămoşească 
si s-o păstraţi cu toată inima, să creşteţi copiii voştri în frica si certarea lui 
Dumnezeu, să vă fie dragă Biserica, să ascultaţi de preoţi. Şi ce-ai apucat tu de 
la strămoşi, biserică, icoană, cruce, Sfîntul Maslu, aghiazmă, spovedanie, post, 
înmormîntare cu preot, cruce şi icoană, cu aceea să mori şi tu, şi aceea să laşi 
moştenire copiilor tăi, dacă vrei să fii român adevărat şi creştin adevărat. 

107 7. Noi, dintru începutul plămădirii acestui neam, aşa ne ştim, români 
si creştini ortodocşi. Asa ne-am născut si avem datoria să păstrăm curat si 
deplin ce am moştenit de la străbuni, ca de la Dumnezeu. Bun lucru s-a făcut 
spre liniştirea sufletească a fiecărui cetăţean român, că s-a dat libertatea tuturor 
cultelor recunoscute să-şi practice liber rînduiala cultului lor. Dar noi, obşte 
ortodoxă română, să nu uităm niciodată evlavia, rîvna şi jertfa domnitorilor, 
strămoşilor şi părinţilor noştri, cu care ei au apărat de-a lungul aproape a 
două mii de ani, patria şi această credinţă care le-au fost date drept sfîntă 
moştenire de la Domnul nostru Iisus Hristos prin Duhul Sfînt, în Biserica Sa 
dreptmăritoare. 

Nu vrem să stricăm liniştea nimănui în cele ale conştiinţei, dar nici nu 
vrem a ne depărta şi părăsi moştenirea străbună în care noi simţim că stă 
unitatea adîncă a neamului nostru. 

Pentru noi, patria şi ortodoxia sunt: „grădina raiului" dată nouă de 
Dumnezeu să: „lucrăm în ea şi să o păzim" (Facere 2) cu sfinţenie. 

10 7 8. Toţi care nu sunt fii adevăraţi ai Bisericii, toţi cei în care nu trăieşte 
şi ţara şi Biserica, aceia nu sunt nici români buni, nici creştini buni. Sunt putregaiul 
societăţii. 

1079. Să ştiţi că rădăcina şi viaţa poporului nostru, înaintea lui Dumnezeu, 
este credinţa cea dreaptă în Hristos, adică Ortodoxia. Noi ne-am încreştinat de 
aproape două mii de ani, din timpul Sfîntului Apostol Andrei. 

1080. Ştefan cel Mare n-a fost baptist! Mircea cel Bătrîn n-a fost 
evanghelist sau adventist! Alexandru cel Bun n-a fost martorul lui lehova... 
nebunii ăştia care au ieşit acum. Nici o sectă nu exista în tara noastră pe atunci. 
Aceştia vin din străinătate, plătiţi de masoni, să ne strice dreapta credinţă şi 
originea noastră şi rădăcina noastră de popor ortodox. 

10 81. Nu poţi fi cetăţean creştin şi român, dacă nu ai dreapta credinţă în 
Hristos. Eşti străin. Nu eşti fiu al tării. Că fiu adevărat al tării este cel care-i ortodox, 
pentru că Biserica Ortodoxă predomină în ţara noastră de două mii de ani. 

10 82. Să băgăm de seamă cîtă legătură era între conducerea ţării şi 
conducerea Bisericii, de două mii de ani, de cînd suntem creştini. 

10 8 3. Să nu uităm niciodată evlavia, rîvna şi jertfa domnitorilor, 
strămoşilor şi părinţilor noştri, cu care ei au apărat de-a lungul aproape a 
două mii de ani, patria şi această credinţă care le-au fost date drept sfintă 
moştenire de la Domnul nostru Iisus Hristos, prin Duhul Sfint în Biserica sa 
dreptmăritoare. 

1084. Să stăm bine, să luăm aminte: suntem tară creştină care crede 
drept în Sfinta Treime, în Preacurata Fecioară Măria şi în toţi sfinţii. Pururea să 
ne rugăm Maicii Domnului şi la toţi sfinţii să mijlocească la Mîntuitorul mîntuirea 
noastră, iertarea păcatelor şi viaţa de veci. 

1085. Poporul român este un popor de aur. 

RUGĂCIUNEA 

1086. Felurile rugăciunii, după lucrare, sunt următoarele: 

1. Rugăciunea buzelor; 

2. Rugăcinea minţii; 

3. Rugăciunea minţii din inimă; 

4. Rugăciunea inimii care se mişcă de la sine; 

5. Rugăciunea fără imagini; 

6. Rugăciunea curată; 

7. Rugăciunea duhovnicească, adică rugăciunea care trece dincolo de 
marginile conştiinţei; 

8. Felul al optulea de rugăciune, Sfintul Isaac Şirul nu-1 numeşte rugăciune, 
ci „vedere duhovnicească", despre care auzim vorbind pe Sfintul Apostol Pavel, 
cînd se referă la răpirea lui la al treilea cer, şi pe Sfintul Maxim Cavsocalivitul în 
convorbirea cu Sfintul Grigorie Sinaitul despre rugăciune. 

Vorbind despre felurile rugăciunii după lucrarea lor, trebuie să înţelegem 
că nu putem despărţi un fel de altul. Deci trecerea de la un fel la altul se face pe 
nesimţite, organic, aşa cum un prunc devine cu timpul copil, apoi tînăr, mai 
apoi bătrîn şi aşa mai departe, fără să ştie omul în ce an anume a trecut prin 
toate aceste vîrste. 

10 87. Primul fel de rugăciune putem să-1 numim începutul rugăciunii, 
deoarece încă nu a fost înţeles de minte. Este cel mai de jos fel de rugăciune, 
sau mai bine, cum zice Sfintul Grigorie de Nyssa, aceasta este cea mai îndepărtată 
formă de rugăciune şi are trei temeiuri scripturistice. Cînd, de exemplu, auzim 
din Sfinta Scriptură: „Cu glasul meu către Domnul am strigat" (Psalmul 141, 1), 
sau: „Către Domnul cu gura mea am strigat şi L-am lăudat cu limba mea" 
(Psalmul 65, 16), trebuie să înţelegem că aceste mărturii ale Sfintei Scripturi ne 
vorbesc despre rugăciunea buzelor. 

A rămîne în acest fel de rugăciune, care se face numai cu buzele, şi a nu 
învăţa să ne rugăm lui Dumnezeu cu mintea si cu inima este o greşeală si o 

mare pagubă duhovnicească pentru sufletele noastre, şi, totodată, o abatere de 
la adevărata lucrare a rugăciunii. 

Acest fel de rugăciune (adică exterioară) este îngăduită de Sfinţii Părinţi 
numai pentru un timp, din cauza neputinţei şi a stării noastre duhovniceşti 
prunceşti, pentru ca apoi, cu această rînduială, să înaintăm încet -încet pentru a 
trece la treapta lucrării minţii şi să nu rămînem pînă la sfirşit la rugăciunea care 
se face cu tropare, deoarece zice Sfintul Grigorie Sinaitul: „Ce este mai copilăros 
decît faptul că noi rostind cu gura cuvinte exterioare de rugăciune, ne înşelăm 
în plăcuta părere ce ne-o facem despre noi înşine, lăudîndu-ne cu cantitatea şi 
hrănindu-ne cu acest fariseism din afară". 

Această rugăciune, numai cu gura şi cu glasul, nu poate elibera pe om de 
patimile lăuntrice. 

10 8 8. Dacă ne-om mulţumi să ne rugăm cu limba şi cu gura, şi vom face 
o căruţă de acatiste şi de psaltiri şi vom crede că cine ştie ce-am făcut, are să ne 
mustre Proorocul Isaia, care zice: „Aproape eşti Tu, Doamne, de gura lor, dar 
departe de inima lor" - cînd credem că rugăciunea gurii ne ridică la cer. 

Sfinţii Părinţi ne sfătuiesc să nu o părăsim nici pe asta, că şi acestea sunt 
trepte, dar în scara rugăciunii ea este treapta cea mai de jos. Dar nimeni nu se 
suie pe treapta de sus, fără să nu treacă prin asta, că aşa învăţăm să ne rugăm: cu 
buzele, cu limba, cu gura. Şi Dumnezeu, văzînd osteneala noastră în treptele 
acestea, încet, încet începe să ne dea cîte o linguriţă de rugăciune curată. 

10 89. Rugăciunea cea de cantitate multă e partea Martei, este rugăciune 
externă; iar cealaltă, care o simţi cu inima, e partea Măriei. 

1090. Trebuie să spunem de la început că acela ce se nevoieşte cu 
treapta a doua a rugăciunii se ridică de la rugăciunea cu buzele la rugăciunea 
minţii cu condiţia ca rugăciunea buzelor cu atenţie să devină rugăciune. Astfel, 
obişnuindu-ne cu rugăciunea lui lisus cu buzele, cele mai însemnate elemente 
ale acestei rugăciuni sunt următoarele: 

1. Atenţia; 

2. închiderea minţii în cuvintele rugăciunii lui lisus; 

3. A rosti cuvintele rugăciunii fără silă, cu căinţă duhovnicească; 

4. Aţine puţin respiraţia, în timpul rostirii cu mintea a rugăciunii: „Doamne, 
lisuse Hristose, Fiul lui Dumnezeu, miluieşte-mă pe mine, păcătosul!". 

Dacă acestea sunt necesare şi la alte rugăciuni, cu atît mai mult sunt 
necesare la rugăciunea lui lisus. 

Trebuie să avem în vedere şi faptul că rugăciunea minţii este obligatorie nu 
numai pentru monahi, ci şi pentru toţi credincioşii, deoarece marele Apostol Pavel 
se adresează tuturor creştinilor, cînd zice: „Rugaţi- vă neîncetat" (1 Tesaloniceni 5, 17). 

In ce priveşte înfrînarea de la mîncare şi îndeletnicirea cu postul, lucrul 
este foarte necesar celor ce se îndeletnicesc cu rugăciunea minţii. Dar post şi 
înfrînare de la mîncare şi de la somn nu peste măsură, pentru că astfel de post 
produce pagubă în loc de folos. 

Trebuie să avem trupul sănătos şi nu neputincios peste măsură, fiindcă 
lucrarea minţii cere şi trup sănătos. Prin urmare, trebuie să fugim cu tot dinadinsul 
de postul nemăsurat şi de nevoinţa trupească exagerată. 

Este bine ca de la început să obişnuim mintea ca în timpul rugăciunii să se 
afle în partea de deasupra inimii şi să privească în adîncul ei, dar să nu fie la 
mijloc, la o parte sau în partea de jos a inimii. 

Pricina pentru care trebuie să procedăm astfel este următoarea: Cînd 
mintea se află în partea de deasupra inimii şi lucrează rugăciunea înlăuntrul 
ei, atunci ea este un împărat, care stă la înălţime şi observă în toată libertatea 
toate gîndurile rele, pe care le zdrobeşte şi le nimiceşte cu numele lui lisus 
Hristos, ca pe alţi prunci babiloneşti. In acelaşi timp, fiind departe de stomac, 
se poate feri de lucrarea patimilor poftei, care se află în firea noastră de la 
căderea lui Adam. 

1091. Fiindcă mintea noastră de la naştere, din copilărie şi din tinereţe 
este obişnuită cu lucrările din afară ale acestei lumi, trebuie ca si noi, cînd rostim 
această sfîntă rugăciune a minţii, să nu respirăm prea des, cum se face în chip 
firesc, ci trebuie să reţinem puţin respiraţia pînă cînd vom spune cu cuvîntul 
lăuntric această rugăciune şi apoi să respirăm, aşa cum ne învaţă Sfîntul Marcu 
Ascetul, zicînd: „Mintea rugîndu-se fără răspîndire,strîmtorează inima şi o frînge, dar 
inima frîntă şi smerită, Dumnezeu nu o urgiseşte (Psalmul 50)" (Filocalia, voi. 1). 

Dar să fie cunoscut că îndeosebi începătorii au nevoie de această putină 
reţinere a respiraţiei cînd se roagă, fiindcă cei sporiţi în rugăciunea minţii, chiar 
fără această reţinere, şi numai prin cuvîntul lăuntric intră în inimă şi rămîn 
acolo. Totuşi si aceştia, cînd vor să întoarcă mintea în inimă cu mai multă iubire 
de osteneală şi mai ales în timpul luptei cu gîndurile şi cu ispitele, ca prin 
această întoarcere să se roage mai nerăspîndit, fac aceasta de asemenea cu o 
reţinere măsurată a respiraţiei (Sfîntul Nicodim Aghioritul). 

1092. Trebuie să ştim că rolul principal în lucrarea rugăciunii minţii îl 
are paza atenţiei. 

109 3. Trebuie să ştim că puterea vorbitoare a inimii noastre este aşezată 
de Creatorul nostru în partea de sus a inimii. Aceasta este puterea prin care 
inima omului se deosebeşte de inima animalelor. Putere şi cap al sufletului este 
mintea, care chiar dacă este duhovnicească, ea însăşi îşi are locul ei de petrecere 
în creier. 

De asemenea, puterea cuvîntului sau duhul omului, cu toate că este 
duhovnicesc, se află în partea de sus a inimii, care se găseşte sub sînul stîng, 
lîngă sîn şi puţin mai sus de el. Deci, ca să se facă unirea minţii cu inima, trebuie 
ca în timpul rugăciunii să ţinem atenţia şi memoria în acest loc, unde se află 
puterea grăitoare a inimii. Unirea minţii cu inima constă în unirea cugetelor 
duhovniceşti ale mintii cu simţirile duhovniceşti ale inimii. 

î î î î 

1094. Este foarte necesar şi folositor să ne păzim de orice fel de imaginaţie 
în timpul rugăciunii. 

109 5. A doua vamă a drumului care duce la cele dinăuntru - si de care 
trebuie să ne păzim - este cea raţională, gîndul, mintea luată în sine ca putere 
cugetătoare şi de judecată. De această vamă trebuie să trecem fără oprire. Mai 
mult, trebuie să coborîm împreună cu mintea în inimă. Cînd unii se opresc la 
acest stadiu, ei ajung apoi la al doilea chip neîndreptăţit al luării aminte în 
rugăciune, care se caracterizează prin faptul că mintea rămîne în cap şi voieşte 
să pună rînduială şi să se grijească de toate care există în suflet, osteneală însă 
pierdută, deoarece nu cîştigă nimic. Aceasta aleargă după toate, dar nu poate 
birui nimic, ci are numai înfrîngeri. Aceasta este o a doua formă de luat aminte 
şi a folosirii atenţiei în timpul rugăciunii, şi cine doreşte mîntuirea sa trebuie să 
fie foarte atent şi să vadă paguba pe care o produce în sufletul său oprirea la 
acest stadiu. Totuşi, această a doua formă de rugăciune este cu totul mai bună 
decît prima, aşa cum noaptea cu lună este mai bună decît noaptea fără lună. 
Cuviosul Teofan numeşte acest fel de rugăciune a minţii „din cap", deosebind-o 
de cel de-al treilea, care este al mintii în inimă sau al inimii unită cu mintea. 

109 6. Cel de-al treilea fel de rugăciune si atenţie se înfăţişează astfel: 
Mintea în timpul rugăciunii petrece fără ieşire în interiorul inimii şi de aici, 
dinăuntrul inimii, înaltă rugăciune către Dumnezeu. Aici se află toată esenţa 
lucrării. Deci, astfel - cum am arătat si mai înainte - trebuie ca mintea să se 
coboare în inimă, goală de orice imaginaţie, adică fără închipuire, fără să 
cugete ceva sensibil şi fără să aibă vreun gînd lăuntric sau exterior, fie el chiar 
şi bun. Aceasta pentru că Dumnezeu se află în afară de cele simţite şi de cele 
cugetate şi mai presus de toate acestea. De aceea şi mintea care caută să se 
unească cu Dumnezeu în rugăciune, trebuie să rămînă în afară de toate cele 
simţite şi cugetate şi mai presus de toate acestea, pentru a ajunge la 
dumnezeiasca unire. 

De aceea şi dumnezeiescul Părinte Nil Pustnicul zice: „Cînd te rogi, să 
nu-ţi închipui Dumnezeirea, nici să laşi vreo altă formă să intre şi să se întipărească 
în mintea ta". 

1097. Sfîntul Nicodim Aghioritul arată că la această întoarcere a minţii 
în inimă si la intrarea ei într-însa cu rugăciunea mintii, trebuie să unim acestea 
trei: mintea, cuvîntul lăuntric şi voinţa noastră, astfel încît aceste trei părţi ale 
sufletului nostru să devină una si această una să rămînă trei. Pentru că în forma 
aceasta, omul, care este icoană a Sfintei Treimi, se amestecă si se uneşte cu 
întîiul chip, potrivit mărturiei Sfintului Grigorie Palama, care zice: „Cînd mintea 
cea una devine întreită, rămînînd totuşi una, atunci se amestecă cu unimea 
Sfintei Treimi, închizînd drumul oricărei înşelări şi se află aşezîndu-se mai presus 
de trup, de lume şi de toţi stăpînii lumii - draci" (Filocalia, cap. 2, Despre 
rugăciune). Şi cînd omul ajunge la această fericire, adică să se unească cu 
Dumnezeu în acest chip în inima lui atunci el însuşi îi aduce lui Dumnezeu toată 
făptura simţită şi gîndită, căruia el îi este legătură şi cuprindere, după mărturia 
aceluiaşi Sfînt Părinte Grigorie. 

109 8. Sfîntul Marcu Pustnicul, arătînd că diavolul are mare ură pe cei ce 
se roagă lui Dumnezeu din inimă, zice: „Cînd va vedea divolul că mintea se 
roagă lui Dumnezeu din inimă atunci vine cu ispite mari şi grele". 

1099. Fiindcă unii întreabă dacă acelaşi lucru este lucrarea mintii si 
rugăciunea inimii, vom arăta cît mai pe scurt deosebirea dintre ele. Adică: 
Rugăciunea mintii este atunci cînd cineva se întăreşte cu atenţia în inimă si 
înaltă de acolo rugăciunea către Dumnezeu. Iar lucrarea mintii este cînd cineva 
se întăreşte cu atenţie în inimă, prin pomenirea lui Dumnezeu îndepărtează tot 
gîndul care ar încerca să intre în ea. Unii, în timpul rugăciunii se opresc în 
imaginaţie, alţii în lucrarea minţii în cap. Dar adevăratul pas îl fac cei care, 
trecînd peste aceste stadii, ajung la pacea inimii şi se ascund în ea. Prin urmare, 
după Sfîntul Isaac Şirul, „inima este jertfelnicul gînditor al lui Dumnezeu". 

110 0. Sfîntul Episcop Ignatie Brancianinov, care a fost un mare lucrător 
al rugăciunii inimii şi a scris multe despre această rugăciune, îndemnîndu-ne să 
ne îndeletnicim cu rugăciunea lui lisus, ne spune că această rugăciune are două 
părţi, care duc la rugăciunea curată, care este încununată de nepătimire sau de 
desăvîrsirea creştinească la ostenitorii cărora Dumnezeu va binevoi să le-o dea. 

In primul stadiu, cel ce se roagă este lăsat să se roage numai cu puterile 
sale. Harul lui Dumnezeu, fără îndoială, ajută pe cel ce se roagă, dar nu-şi 
descoperă prezenţa sa. In acest timp, patimile ascunse ale sufletului se pun în 
mişcare silind pe lucrătorul rugăciunii să se smerească. Biruinţele şi înfrîngerile 
se înlocuiesc unele pe altele, iar voinţa liberă şi neputinţa omului se arată în 
toată golătatea. 

In stadiul al doilea, harul lui Dumnezeu îşi arată simţit prezenţa sa în 
lucrare, unind mintea cu inima şi dînd putere pentru ca rugăciunea să se facă 
fără întrerupere, cu plîngere şi cu căldură, din inimă. Această a doua rugăciune 
provine din prima. Acum atenţia minţii în timpul rugăciunii atrage inima în 
consimţire si cînd se întăreşte rugăciunea, consimţirea inimii trece într-o unire 
a minţii cu inima. In sfîrşit, în timpul atenţiei care s-a unit cu rugăciunea, mintea 
coboară în inimă, pentru cea mai adîncă lucrare a rugăciunii. 

1101. Sfîntul Isaac Şirul, mare dascăl al liniştii şi al rugăciunii inimii, 
arătînd că cine va ajunge la adevărata rugăciune a inimii, va ajunge la sfîrşitul 
tuturor lucrurilor bune. 

1102. Ne rugăm ceasuri întregi fără umilinţă, fără zdrobire, fără lacrimi 
şi rugăciunea noastră este seacă, o rugăciune cu secetă, cu uscăciune, cu răceală, 
cu părăsirea darurilor. Si de ce? Pentru că ne rugăm doar cu gura; nici cu inima 
şi nici cu mintea nu ne rugăm. 

1103. Dumnezeu nu caută aici lungimea cuvîntului, ci dacă se zice cu 
toată inima şi cu toată privirea minţii. 

1104. Cea mai puternică rugăciune care te păzeşte de gînduri rele şi de 
războaie este aceasta: „Doamne, lisuse Hristoase, Fiul lui Dumnezeu, 
miluieşte-mă pe mine, păcătosul!" 

110 5. Cînd ridicăm mîinile la rugăciune, să fie ridicată şi mintea noastră 
la Dumnezeu. Că aceasta este rugăciunea: suirea minţii către Dumnezeu sau 
vorbirea mintii noastre cu Dumnezeu. Cînd noi ne rugăm cu toată mintea si cu 
toată inima, atunci braţele noastre sunt arc de aramă împotriva satanei, deoarece 
căpătăm ajutor de sus şi nimeni nu poate să ne biruiască. 

1106. Rugăciunea este maică şi împărăteasă peste toate faptele bune şi 
aduce în sufletul nostru dragostea de Dumnezeu şi de aproapele. Ea uneşte şi 
lipeşte pe om de Dumnezeu şi îl face un duh cu El. 

110 7. Orice rugăciune-i bună, dacă o zici cu frica lui Dumnezeu şi cu 
atenţie. Eşti acasă, eşti pe drum, eşti în camera ta, eşti la lucru, eşti la cîmp, 
oriunde, tu înalţă mintea către Dumnezeu. Şi zi cum poţi, dar zi mereu! Că cel 
ce se roagă des, însăşi rugăciunea i se face lui cel mai mare dascăl al rugăciunii. 

1108. Cînd plecăm la treabă, să avem pe Hristos în minte; şi cînd venim 
de la treabă iar, şi cînd ne odihnim iar. Şi cînd ne sculăm din somn, prima 
simţire, primul cuvînt acesta să fie: „Slavă Ţie, Dumnezeul nostru, slavă Ţie!", 
„împărate ceresc, Mîngîietorule, Duhul Adevărului...". Şi celelalte. 

1109. Fă semnul Sfintei Cruci cînd pleci la lucru. Cînd vii, la fel. Cînd stai 
la masă, fă rugăciune; cînd te scoli, rugăciune; şi dacă nevinovata rugăciune va 
povăţui viaţa voastră şi a noastră, vom avea puţină asemănare şi noi cu petrecerea 
Maicii Domnului în Sfinta Sfintelor, vom petrece în gîndire de Dumnezeu şi ni se 
va spune şi nouă în ziua Judecăţii că partea cea bună ne-am ales. 

1110. Adevăratul rugător, spune Sfîntul Macarie, trebuie să-L iubească 
pe Domnul nu numai atunci cînd intră în biserică, ci şi atunci cînd umblă, cînd 
stă de vorbă, cînd mănîncă si bea si să aibă aducere aminte de Dumnezeu si 
dragoste, căci s-a zis: „Unde este comoara voastră, acolo va fi şi inima voastră" 
(Matei 6, 21). 

1111. Lucrul nostru să fie asa de uşor, încît să nu ne strice mintea de la 
rugăciune, de la gîndirea la Dumnezeu. 

1112. In sudorile noastre şi în ostenelile de pe ogoare şi din fabrici, din 
birouri, din întreprinderi şi ori de unde ar fi, să avem pe Dumnezeu în minte. Să 
avem pe Hristos şi, cu Dînsul, toate le putem. Auzi ce zice Apostolul Pavel: 
„Toate le pot în Hristos, Cel ce mă întăreşte, iar fără de El, nimic". 

1113. Părinte, ajungem uneori într-o astfel de stare, încît nici nu ne 
putem ruga, nici nu putem dormi, nici nu putem mînca, nici nu putem 
vorbi, nu avem nici o dispoziţie. 

Cînd vei vedea că eşti într-o astfel de stare, te sfătuiesc, omule, să te culci. 
Si chiar de nu dormi, stai culcat să se liniştească simţirea. 

1114. Are obiceiul satana, creştine, lăţime si lungime să-ti dea, ca să 
scoată mintea din gîndirea lui Dumnezeu şi să te ducă la pierzare. 

1115. Vă spun cînd vă rugaţi acasă, la Psaltire sau cînd citiţi acatiste, să 
nu vrei numaidecît să pui atîtea acatiste sau atîtea catisme la Psaltire, că te 
înşeală vrăjmaşul. 

1116. Cînd faci multă rugăciune, se laudă Marta: „Băi, da am făcut trei 
ceasuri de rugăciune". Dar se poate întîmpla ca în acele trei ceasuri tu n-ai 
simţit rugăciunea nici trei secunde. Dacă nu te-ai rugat cu lacrimi şi cu zdrobirea 
inimii măcar trei minute, tu ai făcut o rugăciune, cum o fac şi eu, numai de 
cantitate şi cu răspîndire. 

1117. Nu se cuvine să ne avîntăm, mai înainte de vreme, spre o sporire 
desăvîrşită în rugăciunea înaltă. 

1118. Nu se cuvine nouă celor pătimaşi şi slabi să ne deznădăjduim, 
socotind că puţini sunt cei care se învrednicesc de rugăciunea contemplativă, 
căci la Dumnezeu nu este nedreptate ci, dimpotrivă. Să nu ne lenevim, ci să 
mergem pe calea ce duce către această rugăciune sfinţită, adică pe calea 
rugăciunii lucrătoare, săvîrşită cu mintea. 

1119. Unii din sfinţi au dobîndit rugăciunea contemplativă chiar în viaţa 
de obşte, aşa cum a fost Sfîntul Calist, patriarhul Constantinopolului, care a 
deprins rugăciunea cea mai înaltă, făcînd ascultare la bucătărie într-o lavră din 
Sfîntul Munte Athos, Sfîntul Eufrosin bucătarul şi alţii pe care nu-i mai pomenim. 

112 0. Nimeni nu s-a rugat deodată cu calitate. Nimeni n-a ajuns pe 
treptele rugăciunii aşa uşor, pînă ce n-a întrebuinţat cantitatea - zile, săptămîni, 
luni, ani si zeci de ani. Deci nu trebuie lăsată nici cantitatea. 

1121. Auzi ce spune mai departe Sfîntul loan Scărarul: „Părăseşte, omule, 
cantitatea, cînd vine la tine darul lui Dumnezeu!" Nu trebuie să o părăseşti de 
tot, căci cantitatea este pricina calităţii. Adică cea dintîi a celei de-a doua. 

1122. La rugăciunea cea de cantitate se mai întîmpla ceva. Făcînd noi 
rugăciunea noastră obişnuită, se întîmpla, cum am spus mai înainte, ca 
atingîndu-se darul lui Dumnezeu de mintea şi de inima noastră, să gustăm 
momente de rugăciune curată. Şi poate tocmai în momentul acela eram la 
mijlocul pravilei, adică mai aveam de spus Acatistul Mîntuitorului, al Maicii 
Domnului, sau alte catisme. 

In clipa cînd te-a cercetat darul lui Dumnezeu, trebuie să rămîi acolo. Nu 
te mai arunca la margine. Nu trece mai înainte. 

112 3. In cazul în care pe unii din cei din supunere îi va cerceta darul lui 
Dumnezeu cu momente de rugăciune înaltă, şi dacă vor vedea că se pot statornici 
cu mila Domnului în această aşezare, aceştia pot să lase pravila lungă pe care o 
făceau mai înainte, prin cîntare de psalmi şi canoane, şi să stăruiască cît mai 
mult în rugăciunea mintii din inimă. Bineînţeles, aceasta să o facă cu 
blagoslovenia stareţului si a duhovnicului lor, care le cunoaşte viata si aşezarea. 
1124. Cînd vezi că te-a cercetat Dumnezeu cu lacrimi si cu umilinţă în 
vremea rugăciunii, nu căuta cu mintea cuvinte mai departe, că ai pierdut atenţia 
din faţa lui lisus, Mîntuitorul, şi ai pierdut toată rugăciunea odată cu ea. Rămîi 
la acelea si zi mereu. 

Sau la alt stih, am meditat repede la minunile lui Dumnezeu din acest 
psalm şi am început să mă rog. Sau poate sunt la Psaltire şi am ajuns la psalmul 

37. Şi l-am început de la capăt: Doamne, nu cu mînia Ta să mă mustri... Şi am 
ajuns acolo unde scrie aşa: ...Nu mă lăsa pe mine, Doamne, Dumnezeul meu, 
nu te depărta de la mine; ia aminte spre ajutorul meu, Doamne al mîntuirii 
mele, şi tocmai acolo ţi-a venit umilinţa, să nu mergi mai departe. 

Deci, ce s-a întîmplat? Eu am ajuns la stihul acesta şi dacă în acest timp, 
cugetînd mai adînc la puterea acestor cuvinte, eu m-am umilit şi m-a cercetat 
Dumnezeu cu lacrimi, cu rugăciunea cea de foc, cu căldura duhului, atunci 
rămîn la acestea. Ai văzut că ai lacrimi, s-a încălzit inima ta, ochii tăi izvorăsc 
lacrimi, s-a aprins dragostea lui lisus în inima ta, atunci zi acest stih două ceasuri, 
fiindcă sunt cuvinte mai puţine, nu cumva să pierzi atenţia căutînd alte cuvinte 
din pravilă. 

Şi dacă zic două ceasuri numai stihul acesta, pe urmă gata, mi-am făcut 
Vecernia. Nu mai citesc restul Vecerniei, nu Pavecernită, nu canonul Maicii 
Domnului, nimic. Dacă l-am zis pe acesta cu lacrimi două ore, eu mi-am făcut 
pravila. Şi dacă stăruie darul lui Dumnezeu, pot să zic şi trei ore şi fac şi Utrenia 
tot numai cu acest stih. Deci, scopul nostru în rugăciune, după Sfîntul Nicodim 
Aghioritul, este să ne unim cu Dumnezeu. Şi dacă ai ajuns sfîrşitul, de ce mai 
cauţi mijlocul? 

Scopul meu a fost să ajung aici, să mă rog cu lacrimi şi cu foc lui Dumnezeu, 
şi am ajuns momentul ăsta nu cînd terminam pravila, ci cînd eram la începutul 
ei. Eu stărui în acest stih pentru că m-am întîlnit cu Dumnezeu şi nu mai am 
nevoie de restul pravilei. Că Dumnezeu nu se uită la cantitate, ci la calitate. 

Asta cînd eşti singur. In biserică nu pot să înceteze cele şapte laude, că 
sunt aşezate de Duhul Sfînt tocmai de la Apostoli. Asta spun pentru rugăciunea 
particulară în chilie, acasă, fie că eşti călugăr, sau că eşti mirean. 

112 5. Rugăciunea este obligatorie pentru toţi şi întotdeauna. La post 
este aşa: fiecare posteşte cît poate, cu binecuvântarea duhovnicului, după rînduiala 
mănăstirii. Dar la rugăciune nu vom zice aşa: Fiecare cît poate, ci fiecare să se 
silească să se roage neîncetat. Apostolul Pavel, lumina lumii, gura lui Hristos, 
vasul alegerii, ai auzit ce spune? Neîncetat să vă rugaţi! Duhul Sfînt, prin proorocul 
David, ne învaţă: „Bine voi cuvînta pe Domnul în toată vremea, pururea lauda 
Lui în gura mea". Ai văzut ce spune Duhul Sfînt despre rugăciune în psalmul 
102? „în tot locul stăpînirii Lui binecuvintează suflete al meu pe Domnul". Ai 
văzut că rugăciunea nu-i condiţionată nici de loc, nici de timp? în tot locul şi în 
toată vremea suntem datori să ne rugăm. 

112 6. Este bine să ştim că si simţirea de Dumnezeu, fără cuvinte, este o 
rugăciune. Cînd cineva face ascultare în mănăstire cu frică de Dumnezeu şi are 
prezenţa Lui în minte, unul ca acela se află întru simţirea de Dumnezeu şi este 
întru rugăciune. Dacă el, la această simţire a lui Dumnezeu, adaugă şi cuvinte, 
atunci este asemenea cu cel care peste focul aprins mai pune lemne. 

112 7. Orice rugăciune-i bună, dacă o zici cu frica lui Dumnezeu şi cu 
atenţie. 

1128. Să nu căutăm noi trepte de rugăciune înaltă, că aceasta-i mîndrie! 
Noi ne rugăm cum putem, iar Dumnezeu, văzînd că sufletul se chinuieşte să se 
înveţe a se ruga, cînd ştie darul Lui, îl învredniceşte de momente de rugăciune 
curată. 

1129. Suntem datori să ne rugăm cum ştim noi, cum putem, începînd 
cu rugăciunile începătoare: „împărate ceresc", „Sfinte Dumnezeule", „Preasfîntă 
Treime", „Tatăl nostru", „Crezul" şi celelalte. Ne rugăm cum putem, dar să ne 
rugăm adeseori. 

Că auzi ce spun Sfinţii Părinţi? Sfîntul Teofan Zăvorîtul, este o mărturie 
preaîndreptăţită să vă spună: „Cela ce se roagă des, însăşi rugăciunea i se face 
lui cel mai mare dascăl al rugăciunii". 

1130. Cine nu vrea să zăbovească pururea în rugăciune, acela nu vrea 
să fie cu Dumnezeu. 

1131. Când auzi în Evanghelie „Tu, cînd te rogi, intră în cămara ta", să 
ştii că-i vorba de intrarea mintii în inimă. Pentru că acolo este Hristos de la 
Botez; acolo stă mireasa cu mirele si se uneşte, adică sufletul nostru se uneşte 
cu Hristos în inimă. 

1132. Trei uşi ai de încuiat când te rogi: uşa cea de lemn, pentru oameni; 
uşa buzelor, pentru cuvinte, ca să nu grăieşti cu nimeni decît cu Dumnezeu; şi 
uşa inimii, pentru duhuri, ca să te pogori cu mintea în cămara inimii. Că inima 
este cămara mintii. 

1133. Legea cea mai scurtă a rugăciunii este să nu-ţi închipui nimic cînd 
te rogi. Că imaginaţiile sunt de trei feluri: rele, bune şi sfinte. Să nu primeşti nici 
un fel de imaginaţie. Că dacă te opreşti la imaginaţie, nu poţi intra cu mintea în 
inimă în vremea rugăciunii. Iar aici la vama raţiunii, care-i la poarta inimii, 
întîmpină alte duhuri rele. 

1134. In vremea rugăciunii n-ai voie să-ţi închipui nimic. Nici imaginaţii 
sfinte, nici pe Hristos pe Sfînta Cruce, nici pe scaunul Judecăţii. Nimic. Că 
toate imaginaţiile sunt afară de inimă si dacă rămîi să te închini la acestea, nu te 
închini lui Hristos. 

Mintea trebuie să se pogoare în inimă, că inima este cămara minţii. 
Aceasta-i cămara de care spune Hristos: „Tu, cînd te rogi, intră în cămara ta şi 
încuie usa ta si roagă-te Tatălui tău întru ascuns si Tatăl tău, Care vede cele 
întru ascuns, îţi va răsplăti ţie la arătare". Voi credeţi căci cămara este cea din 
lemn, casa? Dacă o luaţi aşa, o luaţi după literă. 

1135. Cînd te rogi, nu este bine să primeşti nici un fel de miros sau vreo 
impresie simţită, că atunci vin şi dracii de faţă şi vor să te arunce în mîndrie. 

1136. In rugăciune nu teologhisi, nu primi gînduri; ci varsă lacrimi. La 
vama imaginaţiei sunt arhiconii iadului, care îti aduc imaginaţii si tîlcuiesc 
Scriptura, zicînd: „Munţii saltă ca berbecii şi dealurile ca mieii oilor". Apoi vin şi 
te întreabă: „Cine sunt munţii? Care sunt dealurile?". Şi tot ei răspund: „Munţii 
sunt oamenii înduhovniciţi, iar dealurile sunt cei de pe treapta a doua. 

1137. Nu este voie, în vremea rugăciunii, nici să teologhiseşti. Pentru 
că a sta de vorbă cu nişte raţiuni duhovniceşti în vremea rugăciunii, chiar de-ar 
fi din Sfinta Scriptură, nu ne rugăm, ci teologhisim. Adică înseamnă să cugetăm 
ceva la cuvintele Scripturii. Fiindcă această vamă a raţiunii este la poarta inimii, 
n-ai voie să vorbeşti în vremea rugăciunii nici un cuvînt din Scriptură, ci te 
coboară în inimă cu rugăciunea de-un singur gînd, adică gîndind numai la numele 
Domnului nostru lisus Hristos. Că diavolul, numit teologul întunericului şi filosoful 
iadului, are scop să-i dea minţii noastre de teologhisit. Şi el îţi aduce la rugăciune 
toată Scriptura, dacă vrei - că el este teolog vechi - şi o ştie pe de rost. Numai 
să nu te rogi! El ştie că rugăciunea îl arde. 

1138. Să nu credeţi voi că toată rugăciunea este rugăciune. 

1139. Cîteva cuvinte ale minţii sunt mai mult decît zece mii pe care le 
zici cu limba, pentru că mintea este ochiul sufletului. Partea cuvîntătoare a 
sufletului şi ochiul sufletului este mintea şi tu te rogi pe o treaptă mai înaltă. 

Dar oare rugăciunea mintii este desăvîrsită? Nu. Doamne fereşte! 
Rugăciunea minţii este jumătate de rugăciune. Dumnezeieştii Părinţi o numesc 
aşa: „Rugăciune cu o aripă sau rugăciune cu un picior". Cine poate zbura cu o 
aripă sau cine poate merge cu un picior? Deci, nu cumva să credem, cînd ne 
rugăm oleacă cu mintea, că am ajuns la rugăciunea desăvîrsită, că ne înşelăm 
foarte mult. 

Ai văzut pe Sfîntul Teofan Zăvorîtul? Se lupta un boier să înveţe rugăciunea 
minţii şi a inimii. El se ruga cu mintea, dar nu putea din cauza gîndurilor. Cum 
vin viespile la fagure, aşa nu scăpa de gînduri. 

- Părinte, mă lupt cu mintea, dar de gînduri nu scap. 
Acela a strigat la el: 

- Dă-te jos din cap, frate, că acolo-i mare iarmaroc! Cine te-a pus să stai 
cu rugăciunea în cap? 

Adică nu sta la rugăciunea minţii. Trebuie să te rogi cu inima. Pentru ce? 
Cînd ai ajuns să te rogi cu inima, rugăciunea vine în stare sferică, ocolitoare. 
Aici nu intră satana. In rugăciunea minţii intră şi-ţi dă război şi te depărtează de 
Dumnezeu. Cînd ai ajuns să te pogori cu mintea în inimă şi să te rogi din inimă 
lui Dumnezeu, nu mai poate vrăjmaşul să intre la tine în inimă. Cînd ajungem 
noi cu mintea în inimă? Cînd eu zic cu limba rugăciunea, cu mintea o înţeleg şi 
cu inima o simt. 

Dacă n-am zis toate cuvintele rugăciunii, de la minte în inimă, adică cu totul, 
că nu ne rugăm cu inima. Ai auzit ce zice Duhul Sfînt în Scriptură? „Dă-mi, fiule 
inima ta!". Inima o cere Dumnezeu de la noi. Ai auzit ce zice Duhul Sfînt în Psaltire: 
„Rugatu-m-am feţei Tale, Doamne, cu toată inima mea". Şi iarăşi: „Strigat-am 
către Tine cu toată inima mea". Şi iarăşi: „Inima mea strigă către Tine, Doamne!". 

Aceea-i strigare, care iese din inimă. Aceea-i rugăciune curată, la care, 
după dumnezeiescul Isaac Şirul, ajunge unul la zece mii. Iar la rugăciunea 
contemplativă, de-abia unul, din generaţie în generaţie, mai ajunge. 

1140. Cînd se pogoară mintea în inimă, atunci inima se deschide şi iar 
se închide. Adică inima înghite pe lisus şi lisus înghite inima noastră. In clipa 
aceea Mirele Hristos Se întîlneste cu mireasa, adică cu sufletul nostru! 

1141. Ce este rugăciunea curată? 

Să zici cu gura, să înţelegi cu mintea şi să simţi cu inima. 

1142. Rugăciunea în înălţarea ei, în creşterea ei, ea nu are sfîrşit, pentru 
că se uneşte cu Dumnezeu Cel fără de margini. Prin rugăciune omul cîştigă har 
şi o înţelepciune duhovnicească nemărginită, fiindcă se uneşte cu Cel nemărginit, 
cu Dumnezeu. 

1143. Rugăciunea nu numai că îl apropie pe om de Dumnezeu, ci îl 
lipeşte de Dumnezeu şi îl face un duh cu El. 

1144. Dragostea de Dumnezeu şi dragostea de aproapele nu vin pe altă 
cale în sufletul nostru, decît pe calea rugăciunii! 

1145. Dacă ai supărat pe cineva sau te-a supărat cineva şi începi să-1 
pomeneşti la rugăciune, numai vezi că, de la o vreme, se ridică ura din mijloc. 
Prin rugăciune se taie vrajba şi îndată îl cîştigi pe acela şi îl aduci la înţelegere, 
la unire. 

114 6. Sfinta rugăciune, se numeşte maica tuturor faptelor bune, pentru 
că ea aduce în sufletul nostru pe cea mai mare faptă bună: dragostea de 
Dumnezeu şi dragostea de aproapele. 

1147. Toate faptele bune ajută pe om să cîştige dragostea de Dumnezeu, 
dar nici una ca rugăciunea. 

1148. Toate faptele bune apropie pe om de Dumnezeu, dar rugăciunea 
le uneşte. Este ca şi cînd ai face o uşă din tăblii, sau un dulap, şi vezi că se 
potrivesc lucrurile trase la gealău, dar nu se lipesc pînă nu pui clei. Iar cînd ai 
pus clei le-ai făcut dintr-o bucată toate. Aşa este şi rugăciunea. 

1149. Este şi o altă rugăciune către Dumnezeu care se îndeplineşte 
prin lucrarea faptelor bune? 

Da, este. Acest lucru ni-1 arată Sfîntul Pavel cînd zice: „Orice săvîrsiti cu 
cuvîntul sau cu lucrul, pe toate întru numele Domnului lisus Hristos să le faceţi" 
(Coloseni 3, 17). Deci, cine face orice lucru bun spre slava lui Dumnezeu, sau 
vorbeşte cele spre folosul altora pentru Dumnezeu şi spre slava Lui, unul ca 
acela are rugăciune prin fapte. De aceea şi Sfîntul Teodor Studitul, sfătuind pe 
ucenicii săi, le spunea că „cel ce face fapte bune şi ascultare cu smerenie şi fără 
de cîrtire, liturghie şi preoţie săvîrşeşte" (Cuvîntul 4, Despre dragostea în 
Hristos şi despre sîrguinţa la cîntările şi slujbele bisericeşti, ed. 1940). 

1150. Viaţa creştinului poate fi o rugăciune necontenită, prin lucrarea 
faptelor bune. 

1151. Ce fapte bune ajută sfinta rugăciune şi ce fapte bune se nasc 
din sfinta rugăciune? 

Pe rugăciune o ajută mult milostenia, deoarece „milostenia este aripă a 
rugăciunii" (Scara, Cuvîntul 28). Iarăşi, pe rugăciune o ajută liniştea şiînfrînarea, 

după cuvîntul ce zice: „Din sămînţa sudorii postului creşte spicul întregii 
înţelepciuni şi liniştea este vîrf al desăvîrşirii celor ce se roagă". Şi iarăşi: „cela 
ce de frumuseţea rugăciunii s-a atins, va fugi de mulţime că un asin sălbatic" 
(Ibidem). Pe rugăciune o ajută smerenia, deoarece, după Sfinţii Părinţi, „cela ce 
nu se socoteşte pe sine că este un păcătos, rugăciunea lui nu este primită la 
Dumnezeu", zice Sfîntul Isaac Şirul. Şi iarăşi pe rugăciune o ajută umilinţa, 
după acelaşi Sfînt Părinte care zice că „lacrimile întru rugăciune sunt semn al 
milei lui Dumnezeu" (Filocalia, voi. X, Cuvîntul 33). Sunt încă multe alte fapte 
bune care ajută sfînta rugăciune, dar acestea sunt cele mai importante. 

Iar faptele bune care se nasc şi sporesc prin rugăciune sunt de asemeni 
multe, precum: credinţa, nădejdea, mila, răbdarea, înfrînarea etc. Cea mai mare 
virtute care odrăsleşte din sfînta rugăciune este însă dumnezeiasca dragoste, 
după cum spun cei mai mulţi Sfinţi Părinţi. 

1152. Dumnezeu, în vremea rugăciunii, nu caută numai buzele şi limba, 
ci caută mintea si inima. 

115 3. Scara rugăciunii în urcuşul ei nu are sfîrşit. Rugăciunea, în creşterea 
ei, nu are margine, pentru că ea se uneşte cu Dumnezeu. Şi precum Dumnezeu, 
fiind nemărginit în sfinţenie prin înălţimea însuşirilor Sale, nu are sfîrşit în bunătate 
si în sfinţenie, asa si rugăciunea, în creşterea ei duhovnicească, se înaltă si 
margine nu are! 

1154. Cănd noi zicem o rugăciune cu limba şi o înţelegem cu mintea şi 
o simţim cu inima, ea devine sferică, rotundă, în mişcarea sufletului nostru. 
Această rugăciune este mult mai desăvîrşită şi se numeşte rugăciunea inimii. 

1155. Ultima rugăciune, mai înaltă decît cea în extaz, este rugăciunea 
cea duhovnicească. Aceasta este a şaptea. Rugăciunea duhovnicească nici nu 
se mai cheamă rugăciune. Ea, după toţi dumnezeieştii Părinţi, se cheamă 
vedere duhovnicească şi împărăţie a cerului. La fel zice şi dumnezeiescul Părinte 
Isaac Şirul. 

Deci, rugăciunea duhovnicească este mai presus de hotarele rugăciunii. 
Ea este o fire cu Dumnezeu. Asta este ceea ce a văzut marele Apostol Pavel: 
„Ştiu pe un om oarecare, care acum paisprezece ani, s-a răpit pînă la al treilea 
cer şi a auzit acolo cuvinte, care nu este cu putinţă omului a le grăi. In trup sau 
afară din trup, nu ştiu. Dumnezeu ştie!". 

1156. Un rugător desăvîrşit trece prin toate aceste trepte de rugăciune 
cu darul lui Dumnezeu. Dar a se sui omul pe aceste trepte, nu este în puterea 
lui. A omului este numai voinţa. Să voiască, să se roage lui Dumnezeu cum 
poate, iar a se învrednici de rugăciuni ca acestea înalte, este numai o lucrare 
dumnezeiască, care depinde de darul lui Dumnezeu. 

115 7. Sunt mai multe feluri de rugăciuni: cu limba, cu mintea şi cu 
inima. Cea mai înaltă rugăciune este rugăciunea din inimă, adică cu participarea 
inimii, prin umilinţă, zdrobire şi lacrimi. Să nu punem mare bază pe rugăciunea 
citită, adică rugăciunea orală, cu limba. Aceasta este cea mai slabă rugăciune, 

pentru că nu participă mintea şi inima. Rugăciunea minţii este mai înaltă ca 
rugăciunea orală pentru că participă la ea şi gîndurile, adică atenţia minţii. Cel 
ce se roagă cu atenţia minţii la tot ce rosteşte, acela se roagă cu mintea, însă 
nici aceasta nu este desăvîrşită. Sfinţii Părinţi spun că rugăciunea minţii este 
rugăciunea cu un picior, adică este jumătate de rugăciune, pentru că rămîne în 
cap şi nu participă la ea şi inima. Dar cînd la rugăciune se uneşte mintea cu 
inima, adică gîndurile minţii coboară cu darul Domnului în inimă, atunci s-a 
făcut zămislirea rugăciunii celei duhovniceşti, adică am ajuns la cea mai înaltă 
rugăciune, numită rugăciunea inimii. Iar semnele că am ajuns la această înaltă 
lucrare sunt: o puternică căldură în partea inimii, un permanent dor şi rîvnă 
pentru Dumnezeu, o nespusă dragoste pentru oameni şi pentru toată zidirea, o 
bucurie duhovnicească negrăită, plîns de bucurie, izvor adînc de lacrimi, de 
smerenie si netemere de moarte. 

115 8. Roagă-te cum poţi şi cît mai des şi rugăciunea singură te va învăţa 
să te rogi. 

115 9. Să ne rugăm cum putem şi cît mai mult şi văzînd Dumnezeu rîvna 
noastră ne va ajuta să dobîndim rugăciunea cea adevărată a inimii şi darul 
lacrimilor. 

1160. Nu ne mai putem ruga astăzi pentru că am uitat şi uităm de 
Dumnezeu. Iar uitarea este înainte-mergătoare a îndepărtării de Dumnezeu. 
Apoi, nu ne mai rugăm astăzi cu aceeaşi evlavie ca înainte pentru că am slăbit 
cu toţii în credinţă. Cine crede cu tărie în Dumnezeu, se teme de Dumnezeu, 11 
iubeşte pe Dumnezeu şi se roagă Lui neîncetat, pentru că nu poate trăi fără de 
Dumnezeu, departe de Tatăl nostru Cel ceresc. Cred că slăbirea credinţei în 
Dumnezeu este pricina cea mai mare a slăbirii rugăciunii în rîndul credincioşilor. 
Tocmai de aceea sectarii amăgesc pe unii ortodocşi, pentru că în locul rugăciunilor 
lungi ei vin cu cîntări şi predici, care atrag şi încîntă pe cei mai slabi în credinţă. 

1161. Dacă ne luptă diavolul cu uitarea, cu necredinţa, cu lenea, cu 
somnul sau cu grijile acestei vieţi, noi să ne rugăm măcar cu gura, împlinind 
pravila dată nouă de duhovnic, pe cît vom putea. Cu timpul ne va ajuta Domnul 
să trecem de la cantitate la calitate, de la rugăciunea cea risipită a gurii, la 
rugăciunea cea curată a minţii şi a inimii şi atunci, gustînd din bucuria Duhului 
Sfînt, vom vedea „ce bun este Domnul!". 

116 2. Care este rugăciunea cea mai potrivită pentru călugării 
începători şi pentru creştini? 

Sfîntul loan Scărarul spune că „de la noii începători nu cere Dumnezeu 
rugăciune desăvîrşită, adică rugăciunea inimii, căci a îngerilor este desăvîrşirea. 
Pentru noii începători se recomandă rugăciunea verbală, rugăciunea citită din 
cărţile de pravilă: Ceaslov, Psaltire, Acatistier, Sfînta Liturghie, slujbele zilnice 
ale Bisericii şi ascultarea. Sfîntul Simeon al Tesalonicului zice că „după vîrsta 
duhovnicească a fiecăruia să se recomande şi lucrarea duhovnicească a rugăciunii 
minţii şi a inimii". Că dacă cineva începe înainte de vreme, pînă nu este curăţit 

de patimi, această înaltă rugăciune, se osteneşte în zadar şi se tulbură. Deci, 
nimeni să nu înceapă viata duhovnicească cu rugăciunea contemplativă a inimii, 
ci cu rugăciunea lucrătoare, care constă din metanii, închinăciuni, rugăciuni din 
Ceaslov, post, citirea Psaltirii şi a altor cărţi folositoare, ascultare şi smerenie 
faţă de toţi. Acestea formează viaţa cea lucrătoare care este potrivită pentru 
toţi, şi pentru călugări, şi pentru mireni. Iar viaţa contemplativă specifică mai 
ales călugărilor, constă în paza minţii, lucrarea minţii, rugăciunea minţii, 
rugăciunea inimii şi contemplarea sau privirile cele duhovniceşti ale inimii. Aşa 
ne învaţă toţi Sfinţii Părinţi, dascăli ai rugăciunii. 

11 63. Ce fel de rugăciune recomandaţi credincioşilor? Dar călugărilor 
şi preoţilor? 

Credincioşilor mireni, de obicei le dau sfaturi să nu le rămînă rugăciunile 
de dimineaţă, de seară şi din timpul mesei, iar în timpul zilei şi la lucru le dau să 
zică în taină rugăciunea lui lisus şi alte rugăciuni scurte. Apoi, le recomand 
mergerea cît mai des la Sfînta Biserică, rugăciunea Tatăl nostru, Crezul, Psalmul 
50, pe care sunt datori să le ştie pe de rost. Apoi, citirea Sfintei Scripturi şi a 
altor cărţi sfinte. Celor mai rîvnitori le dau să citească Psaltirea, acatiste si alte 
rugăciuni din Ceaslov. Călugărilor din mănăstiri, care au ascultări grele, le 
recomand, mai ales, paza minţii şi rugăciunea lui lisus, căci acestea au legătură 
între ele ca trupul cu sufletul. Apoi, le recomand mergerea regulată la biserică, 
mai ales la Utrenie şi Sfînta Liturghie. Celor ce nu pot veni la biserică din cauza 
ascultărilor, le rînduiesc să facă ascultare cu dragoste şi să citească cele şapte 
laude. Iar de nu pot să le citească, să aibă cît mai des pomenirea lui lisus în 
mintea lor, să facă toate cu bucurie şi fără împotrivire, să nu le rămînă rugăciunile 
de dimineaţa şi de seara, să citească la Psaltire după putere, să citească din 
învăţăturile Sfinţilor Părinţi, şi mai ales Regulile mari ale vieţii monahale 
de Sfintul Vasile cel Mare, precum şi Cuvintele Sfîntului Teodor Studitul. 
Aceşti Sfinţi Părinţi ne învaţă că „cine face ascultare cu dragoste si fără cîrtire 
în mănăstire, liturghie si mucenicie săvîrseste si întocmai ca mucenicii se va 
încununa" (Sfîntul Teodor Studitul, Cuvîntul 8). 

1164. La toată nedumerirea pe care o ai în viaţă, mai întîi aleargă la 
rugăciune, cu lacrimi către Preabunul Dumnezeu, iar după ce te vei lumina cu 
rugăciunea preacurată, du-te şi cere sfatul duhovnicului frăţiei tale sau, în lipsa 
lui, a altor Părinţi pe care îi ai la evlavie. 

1165. Cînd suntem tulburaţi şi răspîndiţi cu mintea, mai mult să citim 
cuvinte folositoare de suflet. Iar cînd văzduhul inimii s-a liniştit si gîndurile mintii 
s-au adunat, mai mult să ne rugăm şi mai puţin să citim. 

1166. Dacă te jefuieşte vrăjmaşul de rugăciune, te jefuieşte de orice. 

1167. In ultima treaptă a rugăciunii puterile sufleteşti rămîn la om, dar 
le poartă Duhul Sfînt unde voieşte, că omul nu le mai poate conduce. Mintea 
omului în acel moment se topeşte de focul dumnezeirii, ca ceara în foc şi nu 
mai are lucrarea ei. Cei cu înţelegere omenească nu pot pricepe înţelepciunea 

Duhului Sfînt. Nici descoperirile din vremea rugăciunii nu le poate tîlcui cel ce 
le-a văzut, ci altul mai înalt decît el, cum a fost proorocul Daniel. El nu-şi putea 
explica descoperirile cele dumnezeieşti, ci i le explica Arhanghelul Gavriil. 

1168. Simţirea lui Dumnezeu în noi este rugăciune, chiar dacă cineva 
nu rosteşte nimic prin cuvinte. De aceea, cînd cineva va duce cuvintele sale 
pînă la simţirea inimii, unul ca acela va cunoaşte cu încredinţare că s-a rugat lui 
Dumnezeu. 

1169. Trecerea rugătorului de la rugăciunea de cantitate la cea de calitate, 
ca şi creşterea lui în cea duhovnicească, adică urcarea lui pe cele trei trepte ale 
urcuşului duhovnicesc, după mai mulţi Sfinţi Părinţi, nu este cunoscută de cel 
ce se roagă. Creşterea, adică sporirea în rugăciune se aseamănă cu o plantă ce 
creste fără să ştie si fără să înţeleagă clipa, sau momentul creşterii sale. Este 
asemenea unui copil ce creşte, trecînd de la o vîrstă la alta, fără să ştie timpul 
exact cînd a sporit creşterea sa. Această creştere şi sporire a creştinului în 
rugăciune, ca si creşterea lui în cele duhovniceşti, nu este un rod numai al 
ostenelilor lui, ci mai mult al darului si al milei lui Dumnezeu. Adesea este 
ascunsă această creştere şi sporire a sa, fie în rugăciune, fie în cele trei trepte 
ale urcuşului duhovnicesc, cu iconomie dumnezeiască, că să nu cadă omul în 
părerea şi inchipuirea de sine. (A se vedea Sbornicul, voi. 1). „Suirea către 
desăvîrşire este necunoscută în rîvnitor", zice un mare rugător. Totuşi, 
dumnezeiescul Părinte Isaac Şirul arată unele semne prin care cineva poate să 
priceapă în ce măsură se află, adică în care treaptă stă. lată ce zice el: „Omul 
cînd se află în lenevire, se înfricoşează de ceasul morţii; iar cînd se va apropia 
de Dumnezeu, se teme de întîmpinarea Judecăţii. Iar cînd cu totul va veni 
înainte întru dragoste, acestea două se înghit, adică se mistuiesc de dumnezeiasca 
dragoste" (Filocalia, voi. X, cuvîntul 38). 

1170. Oricine va zice rugăciuni scurte, dar cu smerenie, cu umilinţă şi 
simţirea inimii, se va mîntui. 

1171. Rugăciunea cea mai puternică este rugăciunea scurtă, care se 
face din adîncul inimii, cu suspine şi lacrimi. 

1172. Este bună şi rugăciunea cea lungă, citirea Psaltirii, Ceaslovului 
etc, dar aceasta se potriveşte mai ales celor sporiţi în cele duhovniceşti, iar nu 
celor începători. 

117 3. Atît rugăciunea săracului şi a văduvei, cît şi a monahului, dacă se 
face cu umilinţă, cu lacrimi şi cu statornicie este puternică şi roditoare de pocăinţă 
adevărată. 

1174. Nu mare putere are rugăciunea făcută numai cu limba şi cu glasul, 
deoarece Dumnezeu cere omului în vremea rugăciunii mai mult inima sa decît 
cuvintele gurii şi ale limbii. Că auzi ce zice: „Dă-mi, fiule, inima ta" (Pilde 23, 26). 
Dumnezeu cere de la noi nu numai glasul şi rugăciunea făcută cu gura, tare sau 
încet, ci mai ales suspinul şi graiurile inimii noastre le cere Dumnezeu. Auzi ce 
zice: „Ţie a grăit inima mea" (Psalmul 26, 13). Şi iarăşi: „Răcnit-am din suspinarea 

inimii mele" (Psalmul 37, 8). Iar marele Prooroc Isaia, avînd în vedere că poporul 
lui Israel se ruga lui Dumnezeu numai cu gura, iar nu şi cu inima, zicea: „Aproape 
eşti Tu, Doamne, de gura lor, dar departe de inima lor" (Isaia 29, 13; Matei 15, 8). 

Sfîntul Grigorie de Nyssa zice „că rugăciunea gurii şi a limbii este graniţa 
cea mai depărtată a rugăciunii" (Comentariu la viaţa lui Moise). Alţi Sfinţi 
Părinţi numesc rugăciunea gurii treapta cea mai de jos din scara rugăciunii celei 
duhovniceşti. Acestea avîndu-le în vedere noi, să ne rugăm Preabunului 
Dumnezeu să ne ajute a ne ridica mai sus de treapta rugăciunii verbale că să-L 
lăudăm si „să cîntăm în inimile noastre Domnului". 

117 5. Cum pot creştinii de astăzi să îndeplinească porunca Sfintului 
Apostol Pavel care zice: „Neîncetat să vă rugaţi"? (I Tesaloniceni 8, 17). 

Poate oricine a se ruga neîncetat dacă va umbla pururea înaintea lui 
Dumnezeu cu mintea şi inima sa. Cu mîinile poate să lucreze, iar cu mintea şi 
cu inima sa să fie gîndindu-se la Dumnezeu. Atît doar mai adaug, că rugăciunea 
duhovnicească, cea mai de căpetenie, aceasta este: să fim noi nedespărţiţi cu 
mintea şi cu inima de Dumnezeu, ori în ce vreme şi ori în ce loc vom fi. Principalul 
în aceasta este să avem noi întotdeauna simţirea, adică prezenţa lui Dumnezeu. 
„Acest lucru înlocuieşte toate rînduielile de rugăciune şi se socoteşte o rugăciune 
neîncetată", cum spune Sfîntul Teofan Zăvorîtul (Sbornicul, voi. I). Această 
simţire şi privire duhovnicească cu mintea la Dumnezeu o avea fericitul Prooroc 
David cînd a zis: „Pururea vedeam pe Dumnezeu înaintea mea ca să nu mă 
clătesc..." (Psalmul 15, 8). Aşadar, trebuie să înţelegem că viaţa omului credincios 
este o rugăciune neîntreruptă, dacă este el neîncetat cu mintea la Dumnezeu. 

117 6. Mai este vreo treaptă a rugăciunii, după rugăciunea inimii? 

Este rugăciunea cea duhovnicească, contemplativă, în extaz, care se zice 
şi vedere duhovnicească şi care se face mai presus de hotarul rugăciunii. Cel ce 
a ajuns la această treaptă nu se roagă cu rugăciunea, ci cu simţirea; sufletul lui 
simte lucrurile cele duhovniceşti. De această vedere si rugăciune duhovnicească 
de-abia unul din neam în neam se învredniceşte, cu darul lui Dumnezeu 
(Filocalia, voi. X, Sfîntul Isaac Şirul, Cuvîntul 85). 

117 7. Să nu ne rugăm: „Doamne, să-mi dai darul minunilor!", sau altceva, 
ci să zicem: „Doamne, dă-mi iertarea păcatelor, dă-mi răbdare, dă-mi frica Ta, 
dă-mi îndoită răbdare în necazuri, să-Ţi mulţumesc Ţie pentru toate!". Asta să 
cerem, nu daruri mari. Că dacă darurile cele mari le ia omul mai înainte de 
vreme, îl duce la mîndrie. Cum ai da la un copil mic o bijuterie mare, ceva 
scump, el nu ştie s-o păstreze şi o aruncă. De aceea, omul cîştigă foarte încet 
darul Duhului Sfînt, pentru că nu ştie să-1 preţuiască mai tîrziu. 

117 8. Prima grijă să-ţi fie rugăciunea şi apoi cititul, scrisul şi lucrul mîinilor. 
Să nu te fure ocupaţiile în locul rugăciunii. 

1179. Să ştii că dacă adormi seara neînchinat este mare păcat. Cît de 
obosit ai fi, zi măcar rugăciunile de seară pe scurt din Ceaslov, fă cîteva 
închinăciuni şi apoi culcă-te! 

1180. Cînd te-ai sculat dimineaţă, nu te apuca de treabă. Este un drac 
care se cheamă „înainte -mergător" şi are o ceată mare de draci pe faţa pămîntului, 
care o trimite în casele creştinilor ca să-i înveţe, cînd se vor scula dimineaţa, să se 
apuce mai întîi de treabă. Cu noaptea în cap să se apuce de treabă. 

Nu! întîi slăveşte-L pe Dumnezeu, că apoi Dumnezeu te întăreşte şi poţi 
să lucrezi cît zece oameni într-o zi. 

1181. Datoria noastră, a tuturor, este de a ne ruga lui Dumnezeu să ne 
ajute să scoatem din noi dracii, care sunt patimile şi păcatele noastre cele prea 
multe si felurite. 

RUGĂCIUNEA NEÎNCETATĂ 

1182. Poate vor întreba unii: „Cum putem să ne rugăm pururea şi să 
avem lauda Lui în gura noastră în toată vremea (Psalmul 33, 1) dacă avem 
atîtea treburi şi griji, trebuind să ne concentrăm mintea la ce vorbim cu alţii, la 
cele pe care le lucrăm sau îi învăţăm pe alţii să le lucreze, spre a dobîndi cele 
necesare pentru viaţa cea de toate zilele? Cum putem să ne rugăm neîncetat 
cînd suntem ocupaţi cu ascultări atît de grele şi diferite în sfînta mănăstire?". 

Într-adevăr, unii dintre noi ar putea avea această nedumerire despre 
rugăciunea neîncetată, dacă Preabunul Dumnezeu numai o singură gură şi un 
singur cuvînt ne-a dat. Dar Cel ce toate cu negrăită înţelepciune le-a făcut, 
Acela din început ne-a înzestrat cu îndoit cuvînt şi îndoită gură spre a putea 
împlini cele ce prin Duhul Sfint avea să le ceară de la noi. 

Noi avem pe lîngă gura cea trupească şi o gură de gînd, prin care putem 
face o lucrare de laudă în chip gîndit, în omul nostru dinăuntru. 

118 3. Suntem datori să lăudăm pe Dumnezeu în mintea şi inima noastră 
în toată vremea şi în tot locul, acest lucru fiind cu putinţă deoarece, orice 
gîndire şi lucrare duhovnicească a minţii, orice faptă bună, orice cuvînt bun, au 
putere de laudă şi se socotesc ca o rugăciune înaintea lui Dumnezeu. 

1184. Cei care vă nevoiţi în mucenicesca ascultare a vieţii de obşte 
(Scara, Cuvîntul 4), de cîte ori vă osteniţi cu răbdare în supunere, de cîte ori vă 
înfrînati cu măsură de la mîncare, băutură si somn, de cîte ori răbdaţi ocara cu 
bărbăţie de cuget, de cîte ori petreceţi, citind Sfintele Scripturi, meditînd la 
patimile cele înfricoşate şi mîntuitoare ale Domnului Dumnezeului şi Mîntuitorului 
nostru lisus Hristos, la moarte, la gheenă, la Judecata de Apoi, sau la Împărăţia 
cerurilor, de cîte ori vă aflaţi în biserică, ascultînd si urmărind cu atenţie si 
evlavie înţelesul duhovnicesc al sfintelor slujbe, gîndind la puterea tainică a 
celor ce se cîntă si se citesc acolo, de cîte ori cîntati si citiţi singuri cu bună 
înţelegere în chiliile şi inimile voastre şi vă osteniţi cu îndelungă durere pentru 
împlinirea faptelor bune, de cîte ori vă dogoriţi de arşiţa soarelui de vară şi 
răbdaţi cu multă sudoare în osteneala sfintei ascultări, pentru dragostea lui 
Dumnezeu şi folosul aproapelui, de cîte ori vă aflaţi în chilie, făcîndu-vă canonul 
de metanii si de închinăciuni cu rugăciunea în minte, sau citind Vieţile Sfinţilor 

si învăţăturile Sfinţilor Părinţi, spre a vă folosi de ele, de cîte ori răbdaţi căldura 
focului din bucătărie şi brutărie, cu grija de a face mîncare spre a hrăni părinţii, 
fraţii şi străinii, de cîte ori vă aflaţi, stînd cu răbdare, la osteneala privegherilor 
de toată noaptea în biserică sau la chilie, de cîte ori vă aflaţi în vreo lucrare 
sfîntă a minţii şi în împlinirea cu lucrul a oricărei fapte bune făcută după sfatul 
celor ce vă povăţuiesc şi poartă grijă de mîntuirea sufletelor voastre, de cîte ori 
vă aflaţi slujind cu dragoste şi cu smerenie fraţilor la chelărie, la grădină, la 
croitorie, la biserică şi la oricare altă slujbă spre folosul de obşte al părinţilor şi 
fraţilor, dacă veţi face aceste osteneli cu privirea minţii spre Dumnezeu şi spre 
slava Lui vă veţi osteni, vă aflaţi într-o rugăciune neîncetată înaintea lui 
Dumnezeu. Aceasta, deoarece orice faptă bună, oricare gîndire sau vorbire 
duhovnicească sunt ca o laudă înaintea lui Dumnezeu. 

118 5. Rugăciunea neîncetată tocmai în aceasta constă: să ne aflăm 
întotdeauna cu evlavie în fata lui Dumnezeu. 

RUGĂCIUNEA INIMII 

1186. Trebuie să ştim că rugăciunea lui lisus se împarte, după lucrare, în 
două feluri: grăită cu limba si cu buzele si cea făcută cu mintea. Nevoitorul trece 
de la rugăciunea vorbită la cea a minţii singur, de la sine, cu condiţia ca rugăciunea 
vorbită să fie făcută cu luare aminte. 

Cele mai importante elemente ale rugăciunii cu gura, de care trebuie să 
se tină cont, sunt acestea: 

1. Luarea aminte; 

2. Închiderea minţii în cuvintele rugăciunii lui lisus; 

3. Să se rostească cuvintele fără nici o grabă, cu zdrobirea duhului; 

4. Să se ţină puţin răsuflarea, cît se va zice o dată cu mintea rugăciunea: 
„Doamne, lisuse Hristose, Fiul lui Dumnezeu, miluieşte-mă pe mine, păcătosul". 

Deşi aceste condiţii se potrivesc şi la alte rugăciuni, ele sunt mai necesare 
la rugăciunea lui lisus. Rugăciunea lui lisus şi a minţii, luîndu-se în sens mai larg, 
este oricare rugăciune ce o va face omul cu mintea. Mai ales la Sfinţii Părinţi 
este numită astfel rugăciunea amintită, adică: „Doamne, lisuse Hristose, Fiul lui 
Dumnezeu, miluieşte-mă pe mine, păcătosul" (Sfîntul Nicodim Aghioritul). 

118 7. Rugăciunea minţii este obligatorie nu numai pentru monahi, ci şi 
pentru orice creştin (Ibidem), deoarece Marele Apostol Pavel s-a adresat tuturor 
creştinilor cînd a zis: „Neîncetat rugaţi-vă" (I Tesaloniceni 5, 17). 

118 8. Prin chemarea deasă a numelui lui lisus se naşte în inima omului 
dragostea către El. 

1189. Cine vrea să se ostenească în rugăciunea lui lisus, trebuie să ţină 
seama de aceste patru lucruri şi anume: 

1. Să zică rugăciunea „Doamne, lisuse Hristose, Fiul lui Dumnezeu, 
miluieşte-mă pe mine, păcătosul", cu mintea sau cu limba, rar şi cu foarte mare 
luare aminte; 

2. Să facă o mică pauză după fiecare rugăciune; 

3. Să-şi ţină respiraţia pînă ce va zice odată cu mintea sau cu limba 
această rugăciune; 

4. Să închidă mintea în cuvintele rugăciunii, adică să fie cu mare atenţie 
numai la cuvintele sfintei rugăciuni şi să nu se răspîndească cu mintea la alte 
cuvinte, chiar de ar fi ele şi dintre cugetele cele bune. Să nu primească nici un 
fel de nălucire sau închipuire în vremea acestei sfinte rugăciuni, chiar de ar fi 
acele închipuiri sfinte, căci, oricît de sfinte ar fi, nu trebuie să le primim în 
vremea sfintei rugăciuni, deoarece sunt în afară de inimă şi trag mintea la cele 
din afară, nelăsînd-o să se coboare în cămara inimii, spre a vorbi acolo cu 
Mirele Hristos. Cu aceste patru mijloace, care s-au însemnat pe scurt, oricine 
poate să se adîncească în rugăciunea minţii. 

119 0. Există o rugăciune a inimii omului care se naşte din cugetarea la 
însuşirile lui Dumnezeu şi din privirea zidirilor Sale. Acest lucru se întîmplă 
mai cu seamă la acei oameni credincioşi, care, prin darul lui Dumnezeu, au 
ajuns să-si cureţe mintea si inima de patimi si de neştiinţă. Prin această 
descoperire, despre însuşirile lui Dumnezeu şi prin cugetarea după putere la 
ele şi la minunile lui Dumnezeu din zidirile Sale, omul ajunge la o dragoste 
mare de Dumnezeu şi îl iubeşte mai mult ca înainte de a i se descoperi lui 
această cunoştinţă. Apoi, din această iubire către Ziditorul său, el începe să 
facă rugăciuni tot mai multe, din adîncul inimii şi, astfel, ajunge la o înviorare 
şi înviere a inimii în chip tainic. 

1191. Primele roade ale rugăciunii lui lisus sunt două, şi anume: luarea 
aminte şi smerenia. Aceste două roade, deşi par mici, se arată însă mai înainte 
de celelalte la nevoitorul sfintei rugăciuni. Acestea se obţin prin practicarea 
stăruitoare a oricărui fel de rugăciune, dar îndeosebi prin practicarea rugăciunii 
lui lisus, a cărei lucrare se află mai presus decît cîntarea de psalmi şi decît 
celelalte rugăciuni vorbite. 

Al treilea rod al acestei rugăciuni, care se naşte la rîndul său din luarea 
aminte si smerenie, este umilinţa; 

Al patrulea rod al rugăciunii lui lisus este adunarea gîndurilor. 

Al cincilea rod este evlavia; 

Al şaselea este frica de Dumnezeu; 

Al şaptelea este pomenirea morţii; 

Al optulea este liniştirea gîndurilor; 

Al nouălea este căldura inimii; 

Al zecelea este concentrarea atenţiei în inimă; 

Al unsprezecelea este privirea din ce în ce mai atentă asupra greşelilor 
şi păcătoşeniei noastre, din care pricină sporeşte în noi umilinţa şi se preface 
în plîns; 

Al doisprezecelea rod este simţirea prezenţei lui Dumnezeu, a morţii, a 
Judecăţii de Apoi şi cugetarea la muncile iadului; 



259 

Al treisprezecela rod al rugăciunii lui lisus este dezlipirea minţii noastre de 
la lucrurile frumoase ale lumii acesteia si rămînerea ei în inimă. Prin această 
obişnuinţă a mintii de a rămîne în inimă ea fuge si urăşte dulcetile simţite ale 
organelor si simţurilor; 

Al patrusprezecelea rod ce se naşte din lucrarea rugăciunii lui lisus constă 
în aceea că mintea, afundîndu-se în inimă şi văzînd acolo, cu ochiul său gînditor, 
chipul urît şi grozav cu care este închipuită şi înfăţişarea urîtă cu care s-a îmbrăcat 
prin necuviincioasele privelişti, prin urîtele auziri şi prin purtarea după voia 
simţurilor şi a lumii de care mai înainte s-a lăsat prinsă - după cum arată Sfîntul 
Grigorie al Tesalonicului - ea începe să-şi cîştige smerenie, plîns şi lacrimi. Şi 
cum să nu se smerească ticăloasa, văzînd locul inimii sale întinat şi înnegrit de 
un întuneric gros ce i s-a pricinuit de păcatele făcute cu gîndul şi cu lucrul? 

Al cincisprezecelea rod ce se naşte şi creşte din rugăciunea lui lisus constă 
în faptul că, prin întoarcerea minţii în inimă, zăbovirea ei în inimă prin privire 
gînditoare, străjuire, păzire şi rugăciune, partea lăuntrică a omului se face ca o 
oglindă curată - după Sfîntul Calist - în care mintea vede foarte clar aplecările 
rele ale inimii sale, bîntuielile şi pîndirile duhurilor necurate. Pe scurt, mintea 
începe să-şi vadă curat toate greşelile sale, pînă la cele mai mici, fapt pentru 
care cheamă cu mare durere pe lisus spre ajutorul său, îşi cere iertare, se 
pocăieşte, se întristează, cade la Domnul şi adaugă plîns peste plîns, smerenie 
peste smerenie şi face cît poate ca să îndrepte şi să nu mai păcătuiască. 

Al şaisprezecelea rod care se naşte ca urmare a întoarcerii minţii către 
inimă este curăţirea firii de către Dumnezeu prin lucrarea cea mai presus de fire 
a harului Sfîntului Duh. 

Al şaptesprezecelea rod al rugăciunii gînditoare a inimii constă în aceea că 
atunci cînd mintea se va obişnui să intre în inimă să vorbească împreună cu 
cuvîntul cel aşezat înăuntru spre a afla voia lui şi să se privească pe sine şi toate 
puterile sale, ea nu rămîne fără bucurie şi veselie. După cum atunci cînd lipseşte 
cineva de acasă şi apoi se întoarce şi intră în casă, se bucură şi se veseleşte că s-a 
învrednicit să-şi vadă soţia şi fiii, tot astfel se întîmplă şi cu mintea, cînd intră în 
inima sa, după cum arată Cuviosul Nichifor din singurătate. Prin această rugăciune 
de gînd a inimii omului poate să-şi păzească mintea şi inima, dar nu desăvîrşit 
curate şi nepătimaşe. Acest lucru nu numai în lume este anevoios, ba chiar şi în 
pustie şi la linişte, pentru lenevirea noastră şi răutatea neamului omenesc, cum a 
zis Sfîntul loan Scărarul, însă le poate păzi mai puţin pătimaşe şi, pe cît este cu 
putinţă, curate. Dumnezeu a dat omului porunca să-şi păzească inima de patimi 
şi de gîndurile rele, zicînd: „la aminte de sine, să nu se facă gînd ascuns în inima 
ta şi nelegiuire" (Deuteronom 15, 9). La această poruncă a scris un cuvînt de 
tîlcuire condeiul împărăteasc al Sfîntului Vasile cel Mare, iar Solomon a zis: „Cu 
toată străjuirea păzeşte-ţi inima, că dintr-acestea sunt ieşirile vieţii" (Pilde 4, 23). 

Al optusprezecelea şi cel mai mare rod al rugăciunii inimii este cîştigarea 
dragostei de Dumnezeu, care este maica tuturor virtuţilor, ea cuprinzînd toate 

faptele bune, deoarece în dragostea de Dumnezeu se cuprinde şi dragostea 
către aproapele, după mărturia dumnezeiescului loan Evanghelistul, care zice: 
„Cel ce iubeşte pe Dumnezeu, iubeşte şi pe aproapele său" (1 loan 4, 21). In 
aceste două porunci, adică în iubirea de Dumnezeu şi de aproapele, se cuprind 
toată Legea şi proorocii (Matei 22, 40). In chip asemănător, marele Apostol 
Pavel, arătînd că dragostea este plinirea Legii, a zis: „Cel ce iubeşte pe aproapele, 
a împlinit Legea" (Romani 13, 8). 

Acestea şi multe altele sunt roadele rugăciunii celui ce se face gînditor 
prin întoarcerea minţii în inimă. Deci, fericit şi de trei ori fericit este acel suflet 
care este lucrător tainic al acestei sfinte rugăciuni. Unul ca acesta cu adevărat 
se roagă în ascuns în cămara inimii sale si vorbeşte neîncetat cu Mirele-Cuvîntul. 
Acesta va lua plată de la Tatăl nostru Cel ceresc, Care vede rugăciunea lui 
făcută în ascuns şi îi va răsplăti la arătare, în ziua cea mare a Judecăţii de Apoi, 
cînd se vor arăta cele ascunse ale oamenilor. 

1192. Ce este rugăciunea minţii şi ce este rugăciunea inimii? 
Rugăciunea minţii este rugăciunea cugetării, cînd mintea s-a deprins să 

se reculeagă în ceasul rugăciunii, pe care o rosteşte în întregimea ei fără risipire. 
In vremea acestei rugăciuni, mintea se topeşte, se uneşte laolaltă cu cuvintele 
scrise si le rosteşte ca si cum le-ar fi cugetat ea însăşi. 

Rugăciunea inimii este rugăciunea simţirii, cînd prin luarea aminte inima 
se încălzeşte şi, ceea ce în rugăciunea minţii era gînd, acum de la gînd ajunge la 
simţire. Insă aici simţirea este ca nevoie si cerinţă duhovnicească. Cine a ajuns 
la simţire, acela se roagă fără cuvinte, pentru că Dumnezeu este un Dumnezeu 
al inimii. De aceea, abia de aici începe hotarul sporirii în rugăciune. Pe această 
treaptă citirea poate să înceteze, precum şi stăruinţa gîndului, dar să se păstreze 
petrecerea în această simţire cu semnele proprii ale rugăciunii. Aşadar, din cele 
spuse pînă aici, trebuie să ţinem minte că „înţelegerea şi simţirea sunt puterile 
rugăciunii" după Sfîntul Teofan Zavorîtul. 

Prin ce se deosebesc aceste două rugăciuni una de alta şi care este 
semnul că a dobîndit cineva rugăciunea cea curată a inimii? 

Deosebirea rugăciunii minţii de a inimii constă în aceasta, că cel ce se 
roagă cu mintea petrece în cap, iar cel ce se roagă cu inima petrece în inimă, 
adică se pogoară cu mintea în inimă. Căci numai atunci cînd mintea se va uni 
cu inima ne putem aştepta la o sporire în aducerea aminte de Dumnezeu şi la 
simţirea lui Dumnezeu, după acelaşi Sfînt Teofan Zavorîtul. 

In ce constă unirea minţii cu a inimii? 

Unirea mintii cu a inimii constă în unirea gîndurilor celor duhovniceşti ale 
mintii cu simţirile duhovniceşti ale inimii. 

1193. Care sunt roadele rugăciunii lui lisus? 

Primul rod al rugăciunii lui lisus este înstrăinarea gîndurilor minţii de la lucrurile 
cele frumoase ale lumii, după Sfîntul Diadoh care zice: „Cela ce intră de-a pururi 
în inima sa, se înstrăinează de toate cele frumoase ale vieţii" (Filocalia, voi. 1). 

Al doilea rod al rugăciunii lui lisus este „vedera grozăviei celei ticăloase a 
sufletului cu care s-a întinat prin simţiri şi prin gînduri rele". Prin această vedere 
cîştigă omul smerenie, plîns, lacrimi, după mărturia Sfîntului Grigorie Palama. 

Al treilea rod al rugăciunii celei gîndite a inimii este că prin întoarcerea 
mintii în inimă, atît mintea cît si inima omului se fac ca o oglindă curată în care 
nevoitorul îsi cunoaşte mişcările cele viclene ale gîndurilor sale, si asa cheamă 
pe lisus spre ajutor (Filocalia, voi. IX, Cuvîntul 28). 

Al patrulea rod al rugăciunii celei gînditoare a inimii este curăţirea firii, 
precum şi lucrarea pentru curăţirea firii, dată mai presus de fire de dumnezeiescul 
dar al Preasfîntului Duh. 

Al cincilea rod al rugăciunii inimii este că, intrînd mintea în inimă ca să 
vorbească acolo cu cuvîntul cel înăuntru aşezat, nu rămîne fără de mare bucurie 
şi veselie duhovnicească, după cum despre aceasta arată losif Vrinie şi Nichita 
Monahul cel din singurătate. 

Al şaselea rod al rugăciunii celei duhovniceşti este că prin această rugăciune 
se afla darul lui Dumnezeu cel ascuns în inimă. 

Al şaptelea rod al rugăciunii lui lisus este că prin pomenirea cea necurmată 
a numelui lui lisus, se naşte în suflet dragostea cea către Hristos (A se vedea 
Paza celor cinci simţuri, de Sfîntul Nicodim Aghioritul). 

Alte roade ale rugăciunii celei gîndite sunt şi acestea: adunarea cugetelor, 
evlavia, smerenia, luarea aminte de sine, umilinţa, frica de Dumnezeu, pomenirea 
morţii, liniştea inimii despre gînduri, concentrarea atenţiei în inimă şi căldura 
cea duhovnicească (A se vedea pe larg în Sbornicul, voi. 1). 

1194. Omul care îsi va obişnui mintea să rămînă în inimă, va dori totdeauna 
să-si încuie usa chiliei sale si să se liniştească, să-si încuie usa gurii si să tacă si să-si 
încuie uşa lăuntrică a cuvîntului celui înăuntru aşezat, spre a nu mai lăsa duhurile 
viclene să vorbească într-însul răutăţile şi vicleniile voite de ele, prin care omul se 
face necurat în fata lui Dumnezeu, Cel ce cearcă inimile si rărunchii. Pentru 
aceasta ne sfătuieşte Sfîntul loan Scărarul: „încuie uşa chiliei pentru trup, uşa 
gurii pentru vorbirea cu oamenii şi uşa dinăuntru pentru duhuri". 

1195. Nu este păcat ca atunci cînd este liturghia, eu să-mi zic 
rugăciunea inimii sau altă rugăciune şi să nu fiu atent la slujbă? 

Nu-i adevărat! Pentru că are mare legătură liturghia inimii cu cealaltă de 
la Sfîntul Altar. Aceasta este o rugăciune obştească şi are mare putere, mai ales 
Sfînta Liturghie, şi o ajută pe cea din inimă. Că dacă vine o prigoană şi te-ai dus 
într-o pustie, sau într-un sat, sau într-un bordei, mai ai liturghie? 

In măsura în care se roagă, auzi ce zice Sfîntul Nicodim Aghioritul, mintea 
este preot, inima este altar; jertfa care se aduce pe acest altar este alegerea şi 
buna-voinţă, că de bunăvoie aleg să mă rog lui Dumnezeu, iar mirosul de bună 
mireasmă, tămîia, care se ridică de pe altarul inimii este rugăciunea, să se 
îndrepteze rugăciunea mea ca tămîia înaintea Ta, de pe altarul inimii. Omul 
este un fel de biserică în biserică. 

In zadar te duci în altarul ăsta, dacă nu ai rugăciunea cea din inimă. 
Puţin îţi foloseşte. De aceea, mergerea la biserică îţi ajută foarte mult ca să 
întăreşti rugăciunea din inimă, dar nu o schimbă pe aceea. Tocmai rugăciunile 
şi momentele Sfintei Liturghii, dacă tu ai lucrare lăuntrică, îţi întăresc această 
lucrare. Mai mult, îţi învăpăiază inima de dragostea lui Dumnezeu, cînd auzi 
momentele Sfintei Liturghii, cînd iese cu Sfintele Daruri, căci credinţa vine 
prin auz. 

Ai văzut că a întrebat cineva pe Sfîntul Nichifor: „Dacă merg în biserică, 
să ascult strana şi Liturghia şi celelalte, sau să zic rugăciunea inimii?". Dacă n-ai 
sporit în rugăciunea minţii, ascultă cu mare atenţie Liturghia şi strana, că te 
ajută să te concentrezi cu mintea în inimă. Foarte mult te ajută. Iar dacă ai ajuns 
la rugăciunea de sine mişcătoare a minţii, este ca ceasul, ai pornit inima, eu 
dorm şi inima mea veghează. Permanent inima se roagă. Atunci şi fără să vrei 
vei rămîne cu rugăciunea asta lăuntrică şi în timpul liturghiei şi în timpul celorlalte 
rugăciuni, că ajungi la o rugăciune de sine mişcătoare. Permanent se roagă 
inima. Neîncetat, cum zice apostolul. 

1196. Rugăciunea inimii dă libertatea Duhului lui Dumnezeu să lucreze 
asupra inimii noastre şi astfel, prin unirea sufletului nostru cu Duhul Sfint, ne 
facem un singur duh; căci cel ce se întoarce cu mintea în inimă şi cu mare iubire 
de Dumnezeu, cu mare fierbinţeală si umilinţă înaltă din adîncul inimii sale 
rugăciune neîncetată către Bunul Dumnezeu, se aseamănă cu o mireasă care 
iubeşte foarte mult pe mirele său şi nu voieşte nicidecum să se despartă de el. 
Tot astfel şi sufletul care s-a aprins de dragostea Mirelui şi s-a unit prin rugăciunea 
inimii cu Hristos, a ajuns să se facă un singur duh cu El (I Corinteni 6, 17). Cel 
ce se roagă neîncetat cu mintea în inimă rămîne în Hristos şi Hristos rămîne în 
el, aducînd prin El multă roadă duhovnicească. 

119 7. Dacă nu chemăm pe „Doamne lisuse..." , nu reuşim să ne 
despătimim în nici un fel cu mintea. 

1198. Ne trebuie smerenie! Să ne trezim cu mintea, să ne împotrivim 
păcatului cu mintea, să chemăm pe „Doamne lisuse..." şi să avem mare smerenie 
a inimii şi cunoştinţa de sine, fiindcă ne luptăm cu demonii cei mîndri. 

1199. Cu orice rugăciune putem dobîndi adevărata rugăciune a inimii. 
Si cu citirea Psaltirii, dacă o facem cu mare credinţă si luare aminte, si cu 
metaniile, şi cu acatistele, şi chiar cu cîntarea duhovnicească, şi cu postul, şi cu 
privegherile de toată noaptea. Sfinţii Părinţi, însă, au ales rugăciunea lui lisus 
pentru a dobîndi rugăciunea inimi, însă, este extazul, răpirea minţii, numită de 
Părinţi „vedere duhovnicească", cînd se curăteste văzduhul inimii. 

120 0. Cînd te duci la prăşit, omule, şi ai luat sapa pe umăr, ia şi pe 
Hristos în minte: „Doamne, lisuse Hristoase, Fiul lui Dumnezeu, miluieşte-mă 
pe mine, păcătosul (păcătoasa)". Dacă lucrezi în atelier şi ai pus mîna pe ciocan, 
pe bomfaier, pe ferăstrău, baţi pe nicovală, sau dacă eşti zidar sau tîmplar, sau 
orice meşteşug ai, de cîte ori dai cu ciocanul, zi si „Doamne lisuse!". 

1201. Dacă, făcînd ascultare în mănăstire, pe limbă vom avea rugăciunea 
lui Iisus, în minte vederea lui Dumnezeu, iar în inimă setea de El, atunci cu 
adevărat suntem slugi ale lui Dumnezeu; iar dacă ne ostenim în ascultările 
mănăstireşti numai cu trupul, iar mintea nu are dorirea de El, atunci suntem 
numai nişte chipuri cioplite de călugări. 

12 02. Cea mai puternică rugăciune care te păzeşte de gînduri rele şi de 
războaie este aceasta: „Doamne, lisuse Hristoase, Fiul lui Dumnezeu, 
miluieşte-mă pe mine, păcătosul!" 

1203. Dacă ar vibra în mintea noastră rugăciunea aceasta, fie călugăr 
sau mirean închinător, de unde eşti, diavolul nu are putere să intre în sufletul 
acesta, pentru că aude numele Dumnezeului Celui viu. Şi Dumnezeul nostru 
este foc mistuitor, îi arde pe diavoli. 

Dacă nu vorbim în mintea noastră cu lisus Hristos, ajungem un măturoi 
al vrăjmaşului, batjocură, şi ne duce unde vrea. 

12 04. Nu te poate schimba nimeni dacă ai în inima ta pe „Doamne 
lisuse...". Dar trebuie să ai o treaptă a rugăciunii. Cînd zici „Doamne lisuse..." 
se cutremură tot iadul, numai să zici din inimă. 

12 05. Rugăciunea inimii este o lucrare de taină pe care numai Dumnezeu 
o ştie, iar cel care o are foarte greu o spune altora. Ba, uneori, nici nu ştie omul 
că are rugăciunea inimii. Sunt şi mireni care au rugăciunea duhovnicească, 
încît întrec şi pe călugări. 

120 6. Rugăciunea făcută cu mintea în inimă uneşte sufletul nostru cu 
Hristos şi cu Tatăl; deoarece singura uşă ce duce la Dumnezeu Tatăl este Hristos, 
după cum El însuşi spune: „Nimeni nu vine la Tatăl, decît prin Mine" (loan 14, 11). 

1207. Am ajuns la convingerea asta, cu zeci de ani în urmă, că nu există 
clipă şi mai puţin decît aceasta, cînd nu ne aflăm mîniind pe Dumnezeu. Aceasta 
ştii cînd o simţi? Cînd ajunge omul în treptele cele mai înalte ale rugăciunii 
inimii si cînd vine Duhul Sfînt în inima omului, cu Darul lui Hristos, atunci abia 
vede el despre milioanele de neputinţe, care-1 robesc simţitor şi gînditor. 

RUGĂCIUNEA MINŢII 

12 08. Cine vrea să se ostenească în rugăciunea lui lisus, trebuie să ţină 
seama de aceste patru lucruri, şi anume: 

1. Să zică rugăciunea „Doamne, lisuse Hristose, Fiul lui Dumnezeu, 
miluieşte-mă pe mine păcătosul", cu mintea sau cu limba, rar şi cu foarte mare 
luare aminte; 

2. Să facă o mică pauză după fiecare rugăciune; 

3. Să-şi ţină respiraţia pînă ce va zice o dată cu mintea sau cu limba 
această rugăciune; 

4. Să închidă mintea în cuvintele rugăciunii, adică să fie cu mare atenţie 
numai la cuvintele sfintei rugăciuni şi să nu se răspîndească cu mintea la alte 
cuvinte, chiar de ar fi ele şi dintre cugetele cele bune. Să nu primească nici un 

fel de nălucire sau închipuire în vremea acestei sfinte rugăciuni, chiar de ar fi 
acele închipuiri sfinte, căci, oricît de sfinte ar fi, nu trebuie să le primim în 
vremea sfintei rugăciuni, deoarece sunt în afară de inimă şi trag mintea la cele 
din afară, nelăsînd-o să se coboare în cămara inimii, spre a vorbi acolo cu 
Mirele Hristos. Cu aceste patru mijloace, care s-au însemnat pe scurt, oricine 
poate să se adîncească în rugăciunea minţii. 

12 09. Dacă vom lenevi să învăţăm rugăciunea minţii, dînd vina pe 
ascultare, ne mustră pilda Sfinţilor Părinţi, precum şi Sfintul Grigorie Sinaitul, 
care zice că nici pustia, nici singurătatea nu sunt atît de folositoare în vremea 
deprinderii rugăciunii minţii, ca o ascultare înţeleaptă. 

1210. Nu numai trăind în mănăstiri cu viată de obşte, ci chiar si în 
lume fiind, unii dintre sfinţi s-au desăvîrsit în rugăciunea mintii cea mai înaltă, 
trăind în mijlocul celor mai mari oraşe. Astfel a fost Sfintul Simeon Noul 
Teolog, avînd slujba de administrator în oraşul împărătesc Constantinopol, 
precum şi Sfintul Fotie, patriarhul Constantinopolului, care a fost ridicat la 
rangul de patriarh dintre senatori şi care, nefiind monah, a învăţat lucrarea 
minţii pe cînd se afla în locul său înalt şi a sporit în această sfintă rugăciune în 
aşa măsură, încît, după cuvîntul Sfîntului Simeon al Tesalonicului, faţa lui era 
luminată de darul Preasfîntului Duh ca la un al doilea Moise. El a scris apoi o 
carte foarte însemnată despre această sfintă rugăciune a minţii. Acest sfint, 
Simeon al Tesalonicului, arată, de asemenea, că Sfintul loan Gură de Aur 
precum şi Sfinţii Ignatie şi Calist, pe cînd erau patriarhi în Constantinopol, 
s-au desăvîrsit în această sfintă rugăciune a mintii si au scris cărţi minunate 
despre această lucrare lăuntrică. Din aceste motive, Sfintul Simeon al 
Tesalonicului sfătuieşte pe arhierei, pe preoţi, pe monahi şi pe creştinii din 
lume să rostească această rugăciune în orice vreme si în orice loc ar fi si să o 
ţină ca pe răsuflarea lor, deoarece nu este o armă mai tare nici pe pămînt şi 
nici în cer, decît numele lui lisus Hristos. 

1211. Infrînarea de la somn şi postul sunt foarte necesare la îndeltnicirea 
cu rugăciunea minţii. Dar nu o înfrînare de la somn şi de la mîncare peste 
măsură, deoarece astfel de post aduce pagubă în loc de folos. 

1212. Este bine să ştim că se recomandă ca cel ce se îndeletniceşte cu 
rugăciunea mintii din inimă să sadă într-un loc liniştit si fără lumină, mai ales la 

începutul acestei nevoinţe. Căci vederea lucrurilor din afară, fireşte că este 
pricină de răspîndire a gîndurilor. 

1213. Nu trebuie să punem toată străduinţa numai în post ci, postind cu 
măsură şi după puterea noastră, să tindem mai mult spre lucrarea minţii. 

1214. Rugăciunea mintii este de multe ori însoţită si de unele simţiri 
fizice, deşi acestea nu sunt la toţi la fel. Dacă nevoitorul nu va cunoaşte din timp 
aceste mişcări fizice, ce se petrec înlăntrul său, uşor poate cădea într-o înşelare, 
nu din cauza practicării rugăciunii lui lisus, care este bună şi mîntuitoare de 
suflet, ci din cauza nepriceperii sale în vremea acelor mişcări lăuntrice care 

însoţesc uneori lucrarea rugăciunii minţii. In primul rînd să ne amintim de căldurile 
ce vin în vremea acestei sfinte rugăciuni, spre a distinge care sunt de la firea 
noastră, care de la draci si care de la harul lui Dumnezeu. Cine va cunoaşte bine 
deosebirea acestor călduri, va sti cum să-si mînuiască atenţia în vremea rugăciunii 
de la un caz la altul şi, astfel, va putea uşor să scape de înşelare. (A se vedea 
Calist, Patriarhul Constantinopolului, Sbornicul, voi. 2). 

1215. Deoarece mintea noastră de la naştere, din copilărie şi tinereţe 
s-a obişnuit să se risipească la lucrurile simţite, din afară, ale lumii acesteia, 
atunci cînd vom zice această sfîntă rugăciune a minţii trebuie să nu răsuflăm 
prea des, după cum are firea obicei. Ci respiraţia noastră trebuie să ţină pînă ce 
vom zice cu cuvîntul cel înăuntru aşezat rugăciunea aceasta şi apoi să respirăm, 
după cum ne învaţă Sfinţii Părinţi. 

Prin această puţină ţinere a respiraţiei se subţiază inima cea aspră şi 
groasă, precum şi umezelile cele din inimă, care, cu măsură necăjindu-se şi 
înfierbîntîndu-se, prin aceasta se înmoaie şi se smeresc şi mai uşor se pornesc 
spre umilinţă si în acest chip varsă cu uşurinţă lacrimi. Se subţiază încă si creierii 
si, ca urmare, se subţiază si lucrarea mintii si se face de un gînd, luminoasă, mai 
îndemînatică spre unirea cu strălucirea mai presus de fire a lui Dumnezeu. 
Deoarece prin această ţinere cu măsură a răsuflării se necăjeşte inima şi pătimeşte 
durere, iar prin durerea şi chinuirea aceasta varsă afară dorinţa otrăvitoare a 
dezmierdării şi a păcatului pe care mai înainte apucînd, a înghiţit-o, astfel se 
tămăduieşte, potrivit doctorilor, folosind cele potrivnice la cele împotrivă. 

Un alt folos al acestei ţineri a respiraţiei cu măsură este că, astfel, toate 
celelalte puteri ale sufletului se unesc şi se întorc către Dumnezeu, lucru minunat 
ai spune, căci într-acest chip omul aduce lui Dumnezeu toată zidirea cea simţită 
şi cea vorbită a cărei legătură şi cuprindere este El, după Sfîntul Grigorie Palama 
al Tesalonicului. 

Îndeosebi noii începători au trebuinţă de această puţină ţinere a respiraţiei 
cînd se roagă, fiindcă cei ce au sporit în lucrarea minţii, şi fără ţinerea aceasta, şi 
numai prin cuvîntul aşezat înăuntru intră în inimă şi acolo rămîne. însă şi aceştia, 
cînd voiesc a întoarce mintea în inimă mai cu iubire de osteneală si mai ales în 
vremea războiului gîndurilor şi al patimilor, ca prin această întoarcere să se roage 
mai lesne nerăspîndiţi, fac aceasta tot prin ţinerea cu măsură a respiraţiei. 

1216. Rolul cel mai important în lucrarea rugăciunii cu gîndul îl are 
stăpînirea atenţiei. 

1217. Trebuie ca mintea să se pogoare în inima goală de orice închipuiri, 
adică fără să imagineze sau să gîndească, simţit sau gîndit, dinăuntru sau din 
afară, chiar bun de ar fi. Aceasta, fiindcă Dumnezeu este afară de toate cele ce 
sunt simţite şi gîndite şi mai presus de toate acestea. Pentru aceasta şi mintea 
care caută să se unească cu Dumnezeu prin rugăciune se cade să se facă afară 
de toate cele ce sunt simţite şi gîndite şi mai presus de toate acestea, ca să 
dobîndească unirea dumnezeiască. 



266 

1218. Mintea, cînd se va pogorî în inimă, să nu stea acolo numai să 
privească, ci prin cuvîntul aşezat înăuntru inimii să se roage, zicînd rugăciunea 
tainică, adică: „Doamne, Iisuse Hristose, Fiul lui Dumnezeu, miluieşte-mă pe 
mine, păcătosul". 

1219. La întoarcerea mintii către inimă si la intrarea ei în inimă cu 
rugăciunea gînditoare, trebuie să unim mintea, cuvîntul cel aşezat înăuntru 
şi voinţa noastră, astfel încît aceste trei părţi ale sufletului să fie una şi cea 
una trei. Căci în chipul acesta omul, care este icoana Sfintei Treimi, se 
uneşte cu întîiul chip. 

1220. Cine vrea să sporească în rugăciunea curată făcută cu mintea în 
inimă, se cuvine cu toată rîvna să se ostenească la lucrarea tuturor poruncilor 
lui Dumnezeu si, îndeosebi, la chemarea neîncetată a numelui Domnului cu 
mintea în adîncul inimii. Mîngîierile Duhului Sfînt vin în inima omului prin durerile 
din osteneli, după mărturia Duhului Sfînt, Care zice: „După înmulţirea durerilor 
mele în inima mea, mîngîierile Tale au veselit sufletul meu" (Psalmul 93, 19). 
Cel ce umblă fără suferinţă, nu va primi roade, deoarece numai prin osteneală, 
durerea inimii şi prin nevoinţele trupeşti se dă la iveală harul Duhului Sfînt ce 
este dat fiecărui credincios la Sfîntul Botez, har care, din pricina nepăsării 
noastre faţă de împlinirea poruncilor, se îngroapă în patimi şi în cenuşa uitării, 
dar care din negrăita milă a lui Dumnezeu se redobîndeşte prin pocăinţă. Deci 
se cade, fraţilor, să nu fugim de osteneli din pricina durerilor care vin odată cu 
el, ca să nu fim osîndiţi pentru nelucrare şi să auzim de la Domnul: „Luaţi de la 
el talantul" (Matei 25, 28). 

1221. Cîte primejdii nu sunt: auzi că pe unul 1-a omorît un butuc, pe 
altul 1-a sfărîmat maşina, pe altul 1-a prins motorul, peste unul a căzut un copac 
si a murit. La urechile noastre vin asemenea vesti zilnic. Dar de ce? Pentru că 
n-a plecat la lucru cu rugăciunea minţii. Dacă pleca cu rugăciunea minţii, avea 
pe îngerul care-1 păzea. Căci îngerul pururea ne păzeşte. 

RUGĂCIUNILE PENTRU MORŢI 

1222. In Sfînta Scriptură se pune mare preţ pe rugăciunea unora pentru 
alţii. Dacă n-ar avea nici un folos rugăciunea unora pentru alţii, atunci nici 
marele Apostol Pavel n-ar fi trebuit să îndemne la rugăciune pe ucenicul său 
Timotei spre un lucru ca acesta, scriindu-i: „Deci rogu-te, mai întîi de toate, 
să faci cereri, rugăciuni, mijlociri, mulţumiri pentru toţi oamenii" (1 Timotei 2, 
1). Iar Sfîntul Apostol lacov, spune: „Mărturisiţi-vă unul altuia păcatele şi vă 
rugaţi unii pentru alţii, ca să vă vindecaţi, că mult poate rugăciunea dreptului 
care se face" (5, 16). Sfîntul Apostol Pavel cere să se facă rugăciune şi pentru 
el (Efeseni 6, 19). 

Dar dacă folosesc rugăciunile noastre pentru cei vii, care pricină ar fi să 
nu folosească ele pentru cei morţi odată ce ei trăiesc cu sufletele lor şi de vreme 
ce Acelaşi Dumnezeu le ascultă şi pe unele şi pe altele? 

1223. Nemărginita bunătate a lui Dumnezeu, precum şi rugăciunile 
Bisericii şi Jertfa Euharistică, sunt de ajuns pentru mîntuirea celor ce nu şi-au 
făcut în viaţa aceasta canonul pocăinţei, dar au murit totuşi în dreapta credinţă. 

1224. Zice Sfîntul Simeon al Tesalonicului că „mai mult decît orice altă 
slujbă, sufletele răposaţilor noştri sunt ajutate după moarte de Sfintele Liturghii 
şi scoaterea de miride (părticele) pentru ei" (Tratat asupra tuturor dogmelor). 
Rugăciunile pentru morţi se întemeiază pe credinţă, pe binefacerile aproapelui 
şi pe încredere în pocăinţa celor răposaţi, cu care cei vii se prezintă înaintea 
Domnului ca o împlinire a poruncii de a se iubi unii pe alţii. De vor fi mici 
păcatele celui mort, atunci el se foloseşte de liturghiile, rugăciunile şi milosteniile 
ce se fac pentru el, adică îl iartă Dumnezeu şi-1 scoate afară din iad. Iar de vor 
fi păcate mari şi grele, pe care nu le-a spovedit în viaţă, atunci nu se iartă, ci 
numai se uşurează, căci Dumnezeu a închis poarta raiului pentru el şi nu-i 
foloseşte la nimic, dar foloseşte celor vii care le aduc cu vrednicie (Pravila 
Mare de la Tîrgovişte). 

SĂRĂCIA DE BUNĂVOIE 

1225. Să nu ne temem, fraţilor, de sărăcie, căci auzim ce zice Dumnezeu 
prin Sfîntul Prooroc Isaia: „Mai degrabă va uita mama pe fiul său, decît Eu să te 
uit pe tine, cel ce îmi slujeşti Mie". Să nu ne îngrijim de bogăţie, noi cei ce de 
bunăvoie ne-am făgăduit a fi fără ea, pentru Dumnezeu. Căci de vom aduna 
bogăţii, inima noastră se va despărţi de dragostea lui Dumnezeu şi se va lipi de 
cele ale veacului acestuia. Să ne aducem aminte de cuvîntul Domnului, care 
zice că nu putem să slujim lui Dumnezeu şi lui Mamona (Matei 6, 24). 

1226. Cel care se va birui de iubirea de bani si de averi, chiar sfînt si 
făcător de minuni de ar fi, îşi pierde darul lui Dumnezeu pentru iubirea de bani 
si se face asemenea dracilor. 

1227. Iubirea de avuţie ne face cu totul trîndavi la cele duhovniceşti, 
prin grija de multe şi iubirea de stăpînire. Acest lucru avîndu-1 în vedere 
dumnezeieştii Părinţi, au rînduit ca, în vremea sfîntului si Marelui Post, să fie 
spusă în toate bisericile dreptmăritoare rugăciunea Sfîntului Efrem Şirul care, 
printre altele, zice: „Iar duhul trîndăviei, al grijii de multe şi al iubirii de stăpînire 
nu mi-1 da mie". 

122 8. Patima de a ne îmbogăţi, de a stăpîni averi ne încearcă cu griji 
deşarte şi cu tulburări şi, prin acestea, depărtează mintea şi inima noastră de la 
Dumnezeu. Grija cea sfintă a rugăciunii şi a cugetării celor duhovniceşti se 
depărtează de la noi. 

1229. De nu ne vom sili să fugim de odihna acestei vieţi si de adunarea 
averilor, pe lîngă altă osîndă, prea lesne vom ajunge în robia patimilor celor 
pierzătoare. 

1230. Nu numai cîştigarea aurului şi a banilor este agoniseală, ci şi 
oricare al lucru de prisos. 

12 31. Prin iubirea de avuţii şi prin grija cea multă de lucrurile pămînteşti, 
noi dăm dovadă de necredinţă în Dumnezeu. 

12 32. Dacă alergăm cu atîta zor după lucrurile cele pieritoare şi pentru 
aceasta ne tulburăm şi ne părăsim pravila noastră de la chilie şi de la biserică, 
atunci ne facem de ruşine în faţa lui Dumnezeu căci nădăjduim mai mult în 
sîrguinţa noastră, decît în pronia lui Dumnezeu şi dăm dovadă de necredinţă în 
Dumnezeu. 

1233. Nouă, părinţilor şi fraţilor, ni se cade a fi pururea în rugăciuni 
pentru noi şi pentru cei ce ne miluiesc pe noi, iar nu să lăsăm pravila noastră şi 
să ne întoarcem ca mirenii la adunarea de averi. Vedem că mila lui Dumnezeu 
ne poartă de grijă cu tot ce ne trebuie, prin cele ce aduc creştinii cei buni la 
biserică. Deci, să nu uităm de pedeapsa ce ne aşteaptă, dacă nu ne vom ruga 
pentru cei ce ne miluiesc pe noi. Căci auzim pe proorocul, zicînd: „Vai celui ce 
îşi adună cele ce nu sunt ale sale şi îşi îngreuiază jugul foarte tare". Ca să 
scăpăm de acest vai, care îngreuiază foarte mult jugul păcatelor noastre, să ne 
bucurăm numai de cele ce ni se trimit de la Dumnezeu prin credincioşii Săi, iar 
noi să ne aflăm la datoria noastră de a ne ruga pentru ei şi la înfrînarea, după 
putere, de la toate, după cum am făgăduit lui Dumnezeu, ca să petrecem viaţa 
noastră în sărăcie şi în slujba Bisericii lui Hristos. 

1234. Cine dintre Sfinţii lui Dumnezeu l-au slujit cu leafă? Cine a spus 
vreodată: dacă nu primesc atîta pe lună, nu mai fac ascultare, sau slujba cuvenită? 
Vai de noi! Vrea Hristos să ne dea raiul pentru veşnicie, iar o floare din rai - după 
cum i-a descoperit îngerul Domnului Sfîntului Andrei cel nebun pentru Hristos - 
este mai scumpă decît toate avuţiile acestei lumi văzute, iar noi stăm să ne tîrguim, 
cînd este vorba de mîntuirea noastră si de negrăita fericire a vieţii veşnice. 

123 5. Mare piedică spre mîntuire ne este dragostea de lucruri trecătoare 
şi pierzătoare, mai ales nouă celor care de bunăvoie am făgăduit că vom 
petrece în sărăcie şi neagoniseală. Unde este, aşadar, şi la ce foloseşte sîrguinţa 
noastră, dacă Dumnezeu ţine cîrma lucrurilor şi toate le poartă şi le duce 
precum vrea? 

SĂRACII CU DUHUL 

12 3 6. Săraci cu duhul sunt cei smeriţi, care totdeauna se socotesc săraci 
de toată fapta bună, chiar dacă le-ar avea pe toate cele bune. 

SĂRBĂTORILE 

123 7. Biserica cea dreptmăritoare a lui Hristos are un brîu: un brîu 
falnic, cu care se încinge în fiecare an. Brîul acesta poartă pe dînsul douăsprezece 
semne, adică douăsprezece mari sărbători cu praznice împărăteşti. Brîul acesta 
cu un capăt ajunge la Buna-Vestire şi cu celălalt ajunge pînă la Înălţarea Domnului. 

Toate dumnezeieştile Taine care sunt însemnate pe brîul Bisericii îşi au 
originea lor dogmatică şi tainică în dumnezeiasca Scriptură. 

1238. Dumnezeu ne învaţă cum se cade a petrece sărbătorile Sale, 
zicînd: „Tot lucrul trupesc nu vei face într- însele" (Deuteronom 5; Levitic 23, 3). 
Voiţi să ştiţi şi să înţelegeţi care sunt lucrurile trupului şi faptele lui? întrebaţi 
pe marele Apostol Pavel şi el vă va spune: „Iar faptele trupului sunt cunoscute 
ca unele ce sunt: preacurvia, curvia, necurăţia, aprinderea, închinarea la idoli, 
fermecătoria, vrajbele, certurile, zavistiile, mîniile, gîlcevile, dezbinările, eresurile, 
pizmuirile, uciderile, beţiile, chefurile şi altele asemenea" (Galateni 5, 19-21). 
Vrei să ştii si care sunt asemenea cu cele de mai sus? Ascultă: dăntuirile cele 
nebuneşti, ghicirile, plimbările cele nepermise, pierderea vremii prin cîrciumi 
şi restaurante, pe la clăci, pe la nunţi, ascultarea şi vederea tuturor acelora 
care vestesc tie cele ce dărîmă morala si sfinţenia vieţii tale. Aşadar, acestea si 
cele asemenea sunt răutăţile pe care le vesteşte Dumnezeu şi le pedepseşte cu 
munca veşnică, de vom lucra în sărbătorile Lui. Căci de vom sărbători tăcînd 
aceste fărădelegi, îl vom auzi pe Dumnezeu, zicînd: „Sărbătorile voastre le 
urăşte sufletul Meu". Şi, în alt loc, zice: „Urît-am, lepădat-am sărbătorile voastre 
şi nu voi mirosi jertfele voastre" (Isaia 1, 14; 58, 3-7). Vezi că nu le zice 
acestora „sărbători ale Sale", ci „ale voastre". Adică ale voastre sunt, că voi 
păgîneşte, nu creştineşte le păziţi. Nu sunt sărbătorile Mele, nici praznicele 
Mele ca sărbătorile voastre cele pîngărite şi ca nelegiuirile voastre. Sărbătorile 
Mele sunt sfinte si duhovniceşti; deci cu sfinţenie, duhovniceste trebuie 
prăznuite. 

12 39. Cum se prăznuieşte duhovniceste? 

De vrei să înţelegi aceste lucruri, ascultă: 

Cel ce în zi de sărbătoare şi de praznic mare lasă lucrul din mîinile sale şi 
merge la biserică, se împacă cu toţi cei ce au fost supăraţi din familie sau din 
vecini şi în biserică ascultă dumnezeiasca slujbă cu evlavie şi cu frică de Dumnezeu, 
unul ca acela duhovniceste prăznuieşte. 

Cel ce în posturi şi în zile de sărbătoare petrece în curăţie cu soţia sa, 
duhovniceste prăznuieşte. 

Cel ce învaţă pe altul să nu lucreze cele rele şi să ierte pe cel ce a greşit, 
acela duhovniceste prăznuieşte. 

Cel ce citeşte dumnezeieştile Scripturi şi miluieşte pe săraci în zi de 
sărbătoare, acela duhovniceste prăznuieşte. 

Cel ce învaţă pe cel neştiutor calea cea bună a lui Dumnezeu şi mîngîie pe 
cei întristaţi, pe cei ce au căzut în oarecare primejdii şi scîrbe, şi-i ajută cu tot ce 
se poate, unul ca acela duhovniceste prăznuieşte. 

Cel ce în zi de sărbătoare se duce să cerceteze pe cei bolnavi şi pe cei 
bătrîni şi neputincioşi şi le ajută în nevoia lor, acela duhovniceste prăznuieşte. 

Cei ce învaţă în zi de sărbătoare pe copiii lor sau pe alţii să fie cuminţi, să 
înveţe rugăciuni către Preabunul Dumnezeu, să nu fure si să nu facă altfel de 
rău, toţi aceia duhovniceste prăznuiesc şi cu bucurie de Dumnezeu petrec sfintele 
sărbători ale Lui. 

LEGEA VECHE, SABATUL 

124 0. Legea Veche a fost ca o coasă care a tăiat păcatul numai la 
suprafaţă, ca cel ce taie iarba dar rădăcina ei o lasă în pămînt. Mîntuitorul 
Hristos n-a venit în lume să strice Legea, ci să o desăvîrşească. In Legea Veche 
zice: „Să nu ucizi" (Ieşirea 20, 13), iar în cea nouă zice: „Cel ce urăşte pe fratele 
său este ucigaş de om" (1 loan 3, 15). Acolo zice: „Să nu desfrînezi" (Ieşirea 20, 14), 
iar aici nici să nu te uiţi cu poftă la femeie (Matei 5, 28). 

1241. Sîmbăta în Legea Veche înseamnă odihnă. Sufletul nostru, 
zbuciumat de păcate, de cădere, avînd conştiinţa pătată de păcatele sale, cînd 
pune început bun cu darul lui lisus Hristos, şi se ridică din păcat şi se înalţă pe 
treapta faptelor bune, ajunge la oarecare odihnă, dar nu la desăvîrşire. Deci, 
cînd vei auzi în Scriptură de Sîmbătă, să ştii ce înseamnă aceasta, lată ce spune 
dumnezeiescul Maxim: „Sîmbăta e nepătimirea sufletului raţional care a lepădat 
prin făptuire semnele păcatului". 

1242. Sabatul este o sărbătoare exclusiv evreiască si nu se transmite 
altor popoare, chiar dacă acelea cred în Dumnezeul lor. Acesta este un adevăr 
care nu poate fi răstălmăcit şi de care ar trebui să ţină seama toţi cei care 
serbează sîmbăta, adevăr care se poate vedea atît de clar în Vechiul Testament, 
dar si în Noul Testament, însă numai dacă voi ati voi să deschideţi ochii mintii 
voastre la vederea celor drepte. 

124 3. Mîntuitorul nostru lisus Hristos - Care n-a venit să strice Legea 
sau prorocii (Matei 5, 17) - a ţinut toate poruncile Legii, afară de una singură: 
aceea a sîmbetei. Căci dacă El mergea ca fiecare iudeu sîmbăta la sinagogă, 
mergea cu scopul de a propovădui poporului adunat aici sau pentru a vindeca 
pe bolnavi, dar nicidecum pentru a ne da nouă creştinilor pildă că trebuie să 
serbăm sîmbăta, aşa cum vi se pare vouă, celor rătăciţi de la adevăr. Iudeii mai 
aveau obiceiul de a se aduna vineri seara pentru rugăciunea sinagogii, după 
cum se adună si azi. Dacă Mîntuitorul nostru lisus Hristos, s-ar fi dus în această 
zi în sinagogă, ar urma pentru noi că trebuie să serbăm şi vinerea? 

SEMNUL CRUCII 

1244 . Orice creştin care este adevărat fiu al Bisericii celei drept-măritoare 
a lui Hristos şi care trăieşte în viaţă cu evlavie şi frică de Dumnezeu, cînd începe 
o rugăciune sau o termină, la începutul unei cărţi sfinte, la începutul şi sfîrşitul 
lucrului, la plecarea în călătorie şi la întoarcerea din ea, cînd este tulburat de 
vreo frică, de vreo veste rea sau de oricare gînduri rele, cînd se scoală şi se 
culcă, cînd stă la masă şi cînd se scoală de la masă, îndată se înseamnă pe sine 
cu semnul crucii, pe care îl face pe faţă cu mîna sa, aducîndu-şi aminte de 
puterea cea neasemănată a Celui ce a sfinţit Crucea cu Preacuratul şi Preascump 
Sîngele Său şi a lăsat-o nouă ca pe o armă nebiruită împotriva diavolului şi ca 
un semn dumnezeiesc lăsat nouă, după cum scrie: „Dat-ai celor ce se tem de 
Tine, Doamne, semn, ca să fugă de la faţa arcului" (Psalmul 59, 4) şi iarăşi: 

„însemnatu-s-a peste noi lumina feţei Tale, Doamne" (Psalmul 4, 6). Noi ştim 
că la rugăciune trebuie şi trupul nostru, în toate mădularele sale, să ia parte. 
Intre acestea mîinile au un rol important în exprimarea rugăciunii. 

1245. Trebuinţa de a lua parte şi trupul sau cel puţin un organ al trupului 
la rostirea rugăciunii, rezultă din îndemnul apostolului: „Preamăriţi-L pe 
Dumnezeu, în trupul vostru şi în duhul vostru, ca unele ce sunt ale lui Dumnezeu" 
(I Corinteni 6, 20). Şi în alt loc: „Ridicînd mîini curate, fără de mînie şi fără de 
şovăire" (1 Timotei 2, 8). 

In Testamentul Vechi, de asemenea se practica rugăciunea prin 
participarea trupului, ca de pildă prin îngenunchere, plecarea capului, lovirea 
pieptului cu mîna, ridicarea mîinilor ş.a. Psalmistul zice: „Atunci Te voi 
binecuvînta în toată viata mea si voi ridica mîinile mele, chemînd numele 
Tău" (Psalmul 62, 5). Semnul Crucii în Vechiul Testament a fost prefigurat în 
binecuvîntarea lui lacov; în ţinerea mîinilor lui Moise în chipul crucii în timpul 
luptei cu Amalic (Ieşire 17, 11-12). 

In Legea Darului, a Noului Testament, semnul crucii se face astfel: se 
împreună trei degete de la mîna dreaptă (degetul mare, arătătorul şi cel mijlociu) 
şi se duc la frunte, apoi la piept, la umărul drept şi la umărul stîng, rostind 
cuvintele: „In numele Tatălui (la frunte), şi al Fiului (la piept) şi al Sfîntului Duh 
(la ambii umeri) după care apoi, lăsînd mîna în jos, zicem Amin!". 

„In numele Tatălui", însemnează cinstirea lui Dumnezeu-Tatăl, Stăpînul 
tuturor. Coborîrea mîinii la piept, rostind cuvintele „şi al Fiului", însemnează 
coborîrea Fiului lui Dumnezeu pe pămînt pentru mîntuirea noastră, iar ducerea 
mîinii de la umărul drept la cel stîng, rostind „şi al Sfîntului Duh", însemnează 
împăcarea noastră cu Dumnezeu şi împreunarea cu El prin harul Sfîntului Duh 
adus nouă de Dumnezeu-Fiul. 

1246. Ca şi îngenuncherea, ca şi plecarea capului, ca şi metania sau ca 
si ridicarea inimilor în sus la rugăciune, tot asa si semnul Sfintei Cruci făcut cu 
mîna este un semn care arată o ţinută religioasă sau o stare sufletească de 
evlavie în faţa lui Dumnezeu, Căruia trebuie să-1 slujim şi cu sufletul şi cu trupul 
nostru (1 Corinteni 6, 20; Filipeni, 1, 20). Potrivnicii crucii şi semnului ei sunt 
vrăjmaşii crucii lui Hristos (Filipeni 3, 18-19). 

Semnul Sfintei Cruci va vesti venirea a doua a Mîntuitorului nostru lisus 
Hristos, după mărturisirea Sfintei Scripturi care zice: „Atunci se va arăta pe cer 
semnul Fiului Omului venind pe norii cerului..." (Matei 24, 30-31). Acel semn 
este crucea, deoarece ea este semnul puterii şi biruinţei lui Hristos (1 Corinteni 1, 18; 
Coloseni 2, 15). 

Satana urăşte foarte mult semnul Sfintei Cruci căci este arma cea nebiruită 
cu care Hristos 1-a biruit şi i-a prădat iadul şi de aceea îndeamnă pe toţi cei 
rătăciţi de la adevăr şi care îi slujesc lui, să hulească şi să vrăjmăşească crucea lui 
Hristos, căci după cum cîinele fuge de băţul cu care a fost lovit, tot aşa şi dracul 
fuge de crucea care îi aminteşte că prin ea a fost bătut. 



272 

SFÎNTA ÎMPĂRTĂŞANIE 

1247. Pregătirea pentru Sfînta împărtăşanie este de două feluri: trupească 
şi sufletească. In general ea constă din următoarele părţi: 

1. Spovedania, mărturisirea păcatelor, fără de care nimeni nu se poate 
împărtăşi, nici chiar clericul. Numai copiii pînă la şapte ani sunt scutiţi de 
spovedanie. 

2. împăcarea cu toţi oamenii. Nimeni nu se poate împărtăşi certat cu 
cineva şi neîmpăcat, sau avînd răutate, ură şi gînd de răzbunare asupra cuiva. 
Dumnezeu, fiind dragoste, primeşte la cele sfinte numai pe cei care iartă şi 
trăiesc în dragoste. 

3. Infrînarea de la mîncare de dulce şi de la orice poftă şi necurăţie 
trupească. Soţii sunt datori să ţină cel puţin şapte zile de curăţie înainte de 
Sfînta împărtăşanie şi încă trei zile după Sfînta împărtăşanie. Credincioşii sunt 
datori să ţină curăţenie şi să postească miercurea, vinerea şi în cele patru posturi 
cînd se împărtăşesc. In caz de boală grea, preotul le rînduieşte un post mai 
scurt, după caz. Cei care se împărtăşesc între posturi sunt datori să postească 
cel puţin trei pînă la şapte zile, înainte de Sfînta împărtăşanie. Creştinii sunt 
datori să se înfrîneze înainte de primirea celor sfinte, de băutură, de tutun, 
distracţii, glume, zavistie, clevetire etc. 

4. împlinirea canonului dat de duhovnic. Credincioşii nu se pot împărtăşi 
fără învoirea duhovnicului lor şi fără împlinirea canonului rînduit de el la 
spovedanie, afară de caz de boală sau alte împrejurări grave, cînd pot primi cele 
sfinte în orice situaţie s-ar găsi cel în cauză. 

5. Rugăciunea. Credincioşii sunt datori să se roage mai înainte de primirea 
Sfintei împărtăşanii în mod deosebit. Să citească în ajun din Ceaslov, din Psaltire 
şi Acatistier, să facă după putere metanii, închinăciuni, milostenie la săraci şi alte 
fapte bune. In mod deosebit sunt datori să citească seara, Acatistul Mîntuitorului, 
Paraclisul Maicii Domnului, Canonul de pocăinţă, Canonul îngerului păzitor şi 
Canonul Sfintei împărtăşanii, iar dimineaţa cele douăsprezece rugăciuni. După 
primirea celor sfinte, credincioşii trebuie să citească rugăciunile de mulţumire. 

1248. Cine se poate împărtăşi? 

Cine are viaţa curată, neprihănită; cine are ştiinţa gîndului său curată, 
cine nu are impedimente canonice şi este dezlegat de duhovnic, poate să se 
împărtăşească, iar cine nu este mărturisit şi dezlegat de duhovnic şi n-a făcut 
canonul dat, nici nu se poate apropia de împărtăşanie. Că şi o dată în an de se 
va împărtăşi, ca Iuda este, care o dată s-a împărtăşit şi a intrat satana în el şi L-a 
vîndut pe Domnul. 

Dacă nu-i vrednic cineva, nici o dată pe an să nu se împărtăşească. Ai 
văzut ce zice în Cuvîntul 53, Sfîntul loan Gură de Aur: „Şi voi, preoţilor, care 
daţi Preacuratele Taine, nu mică muncă zace asupra voastră, dacă ştiţi pe cineva 
nevrednic, de-1 veţi împărtăşi cu aceste Preaînfricoşătoare şi Preasfinte şi 
Dumnezeieşti Taine. 

Şi dacă te temi tu, o preotule, că cel ce vine la tine este sachelar, adică 
general, sau ipat, adică prefect, sau voievod sau cel ce este cu coroană pe cap, 
adică împărat, şi te temi că se va supăra că nu-i dai împărtăşania, dacă te temi 
tu, adu-1 la mine! Tot trupul meu îl voi da să-1 ardă, mai înainte de a da Trupul 
cel Preasfînt şi Preacurat celui nevrednic. Tot sîngele meu îl voi vărsa mai înainte 
de a da Sîngele, atît de înfricoşat si Preasfînt la cel ce nu-i vrednic". 

1249. Nimeni din oameni nu poate să pretindă că s-a pregătit vreodată 
cît trebuie pentru primirea înfricoşatelor Taine ale Trupului şi Sîngelui Domnului. 
Dar nici nu trebuie să cadă în deznădejde şi neglijentă, din pricina acestei 
nevrednicii. Noi suntem datori să ne pregătim după puterea noastră, iar pe cele 
ce nu putem a le împlini să le lăsăm pe seama milei şi îndurării lui Dumnezeu, 
Care n-a venit să cheme pe cei drepţi, ci pe cei păcătoşi la pocăinţă şi Care ştie 
totdeauna şi neştiinţa, şi neputinţa noastră. 

1250. Preabunul, Preaînduratul, Preamilostivul si Atotstiitorul Dumnezeu 
nu cere de la om cele ce sunt peste puterea lui. Aşadar, de la cel bolnav şi 
neputincios El nu cere post, privegheri, mătănii şi altele de acest fel pentru a se 
putea împărtăşi cu Sfintele Taine, nici de la cel sărac nu pretinde milostenie, ci 
numai trei lucruri: 

1. Spovedanie curată şi împăcare cu toţi. 

2. Smerenie a inimii, cu umilinţă. 

3. Rugăciune de mulţumire, adică să se roage în toată vremea lui 
Dumnezeu şi să-I mulţumească pentru boala, suferinţa, neputinţa şi sărăcia ce 
i s-au dat, căci atît sărăcia, cît si boala si suferinţa smeresc inima omului. „Inima 
înfrîntă şi smerită, Dumnezeu nu o va urgisi". 

12 51. Cele mai de seamă condiţii pentru cel ce voieşte a se împărtăşi cu 
Sfintele si Preacuratele Taine ale lui lisus Hristos Domnul, acestea ar fi: 

Mai întîi, fie că sunt clerici sau mireni, să fie spovediţi de toate păcatele 
lor la duhovnicii lor. 

A doua condiţie este să fi ajunat cel puţin nouă ore înainte de a se împărtăşi 
cu Sfintele Taine. 

A treia condiţie sau regulă este să aibă blagoslovenie de la duhovnicul său 
şi să-şi citească molitfele cele rînduite după Ceaslov. Iar după împărtăşire să-şi 
citească mulţumirile. 

A patra condiţie sau regulă este să aibă blagoslovenie de la duhovnicul 
său de a se împărtăşi, să nu aibă nici un gînd rău sau de mînie asupra cuiva. Iar 
mai cuprinzător, după cum ne învaţă Sfîntul loan Gură de Aur, să aibă viaţă 
neprihănită şi ştiinţa gîndului său curată. 

1252. Dacă cineva nu poate citi cînd are a se împărtăşi cu Sfintele şi 
Preacuratele Taine să roage pe cineva să-i citească rugăciunile şi moliftele de 
împărtăşire, iar el să le asculte cu evlavie. 

12 5 3. Pregătirea cu evlavie şi sîrguinţa ne este cerută şi înainte de a ne 
împărtăşi cu Sfintele şi Preacuratele Taine, şi după ce Le-am primit, deoarece 

mai ales întru această vreme caută diavolul să ne ispitească şi să ne jefuiască de 
bogăţia cea duhovnicească pe care am primit-o prin împărtăşirea cu Trupul şi 
Sîngele Domnului. 

1254. Femeile care se află în rînduiala lunilor nu au voie să intre în 
biserică timp de şapte zile şi nici cu soţii lor nu au voie a fi împreună, nici de a 
se împărtăşi cu Sfintele Taine. 

Unele călugăriţe, care bizuindu-se pe nişte vedenii de-ale lor, au îndrăznit 
a intra în biserică în vremea scurgerii de sînge a lor şi mai ales au ajuns la atîta 
nebunie de s-au împărtăşit cu Sfintele Taine în acea vreme, pentru această 
mîndrie si nebunie a lor, mare osîndă si muncă vor avea de la Dumnezeu, atît 
ele cît şi acei preoţi care au îndrăznit să le dea voie să facă acest lucru. 

1255. Cei nevrednici de a se împărtăşi cu Sfintele Taine nu numai că 
trebuie să fie deosebiţi spre canonisire, dar nici în biserică să nu stea în timpul 
liturghiei celor credincioşi, ci să iasă din biserică odată cu cei chemaţi. 

1256. Trebuie să ştim că nu numai acei creştini ce primesc Preacuratele 
Taine cu nevrednicie se vor munci în veci, ci mult mai mare muncă vor lua acei 
preoţi care, ştiind pe cineva nevrednic, îl vor împărtăşi cu Trupul şi Sîngele Domnului. 

12 57. Tuturor celor ce vor să se apropie de înfricoşătoarele Taine ale lui 
Hristos le dăm acest sfat potrivit, care este o cale de mijloc. Aşadar, ei nu 
trebuie nici toate a le arunca la Dumnezeu şi să se lenevească, nepregătindu-se 
după putere; dar nici, silindu-se la nevoinţă după puterea lor şi ostenindu-se, să 
li se pară că toate le-au isprăvit şi să se mîndrească, părîndu-li-se că au împlinit 
tot şi că se pot apropia cu toată vrednicia de Sfintele Taine. 

12 5 8. Cel ce se pregăteşte să se împărtăşească, trebuie să se înfrîneze şi 
de la masa de seară, iar cei căsătoriţi să se înfrîneze de la soţiile lor în sfintele 
posturi, în sîmbete, duminici şi sărbători, precum şi cel puţin o săptămînă înainte 
de a primi Sfintele Taine şi trei zile după ce s- au împărtăşit. Insă această înfrînare 
de la împreunare, atît în posturi, cît şi în zilele amintite, trebuie să se facă cu 
învoirea ambilor soţi pentru a petrece în post şi rugăciune, după cum ne învaţă 
Sfintul Apostol Pavel (1 Corinteni 7,5; Sfintul Timotei canonul 5, 13; Sfintul 
Dionisie canonul 3; Sfintul Simeon Tesaloniceanul, canonul 9, 16, ş.a.). 

La fel si clericii sunt datori să se înfrîneze de la soţiile lor cîteva zile înainte 
şi după săvîrşirea Sfintei Liturghii, pentru vrednicia Sfintei împărtăşanii. 

12 59. Totdeauna, înainte de a te împărtăşi, după ce ţi-ai făcut metaniile, 
după ce ai părăsit păcatul şi ţi-ai făcut canonul dat de preot, înainte de a te 
împărtăşi trei zile cel puţin n-ai voie să bei vin nici să mănînci de dulce sau cu 
untdelemn. Iar în afara postului, fără spovedanie, fără canon şi fără o săptămînă 
de post sau măcar trei zile nu te poţi împărtăşi. Cel puţin trei zile înainte de a te 
împărtăşi să nu mănînci cu untdelemn şi să nu bei vin, numai mîncare uscată. 
Aşa este rînduiala cu Sfinta împărtăşanie, fraţilor. 

12 60. Mai fericiţi şi mai cucernici sunt cei care măcar şapte zile înainte 
de a se împărtăşi cu Preacuratele Taine se înfrînează de la împreunarea cu 

soţiile lor şi se pregătesc cu post şi cu rugăciune stăruitoare. Pentru că dacă 
Moise a primit poruncă de la Dumnezeu să curăţească pe poporul lui Israel cu 
post, cu rugăciune şi cu înfrînarea de la soţii, trei zile înainte de a se pogorî El 
pe muntele Sinai, spre a se face vrednici nu de a se sui pe Sinai, ci de a se 
apropia de poalele muntelui pe care urma să se pogoare Dumnezeu, oare cu 
cît mai mare pregătire ar trebui să aibă acei creştini care se apropie nu de 
muntele Sinai, ci de însuşi Dumnezeu? Atunci s-a zis că dacă cineva se va 
atinge de muntele Sinai, unde trebuia să se pogoare Dumnezeu, cu pedeapsa 
uciderii va sfîrşi (Ieşire 19, 12). Creştinii care nu se apropie de muntele Sinai, 
ci vor să se atingă şi să se împărtăşească cu Trupul şi Sîngele Fiului lui 
Dumnezeu, de nu se vor pregăti pe sine mai mult ca aceia, cum vor scăpa de 
pedeapsă pentru negrijă şi neevlavie faţă de focul dumnezeirii pe care vor să-1 
primească? 

12 61. Cel ce se împărtăşeşte cu Preacuratele Taine trebuie să aibă mare 
grijă şi de paza celor cinci simţuri: văzul, auzul, mirosul, gustul şi pipăitul. Acestea, 
după mărturia Sfîntului Prooroc leremia, sunt ferestrele prin care intră în sufletul 
nostru moartea păcatului (leremia 9, 21) 

Trebuie, apoi, să ne păzim limba pentru a nu vorbi minciuni, glume şi 
alte cuvinte deşarte şi putrede, deoarece, zice Sfînta Scriptură: „Mulţi au 
căzut prin uneltirile limbii" (Isus Sirah 20, 18-19). Trebuie să postească nu 
numai limba de cuvinte deşarte, dar nici mîna să nu se atingă de lucru străin, 
să nu îndrăznească să iscălească acte nedrepte şi nici să pipăie cu ea cele ce 
duc la păcat. Să postească şi piciorul spre a nu se duce unde nu-i place lui 
Dumnezeu. 

12 62. Cel ce vrea a se împărtăşi cu Trupul şi Sîngele Domnului să se 
silească să-şi cîştige smereniea inimii şi să-şi păzească ştiinţa gîndului său 
(conştiinţa) curată şi neprihănită faţă de toţi. 

1263. Este bine ca fiecare creştin să se mărturisească de toate păcatele 
la duhovnicul său şi de la el să ceară sfat dacă se poate sau nu împărtăşi cu 
Sfintele si nepreţuitele Taine ale lui Hristos. Să ştie si să aibă încredere că 
numai episcopilor şi preoţilor li s-a dat să fie economi ai Tainelor lui Dumnezeu, 
iar ei, orientîndu-se după scumpătatea şi iconomia sfintelor canoane, au puterea 
de a hotărî în Biserică timpul cînd cineva are voie să se împărtăşească cu Sfintele 
Taine ale Trupului şi Sîngelui Domnului. 

1264. Sfînta împărtăşanie, fiind strîns legată de Spovedanie, se poate da, 
cu dezlegarea duhovnicului, în cele patru posturi, sau cel mai des odată pe lună 
pentru cei mai evlavioşi şi cel mai rar la Sfintele Paşti. Insă numai după săvîrşirea 
canonului dat. Sfîntul loan Gură de Aur recomandă credincioşilor că se pot 
împărtăşi cel mai des de douăsprezece ori pe an, la cele douăsprezece praznice 
împărăteşti, cu dezlegarea duhovnicului lor, „însă cu frică şi cu cutremur, ca să nu 
luăm osîndă în loc de hrană şi moarte în loc de viaţă" (împărţirea de grîu, 
Cuvintele 53 şi 54). 

12 65. Datoria preotului este pînă acolo ca să-şi dea silinţa să cerceteze 
cu toată atenţia pe cei ce vin la spovedanie, dacă nu au vreun păcat opritor de 
la împărtăşirea cu Sfintele Taine ale lui Hristos. 

Dacă duhovnicul a cercetat cu tot dinadinsul şi nu a găsit la ei unele ca 
acestea, el nu are vină, ci toată greutatea pedepsei trece asupra celor care, 
ştiindu-se mustraţi de conştiinţa lor pentru vreun păcat, nu voiesc să-1 spovedească 
şi îndrăznesc aşa, cu obrăznicie şi cu necurăţie de suflet, să se apropie de Sfînta 
şi dumnezeiasca împărtăşanie, spre a fi socotiţi de oameni curaţi, cinstiţi, 
asemenea cu aceia care într-adevăr sunt vrednici şi cinstiţi. Pedeapsa unora ca 
aceştia mai întîi o arată Sfîntul şi dumnezeiescul Apostol Pavel, cînd zice aşa: 
„Să se cerceteze omul pe sine şi apoi să mănînce din Pîine şi să bea din Pahar. 
Că cel ce mănîncă si bea cu nevrednicie, acela mănîncă si bea lui osîndă, 
nesocotind Trupul Domnului" (1 Corinteni 11, 28-29). 

1266. Nu mică muncă zace asupra preotului şi diaconului acelora 
care ştiind pe cineva avînd vreun păcat opritor, vor îndrăzni să dea voie să 
se împărtăşească. Şi pentru ca să poţi să-ţi dai seama cît de mare este 
hotărîrea Sfîntului loan Gură de Aur de a nu se face vinovat de Trupul şi 
Sîngele Domnului si de a nu da Preacuratele Taine la cei nevrednici, îti 
ajunge să-ţi aduci aminte că acest Sfînt şi dumnezeiesc Părinte a zis că: de 
sufletul său se va despărţi mai înainte de a da Sîngele Stăpînesc celor 
nevrednici, şi iarăşi că-şi va vărsa tot sîngele său, decît să dea Sînge atît de 
înfricoşat celui ce nu se cuvine! 

12 67. Chiar dacă ar fi voievod, chiar eparh, chiar cel încununat cu 
coroană, dacă se apropie cu nevrednicie, opreşte-1: mai mare stăpînire ai tu 
decît acela... Sfîntul loan Gură de Aur zice: „De ţi s-ar încredinţa ţie să păzeşti 
curat pentru turmă vreun izvor de apă, apoi dacă ai fi văzut vreo oaie avînd la 
bot mult noroi, oare ai fi lăsat-o să plece jos, ca să tulbure curgerea? 

Iar acum nu izvor de apă, ci de Sînge şi de Duh încredinţîndu-ţi-se ţie, şi 
văzînd pe cel cu păcat mai cumplit decît noroiul că se apropie, nu te scîrbeşti? 
Nu îl opreşti? Şi ce iertare vei lua?" 

1268. Cei ce sunt opriţi un timp de la Sfînta împărtăşanie se pot 
împărtăşi cu pogorămînt numai în caz de primejdie de moarte, adică de 
accidente, de operaţie, internare în spital pentru mai mult timp etc. De 
asemenea, femeile însărcinate se pot împărtăşi în luna a noua, orice oprire 
canonică ar avea, cu condiţia că după naştere să ţină în continuare canonul 
dat de duhovnic. 

12 69. Nu pot fi împărtăşiţi nici chiar pe patul de moarte, creştinii 
ortodocşi care refuză cele sfinte; cei care s-au lepădat de credinţă; cei care au 
părăsit Biserica şi s-au dus la secte; cei demenţi, adică cei care nu pot judeca cu 
mintea şi nu se pot spovedi; cei în agonie care nu au apucat să fie mai înainte 
spovediţi şi împărtăşiţi; cei îndrăciţi (demonizaţi); cei care hulesc pe Dumnezeu 
şi îl înjură, chiar şi pe patul de moarte; cei care au săvîrşit păcate împotriva 

Sfîntului Duh pînă în ceasul morţii şi nu s-au pocăit; cei deznădăjduiţi care vor 
să-şi pună capăt zilelor; cei cu totul robiţi pînă la moarte de beţie, de grele 
păcate trupeşti, furii de cele sfinte şi cei care nu vor să ierte nici pînă la moarte 
pe aproapele lor. 

1270. Buna grijă pe care trebuie să o aibă creştinii este acea că atunci 
cînd vor vedea pe cineva din familie sau din rudeniile lor că s-a îmbolnăvit, să 
cheme repede preotul şi să-1 sfătuiască să-şi mărturisească amănunţit toate păcatele 
sale pe care ţine minte că le-a făcut în viaţă; şi aceasta făcîndu-se, preotul, dacă 
va găsi de cuviinţă, să-1 împărtăşească; dar dacă este o situaţie aproape de moarte, 
negreşit să-1 împărtăşească, căci în această situaţie are voie şi dezlegare canonică 
să-1 împărtăşească pe muribund cu Sfintele Taine, chiar de ar avea şi păcate grele 
(în cazul acesta cel ce moare fiind primit ca tîlharul de pe cruce). Apoi, dacă, prin 
voia lui Dumnezeu, după primirea Sfintelor Taine se va face sănătos, atunci, de a 
avut vreo oprire, să rămînă întru pocăinţă anii prevăzuţi de canoane. 

1271. Poate veţi spune: „Dar dacă s-a pus atîta stricteţe pentru cel ce 
greşeşte - spre a nu se apropia de Sfintele Taine - mai bine este să nu mă 
împărtăşesc deloc, sau numai la sfîrşitul vieţii". Mare păcat veţi face de veţi 
judeca astfel. Stricteţea sfintelor canoane nu s-a pus pentru ca să oprească pe 
cineva de la împărtăşanie, ci pentru a nu se apropia cineva nepregătit de 
împărtăşanie şi pentru a face roade de pocăinţă. Celui ce face fapte vrednice de 
pocăinţă, duhovnicul are dreptul să-i scurteze timpul de pocăinţă şi să-1 apropie 
de Preacuratele Taine. Nimeni să nu aleagă ce este rău, adică să se apropie 
prea des de Sfintele Taine fără evlavie şi pregătire, sau din lene şi deznădejde să 
se depărteze prea mult de ele, ci, cu smerenie şi cu dreaptă socoteală, să ţină 
calea de mijloc. Şi aceasta pentru că la toată fapta bună, zic Sfinţii Părinţi, 
marginile sunt ale dracilor, iar mijlocul este al lui Hristos, mijlocul fiind calea 
împărătească pe care au călătorit toţi Sfinţii spre cer. 

1272. Care ar fi calea de mijloc în vederea împărtăşirii cu Sfintele 
Taine ale lui Hristos? 

Împărtăşirea cu Sfintele Taine este strîns legată de spovedanie. Iar 
spovedania, după porunca a şaptea a Bisericii, trebuie să se facă pentru 
creştinii mireni măcar de patru ori pe an, în cele patru posturi. Tot astfel şi 
la împărtăşirea cu Sfintele Taine, dacă cineva dintre creştini nu este oprit de 
duhovnicul său, este bine să se împărtăşească în toate sfintele posturi de 
peste an. Dacă unii duc o viaţă curată, cu post şi rugăciune şi cu milostenii 
la săraci, se pot împărăşi şi o dată pe lună, sau măcar o dată la patruzeci de 
zile. Insă toate, atît depărtarea, cît şi apropierea de împărtăşirea cu 
Preacuratele Taine, rămîn la aprecierea duhovnicului fiecăruia, care are puterea 
de a dezlega în această privinţă, orientîndu-se după scumpătatea şi iconomia 
sfintelor canoane şi după cît va cunoaşte că a sporit cineva în îndreptarea 
sufletului şi în lucrarea roadelor pocăinţei (cf Sfîntul loan Gură de Aur; Sfîntul 
Simeon Tesaloniceanul). 

1 2 7 3 . Ce ne puteţi spune de împărtăşirea copiilor pînă la vîrsta de 
şapte ani? Necesită spovedanie? 

Copiii cei nevinovaţi pînă la vîrsta de cinci ani, este bine să-i împărtăşiţi, 
dacă se poate, şi în fiecare duminică. Iar copiii de 6-7 ani, mai ales acum, este 
bine să fie spovediţi şi apoi împărtăşiţi, că astăzi copiii văd şi aud multe sminteli, 
în casă, la televizor şi peste tot, nefiind supravegheaţi de părinţi. 

La fel şi despre cei bătrîni şi bolnavi zice Sfîntul Simeon al Tesalonicului: 
„Cei bătrîni şi bolnavi, care nu au impedimente canonice, este bine să se 
împărtăşească mai des şi în sărbătorile mari". 

1274. Pe copii, pe cei cu viaţă curată, pe bătrîni şi pe văduve, care postesc 
toate posturile şi duc viaţă curată, să-i spovedeşti şi să-i împărtăşeşti de două ori 
în posturile mari, la început şi la sfîrşit, după cum se pot şi ei pregăti şi-şi fac 
canonul rînduit. Iar pe cei ce nu vor să postească, care nu vin la biserică regulat, 
care înjură, fură, se îmbată, fumează, nu se împacă cu aproapele, care trăiesc în 
grele păcate trupeşti şi sufleteşti, care se spovedesc foarte rar, care nu ţin curăţenia 
tot postul, care avortează şi se păzesc să nu aibă copii, precum şi celor ce nu 
ascultă de părinţi şi nu fac milostenie, li se dă canon după pravilă, se opresc de la 
Sfînta împărtăşanie şi li se dă numai aghiasmă mare la sfîrşitul postului. 

1275. Cum credeţi că ar fi mai bine să se împărtăşească monahii şi 
creştinii mireni, la cîtă vreme şi în ce condiţii? 

Eu cred că în vremea de acum, prin sfintele noastre mănăstiri, atît cele 
de monahi, cît si cele de monahii, ar fi bine ca schimonahii si schimonahiile, 

precum şi monahii şi monahiile cele bătrîne care pot lua parte la toată pravila 
Bisericii din fiecare zi şi noapte, să se împărtăşească cu Sfintele şi Preacuratele 
Taine ale lui Hristos o dată pe săptămînă şi mai ales duminica. La fel şi 
monahii, monahiile, fraţii si surorile care sunt bolnavi si nu pot veni la biserică, 

să fie împărtăşiţi la chilie ca si cei de mai sus. Bineînţeles că acest lucru 
trebuie făcut numai cu pregătirea cuviincioasă după a lor putere faţă de această 
Sfîntă si dumnezeiască Taină, si dacă vor avea blagoslovenia si sfatul 

duhovnicului. 

In ce priveşte monahii şi monahiile, fraţii şi surorile din soboarele sfintelor 
mănăstiri, care se ostenesc cu diverse ascultări spre folosul obştesc şi spre 
mîntuirea sufletului lor, aceştia cred că ar fi bine măcar o dată pe lună să se 
mărturisească şi să se împărtăşească cu Sfintele şi Preacuratele Taine, 
pregătindu-se după putere: cu post, cuînfrînare, cu rugăciune şi cu spovedanie, 
apoi cu pacea conştiinţei lor faţă de Dumnezeu, faţă de aproapele şi faţă de 
lucruri, şi dacă nu vor avea oprire de la Părintele duhovnic. 

In ce priveşte creştinii mireni care se silesc după puterea lor la lucrarea 
tuturor faptelor bune şi la viaţă curată, aceştia cred că ar fi bine măcar o dată la 
40 de zile să se spovedească şi să se împărtăşească cu Sfintele şi Preacuratele 
Taine ale lui lisus Hristos. Iar dacă nu vor arăta deosebită rîvnă si nu se vor sili 
cu toată dragostea şi evlavia, spre acest lucru de sfinţire şi de întărirea sufletelor 



lor, apoi măcar în cele patru posturi de peste an, negreşit să se spovedească şi 
să se împărtăşească de nu vor avea oprire de la duhovnicii lor. 

127 6. Spuneţi-ne ceva despre împărtăşania călugărilor, despre deasa 
împărtăşanie. 

Călugării din mănăstiri, dacă au duhovnic bun, să se spovedească cît mai 
des. La noi spovedania, cum vedeţi, e o dată pe săptămînă, vinerea. Da, am 
călugări foarte treji, care vin de două-trei ori pe săptămînă la mărturisire: „Părinte, 
n-am fost la Utrenie; părinte, am rămas în urmă cu canonul; părinte, am mîncat 
înainte de masă", sau te miri ce. Dacă îl mustră conştiinţa, el vine, îi pui mîna 
pe cap, îl dezlegi şi se uşurează. 

Aşa că şi călugării bătrîni şi bolnavi se pot împărtăşi o dată pe săptămînă; 
ceilalţi, dacă le dă voie duhovnicul, se pot împărtăşi, cel mai rar, la patruzeci de 
zile, cel mai potrivit, o dată pe lună. 

127 7. Avem vreun temei la Sfinţii Părinţi pentru împărtăşirea la 
patruzeci de zile? 

Da, avem la Sfintul Simeon al Tesalonicului. El zice că o dată la patruzeci 
de zile fiecare să se pregătească şi să se împărtăşească, dacă n-are vreo oprire 
canonică. 

In caz de moarte, dacă vezi că omul este gata, îi dai împărtăşania. Nu-1 
mai poţi opri în caz de moarte; iar dacă nu moare şi mai trăieşte, face în 
continuare canonul dat. Asa să stiti. 

1278. Se poate împărtăşi cineva fără să se spovedească? 

Nu. Niciodată. Şi în caz de moarte şi de altceva, nu. Intîi spovedania şi 
apoi să se împărtăşească. 

12 79. Cei ce doresc o deasă împărtăşanie spun: noi vrem să ne 
împărtăşim cît mai des pentru a urma, astfel, pe primii creştini care se 
împărtăşeau, pe vremea Sfinţilor Apostoli, aproape în fiecare zi. într-adevăr, 
este bună rîvna şi fapta aceasta. Insă orice rîvnă sau faptă bună, dacă este 
lipsită de smerenie şi de dreapta socoteală, nu numai că nu foloseşte pe cel 
care o lucrează, dar îl duce şi la muncă. Dacă cineva doreşte să se împărtăşească 
mai des, asemenea primilor creştini, să ştie că nu este de ajuns dorinţa de a 
urma pe aceia cu faptele. Dacă atunci cînd Biserica era la începuturi, a fost 
puţină vreme acest obicei al desei împărtăşiri, trebuie să vedem şi în ce fel era 
viaţa primilor creştini. După ce vom afla aceasta, să facem o comparaţie între 
viata noastră si cea a lor, iar de vom fi asemenea lor, să îndrăznim, ca si dînsii, 
să ne apropiem de Preacuratele Taine. 

1280. Să nu creadă cineva că fericirea lui constă în a se împărtăşi cît 
mai des, ci să ştie că împărtăşirea presupune o bună pregătire, după putere, cu 
smerenie, zdrobire de inimă si cu evlavie nefătarnică. 

1281. Un lucru, însă, trebuie să reţină cei ce voiesc să se împărtăşească 
mai des: Acestea pe care ei le doresc sunt „Sfintele Sfinţilor" şi să audă ce zice 
în această privinţă Sfintul loan Hrisostom: „Vezi că atunci cînd zice preotul sau 

diaconul «Sfintele Sfinţilor», înseamnă că «dacă nu este cineva sfînt să nu se 
apropie». Nu numai curat de păcate, ci şi sfînt! Dumnezeieştile Taine se fac 
pricinuitoare de mare muncă la cei care se împărtăşesc cu nevrednicie" (Cuvîntul 
27 la Epistola întîia către Corinteni). Şi dumnezeieştile canoane acelaşi lucru 
hotărăsc, „Sfintele se dau celor sfinţi, iar sfinţenia se capătă prin post şi 
rugăciune" (Sinodul VI Ecumenic, Canonul 29 şi Cartagina, 4). 

1282. Trupul şi Sîngele Domnului se poate mînca şi mai des atunci cînd 
ne ferim de păcate şi cînd avem viaţă neprihănită şi ştiinţa gîndului nostru 
curată şi neosîndită. A ne împărtăşi cu Trupul şi Sîngele Domnului este chiar 
poruncă de la Dumnezeu - ca toţi, de la prunci, pînă la cei mai bătrîni - să se 
împărtăşească cel puţin o dată pe an. Acest lucru ni se arată prin închipuire cu 
mielul pascal din Vechiul Testament (Ieşire 12, 1-28, Numeri 9, 1-14). 

12 8 3. Creştinii - oricît de buni ar fi ei înaintea lui Dumnezeu si oricîte 
minuni ar face - nu pot săvîrşi Taina frîngerii pîinii, ci numai episcopii şi 
preoţii. 

Trebuie să ştii, că împărtăşindu-te cu Trupul şi Sîngele Domnului nostru 
lisus Hristos, fie că ai mînca chiar acum carne şi sînge din trupul Lui de pe 
cruce, fie că mănînci pîinea şi vinul slujit de preoţi, acelaşi lucru este. Sfîntul 
Apostol Pavel, spune: „Paharul binecuvîntării pe care îl binecuvîntăm, nu 
este oare, împărtăşirea cu Sîngele lui Hristos?! Pîinea pe care o frîngem, nu 
este oare, împărtăşirea cu Trupul lui Hristos?!" (1 Corinteni 10, 16). Deci, nu 
este o închipuire; cine nu are această credinţă este rătăcit şi nu are mîntuire 
(Romani 14, 23). Despre acest Sînge Euharistie, ni se spune: „Sîngele lui 
lisus Hristos, Fiul lui Dumnezeu, ne curăţeşte de orice păcat" (1 loan 1, 7). 

12 84. Acel creştin care se apropie de împărtăşirea cu Trupul şi Sîngele 
Domnului nostru lisus Hristos cu frică de Dumnezeu, cu credinţă si cu mare 
evlavie şi pregătire, se învredniceşte de nenumărate daruri şi foloase duhovniceşti 
cum sunt: 

1. Se uneşte cu Hristos după har, căci cel ce mănîncă Trupul şi bea 
Sîngele lui Hristos rămîne întru El şi El întru dînsul (loan 6, 56); 

2. Are viaţă veşnică întru El şi va trăi veşnic (loan 6, 53-58); 

3. Va fi înviat spre viaţă veşnică în ziua cea de apoi (loan 6, 54); 

4. In cel ce se uneşte cu Hristos prin împărtăşirea cu Trupul şi Sîngele Lui, 
vine să locuiască Dumnezeu, fâcîndu-Şi în el sălaş (Efeseni 3, 17; 1 loan 3, 24; 
loan 14, 20; 15, 4); 

5. Cel ce se împărtăşeşte cu Trupul şi Sîngele Domnului are pe Hristos 
vieţuind în el (Galateni 2, 20; 4, 19); 

6. Unul ca acesta sporeşte si creste în lucrarea celor duhovniceşti 
(Efeseni 4, 15-16; Coloseni 1, 6-7); 

7. Celui ce se împărtăşeşte cu credinţă, cu evlavie şi cu umilinţă îi aduce 
curăţire de păcate, sfinţire, luminare şi viaţă veşnică (Sfîntul loan Damaschin, 
Rugăciunea a cincea pentru împărtăşanie); 

8. Aduce, de asemenea, sfinţire trupului şi sufletului, alungă nălucirile şi 
curăţă patimile, aduce îndrăzneală către Dumnezeu, îndreptare şi întărire a 
vieţii spre înmulţirea faptelor bune şi spre desăvîrşire (Sfîntul Vasile cel Mare, 
Rugăciunea a şasea pentru împărtăşanie); 

9. Această Sfîntă Taină aduce bucurie duhovnicească şi sănătate trupului 
şi sufletului (Sfîntul Chirii al Alexandriei, Rugăciunea a patra de mulţumire după 
Sfînta împărtăşanie). 

1285. Două sunt împărtăşirile, fiindcă şi omul este îndoit: una este 
împărtăşania cea tainică a Jertfelnicului, prin care credincioşii se împărtăşesc în 
chip simţit cu Trupul şi Sîngele Domnului, iar a doua împărtăşanie este cea 
duhovnicească, prin care credincioşii se împărtăşesc în chip duhovnicesc şi gînditor 
din dumnezeiasca şi Sfînta Liturghie (Războiul Nevăzut, Cuvînt înainte). 

Deci, şi participarea în duh la Sfînta Liturghie dă credincioşilor chip de 
împărtăşanie şi de unire a lor cu Dumnezeu. 

Această unire se săvîrşeşte prin cunoaştere, înţelegere şi iubire, fiindcă 
prin prezenţa la Sfînta Liturghie credincioşii se găsesc sub raza duhovnicească 
a Cinei celei de Taină, şi au puterea de a fi părtaşi la ea cu gîndul şi cu mintea 
şi cu inima, numai de vor urmări cu toată atenţia slujba Sfintei Liturghii. Printr-o 
astfel de participare ei pot cîştiga sfinţenia în chip moral. 

Această împărtăşanie se împărtăşeşte prin miridele (părticelele) scoase 
pentru numele fiecăruia. Prin această părticică ei se împărtăşesc de sfinţenie, 
precum despre aceasta arată Sfîntul Simeon Tesaloniceanul: „Căci prin atingerea 
acestor părticele de Trupul Euharistie al Domnului nostru lisus Hristos, Sfîntul 
Har se comunică si sufletelor care au fost scoase de la Proscomidie. Si dacă 
omul este dintre cei evlavioşi sau dintre cei ce au greşit, dar s-au pocăit, atunci, 
nevăzut, el se împărtăşeşte de Har, primind în multe cazuri şi folos trupesc". 

12 8 6. Acei care ies din biserică mai înainte de vreme si nu voiesc a lua 
parte la această gînditoare şi duhovnicească împărtăşire, adică nu voiesc a 
asculta cu evlavie slujba Sfintei Liturghii pînă la capăt, se afurisesc ca şi acei 
credincioşi care se întorc de la împărtăşirea Sfintei Euharistii fără motive 
binecuvîntate. 

128 7. Sunt două feluri de împărtăşiri: 

împărtăşirea cea taincă a Jertfelnicului, adică împărtăşirea cea cu Trupul 
şi Sîngele Domnului nostru lisus Hristos şi împărtăşirea cea duhovnicească şi 
gînditoare. 

Dacă cineva nu poate să se împărtăşească cu cea dintîi, ori de cîte ori 
doreşte, apoi cu cea de-a doua se poate în orice vreme şi în orice loc, numai de 
va fi lucrător neobosit al poruncilor lui lisus Hristos şi stăruitor în sfînta rugăciune. 

Să mai ştii si aceasta: Cu Sfintele si Preacuratele Taine, oricît de sfîntă 
viaţă ar avea cineva, numai o singură dată pe zi se poate împărtăşi, pe cînd cu 
împărtăşirea cea duhovnicească şi gînditoare se poate împărtăşi de mai multe 
ori pe zi, numai să fie treaz cu mintea şi cu inima. 

Aceasta o spune şi Cuviosul Părinte Nicodim Aghioritul, care zice aşa: 
„Măcar că tainic nu putem primi pe Domnul nostru lisus Hristos mai mult decît 
o dată pe zi, însă duhovniceşte şi gînditor, 11 putem primi în tot ceasul şi în 
fiecare minut, prin lucrarea poruncilor Lui, iar mai ales prin rugăciunea cea 
duhovnicescă şi gînditoare". 

12 8 8. Oare trebuie să se pregătească cineva pentru această 
duhovnicească şi gînditoare împărtăşire? 

Despre aceasta tot Sfîntul Nicodim Aghioritul grăieşte aşa: „Iar ca să te 
împărtăşeşti de această gînditoare împărtăşanie, fa aşa: întoarce-te cu inima 
la Dumnezeu şi văzînd cu o scurtă vedere, de o parte păcatele tale, iar pe de 
alta pe Dumnezeu, mîhneşte-te pentru vătămarea ce l-ai făcut Lui, şi atunci 
cu toată smerenia si credinţa, roagă-L a binevoi a veni în sufletul tău cel sărac 
cu mare dor, ca să-1 tămăduiască pe el şi să-1 împuternicească împotriva 
vrăjmaşilor lui". 

Iar cînd vrei să te sileşti şi să lupţi împotriva vreunei pofte ale tale sau faci 
vreo lucrare de faptă bună sau ca să păzeşti vreo poruncă, fă acestea toate cu 
scopul ca să fie primit de către Dumnezeu, Care totdeauna ţi le cere. După 
aceasta, întoarce-te la Dînsul, strigă-L cu multă dorire să vie cu darul Său să te 
tămăduiască şi să te slobozească de vrăjmaşi, ca numai El singur să stăpînească 
inima ta. Şi aducîndu-ţi aminte de rugăciunile cele mai înainte zise la împărtăşirea 
cea tainică, zi cu inima aprinsă: Cînd, Doamne al meu, să Te primesc? Altădată? 
Cînd? Si celelalte...! 

De vei voi ca să te împărtăşeşti duhovniceşte mai cu bun chip, îndreptează 
şi pune din seara cea mai dinainte, toate asprele petreceri şi lucrările faptelor 
bune şi tot lucrul bun ce ai a-1 face, în scopul acesta, adică pentru a primi 
duhovniceşte pe Domnul tău. 

Si dis-de-dimineată, cum se face ziuă, socoteşte ce e bine, cu bună norocire, 
ce fericire este întru acel suflet care cu credinţă se împărtăşeşte tainic de Preasfînta 
Taină a Euharistiei. Fiindcă întru aceasta se cîştigă iară faptele cele bune, cele 
pierdute, şi se întoarce sufletul iarăşi la frumuseţea cea mai dinainte şi se face 
părtaş de rodurile plinătăţii patimii lui Dumnezeu însuşi. 

Şi de la Taina împărtăşirii, treci la duhovniceasca împărtăşire, şi socotind 
aceste bunătăţi, aprinde în inima ta o mare dorire, ca să-L primeşti pe El 
duhovniceşte şi gînditor şi după ce te vei aprinde de dînsa, întoarce-te către 
Domnul şi zi-i Lui: „Fiindcă, Doamne al meu, nu pot să Te primesc întru această 
zi tainic, prin Preasfînta Taină a Euharistiei - fiindcă întru aceasta se cîştigă 
iarăşi faptele bune cele pierdute şi se întoarce sufletul iarăşi la frumuseţea cea 
mai dinainte şi se face părtaş de rodurile şi de plăţile Patimii Fiului lui Dumnezeu 
însuşi - a te primi pe Tine după vrednicie acum duhovniceşte şi în tot ceasul şi 
în fiecare zi, pentru a-mi da o nouă putere asupra vrăjmaşului meu şi mai ales 
asupra acelei patimi şi vrăjmaş căruia ca să-i plac şi să-i fac voia lui, mă împotrivesc 
şi fac război cu Tine" (Nicodim Aghioritul, Războiul Nevăzut) 

Deci, toţi cîţi doresc adeseori şi nu pot lua tainică împărtăşire, adică nu se 
pot cumineca cu Hristos însuşi, Cel ce se află în Sfintele Taine, şi jertfelnic sau 
biserică nu au la îndemînă, sau care se află în lume şi sunt opriţi de duhovnic nu 
pentru vreo greşeală a lor, ci pentru răutatea ce îi stăpîneşte şi obiceiul cel 
răzvrătit, aceştia zic, fiindcă au dorire şi dragoste să se împărtăşească tainic cu 
Domnul lisus Hristos, pot primi pe Hristos întru sine duhovniceşte şi gînditor, 
precum zice şi Nicolae Cabasila în Tîlcuirea Sfintei Liturghii: pentru că 
Hristos Cel ce se află în Taine gînditor si nearătat si nevăzut le dă lor sfinţenia 
cea din Taine, după chipul care ştie El (N. Cabasila, Despre viaţa în Hristos, 
cap. 42-43 şi 45). 

1289. Fericiţi si de trei ori fericiţi sunt acei monahi si acei creştini care 

î î î î î 

pururea se silesc şi pururea doresc să primească pe Mirele Hristos, în cămara 
cea tainică a inimii lor, fie prin tainica şi Sfînta împărtăşanie, cea cu Sfîntul 
Trup şi Sînge al Domnului lisus Hristos, fie prin cea duhovnicească şi gînditoare. 
Căci întru amîndouă aceste împărtăşiri El a făgăduit să Se sălăşluiască şi să 
rămînă în noi, zicînd: „Cel ce mănîncă Trupul Meu şi bea Sîngele Meu, acela 
rămîne întru Mine şi Eu întru el" (loan 6, 56). Iar pentru duhovniceasca 
împărtăşire, cea prin lucrarea poruncilor, iarăşi zice: „De Mă iubeşte cineva pe 
Mine, acela va păzi cuvîntul Meu şi Tatăl Meu îl va iubi pe el şi vom veni şi locaş 
la dînsul vom face". 

1290. Ne putem împărtăşi cu adevărat în cinci feluri, în Biserica lui Hristos. 
Prima împărtăşire şi cea mai importantă este cea cu Trupul şi Sîngele 

Domnului. 

A doua cale de împărtăşire, după Marele Vasile, este împărtăşirea 
duhovnicească pe calea rugăciunii celei gînditoare a inimii. Poţi să vii în biserică 
şi chiar dacă eşti oprit de preot să te împărtăşeşti pe cîţiva ani, te poţi împărtăşi 
de o mie de ori pe zi şi mai mult, pe altă cale, pe calea rugăciunii. Dacă vii în 
biserică şi zici rugăciunea „Doamne, lisuse Hristoase, Fiul lui Dumnezeu, 
miluieşte-mă pe mine, păcătosul", cu toată inima, de cîte ori ai suspinat după 
numele lui lisus, de atîtea ori te-ai împărtăşit cu Hristos. 

Al treilea fel de împărtăşire este pe calea lucrării poruncilor lui Hristos. 
Mîntuitorul a spus să postim, ne-a arătat cum să postim; a zis să ne rugăm, ne-a 
arătat cum să ne rugăm; a spus să primim pe cel străin, să adăpăm pe cel 
însetat, să hrănim pe cel flămînd, să cercetăm pe cei închişi şi să iertăm pe cei 
ce ne greşesc. 

A patra împărtăşire este prin auz. Cum? Eu sunt oprit de preot pe atîţia 
ani de la împărtăşire, fie că sunt femeie sau bărbat. Dar merg la biserică şi 
ascult cu evlavie Sfînta Liturghie, Apostolul, Evanghelia, Heruvicul, Axionul, şi 
predica preotului. Dacă ascult cu evlavie cuvîntul Domnului, de cîte ori am luat 
un înţeles duhovnicesc prin auz, de atîtea ori m-am împărtăşit cu Hristos. 

Al cincilea fel de împărtăşire este pe calea miridelor, a părticelelor ce 
se scot pentru noi la Sfînta Liturghie. De aceea nu putem pune la Sfînta 

Liturghie pe cei beţivi, pe cei ce înjură, pe cei ce trăiesc necununati, pe 
sectari, pe cei ce se sinucid. Pentru că acea părticică care se scoate, reprezintă 
fata acelui suflet. 

Acestea patru din urmă sunt căi de împărtăşire, pe calea lucrării faptelor 
bune, dar nu înlocuieşte pe cea dintîi. 

12 91. Dacă un neoprotestant se împărtăşeşte pe cele patru căi, dar 
nu se împărtăşeşte cu Trupul şi Sîngele Mîntuitorului, poate avea nădejde 
de mîntuire? 

Nu! Nu are nici o valoare, pentru că este rupt de Biserica lui Hristos şi nu 
are Darul preoţiei. Acela îi sectar, om rătăcit. Aşa-i, măi băiete! Nu putem noi 
schimba ceea ce a întemeiat Hristos pentru toată lumea. El a zis: „Luaţi, mîncaţi, 
acesta este Trupul Meu; beţi dintru acesta toţi, acesta este Sîngele Meu ..." 
(loan 6, 53) 

12 92. Ce trebuie să fac cînd slujesc Sfînta Liturghie şi primesc pe 
Hristos ? 

Cînd vrei să slujeşti şi să te împărtăşeşti cu Trupul şi Sîngele lui Hristos, 
trei lucruri eşti dator să faci: să fii împăcat cu toţi, să te spovedeşti şi să-ţi faci 
canonul de rugăciune. Cu aceste trei întotdeauna apropie-te, iar fără acestea 
niciodată să nu îndrăzneşti a te apropia de cele sfinte ca să nu arzi în focul cel 
dumnezeiesc. 

12 9 3. Dacă se întîmplă ca preotul să verse din Sfintele Daruri, ce 
canon primeşte? La o sfîntă biserică un preot bătrîn s-a împiedicat de o 
persoană care stătea să treacă peste ea. 

Mare păcat au persoanele care stau în calea preotului bătrîn, cînd el iese 
cu Sfintele Daruri, căci le poate vărsa. S-a întîmplat la mai mulţi preoţi bătrîni. 
Sfintele încă nu-s sfinţite, dar preotul pentru asta este oprit un timp de la Sfînta 
Liturghie, iar cel care a fost piedică preotului, este oprit trei ani de la Sfînta 
împărtăşanie. 

Dacă ar fi Sfintele sfinţite şi s-ar vărsa din Sfintul Potir, atunci preotul nu 
mai poate sluji un timp şi trebuie să-i dea arhiereul canon. 

La noi la biserică lumea se îngrămădeşte în faţă să le pună potirul pe 
cap, cînd iese la sfirşit cu Sfintele Daruri. 

Ei, lumea! Cîte capete, atîtea minţi. Sunt biserici în ţară unde nu se pune la 
nimeni. Preotul, dacă poate să pună puţin Sfintul Potir, să-1 atingă de capul omului, 
bine, dacă nu, nu are nici o obligaţie. Asta-i un obicei local, nu este general. 

1294. Mare osîndă va avea acel preot nebun care a făcut Sfînta Liturghie 
prin casele unor creştini şi a îndrăznit de a da Sfintele şi Preacuratele Taine pe 
mîna mirenilor, spre a le usca ei pe la casele lor şi a se împărtăşi singuri cu ele, 
oricînd ar voi. Deoarece această lucrare sfinţită de a se usca Sfintele si 
Preacuratele Taine nu se poate face în alt loc, fără numai în Sfîntul Altar şi 
numai pe Sfînta Masă şi numai a preoţilor fiind această lucrare şi nu a celor 
nesfintiti mireni. 

SFÎNTA LITURGHIE 

1295. Dintre toate slujbele pe care le face Biserica noastră universală, 
cea mai puternică este Sfinta Liturghie, fiind coroana tuturor slujbelor. 

1296. In Sfinta Liturghie este cuprinsă toată taina iconomiei în trup a 
lui lisus Hristos, de cînd a venit pe pămînt şi pînă S-a înălţat la cer. Ea le 
cuprinde pe toate cele şapte laude. Hristos se aduce pe Sine jertfă, avînd o dată 
intrare în Sfinta Sfintelor, făcînd veşnic o răscumpărare înaintea Tatălui. 

1297. Sfinta Liturghie este întreaga jertfă a Mîntuitorului pentru mîntuirea 
lumii. 

129 8. Ai văzut frăţia ta ce este Sfinta Liturghie? Este toată drama Crucii 
si toată taina mîntuirii neamului omenesc! 

1299. Care este înţelesul tainic, mistic şi dogmatic al Sfintei Liturghii? 

Sfinta şi Dumnezeiasca Liturghie, în înţelesul ei mistic ne pune nouă înainte 
„întreaga comoară dogmatică şi morală a Bisericii Ortodoxe". Primul şi cel mai 
însemnat caracter al Sfintei Liturghii este acela că jertfa liturgică este cu totul 
identică cu jertfa de pe Golgota, cu singura deosebire că jertfa lui Hristos a fost 
sîngeroasă, iar jertfa liturgică este nesîngeroasă. Apoi, jertfa de pe Golgota s-a 
săvîrşit o singură dată şi a avut destulă putere să ispăşească toate păcatele lumii, 
în timp ce jertfa liturgică se săvîrşeşte necontenit pînă la sfirşitul veacurilor, scopul 
ei principal fiind de a da fiecărui creştin în parte mîntuirea întreagă cîştigată de 
Domnul nostru lisus Hristos prin jertfa Sa sîngeroasă. Sfinta Liturghie are caracter 
de jertfă şi de cină. In cadrul Sfintei Liturghii, pîinea şi vinul se prefac prin harul 
Duhului Sfint în Trupul şi Sîngele Domnului, care apoi se împart în dar celor 
vrednici. De aceea Sfinta împărtăşanie se mai numeşte Euharistie, Cina Domnului, 
Paharul Binecuvîntării, ospăţul Dragostei, Sfinta Cuminecătură etc. (A se vedea 
pe larg Explicarea Sfintei Liturghii de N. Cabasila; Învăţătura de credinţa 
Ortodoxă, ed. 1952; Mărturisirea Ortodoxă etc). 

13 00. Sfinta Liturghie se aduce numai pentru iertarea celor pomeniţi, 
vii şi morţi, sau şi pentru iertarea şi mîntuirea tuturor oamenilor? 

Sfinta Liturghie se aduce ca jertfă numai pentru cei drept credincioşi. In 
prima parte a Sfintei Liturghii pot să stea la biserică şi cei nebotezaţi, adică 
catehumenii. In cadrul Sfintei Liturghii se fac rugăciuni de obşte pentru mîntuirea 
tuturor oamenilor, cum ne învaţă Sfintul Apostol Pavel. Nominal însă, la Sfinta 
Liturghie se pomenesc numai cei drept credincioşi şi cei cărora le îngăduie 
sfintele canoane, care nu au oprire canonică de a li se scoate miride (învăţătura 
de credinţă Ortodoxă, ed. 1952, cap. 278; Pravila Bisericească a lui 
Nicodim Sachelarie). 

13 01. Ce ne învaţă Sfinţii Părinţi despre efectele şi importanţa Sfintei 
Liturghii? 

Nu este ceva mai de folos nouă şi mai iubit de Dumnezeu ca jertfa 
Sfintei Liturghii, pentru că ea este lucrarea Mîntuitorului şi învierea oamenilor 
şi părtăşania Lui cu noi. Sfinta Liturghie este mai presus decît toată rugăciunea 

şi lauda şi se cade a ne griji de lucrarea aceasta, dumnezeiască, căci pentru ea 
este toată rugăciunea ce se face în Biserică şi aceasta este slujba care se face 
de cele mai multe ori în zilele vieţii noastre (după Sfîntul Simeon al 
Tesalonicului). 

Sfinta Liturghie „este miezul, încoronarea şi desăvîrşirea celorlalte slujbe 
prin care aducem laudă şi mulţumim lui Dumnezeu. Ea este totodată şi singura 
slujbă creştină întemeiată si săvîrsită de însuşi Mîntuitorul", numită si cununa 
celor şapte laude ale Bisericii. In timpul Sfintei Liturghii se prefac Sfintele Daruri 
în Trupul şi Sîngele lui Hristos. Prin jertfa Sfintei Liturghii ne facem părtaşi de 
Dumnezeieştile Taine, pe care le primim ori de cîte ori suntem vrednici. De 
jertfa aceasta se fac părtaşi şi cei răposaţi în dreapta credinţă „care se împărtăşesc 
în chip nevăzut" de Hristos, prin pomenirea la Sfîntul Altar, spre iertarea 
păcatelor. Multe şi mari sunt foloasele Sfintei Liturghii, pentru cei care participă 
cu credinţă la biserică. Împreună cu noi, însuşi Hristos cu sfinţii îngeri şi toţi 
sfinţii sunt de fată. 

13 02. Cine poate fi pomenit la Sfinta Liturghie şi cine nu poate fi 
pomenit dintre vii şi morţi? 

La Sfinta Liturghie pot fi pomeniţi toţi binecredincioşii creştini care nu au 
anumite piedici canonice. Dintre cei vii nu se pot pomeni la Sfinta Liturghie 
păgînii, necredincioşii, apostaţii, ereticii, cei nebotezaţi, cei ce au păcate împotriva 
Duhului Sfînt, adică hulitorii de Dumnezeu şi cei care se împotrivesc Adevărului 
cu ştiinţă şi voinţă. Nu pot fi pomeniţi la Biserică cei ce au murit în necredinţă, 
în eres, în sectă, sinucigaşii şi copiii morţi înaintea botezului ca şi cei avortaţi (A 
se vedea Pidalionul şi Pravila Bisericeasca de Arhim. Nicodim Sachelarie, 
ed. 1940). 

1303. Pentru a săvîrşi Sfinta Liturghie, trebuie să ai viaţă sfinta. Astfel, 
nu te poţi apropia! Acolo este foc dumnezeiesc! 

1304. Să ştii că la Sfinta Liturghie, orice mişcare, orice greşeală cît de 
mică, este păcat de moarte. Fii cu frică de Dumnezeu, să nu greşeşti de moarte, 
o, preotule! 

13 5. In timpul Sfintei Liturghii, duminica, să nu călătoreşti şi să mergi 
regulat la Biserică! 

13 6. Dacă nu avem Sfinta Liturghie în fiecare zi la mănăstire, cum 
ne putem mîntui? 

Nu numai liturghia te mîntuieşte. Nu auzi ce spune Sfîntul Grigorie Sinaitul? 
„Cine are rugăciunea minţii, are şi liturghia, are şi toată pravila Bisericii tot 
timpul". D'apăi acei care au trăit în pustie, cum a fost Sfîntul Marcu de la 
peşteră, la care s-a dus Sfîntul Serapion, de 95 de ani nu văzuse om, acela 
stătea la slujbă? Era în timpul prigoanelor. Şi ai văzut, cînd se ruga era stîlp de 
foc de la pămînt pînă la cer. „Dar cei care au trăit în pustie ani de zile, cum 
spune Sfîntul loan Gură de Aur, şi se împărtăşeau la trei-patru ani, oare pentru 
nevrednicie se împărtăşeau aşa rar?" 



287 

Auzi ce spune Sfîntul Efrem: „Biserici aveau pe limbile lor şi altare în 
inimile lor". Totdeauna erau în comuniune cu Dumnezeu în rugăciune. Pentru 
că rugăciunea care se face în biserică este rugăciune obştească. Dar nu cumva 
să rămînem numai la aceasta şi să nu avem o rugăciune proprie, că ne înşelăm. 
Că spune Sfîntul Teofan Zăvorâtul: „Vai de cei ce au îngheţat la rînduiala tipicului 
bisericesc şi n-au rugăciunea lor proprie!" 

13 07. Nu este păcat ca atunci cînd este liturghia, eu să-mi zic 
rugăciunea inimii sau altă rugăciune şi să nu fiu atent la slujbă? 

Nu-i adevărat! Pentru că are mare legătură liturghia inimii cu cealaltă de 
la Sfîntul Altar. Aceasta este o rugăciune obştească şi are mare putere, mai ales 
Sfinta Liturghie, şi o ajută pe cea din inimă. Că dacă vine o prigoană şi te-ai dus 
într-o pustie, sau într-un sat, sau într-un bordei, mai ai liturghie? 

In măsura în care se roagă, auzi ce zice Sfîntul Nicodim Aghioritul, mintea 
este preot, inima este altar; jertfa care se aduce pe acest altar este alegerea şi 
buna voinţă, că de bunăvoie aleg să mă rog lui Dumnezeu, iar mirosul de bună 
mireasmă, tămîia, care se ridică de pe altarul inimii este rugăciunea - să se 
îndrepteze rugăciunea mea ca tămîia înaintea Ta. Omul este un fel de biserică 
în biserică. 

In zadar te duci în altarul ăsta, dacă nu ai rugăciunea cea din inimă. Puţin îti 
foloseşte. De aceea, mergerea la biserică îţi ajută foarte mult ca să întăreşti 
rugăciunea din inimă, dar nu o schimbă pe aceea. Tocmai rugăciunile şi momentele 
Sfintei Liturghii, dacă tu ai lucrare lăuntrică, îţi întăresc această lucrare. Mai mult 
îţi învăpăiază inima de dragostea lui Dumnezeu, cînd auzi momentele Sfintei 
Liturghii, cînd iese cu Sfintele Daruri, căci credinţa vine prin auz. 

Ai văzut că a întrebat cineva pe Sfîntul Nichifor: „Dacă merg în biserică, 
să ascult strana şi liturghia şi celelalte, sau să zic rugăciunea inimii?". Dacă n-ai 
sporit în rugăciunea minţii, ascultă cu mare atenţie liturghia şi strana, că te 
ajută să te concentrezi cu mintea în inimă. Foarte mult te ajută. 

Iar dacă ai ajuns la rugăciunea de sine mişcătoare a minţii, este ca ceasul, 
ai pornit inima, eu dorm şi inima mea veghează. Permanent inima se roagă. 
Atunci şi fără să vrei vei rămîne cu rugăciunea asta lăuntrică şi în timpul Liturghiei 
şi în timpul celorlalte rugăciuni, că ajungi la o rugăciune de sine mişcătoare. 
Permanent se roagă inima. Neîncetat, cum zice apostolul. 

SFÎNTA SCRIPTURA 

1308. Mîntuitorul spune: Cercetaţi Scripturile, căci ele mărturisesc 
pentru Mine. Deci ştim din gura lui Hristos că Sfintele Scripturi sunt mărturii 
ale lui Dumnezeu. Proorocul David zice: In calea mărturiilor Tale, Doamne, 
m-am desfătat ca de toată bogăţia. Mare adevăr este în aceste cuvinte. Cine 
aleargă pe calea mărturiilor sau pe calea dumnezeieştilor Scripturi şi pe calea 
înţelesurilor duhovniceşti din ele, pururea se veseleşte de înălţimea tainelor 
care se află în ele. 

1309. Duhul Sfînt însuşi fericeşte pe omul care cearcă mărturiile Lui, 
adică cearcă cu de-amănuntul înţelesul duhovnicesc al Sfintelor si dumnezeieştilor 
Scripturi. 

1310. Pentru care pricină caută omul cu toată inima pe Dumnezeu în 
calea Scripturilor? Pentru înţelegerea celor ce citeşte. Căci, rugîndu-se la 
Dumnezeu să-i deschidă ochii minţii, înţelege taine mari şi negrăite, atît cît este 
cu putinţă omului a înţelege, şi atunci aleargă cu toată puterea pe calea poruncilor 
lui Dumnezeu. 

1311. Cînd începeţi a citi dumnezeiasca Scriptură, n-o citiţi aşa, ca pe 
oricare altă carte. Nu! Asa ne învaţă Sfinţii Părinţi: lei Biblia, zici „Tatăl nostru", 
faci trei metanii, faci Sfinta Cruce de trei ori asupra Bibliei şi pe faţa ta. Săruţi 
Biblia şi zici aşa: Doamne, descoperă ochii mei şi voi cunoaşte minunile din 
Legea Ta! Si iarăşi: Doamne, arată-mi mie cele nearătate si cele ascunse ale 
înţelepciunii Tale, pentru că Biblia este plină de Duhul lui Dumnezeu şi noi ne 
rugăm să ne deschidă Dumnezeu ochii minţii, să înţelegem ceea ce citim şi să 
mulţumim lui Dumnezeu. 

1312. Orice creştin are voie să citească Sfinta Scriptură, dar nu oricine 
are dreptul de a învăţa, de a tălmăci cuvîntul Scripturii. Dreptul acesta îl are 
numai Biserica, care este stîlp şi temelie a adevărului (1 Timotei 3, 15). 

Deci, oricine învaţă în Biserică trebuie să înveţe asa cum a învăţat Biserica 
dintotdeauna. Pentru aceasta, trebuie oameni bine pregătiţi, cunoscători ai dreptei 
credinţe. De ce dreptul de a învăţa îl au numai episcopii, preoţii şi diaconii este 
uşor de înţeles, cînd ne gîndim că Mîntuitorul a dat putere de-a învăţa Sfinţilor şi 
păstorilor (Matei 28, 20). Nu mulţimilor, ci numai apostolilor. Apostolii erau trimişi 
de Hristos să înveţe. Iar Sfîntul Apostol spunea: „Cum vor propovădui dacă nu 
au trimitere?" (Romani 10, 15). Deci dreptul la propovăduire îl are numai cel 
trimis. Or, episcopii sunt urmaşii legitimi ai apostolilor. 

1313. Sfinta Scriptură cuprinde trei înţelesuri: 

1. înţelesul după literă, obştesc, gramatical, verbal sau istoric; 

2. înţelesul alegoric, metaforic, mai înalt sau sufletesc; 

3. înţelesul spiritual duhovnicesc. După cum spun Sfinţii Părinţi cei vechi 
ai Bisericii, cei simpli la cunoştinţă să se mulţumească cu înţelesul cel obştesc si 
istoric (după litera Scripturii), cei mai înaintaţi să pătrundă cu înţelegerea şi în 
sufletul Scripturii, iar cei desăvîrşiţi cu fapta şi înţelegerea, pot cuprinde înţelesurile 
mai adînci ale Sfintei Scripturi. 

1314. Dar, oare fraţii mei, toţi pot a se îndeletnici cu citirea Sfintelor 
Scripturi? Da, cu adevărat da. Dar oare toţi pot a şi înţelege Sfintele Scripturi? 
Nu, cu adevărat nu. Şi pentru ce acest lucru? Pentru că în Sfintele Scripturi 
„sunt unele lucruri anevoie de înţeles, pe care cei neştiutori si neîntăriti le 
răstălmăcesc ca şi pe celelalte scripturi, spre a lor pierzare" (11 Petru 3, 16). 

Deci trebuie a şti cu întemeiere că nu oricine are dreptul sau chemarea de 
a înţelege şi a explica Sfinta Scriptură, ci numai Biserica, prin persoanele cărora 

li s-a încredinţat de la Dumnezeu această chemare. Căci în Biserică nu toţi au 
aceeaşi chemare si acelaşi dar. Fiecare are un anumit dar si o anumită chemare, 
pe care alţii nu o pot avea, după cuvîntul lămurit al marelui Apostol Pavel, care 
zice: „Pe unii i-a pus Dumnezeu în Biserică, întîi pe Apostoli, al doilea pe 
prooroci, al treilea pe învăţători..." apoi zice: „Oare toţi sunt apostoli? Oare 
toţi sunt prooroci? Oare toţi sunt învăţători...? (1 Corinteni 12, 28-30; Efeseni 
4, 11). De aceea, fiecare este dator a-şi vedea darul şi chemarea sa pe care o 
are de la Dumnezeu si să nu voiască a-si însuşi unele daruri si chemări pe care 
nu le are. Acelaşi mare Apostol Pavel ne arată acest adevăr zicînd: „Fiecare, 
fraţilor, întru ce a fost chemat, întru aceasta să rămînă înaintea lui Dumnezeu" 
(1 Corinteni 7, 20-24). 

Aşadar, fiindcă nu toţi suntem apostoli, nu toţi prooroci, nu toţi dascăli, 
nu toţi avem cuvîntul înţelepciunii si al cunoştinţei si al desluşirii duhurilor 
(1 Corinteni 12, 4-6; Romani 13, 6). De aceea nu toţi putem a înţelege Scripturile 
şi iarăşi: fiindcă nu tuturor ni s-a dat înţelepciunea şi ştiinţa (III Regi 3, 9-12; 4, 29; 
Proverbe 2, 6; Eclesiast 2, 26; Daniel 2, 20; 12, 22-23; Luca 21, 15; 
I Corinteni 2, 12). De acea nu toţi putem a înţelege şi a explica Sfintele Scripturi. 

1315. Trebuie să înţelegem că nimeni nu are voie să tălmăcească Sfintele 
Scripturi, aşa cum i s-ar părea lui, nici nu are voie să propovăduiască cuvîntul 
lui Dumnezeu pînă nu va fi trimis de conducătorii Bisericii, care sunt aşezaţi în 
fruntea ei de Sfinţii Apostoli (Tit 1,5). Căci „cum vor propovădui, de nu vor fi 
trimişi?" (Romani 10, 15). Prin citirea Sfintelor Scripturi se naşte în noi credinţa 
(Faptele Apostolilor 13, 48; 17, 11; loan 5, 39; Romani 10, 10-11; 16, 26); 
însă nu tot cel ce citeşte Sfintele Scripturi, le poate înţelege, ci are nevoie de un 
povăţuitor care poate să-1 călăuzească pe el şi să-i descopere adevărul din ele 
(Faptele Apostolilor 8, 31-35; 13, 12; 14, 1; 16, 30-34, ş.a.). Deoarece mulţi 
învăţaţi au vrut a înţelege Sfintele Scripturi după capul lor, şi nu s-au lăsat 
călăuziţi de cei ce aveau de la Dumnezeu darul învăţăturii si al desluşirii, s-a 
umplut lumea de eresuri şi s-au făcut dezbinări în Biserică (I Corinteni 12, 4-6). 

1316. Nu auziţi ce spune Apostolul Pavel? „Cît aţi fost prunci în Domnul 
nostru lisus Hristos, v-am hrănit cu laptele cel cuvîntător al Evangheliei, că nu 
eraţi în stare să mîncaţi hrana vîrtoasă". Aşa se întîmplă în Scriptură. Sunt 
cuvinte tari şi hrană tare în Scriptură, pentru cei desăvîrşiţi, nu pentru poporul 
de la ţară. Dacă unui copil care suge la pieptul mamei lui, i-aş da să mănînce 
carne, îl hrănesc sau îl omor? II omori. De ce? Pentru că are dinţi de lapte, moi. 
Aşa păţeşte cel ce se bagă în Sfînta Scriptură cu dinţii înţelegerii de lapte. De 
aceea spune Sfîntul Grigorie de Nyssa: „Nu spargeţi oasele Scripturii, avînd 
dinţii înţelegerii voastre de lapte, ca să nu pieriţi". 

1317. Nu-i de vină Scriptura că s-au înecat atîţia nebuni şi atîtea secte 
s-au făcut! Nebuni sunt cei care iscodesc Scriptura mai presus de puterea lor. 
Auzi ce spune Sfîntul Grigore de Nyssa: „Nu spargeţi oasele Scripturii, avînd 
dinţii înţelegerii de lapte". Ca şi cum i-ai da unui copil de clasa I lecţii de universitate. 

Aşa-i şi cu Sfînta Scriptură. Nu te băga! Sunt locuri foarte adinei. Şi cei mai mari 
din sfinţi au ocolit locurile cele grele, pentru că este înţelepciunea lui Dumnezeu. 

1318. Dacă te-ai lua numai după litera Evangheliei, te-ai face sectar. 

1319. Sfînta Scriptură este ca o fintînă cu adîncime fără fund, fiindcă în 
ea este cuprinsă înţelepciunea lui Dumnezeu, care nu are margini. Dacă cineva 
însetat ar veni la o fintînă şi ar voi să bea toată apa, s-ar îneca în ea, dar dacă 
va scoate din ea cu ciutura şi de acolo cu paharul, va bea, se va răcori, fără de 
primejdie. Cine este omul acela nebun care ar voi să se bage într-o apă adîncă 
fără să ştie a înota? Sfînta Scriptură are oase, după cum spun Sfinţii Părinţi ai 
Bisericii şi nimenea avînd dinţii înţelegerii sale de lapte, să nu îndrăznească a 
sparge cu ei oasele tari ale Scripturilor dumnezeieşti, căci se va vătăma pe sine 
şi se va pierde. 

Mulţi începători de erezii din vechime au îndrăznit să se afunde în marea 
Scripturii cea fără fund şi s-au înecat duhovniceşte, pierzîndu-se pe sine şi pe 
toţi cei care i-au urmat. Nu toţi au vîrsta duhovnicească la fel si de aceea, nu toţi 
pot înţelege Sfînta Scriptură la fel. 

1320. După cum ierburile şi florile cele binemirositoare, ca busuiocul, 
menta şi altele, cu cît le freacă cineva mai mult în palme şi le pipăie, cu atît mai 
mare mireasmă aduc celor ce fac aceasta, şi precum scafandrii, care merg pe 
fundul mării ca să caute mărgăritare, cu atît se afundă mai mult în adîncurile 
cele mari ale oceanului, cu atît află mărgăritare mai de mare preţ, aşa se întîmplă 
şi cu cuvintele dumnezeieştii Scripturi. Dacă le citim la suprafaţă, sau le ascultăm 
la suprafaţă, după literă, ne folosim într- o mică măsură, dar dacă cercăm adîncul 
lor tot mai mult, aduc sufletelor noastre tot mai mult folos. 

1321. Sunt unii oameni, numiţi scafandrii, care se bagă în adîncul 
oceanelor şi pe fundul mărilor, şi caută acolo mărgăritare care adesea se găsesc 
în scoicile de pe fundul mării. Dar ca să găsească un mărgăritar ca acela, cîtă 
osteneală trebuie să-şi ia asupră-le aceştia, primejduindu-şi uneori chiar viaţa. 

Aşa ni se cade şi nouă credincioşilor, care avem credinţa dreptmăritoare 
şi dumnezeiescul botez, să ne afundăm pururea în dumnezeieştile Scripturi, să 
adîncim pururea mintea noastră în dumnezeieştile şi prea adîncile înţelesuri ale 
ei, căci numai aşa vom afla mărgăritarele cele preasfinte şi preafolositoare 
pentru mîntuirea sufletelor noastre. 

1322. Sfînta Scriptură este foarte adîncă şi cine o citeşte fără tălmaci, 
fără să ştie cum o explică Sfinţii Părinţi, se prăpădeşte. Dar nu-i de vină Sfînta 
Scriptură, că apa-i cuvîntul lui Dumnezeu. Ii de vină omul care se bagă în Sfînta 
Scriptură nepregătit şi fără să înţeleagă lucrurile. 

132 3. Sfînta Scriptură este aşa cum ai merge mata pe o cîmpie şi găseşti 
o fîntînă cu ciutură. Si dacă eşti însetat, doar n-o să bei toată fintînă, cînd ti-e 
sete. Dar ce faci? Din fîntînă scoţi apa cu ciutura, din ciutură pui în căldare, din 
căldare în cană şi din cană pui în pahar. Din pahar bei cît iţi trebuie şi fîntînă 
rămîne curată şi tu ţi-ai potolit setea. 

1324. Nu înţelege oricine Sfînta Scriptură, Iară numai acei care au învăţat 
teologie si care au viata curată în Hristos, darul desluşirii duhurilor si Duhul 
Sfînt, în acelaşi duh în care s-a scris Scriptura. 

1325. Cheia pentru deschiderea tainelor Sfintelor Scripturi este sfînta 
rugăciune curată, a inimii si a mintii noastre. 

1326. Fiecare se luminează din Scriptură, pe măsura curăţiei minţii şi a 
inimii lui. 

1327. lată, dacă am sta mîine cu toţii în fata soarelui, si ar fi soarele la 
amiază, şi unu-i cu un ochi, altu-i cu amîndoi, altul este miop, altul zăreşte 
numai oleacă cu amîndoi ochii, fiecare se împărtăşeşte din lumina soarelui 
după măsura puterii lui cea văzătoare. La fel şi cu mintea. După măsura în care 
ne-am curăţit mintea şi inima, putem înţelege Scriptura. Că de aici s-au făcut 
atîtea nenumărate secte şi neghine ale satanei şi strică toată înţelegerea Scripturii 
cu minţile lor stricate şi nebune. S-au băgat în Scriptură şi n-au avut povăţuitor, 
ca să le-o tîlcuiască si să o înţeleagă. 

1328. Cu cît pătrundem în Sfintele Scripturi mai adînc prin teologie şi 
prin tîlcuire, cu atît ne dau şi ele mai bogat mireasma Duhului Sfînt şi înţelegem 
mai mult cuprinsul lor. 

1329. Citirea Sfintelor Scripturi ne ajută la adunarea gîndurilor din risipire. 

1330. Citirea Sfintelor Scripturi adună şi luminează mintea. 

1331. Prin citirea Sfintelor Scripturi mintea noastră se deşteaptă, se 
adună, se cucereşte, se luminează si i se dă ei cunoştinţa de Dumnezeu. 

13 32. Una dintre cele mai mari fapte bune, dintre lucrările duhovniceşti 
ale monahilor şi ale creştinilor, în general, este citirea Sfintelor Scripturi, care 
este ca o trîmbiţă ce deşteaptă şi adună mintea în frica lui Dumnezeu. 

13 3 3. Precum trîmbiţă, răsunînd în vreme de război, deşteaptă curajul 
vitejilor spre luptă împotriva potrivnicilor, tot astfel şi dumnezeieştile Scripturi 
deşteaptă rîvna luptătorilor duhovniceşti pentru lupta cea bună împotriva 
patimilor şi pentru nevoinţa şi lucrarea faptelor bune. Pentru aceasta, ni se 
cade totdeauna să ne trezim cu întemeiere şi cu multă sîrguinţă să ne lipim de 
citirea sfintelor şi dumnezeieştilor Scripturi, care ne deşteaptă şi ne învaţă cum 
să ne luptăm pentru a scăpa de patimi şi de cursele vrăjmaşilor celor nevăzuţi. 
Citirea dumnezeieştilor Scripturi are darul de a ne aduna mintea care mereu se 
risipeşte si rătăceşte la cele deşarte si nefolositoare. 

13 34. N-a numit Sfîntul Efrem citirea Scripturilor trîmbiţă, ci trîmbiţe 
ale Duhului Sfînt. Cum? Că în Sfînta Scriptură nu-i numai o trîmbiţă. 
Nenumăratele învăţături ale Duhului Sfînt, toate sunt trîmbiţe, să ne trezească 
pe noi, creştinii. Şi cînd citim în Sfînta Scriptură, să nu citim ca să treacă 
timpul, ci să luăm aminte, căci cuvîntul lui Dumnezeu nu are margini în înţelegerea 
lui duhovnicească. 

13 35. Dacă vor aduce diavolii îndoială asupra noastră pentru vreun stih 
din Sfînta Scriptură şi ne-ar zice prin gînd: "vezi că nu este aşa cuvîntul acesta, şi 

cum poate să fie aşa?" şi altele de acest fel, tu să zici către acel gînd de îndoială 
sau de hulă: „Treci înapoia mea satano! Căci «cuvintele Domnului sunt cuvinte 
curate, ca nişte argint lămurit cu foc şi curăţit de şapte ori» (Psalmul 11, 6) şi 
nimic nu este strîmb sau răzvrătitor în ele. Ci toate sunt bune înaintea celor ce 
înţeleg şi drepte celor ce află cunoştinţă. Iar eu sunt nepriceput şi nu le cunosc". 

1336. Dacă citeşti ceva în Scriptură cu luare aminte, şi dacă diavolul te 
duce la îndoială, şi ţi s-ar părea că ar fi ceva nedrept, nu căuta să iscodeşti mai 
departe, că aşa s-au rătăcit sectarii. S-a umplut lumea de secte. Numai în Europa 
sunt cîteva sute de secte. De aceea, că au luat Biblia după capul lor. Nebuni! 
Dacă eu nu ştiu să înot, de ce să mă bag într-o apă adîncă, într-o mare? Este de 
vină marea sau apa adîncă? Un rîu care curge repede este de vină, dacă eu, ca 
un nebun, m-am aruncat într-însul fără să ştiu a înota? Aşa păţesc toţi sectarii şi 
toţi creştinii cei neiscusiţi care se bagă în Sfînta Scriptură cu înţelegerea lor. 

13 37. Ni se cuvine, deci, fraţilor, să zăbovim mai mult în citirea 
dumnezeieştilor Scripturi şi în rugăciuni, căci de cîte ori vom vorbi cu Dumnezeu 
prin ele, de atîtea ori ni se sfinţeşte sufletul şi duhul. Trebuie să luăm aminte, cînd 
citim, să nu ne împiedice vrăjmaşul, aducînd asupra noastră trîndăvie sau ispitindu-ne 
şi zicînd către noi: „Fă întîi cutare şi cutare lucru şi după aceea vei citi!". Să facem 
asemena cerbilor însetaţi care aleargă la izvoarele apelor(Psalmul 41, 1), adăpîndu-ne 
din izvoarele cele duhovniceşti ale Sfintelor Scripturi şi din ele să ne răcorim 
limbile, minţile, inimile şi sufletele noastre cele arse de văpaia patimilor şi care 
însetează de „Dumnezeul Cel tare şi viu" (Psalmul 41, 2). Cînd citim, să nu ne 
mulţumim numai să trecem filele cărţii, ci să cugetăm la cele citite si să ascundem 
în inimi cuvintele lui Dumnezeu din Scriptură, ca prin ele să ne păzim a-1 greşi, 
după mărturia ce zice: „Intru inima mea am ascuns cuvintele Tale, ca să nu 
greşesc Tie" (Psalmul 118, 11). De asemenea, să nu uităm că prin citirea Sfintelor 
Scripturi şi prin împlinirea cuvintelor lui Dumnezeu putem să ne îndreptăm viaţa 
pe calea poruncilor Lui, după cum scrie în Psalmi: „Prin ce-şi va îndrepta tînărul 
calea sa? Prin păzirea cuvintelor Tale" (Psalmul 118, 9). 

13 38. Unul dintre dumnezeieştii Părinţi ne învaţă astfel: „Graiurile 
dumnezeieştilor Scripturi citeşte-le prin fapte şi nu le întinde în multe vorbe, 
îngîmfîndu-te în deşert cu simpla lor înţelegere" (Filocalia, voi. 1, Sfîntul Marcu 
Ascetul). Şi cu adevărat, aşa au lucrat dumnezeieştii Părinţi şi prin fapte au cinstit 
Sfînta Scriptură sau, altfel zis, prin faptele lor au adeverit cele ce au citit în ele. 
Prin scrierea şi prin lucrarea celor citite au propovăduit faptele cele bune. 

SFÎNTA TRADIŢIE 

13 39. Trebuie ţinută cu mare sfinţenie Sfînta Tradiţie, deoarece în Sfînta 
Scriptură nu este cu putinţă a afla cele spre mîntuire. Sfinta Scriptură ne învaţă 
multe să facem, dar nu ne arată cum. De exemplu: ne cere să ne botezăm, dar nu 
ne arată cum; să ne mărturisim, să ne împărtăşim, să ne cununăm, dar nu şi 
modul concret de realizare; să ne rugăm, dar nu ne arată cum, unde şi cînd; să 

facem semnul Sfintei Cruci pe faţa noastră, după cea scrisă: „însemnatu-s-a peste 
noi lumina feţei Tale Doamne" (Psalmul 4, 6) dar nu ne arată şi cum. Dar cine 
ne-a învăţat pe noi prin scriere, ca să ne închinăm spre răsărit? Care Scriptură ne 
arată graiul chemării Sfintului Duh de la sfinţirea Preacuratelor Daruri sau la 
sfinţirea pîinii şi a paharului euharistie? Care învăţătură din Sfinta Scriptură ne 
arată să facem binecuvîntarea apei botezului şi sfinţirea Hrismei (Sfintul şi Marele 
Mir)? Care Scriptură ne învaţă despre întreita afundare a celui ce se botează şi 
lepădările de satana de la Botez? Rugăciunea de doxologie, către Sfinta Treime 
(slavă Tatălui şi Fiului şi Sfintului Duh), din care Scriptură ne-a rămas? 

Prin urmare, trebuie reţinut că importanţa şi folosul Sfintei Tradiţii provine 
din raportul strîns ce există între ea şi Sfinta Scriptură, căci într-adevăr, ele stau 
într-un raport de unire şi întregire reciprocă, bazat pe faptul că amîndouă cuprind 
în ele Sfinta Descoperire dumnezeiască şi sunt pentru noi izvoarele acesteia. 
Deci, este cu neputinţă să se contrazică între ele sau să nu existe între ele 
raportul de reciprocitate. 

1340. Unele proorocii despre Mîntuitorul le-au adus Sfinţii Evanghelişti 
din Sfinta Tradiţie, care este mai veche decît Sfinta Scriptură. Aşa este aceasta 
care zice că Mîntuitorul Se va chema „Nazarinean". 

SFÎNTUL IOAN BOTEZĂTORUL 

1341. La Bobotează, cînd se face aghiazma, părinţii de la Athos nu mai 
bagă Sfinta Cruce, ci iau mîna Sfintului loan şi o bagă în vase cu apa de izvor, 
zicînd: „în Iordan botezîndu-Te Tu, Doamne". Şi dacă are să fie pace în Grecia 
şi belşug, cînd o scoate din apă, mîna se deschide singură şi iar se închide de 
trei ori, semn că Dumnezeu este cu această mînă care s-a atins de creştetul Său 
în Iordan. 

1342. Să nu fie casă de creştini unde să nu fie icoana Sfintului loan 
Botezătorul şi unde să nu vă rugaţi acestui mare prooroc şi înger în trup şi 
înaintestătător al tuturor cetelor drepţilor, cum îl numeşte Biserica. 

SFÎRSITUL LUMII 

1343. Spun Sfinţii Părinţi că pentru patru pricini trebuie să fie sfîrşitul 
lumii. Ca să se arate dreptatea lui Dumnezeu în toată desăvîrşirea ei; ca să se 
arate nedreptatea oamenilor faţă de poruncile lui Dumnezeu; să se pedepsească 
păcatele şi fărădelegile lumii de la întemeierea ei pînă la sfîrşitul veacurilor şi ca să 
se răsplătească faptele bune ale drepţilor pe măsura credinţei şi a răbdării lor. 

1344. Cum trebuie să înţelegem semnul apocaliptic 666, de care se 
vorbeşte în Apocalipsă, capitolul 13, versetul 18? 

Numărul 666 este un număr alegoric, simbolic. Unele grupări sectare cred, 
în mod literal, că va fi o „pecete" pusă pe fruntea sau pe mîna dreaptă a anumitor 
creştini vrednici de pedeapsă. In Biserica Ortodoxă, cel mai bine explică sensul 
acestui număr Sfintul Andrei, episcopul Cezareei. Astfel, primul 6 - spune acest 

sfint - simbolizează mînia fără judecată; al doilea 6 simbolizează mintea plină 
de tulburare; iar al treilea 6 simbolizează pofta fără raţiune. Toate aceste trei 
patimi vor stăpîni pe mulţi creştini în veacul de pe urmă, adică răzbunarea, 
necredinţa si desfrînarea. 

1345. Pînă la sfirşitul lumii vor veni multe răni peste popoarele lumii: 
robie, războaie, foamete, secetă, boli, holeră, ciumă, tulburări; dar toate acestea 
vor veni amestecate cu mila lui Dumnezeu. 

1346. Fericit si de trei ori fericit este creştinul acela care în fiecare ceas 
şi în fiecare zi pune ceva în traistă pentru veacul viitor. Cele ce le pune sunt 
faptele lui cele bune. 

1347. Ştiţi dumneavoastră ce vremuri trăim? Noi suntem cei de pe urmă! 
Ar trebui numai să plîngem toată ziua! Dar nu simţim. Trăim în nesimţire, că 
aşa au trăit şi cei dinainte de potop. Iată, aşa-i şi acuma. 

1348. Fraţii mei, gîndindu-ne la sfirşitul lumii, să ne gîndim la sfirşitul 
nostru. N-avem treabă cînd are să fie sfirşitul lumii. Poate are să fie peste 100 
de ani, poate peste 1000. Cînd o vrea Dumnezeu. Noi să ne gîndim la sfirşitul 
nostru. Sfirşitul meu e sfirşitul lumii. Dacă eu mor peste un ceas, ce-mi pasă 
mie, sau ce mă priveşte că lumea va mai trăi? Dacă eu mă duc la groapă mîine, 
pentru mine lumea s-a terminat şi eu mă duc în lumea cea veşnică. Cu ce mă 
duc? Cu ce am pus în traistă! Cînd porneşti la drum, ţi-ai pus merinde de acasă, 
ţi-ai pus ceapă, ţi-ai pus cozonac, ţi-ai pus sticla cu vin, ţi-ai pus încălţări, ţi-ai 
pus brîu, ţi-ai pus căciulă, ţi-ai pus bundiţa de frig. Toate ţi le-ai pus în traistă. 
Cînd stai la popas, ce scoţi din traistă? Ce-ai pus, nu? Aceea şi găseşti. 

Vom găsi un pahar de apă dat în numele Domnului, o vorbă bună, o 
milostenie făcută. Dacă am ajutat pe fratele nostru, dacă ne-am rugat pentru 
cei ce ne-au necăjit să le facă Dumnezeu bine, nu rău; dacă n-am pomenit 
numele diavolului, dacă ne-am rugat, dacă am postit, dacă am privegheat, dacă 
am citit dumnezeieştile Scripturi, dacă am ajutat pe cel necăjit, pe cel sărman, 
dacă am îmbrăcat pe cel gol, dacă am primit pe cel străin. Toate le vom găsi 
dacă le-am pus în traistă, pe drumul cel veşnic. 

SFATUL 

1349. „Cei ce nu au cîrmuire, cad ca frunzele!" şi „mîntuirea stă întru 
mult sfat", zice Sfinta Scriptură. întotdeauna, cînd vrem să facem ceva, să 
întrebăm. Oare cînd mergem pe un drum pe care nu-1 cunoaştem, nu întrebăm? 
„Măi, dacă eu o iau la stînga sau la dreapta, nu mă rătăcesc? încotro să apuc?". 
Si nu greşeşte omul, că întreabă. Iar dacă nu întreabă, atunci mai ales se rătăceşte, 
că nu nimereşte. Cu atît mai mult la cele duhovniceşti. 

1350. La toată nedumerirea pe care o ai în viaţă, mai întîi aleargă la 
rugăciune, cu lacrimi către Preabunul Dumnezeu, iar după ce te vei lumina cu 
rugăciunea preacurată, du-te şi cere sfatul duhovnicului frăţiei tale sau, în lipsa 
lui, al altor Părinţi pe care îi ai la evlavie. 

13 51. Niciodată să nu dai sfat nimănui, pînă cînd nu l-ai trăit tu! Cel ce 
dă sfat, dar el nu 1-a trăit, este ca izvorul de apă pictat pe perete. Iar cel care 
vorbeşte din experienţa sa, seamănă cu un izvor de apă vie! 

13 52. De multe ori ne folosesc nouă şi spusele elinilor. 

SFINŢII 

13 5 3. Ieşiţi afară cînd nu-i lună, si-i cerul înstelat frumos, si vedeţi că o 
stea luminează mai mult, alta mai puţin. Aşa stau sfinţii în ceruri, diferit. Că 
după mărimea şi bogăţia slavei lui Dumnezeu, sunt străluciţi după faptele lor. 
Preadrept şi Preasfînt este Dumnezeu să răsplătească fiecăruia după faptele lui. 
Acolo o să vedem noi care sunt cetele Bisericii, care sunt stelele cele luminate 
şi cele mai puţin luminate. 

1354. îmi aduc aminte că eram copil cînd mi-am pus în gînd să merg la 
mănăstire. Aveam un moş în sat la mine, Neculai Sava. Un moş după tată, care 
nu s-a căsătorit toată viata si ducea viată sfîntă si era dascălul bisericii. Avea o 
barbă mare, albă. Şi cînd a auzit că vreau să plec la mănăstire, mi-a dat un 
ceaslov mic, cu slovă veche. Si stiti ce am citit eu întîi în ceaslovul acesta cu 
slovă veche? Condacul zilei de astăzi. Şi scria acolo: „Ca o pîrgă a firii, Ţie, 
Săditorule al făpturii, lumea îţi aduce, Doamne, pe purtătorii de Dumnezeu 
mucenici", si altele... 

Auzi ce sunt sfinţii lui Dumnezeu? Sunt pîrga firii omeneşti. Dumnezeu 
are tot dreptul să ia din toate popoarele lumii pîrgă, că El a făcut toate popoarele. 
El le dă viaţă, El le dă hrană, lumină, apă, căldură şi tot ce le e de trebuinţă, 
întru El şi prin El ne mişcăm. Nu putem să clipim o dată din ochi fără Dumnezeu, 
pentru că viaţa din noi e de la El şi întru El trăim, prin El ne mişcăm. 

SFINTELE ICOANE 

13 55. Ce-s acestea, icoane? Căci sectanţii zic că icoanele sunt idoli! Ia 
să-ţi spun eu! Cine a făcut primele icoane? 

Dumnezeu a făcut pe om după chipul şi asemănarea Sa. La Sfîntul loan 
Damaschin spune că prima icoană o face Dumnezeu, adică pe om, după chipul 
şi asemănarea Sa. El a făcut, dar ne-a poruncit nouă să nu facem. 

Iată, citeşte la Ieşire (23-29). Vezi în Biblie că tot ce este în biserică este 
făcut cu porunca lui Dumnezeu. Şi icoanele şi catapeteasma şi sicriul Legii 
Domnului si heruvimii slavei si vestmintele preoţilor si mitra arhiereilor si 
cădelniţele si sfeşnicul cu şapte lumini, toate. 

Nu i-a zis Dumnezeu lui Moise? Moise, fă aceasta! Moise, ia si fă o ladă 
de salcîm şi o poleieşte toată cu aur! Moise, fă doi drugi de salcîm îmbrăcaţi cu 
aur, şi lada să aibă verigi, ca să baţi drugii şi să ridici sicriul Legii. Moise, pune 
în lada aceea Tablele Legii, pe care ţi le-am dat Eu pe Muntele Sinai. Pune 
şarpele de aramă, pe care 1-a făcut cînd îi mîncau şerpii în pustie, pune toiagul 
lui Aaron, care a înfrunzit cînd a rezemat de sicriul legii cele 12 toiege, căci al 

lui Aaron în noaptea aceea a înfrunzit şi a făcut migdale. Şi cupa cu mana, o 
cupă de aur. Mana era ca pîinea uscată, din care au mîncat evreii în pustie 40 
de ani. 

Astea nu erau lucruri de mîini omeneşti? 

135 6. Sfinta Scriptură opreşte închinarea la chipuri cioplite şi la alte 
asemănări văzute (Ieşire 20, 4; Levitic 24, 1; Deuteronom 5, 8). Dar prin 
aceasta opreşte numai închinarea întemeiată pe socotinţa că chiar aceste chipuri 
trebuiesc cinstite ca dumnezei, adică opreşte închinarea la idoli. Insă nu opreşte 
cinstirea unor semne si înfăţişări ale lui Dumnezeu si ale sfinţilor, cînd această 
cinstire nu rămîne la materia din care sunt făcute, ci duce gîndul nostru la 
Dumnezeu sau la sfintul cel închipuit de ea. Am văzut cinstirea ce se dă unor 
brîie şi ştergare de pe trupul Apostolului Pavel. In Vechiul Testament ni se 
spune despre doi Heruvimi sculptaţi, aşezaţi deasupra Chivotului Legii sau în 
covoarele din lăcaşul sfînt (Ieşire 25, 18-22; 26, 32). Înaintea lor se tămîia şi se 
făceau închinăciuni (losua Navi 7, 6; Ieşire 30, 7). Precum ne ajutorăm de 
cuvînt, ca să ne ridicăm la cele mai presus de cuvînt, tot aşa ne folosim şi de 
icoană, ca să ne ridicăm mai presus de icoană. Şi precum Dumnezeu vrea ca 
auzul nostru să se sfinţească prin cuvinte curate, aşa vrea ca şi vederea noastră 
să se sfinţească prin icoane cuvioase, ca prin amîndouă aceste simţuri superioare, 
să pătrundă în suflet gînduri curate. 

13 57. Dacă noi oamenii „suntem neam al lui Dumnezeu", adică avem 
suflet material care este chipul lui Dumnezeu în noi, de aici putem deduce că 
Dumnezeu este si El imaterial ca si sufletul nostru pe care îl avem de la El si 
după care suntem înrudiţi cu El. De aceea Dumnezeu nu poate fi socotit identic 
sau confundat omogen cu materia statuilor de zei din templele păgîne ale Atenei. 
Pe baza acestei deducţii a minţii trebuie să spunem că Dumnezeu este eterogen 
fată de materia statuilor si de aceea este absurd a-L confunda cu o statuie 
oarecare, oricît de preţios ar fi materialul din care este turnată şi oricît de 
genială ar fi creaţia artistului care a executat-o. In Ortodoxie susţinem tocmai 
acest adevăr. Avem icoane sfinţite de aur si de argint etc, executate cu măiestrie 
si cu talent, dar nu susţinem deloc că Dumnezeu este identic si omogen cu 
argintul icoanei care-1 înfăţişează chipul. Noi învăţăm că există un singur 
Dumnezeu, iar sfintele icoane au cu totul altă semnificaţie decit aceea de a se 
confunda cu Dumnezeu sau cu sfintul al cărui chip îl reprezintă. 

Dacă cel din urmă om este mult superior şi eterogen tuturor statuilor şi 
icoanelor care-i reprezintă chipul, cu atît mai puţin Dumnezeu ar putea fi omogen 
cu icoanele chipului Său. Dar prin aceasta nu se ştirbeşte cu nimic cinstirea 
sfintelor icoane. 

SFINTELE MOAŞTE 

13 58. Sfintele moaşte nu sunt idoli, sau zei, ori asemănări ale lui 
Dumnezeu si nici închinarea la ele nu este idolatrie. Căci dacă însuşi Dumnezeu 

le proslăveşte prin puterea minunată ce le-o dă şi noi trebuie să le cinstim, 
deoarece prin aceasta cinstim pe Dumnezeu, Care le-a dat puterea dumnezeiască 
din ele, iar nu pe ele însele ca atare. Noi nu le ridicăm sfintelor moaşte biserici, 
cum fac paginii zeilor şi idolilor lor, ci pe locul descoperirii lor, ridicăm biserici 
lui Dumnezeu şi proslăvim pe Dumnezeu prin ele. Porunca I-a şi a 11-a înlătură 
cinstirea idolilor, iar nu şi pe a sfintelor moaşte, căci prin sfintele moaşte noi nu 
înlocuim pe Dumnezeu, aşa cum îl înlocuiesc păgînii idolatri prin idolii lor. 

SFINTELE SLUJBE 

13 59. Cît priveşte slujbele, măi băieţi, să nu scurtaţi cînd veţi preoţi la 
biserică. Să cunoaşteţi bine tipicul, să faceţi dascăli buni, care cunosc slujbele 
bisericii. Este foarte bine, sîmbătă seara, totdeauna să faceţi Vecernia. La fel si 
duminica seara. Înainte vreme strămoşii noştri, cînd era soarele la toacă, sîmbătă 
seara, fugeau cu sapa de pe ogor şi cu secera: „Gata! A tocat preotul de 
Vecernie!". Pînă luni la răsăritul soarelui nu mai lucrau. Preotul si biserica erau 
în ochii lor şi ţineau rînduiala Bisericii. Ştiau: „De acum a intrat preotul în slujbă 
pentru duminică!". 

13 6 0. Cum trebuie să stea credincioşii la sfintele slujbe, şi ce datorii 
au cei care merg la biserică? 

Creştinii trebuie să stea la sfintele slujbe ale Bisericii cu credinţă, cu frică 
de Dumnezeu şi cu luare aminte. Ei sunt datori, după putere, a se ruga fără 
răspîndirea minţii şi cu simţirea inimii. Datoriile creştinilor celor ce merg la 
Sfinta Biserică sunt acestea: 

1. Să meargă la biserică regulat. Cine lipseşte mai mult este oprit de la 
Sfintele Taine, afară de cel bolnav; 

2. Să fie împăcaţi cu toţi oamenii şi să ceară iertare de la toţi; 

3. Să ţină curăţenie trupească cel puţin două zile mai înainte de a merge 
la biserică şi o zi cel puţin, după ce vin de la biserică; 

4. Să meargă la slujbă mai de dimineaţă spre a avea timp să se închine în 
linişte şi să asculte slujba Utreniei; 

5. Fiecare creştin să ducă după a sa putere un dar cît de mic Domnului, 
ca jertfă din osteneala mîinilor sale; 

6. Să dea pomelnicul din timp şi să ceară preotului să i se scoată părticele 
pentru cei vii şi morţi ai familiei; 

7. In biserică creştinii să stea cu bună-cuviinţă, bărbaţii în partea dreaptă, 
iar femeile în partea stingă; 

8. Credincioşii să fie îmbrăcaţi curat si cît mai cuviincios, iar femeile să 
aibă capul acoperit şi chipul smerit; 

9. în timpul slujbei este păcat a se vorbi în Sfinta Biserică, afară de mare 
nevoie; 

10. După ce s-a dat binecuvîntare de Sfinta Liturghie credincioşii sunt 
datori să stea fiecare la locul său şi să nu se mai închine pe la sfintele icoane; 

1 1 . Să asculte Sfinta Liturghie cu mare evlavie, silindu-se fiecare a urmări 
rugăciunile şi cîntările la strană; 

12. Să asculte cu luare aminte citirea Apostolului, a Sfintei Evanghelii, 
precum şi cuvîntul de învăţătură (predica); 

13. Să nu iasă afară din biserică mai înainte de terminarea Sfintei Liturghii, 
afară de mare nevoie; 

14. Credincioşii spovediţi şi pregătiţi pentru Sfînta Împărtăşanie să citească 
din timp rugăciunile necesare şi să-şi ceară iertare de la toţi cînd se apropie de 
cele sfinte; 

15. După Sfînta Împărtăşanie, credincioşii sunt datori să asculte cu bucurie 
duhovnicească rugăciunile de mulţumire, petrecînd în acea zi cu bucurie 
duhovnicească şi păzindu-se de orice ispită; 

16. Părinţii sunt datori să-şi ducă şi copiii la biserică şi să-i împărtăşească 
cu Trupul şi Sîngele lui Hristos; 

17. După terminarea sfintelor slujbe, creştinii să se întoarcă cu evlavie la 
casele lor, petrecînd restul zilei în cugetarea şi citirea celor sfinte şi în cercetarea 
bolnavilor; 

18. Credincioşii sunt datori să spună si celorlalţi de acasă ce au auzit si au 
învăţat la biserică din cîntările, din citirile si predica rostită. 

Acestea sunt cele mai importante datorii ale credincinşilor care merg în 
duminici si sărbători la biserică. 

1361. Trebuie să ştiţi că din toate slujbele care se fac la biserică, cea mai 
folositoare şi mai puternică este Sfînta Liturghie. Sfînta Liturghie este jertfa şi 
răscumpărarea lumii întregi. 

SIMBOLURI SI RITURI 

1362. Simbolul este un semn care închipuieşte ceva sau un obiect care 
închipuie altceva decît este el de fapt. In cele ce urmează ne vom referi numai 
la semne simbolice si nu la obiecte simbolice. 

Rit sau ritual (ceremonie) înseamnă o lucrare simbolică sfînta sau o înşiruire 
treptată de semne simbolice sfinte prin care se exprimă fie un adevăr de credinţă, 
fie un sentiment religios sau o atitudine de evlavie, fie o întîmplare sfînta, o 
rugăciune ş.a. 

Simbolurile sfinte şi riturile sunt expresii sau exteriorizări şi întăriri ale 
cultului divin, cultul divin devenind prin ele extern. Simbolurile şi riturile sunt 
absolut necesare, întregind modul de închinare către Dumnezeu, prin faptul că 
pun la contribuţie nu numai sufletul, ci şi trupul nostru, dîndu-i şi acestuia o 
parte activă din cultul divin; fără ele, cultul nu este întreg. Şi după cum ele 
singure, fără participarea activă a sufletului nu au prea mare valoare, tot aşa 
nici cultul spiritual, dacă înlătură cu totul partea aceasta a riturilor şi a simbolurilor, 
nu este întreg şi nici nu poate fi întreg, după cum nu poate fi fiinţă omenească 
întreagă un suflet fără de trup sau trup fără de suflet. 

Pentru a aprecia valoarea riturilor, trebuie să ştim şi să ţinem seama de 
faptul că trupul însoţeşte în totul sufletul, participînd la orice stare şi lucrare a 
acestuia. Astfel, la bucurie omul rîde, la necaz plînge; la frică tremură şi se 
îngălbeneşte; după expresia feţei se poate cunoaşte sufletul cuiva sau diferite 
stări ale sale. Acest adevăr îl arătă şi Sfinta Scriptură, cînd zice: „Inima 
veselindu-se înfloreşte faţa, iar duhul posomorît usucă oasele" (Pilde 17, 22); şi 
iarăşi: „Înţelepciunea unui om îi luminează faţa, iar cruzimea feţei lui, îl face 
urîcios" (Ecclesiast 8, 1). Iar despre ucigaşul Cain ne spune: „Şi a întrebat 
Domnul Dumnezeu pe Cain: „De ce te-ai aprins de mînie şi de ce s-a posomorît 
fata ta? Oare dacă ti-i bună inima nu ti-i fata în sus? Iar dacă ti-i inima haină, 
păcatul stă la pîndă la uşa ta... Şi a pus Dumnezeu lui Cain un semn (o privire 
de ucigaş) ca nimenea care îl va găsi să nu-1 omoare" (Facere 4, 6-7). 

Aşa cum la crimă a luat parte şi trupul, tot aşa a fost părtaş şi la starea 
sufletului după înfăptuirea crimei. Iar semnul ce 1-a pus Dumnezeu lui Cain, nu 
poate fi altul decît privirea ucigaşă, astfel încît după expresia feţei şi a privirii lui 
să poată fi recunoscut ca ucigaş. Mîntuitorul însă a grăit: „Din prisosinţa inimii 
grăieşte gura" (Matei 12, 34). 

Asa fiind, atît semnul Sfintei Cruci, cît si alte semne simbolice si riturile 
sunt necesare, la închinarea către Dumnezeu trebuind să ia parte şi trupul, ca 
unul ce este şi el de la Dumnezeu. Cuvîntul inspirat, grăieşte: „Căci cumpăraţi aţi 
fost cu preţ! Slăviţi dar pe Dumnezeu în trupul vostru şi în duhul vostru, ca unele 
care sunt ale lui Dumnezeu" (1 Corinteni 6, 20). Şi în alt loc: „Deci, îndemnu-vă 
pe voi, fraţilor, să înfăţişaţi trupurile voastre ca pe o jertfă vie sfîntă, bine plăcută 
lui Dumnezeu şi ca o înţeleaptă închinăciune a voastră" (Romani 12, 1). Astfel, 
pe Dumnezeu trebuie să-L preamărim şi cu trupul, aducîndu-1 o închinare din 
partea întregii noastre fiinţe. 

SINUCIDEREA 

1363. Omul ajunge la sinucidere mai ales din cauza necredinţei, a 
mîndriei, a deznădejdii, a fricii, a răzbunării şi a lipsei unui duhovnic bun. 

1364. N-avem voie să pomenim pe nimeni din cei ce s-au sinucis, chiar 
dacă ne sunt rude apropiate. Rămîne totul la mila lui Dumnezeu! Pot fi pomeniţi 
la slujbe numai cei care au fost bolnavi psihic. 

SLAVA DEŞARTĂ 

1365. Slava deşartă este patima care se arată cel mai de timpuriu dintre 
toate patimile. De pildă, la un copil mic nu vei vedea nici o patimă de voinţă, 
dar slava deşartă se află în el. Căci dacă-1 cinsteşti pe el, se veseleşte, iar dacă îi 
vei zice ceva împotrivă, vreun cuvînt aspru, se mîhneşte şi începe a plînge. 
Astfel, patima iubirii de slavă deşartă călătoreşte cu noi din prima copilărie, 
toată viaţa, şi se amestecă în toate faptele cele bune ale noastre, tot aşa cum se 
amestecă neghina prin grîu. Şi precum iedera şi hameiul se agaţă de arbori şi 

de alte plante sau lucruri, tot aşa şi această patimă blestemată se împleteşte pe 
lingă toată lucrarea faptei bune. 

Dacă vom căuta, o vom găsi agăţată şi de post şi de înfrînare, şi la bucate 
multe şi la bogăţie şi la sărăcie, şi la hainele cele scumpe şi la cele vechi şi rupte, 
şi la cel slab şi la cel puternic, şi la cel prost şi la cel învăţat, şi la vorbire multă 
şi la tăcere (Scara 22, 5). Căci multa vorbărie este scaun al slavei deşarte, tot 
aşa şi cel ce tace pentru slava deşartă (Scara 11, 2). 

Astfel, slava deşartă se ascunde şi la cel frumos cu chipul, şi la cel urît, şi 
la cel milostiv, şi la cel aspru cu inima, şi la cel povăţuitor, şi la cel supus, şi la cel 
din viaţa de obşte şi la cel din pustie (Scara 22, 21). Şi cu toate că nu lucrează 
în acelaşi chip la toţi, pe toţi îi înşeală si îi răneşte. Pe unul îl sfătuieşte să se 
roage şi să postească mult, dar spre a fi văzut şi lăudat de oameni; altul se 
sileşte la mari nevoinţe cu scopul de a întrece pe cei mai leneşi; altul se sileşte 
să înveţe mult din Sfintele Scripturi si de la Sfinţii Părinţi spre a-si ascuti mintea 
şi înţelegerea şi ca să devină povăţuitor (învăţător) altora şi ca să fie vestit şi 
lăudat de ei; altul se sileşte să alcătuiască stihuri şi poezii cu meşteşug spre a-i 
ieşi vestea că este poet; altul se sileşte zeci de ani să înveţe în şcoli înalte 
filosofia şi alte ştiinţe cu scopul de a ajunge om mare şi învăţat şi să fie mai înalt 
decît alţii cu ştiinţa; iar altul se străduieşte să înveţe mulţi ani să cerceteze si să 
descopere ceva din tainele şi puterile fără număr pe care le-a pus Dumnezeu în 
zidirile Sale, şi dacă află o prea mică şi neînsemnată parte din ele, apoi îşi 
închipuie că a devenit mare savant şi că ştie totul. 

Şi de nu ne vom trezi noi păcătoşii, nici unul din noi nu va scăpa din 
mrejele ei cele cu meşteşug ţesute şi încîlcite. Şi nu numai că vom pierde 
ostenelile pe care le-am făcut cu săvîrşirea faptelor bune, ci şi în muncile cele 
veşnice vom merge. 

1366. Noi ştim că dacă s-a născut un copil, parte bărbătească, şi dacă 
trăieşte şi creşte, va ajunge bărbat desăvîrşit. La fel, griul se numeşte pîine chiar 
înainte de a fi pîine, căci dacă strîngem griul de pe cîmp, îl treierăm, îl măcinăm, 
facem făină din el, îl plămădim şi facem aluat pe care îl coacem în cuptor, el va 
ajunge pîine. Tot astfel se întîmplă şi cu slava deşartă. Dacă o hrănim în sufletul 
nostru ea ajunge mîndrie, care este cel mai greu păcat, păcat ce a dus îngerilor 
căderea în iad si strămoşilor noştri căderea din raiul lui Dumnezeu. Acest lucru 
îl adevereşte şi Sfîntul loan Scărarul care zice: „Slava deşartă este începutul, iar 
mîndria este sfirşitul" (Cuvîntul 22). 

13 67. Mîntuitorul nostru lisus Hristos ne învaţă adesea nu numai cu pilda 
vieţii Sale, ci şi cu cuvîntul, să fugim de lauda oamenilor şi de prăpastia cea mare 
a slavei deşarte. Citind Sfinta Scriptură, se vede că în toată vremea El caută să 
ascundă minunile şi facerile Sale de bine către oameni ca să ne dea pildă, pentru 
a nu pierde osteneala faptei bune şi răsplata noastră din veacul viitor. 

Fraţii mei, mare întemeiare a minţii ne trebuie şi de mare pază a inimii 
avem nevoie cînd vom lucra faptele bune în văzul oamenilor, deoarece vrăjmaşul 

nostru, diavolul, foarte uşor ne poate fura folosul faptei bune prin iubirea de 
arătare. 

13 68. Blestemata de iubire de slavă deşartă este mai grea chiar decît 
iubirea de argint. 

13 69. Slava deşartă se aseamănă cu ciulina care totdeauna stă ca un 
ghimpe în sus. 

137 0. Omul cel cu slavă deşartă este un închinător la idoli, chiar dacă el 
se socoteşte că este credincios şi că cinsteşte pe Dumnezeu, însă de fapt nu 
este pe placul Lui. 

13 71. Slava deşartă este cea dintîi fiică a mîndriei si ea însăşi are şapte 
odrasle: 

Prima este lauda, adică lauda de sine pentru bunul neam, pentru conştiinţă, 
pentru averi şi pentru altele ca acestea. 

A doua odraslă este făţărnicia, adică prefăcătoria spre a se arăta omul că 
este mai îmbunătăţit decît alţii şi care este vinovată chiar dacă s-ar face pentru 
folosul cuiva. 

A treia odraslă, aflarea de lucruri noi, adică a vreunui meşteşug şi a altor 
lucruri care fac pe oameni să se mire de iscusinţa ta. 

A patra odraslă este pizma. 

A cincea odraslă este neînvoirea. 

A şasea odraslă este iubirea de pricire (ceartă). 

A şaptea odraslă este neascultarea. 

1372. Oare e bine ca oamenii, de frica slavei deşarte, să înceteze a 
mai lucra fapta cea bună? Oare e bine ca oamenii, de frica acestei patimi, să 
nu mai înveţe carte şi meşteşuguri spre folosul altora ? 

Ba nu, niciodată nu trebuie făcut acest lucru. Sfinţii si dumnezeieştii Părinţi 
ne-au arătat cît de răpitoare şi pierzătoare este această patimă, nu ca să încetăm 
noi a mai lucra faptele cele bune, ci ca să ştim noi a păzi cele lucrate de noi ca 
să nu fie răpite de această fiară cu multe capete. 

Dacă ar fi după cum gîndeşti frăţia ta, apoi ar însemna ca de frica neghinei, 
oamenii să nu mai semene grîu, sau de frica moliilor să nu mai facă haine, sau 
de frica uliului să nu mai ţină găini şi oi. Lucrurile nu se petrec aşa, căci omul 
pentru neghină a aflat ciurul, pentru molii naftalina şi alte prafuri, pentru uliu 
s-a aflat cursa, iar pentru lup, diferite mijloace de pază. 

Aşa să cugeti şi cu privire la cele sufleteşti. 

Preabunul Dumnezeu ne-a pus la îndemînă multe mijloace duhovniceşti, 
prin care ne putem izbăvi de fiarele cele din gînd! 

1373. Prima treaptă pe care păşeşte omul împotriva slavei deşarte, este 
tăcerea si dorinţa de a fi necinstit de alţii. 

13 7 4. Cea dintîi armă duhovnicească cu care putem surpa slava deşartă 
este să urmărim ca în toate să avem un scop bun, adică să facem orice faptă 
bună spre slava lui Dumnezeu, precum ne învaţă Sfîntul Apostol Pavel: „Ori de 

mîncaţi, ori de beţi, ori altceva de faceţi, toate să le faceţi spre slava lui Dumnezeu" 
(1 Corinteni 10, 31; Filipeni 1, 11). 

13 7 5. Orice gînd care va veni monahului sau fratelui să lase sfînta 
ascultare din mănăstire şi să se ducă prin lume spre a propovădui mirenilor 
cuvîntul lui Dumnezeu, care să se pocăiască, apoi este de la dracul slavei celei 
deşarte si al iubirii de arătare. 

13 76. Atît de rău este şi păcatul slavei celei deşarte, încît dacă ar încerca 
cineva să-1 descrie cu amănuntul, ar semăna cu acela care încearcă să măsoare 
greutatea vîntului. 

1377. Această blestemată răutate a slavei deşarte nu se arată la om 
numai cînd este el în viaţă, ci de multe ori şi la trecerea lui de pe pămînt. 

Ca să înţelegem acest lucru ascultăm mai întîi pe Sfintul loan Gură de Aur 
care, în această privinţă, vorbeşte: „Cei cu slava deşartă şi după moarte se măresc 
în deşert". De pildă, cutare murind, a poruncit ca să fie minunat, să se facă după 
dînsul cutare si cutare lucru. Si care sunt oare acestea si acestea, pe care cel cu 
slava deşartă lasă poruncă să se facă după moartea lui? Acestea sunt cheltuielile 
mari şi de prisos pe care le fac urmaşii lor şi rubedeniile spre a-1 îmbrăca pe el cu 
haine noi şi de mult preţ, spre ai pune în deget şi la mîini inel şi brăţări de aur, 
încălţăminte din cele mai scumpe în picioare, spre a-1 înfăşură cu mătăsuri şi spre 
ai acoperi faţa cu marame din fir de aur. Apoi, să-i facă lui sicriu din lemn 
binemirositor şi care nu putrezeşte curînd şi să-1 vopsească cu felurite culori şi să-1 
îmbrace cu argint şi cu alte metale scumpe. Apoi, să-i facă lui cavou scump, din 
marmură şi granit, unde să-i aşeze trupul cel mort; împrejurul cavoului să-i facă 
grilaj din fier sau de bronz, iar alături sau înlăuntrul cavoului să-i facă statuie, aşa 
cum era el în floarea vîrstei şi a fericirii aici pe pămînt. Şi statuia să fie de marmură 
sau de bronz sau din alte materiale de preţ şi să fie sculptată de cei mai buni 
sculptori. Pe frontispiciul cavoului, la intrare, să fie scrise cu slove de aur, numele 
şi gradul dregătoriilor pe care le-a avut el în lume, ca să vadă toţi cîţi vor trece pe 
acolo, că mare şi minunat a fost acesta ce este îngropat aici. 

Acestea şi multe altele de acest fel sunt cele ce a rînduit să i se facă după 
moarte, omul iubitor de slava veacului de acum. De vrei să cunoşti acest adevăr 
du-te la cimitirele din marile oraşe si acolo vei vedea sute si mii de mărturii de 
acest fel, care toate arată că bietul om nici în mormînt nu poate scăpa de 
patima slavei deşarte şi a iubirii de arătare. Cîte fapte bune nu ar fi putut face 
rudeniile unui asemenea om cu banii cheltuiţi pentru aceste lucruri deşarte? Cîţi 
săraci şi goi n-ar fi îmbrăcat şi cîţi flămînzi n-ar fi ajutat? Şi cît de mare folos n-ar 
fi adus cu această milostenie celui trecut prin această lume, la cele veşnice? Mai 
ales dacă acela a trăit în dreapta credinţă şi s-a spovedit la duhovnic de toate 
păcatele sale. 

Este adevărat că sunt unii dintre aceştia care au făcut în viată si la moartea 
lor multe milostenii la săraci si la sfintele lui Dumnezeu biserici, dar nici aceste 
lucruri deşarte nu le-a trecut cu vederea. Aceştia poate nu vor lua grea osîndă, 

fiindcă ei nici de milostenie nu au uitat, dar mult mai grea le va fi osînda celor 
ce nici în viata aceasta nu s-au îngrijit de mîntuirea lor, iar la moarte, s-au 
închinat la aceste deşertăciuni si umbre. 

Toate cele ce se fac de prisos la înmormîntări nu au nici o valoare, ci mai 
degrabă aduc pagubă sufletului. 

1378. Să ne rugăm Preamilostivului Dumnezeu, să ne acopere şi să ne 
izbăvească pe noi de această vicleană şi mult înşelătoare patimă a slavei deşarte. 

SMERENIA 

1379. La Dumnezeu este mult mai bun un păcătos smerit, decît un 
drept mîndru. 

138 0. Dacă Stăpînul şi Ziditorul nostru S-a smerit aşa de mult pentru 
noi şi pentru a noastră mîntuire, oare cîtă smerenie ne trebuie nouă păcătoşilor, 
care suntem praf şi cenuşă şi care în toată vremea supărăm pe Preabunul 
Dumnezeu cu păcatele şi răutăţile noastre? Şi cîtă nebunie este în mintea noastră 
cînd noi, viermi împuţiţi, ne socotim că suntem ceva şi umblăm cu capul în 
nori, necugetînd la nimicnicia firii noastre cea schimbăcioasă şi cea stricăcioasă, 
care trece ca iarba şi ca umbra şi se risipeşte ca fumul! 

1381. Smerenia are mai multe mame: unii Sfinţi Părinţi au înţeles că 

î î î 

smerenia se naşte din adevărata cunoştinţă de sine, altul a zis că smerenia se 
naşte din cugetarea la moarte si la înfricoşata Judecată. Sfîntul loan Scărarul 
spune că drumul spre smerenie este osteneala trupească, ascultarea şi dreptatea 
inimii, iar Sfîntul Isaac Şirul zice că smerenia se face din scîrbe si din întristare. 
Tot el zice că smerenia se naşte din frica lui Dumnezeu sau din ispite, din 
părăsirea lui Dumnezeu, din războaiele cele iuţi ale firii şi ale dracilor şi din 
rugăciunea cea multă. 

Dacă vei întreba şi despre tatăl smereniei, ea îţi va răspunde că nu îl vei 
cunoaşte, pînă ce nu vei agonisi pe Dumnezeu întru tine. 

Cînd Sfinţii Părinţi ne-au spus că numai cel ce-L are pe Dumnzeu în 
sufletul său, poate cunoaşte pe adevăratul născător al smereniei, au vrut să ne 
arate că numai cei desăvîrşiţi pot ajunge la lucrul acesta de a cunoaşte pe 
adevăratul născător al smereniei şi nu noi, care avem dinţi de lapte în cele 
duhovniceşti. Nouă ne este de ajuns să ascultăm învăţăturile Sfinţilor Părinţi si 
să ne silim a lucra, cu multă răbdare, virtuţile care ne duc pe noi la virtutea cea 
înaltă a smeritei cugetări, iar pe cele mai înalte decît noi să le lăsăm celor mai 
înalţi cu vîrsta în cele duhovniceşti. 

13 82. Dacă cineva, prin darul lui Dumnezeu, a biruit toate duhurile 
potrivnice, făcînd toate faptele bune iar după aceasta ar simţi cu duhul că a 
primit darul acesta - cînd Duhul Sfînt mărturiseşte duhului său, după cuvîntul 
Apostolului - unul ca acesta a ajuns la desăvîrşirea smeritei cugetări. 

1383. Despre smerenie spun Sfinţii Părinţi că este haina lui Hristos, 
pentru că a luat trup omenesc pentru mîntuirea noastră. Hristos a primit în 

trup patimile firii neprihănitoare, ca: foamea, setea, durerea, oboseala 
patimile firii păcătoase, adică păcatele, nu le-a primit Hristos. 

13 84. Dacă vom cerceta Sfintele Scripturi vom vedea că smerenia 
este si se naşte din scîrbe si necazuri, căci zice Domnul Dumnezeu către 
poporul lui Israel: „De voi închide cerul şi nu va fi ploaie şi de voi porunci 
lăcustelor să mănînce răsadurile voastre sau voi trimite moarte în poporul 
Meu şi se va smeri poporul Meu peste care se cheamă numele Meu asupra lor 
si se vor ruga si vor căuta fata Mea si se vor întoarce din căile lor cele rele 
atunci îi voi auzi din cer şi milostiv voi fi păcatelor lor şi voi vindeca pămîntul 
lor" (II Paralipomena 7, 13-14). 

1385. De vom face ascultare cu supunere şi cu dragoste, vom cîştiga 
smerenie, căci ascultarea e maica smeritei cugetări, iar de la smerenie se 
cîştigă dreapta judecată, care este împărăteasa faptelor bune, şi nepătimirea 
(Scara, Cuvîntul 4). 

13 86. Unii oameni, din fire par a fi smeriţi si blînzi, alţii se smeresc cu 
gîndul, pomenindu-şi păcatele şi căderile lor. Dar nici una din acestea nu este 
smerenia cea adevărată. 

1387. Sunt unii care se luptă să dobîndească smerenie prin aducerea 
aminte de moarte, prin cugetarea la păcatele lor, socotindu-se ţărînă şi că nici 
un bine nu au lucrat în viaţa lor, plîngînd pentru păcatele lor şi umilindu-se cu 
gîndul, mîhnindu-se cu durere de inimă pentru căderile lor şi defăimîndu-se în 
toată vremea, considerîndu-se în gîndul lor a fi nevrednici de mila lui Dumnezeu. 
Deşi prin unele ca acestea ei fac fapte ale smereniei, care sunt vrednice de 
laudă, însă stau încă departe de adevărata smerenie. 

13 8 8. Să te socoti cel mai sărac om si cel mai nefericit om de pe fata 
pămîntului, aceea-i smerenia cea întru dreptate şi aceasta-i adevărata smerenie 
(cf Sfintul Isaac Şirul). 

13 89. Dacă cineva ar avea darul facerii de minuni, ar muta munţii cu 
rugăciunile sale, s-ar face văzător de Dumnezeu ca Moise, ar îmblînzi leii ca 
Daniel în groapă, ar stinge puterea focului ca cei trei tineri din Babilon, ar 
încuia şi ar descuia cerul şi ar pogorî foc din el ca llie sau s-ar asemăna în 
sfinţenie cu Sfintul loan Botezătorul, ar merge pe deasupra apei ca Sfinta 
Măria Egipteanca şi alţi sfinţi, s-ar înălţa ca Sfintul Apostol Pavel pînă la al 
treilea cer şi dacă, după toate aceste puteri şi daruri, ar zice şi el ca Apostolul: 
„Hristos lisus a venit în lume să mîntuiască pe cei păcătoşi, dintre care cel 
dintîi sunt eu" (1 Timotei 1, 15), atunci unul ca acela a ajuns la adevărata 
smerenie. 

139 0. Sfintul Apostol Pavel porunceşte aleşilor lui Dumnezeu ca, pe 
lîngă alte fapte bune, să se îmbrace şi cu duhovniceasca haină a smereniei, 
zicînd: „Imbrăcati-vă, dar, ca aleşi ai lui Dumnezeu, sfinţi si prea iubiţi, cu 
milostivirile îndurării, cu bunătate, cu smerenie, cu blîndete si cu îndelungă 
răbdare" (Coloseni 3, 12). 

Deci, fericit şi de trei ori fericit este cel care ajunge să se îmbrace cu 
această duhovnicească haină, căci unul ca acela s-a îmbrăcat cu haina lui Hristos, 
după mărturia Sfintului Efrem Şirul care zice: „Smerenia este haina lui Hristos". 

1391. Sunt şi alte pricini care nasc smerenia în sufletul omului. Sfîntul 
loan Scărarul arată că „din ascultare se naşte smerenia" (Scara, Cuvîntul 4). 
Iar de la Sfîntul Maxim Mărturisitorul învăţăm că aceasta se naşte si din credinţă 
şi frica de Dumnezeu, după cuvîntul: „Cel ce crede, se teme şi cel ce se teme, se 
smereşte" (Filocalia, voi. 2, cap. 16). 

1392. Sfîntul Isaac Şirul arată că „smerenia se naşte în inima omului si 
din mulţimea rugăciunilor, căci cine are trebuinţă de ajutorul lui Dumnezeu face 
multe rugăciuni şi pe cît le înmulţeşte, pe atît i se smereşte inima sa. Nimeni, 
rugîndu-se şi cerînd, nu va putea să nu se smerească". 

1393. Tu crezi că pe dracul îl întreci la fugă? El într-o clipă este la 
marginea pămîntului. Numai cu asta îl întreci: dacă te smereşti şi te socoteşti a 
fi praf şi cenuşă şi păcătos şi neputincios şi nevrednic de a trăi pe pămînt. 
Numai de smerenie se teme diavolul! De alta nu se teme el. 

1394. Este bine să ne mulţumim cu înţelesul pe care Bunul Dumnezeu ni 
1-a descoperit prin sfinţii Lui, despre bunătatea cea negrăită a smereniei şi să nu 
iscodim cele ce sunt mai presus de noi, ca să nu ne alegem cu pagubă în loc de 
folos, după cuvîntul dumnezeiescului Grigorie Teologul, care zice: „Privirea la 
cele înalte fără de frîu, poate şi în prăpastie să ne arunce pe noi" (Hexaimeron). 

1395. Din toate faptele mîntuitoare pe care le lucrează omul, smerenia 
şi dragostea sunt cele mai plăcute jertfe înaintea lui Dumnezeu. 

1396. Cînd a intrat Mîntuitorul în casa vameşului şi a început a spune 
faptele lui, aceasta nu era smerenie la vameş, ci cunoştinţă de sine, care este 
de-abia prima treaptă a smeritei cugetări. Dar această cunoştinţă de sine 
mîntuieşte pe om, fiindcă este o fiică a smereniei. Mîndria are 12 vlăstare, 12 
viţe care coboară pînă la iad, şi smerenia are 12 trepte care ridică pînă la cer. 

1397. Alta este smerenia si alta cunoştinţa de sine. Cel ce a ajuns să-si 
cunoască păcatele şi neputinţele sale, acela se smereşte întru păcatele şi 
neputinţele sale. Iar aceasta nu este smerenie, ci este cunoştinţa de sine. Pe 
cînd cel cu adevărat smerit, acela se smereşte cu dreptate. Adică, avînd toată 
fapta bună, se socoteşte pe sine ca un nimic. 

lată cum se smereşte cineva întru păcat: cînd omul îşi aduce aminte de 
păcatele sale cu care a supărat pe Dumnezeu, şi în această aducere aminte îi vine 
lui căinţă şi mare mîhnire şi începe a suspina şi a plînge cu durere de inimă 
înaintea lui Dumnezeu si din această mare căinţă si plîngere i se smereşte mintea 
şi inima lui. Aşa s-a smerit vameşul din Evanghelie, aducîndu-şi aminte de păcatele 
sale, zicînd: „Dumnezeule, milostiv fii mie păcătosului!" (Luca 18, 13). Aşadar, 
nu prin smerenia cea desăvîrşită a plăcut vameşul lui Dumnezeu, ci el s-a îndreptat 
înaintea Lui, prin cunoştinţa de sine. Această cunoştinţă de sine nu este adevărata 
smerenie, ci numai una din treptele ei. Adevărata smerenie o au numai acei ce se 

smeresc întru dreptate, adică numai acei care au împlinit poruncile lui Dumnezeu 
şi toate faptele cele bune şi totuşi ei se socotesc pe sine a fi nişte slugi netrebnice. 

1398. Este un fariseu lăuntric în inimele noastre, care nu ne lasă să ne 
smerim. Pe acela de-1 vom scoate afară din noi, repede ajungem la Dumnezeu. 

1399. Smerenia a fost pricină de slavă, de cinste şi de înălţare la toţi 
sfinţii lui Dumnezeu si cu atît mai mult la Preasfînta Născătoare de Dumnezeu 
şi pururea Fecioara Măria. Dar să ştiţi şi să înţelegeţi, că mai presus de toate a 
fost smerenia cea nemăsurată a Domnului Dumnezeului si Mîntuitorului nostru 
lisus Hristos, Care S-a smerit pe Sine, ascultător facîndu-Se pînă la moarte, şi 
moarte de cruce. 

Iar această nemăsurată smerenie a Domnului 1-a adus Lui nemăsurată 
slavă şi cinste şi pentru aceea şi Dumnezeu L-a preaînălţat şi I-a dat Lui nume, 
care este mai presus de tot numele, ca întru numele lui lisus tot genunchiul să 
se plece, al celor cereşti, al celor pamînteşti şi al celor de dedesubt. 

14 00. Smerenia a fost cea dintîi pricină de înălţare şi slavă pentru toţi 
sfinţii lui Dumnezeu. 

1401. Smerenia ne aduce slavă de la Dumnezeu şi de la oameni, după 
cuvîntul Mîntuitorului nostru lisus Hristos: „Cel ce se smereşte, se va înălţa" 
(Matei 23, 12; lacov 4, 16). 

14 02. Toţi oamenii, fiarele, tîrîtoarele si însisi diavolii se smeresc, se 
biruiesc şi recunosc în cel cu adevărat smerit, cu adevărat un Dumnezeu după 
dar, asa cum a fost strămoşul nostru Adam înainte de a cădea din ascultarea 
Preasfintului şi Atotputernicului nostru Dumnezeu. 

1403. Ştii cu ce-1 ajungem noi pe cel drept? Cu smerenia. Aşa! Uite, eu 
sunt bătrîn si bolnav si stau la rugăciune cu tine. Tu faci 500 de metanii si nu te 
mîndreşti, îţi faci datoria, şi eu săracul de-abia fac trei. Dar îmi pare rău că nu 
pot face cît faci tu; şi eu te-am ajuns din urmă cu smerenia. Ai înţeles? 

Sfîntul Isaac Şirul zice: „întristarea minţii şi smerenia ridică pe cel 
neputincios la nivelul faptei bune". Tu faci milostenie multă. Dai, faci praznice. 
Eu dau doi bănişori ca văduva, dar n-am mai mult, şi-mi pare rău. Eu cu părerea 
de rău te-am întrecut pe tine. 

1404. Folosul cel mai mare adus de smerenie este mîntuirea sufletului 
nostru, după cuvîntul: Smeritu-m-am şi m-am mîntuit (cf Psalmul 114, 6). Alt 
folos pe care-1 dobîndim prin smerenie este acela că Dumnezeu îşi aduce aminte 
de noi numai dacă o avem pe aceasta şi ne izbăveşte de necazuri şi de vrăjmaşi. 

140 5. Smerenia nu este numai un mod de a cîştiga ajutorul lui Dumnezeu 
şi de a fi auzit de El în vreme de necaz, ci ea ni se face şi pricină de a ajunge 
moştenitori ai împărăţiei cerurilor, după mărturia Mîntuitorului nostru lisus 
Hristos, Care zice: „Deci, cine se va smeri pe sine ca pruncul acesta acela va fi 
mai mare în împărăţia cerurilor" (Matei 18, 4). 

140 6. Smerenia face ca omul să fie cercetat si odihnit în sufletul său de 
către Bunul Dumnezeu, după cuvîntul Proorocului: „Spre cine voi căuta, zice 

Domnul, fără numai spre cel smerit şi blînd care se cutremură de cuvintele 
Mele" (Isaia 66, 2). Apoi, vedem că smerenia este urmată de cinste şi de slavă 
(Proverbe 18, 22; 29-23). 

140 7. Sporirea si creşterea omului în viata duhovnicească, mai mult 
decît în alte fapte bune, se face prin smerenie. 

14 08. Smerenia fără fapte bune, spun Sfinţii Părinţi, a mîntuit pe mulţi, 
dar faptele bune fără smerenie, pe foarte mulţi i-a pierdut şi i-a depărtat de la 
Dumnezeu. 

1409. Smerenia este o putere tainică pe care Dumnezeu o dă omului ca 
o încununare a tuturor faptelor celor bune, deci numai celor desăvîrşiţi! 

1410. Alt folos pe care-1 dobîndim prin smerenie este acela că Dumnezeu 
îsi aduce aminte de noi si ne izbăveşte de necazuri si de vrăjmaşi numai dacă o 
avem pe aceasta. 

1411. Smerenia si lacrimile cele multe sunt de mare trebuinţă celui ce se 
află în slujba lui Dumnezeu, precum ne învaţă marele Apostol Pavel, că el însuşi 
a slujit Domnului cu toată smerenia, cu multe lacrimi şi ispite care i-au venit lui 
din pricina uneltirilor iudeilor (Faptele Apostolilor 20, 19). 

1412. Smerenia cea adevărată o are acel om care are întru sine lucrări 
mari şi vrednice de laudă şi el se smereşte pe sine cu mintea, ca marele Apostol 
Pavel, care s-a răpit pînă la al treilea cer şi care, socotindu-se pe sine că este cel 
dintîi păcătos, zice aşa: „Hristos lisus a venit în lume ca să mîntuiască pe cei 
păcătoşi, dintre care cel dintîi sunt eu" (1 Timotei 1, 15). 

1413. Două-trei cuvinte ale vameşului au biruit toată rugăciunea fariseului. 
Ce zice Evanghelia? Amin, zic vouă, mai îndreptat s-a întors vameşul la casa sa 
si mai înainte a fost el decît fariseul. Acela a zis multe cuvinte si era fariseu si 
făcea fapte bune. Dar ştii de ce a pierdut? A înjugat dreptatea cu mîndria, iar 
vameşul a înjugat păcatul cu smerenia. 

1414. Numai calea smereniei este lină si liniştită si cu odihnă sufletească 
în veacul cel de acum. Acest lucru ne învaţă pe noi Mîntuitorul nostru lisus Hristos, 
cînd a zis: „Luaţi jugul Meu asupra voastră şi învăţaţi-vă de la Mine, că sunt blînd 
şi smerit cu inima şi veţi afla odihnă sufletelor voastre" (Matei 1 1, 29). 

1415. Cei smeriţi cugetători, fiindcă sunt prieteni ai lui Dumnezeu, nu 
îngăduie Dumnezeu ca ei să fie ispitiţi peste măsurile lor. 

1416. Cei ce au smerenie sunt izbăviţi de multe primejdii. 

1417. Smerenia are putere să ducă la Dumnezeu cuvintele noastre şi să 
pogoare de la El iertarea păcatelor noastre. 

1418. Smerenia este scară sfîntă şi dumnezeiască pe care se pogoară 
privirea lui Dumnezeu spre om. 

1419. Toate darurile cele mai înalte pe cele smerite se reazemă. 

1420. Smerenia le completează pe toate. 

1421. Smerenia, în vremea sfîrşitului nostru, poate înlocui toată fapta 
bună şi singură poate să mîntuiască pe om! 

1422. In iad sunt şi preoţi, şi călugări, şi fecioare, şi împăraţi... Numai 
smeriţi si milostivi nu sunt în iad! 

SPIRITISMUL 

1423. Prin ajutorul şi înşelăciunea dracilor cărora le slujesc, spiritiştii au 
ajuns să facă o mulţime de minuni şi de năluciri sataniceşti, dintre care sunt şi 
acestea: 

1. Fac să se mişte corpurile grele prin contact direct, fără de nici o sforţare 
omenească; de exemplu: paharul, uşa se mişcă singure; 

2. Fenomenele de presiune, adică producerea de lovituri sau simple atingeri 
de corpul nostru sau, în genere, orice fel de lovituri pe cale nevăzută, precum şi 
produceri de sunete în aceeaşi măsură; 

3. Alterarea greutăţii corpului: prin anumite procedee psihice, diferite 
corpuri pot deveni uşoare sau mai grele; în anumite împrejurări, greutatea lor 
devine atît de mare încît nu pot să fie urnite din loc. Asemenea cazuri se pot 
întîmpla şi cu anumiţi oameni cu înclinări mediumice; 

4. Mişcări de obiecte grele, aşezate la o oarecare distantă de medium, si 
deci, produse fără nici un fel de contact supra lor; 

5. Ridicarea de obiecte grele deasupra pămîntului, prin puteri nevăzute; 

6. Ridicarea de la pămînt a unor corpuri omeneşti, cu plutirea lor în 
văzduh. W. Crookes a menţionat că a constatat personal trei asemenea cazuri 
de înălţare la cer; 

7. Mişcări independente de mici obiecte, fără contactul nimănui. Apariţii 
luminoase; 

8. Apariţii de mîini luminoase printr-o proprie luminozitate sau vizibilitate 
la lumina obişnuită; 

9. Scrierea directă si fără intervenţia nimănui, în unele şedinţe. 
Comunicările ce se transmit de spirite sunt scrise direct, fără ca nimeni să 
atingă condeiul; 

10. Forme şi figuri de vedenii; 

11. Cazuri particulare de fenomene, din care se deduce acţiunea unei 
inteligenţe exterioare; 

12. Manifestări diferite într-un carcater mai complex de semne. 

1424. întrebaţi pe Sfîntul Grigorie de Nyssa, la cuvîntul „Pentru cei ce 
cheamă spiritele": „Măcar dacă îmi spui tu mie, spiritistule, că chemi duhurile 
morţilor, adică sufletele morţilor, dar pe mine prăpastia mă înfioară". Că duhurile 
răutăţii, dracii, vin la spiritişti şi se arată în chipul neamurilor, a mamei, a tatei 
şi zic: „Uite, l-am văzut pe tata, pe mama!". Toţi aceştia sunt draci, care iau 
chipul rudeniilor moarte. 

Zice: „Tu dacă zici că vine cutare la cheremul tău, că-1 chemi la masa 
spiritistă, la medium, eu te întreb pe tine cum poate trece prăpastia, de care 
spune Evanghelia? Că între noi şi voi mare prăpastie este". Dar ştiţi voi ce-i 

prăpastia aceea? Este puterea Atotţiitorului Dumnezeu, care a pus hotar sufletului. 
„Pînă aici să mergi, pe pămînt nu te duci". Numai cu iconomie dumnezeiască, 
cînd l-ar trimite pe unul să arate ceva. 

Dar de ce nu dă Dumnezeu drumul acum Părintelui Caliopie, pe care 
l-am îngropat deunăzi sau Părintelui Nicodim sau părintelui cutare, ca să vină 
să ne spună? Dacă ar veni, noi nu ne-am putea mîntui. Dar de ce? N-am avea 
credinţă! Auzi ce spune Apostolul Pavel: „Prin credinţă umblăm, nu prin vedere". 
Ce este credinţa? Întreabă pe acelaşi apostol: „Este încredinţarea celor nădăjduite 
si dovedirea lucrurilor nevăzute". 

Eu, care am credinţă, n-am nevoie să văd, că dacă văd, nu mai am credinţă. 
Ai auzit ce spune Apostolul Petru? Fără credinţă nu este cu putinţă omului să 
placă lui Dumnezeu. Deci, de aceea nu le dă drumul, ca noi să rămînem sub 
credinţă si să fim fericiţi de Duhul lui Dumnezeu si de Hristos, Care a zis: 
„Fericiţi de cei ce n-au văzut si au crezut". 

1425. Sunt mulţi spiritişti care susţin totuşi că spiritismul reprezintă cea 
mai autentică doctrină a lui Hristos. In fond însă, spiritismul nu este altceva 
decît un amestec ciudat de budism, politeism, panteism, animism şi creştinism. 

SPOVEDANIA, DEASA SPOVEDANIE 

1426. După învăţătura Sfîntului Nicodim Aghioritul, Taina Pocăinţei se 
împarte în patru părţi, şi anume: 

1. Durerea inimii şi părerea de rău a celui ce a făcut păcatul. 

2. Spovedania prin viu grai şi individual la duhovnic. 

3. împlinirea canonului dat de duhovnic. 

4. Dezlegarea, sau cheia Sfintei Spovedanii, care se face pe capul celui 
ce s-a spovedit prin punerea mîinilor şi semnul Sfintei Cruci. Cel mai mare 
efect al Spovedaniei este dezlegarea şi iertarea păcatelor celui ce s-a mărturisit, 
după cuvîntul Domnului, care zice: „cărora veţi ierta păcatele se vor ierta lor şi 
cărora le veţi ţine, ţinute vor fi" (Matei 16, 19; loan 20, 23). 

1427. Dar spovedania, fiind o spălare sau un botez duhovnicesc al 
sufletului, după Botezul cel dintîi, este o Taină prin care se iartă păcatele omului 
prin dezlegare de la duhovnic şi este bine să se facă cît mai des. 

1428. Nu este clipă şi minut cînd nu greşim lui Dumnezeu. Deci, dacă 
greşim în fiecare clipă lui Dumnezeu, este prea de nevoie să se facă deasa 
spovedanie, să spălăm sufletul prin mărturisire curată cu căinţă şi canon, pentru 
că se înnegreşte haina sufletului nostru, cea curăţită la Botez, prin tot felul de 
păcate, din ceas în ceas şi din minut în minut. 

1429. lată care sunt condiţiile pe care trebuie să le împlinească 
spovedania: 

1. Spovedania trebuie să se facă înaintea duhovnicului. 

2. Spovedania trebuie să fie completă şi să nu se ascundă nimic din cele 
făptuite. 

3. Spovedania trebuie făcută de bunăvoie. 

4. Spovedania trebuie să fie făcută cu umilinţă. 

5. Spovedania să nu fie prihănitoare, adică să nu dăm vina pe nimeni. 

6. Spovedania se cuvine să fie dreaptă. 

7. Spovedania să fie hotărîtoare. Să luăm înaintea duhovnicului o mare 
hotărîre de a nu mai păcătui, ajutîndu-ne nouă dumnezeiescul har, şi să voim mai 
bine a muri de mii de ori decît a mai păcătui de acum înainte cu voinţa noastră. 

143 0. Spovedania începe de la vîrsta de 6-7 ani şi se săvîrşeşte cît mai 
des, după nevoile sufleteşti ale fiecăruia. Călugării din mănăstiri, după Tradiţie, 
se mărturisesc o dată pe săptămînă, iar mirenii, cel mai des, odată pe lună şi cel 
mai rar de patru ori pe an, în cele patru posturi. 

1431. Copiii mici pînă la şase-şapte ani, dacă sunt botezaţi, se împărtăşesc 
fără spovedanie, la 30 sau 40 zile. Spovedania lor începe de la vîrsta de 7 ani. 
Cei bătrîni şi bolnavi este bine să se împărtăşească la fel, la trei-patru săptămîni, 
dacă nu au vreo oprire de la Sfînta Împărtăşanie. Dacă au păcate cu totul grele, 
de moarte, Sfinţii Părinţi rînduiesc să se împărtăşească numai pe patul de moarte 
sau cum va hotărî duhovnicul lor. 

1432. Dacă rn-am mărturisit cu căinţă şi cu pregătirea cuvenită şi m-am 
spovedit curat, preotul, numai dacă a pus mîna pe cap şi a zis: „Dumnezeu să 
te ierte", păcatele mele s-au ridicat. 

Iar dacă nu m-am dus cu căinţă şi cu pregătire cuvenită la cel mai iscusit 
duhovnic, şi n-am ştiut să mă mărturisesc curat, să descopăr toate păcatele 
mele, să primesc canon pentru ele şi să le părăsesc, pot să fac o mie de dezlegări, 
că păcatul, otrava, a rămas tot în mine, de nu m-am dus pregătit. 

1433. Valoarea cea scumpă a Sfintei Spovedanii nu ţine de preot, ci de 
mine. Eu, dacă mă duc cu toată sfinţenia, cu toată convingerea în faţa lui 
Dumnezeu - că atunci cînd mă duc în faţa preotului, înaintea lui Dumnezeu mă 
duc, că preotul este numai un martor -, trebuie să-i spun toate păcatele mele. 

Altfel crezi că în ziua Judecăţii preotul poate să-ţi ajute ceva, dacă n-ai 
spus drept? Doamne fereşte! Preotul n-a putut dezlega la spovedanie decît ce 
i-ai spus tu. Iar dacă tu ai avut vreo rezervă şi ai ţinut vreun păcat nespus, toate 
păcatele le ai îndoite. Aşa spun Sfinţii Părinţi, pentru că ai crezut că Dumnezeu 
nu ştie ce ai făcut tu. 

1434. Ruşinea aceasta pe care o suferi la spovedanie te scuteşte pe tine 
de ruşinea aceea pe care o vom suferi cu toţii la ziua cea înfricoşată a Judecăţii 
lui Dumnezeu. 

143 5. Ca să tii minte si să faci o mărturisire întreagă, nu te duce cu ochii 
legaţi la preot, că diavolul îţi ia mintea şi uiţi. Cu o săptămînă sau două înainte, 
stai într-o cameră liniştită, ia-ţi un caiet şi scrie toate păcatele tale din copilărie 
pînă în ziua spovedaniei. 

Ce păcate am eu pe conştiinţă, de cînd eram copil mic, cînd eram de 
cinci ani, cînd eram de şapte ani, cînd eram în clasa întîi la şcoală, cînd eram în 



311 

clasa a doua, cînd eram într-a noua, cînd eram fată mare, înainte de căsătorie, 
sau după căsătorie, cînd eram militar, cînd eram flăcău. 

Scrie, că şi diavolul a scris. Avem contabil bun, îngerul rău pe umărul 
stîng, care scrie tot, şi îngerul cel bun pe umărul drept, care scrie şi el faptele 
cele bune ale omului. 

143 6. Cel ce are obicei să se mărturisească des, nu lasă rugina păcatului 
să se prindă de mintea şi inima lui; cine îşi pliveşte ogorul lui des, simte cînd 
încolţeşte păcatul şi îndată îl smulge din suflet prin spovedanie. Pe acela moartea 
nu-1 găseşte nepregătit. 

14 37. Să nu credeţi dumneavoastră că păcatele mici nu sunt grave! Şi 
pe acelea trebuie să le mărturisim, că auzi ce spune Evanghelia: Nimic necurat 
nu va intra întru împărăţia cerurilor. 

14 38. Omul trebuie să se spovedească obligatoriu de patru ori pe an 
toată viaţa, în cele patru posturi, cît trăieşte el, dar mai cu seamă cînd vezi că 
s-a îmbolnăvit rău. Atunci cheamă preotul repede să-1 spovedească. Nu cînd i 
s-a legat limba sau şi-a pierdut conştiinţa, ci din vreme, cînd are mintea clară şi 
tine minte. 

1439. Cînd se face spovedania generală? 

O dată pe an tebuie să faci spovedania generală din mică copilărie. Sfintul 
Nicodim Aghioritul spune: O dată pe an, în Postul Mare, este bine să faci 
spovedania generală. Ştii de ce? Pentru smerenie. Te ajută mult să-ţi aduci 
aminte păcatele. Eu mă mărturisesc, dar dracul mă face să uit păcatele mele cu 
care am mîniat pe Dumnezeu. 

1440. Avem certitudinea că ni s-au iertat toate păcatele prin 
spovedanie? 

Dar dumneata dacă ai spălat o rufă bine, curată, şi dacă se mai murdăreşte, 
nu o mai speli din nou? Nu pui sodă şi leşie şi o pui la uscat? Precum cămaşa 
trebuie spălată, aşa şi sufletul trebuie spălat mereu prin deasa spovedanie. 

1441. Dumnezeu este atît de milostiv si de bun, că nu mai tine minte 
răul ce-am făcut, dacă noi ne întoarcem din toată inima si ne mărturisim. 

1442. Nimeni să nu umble în întunericul nespovedaniei! Vai de acela 
care se duce la mărturisire şi crede că nu-i Dumnezeu acolo şi spune ce vrea el, 
nu ce-a făcut! Altul vine şi citeşte pe-o carte, dar ce-a făcut el nu spune. Să nu 
crezi că-L poţi înşela pe Dumnezeu! Că cei ce n-au spovedania sinceră, se 
vădesc singuri, că diavolul îi ia şi-i duce după capul lor tocmai prin acea spărtură 
- că nu-s sinceri înaintea lui Dumnezeu - şi-i prăpădeşte! 

1443. Cînd te spovedeşti nu cumva să-ţi pleci urechea la glasul diavolului 
care îţi şopteşte în minte, zicînd: „Oare ce va zice duhovnicul cînd va auzi astfel 
de păcate?". Uneori diavolul îi şopteşte credinciosului prin oamenii cei răi şi 
bîrfitori cum că duhovnicul ar spune altora păcatele de la spovedanie. La aceasta 
să-şi aducă aminte fiecare de bogatul ce şi-a mărturisit păcatele sale în mijlocul 
Bisericii cu glas tare înaintea tuturor celor de faţă şi, în timp ce şi le mărturisea, 

îngerul Domnului îi ştergea păcatele lui cele mărturisite în faţa tuturor, cum 
spune Sfîntul loan Scărarul (Cuvîntul 4, din Filocalia, voi. IX). 

1444. Duhovnicul nu are voie să dezlege pe cel ce nu se hotărăşte a 
părăsi păcatul şi a face canonul. De asemenea, nu are voie să dezlege pe acei 
cărora le amînă canonisirea pînă ce preotul duhovnic va cerceta canoanele şi 
pravilele bisericeşti, spre a se orienta asupra canonisirii lor. 

1445. Să se ştie că „este şi o spovedanie păcătoasă sau falsă" şi anume, 
cînd cineva caută un duhovnic lesne iertător, care dezleagă, nu după legea lui 
Dumnezeu, ci după părerea sa, sau are aceleaşi păcate. Aceştia se afundă 
amîndoi în osîndă, mai rău decît dacă nu s-ar fi spovedit. Cînd cel ce se 
mărturiseşte nu spune toate păcatele sale, sau le spune pe jumătate, sau le 
justifică cu minciuni, ducînd în eroare pe duhovnic, cînd se vor spovedi în 
colectiv mai mulţi oameni la duhovnic, spunînd păcatele în gînd, fără a le auzi 
preotul şi a le aprecia pe toate în lumina sfintelor canoane şi a legilor morale, în 
toate aceste trei cazuri, Taina Spovedaniei nu este săvîrşită canonic şi păcatele 
rămîn nedezlegate căci spovedania se face numai individual. 

1446. Prin această Taină, ori salvezi un suflet şi te salvezi şi pe tine, ori 
ucizi şi te ucizi în veci şi pe tine. Totuşi, prin nici o altă Taină sau slujbă nu poţi 
cîştiga mai multe suflete pentru împărăţia lui Dumnezeu, ca Taina Spovedaniei, 
însă atîta răspundere şi primejdie apasă asupra preotului duhovnic, încît Sfîntul 
loan Gură de Aur spune că „puţini duhovnici se mîntuiesc". Aceste cuvinte ne 
înfricoşează si ne cutremură pe toţi. 

5 5 r J 

1447. Dumnezeu osîndeşte păcatul după conştiinţa şi înţelepciunea 
fiecăruia, pe unii de la vîrsta de 10 ani, iar pe alţii de la o vîrsta mai mare. Dacă 
îşi va spovedi omul păcatele, cu tot sufletul, cu căinţă şi de bunăvoie, atunci 
duhovnicul poate uşura vindecarea rănilor sale sufleteşti, iar canonul cu care 
trebuie să-1 canonisească pe credincios să-1 împartă în trei. O parte să o pună 
pe seama milostivirii lui Dumnezeu, că nimeni nu este fără de păcat afară de 
Unul singur Dumnezeu, Care ne-a răscumpărat cu Sfînt Sîngele Său din mîinile 
diavolului. A doua parte din canon să o ia duhovnicul asupra sa, ca cel ce are 
putere de la arhiereu să dezlege şi să lege păcatele oamenilor, după cum spune 
nemincinoasa gură a Domnului nostru lisus Hristos (îndreptarea Legii, 1652, 
cap. 322). Iar a treia parte din canon să o dea aceluia care a savîrşit păcatele. 

1448. Preotul este dator ca pe fiecare să-1 primească la spovedanie cu 
faţă veselă, cu blîndeţe şi evlavie, „iar nu cu mîhnire şi cu faţă posomorită". Iar 
de va fi vreun om bolnav de moarte, şi va chema preotul să-1 spovedească, iar 
acesta nu va merge, măcar de nu ar fi duhovnic, atunci păcatele celui ce a murit 
nespovedit rămîn asupra preotului, „şi preotul trebuie să se pocăiască trei ani şi 
metanii 100 pe zi" (Pravila bisericească de la Govora, 1648). 

1449. Sufletul nostru se aseamănă cu o coarbie care pluteşte pe valurile 
veacului de acum şi precum dacă într-o corabie din întîmplare ar intra apă 
multă şi nu s-ar grăbi cel cu corabia să o scoată la vreme, atunci corabia s-ar 

afunda, tot aşa şi sufletul nostru, dacă se vor înmulţi în el păcatele noastre şi nu 
le vom scoate repede prin spovedanie şi prin pocăinţă, sufletul se va îngreuia 
de povara păcatelor şi, scufundîndu-se în adîncul răutăţilor sale, îşi va găsi veşnica 
pierzanie. 

1450. Să vă mărturisiţi din mica copilărie, cînd intraţi la preoţie. Nu, 
Doamne fereşte, să aveţi vreun păcat de moarte şi să intraţi cu dînsul la hirotonie! 
Că nu vă mai merge bine toată viaţa. La căsătorie, la hirotonie în diacon, la 
preoţie şi la călugărie se face spovedania generală din mică copilărie. Să ai scris 
tot, ca să intri curat. 

1451. Spovedania nu este legată de termene sau soroace anumite din 
cursul anului. Putem alerga la duhovnic ori de cîte ori simţim nevoia să ne 
uşurăm sufletul de povara păcatelor şi să primim mîngîierea harului şi nădejdea 
iertării. Cu cît ne spovedim mai des, cu atîta mai bine. De obicei însă, spovedania 
este legată de cele patru posturi. Porunca a patra a Bisericii învaţă să ne 
mărturisim păcatele de patru ori pe an, în cele patru posturi. Cei mai sporiţi în 
evlavie să se spovedească în fiecare lună, iar ceilalţi „măcar o dată pe an" şi 
anume în Postul Paştilor (Mărtursirea Ortodoxă). 

14 52. Spovedania se face în orice zi şi ori de cîte ori ne mustră conştiinţa, 
indiferent de vrednicia preotului, căci harul Duhului Sfînt săvîrşeşte Taina. 
Spovedania se face la nevoie şi fără post, chiar dacă nu este cineva vrednic de 
Sfînta împărtăşanie, căci numai prin spovedanie se spală şi se dezleagă păcatele. 

1453. Spovedania în comun este necanonică, nu are valoare de Taină, 
iar păcatele rămîn nedezlegate. Asemenea practici trebuie cu totul părăsite 
pentru a nu se desfiinţa Taina Sfintei Spovedanii şi a arunca în osîndă atît pe 
preot cît şi pe credincios. 

14 54. Spovedania se face numai individual şi niciodată în grup, în 
public, cum este obiceiul în unele părţi. Credincioşii sunt datori să-şi cerceteze 
conştiinţa din copilărie şi să noteze pe hîrtie toate păcatele făcute, pentru a 
nu uita nici unul. Mărturisirea se face întotdeauna cu post şi rugăciune, înainte 
de a mînca, atît preotul cît şi credinciosul. 

14 55. După o spovedanie curată, trebuie să primim un canon, pe care 
trebuie să-1 ţinem. Cel ce se spovedeşte are mare datorie de a-şi face canonul 
dat pentru a scăpa de chinul cel veşnic al iadului. 

14 56. Dacă cineva rămîne în aceleaşi păcate după mărturisire şi nu 
se pocăieşte, este vinovat credinciosul sau duhovnicul? In acest caz, cum 
este mai bine să se procedeze? Să-l primescă în continuare pentru a nu se 
deznădăjdui sau să-l trimită la alt duhovnic? 

Dacă cineva, după mărturisire, stăruie mereu în aceleaşi păcate sau şi în 
altele mai grele şi dacă preotul şi-a făcut datoria şi 1-a sfătuit îndeajuns să 
părăsească păcatul iar el nu a ascultat, atunci preotul nu este vinovat. Iar dacă 
preotul nu 1-a sfătuit îndeajuns şi nu 1-a canonisit după legea lui Dumnezeu şi 
din nepăsarea lui, acela cade în aceleaşi sau în alte păcate mai grele, atunci şi 

preotul are păcat şi se osîndeşte ca unul ce nu a pus doctoriile necesare pe 
ranele păcatelor. Iar dacă preotul şi-a dat toată silinţa să-1 ajute sufleteşte pe cel 
ce petrece în nepăsare şi nepocăinţă, însă fără de folos, atunci este bine a-1 
trimite la alt doctor mai iscusit, poate prin acela îi va da Dumnezeu credinciosului 
îndreptare. Insă nu degrabă să-1 depărteze de el, ci să procedeze cu blîndeţe şi 
cu îndelungă răbdare, că să nu-1 arunce în deznădejde. 

1457. Dumnezeieştii Părinţi arată că cinci sunt păzirile de păcat după 
mărturisire, spre a nu cădea omul în cele de mai înainte. 

Intîia păzire este aducerea aminte de moarte şi a nu uita păcatele tale. 

A doua păzire după spovedanie este fuga de pricinile păcatului. 

A treia păzire este deasa spovedanie. 

A patra păzire este cugetarea la înfricoşata Judecată de apoi şi la 
cuvintele ce le va spune Mîntuitorul lisus Hristos celor păcătoşi: „Duceţi-vă 
de la mine, blestemaţilor, în focul cel veşnic, care este gătit divolilor şi îngerilor 
lui" (Matei 25, 41).' 

A cincea păzire este aducerea aminte de chinurile iadului, aducerea aminte 
că răutatea păcatului ne desparte de Dumnezeu şi de fericirea drepţilor din rai, 
precum şi aducerea aminte de veşnicile munci ale iadului, care nu vor avea sfirşit. 

1458. Omul, cînd a slăbit tare, nu mai ţine minte ce păcate a făcut. El 
uită dacă-i chinuit de boală şi-i ameţit de cap; dar îl poţi spovedi chiar dacă nu 
poate vorbi, ci numai dacă aude. Şi dacă aude, preotul îl întreabă, şi el, dacă a 
făcut păcatul zice: ,.Da". Dacă n-a făcut, zice „Nu". Dar dacă i s-a legat limba şi 
i s-a pierdut cunoştiinţa, nu-1 mai poţi mărturisi că el nu mai ştie nimic. De 
aceea nu aştepta, Doamne fereşte, să cadă omul în comă. 

1459. Cel mai mare bine pe care poţi să-1 faci unui om, este acesta. 
Dacă vezi că s-a îmbolnăvit în casă la tine, tata sau mama sau ginerele sau nora 
sau fata sau băiatul sau fratele, cine a slăbit de boală şi se apropie de moarte, nu 
se poate un bine mai mare decît să-i aduci preotul repede. Nu doctorul. Doctorul 
este un bolovan de pămînt ca şi tine! Preotul a luat dar de la Dumnezeu. Nu aţi 
auzit în Evanghelie? Ce veţi lega voi pe pămînt, va fi legat şi în ceruri şi ce veţi 
dezlega voi pe pămînt, va fi dezlegat şi în ceruri! 

Dacă ai reuşit să-1 spovedeşti curat înainte de moarte, i-ai salvat sufletul. 
Cînd se duce la vămi, sufletul care a avut păcate, dacă le-a dezlegat preotul aici, 
Duhul Sfint a şters tot de pe tabelele lor. Crapă, mor de ciudă diavolii: „la 
uită-te, domnule! L-am avut în mînă!". Duhul Sfint i-a şters păcatele. Această 
putere le-a dat Dumnezeu preoţilor, că dacă nu dădea Dumnezeu această putere 
preoţilor, nimeni din oameni nu s-ar fi mîntuit. 

1460. Cînd vezi că eşti bolnav de moarte, nu alerga la doctor, că poate te 
omoară acela şi mori nemărturisit. Intîi spovedeşte-te şi apoi du-te şi la doctor, 
dacă este cazul, dar tu să fii mărturisit. Dacă ai murit, gata, te-ai uşurat! Că vei 
muri în mîinile doctorului, că vei muri acasă, tu să fii mărturisit. Insă întîi caută 
doctorul sufletelor, că el te va scoate din iad. Asa. Si nu te gîndi că n-are dar. 

14 61. Vă spun vouă creştinilor şi vouă monahilor, mare lucru este 
spovedania. Cînd vei vedea în familie că unul s-a îmbolnăvit, tata, mama, copilul, 
fratele, sora, soţul, soţia, cel mai iubit prieten, şi chiar şi cine ţi-a fost vrăjmaş, 
căci şi pe el trebuie să-1 iubeşti, fâ-i cel mai mare bine din lume, pe care poţi să-1 
faci. Adu repede duhovnicul să-1 mărturisească. Spovedania curată este al doilea 
botez. 

14 62. Am o rudă care a trăit 60 de ani şi a murit aşa, fără veste, fără 
spovedanie. Ce pot să-i fac? 

Foarte greu, dacă a fost nespovedit. Cînd moare nespovedit, ca şi cum ar 
muri nebotezat. Ferească Dumnezeu! Numai, Doamne fereşte, dacă moare în 
război, dacă moare accidentat. 

Nu era spovedit din tinereţe. 

De atîta vreme nespovedită şi cum a putut trăi atîta? 

1463. Dacă 1-a apucat pe cineva moartea nespovedit, este ca şi cum ar 
fi nebotezat, dacă are păcate de moarte. Nu-i foloseşte nimic. Nici nu-1 poate 
scoate Biserica pe urmă cu rugăciunile ei. Pentru că nu s-a îngrijit din vreme 
să-şi cureţe sufletul său cu pocăinţa cea adevărată, cu rugăciunea sinceră şi 
celelalte fapte bune. 

1464. Spovedania, Taina aceasta este aşa de mare, încît are putere să-1 
cureţe pe om de orice păcat, să-i dezlege toate păcatele. Numai dacă omul a 
fost cuminte în viaţă, dacă s-a spovedit curat, acela trece uşor înfricoşatele vămi 
ale văzduhului. 

146 5. Creştinul, dacă a murit mărturisit si dacă, Doamne fereşte, are 
păcate grele şi nu şi-a făcut canonul, el îşi face canonul dincolo, în iad. Dar din 
iad îl scoate Biserica prin Sfinta Liturghie, prin dezlegări şi milostenie şi tot la 
rai merge. 

14 66. Eu n-am nevoie să vă spovediţi la mine! V-am spus de sute de ori 
că eu nu mai pot. Dar care vreţi să veniţi şi cît mai pot eu, să fiţi sinceri la 
spovedanie. Pentru că nu sunt eu acolo. Eu cînd mă duc la spovedanie, cît 
mi-ajută Dumnezeu, cît aş putea mai tare mă pîrăsc. Pentru că ştiu că mă duc în 
faţa lui Hristos. Şi apoi pot să-L mint pe Dumnezeu, Care citeşte în inima mea 
pururea? 

146 7. Cele cinci foloase ale desei spovedanii sunt: 

1. Primul folos al desei spovedanii este că, precum pomii, care se smulg 
des şi se răsădesc, nu pot să prindă rădăcină adîncă în pămînt, aşa şi obiceiurile 
cele rele şi deprinderile păcătoase, prin mărturisire deasă, nu pot prinde rădăcini 
adînci în inima celui ce se mărturiseşte. Sau, precum un pom bătrîn şi mare nu 
se poate tăia numai cu o lovitură de secure, aşa şi un obicei sau deprindere 
veche a păcatului, numai cu o singură durere a inimii nu se poate scoate şi 
dezrădăcina uşor. 

2. Omul ce se spovedeşte des ţine minte uşor greşelile făcute de la ultima 
spovedanie; pe cînd cel ce se mărturiseşte rar, cu anevoie poate să-şi aducă 

aminte de toate cîte a făcut. Astfel, multe din păcate rămîn nespovedite şi, prin 
urmare, neiertate. Pentru acea diavolul i le aduce aminte în ceasul morţii, dar 
fără folos, căci i se leagă limba şi nu le mai poate mărturisi. 

3. Cel ce se mărturiseşte des, chiar dacă i s-ar întîmpla să cadă într-un 
păcat de moarte, îndată aleargă şi se mărturiseşte şi intră în harul lui Dumnezeu, 
căci nu suferă să aibă pe conştiinţă greutatea păcatului, fiind desprins a se 
curaţi des prin spovedanie. 

4. Al patrulea folos este că, pe unul ca acesta, îl află moartea curăţit şi în 
harul lui Dumnezeu şi avînd mare nădejde de mîntuire. După mărturia Sfintului 
Vasile cel Mare, diavolul merge totdeauna la moartea drepţilor şi a păcătoşilor, 
căutînd să afle pe om în păcate spre a-i lua sufletul (Tîlcuire la Psalmul 70). 
La cei ce se mărturisesc des şi curat nu poate afla nimic, deoarece s-au mărturisit, 
luînd dezlegare pentru păcate. 

5. Cel din urmă folos al mărturisirii dese este că unul ca acesta se opreşte 
şi se înfrînează de la păcate, aducîndu-şi aminte că după puţine zile se va mărturisi 
din nou şi va primi canon de la duhovnic, acesta mustrîndu-1 pentru cele făcute. 

STATORNICIA 

146 8. Cu felul de a te purta tu, pe unul care-i abătut de la calea dreptăţii, 
poţi să-1 foloseşti. Iar dacă unul este obraznic, îi tînăr şi nu bagă de seamă că tu 
vrei să-1 foloseşti, cu felul tău de a pricepe şi a te purta cu el, taie legătura. Cum 
s-o tai? lată cum: 11 vezi că vine în chilie la tine, şi nu vine că-i place pravila sau 
să audă un cuvînt de folos, cînd citeşti tu dintr-o carte, ci vine ca să stea de 
vorbă, să-ţi piardă ţie vremea, să rîdă, să glumească, să spună ce veşti noi mai 
sunt în ziare, în reviste, sau nu ştiu ce, aceluia spune-i aşa: Frate, noi avem 
pravilă, că suntem la mănăstire! Dacă eşti bun, frate, că şi tu ai pravilă, săracu, 
poate nu ţi-ai făcut-o toată, hai s-o completăm aici la mine! 

Dă-i o pereche de metanii în mînă şi începi Psaltirea. Uite, frate, am 
obicei - chiar dacă n-ai obicei - să citesc cam jumătate de Psaltire în seara asta! 
Frăţia ta fă metanii şi eu citesc. Şi cînd l-ai pus la metanii, să vezi cum zice: 
iartă-mă, frate, că am treabă! Şi îndată fuge, că el nu venise pentru pravilă. A 
venit să stea de vorbă, să-ţi piardă ţie timpul mîntuirii. 

Dacă faci aşa, ştii cum scapi de prietenii aceştia? Nu mă duc în chilie la 
fratele ăla, că mă pune la rugăciune, lată, aşa ai să scapi de prieteni de ăştia. 
Delicat, aşa! Şi cînd vezi că pleacă, zi-i: Frate, te rog, mai stai, am avut dragoste 
să facem pravilă împreună, dar, dacă te duci, iartă-mă pe mine păcătosul. Se 
duce şi tu cu iartă-mă ai scăpat de el. Nu-1 mai vezi pe acolo. 

1469. Părinte, aş pleca de la mănăstirea mea şi aş veni aici. 

Fă cum vrei! Eu nu te chem. Dar să ştii că si la Sihăstria sunt draci. Încă 
mulţi! Si dacă te-ai duce în Australia si-n America si-n China, tot draci si ispite 
sunt, dar şi Dumnezeu este de faţă. Unde te-ai duce, trebuie să te lupţi cu tine 
şi să ai ascultare, rugăciune şi răbdare. Crezi că aici, dacă ai să vii, n-ai să 

găseşti sminteli? Ai să stai vreo săptămînă şi ai să spui: stareţul este aşa, iconomul 
este aşa, acela-i aşa! Şi în loc să te vezi pe tine, tu îi vezi şi îi judeci pe alţii. 

STATUL 

147 0. Unii dintre neoprotestanţi, cum sunt studenţii în Biblie sau ruseliştii 
(următorii lui Carol Russel), apoi o grupare a lor zisă „Martorii lui lehova", 
adventiştii, inochentistii s.a. susţin că după învăţătura biblică, statul si autorităţile 
de stat nu trebuie recunoscute, deoarece ele sunt unelte ale lui Antihrist, întocmai 
cum sunt şi organizaţiile bisericeşti şi deci, ele trebuie să dispară, iar nu să fie 
respectate şi recunocute. Autorităţile de stat zic ei, procedează la fel ca şi 
„instrumentul clerical" în biserici: susţin deosebirile de clasă şi vrăjmăşie între 
oameni şi popoare, producînd războaie, armate sîngeroase, economice etc. 
Învăţătura aceasta ei o propagă mai mult prin grai - şoptind-o cu precauţie - 
fără a-i preciza în scris temeiurile biblice, fie de teama de a nu fi urmăriţi, fie în 
scopul de a produce ezitări în ceea ce priveşte recunoaşterea lor din partea 
statului ca asociaţii libere religioase. 

Se supun numai de silă şi de frică, unii dintre ei, uneori, nevoind să 
depună jurămîntul la înrolarea în armată şi să ia arma în mînă, alţii refuzînd 
serviciul militar, cel puţin sîmbăta (ca şi activitatea în această zi, în instituţiile şi 
serviciile de stat), iar alţii neîmpotrivindu-se cu fapta la nimic, îndeplinesc totul 
împotriva convingerii lor, încredinţaţi fiind că nu sunt vinovaţi de faptele pe 
care le săvîrşesc sub presiune. 

1471. Organizaţiile de stat si instituţiile trebuiesc recunoscute, deoarece 
autorităţile garantează si realizează ordinea care este voită de Dumnezeu. Tot 
ceea ce este ordine, este de la Dumnezeu, căci numai dezordinea si anarhia sunt 
de la diavolul. Dacă autorităţile de stat garantează ordinea, ele nu pot fi decît de 
la Dumnezeu, indiferent dacă puterea acestora este deţinută de persoane nedemne. 

14 72. Autoritatea poate fi deţinută - uneori - de persoane abuzive. Dar 
oricine ar fi, Dumnezeu nu-i împiedică nici pe abuzivi şi nu le ridică libertatea, 
fiecare urmînd a răspunde direct şi personal de abuzurile sale în judecata ce-1 
aşteaptă. Iar dacă unii oameni pot fi răi, nu înseamnă că şi ordinea pe care ei o 
reprezintă prin calitatea lor, este rea. 

1473. Recunoaşterea statelor naţionale nu este nicidecum un păcat. 
Împărăţia cerurilor nefiind împotriva împărăţiilor pămîntului; hotarele ei 
atotstăpînitoare înglobează toate celelalte împărăţii, fără să le desfiinţeze. De la 
amestecarea limbilor la turnul Babei, existenţa naţiunilor grupate în state naţionale, 
e ceva firesc. Diversitatea limbilor a creat condiţii diferite, la care s-au grupat mai 
ales cei de aceeaşi limbă. Insă, adesea, între diferitele popoare, păcatul a pus 
vrăjmăşie, ridicînd între ele ziduri de ură şi venin, de aici născîndu-se apoi şovinismul 
si naţionalismul exagerat, denaturat si abuziv, naţionalismul excesiv. 

In creştinism încă, s-au auzit cuvinte ca acestea: „Nu mai este iudeu, nici 
elin; nu mai este rob, nici slobod; nu mai este parte bărbătească şi femeiască, 

pentru că voi toţi sunteţi, una întru Hristos lisus." (Galateni 3, 28). Aici nu mai 
încape elin sau iudeu, tăierea împrejur şi netăiere împrejur, barbar, scit, rob, 
slobod, ci toate şi întru toate e Hristos (cf. Galateni 3). 

Dar prin aceasta nu însemnează că se desfiinţează popoarele, ci numai 
că ele sunt datoare a se înfrăţi şi a trăi cu dragoste şi colaborare frăţească spre 
binele lor şi spre slava lui Dumnezeu, Care iubeşte toate neamurile deopotrivă. 

1474. Dacă statul garantează viata, libertatea si avutul cetăţenilor săi, 
adică bunurile şi drepturile lor sfinte şi superioare, atunci şi aceştia trebuie 
negreşit să aibă datorii faţă de stat; să-şi plătească impozitele, să contribuie la 
apărarea lui, să facă serviciul militar, să fie supuşi autorităţilor, să le dea cinstea 
cuvenită şi să contribuie cu toată convingerea la ordinea impusă de cei ce au 
menirea de a executa legile statului. 

STILUL VECHI SI NOU, ÎNDREPTAREA CALENDARULUI 

147 5. Părinte, de ce a fost nevoie să se schimbe calendarul vechi, 
numit şi calendarul Iulian? 

Calendarul vechi nu s-a schimbat, ci s-a îndreptat, căci avea mare nevoie de 
îndreptare. Acest calendar a fost întocmit de filosoful păgîn Iulian Sosigene din 
Alexandria în anul 44, înainte de venirea Domnului, din porunca împăratului Romei, 
Iulius Cezar. Acest calendar a fost întocmit şi aşezat la acea vreme potrivit cu 
izomeria (echinocţiul), care era la data de 24 martie şi 24 septembrie. Dar după 
întocmirea acestui calendar, astronomii cei vechi au observat că acest calendar 
rămînea în urmă, faţă de calendarul ceresc, la 300 de ani cu o zi şi cu o noapte. 

Deci se vede clar, căci creştinii, încă de pe vremea Sfinţilor Apostoli nu se 
mai ţineau de echinocţiul calendarului iulian (cel vechi) care, după cum am 
văzut, rămînea în urmă. Aşa că Sfinţii Părinţi de la Niceea fac prima îndreptare 
a calendarului iulian - după cum şi Sfinţii Apostoli mai înainte de ei au fâcut-o 
- şi echinocţiul cel de la 24, 23 şi 22 martie, găsindu-1 în urmă cu trei zile pînă 
la venirea lor, îl fixează la 21 martie unde era atunci. 

Dar am auzit pe cei cu stilul vechi spunînd despre calendarul nostru 
îndreptat că este catolic, ca cel gregorian, îndreptat de Papa Grigorie al 
Xlll-lea la anul 1582. 

Nu este asa, iubite frate. Să ştii că rămînerea în urmă a calendarului era 
cunoscută în Biserica noastră cu sute de ani înainte. Accest lucru se arată în 
mărturia Arhimandritului Nichifor, care, la sfîrşitul Ceaslovului tipărit în anul 
1816, arată că din cauza greşelilor calendarului şi pascaliei vechi suntem cu 13 
zile în urmă. 

Părinte, dar cum a fost îndreptarea calendarului în Biserica noastră, 
căci stiliştii zic că patriarhul Miron Cristea a uitat de rînduiala veche şi a 
stricat calendarul nostru cel sfînt? 

Nu patriarhul Miron Cristea a îndreptat calendarul, ci Biserica noastră 
dreptmăritoare de Răsărit, în frunte cu patriarhul ecumenic de la Constantinopol 

şi cu toţi patriarhii Bisericilor Ortodoxe care au fost acolo de faţă, sau au trimis 
delegaţi şi împuterniciţi pentru a semna în locul lor. 

Dar cînd s-a făcut această îndreptare? 

In anul 1923 s-au adunat la Constantinopol într-un sinod, reprezentanţi 
ai tuturor Bisericilor Ortodoxe. Acolo, cercetînd cu frica lui Dumnezeu si cu 
amănunţime chestiunea calendarului Iulian şi văzînd că prin îndreptarea lui nu 
se aduce nici o ştirbire dogmelor, canoanelor Bisericii si rînduielilor Sfinţilor 
Părinţi şi că prin rămînerea în urmă a calendarului de la 21 la 8 martie, se calcă 
rînduiala stabilită de Sfintul si Marele Sinod ecumenic de la Niceea, au hotărît 
cu toţii să îndrepte calendarul Iulian şi să aducă echinocţiul de la 8 martie la 21 
martie cum este acum. 

Hotărîrea a fost primită de toate Bisericile Ortodoxe, care au luat parte la 
sinod, prin mitropoliţi, episcopi şi delegaţii lor, urmînd ca fiecare Biserică să 
facă îndreptarea calendarului cînd va găsi vremea potrivită. Astfel, în anul 1924, 
la 10 martie, a îndreptat calendarul Patriarhia ecumenică de Constantinopol şi 
Biserica Greciei. Apoi, pe rînd, Patriarhia Alexandriei, Patriarhia Antiohiei şi în 
anul 1924, în octombrie, a îndreptat calendarul şi Biserica noastră Ortodoxă 
Română, socotind ziua de 1 octombrie drept 14 octombrie, sărind peste cele 
13 zile cu care rămăsese în urmă calendarul Iulian. 

Iar Sfintele Paşti le serbăm odată cu creştinii care tin stilul vechi din celelalte 
ţări, pentru unitatea şi pacea Bisericilor noastre surori, care încă nu au îndreptat 
calendarul, precum Biserica Rusă, Biserica Ierusalimului, ş.a. căci aşa s-a făcut 
înţelegerea la Moscova, în anul 1948, la Sinodul Panortodox, unde au fost de 
faţă aproape toate Bisericile Ortodoxe, prin reprezentanţii lor. 

Dar stiliştii zic că noi am desfiinţat postul Sfinţilor Apostoli. 

Postul Sfinţilor Apostoli nu este desfiinţat, ci ţinut sub iconomia Bisericii 
Ortodoxe. 

Dar cum se procedează atunci cînd postul Sfinţilor Apostoli lipseşte? 

Atunci rămîne la hotărârea Sfintului Sinod si cîte zile rînduieste Sfintul 
Sinod, atîtea zile postim. 

Bine, dar cei cu stil vechi zic că ţin cu Ierusalimul şi cu Sfintul Munte 
Athos... 

Dacă tin cu Ierusalimul si cu Sfintul Munte Athos, de ce Ierusalimul nu-i 
primeşte nici la slujbă şi nici la împărtăşire? Cînd am fost la Ierusalim şi am 
intrat în audienţă la Prea Fericitul Patriarh Benedict, prima întrebare pe care 
ne-a pus-o a fost: „Nu este vreun stilist printre voi?", căci nici în audienţă nu 
voia să-1 primească. Apoi, dacă zic că ţin ca la Ierusalim, de ce nu fac ceea ce 
fac cei din Ierusalim, unde se ţine stilul vechi? Căci atît Patriarhia cît şi mitropoliţii, 
episcopii, preoţii şi diaconii de la Sfintul Mormînt slujesc şi se împărtăşesc cu 
toţi creştinii care vin din toate ţările unde se ţine stilul nou (calendarul îndreptat). 
Dacă zic că tin cu cei de la Sfintul Munte, de ce nu fac si ei ca cei de la Sfintul 
Munte, adică să fie supuşi Bisericii şi Sfintului Sinod şi ţării din care fac parte şi 

să slujească cu preoţii şi episcopii ce ţin stilul nou, aşa cum fac stareţii, preoţii 

si monahii din Sfintul Munte Athos? 

•> 

Dacă stiliştii zic că ţin cu Ierusalimul, de ce n-au venit să slujească cu 
Patriarhul Diodor al Ierusalimului, în anul 1982, la hramul Sfîntului loan cel 
Nou de la Suceava? De ce Biserica Ortodoxă din Ierusalim nu-i recunoaşte, asa 
cum nu-i recunoaşte nici Patriarhia Ecumenică din Constantinopol? Căci 
Patriarhul Diodor al Ierusalimului, a zis la hramul Sfîntului loan: „Noi nu 
recunoaştem în România altă Biserică în afară de Biserica Ortodoxă Română. 
Noi, la Ierusalim, ţinem calendarul Iulian cel neîndreptat, dar acest lucru nu este 
o pricină de despărţire între noi şi celelalte Biserici Ortodoxe surori şi nici nu 
facem din calendar o dogmă de credinţă". 

Dacă stiliştii zic că ţin cu Sfintul Munte, de ce, în anul 1993, cînd au venit 
părinţii din Grecia cu lemnul Sfintei Cruci al Mîntuitorului prin România, n-au 
mers şi ei la Slătioara? De ce, în anul 1995, cînd s-au întrunit toţi Patriarhii la 
noi în România, n-au pomenit nimic de cei care ţin stilul vechi? 

14 7 6. Stiliştii au şi grave abateri canonice. Iată care sunt cele mai grave: 

1. Nu ascultă de hotărîrea Patriarhiei Ecumenice din Constantinopol, din 
anul 1923, care a hotărît îndreptarea calendarului celui vechi. 

2. Nu ascultă nici de Patriarhia Ierusalimului. 

3. Nu ascultă de Sinodul Bisericii Ortodoxe Române si de hotărîrea 
întîi-stătătorilor tuturor Bisericilor Ortodoxe, care s-au adunat la Moscova în 
anul 1948. 

4. Episcopii şi preoţii lor, precum şi creştinii conduşi de ei, se depărtează 
de la slujirea şi împărtăşirea cu preoţii şi ierarhii noştri, din ură, mîndrie, răzvrătire 
şi neascultare, căzînd prin aceasta sub osînda canoanelor 12, 13, 14 şi 15 ale 
Sinoadelor 1 şi 2 din Constantinopol; 31 al Sfinţilor Apostoli; 18 al Sinodului 
al IV-lea Ecumenic; 31 si 34 ale Sinodului al Vl-lea Ecumenic; 5 al Sinoadelor 
din Antiohia si altele. 

5. Botează si cunună a doua oară, săvîrsind o mare erezie si greşeală 
dogmatică. 

6. Au rupt legătura duhovnicească cu ierarhia canonică a Bisericii Ortodoxe 
Române. 

7. Hulesc şi defăima patriarhii, episcopii şi preoţii Bisericii care ţin stilul 
nou, numindu-i „catolici", „lipsiţi de har", „eretici" etc. 

8. Au făcut mănăstiri fără aprobarea Sfîntului Sinod. 

9. Preoţii stilişti se duc prin sate străine şi fac slujbe pe ascuns, fără să 
ţină seama de aprobarea episcopului locului şi a parohului din acele parohii. 

Si acestea sunt cîteva din greşelile si abaterile canonice ale celor ce tin 
stilul vechi în tara noastră. 

Stiliştii sunt consideraţi eretici? 

Nu. Sunt schismatici, adică dezbinaţi de Biserica Ortodoxă, căci au călcat 
legile bisericeşti administrative, organizîndu-şi mănăstiri şi biserici deosebite, 



321 

fără aprobarea Sfîntului Sinod. Iar dacă îndrăznesc să boteze a doua oară, 
atunci se fac eretici, potrivit cu canonul 47 Apostolic şi alte canoane. 

Calendarul este un ceas. A fost schimbat de cinci ori pînă acum, şi cînd 
va fi nevoie iar o să-1 schimbe. 

Calendarul este un ceas al vremii si tu dacă ai calendar cu un ceas în 
urmă sau două, de-acum al tău este bun, că a rămas în urmă? Sau pentru 
calendar să ne sfădim, să ne dezbinăm, să ne urîm că nu mai suntem ortodocşi? 
Ai auzit vreodată zicînd: „Sfinte mucenice calendare, roagă-te lui Dumnezeu 
pentru noi?" Ai auzit nebunii de acestea? Calendarul dacă ar fi sfînt, ar trebui 
să ne închinăm la calendar! Ori calendarul este dogma? Toate dogmele sunt 
sintetizate în Crez. 

Ai auzit vreodată: „Cred într-unui calendar?" Ai auzit nebunii din acestea? 
Calendarul, nu-i dogmă, nu-i sfînt! Este un ceas al vremii. De ce te închini la el 
şi din cauza lui nu te supui Bisericii şi te apuci să faci de capul tău hirotonii şi să 
botezi din nou? Ţine-te de Biserică! Toate sectele care s-au rupt de Biserică, 
s-au rupt din neascultare şi mîndrie de la trupul lui Hristos. 

Vezi la Efeseni ce spune la capitolul 1, 21-22: Biserica este trupul lui 
Hristos. Vezi şi la Efeseni 5, 23: „Cap al Bisericii este Hristos". Şi la Coloseni 
ai văzut ce-i Biserica? Cine s-a rupt de Biserică, ori sectar, ori stilist, orice ar fi, 
s-a rupt de trupul lui Hristos şi nu are mîntuire în veacul veacului! Aşa să ştiţi. 
Nu ne închinăm la calendar niciodată. 

Şi aceşti stilişti care sunt nesupuşi Bisericii pînă în ziua de azi, rămîn o 
fracţiune eretică care nu se va îndrepta, că zice aşa: de la tot păcatul se întoarce 
omul uşor, dar de la eres, foarte greu! Şi aceasta pentru că se întunecă partea 
raţională a sufletului. Degeaba îi spun eu că aici este alb, că el vede negru. Şi 
atunci foarte greu se întoarce, asa rămîne. Si asa rămîn si sectele si celelalte. 

1477. Părinte, ce-i cu cei de la Slătioara?Ei spun că noi ne-am vîndut 
credinţa. 

Stiliştii sunt caterisiţi de Sfîntul Sinod, că tin mai mult la calendar decît la 
dogmele Bisericii şi au căzut din ascultare. 

Stiliştii se laudă că ei au dreapta credinţă şi nu noi. 

Ei au într-însii mîndrie si nesupunere. 

In vara anului 1992 au venit din Sfîntul Munte stareţul Mănăstirii 
Xiropotamu cu cîţiva călugări şi au făcut un pelerinaj în ţară cu Sfînta Cruce, 
făcută tocmai din secolul V, de împăratul Marcian şi împărăteasa Pulcheria, ce 
păstrează o mare parte din crucea Mîntuitorului. Şi am sărutat Sfînta Cruce, 
udată cu sîngele lui Hristos. De două ori am sărutat-o. 

Cei din Muntele Athos ţin pe vechi. De ce nu au mers la stiliştii din 
Slătioara, ci au mers numai la mănăstirile ortodoxe pe stil nou? 

Au fost în multe locuri din ţară şi călugării în Sfîntul Munte sunt pe vechi 
toţi; dar cînd m-am dus acolo, îi blestemau pe cei din România pe stil vechi. Că 
atoniţii nu s-au rupt de ascultarea Bisericii. Ei sunt pe vechi, dar ascultă de 

Sfîntul Sinod din Grecia, doar grecii sunt pe nou, daţi din anul 1924. Ei nu fac 
diaconi, preoţi, biserici, nu fac nimic fără aprobarea Sfintului Sinod. Şi mi-au 
zis: „Spune stiliştilor de la voi că sunt eretici. S-au apucat să facă mănăstiri şi 
biserici fără voia Sfintului Sinod". 

147 8. Sunt popoare care au calendarul cu doi ani, cu trei ani mai înainte, 
sau cu şase. Dar calendarul cel mai apropiat de calendarul luni-solar este 
calendarul pe care-1 avem noi, ortodocşii. El este îndreptat de Conferinţa 
interortodoxă de la Constantinopol, din 15 noiembrie 1923, pe timpul 
Patriarhului Meletie al V-lea, şi e cel mai aproape de cel ceresc. In 42.000 de 
ani, el abia rămîne cu o zi în urmă. Iar calendarul gregorian, pe care 1-a îndreptat 
Papa Grigore al IX-lea în 1583, prin marele filosof şi astronom Lilie, rămîne la 
3.600 de ani cu o zi şi o noapte în urmă; deci el rămîne mai mult în urmă ca al 
nostru, din punct de vedere ştiinţific. Noi după calendarul acesta ne călăuzim şi 
el este aprobat de toată Biserica. 

STRĂVEDEREA 

1479 . Străvederea este mai mare decît vedenia, dar mult mai mică decît 
descoperirea şi proorocia. Cel ce are darul străvederii, vede ca şi cum ar fi de 
faţă, lucruri care se petrec departe, adică ştie ce se petrece foarte departe de el, 
de pildă: dacă vine cineva la dînsul sau dacă nişte răufăcători omoară pe un om 
undeva departe şi altele asemenea. De asemenea, cel ce are darul străvederii 
poate cunoaşte tainele ascunse în adîncul inimii altuia. Deci, mai mare dar este 
acesta, decît cel ce are vedenia, pe care numai o vede, dar nu o înţelege, însă 
este mai mic decît cel ce are darul proorociei şi al descoperirii. Căci cel ce 
prooroceşte nu ştie numai cele ce se fac în acest ceas undeva departe, ci vede 
şi pe cele ce au să se întîmple în viitor, peste sute şi mii de ani. Iar cel ce are 
descoperirea, iarăşi vede şi înţelege mari taine dumnezeieşti. 

SUFERINŢA 

1480. De cîte feluri este suferinţa în lume? 

De două feluri: suferinţa trupească şi suferinţa morală, adică sufletească, 
precum mustrarea de conştiinţă, întristarea, deznădejdea, îndoiala, mînia, ura 
etc. Suferinţele omeneşti se pot împărţi încă în două părţi: unele spre îndreptarea 
şi lămurirea celor buni şi altele spre pedeapsa şi arvunirea osîndei veşnice a 
celor răi (Călăuza predicatorutui de Dr. C. Chiricescu şi Pr. C. Nazarie). 

1481. Pentru ce este atîta suferinţă pe pămînt? 

Zice dreptul Iov că omul este născut pentru suferinţă (cf. Iov 5, 7). Iar 
Sfîntul Pavel zice că „toate făpturile sunt în suferinţă" (Romani 8,21). Suferinţele 
din lume sunt urmare a căderii omului din rai (Facere 3, 16). Suferinţele sunt 
urmări ale păcatului (Iov 4, 8; Psalmul 7, 14-16; Pilde 22, 8; Ieremia 4, 18). 
Suferinţele sunt pedepse pentru păcate (Levitic 26, 24-28; II Regi 7, 14). Dar 
de vom primi toate suferinţele cu răbdare şi mulţumire, ne vor aduce mare folos 

duhovnicesc, spre mîntuirea sufletului. In general, vedem că cu cît se înmulţesc 
păcatele şi răutăţile în lume, cu atît se înmulţesc suferinţele, adică foametea, 
cutremurele, războaiele, bolile de tot felul şi moartea. Grija noastră, a creştinilor, 
este să părăsim păcatele, să ne împăcăm mereu cu Dumnezeu şi să avem frica 
de Dumnezeu, smerenie si răbdare si atunci toate suferinţele noastre se vor 
împuţina şi ne vor fi de mare folos spre mîntuire. 

1482. Scopul suferinţei pentru creştini este unul singur: ispăşirea 
păcatelor pe pămînt prin tot felul de boli, necazuri şi dureri, spre curăţirea şi 
mîntuirea sufletului. Pentru cei răi care nu voiesc să se îndrepteze, să se 
pocăiască, suferinţa de pe pămînt rămîne că o arvună a suferinţelor celor 
veşnice. Iar pentru cei ce primesc suferinţa cu răbdare şi cu mulţumire de la 
Dumnezeu şi se întorc la pocăinţă, suferinţa, de orice fel ar fi, este cea mai 
bună cale de îndreptare şi ispăşire a păcatelor, izbăvindu-i prin aceasta de 
chinurile cele veşnice. 

Noi vedem că cei care suferă mai mult pe pămînt, sunt mai împăcaţi cu 
conştiinţa, mai buni, mai tari în ispite, mai aproape de Dumnezeu şi se mîntuiesc 
mai uşor, precum dreptul Iov, săracul Lazar, Sfinţii Apostoli, mucenicii, cuvioşii 
si atîtia alţii. Iar cei care trăiesc bine, sunt sănătoşi, au averi si tot ce doresc pe 
pămînt, sunt de obicei slabi în credinţă, nemilostivi, tirani, lacomi, egoişti, se 
tem de moarte şi mor în păcate grele, spre osînda veşnică. 

Suferinţa ne este rînduită de sus spre mîntuire, spre iertarea păcatelor şi 
spre creştere duhovnicească, numai dacă o primim cu mulţumire, că din mîna 
lui Dumnezeu, precum spune şi proorocul David: „Toiagul Tău şi varga Ta, 
acestea m-au mîngîiat" (Psalmul 22, 5). Deci, toiagul şi varga suferinţei, pe cei 
buni şi credincioşi îi mîngîie, îi sporeşte în fapte bune, îi curăţeşte de păcate şi-i 
învredniceşte de mai mare cunună şi răsplată în cer. Iar pentru cei răi, toiagul 
suferinţei este chemare de pocăinţă, este pedeapsă peste pedeapsă şi frîu în 
gură, pentru că nu voiesc să se apropie de Domnul (Psalmul 31 , 10). 

14 8 3. Cum trebuie să răbdăm boala, nedreptatea, ocara, sărăcia şi 
orice ţel de suferinţe pe pămînt? 

Mai întîi să avem credinţa că suferinţa, de orice fel ar fi ea, ne este rînduită de 
Dumnezeu, Tatăl nostru Cel ceresc, spre mîntuire, iar nu spre osînda veşnică. 
Apoi, s-o primim cu răbdare şi mulţumire. Iar răbdarea noastră trebuie să fie însoţită 
de cuvioşie şiînfrînare (II Petru 1, 6-7); să fie însoţită de bucurie (Coloseni 1, 11) şi 
de nădejde. Răbdarea în suferinţă sporeşte în noi prin rugăciune, prin spovedanie 
şi Sfînta împărtăşanie; prin citirea cărţilor sfinte, prin cugetarea la Patimile 
Domnului nostru lisus Hristos şi ale tuturor sfinţilor Lui; prin cercetarea celor 
ce sunt în suferinţe mai grele decît ale noastre şi prin cugetarea la fericirea 
veşnică în rai. Pentru că altă cale de mîntuire nu este decît numai prin cruce, 
prin suferinţă, prin răbdare şi jertfă, precum spune Mîntuitorul: „întru răbdarea 
voastră veţi dobîndi sufletele voastre" (Luca 21, 19). „Cel ce va răbda pînă în 
sfîrşit acela se va mîntui" (Matei 24, 13). 

1484. Din ce pricini suferă copiii nevinovaţi? Ce păcate ispăşesc ei? 

Citim la Ieşire că Dumnezeu este rîvnitor. El răsplăteşte păcatele părinţilor 
în fiii lor pînă la al treilea şi chiar al patrulea neam (cf. Ieşire 20, 5). Şi iarăşi: 
„Dumnezeu aduce fărădelegile părinţilor peste fii, şi peste fiii fiilor, pînă la al 
treilea şi al patrulea neam" (Ieşire 34, 7; Deuteronom 5, 9; Psalmul 36, 28; 108,13; 
Isaia 14, 21). Marele Prooroc leremia zice:„Tu arăţi mila la mii şi pentru fărădelegile 
părinţilor răsplăteşti în sînul copiilor lor după ei" (leremia 32, 18; Numeri 14, 18; 
Iov 5, 4; 21, 19; Isaia 13, 16). Proorocul Isaia zice: „Pregătiţi măcelul feciorilor 
din pricina fărădelegilor părinţilor lor" (Isaia 14, 21). 

Aşadar, din aceste mărturii ale Sfintei Scripturi se poate înţelege destul de 
clar din ce pricină suferă copiii cei nevinovaţi şi ale căror păcate le ispăşesc ei. 

148 5. Cum alină Biserica suferinţa omenească şi ce datorie are 
creştinul faţă de cei în suferinţă ? 

Biserica alină şi vindecă suferinţele oamenilor prin tot felul de rugăciuni 
către Preabunul Dumnezeu (Deuteronom 4, 29-31; 11 Paralipomena 7, 13, 16; 
Psalmul 33, 17; 49, 15-16; 90, 15-16; Isaia 19, 22; lacob 5, 14). Biserica a 
rînduit diferite rugăciuni pentru alinarea suferinţei. Cea mai importantă rugăciune 
pentru cei bolnavi este Taina Sfîntului Maslu, precum şi diferite molifte pentru 
dobîndirea sănătăţii. 

Creştinul are o mare datorie faţă de cei din suferinţă, că să-i ajute după a 
sa putere, atît prin mijloacele materiale, precum: îmbrăcăminte, hrană, ospătare, 
îngrijire, bani etc, cît şi prin mijloace spirituale, precum: rugăciune pentru cei 
bolnavi, îmbărbătare prin cuvinte duhovniceşti, compătimiri, mîngîiere etc, 
aşa cum ne învaţă Sfîntul Apostol Pavel care zice: „Bucuraţi-vă cu cei ce se 
bucură şi plîngeţi cu cei ce plîng" (Romani 12, 15). 

148 6. Pătimesc o grea încercare. Ce să fac în suferinţa aceasta ? 

Rabdă, frate, pînă la capăt şi mulţumeşte lui Dumnezeu că certarea aceasta 
este semn al milei lui Dumnezeu, iar nu al mîniei Lui. 

SUFLETUL 

1487. Aţi auzit în Evanghelie pe Mîntuitorul, zicînd: „Ce va da omul în 
schimb pentru sufletul său?" (Marcu 8, 37). Oare aşa de mare valoare are 
sufletul nostru, încît să nu se poată răscumpăra cu toată lumea aceasta? Căci 
tot Mîntuitorul spune mai departe: „De ar dobîndi omul toată lumea şi îşi va 
pierde sufletul său, ce va folosi?" (Marcu 8, 36). Vedeţi cît de mare valoare are 
sufletul omenesc? Iar dacă la o atît de mare valoare si cinste îl ridică însuşi 
Hristos, Dumnezeul nostru, cine va mai putea spune că sufletul omului nu este 
de mare preţ, fiind mai scump decît toată lumea? 

14 88. Sfînta Treime S-a sfătuit să-1 facă pe om mai presus de îngeri. 
Nicăieri în Sfînta Scriptură nu se găseşte că îngerii sunt făcuţi după chipul şi 
asemănarea lui Dumnezeu, ci numai omul. Dar cu ce este omul mai presus 
decît îngerii, încît se aseamănă direct cu Ziditorul său? Omul este mai presus 

decît toate cetele îngerilor, iar sufletul omenesc le întrece pe acestea prin trei 
însuşiri, după cum Spune Sfîntul Vasile cel Mare. 

După minte omul se aseamănă cu Tatăl, fiindcă Tatăl este, în Sfînta Treime, 
mintea Care a izvorît prin naşterea mai înainte de toţi vecii, tot astfel mintea 
izvorăşte cuvîntul; cuvîntul se aseamănă cu Fiul, care este izvorît din mintea 
omului sau „sluga mintii", cum îl mai numesc Sfinţii Părinţi. 

Aşadar, mintea este după asemănarea Tatălui, iar cuvîntul este după 
asemănarea Fiului, care izvorăşte din minte; iar după asemănarea Duhului Sfînt 
este voia omului de sine stăpînitoare, care este în suflet rădăcina tuturor 
bunătăţilor pe care le-a pus Bunul Dumnezeu în noi. 

Sufletul omului este lucrul cel mai de preţ al sfatului lui Dumnezeu şi 
icoana vie a Preasfintei Treimi; el este cu aceste trei însuşiri, mai presus de 
toate cetele îngereşti, fiind suflet raţional, cuvîntător, de sine stăpînitor, avînd 
chipul şi asemănarea Preasfintei Treimi. 

1489. Oare pentru care pricină, cînd a ispitit satana pe Iov, Dumnezeu 
i-a dat voie să-i ia cele şapte mii de oi, şapte mii de cămile, cinci sute de perechi 
de asini, cinci sute de perechi de boi, zece feciori, toate moşiile şi palatele, dar 
nu i-a dat voie să se atingă de sufletul lui? Iar cînd a dat satana al doilea atac, 
cerînd îngăduinţă de la Dumnezeu să se atingă de oasele şi de carnea lui, a 
dobîndit-o şi pe aceasta, dar i-a spus Dumnezeu: „lată, ţi— 1 dau ţie, numai de 
sufletul lui să nu te atingi" (Iov 2, 4-6). Şapte ani şi jumătate l-au mîncat viermii 
pe Iov în gunoi fiind rănit de satana cu bube şi cu răni din creştet pînă la tălpile 
picioarelor, după cum ne spunea Sfînta Scriptură, dar de suflet nu i s-a dat voie 
să se atingă. Bunul Dumnezeu ştia că cea mai mare comoară care era în Iov, 
era sufletul lui drept-credincios şi iubitor de Dumnezeu şi pentru aceasta nu i-a 
permis diavolului să se atingă de el. 

1490. Sufletul este o comoară nepreţuită a omului pe care o purtăm cu 
toţii şi va fi vai de noi dacă o vom pierde. Aţi auzit ce spune Domnul nostru 
lisus Hristos în Evanghelie: „Ce ar folosi omului de ar dobîndi toată lumea, dar 
va pierde sufletul său" (Marcu 8, 36-37). Dacă am şti cu adevărat ce comoară 
purtăm în noi, ce icoană vie a lui Dumnezeu ca o oglindă strălucitoare a Duhului 
Sfînt, ce bogăţie de daruri şi ce mărire se află în sufletul nostru, am fi întotdeauna 
cu frică şi cu cutremur şi ne-am plînge păcatele cu care supărăm pe Dumnezeu 
în orice clipă. 

Noi, însă, suntem împietriţi, amorţiţi şi nu ştim de unde venim şi unde 
mergem, nu ştim ce purtăm în noi, adică ce comoară şi ce veselie se află în noi! 

1491. Să ne ferească Bunul Dumnezeu ca să se lege sufletul nostru de 
ceva din lumea aceasta, adică aur, argint, bani, bijuterii, maşini, vile, palate, 
dregătorii, cinste şi orice altceva poftesc iubitorii lumii acesteia, căci toate acestea 
sunt praf şi cenuşă. Sufletul este nemuritor, căci este icoana vie a Bunului 
Dumnezeu, este comoara cea nepreţuită, mai scumpă decît toată lumea aceasta, 
pe care Mîntuitorul L-a răscumpărat prin Jertfa Sa de pe Cruce şi prin înviere. 

1492. Sufletul omenesc are trei părţi: cea socotitoare, cea poftitoare şi 
cea mînioasă; şi din acestea se nasc trei feluri de cugete. 

1. Din partea socotitoare se nasc cugetele necredinţei, ale nemulţumirii, 
ale cîrtirii împotriva lui Dumnezeu, ale nedesluşirii, ale necunoştinţei, şi în scurt, 
toate cugetele cele hulitoare. 

2. Din partea cea poftitoare, se nasc cugetele iubirii de dulceţi şi iubirii de 
slavă, şi în scurt, toate cugetele ce se cheamă urîte. 

3. Iar din partea cea mînioasă, se nasc cugetele uciderii, ale izbîndirii, ale 
zavistiei, ale tulburărilor, şi în scurt, toate cugetele ce se cheamă rele. 

1493. Precum la casa din materie simţită, pentru a o zidi, avem nevoie 
de pămînt tare, de temelie, de pietre sau cărămizi, de lut sau mortar, de pereţi, 
de acoperiş şi de zidar, iar după terminare avem nevoie de praznic şi de ferestre, 
tot astfel şi casa de gînd sau casa duhovnicească a sufletului are nevoie de toate 
acestea. 

Astfel, în loc de pămînt vîrtos trebuie să aibă cineva răbdarea desăvîrşită 
la orice necaz şi ispită de la oameni, de la diavoli, ori de la firea stricată, cum 
zice Sfintul Vasile. In loc de temelie trebuie să avem credinţă dreaptă şi statornică. 
Prin credinţă se înţelege nu numai aceea prin care credem în Sfînta Treime şi în 
întruparea Domnului, ci credinţa interioară, prin care suntem încredinţaţi că 
sunt adevărate toate cîte a zis Dumnezeu, adică atît făgăduinţa bunătăţilor, cît si 
îngrozirea muncilor iadului, după cum zice Sfintul Simeon Noul Cuvîntător de 
Dumnezeu. In loc de pietre sau cărămizi, casa aceasta are nevoie de faptele 
bune cele de multe feluri. In loc de lut sau mortar are nevoie de smerenie. 
Precum cu lut sau cu mortar se lipesc pietrele de zid, tot aşa cu smerenie se 
lipesc şi se ţin toate faptele cele bune. 

In loc de cei patru pereţi, casa cea de gînd are nevoie de aceste patru 
fapte bune: pricepere, care învaţă ce să facă cineva şi ce să nu facă; întreaga 
înţelepciune, care înfrînează partea poftitoare; bărbăţie, care îndreaptă mînia 
asupra diavolului şi a păcatului; dreptate, care dă fiecărei părţi a sufletului ce 
este al său, după cum ne sfătuieşte Sfintul Maxim Mărturisitorul: „De voieşti să 
fii drept, împărtăşeşte fiecărei părţi din tine cele de care sunt vrednice. Astfel, 
părţii cuvîntătoare a sufletului dă-i citiri, priviri duhovniceşti, rugăciune; celei 
mîntuitoare dă-i dragoste duhovnicească în locul urii, a zavistiei, a pizmei şi a 
celorlalte; părţii poftitoare dă-i întreaga înţelepciune şi înfrînare, iar trupului 
dă-i hrană şi îmbrăcăminte, atît cît îi sunt de trebuinţă" (Filocalia, voi. 2). 

Acoperişul casei acesteia este dragostea desăvîrşită către Dumnezeu şi 
către aproapele, care este sfîrşitul şi vîrful tuturor faptelor celor bune. 

Zidarul sau meşterul casei duhovniceşti a sufletului este dreapta socoteală 
şi înţelepciunea, după cum este scris: „Cu înţelepciunese zideşte casa şi cu 
pricepere se îndreaptă" (Proverbe 28, 4). Iar adevăratul meşter şi zidar al casei 
noastre duhovniceşti este însuşi Domnul si Mîntuitorul nostru lisus Hristos, fără 
de Care nimic nu putem face, după cum este scris: „De nu ar zidi Domnul casa, 

în deşert s-ar osteni cei ce o zidesc" (Psalmul 126, 1); „Rămîneţi întru Mine şi 
Eu întru voi... căci fără Mine nu puteţi face nimic" (Ioan 15, 4-5). 

Portarul casei duhovniceşti nu trebuie să fie simţirea slabă sau înţelegerea 
neputincioasă, ci să fie gîndul viteaz şi veghetor, precum arată despre aceasta 
Sfintul Nil Ascetul (Filocalia, voi. 1). Iar prin gînd viteaz să înţelegem stăpînirea 
mintii si a inimii cu luare aminte, la care am văzut că ne îndeamnă mulţi din 
dumnezeistii Părinţi. 

In sfirşit, casa duhovnicească a sufletului nostru are nevoie de gratii la 
ferestre, căci ferestrele bisericii lui Solomon erau împletite cu sîrmă pentru a nu 
intra în ea insectele necurate (Ieşire 27, 4). Acest lucru este o taină, închipuind 
că acela ce voieşte să nu intre în casa sufletului său gîngăniile necuratelor dulceţi, 
trebuie să aibă mreje împletite la ferestrele organelor celor cinci simţuri ale sale. 
Mrejele acestor ferestre sunt: pomenirea morţii; darea de răspuns la înfricoşata 
Judecată viitoare şi pomenirea veşnicelor munci. Prin aceste mreje omul opreşte 
şi nu lasă să intre în casa sufletului său dezmierdările şi păcatele. Acest lucru îl 
adevereşte şi Sfîntul Nil Ascetul, zicînd: „Cei ce voiesc să-şi păzească cugetarea 
curată ca pe o biserică, trebuie să-şi îngrădească înaintea simţurilor oprelişti 
făcute din gîndurile care se înfricoşează de Judecata viitoare. Acestea au rostul 
să oprească intrarea închipuirilor necurate, care vor să se strecoare înăuntru" 
(Filocalia, vol.l). 

Fericit şi de trei ori fericit este acel om înţelept care cu frică de Dumnezeu 
şi cu dragoste îşi va zidi casa cea de gînd a sufletului său în felul arătat. Unul ca 
acesta va ajunge la nepătimire şi la desăvîrşire, atît cît îi este cu putinţă omului în 
veacul de acum. Căci, dacă îşi va închide cu mare străjuire organele simţurilor 
sale, va veşteji uşor toate patimile, care îndeobşte se numesc trupeşti şi din 
afară. Dar nu numai pe cele trupeşti, ci încă şi patimile dinăuntru şi sufleteşti le 
va stăpîni, cînd vor înceta să intre dezmierdările organelor simţurilor. Acestea, 
cu încetul se veştejesc şi slăbesc şi, prin trecerea unui timp îndelungat, mor. 

1494. Sufletul este vărsat de Dumnezeu în trupul nostru ca focul prin 
fier, în toate fibrele corpului nostru, cele mai mici. Toate vasele sangvine şi 
capilare conţin suflet. 

1495. Sufletul nostru se aseamănă cu o corabie care înoată pe valurile 
cele tulburate ale acestui veac, iar mintea, care este ochiul sufletului, este rînduită 
de Dumnezeu ca să fie cîrmaciul acestei corăbii. Si să mai ştii că în fata corăbiei 

î î î 

noastre se află multe şi mari primejdii. Aceste primejdii se pornesc din marea 
cea tulburată a lumii, vînturi mari şi foarte potrivnice, adică războaiele cele din 
partea trupului nostru, care vin din afară şi intră prin poarta cea deschisă a 
celor cinci simţuri; se înaltă valuri furioase din adîncul sufletului nostru, adică 
gîndurile cele rele şi felurite din inimă izvorînd, precum a zis Dumnezeu: „Din 
inimă ies gîndurile cele rele: uciderile, desfrînările, furtişagurile, mărturiile cele 
mincinoase, hulele" (Matei 15, 19); ne pîndesc jefuitorii cei gînditori, adică 
dracii cei prea vicleni; dăm peste smîrcuri şi vîltori adînci, care sunt orbirea 

necunoştinţei noastre, care fără de veste se ivesc în cale, primejduindu-ne cu 
spargerea corăbiei şi acestea sunt pregătirea cea duhovnicească a sufletelor 
noastre. Iar cînd cîrmaciul corăbiei, adică mintea, dormitează, se înmulţeşte 
apa în corabie şi o ameninţă cu scufundarea în adînc, şi aceasta este 
nemărturisirea păcatelor noastre. 

149 6. Două sunt aripile sufletului pentru mîntuire: frica de Dumnezeu şi 
frica de moarte si Judecată. 

1497. Sufletul nostru este mai presus chiar decît lumea gîndită a îngerilor, 
avînd ceva mai mult decît ei, după cum spun Sfinţii Părinţi. El nu are însuşiri din 
lumea simţită şi cea gîndită, ci este şi chip şi asemănare a lui Dumnezeu, după cum 
spune la Facere: „Să facem om după chipul şi asemănarea noastră" (Facere 1, 26). 

1498. Facultăţile înalte ale sufletului nostru se împărtăşesc şi de 
însuşirile lumii gîndite. Lumea gînditoare a îngerilor se compune din nouă 
cete ierarhizate în trei triade. Triada întîia formată din îngeri, Arhangheli şi 
începătorii; triada a doua, cuprinzînd Stăpîniile, Puterile şi Domniile şi triada 
a treia este constituită din Fericitele Tronuri sau Scaune, Heruvimii si Serafimii 
(Sfîntul Dionisie Areopagitul, Ierarhia cerească, cap. 3). 

Să vedem acum în ce fel sunt concepute în om puteri asemenea puterilor 
care se găsesc în aceste nouă cete îngereşti. 

Îngerii, care înseamnă slugi, după cum zice Sfînta Scriptură: „Cel ce faci 
pe îngerii Tăi duhuri şi pe slugile Tale pară de foc" (Psalmul 103, 5), sunt cei 
care ne ajută în necazuri şi în ispite, bucurîndu-se totdeauna de cei care cresc în 
virtute şi, de asemenea, se mîhnesc şi ajută pe cei ce cad, ca să se ridice din 
păcate şi greutăţi. îngerii slujesc la mîntuirea lumii şi niciodată nu ne părăsesc 
pînă cînd ne dăm sufletul, în vremea sfirşitului nostru. 

Sufletul nostru are aceeaşi lucrare ca si îngerul. îngerul are credinţă si 
dragoste de Dumnezeu şi, prin credinţă şi dragoste, slujeşte lui Dumnezeu cu 
frică şi cu cutremur. Sufletul are şi el putere de a ajuta pe fraţii săi, de a-i mîngîia 
în ispite, de a-i întări, de a le sluji şi de a alerga totdeauna în ajutorul lor, fie cu 
sfatul, fie cu fapta, ajutîndu-i prin diferite mijloace. Pentru aceasta, omul este 
deci un fel de înger amestecat închinător, cum îl numeşte Sfîntul loan Damaschin, 
adică înger în trup. 

îngerul zboară ca fulgerul, într-o clipă se coboară în iad şi într-o clipă 
înconjoară pămîntul, nefiind oprit nici de atmosferă şi nici de stratosfera. Nimic 
nu-1 împiedică pe el (Sfîntul loan Damaschin, Dogmatica, Cartea a 2-a, cap. 
3). Tot aşa este şi sufletul omului cu mintea. Sufletul, cu partea privitoare a lui, 
care este mintea, străbate cerul într-o clipeală de ochi, se pogoară în iad, 
înconjoară pămîntul, îşi închipuie muncile veşnice, cugetă ce vrea, aleargă unde 
vrea. Gîndul şi mintea noastră nu pot să fie oprite de nimeni, căci oriunde vor 
acolo se duc. 

Iată asemănarea sufletului cu îngerul. Ceea ce are îngerul în trup, omul 
abia are cu mintea. De aceea spune Sfîntul Grigorie de Nyssa, marele filosof 

duhovnicesc, că „omul e frate cu îngerul după partea cuvîntătoare" (Viaţa lui 
Moise). Ceea ce este mintea omului, aceea este şi îngerul în trup, încît poate 
străbate prin toate cele patru elemente, prin ceruri, prin iad şi oriunde. Aşa 
străbate sufletul cu mintea, cît de repede umblă îngerul cu tot cu trup. 

1499. Arhanghelii reprezintă a doua ceată din ierarhia cea mai de jos. 
Ei au misiunea, primind poruncile lui Dumnezeu, de a descoperi proorocirile lui 
Dumnezeu şi binevestesc tainele Lui oamenilor de pe pămînt (Sfîntul Dionisie 
Areopagitul, op. cit., cap. 7, 9). 

Astfel, Arhanghelul Gavriil şi alţi îngeri trimişi de Bunul Dumnezeu, au 
vestit naşterea Sfintului loan Botezătorul, naşterea Mîntuitorului nostru la 
Buna- Vestire a Maicii Domnului etc. Deci, Arhanghelii primesc unele porunci 
de la Dumnezeu care li se descoperă prin cetele cele mai de sus şi le păstrează 
pînă în clipa cînd primesc gînditor poruncă să le ducă pe faţa pămîntului la 
fiecare suflet în parte. 

Sufletul omului, bineînţeles, nu este străin de lucrarea arhanghelului. El 
are memorie, tine minte toate si are mintea curăţită prin Duhul lui Dumnezeu. 
El împărtăşeşte şi binevesteşte pretutindeni Evanghelia, adică cuvîntul lui 
Dumnezeu şi învăţăturile cele bune, precum a predicat Sfîntul Apostol Petru 
la Ierusalim si au crezut într-o zi trei mii de suflete, iar în altă zi două mii si s-a 
făcut numărul de cinci mii de suflete; apoi Apostolii au propovăduit pînă la 
marginea lumii, încît s-a împlinit cuvîntul cel scris în Sfînta Scriptură, care 
zice: „în tot pămîntul a ieşit vestirea lor şi la marginile lumii cuvintele lor" 
(Psalmul 18, 4). 

Apostolii şi binevestitorii Sfintei Evanghelii sunt arhangheli cu trup căci, 
ca şi Arhanghelii, oamenii care binevestesc au darul proorociei. Mulţi dintre 
sfinţi au avut darul de a şti dinainte ce se va întîmpla şi au proorocit, aşa cum au 
fost patriarhii, Sfinţii Prooroci şi mulţi dintre Apostoli, Martiri şi Cuvioşi. 

Iată, deci, cum se împărtăşeşte sufletul nostru şi de darul Arhanghelilor, 
prin binevestirea cuvîntului lui Dumnezeu, prin proorocii şi prin înmulţirea sfintei 
credinţe între oameni, căci spune Sfîntul Grigorie Dialogul că această misiune 
o au şi Arhanghelii, dar şi sufletul omenesc. Căci omul poate să binevestească, 
să predice, să înveţe, să lămurească pe cei neştiutori, să înmulţească credinţa în 
tot pămîntul. 

15 00. Incepătoriile au datoria de a păzi toate hotarele împărăţiilor lumii. 
Toate ţările, ţinuturile, oraşele şi regiunile lumii au cîte un înger care păzeşte, 
pus de Dumnezeu, ca să nu se facă războaie. Ei păzesc fiecare popor şi fiecare 
limbă de sub cer (Sfîntul Dionisie Areopagitul, op. cit., cap. 9). 

Sufletul omului, după Sfinţii Părinţi, are şi el această însuşire. Omului i-a 
dat Bunul Dumnezeu pricepere să facă legi prin care se conduc împărăţii mari 
şi state puternice, să facă legi militare, civile, medicale şi administrative. Omul 
are, deci, o mulţime de puteri în sine, asemănător Cetelor începătoriilor. Omul 
stăpîneşte oraşe, ţări, împărăţii şi ţinuturi, pentru că Dumnezeu i-a spus: „Creşteţi 

şi vă înmulţiţi şi stăpîniţi pămîntul, păsările cerului şi peştii mărilor" (Facere 1, 28). 
Puterea de a stăpîni şi de a o împăraţi o are şi sufletul omului. 

15 01. Stăpîniile, fiind mai sus de triada întîi, au misiunea de a stăpîni pe 
diavoli. Foarte mult ar vătăma întunecaţii diavoli pe oameni de n-ar fi această 
Ceată ca să-i poată opri. 

De asemenea şi sufletul omului are această putere. Omul, cu darul lui 
Dumnezeu, stăpîneşte şi pe diavoli şi patimile sale, care sunt tot ale diavolului, 
căci zice Sfîntul Efrem Şirul: „Cîte patimi are un om tot atîţia diavoli are într-însul". 

Sufletul curat şi lucrător, cu darul Bunului Dumnezeu, stăpîneşte pe aceşti 
diavoli şi nu vrea să facă voia lor, dar mai ales nu se biruieşte de patimi, pentru că 
are puterea să se împotrivească duhurilor rele care îl atacă (Marcu 3, 15; 5, 7; 
16, 20; Luca 9, 1). 

15 02. Puterile sunt mai sus de Ceata Stăpîniilor, făcînd parte din a treia 
triadă. Această Ceată are putere de la Dumnezeu să facă minuni în tot pămîntul. 
Ceata Puterilor, de asemenea, cîrmuieşte şi conduce tot Universul, pămîntul, 
planetele şi stelele cerului, mişcarea tuturor aştrilor cereşti cu mare precizie şi 
armonie. Tot Ceata Puterilor cîrmuieşte văzduhul, stăpîneşte şi schimbă suflările 
vînturilor, măsoară puterea acestora ca să nu vină cu prea mare urgie asupra 
unei ţări şi să o vatăme, sau, dacă îngăduie Dumnezeu, trimite cicloane, taifunuri 
şi uragane, prin această Ceată, pedepsind Bunul Dumnezeu pe oamenii păcătoşi 
din anumite părţi ale lumii. 

Omul are şi darul pe care îl are această Ceată a Puterilor, căci, rugîndu-se 
lui Dumnezeu, primeşte darul de a face minuni. Toţi sfinţii făcători de minuni 
au primit acest dar prin această Ceată a Puterilor cereşti. Omul, asemănător 
Puterilor, cîrmuieşte nu planetele cereşti, ci mădularele trupului său. In corp, 
omul are adunată toată lumea, sufletul omului avînd putere să cîrmuiască 
drept mădularele corpului său, după voia lui Dumnezeu: „Ochiul tău drept să 
vadă şi urechea ta drept să audă" (Proverbe 4, 25). Buna rînduială a organelor 
trupului este una din puterile sufletului care se aseamănă cu Ceata Puterilor 
din ceruri. 

15 3. Ceata Preafericitelor Domnii se numeşte astfel pentru că domneşte 
peste diavoli şi, de asemenea, peste împărăţiile lumii, peste toate ţările 
încredinţate lor şi peste toate Cetele situate ierarhic mai jos de ele. Această 
Ceată slujeşte Domnului nu de frică, ci de bunăvoie, dar mai ales din dragoste, 
lepădînd cu totul frica de rob. Alte Cete slujesc şi de frică, avînd frica cea curată: 
„Slujiţi Domnului cu frică" (Psalmul 2, 11); „Frica Domnului care luminează 
ochii" (1 loan 4, 18). 

Domniile, la rîndul lor, au mare putere de a stăpîni peste puterile satanei, 
a popoarelor pămîntului, a stihiilor, ca şi peste toate celelalte Puteri care sunt 
mai jos de ele. 

Prin Ceata Domniilor, Dumnezeu pune împăraţii şi conducătorii de 
popoare în tot pămîntul. „Luaţi în urechi cei ce stăpîniţi mulţi şi cei ce vă trufiţi 

întru noroadele limbilor, că de la El, de la Domnul, s-a dat vouă stăpînirea şi 
puterea; de la Cel Preaînalt (înţelepciunea lui Solomon 6, 1-3). Despre aceasta 
adevereşte şi Sfîntul Apostol Pavel cînd spune: „Tot sufletul trebuie să se supună 
stăpînirilor celor mai înalte, căci nu este stăpînire, fără numai de la Bunul 
Dumnezeu" (Romani 13, 1). 

Sufletul se aseamănă şi el cu Ceata Domniilor foarte mult, căci, prin darul 
lui Dumnezeu, poate să domnească peste patimi. 

15 04. Ceata Fericitelor Tronuri sau Scaune, se numeşte aşa pentru că pe 
această Ceată se odihneşte Bunul Dumnezeu, nu cu fiinţa, ci cu harul. Fiinţa lui 
Dumnezeu este neîncăpută de toate zidirile Sale, fiind nemărginită, deci 
Dumnezeu se odihneşte cu harul îndeosebi pe Ceata Scaunelor din cer. De 
aceea, ele se numesc, după sfinţii teologi: „Odihnirea lui Dumnezeu şi primirea" 
(Sfîntul Dionisie Areopagitul, op. cit., Cap. 7). 

Sufletul omului are şi el acest dar pe care îl are Ceata Preasfintelor 
Tronuri din cer. El se face scaun al lui Dumnezeu şi tron al Lui, putînd şi el să 
odihnească pe Dumnezeu, căci zice Sfîntul Efrem Şirul: „Două scaune are 
Dumnezeu: Cerul, căci este scris: «Ce casă îmi veţi zidi?» zice Domnul; «Cerul 
îmi este Mie scaun şi pămîntul reazem picioarelor Mele» (Isaia 66, 1); iar al 
doilea scaun al lui Dumnezeu este inima celui smerit". Sfîntul Prooroc Isaia 
zice: „Spre cine voi căuta, fără numai spre cel smerit şi blînd şi care tremură 
de cuvintele Mele?" (Isaia 66, 2). Dumnezeu caută şi se odihneşte în om ca şi 
pe Tronurile din cer, inima celui smerit fiind scaunul Lui. De asemenea şi 
Apostolul Pavel spune: „Voi sunteţi Biserica Celui viu şi Duhul lui Dumnezeu 
odihneşte în voi" (1 Corinteni 6, 15; 12, 27; Efeseni 5, 30). Deci, dacă ne 
curăţim sufletele de păcate, odihnim în noi pe Duhul Sfint. 

15 05. Ceata Heruvimilor. Heruvim în limba aramaică, limba lui Adam, 
se tîlcuieşte „multă cunoştinţă şi revărsare de înţelepciune" (Dionisie Areopagitul, 
op. cit., cap. 7). Sufletul omului are în el această însuşire, căci Dumnezeu i-a 
dat minte cu ajutorul căreia poate să adune foarte multe cunoştinţe. Heruvimii 
au cele mai adînci contemplaţii duhovniceşti şi atîta înţelepciune este în mintea 
lor încît toate minţile raţionale ale îngerilor care sunt mai jos de ei nu pot trece 
peste ei fără ca aceştia să ştie. Ei au o adîncă şi negrăită vedere pentru care se 
mai numesc şi veghetori, adică cu ochi mulţi, avînd mare străvedere de 
înţelepciune în toate direcţiile. Asemănător, omul are mintea prin care poate 
veghea asupra patimilor, o poate umplea de cunoştinţă dumnezeiască şi poate 
şi el să reverse înţelepciune. Din cele acumulate de el, cu darul lui Dumnezeu şi 
prin osteneală, varsă înţelepciunea sa în mii de suflete prin predică, prin învăţătură 
şi prin sfătuire. 

Heruvimii mai au o însuşire, fiind „ca pruncii", adică nevinovaţi. Este 
Ceata cea mai neprihănită dintre toate cetele îngereşti. 

Nevinovăţia se găseşte şi în sufletul omului, mai ales la copiii mici. Cine 
va avea, după cuvîntul Mîntuitorului, înţelepciunea şarpelui şi blîndeţea 

porumbelului, acela se face nevinovat ca un copil. Acesta poate fi numit heruvim 
în trup sau heruvim pămîntesc. Astfel, omul se aseamănă şi cu Heruvimii, prin 
acumularea de cunoştinţe, prin învăţarea altora şi prin agoniseala nevinovăţiei 
sufleteşti, după cuvîntul Mîntuitorului nostru lisus Hristos, Care a zis: „Pînă nu 
vă veţi întoarce şi nu veţi fi ca pruncii, nu veţi moşteni împărăţia cerurilor" 
(Matei 18, 3; Marcu 10, 11; Luca 16, 2-16). 

1506. Ceata Serafimilor. Serafim se tîlcuieste înlimba aramaică 
„înfierbîntat". Altfel zis, se numeşte „arzător" sau „încălzitor". Motivul pentru 
care se numesc astfel este că aceştia, mai mult decît celelalte Cete îngereşti, ard 
cu o văpaie îndoită de iubire pentu Dumnezeu, fiind mai aproape de Tronul Lui 
(Sfintul loan Gură de Aur, Puţul). Ei nu numai că ard cu dragoste nemăsurată 
pentru Bunul Dumnezeu, dar au şi putere de a încălzi şi pe celelalte Cete cu 
dragostea lor, spre a sluji lui Dumnezeu cu multă iubire. Aceasta este misiunea 
cetei care se află mai aproape decît toate de Tronul Dumnezeirii. 

De asemenea, şi omul poate fi un serafim în trup, slujind lui Dumnezeu 
cu duhul arzînd de dragoste. In Sfinta Evanghelie găsim că, pe cînd Luca şi 
Cleopa mergeau către Emaus şi Mîntuitorul le tîlcuia Scripturile, după ce L-au 
cunoscut, au zis: „Oare nu erau inimile noastre arzînd întru noi cînd mergea cu 
noi pe cale şi ne tîlcuia Scripturile?" (Luca 24, 32). Deci ardeau inimile lor, 
aprinse fiind de darul lui Dumnezeu, Care era lîngă ei. 

La fel şi Sfîntul Ignatie, purtătorul de Dumnezeu care, din dragoste 
pentru Dumnezeu, dorea să fie mîncat de fiare şi să pătimească cele mai mari 
chinuri. Tot asa a fost si Sfîntul Mucenic si Arhidiacon Ştefan, căruia i-a 
strălucit faţa ca unui înger şi s-a umplut de dragoste pentru Dumnezeu, cînd a 
mărturisit pe Mîntuitorul. Sfîntul Apostol Pavel s-a înfierbîntat atît de mult de 
dragostea lui Dumnezeu, încît a strigat: „Cine ne va despărţi pe noi de dragostea 
lui Hristos? Necazul sau strîmtorarea, sau prigoana, sau foamea, sau goliciunea, 
sau nevoia si sabia? Pentru că încredinţat sunt că nici moartea, nici viata, nici 
îngerii, nici căpeteniile, nici puterile, nici cele de acum şi nici cele viitoare, 
nici înălţimea, nici adîncul, nici altă făptură oarecare nu poate să ne despartă 
pe noi de dragostea lui Dumnezeu care este întru Hristos lisus, Domnul nostru 
(Romani 8, 35-39). 

Sfîntul Apostol Pavel nu bagă în seamă nici pe diavoli şi nici pe îngeri, 
pe nimeni, căci era încredinţat că nu-1 mai poate despărţi nimeni şi nimic de 
iubirea lui Hristos. Deci, un suflet cînd ajunge să ardă cu aşa o văpaie şi cu 
atîta dragoste pentru Dumnezeu se poate numi, pe drept cuvînt, „un serafim 
cu trup" sau „serafim pămîntesc". Aşa se cîntă şi în canoanele Bisericii de 
multe ori la sfinţi: „Sfinte lerarhe ai fost un serafim cuvîntător pe pămînt..." 
(Canonul Sfîntului Mucenic Ignatie, la 20 decembrie). Aşadar, sufletul omului 
are multe asemănări cu Cetele îngereşti şi se împărtăşeşte şi el de puterile şi 
însuşirile cetelor raţionale din ceruri. Aceste puteri şi însuşiri le poate spori 
mereu, prin darul lui Dumnezeu. 

Această asemănare făcută între însuşirile sufletului nostru si ale celor nouă 
Cete îngereşti este parţială, căci sufletul omenesc, avîndîn el toate aceste însuşiri, 
daruri şi puteri, este schimbător atît timp cît este îmbrăcat în neputinţa trupului. 
Puterile cereşti mult mai mult se împărtăşesc, de la Bunul Dumnezeu, de darurile 
amintite mai sus, decît sufletul nostru, deoarece ele sunt netrupeşti şi, prin 
Darul lui Dumnezeu, fără de păcat. Desigur, ele vor fi avînd şi alte daruri şi slujiri 
duhovniceşti în afară de cele înfăţişate aici, pe care numai însuşi Bunul 
Dumnezeu, Ziditorul lor si al nostru le ştie. 

15 07. Dumnezeiasca Scriptură numeşte pe om „suflet", după cum scrie 
la Facere: „Iar sufletele care au intrat cu lacob în Egipt şi care au ieşit din coapsele 
lui, au fost de toate şaizeci şi şase afară de femeile feciorilor (46, 26-27). Sfînta 
Scriptură nu spune că atîţia oameni au ieşit din lacov, ci atîtea suflete. De ce îl 
numeşte pe om în mai multe locuri „suflet"? Pentru valoarea mai mare şi 
neasemuită pe care o are sufletul faţă de trup. 

Oare se poate spune sufletului om? Nu! Omul se poate numi suflet, dar 
sufletul nu se poate numi om, pentru că sufletul are un ipostas şi trupul are 
ipostasul său aparte, adică faţa sa. Aceste două ipostasuri, ale sufletului şi al 
trupului, cînd se unesc într-unui singur, formează omul. Nici sufletul nu se poate 
numi om fără să aibă suflet, ci omul este un ipostas în două firi unite, una 
văzută şi una nevăzută. Dacă, totuşi, în cîteva locuri ale Sfintei Scripturi, omul 
se numeşte suflet, acesta este, după cum s-a arătat, pentru cinstea mai mare 
care se dă sufletului faţă de trup. 

15 8. Un corăbier, cînd merge cu corabia pe mare, prin locuri stîncoase 
şi periculoase, crezi că el se uită la altă corabie, pe unde o duce celălalt? El e cu 
ochii la cîrmă: Măi, stîncă! Stîncă, valuri, cutare... Sau cel care merge cu maşina 
pe drum, se uită cum conduce celălalt maşina? El e cu ochii la drumul lui: 
dreapta, stînga, îi pantă, îi deal! Fiecare este cu ochii la maşina lui. Aşa şi tu. Fii 
cu mîna pe volanul sufletului tău! Uită-te la sufletul tău, să nu-1 dai în prăpastie! 
Treaba lui celălalt ce face. 

SUFLETUL CUVÎNTULUI 

15 09. Sufletul cuvîntului este cuvîntul cel dinăuntru, aşezat de Dumnezeu 
în inimă, cu care vorbim - că nu vorbim sonor. Acesta se cheamă şi „sufletul 
cuvîntului", cum spune Sfîntul loan Damaschin. Cuvîntul aşezat de Dumnezeu 
în inima omului de la zidirea lui, cu care vorbim tainic, nu cuvîntul sonor. 

Cuvîntul sonor este îmbrăcămintea cuvîntului din inimă. Cuvîntul sonor 
ne face să vorbim. Dar acela este aşezat în inimă tainic. Vezi că stai si vorbeşti 
ceasuri întregi singur. Citeşti o carte numai cu gîndul, fără să mişti limba. Acesta-i 
sufletul cuvîntului. Cuvîntul cel tainic aşezat în inimă. El este pus de Dumnezeu 
acolo. Prin el vorbim cu Dumnezeu tainic; si în rugăciune si oricînd. Punem la 
cale toate problemele. Acesta lucrează împreună cu conştiinţa, este glasul lui 
Dumnezeu din om. 

Dacă am greşit, mă mustră. Dacă am făcut bine, mă bucură totdeauna. 
Da, este pus de Dumnezeu în om cuvîntul cel înăuntru aşezat. Acesta-i cuvîntul 
tainic care lucrează cu conştiinţa, fără să mă mustre nimeni. Am greşit, nimeni 
nu mă mustră. Acela însă, nu! 

SUFLETUL DUPĂ MOARTE 

1510. De cînd murim şi pînă la 40 de zile, cînd are loc Judecata particu- 
lară a sufletului si se hotărăşte de Dumnezeu unde o să stăm, la bine sau la rău, 
pînă la Judecata de apoi, este un timp de tranziţie, adică un timp provizoriu, 
pentru drepţi şi pentru păcătoşi. 

Cînd moare omul şi cînd îşi dă sufletul, în clipa aceea apar în faţa lui atîţia 
diavoli, cîte păcate a avut omul şi atîţia îngeri sfinţi, cîte fapte bune a avut el în 
viată. Asa arată Sfintul Efrem Şirul. 

Şi este o mare luptă atunci. Că sfintele puteri se luptă cu diavolii cum să 
ia sufletul, că ei zic că este al lor, că are păcate mai multe; iar îngerii zic că are 
mai multe fapte bune. Şi este o mare luptă şi de aceea se teme sufletul să iasă 
din trup. 1 se leagă limba cînd vede toate astea. El vede atunci multe, dar nu 
poate să spună. El ar spune: „Uite, cîţi diavoli au venit!". 

Atunci, în ceasul morţii, are mare îndrăzneală îngerul de la Botez. Cînd 
vine acesta, toţi se dau la o parte. Îngerul pe care îl avem de la Sfîntul Botez are 
mare putere. De aceea, cînd vă rugaţi acasă, după ce aţi terminat rugăciunile, 
să faceţi si cîteva închinăciuni la îngerul pe care îl aveţi de la Botez si să ziceţi 
aşa: „Sfinte îngere, păzitorul vieţii mele, roagă-te lui Hristos, Dumnezeu, pentru 
mine păcătosul (sau păcătoasa)!". 

Pentru că acest înger, nu numai că ne păzeşte acum, dar el ne păzeşte şi 
în vremea morţii. El călătoreşte cu noi prin vămile văzduhului, pînă la 40 de zile 
si îl avem de la dumnezeiescul Botez mare ocrotitor. Dacă nu ar fi el, diavolul ar 
face cu noi ce ar vrea. 

1511. Sufletul, după ce iese din trup, foarte tare ţine minte. Este ca 
razele soarelui. Nu-1 mai îngreunează pămîntul, nici trupul ca să uite. Toate le 
vede ca o oglindă. 

1512. Sufletul este fiinţă gînditoare şi nici nu am zis cu limba un cuvînt 
şi cu gîndul am şi înconjurat pămîntul mai înainte de a-1 pronunţa; uite cum aş 
spune eu acum: Pekin, New York, Moscova, Bucureşti, Sihăstria. 

Aşa de repede merge sufletul, după ce ieşim din trup. Şi nu-i o greutate 
să se ducă el, în ziua a doua, cu îngerul pe unde a umblat toată viaţa. El numai 
gîndeşte şi a şi ajuns în locul acela, căci merge ca gîndul. 

Şi unde-1 duce în ziua a doua? 11 duce pe unde a umblat omul toată viaţa, 
si-i arată unde a făcut bine si unde a făcut rău. Si nu-i arată decît adevărul. 

1513. In ziua a treia, lucru si mai înfricoşat. 1 se mai dau îngeri însoţitori 
sufletului nostru şase îngeri purtători de lumină şi cu cel de la Botez, sunt şapte, 
ca să treacă înfricoşatele vămi ale văzduhului. 

1514. Aţi auzit de cele 24 de vămi ale văzduhului. Se fac slujbe pentru 
cei ce vor să aibă milă de la Dumnezeu şi să-i scape de duhurile întunericului 
din văzduh. 

Cele mai importante slujbe pentru cei care mor sunt spovedania generală 
şi Sfinta Împărtăşanie, precum şi împăcarea cu toţi. Iar imediat după moarte se 
face 40 de zile Sfinta Liturghie şi parastase cu dezlegări şi milostenie la cei 
săraci, care ajută sufletul cel mai mult cînd trece vămile. Că Biserica, fiind 
mama noastră spirituală, se roagă acum pentru bietul suflet care-i fiul ei după 
dar din Botez, să treacă uşor atunci vămile văzduhului. 

Ce se întîmplă pînă ce va trece sufletul vămile văzduhului? Atunci vede 
omul cît de folos îi era lui să fie mărturisit curat de păcate. Dacă nu ar fi lăsat 
Dumnezeu între El şi noi Taina Sfintei Spovedanii, nici un om nu s-ar mîntui. 
Că zice Apostolul lacov că: „Toţi multe greşim şi nimeni nu-i fără păcat". 

Dar între noi şi Dumnezeu s-a lăsat Taina Spovedaniei, care-i al doilea 
botez, cum zice preotul; aţi auzit că zice la mărturisire: „De vreme ce cu al 
doilea botez te-ai botezat, după rînduiala Tainelor creştineşti". 

Acum vede sufletul cît de folos îi era, dacă era mărturisit, cînd trece vămile. 

1515. In ziua a treia sufletul nostru trece vămile văzduhului si exact a 
treia zi, cînd a ieşit din trup, în aceeaşi clipă ajunge prima dată la scaunul 
Preasfintei si de viată făcătoarei Treimi. 

Deci, ce vede sufletul nostru a treia zi, cînd ajunge prima dată la tronul lui 
Dumnezeu? lată ce vede, după mărturisirea Sfinţilor Părinţi. Vede strălucind o 
lumină negrăită, de miliarde de ori mai tare ca soarele, şi mireasma Duhului 
Sfînt. Aude cîntările Heruvimilor şi Serafimilor şi apar nişte nori de aur azurii, 
mergînd spre răsărit şi îngerii îngenunchează pe ei, împreună cu sufletul. 

1516. A treia zi aude acest glas pe limba lui Adam: „Duceţi sufletul acesta 
în rai şase zile". Că şase zile trece sufletul nostru prin rai, cu iuţeala gîndului. 
Atunci îngerii cei buni îl iau cu iuţeala fulgerului şi-1 duc către grădinile raiului. 

Cînd ajunge sufletul acolo cu îngerii, nimeni nu poate spune ce frumuseţe 
este. Şi atunci vede acolo că o floare din rai, cum spune Sfîntul Andrei, este mai 
scumpă decît toate popoarele lumii, decît toate podoabele şi bogăţiile veacului 
de acum; pentru că acea floare are viaţă şi niciodată nu se mai veştejeşte sau nu 
moare. 

1517. Cea mai mare bucurie cînd trece sufletul prin rai este că se întîlneşte 
cu neamurile lui. 

1518. Aşa trece sufletul şase zile prin rai şi cu trei, care au fost pînă au 
ajuns la tronul Sfintei Treimi, se fac nouă. Iar la nouă zile vin iarăşi, ca fulgerele 
cerului pe nori, îngerii, şi-1 duc înaintea Preasfintei Treimi, în lumina cea 
neapropiată, gînditoare. El nu vede pe Dumnezeu, că nici Heruvimii nu- L văd; 
numai lumină şi lumină negrăită, care nu se poate spune. 

Şi se opresc norii aceştia şi la nouă zile aude acest cuvînt, dacă sufletul 
este drept: „Acest suflet să aibă desfătarea şi bucuria cea fără margini a celor 

nouă cete îngereşti!" Iar dacă-i păcătos: „Sufletul acesta să nu aibă parte de 
fericirea si slava celor nouă cete îngereşti!" Acest cuvînt îl aude la nouă zile si 
apoi aude, zicînd: „Duceţi sufletul acesta prin iad 30 de zile". 

Acolo vede el întunericul cel mai dinafară, cel mai dinăuntru, scrîsnirea 
dinţilor şi tartarul, cîte mai auziţi la Sfinta Liturghie şi în Scriptură. 

1519. Şi trec cele treizeci de zile cu iuţeala gîndului, ca fulgerul, şi sufletul 
vede nenumăratele şi negrăitele munci ale iadului. 

Deci, treizeci de zile prin iad şi cu nouă care au fost cînd s-a întors din rai 
sunt 39 de zile. Iar în a 40-a zi îl iau îngerii şi-1 duc a treia oară la scaunul 
Preasfintei şi de viaţă făcătoarei Treimi, în lumina cea neapropiată, gînditoare, 
spre închinare. 

Şi atunci, la 40 de zile, aude acest glas în limba aramaică a lui Avraam, 
dacă sufletul este drept: „Duceţi acest suflet în Gan Eden!", adică în desfătare şi 
bucurie fără margini; iar dacă, Doamne fereşte, este păcătos aude: „Duceţi 
sufletul acesta în Seol sau Hades", adică în iad si în muncă. 

1520. Aceasta se întîmplă la 40 de zile după moarte. De aceea Biserica, 
mama noastră cea duhovnicească, are mare grijă să facă pomeniri după fiecare 
mort la 3 zile, la 9 zile şi la 40 de zile, pentru că atunci se hotărăşte unde va sta 
sufletul nostru, la bine sau la greu. 

De la 40 de zile mai rămîne o singură portiţă deschisă pentru suflet. Dacă 
sufletul a fost în credinţa ortodoxă adevărată si a fost fiu adevărat al Bisericii lui 
Hristos, şi dacă n-a căzut în vreo sectă sau în alte rătăciri sau păcate grele şi 
dacă a fost spovedit şi împărtăşit, Biserica îl poate scoate din chinurile iadului 
prin sfintele slujbe şi prin milostenie. 

TĂCEREA 

1521. Din învăţăturile Sfinţilor Părinţi aflăm că tăcerea este „o taină a 
veacului viitor" (Sfintul Isaac Şirul). Ea este întreită, deoarece „unii din oameni 
tac pentru slava oamenilor, alţii tac pentru fierbinţeala rîvnei faptelor bune, iar 
alţii tac pentru că au o oarecare vorbire acunsă cu Bunul Dumnezeu înăuntrul 
lor şi mintea lor este atrasă către această tainică vorbire" (Sfintul Isaac Şirul). 

1522. Sfintul Pimen cel Mare, Egipteanul, care urmînd calea împărătească 
a zis: „Cel ce vorbeşte pentru Dumnezeu, bine face; şi cel ce tace pentru 
Dumnezeu, asemena" (Patericul). Din acest cuvînt se desprinde o învăţătură: 
atît la vorbire cît şi la tăcere să avem scopul cel bun, ca amîndouă să fie spre 
slava lui Dumnezeu. 

1523. Din dreaptă socoteală şi din tăcere cu chibzuinţă omul cîştigă 
înţelepciune. 

1524. Frica de moarte şi plînsul sufletului ajută pe om să păstreze şi să 
cîştige tăcerea. 

1525. Mai mare este cel ce tace pentru Dumnezeu, decît cel ce vorbeşte 
pentru El. 

1526. Mai rodnică este tăcerea decît cuvîntul fără roade. 

TĂIEREA ÎMPREJUR 

1527. In Scriptură se vorbeşte de o îndoită tăiere împrejur. Cînd s-a 
întîmplat a doua? Cînd Isus al lui Navi a intrat în pămîntul făgăduinţei, i-a spus 
Dumnezeu să facă tăierea împrejur, căci cît au umblat evreii patruzeci şi doi de 
ani prin pustia Arabiei, au murit toţi cei ce au cîrtit împotriva lui Moise că i-a 
scos din Egipt, şi toţi cei buni de război, iar poporul născut pe cale, în pustiu, 
după ieşirea din Egipt, nu erau tăiaţi împrejur, că n-au mai avut ei cînd să se taie 
împrejur, să împlinească ale Legii. Aşa arată Sfînta Scriptură şi Sfinţii Părinţi. 

Când Isus al lui Navi a primit poruncă de la Dumnezeu, după ce au trecut 
Iordanul, înainte de a lua şi dărâma ei lerihonul. 1-a spus Dumnezeu: „Fă cuţite 
tăioase de cremene şi taie împrejur pe fiii lui Israel a doua oară" (losua Navi 5, 2). 
Şi aceasta s-a chemat tăierea tăierii împrejur în pămîntul făgăduinţei. Dar în 
Legea Darului, ştiţi care era tăierea tăierii împrejur, adică a doua tăiere împrejur, 
duhovnicească? Este desăvîrşirea, este cea de a doua treaptă a urcuşului 
duhovnicesc, este aceea care se numeşte de către dumnezeiescul Maxim „seceriş 
al secerişului sufletului raţional", sau „sîmbăta sîmbetelor", în teologia lui cea 
despre sîmbete. 

1528. Tăierea împrejur cea duhovnicească şi adevărată este tăierea şi 
lepădarea simţirii pătimaşe, adică a simţirii sufletului către toate care se nasc şi 
pier. Care-s acelea? Mîncarea, băutura, slava deşartă, mînia, bogăţia şi cîte acestea. 
Toate se nasc şi pier. Sufletul trebuie să le taie de la el pe acestea. Această tăiere 
împrejur duhovnicească, a minţii şi a inimii omului, taie de la ele păcatele, ori de 
ce natură ar fi ele din partea raţională, fie din partea cea poftitoare, sau din 
partea mînioasă a sufletului său, pe cele dinăuntru sau din afară, sau de la zidire, 
sau de la trup, sau în orice fel, le taie şi n-are nici o aplecare către ele. 

1529. Dacă tăierea împrejur este lepădarea simţirii pătimaşe a sufletului 
nostru către cele ce se nasc şi pier, apoi tăierea tăierii împrejur este mult mai 
înaltă. Auzi ce spune Sfîntul Maxim: „Este desăvîrşita lepădare şi tăiere a voilor 
trupului şi ale pornirilor celor sufleteşti ale sufletului, chiar a celor fireşti, către 
cele care se nasc şi pier". Va să zică, aici nu leapădă numai păcatul prin lucrare, 
ci şi prin gînd. Nici măcar să nu gîndim cele pătimaşe! 

1530. Dacă zavistuim, hulim, urîm, dacă poftim răzbunare, argint, desfrîu, 
beţie, lăcomie, corupţie, nu suntem tăiaţi împrejur. In acest caz, nici noi, creştinii, 
nu avem tăierea împrejur cea duhovnicească. Deşi ne-am botezat şi ne-am 
lepădat de satana şi de toate lucrurile lui, suntem şi noi netăiaţi împrejur la 
inimă, la urechi si la ochi, suntem orbiţi de satana si de momelile lui. 

Deci, să ne ajute Mîntuitorul şi să nu fim şi noi ca fariseii şi cărturarii de 
altădată, netăiaţi împrejur la inimă şi la urechi şi la ochi. Să deschidem ochii 
inimii si urechile sufletului, să ascultăm cuvîntul lui Dumnezeu si să deschidem 
ochii minţii, să veghem şi să să primim planul lui Dumnezeu de mîntuire al lumii 

şi să facem poruncile Lui, să tăiem de la noi tot păcatul: şi din lucrare, şi din 
poftă, şi din gîndire. Numai atunci dovedim că suntem tăiaţi împrejur cu tăiere 
nefăcută de mînă, cu tăierea împrejur cea duhovnicească, nu a Legii Vechi, ci a 
Legii Darului. 

TELEVIZORUL 

15 31. Părinte, sunt unii care ascultă slujba la radio sau la televizor 
şi nu mai merg la biserică. Este bine? 

Cine te -a învăţat să stai la televizor în timpul Sfintei Liturghii? Sau să te 
culci pe pat şi să vezi Liturghia la televizor. Să crezi tu că aceea o ascultă 
Dumnezeu! La Liturghie trebuie să ai simţire, să vii în biserică, să asculţi cu 
urechile tale, să stai cu mare frică de Dumnezeu şi să plîngi. 

Cum ai să plîngi şi ai să te rogi, dacă tu asculţi slujba la televizor tolănit pe 
pernă? Aceea-i ascultare de slujbă? Aceea-i batjocură de cele sfinte! 

TEOSOFISMUL 

1532. In toată doctrina teosofică, influenta budismului e vizibilă si 
covîrşitoare, teosofia fiind mult mai apropiată de budism decît de creştinism; cu 
creştinismul nu are aproape nimic comun. De aceea, ea nu este o sectă creştină, 
ci o sectă religioasă şi filosofică mistică ivită printre creştini, avînd la bază un 
amestec întunecos de idei luate din riturile popoarelor orientale şi un panteism 
spinozian alterat. Tendinţa este de a ajunge la adevăratul progres prin contopirea 
celor trei factori ai culturii - ştiinţa, filosofia si religia - care în vechime erau 
contopite într-una. In acest chip, s-ar ajunge - susţin ei - la un progres adevărat 
al omenirii universal înfrăţite. 

TINEREŢEA 

1533. Tinereţea are nevoie de multă păzire. 

TREZVIA 

15 34. De ar lucra cineva orice faptă bună trupească, ca de pildă: post, 
priveghere, milostenie, metanii, culcare pe jos, înfrînare, osteneală trupească 
multă pentru toată fapta bună, dar nu are această lucrare a trezviei, nimic nu-i 
va folosi. 

15 3 5. Trezvia este de mai multe feluri: 

Primul fel de trezvie este de a ne păzi cu mare grijă imaginaţia (închipuirea); 

Al doilea fel de trezvie este paza inimii şi rugăciunea cu gîndul; 

Al treilea fel de trezvie este a chema cu smerenie Preasfîntul nume al 
Domnului nostru lisus Hristos în ajutor; 

Al patrulea fel de trezvie este a avea neîncetat în suflet pomenirea morţii, 
a Judecăţii de apoi şi a muncilor veşnice ale iadului. Toate aceste lucrări de 
trezvie împiedică gîndurile rele ca nişte portari, de a nu intra în sufletul nostru. 

15 36. Trezvia atenţiei noastre, oricît de ageră ar fi, dacă nu este unită 
cu chemarea numelui Domnului în ajutor, la nimic nu ne foloseşte. 

TRUPUL 

15 37. El este cel mai bun prieten cu dracul, cel mai bun dintre toţi. 

15 38. Cu cît slăbeşte omul nostru cel dinafară, adică trupul, cu atît se 
înnoieşte cel dinăuntru, din zi în zi. 

15 39. Vai de noi dacă punem bază în hoitul ăsta de trup, în blestematul 
ăsta vrăjmaş, care se luptă cu noi pînă la moarte! N-aţi auzit ce spune Apostolul 
Pavel? Grija trupului să nu o faceţi spre pofte. Adică să-i dăm trupului mîncare 
cu raţiune, şi băutură şi odihnă, dar cu cumpătare. 

1540. lată ce facem noi cu trupul nostru dacă îl îngreunăm cu mîncări! 
Mîncărurile grase sunt toxice: ouăle, carnea, brînzeturile, grăsimea, şi ele vatămă 
organismul nostru şi ne facem vrăjmaşi ai vieţii noastre. 

1541. Voiţi să ştiţi şi să înţelegeţi care sunt lucrurile trupului şi faptele lui? 
Întrebaţi pe marele Apostol Pavel şi el vă va spune, zicînd: Iar faptele trupului 
sunt cunoscute ca unele ce sunt: preacurvie, desfrînare, necurăţie, destrăbălare, 
închinarea la idoli, fermecătorie, vrajbe, certuri, zavistii, mînii, gîlcevi, dezbinări, 
eresuri, pizmuiri, ucideri, beţii, chefuri şi altele asemenea (Galateni 5, 19-21). 

Vrei să ştii şi care sunt asemenea cu cele de mai sus? Ascultă dar faptele 
omului fără de Dumnezeu, care le face împotriva legii Atotţiitorului: dănţuirile 
cele nebuneşti, umblarea pe la ghicitori, plimbările cele nepermise, pierderea 
vremii în deşert prin cîrciumi şi restaurante, pe la clăci, pe la nunţi, ascultarea şi 
vederea tuturor acelora care vestesc tie cele ce dărîmă morala si sfinţenia vieţii 
tale şi nu folosul cel duhovnicesc pentru mîntuirea sufletului. 

1542. Zic Sfinţii Părinţi că trupul este fiară. Să nu-1 îngrijeşti mai mult 
decît trebuie. Trupul este vrăjmaş. Zice Sfîntul Isihie: „Pînă la moarte să nu te 
încrezi în trupul tău". Cel mai mare duşman al mîntuirii este trupul, că-i firea 
stricată din rai. Şi tot timpul el trage la pămînt şi la iad. 

154 3. Trupul este tovarăşul nostru de viaţă. De aceea trebuie să-1 păstrăm 
cît se poate cu sănătate şi cu măsură. Că spune Marele Vasile: „Sufletul este 
călăreţul şi trupul este calul". Călăreţul care-i om deştept îl ţeasălă, îl îngrijeşte, 
dar are bici, si are si zăbală în gura calului, cînd merge cu dînsul. Si asa de 
frumos le stă, si călăreţului si calului, cînd amîndoi sunt frumoşi. Dar dacă 
călăreţul lasă calul de capul lui, şi-i dă tot mereu ovăz şi mîncare, iar bici şi frîu 
nu are, îl duce în prăpastie şi îl ucide. 

TRUPURILE DREPŢILOR 

1544. Din învăţătura Marelui Apostol Pavel aflăm că trupurile drepţilor 
după învierea cea de obşte, întru împărăţia cerurilor vor fi împodobite de 
Preabunul Dumnezeu cu patru mari daruri şi anume: nestricăciune, cu slavă şi 
putere şi cu duhovnicie (1 Corinteni 15, 42-44). 

Despre nestricăciune dumnezeiescul Apostol Pavel zice: „Seamănă-se 
trup stricăcios, scula-se-va trup nestricăcios" (1 Corinteni 15, 42). Prin aceasta 
trebuie să înţelegem că trupurile drepţilor cele proslăvite de Dumnezeu după 
învierea cea de obşte, nu vor mai fi primitoare de nici o patimă, atît după 
lucrare, cît şi după putere. După lucrare nu vor mai avea nici o stricăciune: 
boală, bătrîneţe, neputinţe sau vreo pată. Iar după putere nu vor mai primi nici 
un fel de patimă, care ar fi supărătoare în ele sau ar putea cîndva, măcar cît de 
puţin să le vateme cu vreu fel de vătămare, cum se vatămă ele în acest veac, de 
lovire, de rană, de slăbiciune, de foame, de sete sau de oboseală. 

Al doilea dar al trupurilor celor proslăvite după înviere va fi slava, după cea 
scrisă: „Seamănă-se întru necinste, scula-se-va întru slavă" (1 Corinteni 15, 43). 
Dumnezeieştii Părinţi spun că trupurile drepţilor după înviere vor avea slavă şi 
strălucire în două feluri: ca cele transparente, după cum este cristalul sau apa, 
sau ca cele ce au de la sine lumina, după cum sunt soarele şi stelele. 

Primul fel îl adevereşte Sfîntul Grigorie Teologul care zice că: „Trupurile 
fericiţilor cetăţeni vor lumina întru sine cu strălucirea si se vor lumina cu curăţia 
atîta, încît ea va fi deschisă si cu totul văzută ochilor tuturor. Si este această 
alcătuire şi întocmire a trupului ca să fie fiecare cu totul arătat şi prevăzător 
(transparent) la altul; după care chip, aici pe pămînt nu poate fi arătat şi prevăzător 
nici luişi" (Uşa pocăinţei, cap. 111). Iar al doilea, că vor fi nu numai transparente 
şi limpezi cum am zis, ci şi foarte strălucite şi foarte luminate, îl înţelegem din 
cuvintele Domnului nostru lisus Hristos, care zice: „Atunci drepţii vor străluci 
ca soarele întru împărăţia Tatălui Meu" (Matei 8, 14). Acea strălucire va izvorî 
raze din frumuseţea şi podoaba sufletului fiecărui drept. O, cîtă veselie şi bucurie 
va fi atunci cînd va vedea cineva atîta mulţime de sori adunaţi împreună într-un 
loc! Căci dacă numai un singur soare aduce atîta veselie ochilor omeneşti, ce va 
fi oare atunci cînd vor apărea în faţa ochilor oamenilor milioane de milioane de 
sori ca aceştia? Unii din Sfinţii Părinţi au îndrăznit să zică: „Că dacă numai un 
singur trup al unui drept se va coborî din cele cereşti pe pămînt, negreşit că cu 
strălucirea lui ar acoperi toate stelele şi soarele" (Uşa pocăinţei, cap. 3). 

Al treilea dar al trupurilor drepţilor întru împărăţia cerurilor va fi puterea, 
după mărturia care zice: „Seamănă-se întru slăbiciune, scula-se-va întru putere" 
(I Corinteni 15, 43). Unii din sfinţii teologi arată că atît de mare va fi puterea şi 
tăria acelor sfinţi încît şi cel mai mic dintre ei va putea să clatine toată lumea 
aceasta ca pe un glob uşor, lesne de purtat şi de mişcat. Aceste trupuri ale 
drepţilor, după înviere, nici de foc nu se vor arde, nici în apă nu se vor îneca, 
nici de sabia unui tiran nu se vor putea tăia şi nici un fel de armă nu-i vor putea 
vătăma. Nici foamea, setea, osteneala nu-i vor putea birui. 

Iar al patrulea dar al trupurilor drepţilor după înviere este duhovnicia şi 
sfinţenia, după cea scrisă: „Seamănă-se trup firesc, scula-se-va trup 
duhovniceasc" (1 Corinteni 15, 44). Atît de uşoare, de subţiri şi de lesne 
mişcătoare vor fi aceste trupuri duhovniceşti ale drepţilor după înviere, încît cu 

nimic nu se vor deosebi de duhuri şi îngeri. Acest dar duhovnicesc atîta stăpînire 
şi putere va da drepţilor încît vor putea să se mişte şi să se mute din loc în loc cu 
iuţeala fulgerului. Această mişcare grabnică a trupurilor duhovniceşti Solomon 
o aseamănă cu mişcarea scînteilor focului zicînd: „Ca scînteia de paie vor fugi" 
(înţelepciunea lui Solomon 3, 7). Iar lezechil proorocul le aseamănă cu razele 
fulgerului zicînd: „Şi fiarele mergeau şi se învîrteau ca o vedere de fulger" (1, 4). 
Fericitul Augustin arată că atît de iute va fi mişcarea acelor trupuri duhovniceşti 
ale drepţilor, încît şi pe mişcările gîndurilor minţii le va covîrşi, zicînd: „Unde 
voieşte Duhul, acolo şi trupul este de faţă, căci într-o clipă de vreme vor putea 
drepţii cu aceste trupuri duhovniceşti şi proslăvite să se suie în cer, să se pogoare 
în iad sau să ajungă la marginile pămîntului (Uşa pocăinţei, cap. 3). 

UITAREA 

1545. Sfîntul Grigore de Nyssa clasifică în Pidalion toate păcatele, după 
cele trei părţi ale sufletului şi primul păcat care vine din partea raţională, este 
uitarea. Şi cauza răcelii noastre în cele duhovniceşti, chiar în vremea rugăciunii, 
tot de la uitare porneşte. 

UNIREA BISERICILOR 

154 6. Cum vedeţi Sfinţia voastră unirea Bisericilor? 

Fraţilor, unirea Bisericii nu este lucru omenesc, ci dumnezeiesc. Nu-i 
puterea noastră, lată cum văd eu: să punem post şi rugăciune către Dumnezeu 
şi cînd va veni Duhul Sfînt să ne găsească ca la Sfinţii Apostoli. Ce spune la 
Faptele Sfinţilor Apostoli cînd a venit Duhul Sfînt? Şi era inima celor ce au 
crezut una si toate erau de obşte. Nu mai ziceau că această casă este a mea, 
haina asta este a mea! Asta este lucrarea Duhului Sfînt. 

Dacă va veni Duhul Sfînt, cînd 11 cerem cu post şi cu rugăciune, cînd va 
veni, la minţile tuturor arhiereilor catolici si ortodocşi va fi aceeaşi gîndire: „Hai 
să ne unim, că n-au fost la început două Biserici, ci una singură". Deci asta să 
cerem la Dumnezeu, că El poate face unitate de vederi în toate privinţele. 

URA 

1547. Ura, ca şi celelalte patimi, se naşte din iubirea de sine, egoismul, 
care este maica şi rădăcina tuturor păcatelor, după Sfinţii loan Damaschin şi 
Efrem Şirul. Iar iubirea de sine este „iubirea neraţională faţă de trup" după Sfîntul 
Maxim Mărturisitorul (Filocalia, voi. 11). Ura este ucidere de om (1 loan 3, 15). 
Ura este permisă numai împotriva diavolului şi a păcatului (Psalmul 96, 11; 
Pilde 8, 13; Amos 5, 15). Ura este permisă asupra nedreptăţilor, după cuvîntul 
psalmistului:"nedreptate am văzut şi m-am scîrbit"(Psalmul 118, 163; Romani 12,19; 
Pilde 13, 5; 17, 13). Creştinii trebuie să urască minciuna (Psalmul 118, 163); 
trebuie să urască căile nedrepte (Psalmul 118, 104), precum şi adunarea păcătoşilor 
(Psalmul 25, 5).Trebuie să urască pe cei ce-L urăsc pe Dumnezeu (Psalmul 138, 21-22). 

Ura se biruieşte prin dragostea de Dumnezeu şi de aproapele, iar dragostea de 
Dumnezeu o cîştigăm prin toate faptele bune, dar mai ales prin rugăciunea cea 
curată. 

URCUŞUL DUHOVNICESC 

1548. Omul, cînd se ridică, se ridică pe trepte. Nu deodată se poate 
face sfînt, după cum nici deodată se poate face drac, ci se ridică pe trepte. Cei 
ce se străduiesc pe calea mîntuirii, merg dintr-o măsură în alta, cum a zis înainte 
proorocul: Merge-vor din putere în putere. Ei capătă mai întîi în inima lor o 
putere din darul Sfîntului Duh, o parte din tăria de a sta în poruncile lui Hristos, 
o măsură din virtute şi după aceea păşesc pe alte trepte. 

1549. Cele trei trepte ale urcuşului duhovnicesc sunt : 

1. Nepătimirea raţională a sufletului sau făptuirea morală; 

2. Slobozenia duhovnicească a sufletului raţional care-si retrage mintea 
sa din simţire şi o leagă cu Dumnezeu prin contemplaţia naturală şi duh; 

3. Odihna duhovnicească a sufletului raţional, (sîmbetele sîmbetelor), care-şi 
retrage mintea sa chiar de la toate contemplaţiile naturale în duh, de la cugetările 
cele mai înalte din zidiri şi o leagă cu totul de Dumnezeu în extazul iubirii. 

VĂMILE VĂZDUHULUI 

1550. Vămile văzduhului sau „tribunalele din văzduh", pe unde trec şi sunt 
cercetate sufletele oamenilor după moarte, sunt formate din cete de îngeri răi, 
diavoli dintre cei mai înfricoşători, care stau în calea sufletelor, le opresc, le vădesc 
păcatele făcute, chiar şi pe cele spovedite şi părăsite de multă vreme, pe cele 
săvîrşite în copilărie, în tinereţe, la bătrîneţe, pe cele gîndite şi săvîrşite cu voie sau 
fără voie,pînă în clipa morţii. Sfintul Apostol Pavel zice despre aceste cete diavoleşti: 
„că nu ne este nouă lupta împotriva trupului şi a sîngelui, ci împotriva stăpîniilor, a 
începătorilor şi stăpînitorilor veacului acestuia" (Efeseni 6, 12). Aşa precum şi 
Sfintul Pavel adevereşte, ca cel ce a fost răpit pînă la al treilea cer, precum şi 
Tradiţia Bisericii, ne învaţă că cetele diavolilor din văzduh sunt împărţite în 
numeroase grupuri sau polcuri (polc, polcuri - unitate militară în Ţările Române, 
la sfirşitul Evului Mediu), după numărul patimilor şi ale păcatelor de moarte. 
Fiecare ceată de îngeri răi, una mai înfricoşătoare decît alta, are în fruntea sa 
un înger cumplit, avînd misiunea să cerceteze sufletul de un anumit păcat. 
Adică, de cînd 1-a făcut, cum 1-a făcut, de cîte ori, în ce împrejurare, dacă 1-a 
mărturisit sau nu la preot, dacă a făcut sau nu canon pentru el, dacă 1-a părăsit, 
dacă a îndemnat şi pe alţii să-1 facă sau nu. Cele mai grele vămi, unde cad cei 
mai mulţi creştini, sunt vămile desfrînării, beţiei, uciderii de copii, mîndriei, 
necredinţei, osîndirii altora, lenevirii, zgîrceniei, urii, lăcomiei şi eresurilor. 

15 51. Despre numărul exact al acestor vămi, sau cum anume sunt aşezate 
în văzduh, rămîne o taina a lui Dumnezeu. Unii sfinţi, si mai ales Sfintul Vasile 
cel Nou numără 20 de vămi ale văzduhului, pentru principalele păcate de moarte. 

Alţii numără 24. Noi nu trebuie să iscodim tainele lui Dumnezeu. Numai atît 
trebuie să ştim că „pentru tot cuvîntul deşert vom da seamă". De aceea, trebuie 
să părăsim tot păcatul, să ne mărturisim la duhovnici iscusiţi, să facem canonul 
dat, să punem început bun, să ne rugăm neîncetat, să facem milostenie şi să 
alergăm cît mai des la biserică. Prin acestea ni se iartă toate păcatele şi se 
mîntuiesc sufletele noastre de vameşii văzduhului si de muncile iadului. 

VIATA 

9 

1552. Aţi auzit ce suntem? Floare, umbră, vis, pînză de păianjen, umbra 
norului pe pămînt şi altceva nimic. Cu cele mai neputincioase stihii este asemănată 
viaţa noastră. Nu pune bază că azi eşti sănătos, că eşti frumos, că eşti bogat, că 
eşti tînăr! Astea sunt umbre şi vise. Cea mai mare nebunie, să nădăjduiască omul 
în sănătatea lui, în înţelepciunea lui, în puterea lui, în averea lui, în dregătoria lui 
si în cinstea lui! Cea mai mare si cea mai întunecată cursă a satanei, cînd omul se 
leagă de lucrurile de aici. Acestea sunt vînt, umbră, vis şi floare! 

1553. Viata noastră este scurtă. Foarte, foarte scurtă si trecătoare. Si să 
stiti că de minutul cel mai de pe urmă al vieţii noastre, este condiţionată ori fericirea 
veşnică, ori munca veşnică. Pentru minutul cel mai de pe urmă al vieţii, S-a coborît 
Fiul lui Dumnezeu din cer şi S-a făcut om, S-a născut din Fecioară în peşteră şi a 
fost aşezat pe paie şi a crescut între noi şi a suferit pentru noi şi S-a răstignit şi a 
murit. Pentru că în acel minut, ori se pierde sufletul, ori se cîştigă. Ce spune? 
Sfirşitul omului încununează viaţa lui, şi: în ce te voi găsi, în aceea te voi judeca. 

15 54. Vai de noi! Tare ne înşelăm, si noi monahii si voi mirenii, dacă 
punem mare bază pe viaţa aceasta! Să trăim aici pentru viaţa cea veşnică. Să 
trăim pe pămînt pentru ceruri. Să trăim aici pentru rai, pentru bucuria cea fără 
de margini care ne aşteaptă dincolo de mormînt. 

155 5. Patru anotimpuri are viaţa noastră. Primăvara este copilăria; vara 
este tinereţea; toamna este batrîneţea. Şi iarna, gata, este sfîrşitul aproape! 

VIATA DE OBŞTE 

9 9 

15 56. Ce viaţă a ales Mîntuitorul cînd a binevoit să petreacă cu noi, 
oamenii, pe pămînt pentru mîntuirea noastră? Oare a ales el viaţa stîlpnicească, 
sau cea pustnicească şi singuratică? Într-adevăr, şi pe aceasta a întemeiat-o, 
atunci cînd S-a dus în pustie şi a postit 40 de zile şi 40 de nopţi şi a fost ispitit 
de diavolul (Matei 4, 12). Dar după ce a ieşit la propovăduire şi după ce a ales 
şi a chemat pe ucenicii Săi, nu i-a trimis în pustie, ci a întemeiat cu ei viaţă de 
obşte, a petrecut cu Sfinţii Ucenici şi Apostoli pînă la moarte, înviere şi preasfinta 
Sa înălţare la cer, ca un Părinte Preaiubit cu fiii Săi. Iar la rîndul lor, dumnezeistii 
Săi ucenici şi Apostoli - după pilda dată lor de Mîntuitorul Hristos - au întemeiat 
viaţă de obşte cu toţi cei ce crezuseră în El, prin propovăduirea lor. 

15 57. Adevăraţii si primii întemeietori ai vieţii de obşte au fost însuşi 
Mîntuitorul şi Sfinţii Săi Apostoli. 

155 8. Această rînduială a vieţii de obşte este cea mai bună dintre toate 
celelalte, fiind asemenea vieţii îngereşti. Fiindcă şi îngerii tot aşa petrec în cer, 
nimeni avînd voia sa, ci toţi sunt supuşi poruncii lui Dumnezeu şi nimeni nu 
zice: „Eu sunt mai mare, iar tu mai mic". 

1559. Această rînduială au avut-o şi Sfinţii Apostoli, cînd vieţuiau cu 
Domnul nostru lisus Hristos pe pămînt. Încă şi după înălţarea Mîntuitorului la 
ceruri au ţinut această rînduială primii creştini, după cum ne adeveresc Faptele 
Sfinţilor Apostoli, zicînd că inima celor ce au crezut era una, asemenea şi toate 
averile nedespărţite. 

15 60. Pe fiecare sfătuim si îndemnăm ca să alerge la obştile cele alcătuite 
în frică de Dumnezeu, în care nu este neorînduială, tulburare, neascultare şi 
nesupunere; unde nu este pungă deosebită izvodită de diavolul, în care, ori ce 
se pune este din furtişag, din viclenie şi din înşelătorie adunată, spre pierzarea 
sufletească şi trupească. Căci unde lucrurile cele de trebuinţă nu sunt de obşte 
şi nu este un cuget şi o unire după voia lui Dumnezeu, „acolo nu trebuie a se 
numi sobor de fraţi, ci adunare de tîlhari". Iar unii ca aceştia nu sunt sub pronia 
lui Dumnezeu, ci sunt părăsiţi de Cel Preaînalt. Aceştia se chivernisesc şi se 
povăţuiesc de satana, după cum zice Proorocul David: „Şi i-a slobozit pe dînşii 
după meşteşugurile inimii lor" (Psalmul 80, 11). 

15 61. Viata de obşte este calea cea mai călcată si mai bătătorită pe care 
foarte mulţi au călătorit şi cu ajutorul lui Dumnezeu s-au mîntuit. 

1562. Viaţa cea mai bună şi mai sigură de mîntuire pentru călugări este 
viata de obşte. 

15 63. Viaţa de obşte este calea cea mai lesnicioasă pentru toţi, şi pentru 
cei mai slabi, şi pentru cei mai rîvnitori. 

15 64. Dacă voiţi să vă mîntuiţi mai sigur şi mai uşor, nevoiţi-vă pentru 
Hristos în viata cea de obşte, în ascultare, în smerenie, în iubire si rugăciune si 
citiţi mai ales aceste cărţi: Vechile rînduieli ale vieţii călugăreşti, Vieţile Sfinţilor 
Pahomie cel Mare, Orsisie si Teodor cel Sfinţit; Asezămintele călugăreşti ale 
Sfîntului Vasile, Sfîntul Teodor Studitul; Cartea marilor stareţi Varsanufie si 
loan, Avva Dorotei; Scara Sfîntului loan Scărarul si alte cărţi care învaţă cu 
de-amănuntul rînduială vieţii de obşte. Si cu darul Mîntuitorului nostru lisus 
Hristos, prin mijlocirea şi rugăciunile Preasfintei şi Preacuratei Maicii Sale şi ale 
tuturor sfinţilor, vă veţi mîntui. 

1565. îmi aduc aminte si de cuvîntul Părintelui nostru loanichie Moroi, 
egumenul Sihăstriei, că adeseori ne zicea: „Părinţilor şi fraţilor, cînd se va strica 
viaţa de obşte în mănăstiri, atunci se pustiesc mănăstirile!". Şi aşa este. Acum, 
aproape peste tot, s-a stricat viaţa de obşte. 

VISELE SI VEDENIILE 

1566. Zice Sfîntul loan Scărarul să nu crezi vedeniile si visele, că toate 
sunt de la diavoli. Numai care îţi vestesc ţie moarte şi judecată, acelea sunt de 

la Dumnezeu. Iar dacă te duc la deznădejde, şi acelea sunt de la diavoli. Să nu 
le crezi. 

15 67. Cel ce crede în vise este asemenea celui ce merge la vrăjitori. 

15 68. Să nu credeţi în vise! Să nu credeţi în vedenii! Dacă crezi în vise 
şi ai venit la mine să te spovăduiesc, eu te opresc direct trei ani de la Sfînta 
Împărtăşanie. Cine ţi-a spus să crezi în vise? Nu auzi ce spune Sfînta Scriptură? 
Ia caută în Cartea înţelepciunii lui Isus fiul lui Sirah, la capitolul 34: Precum este 
cel ce aleargă după vînt şi vrea să prindă umbra sa, aşa este omul care crede în 
vise. Că pe mulţi visele i-au înşelat şi au căzut cei care au nădăjduit în vise. 

15 69. Auzi ce spune un Sfînt Părinte? Dacă vrei să ajungi la nebunie şi 
la ieşirea din minţi, primeşte arătările cereşti în veacul de acum! 

15 72. Nu numai că nu se supără Dumnezeu, cînd nu credem noi în vise 
si vedenii care se arată nouă ca lumină sau foc sau stele sau îngeri sau sfinţi sau 
prooroci sau hristoşi sau în chipul Maicii Domnului, ci foarte mult ne iubeşte. 

15 71. Să ne vedem păcatele noastre şi să le plîngem! Asta-i cea mai 
înaltă filosofie sub cer. Nu credeţi în vise sau vedenii! Că or să iasă vedenisti de 
tot felul, de or să umple lumea, că toţi sunt înainte-mergătorii lui Antihrist. 

157 2. Visele şi vedeniile bune sunt de la Dumnezeu, prin care se descoperă 
voia Lui cea mare, numai la cei ce sunt cu totul desăvîrsiti si sfinţi si care fac 
poruncile Lui, precum a fost dreptul losif, căruia i s-a arătat Arhanghelul Gavriil 
în vis, poruncindu-i să fugă cu Pruncul lisus şi cu Fecioara Măria în Egipt. Visele 
bune vin de la îngeri şi ne amintesc de moarte şi de osînda, iar după ce ne 
deşteptăm, ne îndeamnă la rugăciune şi la pocăinţă. Dimpotrivă, visele şi nălucirile 
rele sunt de la diavoli, prefăcuţi în îngeri de lumină sau în sfinţi, care ne amăgesc 
prin somn că suntem buni şi vrednici de rai, iar după ce ne deşteptăm „ne 
scufundăm în mîndrie şi bucurie" (Filocalia, voi. IX, Cuvîntul 3). 

15 7 3. Este păcat să credem în vise şi vedenii, că prin acestea ne amăgesc 
foarte uşor diavolii şi ne aruncă în păcatul cel cumplit al mîndriei şi slavei deşarte, 
cînd omul se încrede în sine mai mult decît în cuvîntul lui Dumnezeu. Cu acest 
meşteşug ispititor, diavolul a amăgit pe mulţi creştini şi călugări, aruncîndu-i 
apoi în prăpastia pierzării. Iar dacă cineva are totuşi îndoială de visul sau vedenia 
sa, să se spovedească la duhovnic şi să-i ceară sfatul lui, că prin duhovnic 
grăieşte Dumnezeu. 

15 7 4. Mulţi dintre oamenii care au mintea slabă si neiscusită cad uşor în 
prăpastia părerii lor; atunci încep să le arate vedenii şi vise, care par adevărate, 
spre a-i înşela şi a-i face să se gîndească înalt despre sine, cum că s-au învrednicit 
de mari daruri de la Dumnezeu, deoarece ei au devenit oameni cu vedenii si 
vise, prin care li se descoperă cele viitoare. 

Despre acestea ne învaţă şi dumnezeiescul Părinte loan Scărarul, care zice: 
„Dracii slavei deşarte, pe cei slabi la minte, îi fac prooroci în vedenii şi vise" (Scara). 

1575. Sfînta şi dumnezeiasca Scriptură numeşte nebuni, pe cei ce se 
înalţă cu mintea pentru visele lor: „Visele fac pe cei nebuni să zboare!". 

157 6. Visul nu este altceva decît o mişcare a mintii noastre în vremea 
somnului (Scara). 

1577. Poate oare omul să-şi cunoască aşezarea sufletului său din 
visele care se mişcă în sufletul lui în vremea somnului? 

Da, de va fi omul înţelept şi cu luare aminte, poate să-şi cunoască aşezarea 
sa sufletească din visele pe care le are din vremea somnului. 

Lucrul acesta îl arată luminat Cuviosul Părinte Nichita Stitatul si Studitul, 
care în această privinţă zice aşa: „Este cu putinţă sîrguitorului să priceapă din 
vise mişcările şi aşezarea sa sufletească şi să se îngrijească pentru aşezarea sa 
pentru că mişcările trupului şi nălucirile minţii sunt după aşezarea sa cea dinlăuntru 
şi după grijile lui". Deci, dacă cineva îşi are sufletul iubitor de materie şi de 
dulceţi, mintea lui năluceşte cîştiguri de lucruri şi împleticiri pătimaşe, din care, 
spurcîndu-se, vine şi pîngărirea trupului. Dacă este lacom şi iubitor de argint 
vede numai aur pe care îl încearcă şi îl înmulţeşte cu dobînzile şi îl pune în 
vistierii şi ele îl osîndesc ca pe un nemilostiv. 

Dacă este întors şi pizmăreţ se vede urmărit de fiare şi de tîrîtoare veninoase 
şi este cuprins de frică. Dacă este îngîmfat şi cu mărire deşartă, năzuieşte bune 
aşezări ale norocului, scaune înalte de stăpînire şi cele ce încă nu sunt le scoate ca 
şi cum ar fi adevărate. De este mîndru şi plin de fudulie se vede purtat în căruţă 
strălucită, că are aripi şi zboruri prin văzduh şi că toţi tremură de stăpînirea lui. 

Deci tot aşa şi iubitorul de Dumnezeu, fiind iubitor spre săvîrşirea faptei 
celei bune şi drept întru nevoinţele blagosloveniei şi curat de materie avîndu-şi 
sufletul, vede în somnuri împlinirea lucrurilor ce vor să fie şi descoperirea vederilor 
celor înfricoşate şi pururea rugîndu-se, are paşnică aşezare a sufletului şi a 
trupului, iar deşteptîndu-se din somn, îşi dă seama că pe faţa lui are lacrimi, iar 
în gură vorbirea cea către Dumnezeu. 

15 78. Dacă omul va fi cu luare aminte, poate să-si cunoască aşezarea 
sufletului său din visele care se mişcă prin mintea lui în vremea somnului. Dacă 
creşte în om pofta, mintea lui îşi năluceşte materiile plăcerilor în vremea somnului 
şi-i arată lui vise pricinuitoare de dezmierdare şi curvie. Iar cînd sufletul va fi 
tulburat de creşterea mîniei, atunci omul vede în vremea somnului vise 
pricinuitoare de frică. 

Dracii slavei deşarte, pe oamenii cei slabi de minte, în vedenii şi în vise îi 
fac prooroci şi că pe omul care a început să-şi simtă sănătatea sufletului său 
toate nălucirile cele din vise nu-1 mai pot tulbura, deoarece unul ca acesta pe 
toate nălucirile cele de prin vise le priveşte ca pe nişte lucruri deşarte. Şi iarăşi 
omul care s-a învrednicit să cîştige cele două virtuţi - dragostea şi înfrînarea - 
acela a scăpat cu totul de nălucirile cele din vise. 

15 7 9. Ca să aibă omul mintea si inima luminate si neînselate de nălucirile 
viselor celor înşelătoare, precum şi de toate nălucirile aduse de draci, fie în 
somn, fie în stare de veghe, trebuie să se silească să-şi agonisească cele două 
fapte mari şi cuprinzătoare: dragostea şi înfrînarea. 

15 8 0. Fiindcă mulţi din dumnezeieştii Părinţi au oprit pe creştini să 
creadă în vise si vedenii neverificate, Soborul Sfinţilor Părinţi adunat la Cartagina 
la anul 418, au hotărît, prin Canonul 87, ca orice biserică ce s-ar ridica undeva 
în baza unui vis sau vedenie zadarnică, să fie distrusă! 

15 81. Credinţa în vise este un lucru păgînesc şi cei ce cred în vise sunt 
ca nişte închinători la idoli. 

15 82. Sunt însă şi vise de la Dumnezeu. Dar după Sfîntul Grigorie de 
Nyssa (Cuvîntul despre facerea omului, capitolul 13), astfel de pricini se întîmplă 
foarte rar şi numai pentru pricini însemnate, care privesc binele obştesc. 

Iar atunci Dumnezeu arată cu dovezi sigure că El a trimis visul. 

1583. Vedeniile sunt nişte arătări primite aievea, dar către ochiul minţii, 
fie în stare de funcţionare normală a organismului, fie în somn deplin, sau 
numai pe jumătate, fie în stare de răpire sau uimire. 

15 84. Care este deosebirea dintre descoperiri şi vedenii? 

Descoperirea este ceva mai mult decît vedenia, fiindcă vedenia arată omului 
oarecare taină, pe cînd descoperirea arată omului lucruri mai adînci decît cele 
ce se văd. Astfel, vedem că Sfîntul loan Teologul numeşte minuni cele ce le 
vede în Apocalipsă (descoperiri) şi neştiind ce sunt, i le descoperă îngerul care îi 
arată descoperirea: „Pentru ce te-ai mirat? Eu îţi voi spune taina femeii şi a fiarei 
care o ţine pe dînsa şi care are şapte capete şi zece coarne" (Apocalipsă 17, 7). 
lată ce zice şi Sfîntul Macarie: „Alta este vedenia şi alta luminarea şi descoperirea 
si că este simţire si că este vedenie si este iluminare si cel ce are luminarea 

este mai mare decît cel ce are simţirea (adică decît cel ce vede ceva în chip 
simţit), fiindcă i s-a iluminat mintea lui şi a luat ceva mai mult decît cel ce are 
numai simţirea, deoarece i s-a dat darul nu numai de a vedea, ci si de a 
înţelege cele ce a văzut. 

158 5. Toate gîndurile care-i vin omului si-1 fac să dorească si să aibă 
vedenii cereşti de la Dumnezeu, acestea sunt gînduri aduse de diavol în inima 
lui, spre a-1 da pe el în păcatul cel mare al mîndriei, prin care diavolul a căzut din 
cer. Şi iarăşi am înţeles că de acest păcat mare al mîndriei nimeni nu poate 
scăpa, decît numai prin fapta cea bună şi minunată a smeritei cugetări. Iar la 
adevărata smerenie omul poate ajunge prin cunoştinţa cea cu de-amănuntul a 
neputinţelor sale, prin ascultarea de povăţuitorul lui cel duhovnicesc, apoi prin 
frica şi prin dragostea lui Dumnezeu. 

15 8 6. Vedeniile şi descoperirile le arată Dumnezeu mai ales oamenilor 
sfinţi şi foarte sporiţi în smerenie, în dreapta socoteală şi în cunoştinţa de sine. 
Dar cîteodată Dumnezeu dă vedenii si oamenilor obişnuiţi. Dar numai atunci 
învredniceşte Dumnezeu pe cineva cu vedenii, cînd voieşte să lucreze faptele 
mîntuirii, atît pentru cel ce are vedenii, cît şi pentru alţi oameni. 

Dumnezeu descoperă tainele Sale, uneori, şi celor necredincioşi, dacă 
sunt sinceri în vieţuirea lor, ca să servească pe cei credincioşi, pentru că 
Dumnezeu Se serveşte nu numai de oameni, ci si de animale, de arbori si de 

alte făpturi neînsufleţite în planul lui Dumnezeu, angajînd întreaga făptură ca să 
lucreze la mîntuirea oamenilor. 

Uneori Dumnezeu arată vedenii şi descoperiri celor necredincioşi, dar să 
nu-ţi închipui că face acest lucru oricînd şi oricui! Pentru că acest lucru se 
întîmplă foarte rar şi după dumnezeiasca alegere şi iconomie către unii oameni, 
care sunt sinceri în a lor neştiinţă şi mai ales cînd prin ei găseşte ştiutorul de 
inimi cu care îşi arată voia Sa, spre mîntuirea şi îndreptarea multora. 

Aceasta însă nu înseamnă că noi trebuie să ţinem seamă de visele si 
vedeniile oricui s-ar întîmplă. 

158 7. Nu trebuie să luăm aminte la visele si vedeniile tuturor, ci numai la 
ale acelora care au sporit în neagoniseală, în înfrînare şi în linişte şi s-au lepădat 
cu totul de grijile veacului de acum, şi care, prin înfrînare atotcuprinzătoare, 
s-au curăţit de patimi şi s-au învrednicit să ia de la Dumnezeu darul proorociei, 
ca Moise şi ca ceilalţi prooroci. Iar dacă am zis mai sus că, uneori, Dumnezeu 
arată vedenii si unor oameni obişnuiţi, apoi tot acolo am arătat că lucrul acesta 
se întîmplă foarte rar, iar în Biserica lui Hristos nu poate avea putere de lege, 
după cum ne învaţă pe noi Sfinţii şi dumnezeieştii Părinţi. 

1588. Cel ce are un vis sau vreo vedenie cerească sau înşelătoare, nu o 
poate pricepe cu uşurinţă, de nu va avea de la Dumnezeu darul desluşirii şi al 
deosebirii duhurilor şi mai cu seamă de nu va întreba pe cel ce are un asemenea 
dar de la Dumnezeu. 

15 89. Nu întotdeauna cel ce are vreo vedenie sau descoperire o poate 
înţelege singur. De aceea, nu trebuie s-o creadă repede, socotind că o poate 
înţelege singur, ci are nevoie de cineva mai iscusit decît dînsul. Căci de va avea 
cineva o astfel de semeţie de cuget, încrezîndu-se în socoteala şi părerea sa, 
acela negreşit va fi batjocorit de draci, precum s-a şi întîmplat cu mulţi din 
aceştia să fie înşelaţi si batjocoriţi de draci. 

In cazuri ca acestea, avem mare nevoie de multă încercare si întrebarea 
celor iscusiţi, ca nu cumva să înţelegem greşit şi să ne primejduim. 

Dumnezeiescul Apostol şi Evanghelist loan ne sfătuieşte în această privinţă, 
zicînd: „Iubiţilor, nu credeţi în tot duhul, ci cercaţi duhurile ce sunt de la 
Dumnezeu" (1 loan 4, 1). 

Iar dacă cel ce a avut vedenia sau visul, nu va găsi pe nimeni în stare să-1 
lămurească, este mai bine şi fără de primejdie pentru el, să nu le dea nici o 
atenţie şi nici o crezare, decît să creadă prea repede, să le tălmăcească după a 
sa putere şi să se primejduiască. 

159 0. Mulţi se rătăcesc luînd visele cele simple drept vedenii şi vedeniile 
socotindu-le descoperiri dumnezeişti. 

1591. Vedeniile sunt acelea care se arată în vremea somnului, uneori 
între somn şi trezie, sau în vreme de uimire. Ele nu se schimbă prea repede, ci 
rămîn în memorie vreme de mai mulţi ani şi adesea îi arată omului închipuiri ale 
lucrurilor viitoare, care folosesc sufletului prin arătarea lor, aducîndu-1 pe el în 

mare grijă pentru păcatele sale, în mare frică de Dumnezeu şi umilinţă, în 
smerenie şi dragoste de Dumnezeu şi de aproapele. 

1592. Au obicei viclenii draci, cînd vor să înşele pe cineva în vis sau în 
vedenie, în stare de somn sau veghe, să nu-1 îndemne de la început să facă rele, 
ca să nu priceapă omul înşelăciunea lor, ci mai întîi îi arată lucruri adevărate şi 
îl învaţă să facă fapte bune. Iar cînd vede că omul se încrede desăvîrşit în vise 
sau vedenii, atunci îl duc cu uşurinţă la rătăcire şi la pierzare! 

1593. Sfinţii si dumnezeistii Părinţi, nu numai că nu credeau lesne în 
orice vis sau vedenie, pe care le socoteau de la draci, ci ei, preafericiţii, chiar şi 
vedeniile ce le socoteau bune şi de la Dumnezeu, le respingeau şi nu le dădeau 
crezare. 

1594. Pentru mai mult folos şi sporire în cele duhovniceşti şi pentru a fi 
mai fără primejdie în cele spre mîntuire, este mai bine să nu dea omul crezare 
nici unui vis sau vedenie. 

Si dacă va face acest lucru de teama de a nu se înşela de la draci, să 
n-aibă nici o grijă, pentru că Dumnezeu nu Se va supăra pe el şi nu-1 va pedepsi 
din această pricină. Bunul Dumnezeu, Care cunoaşte inimile tuturor oamenilor, 
dacă vede pe cineva că se fereşte să vadă o minune îndoielnică sau vreo vedenie, 
de teama de a nu fi înşelat şi de a nu face ceva să-1 îndepărteze pe el de la 
dreapta credinţă, va şti să-1 lumineze şi să-i cureţe înţelegerea, spre a cunoaşte 
omul adevărul. In nici un caz nu-1 va lăsa pînă la sfîrşit să se îndoiască de cele ce 
i-a arătat lui. 

15 9 5. Oamenii cei răi pot vedea îngeri, sfinţi sau pe draci, sau numai 
oamenii cei sfinţi au un dar ca acesta? 

Una este vederea oamenilor celor răi şi necuraţi şi alta este puterea 
văzătoare a mintii oamenilor curaţi, duhovniceşti. 

Este adevărat că si oamenii cei răi si necuraţi pot vedea îngeri, sfinţi si 
draci, dar acest lucru îl pot face numai cu ochii cei trupeşti. 

Dracii fiind întunecaţi şi căzuţi din Darul lui Dumnezeu, unii pe alţii se pot 
vedea, dar nu pot vedea cetele cele mai presus de ei, fiindcă aceasta este vederea 
duhovnicească, iar dracii sunt străini de o astfel de vedere. Iar sufletele oamenilor, 
atîta vreme cît sunt întinate cu păcate şi întunecare şi nu pot vedea duhovniceşte, 
nici pe cele mai presus de ele, nici pe cele mai prejos, nici unele pe altele, nici 
pe sine. Iar dacă se vor curaţi şi se vor întoarce la starea cea de demult, atunci 
văd luminat chiar şi în trup fiind: pe cele mai prejos, care sunt dracii, pe cele 
mai presus, care sunt îngerii şi încă şi unele pe altele se pot vedea. Nu cu 
nălucire, ci cu minunata vedere cea duhovnicească. 

15 9 6. In cîte feluri poate vedea firea omenească firea celor fără de 
trupuri? 

La această întrebare îţi răspund cu cuvîntul Sfîntului şi dumnezeiscului 
Părinte Isaac Şirul, care arată că: „în trei feluri poate firea omenească privi 
flintele cele nematerialnice. 

Intîiul fel este cel trupesc, cum a fost cazul Patriarhului Avraam, care a 
văzut în chip trupesc pe Cele Trei Ipostasuri la stejarul Mavri. 

Al doilea fel, prin care firea omenească poate simţi pe cele nematerialnice, 
este prin vedera sufletului. Aşa cum a văzut Sfîntul Prooroc Isaia pe Cel ce 
şedea pe Scaunul cel înalt şi pe cei cu cîte şase aripi ce zburau împrejur şi pe 
Serafimi şi tot aşa a văzut Daniil pe Cel vechi de zile. 

Iar al treilea fel este prin puterea minţii. Acest chip, după părerea unora, 
nu este altceva decît numai vederea cea gînditoare şi cugetătoare a minţii, prin 
care cel ce ajunge la măsura faptei celei bune şi care s-a obişnuit a-şi înălţa 
mintea de la pămînt şi de la cele pămînteşti, vede uneori duhurile drepţilor, iar 
alteori ierarhiile îngerilor sau pe însuşi împăratul Slavei: Fie slăvit ca Dumnezeu, 
fie ca pe un Proniator grijindu-Se, fie ca pe un Bun, făcînd bine, fie judecind ca 
un Judecător". 

Dracii numai prin chipul cel dintîi şi cel de-al doilea se pot apropia de noi 
spre a ne înşela şi a ne duce la pierzare, dar prin puterea cea gînditoare şi 
cugetătoare a minţii nu pot. 

1597. Mai cu seamă în vremea sfîrsitului nostru, atunci obişnuiesc dracii 
să ne atace cu nălucirea înşelătoarelor vedenii. 

159 8. Cea dintîi armă pe care trebuie s-o avem împotriva vedeniilor pe 
care ni le aduc dracii, mai ales în vremea morţii, este smerenia si cunoaşterea 
de sine. Căci cine îşi va avea mintea şi inima smerite, prin cunoaşterea de sine 
cea adevărată, acela, cugetînd pururea la neputinţele şi la păcatele sale, precum 
si la adîncul cel fără fund al nimicniciei sale, niciodată nu se va socoti vrednic să 
vadă îngeri, sfinţi sau alte vedenii. Şi chiar de va vedea unele ca acestea, le 
respinge cu toată puterea şi împotrivirea, socotindu-se cu totul nevrednic de 
ele, nedorind altceva decît să-si cîstige ceasul cel din urmă al vieţii, mila si 
îndurarea Preamilostivului Dumnezeu, precum şi ajutorul cel grabnic al 
rugăciunilor Preasfintei Născătoare de Dumnezeu. 

1599. Mintea omului în vremea vedeniilor celor adevărate care sunt de 
la Dumnezeu este răpită de Duhul Sfînt şi nu mai poate lucra nimic din cele ale 
firii sale. Ci ea se supune în aceeaşi vreme numai Duhului Sfînt. Şi unde voieşte 
Duhul Sfînt, acolo o conduce pe ea. 

1600. Vedeniile care lasă în suflet pace, linişte, umilinţă şi dragoste desăvîrşită, 
pot fi considerate ca bune, după ce s-au verificat ca aceea a Ucenicilor de pe 
drumul Emausului: „Oare nu era inima noastră arzînd întru noi?" (Luca 24, 32). 

1601. Şapte sunt căile cele mai însemnate prin care intră în mintea şi 
inima omului înşelăciunea cea pierzătoare de suflete a vedeniilor şi a nălucirilor 
drăceşti. 

Primul şi cel mai vestit meşteşug prin care diavolul lucrează în mintea şi 
inima omului înşelăciunea vedeniilor şi a nălucirilor drăceşti este păcatul cel 
mare şi pierzător al mîndriei, după mărtuira cea vrednică de toată crezarea a 
Sfintului si dumnezeiescului Părinte loan Scărarul, care zice: „Cînd dracul trufiei 

s-a întărit în slujitorii săi, atunci se arată în vis sau în vedenii în chip de înger 
luminat sau de mucenici şi le dă lor descoperirea tainelor pentru ca aceştia, 
ticăloşindu-se, să ne lipsească cu desăvîrşire de minte" (Scara). 

Al doilea meşteşug prin care diavolul lucrează înşelăciunea vedeniilor şi a 
nălucirilor sale, este slava deşartă, care este prima fiică şi ramură din trunchiul 
cel blestemat al mîndriei (Mîntuirea Păcătoşilor, cap. 7). Acest lucru îl 
adevereşte si dumnezeiescul Părinte Isaac Şirul, în sfătuirea ce o face către 
Sfîntul Simion de la Muntele Minunat, zicînd: „Cuviosia ta, ca cel ce îti aduci 
aminte de aceste slăbiciuni ale vedeniilor, pîndeşte-ţi nălucirile gîndurilor celor 
drăceşti. Căci acest obicei se face mai ales monahilor ce au isteţime si sunt 
iubitori de slavă deşartă". 

A treia cale prin care intră în sufletul omului înşelăciunea vedeniilor şi a 
viselor cele înşelătoare este mintea cea slabă si neiscusită. Acest adevăr îl arată 
tot Sfîntul si dumnezeiescul Părinte loan Scărarul, zicînd asa: „Dracii slavei 
deşarte, pe cei slabi la minte (neiscusiti) îi ispiteşte" (Scara). 

A patra pricină este rîvna cea nebună şi nechibzuită, prin care unii din cei 
slabi la minte se dau pe sine la post aspru şi îndelungat şi alte grele ne voinţe, cu 
scopul de a lua de la Dumnezeu darul facerii de minuni sau de a li se arăta îngeri 
sau vedenii şi descoperiri cereşti, sau să li se dea darul să fie asemenea cu 
vreunul dintre sfinţi. Despre o rîvnă nebună ca aceasta a scris dumnezeiescul 
Părinte Isaac Şirul zicînd asa: „Cu mare boală boleşte cel ce are rîvna cea rea". 

,77 , 

Şi în alt loc acelaşi Sfînt Isaac Şirul, arătînd despre cel se nevoieşte cu rîvnă şi cu 
scop rău, zice aşa: „Cel ce îndrăzneşte să roage pe Dumnezeu şi pofteşte să 
facă minuni şi puteri prin mîinile lui, unul ca acela se află ispitindu-se în mintea 
lui de dracul cel batjocoritor". O rîvnă nebună ca aceasta a avut acel călugăr 
despre care se spune în Pateric că se ruga lui Dumnezeu ca să-1 învredniceacă 
să fie asemenea cu Patriarhul Isaac şi care, pentru această nechibzuită cerere, 
a fost batjocorit de diavolul în chip jalnic. 

A cincea pricină de cădere în cursa vedeniilor şi a nălucirilor drăceşti este 
neascultarea şi îndărătnicia, după cum despre aceasta se arată la Pateric, despre 
acel frate Avramie şi despre ucenicul lui Avva Iraclit. 

A şasea pricină care duce pe om să cadă în prăpastia nălucirilor şi a 
vedeniilor drăceşti şi în alte înşelăciuni pierzătoare de suflet, este blestemata 
rînduială de sine şi nemărturisirea gîndurilor la Părinţii cei duhovniceşti (Scara). 

A şaptea şi cea mai de pe urmă din pricinile care fac pe om să alunece în 
primejdia cea pierzătoare de suflet a vedeniilor diavoleşti, este necunoştinţa de 
sine si necunoştinţa dumnezeieştilor Scripturi. Deoarece omul care nu se 
cunoaşte pe sine şi nici dumnezeieştile Scripturi îndată alunecă spre părerea de 
sine si din aceasta uşor cade în înşelare. Iar cel ce cu întemeiere a ajuns la 
cunoaşterea de sine si la adîncul nimicniciei sale, acela cu anevoie se va mai 
socoti vrednic de a avea vedenii cereşti. De aceea si Sfîntul Isaac Şirul zice 

7 7 

despre cel ce se cunoaşte pe sine: „Cel ce s-a învrednicit a se vedea pe sine, 

acela este mai bun decît cel ce s-a învrednicit a vedea pe îngeri". în adevăr, 
mare şi puternic este ajutorul pentru om cunoaşterea neputinţei sale, că nu-1 
lasă pe el să cadă în cursa nălucirilor drăceşti şi în alte mari păcate. 

VORBIREA ÎN LIMBI 

16 2. Vorbirea în limbi din duminica Pogorîrii Duhului Sfînt este o 
descoperire predicată cu însufleţire, adică o proorocie. Ea este o vorbire cu 
înţeles, deoarece străinii prezenţi erau „uimiţi" şi ştiau că li se vorbeşte despre 
faptele minunate ale lui Dumnezeu (Faptele Apostolilor 2, 11). Aşadar, după 
lămuririle date de Sfintul Apostol Petru, vorbirea în limbi de la Cincizecimea 
Pogorîrii Sfintului Duh era o proorocie, adică o predicare în grai şi cu înţeles, 
prin insuflarea îmbelşugată (turnare) de la Sfintul Duh, era o predică 
lămuritoare. 

Proorocul a mai prezis alte semne, dar unele din ele se vor împlini în apropiere 
de sfirşitul lumii, după cum ne-a învăţat însuşi Mîntuitorul (Matei 24, 6-7, 29). 

Este o mare greşeală a zice că vorbirea în limbi prin Darul Sfintului Duh, 
constă într-o bolboroseală de sunete nearticulate, nu numai neînţeleasă, dar si 
fără de înţeles. Glosolalia însă a fost o vorbire cu înţeles si cu rost. Este cu totul 
exclus ca vorbirea în limbi prin darul Sfintului Duh să însemneze bolborosire de 
vorbe într-o limbă inexistentă şi de nimeni pricepută - cum susţin sectarii 
penticostali - căci atunci nu s-ar mai vorbi de limbi şi nici de limbi noi; iar mai 
presus de toate, ar fi de neînlăturat contrazicerea cu textul atît de limpede din 
Faptele Apostolilor, capitolul al doilea. 

Să se ştie că glosolalia (vorbirea în limbi) numai atunci este proorocie, 
cînd ascultătorii sunt străini si înţeleg ceea ce le vorbeşti. Cînd însă ei sunt 
localnici, necunoscători de limbi străine, e ceva de neînţeles. In adunarea unde 
se găsesc numai localnici, fie ea la Corint, fie la Ierusalim, sau oriunde, vorbirea 
în limbi nu are nici un rost. Cînd de faţă sunt şi străini, cum era de pildă la 
Ierusalim, la cele trei sărbători mari din fiecare an si cum a fost cazul atunci la 
Cincizecimea Pogorîrii Sfintului Duh glosolalia are rost. 

16 3. Acest dar al vorbirilor în limbi nu s-a dat de Dumnezeu pentru 
toate veacurile, pînă la sfirşitul lumii. El a fost un semn şi o lucrare văzută a 
Sfintului Duh, dat Bisericii numai pentru o vreme, cu scopul de a se converti 
mai uşor neamurile păgîne la creştinism. Desigur, şi el a fost un mare dar al lui 
Dumnezeu şi un semn văzut al Duhului Sfînt, însă numai pentru vremea de la 
începutul Bisericii şi numai pentru cei necredincioşi (1 Corinteni 14, 22-28), 
pentru convertirea popoarelor păgîne şi pentru cei străini. 

VOTURILE CĂLUGĂRIEI 

16 04. Ascultarea 

Ce este ascultarea? Mai întîi Hristos a fost prototipul şi icoana cea mai 
desăvîrşită a ascultării, după cum am auzit în Evanghelie: N-am venit să fac voia 

Mea, ci voia Tatălui Celui ce M-a trimis pe Mine. Iar la Corinteni spune că: S-a 
făcut ascultător pînă la moarte şi moarte pe cruce. 

Dar oare noi, care am făgăduit ascultarea de atîtia ani si auzim mereu 
zicîndu-se de ascultare la masă si în Biserică si oriunde la chilii citim, ne întrebăm 
vreodată serios si concret în fata lui Dumnezeu ce este ascultarea? 

Vreţi să stiti ce este ascultarea? Ascultaţi pe dumnezeiescul Părinte loan 
Scărarul, care ne spune foarte, foarte filosofic. Auzi ce este ascultarea: 
„Ascultarea este mormînt al voii". Fiecare să-şi îngroape voia sa. Niciodată să 
nu uitaţi. Şi iarăşi: „Ascultarea este părăsirea socotelii tale întru toate". 

Celui care i se pare că face ascultare şi mai face de capul lui, este batjocorit 
de diavoli. Acela care are rînduială de sine si i se pare lui că este mai bine asa 
cum face el, că trebuie să facă cum crede el, niciodată nu se mîntuieşte. Merge 
pe alături cu crucea, nu pe calea mîntuirii. Că Hristos n-a venit pe alături, ci 
Şi-a dus crucea pînă la moarte. 

Cine are părerea aceasta şi nu-şi omoară voia şi nu părăseşte socoteala 
sa întru toate, n-are ascultare, este batjocorit de diavoli. Merge după mintea lui 
şi la urmă ajunge la îndoială. Deci acela e ascultător care, cum spune Sfîntul 
Teodor Studitul, este ca fierul în mîna fierarului si ca lutul în mîna olarului, adică 
în mîna celui ce-1 conduce pe calea mîntuirii. Este acela care şi-a omorît voia sa, 
care şi-a omorît părerea sa. Iar dacă va merge după voia sa, după părerea sa, 
este batjocorit în tot ce face. 

Sărăcia 

Despre sărăcie adeseori auzim pe Hristos, Care zice: Vulpile au vizuini şi 
păsările cerului cuiburi, iar Fiul Omului n-are unde să-şi plece capul. Cel ce a 
făcut cerul şi pămîntul şi-1 îmbracă cu podoabă şi ţine şi hrăneşte toate popoarele 
lumii, umbla desculţ cu capul gol, n-avea casa Sa, n-avea unde-Şi pleca capul 
Său. El ne-a arătat calea desăvîrşită prin sărăcie, că n-a avut nimic. Dumnezeirea 
şi omenirea care o purta întru El era mai presus decît toate bogăţiile. 

Fecioria 

Două feciorii sunt: una din fire şi una din călugărie. Unii sunt feciorelnici, 
căci n-au cunoscut femei pînă la călugărie şi pînă la moarte. Alţii au fost căsătoriţi 
si de la călugărie iau votul fecioriei si sunt la fel cu ceilalţi, dacă duc viată curată 
pînă la moarte. Sfîntul loan Scărarul arată că fecioria cea după făgăduinţă are 
aceeaşi valoare cu cea din fire. 

Să nu credeţi că sunt feciorelnici numai aceia care şi-au păzit viaţa sfîntă 
si nu s-au culcat cu femei în veac. Nu! Este mare lucru si acesta. Dar fecioria 
este de trei feluri: fecioria trupului, adică a nu cădea cu femei sau în alte păcate 
spurcate; fecioria minţii, adică a nu primi nici un gînd păcătos şi spurcat în 
minte; şi fecioria inimii sau a sufletului, care este desăvîrşită despătimire de 
gîndurile răutăţii si ale stricăciunii omeneşti. 

Aşa o tîlcuieşte dumnezeiescul Părinte Isaac Şirul. Nu-i de ajuns să te 
păzeşti cu trupul de păcat. Trebuie să nu primeşti păcatul nici cu mintea. 

VREMURILE GRELE 

1605. Părinte, se spune că vin vremuri grele. Ce putem face? 

Tata-i la cîrmă! Voi nu auziţi ce spune Proorocul David în Psalmul 32? 
Domnul risipeşte sfaturile neamurilor, leapădă gîndurile popoarelor şi defăima 
sfatul boierilor. Iar sfatul Domnului rămîne în veac şi gîndurile inimii Lui, din 
neam în neam. 

Nu vă tulburaţi si nu vă temeţi, că nu va fi cum vor ei. Ehei, cîte vor ei să facă! 
Voi nu vă temeţi! Rugati-vă si faceţi Sfînta Cruce cu credinţă si fug toţi dracii! 

ZODIILE 

16 6. Mai sunt şi azi oameni care dau vina pe lună şi pe zodii. Ei zic: eu 
n-as fi asa de rău, dacă as fi fost născut într-o zodie bună. Sau: e zodia mea, 
m-am născut în zodia Racului, trebuie să merg deci înapoi ca racul. Iar altul: 
m-am născut în zodia Taurului si trebuie să fiu bătăuş. Sau altul: eu m-am 
născut în zodia Scorpiei şi trebuie să fiu viclean ca ea, şi să înţep pe alţii cu 
cuvîntul. în sfîrsit alţii: eu m-am născut în martie, sau zodia Peştelui, sau a 
Vărsătorului, sau a Cumpenei; de aceea sunt eu nehotărît. Ce nebunie! 

Dumnezeiescul si marele Vasile zice în cuvîntul din Hexaimeron de la 
facerea lumii, cînd vorbeşte despre facerea lumii în ziua a patra: „Omule nebun, 
ce legătură poate să aibă zodia de pe cer, cu naşterea ta pe pămînt?". Niciodată 
nu are legătură steaua ta de pe cer cu naşterea ta. Ne-am făcut răi din cauza 
răutăţii noastre. Am dat voinţa noastră în mîna satanei, ne-a făcut răi de bunăvoie, 
nu de silă. Nu ne-a silit nici luna la rău, nici zodiile, nici constelaţiile cerului, ci 
răutatea noastră şi voia noastră proprie, iar aceasta aduce munca veşnică. 

MĂRTURISIRI 



1607. Eu sunt din Ardeal. Răsstrăbunicii mei au fost din Sălistea Sibiului. 
Eu am un văr, preofesor mare la laşi, care-i cu arhivele statului, la Golia, Vasile 
lonescu. Si el are toate registrele cu ardelenii care au trecut munţii. Din Piatra 
Neamţ pînăîn Vatra Dornei, în toate comunele, sunt ardeleni izgoniţi de unguri. 
Toate comunele. Şi Pipirigul, şi Poiana Teiului, şi Borca, şi Sabasa, toţi sunt 
ardeleni fugăriţi din Ardeal, care au ocupat Valea Bistriţei. Cum au trecut munţii, 
le-au dat munţi, poieni şi aici s-au instalat. Care au trecut din Ardeal le-au dat 
acolo. 

Tot atunci au trecut si moşii mei, în Vinerea Paştilor. Am găsit scris: 
Simion Ungureanu, Vasile Ungureanu şi llie Ungureanu (Ungureni erau numiţi 
toţi care veneau din Ardeal). 

Ei au venit cu 3000 de oi. Si au spus acolo în Ardeal la autorităţi că n-au 
cu ce ierna oile la Sibiu, si au venit că au auzit că este fîn mult la Beclean, aici 
la Dorna, pe la llva, şi aşa au venit să fie cît mai aproape de graniţă. Şi în 
Vinerea Paştilor au astupat tălăngile la oi, că santinele ungureşti erau departe, 
la 10 km unul de altul prin pădure, şi era un viscol mare, o furtună. Aşa au 
trecut, şi cînd s-au văzut dincoace, santinelele noastre i-au şi primit şi apoi au 
coborît la Vatra Dornei. Unul a rămas aici la Pipirig, este un sat de llie; unul la 
Tătărusi, comună mare, si unul la Botoşani. 

Asa au trecut moşii mei, răsstrăbunicii noştri. Tata ştia de aceştia toţi. Ei 
săracii, moldovenii, au adăpostit pe ardeleni cînd a fost că au venit catolicii şi au 
luat toate cărţile ortodoxe de la bisericile ortodoxe din Ardeal si le-au dat foc si 
au pus cărţi de-ale lor, care aveau Crezul cu Filioque. 

1608. Cînd eram mic şi veneam de la şcoală, treceam printr-un sat şi, 
văzînd că băieţii dau cu pietre pe o casă cu tablă roşie, am început să arunc şi 
eu. Profesorul a auzit, ne-a luat pe toţi şi ne-a tras cîte o palmă. Acum îi 
mulţumesc că mi-a făcut un bine şi îl pomenesc la rugăciune! 

1609. Eram la deşfăcat păpuşoi în ţarină şi aveam cartea de rugăciuni 
ascunsă sub pănuşi. Pînă cînd venea tata cu căruţa cu păpuşoi, mai învăţam un 
icos, mai învăţam un condac. Si uite asa am învăţat Acatistul Maicii Domnului. 

1610. Dacă citesc o carte de două sau trei ori, o ştiu aproape pe de rost. 

1611. Am venit la 14 ani la mănăstire. Fac 61 de ani de cînd am venit, 
pe 62 acuşi. Am şaptezeci şi ceva de ani, dar n-am văzut ruşine de femeie în 
viaţa asta. A trebuit să păzesc înfrînarea, ca nu cumva mai tîrziu să-mi vie a 
zburda. Dacă mănînci gras şi bei, gata pofta. 

1612. Cînd am plecat eu la mănăstire, mama plîngea ca după mort. Noi 
am fost la mănăstire dintr-o casă cinci fraţi şi mama. Că spunea Ghrasim , fratele 

meu: „Mamă, dumneata mori călugăriţă!". „Eu, călugăriţă? Niciodată". Dar n-a 
venit? N-a stat 26 de ani în mănăstire? N-a murit monahia Agafia de 92 de ani? 

Dacă am plecat noi toţi, a murit tata, ei i-a fost urît singură acasă. Nea 
urmat. A venit şi ea la mănăstire şi s-a făcut maică. La Agapia Veche a murit. 
Dacă mă potriveam ei! Cînd vedea că ne rugăm şi nu mîncăm pînă seara, venea 
şi plîngea pe la geamuri, noi ne făceam pravila, ne bocea de se auzea în tot satul. 
Dar vreau să vă spun, dacă mă uitam la lacrimile ei sau la vorbele ei, eram în lume 
încîlcit. Cine ştie unde mă găseam? Dacă iubeşti pe Dumnezeu, nu mai ai tată şi 
mamă, pentru că pe tatăl tău şi mama ta 1-a făcut Dumnezeu ca şi pe tine. 

1613. Noi am fost zece fraţi la părinţi, din care cinci - patru fraţi şi o 
soră am venit la mănăstire. Fratele cel mai mare, Mihai, a fost pustnic pe 
muntele Ceahlău. Sora mea, Ecaterina, a fost rasoforă la Agapia Veche, iar eu 
si cu încă doi fraţi mai mari, Vasile si Gheorghe, am venit la Sihăstria. Pînă în 
anul 1935 mi-au murit de tineri toţi cei nouă fraţi. Apoi a murit şi tata, Alexandru 
llie, zis Tîrlea. Mai trăiam eu, ca stareţ la Mănăstirea Sihăstria si mama acasă în 
comuna natală, Suliţa Botoşani. In anul 1946 am adus-o pe mama la Sihăstria, 
am călugărit-o şi am dus-o la Agapia Veche, unde a trăit pînă în anul 1968, 
cînd s-a dus la Domnul, în vîrstă de 92 de ani. 

Iar venirea mea la mănăstire a fost aşa: In ziua de 12 decembrie 1929, de 
Sfîntul Ierarh Spiridon, cînd aveam 17 ani, am plecat din casa părintească cu 
fratele meu mai mare Vasile, cu două traiste în spate. In una aveam Vieţile 
Sinţilor, Psaltirea, Ceaslovul şi Sfînta Scriptură; iar în cealaltă aveam două icoane 
mari, pictate - una cu Maica Domnului şi alta cu Sfîntul Gheorghe. Nimic 
altceva nu ne-am luat de acasă. Părinţii noştrii, Alexandru şi Ana, ne-au petrecut 
plîngînd pînă pe cîmp, pe platoul tîrgului Suliţa, la locul numit „Rîpa lui Budăi". 
Aici, fratele meu Vasile a început a cînta condacul Acatistului Mîntuitorului, 
„Apărătorul Cel mai mare şi Doamne, biruitorul iadului. Apoi ne-am închinat, 
am sărutat mîinile părinţilor şi am plecat la Schitul Cozancea. In clipa aceea 
părinţii au căzut jos şi plîngeau în hohote! 

La Cozancea am stat o noapte la Părintele Paisie. Apoi am luat şi pe 
fratele nostru Gheorghe, am venit toţi trei la Suceava, ne-am închinat la moaştele 
Sfintului loan cel Nou şi de aici am venit pe jos la Mănăstirea Sihăstria. 

Aici era egumen protosinghelul loanichie Moroi. Cum ne-a văzut ne-a 
ţinut trei zile şi trei nopţi la poarta mănăstirii să ne rugăm şi să batem cu băţul 
într-un butuc de brad, să ne ispitească dacă avem răbdare pentru viaţa 
călugărească. Numai seara ne lăsa să dormim într-o chilie. După trei zile de 
post, de rugăciune şi ispitire, ne-a chemat în biserică, ne-a spovedit, ne-a 
împărtăşit cu Preacuratele Taine, ne-a dus la trapeză să mîncăm şi ne-a rînduit 
chilii si ascultare în mănăstire. Pe mine si fratele meu Vasile ne-a trimis la oi, că 
ştiam bine de acasă, iar pe fratele Gheorghe la vite. Nu ne vedeam unii cu alţii 
cîte o săptămînă şi chiar cîte o lună. Aşa am intrat în nevoinţa călugărească. In 
anii 1931 şi 1933 au murit fraţii mei şi am rămas singur. In anul 1937, am fost 



357 

tuns în călugărie şi am păscut zece ani oile mănăstirii. In anul 1942 am fost luat 
de la oi si am fost numit în fruntea unei comisii de conducere a mănăstirii, că 
părintele egumen era bolnav. Iar în ianuarie 1945 am fost hirotonit preot şi 
numit stareţ al mănăstirii în locul bătrînului egumen, decedat. 

1614. 11 cunosc pe Părintele Paisie Olaru din anul 1924, cînd păşteam 
oile cu fraţii aproape de Schitul Cozancea, Botoşani. Dumnezeu să-1 odihnească 
în rai. El ne-a fost povăţuitor duhovnicesc la toată familia noastră. (...) 

La început a avut ucenic de chilie pe fratele meu Gheorghe. Era foarte 
nevoitor. Dar într-o seară a lăsat un bilet pe masă, pe care scria: „Părinte 
Paisie, iartă-mă că mă duc pentru cinci zile să mă pocăiesc în pădure!". Şi-a 
luat ceaslovul şi cîteva luminări, şi s-a aşezat la rugăciune într-o groapă din 
pădure. Pe la miezul nopţii, cînd se ruga şi citea la psaltire cu luminarea aprinsă, 
a venit vrăjmaşul la el în chip de arap negru uriaş şi i-a zis cu glas infricoşător: 
„Ce faci aici? Nu ştii că ai venit fără blagoslovenie?". Cuprins de mare frică, 
fratele Gheorghe a luat Ceaslovul şi a fugit la chilie. 

Apoi bătînd în geam a zis: 

- Binecuvintează, Părinte Paisie, şi mă iartă pe mine păcătosul! 

- Dar cine eşti, frate? 

- Sunt fratele Gheorghe păcătosul! 

- Fratele Gheorghe este plecat în pădure să se pocăiască ... 

- Iartă-mă, Părinte Paisie că am plecat fără blagoslovenie! ... 

1615. Îmi aduc aminte că împreună cu Părintele Paisie am făcut un 
legămînt amîndoi. Era în primăvara anului 1935. Eu venisem din armată într-o 
permisie pe acasă. Apoi am trecut şi pe la Părintele Paisie la Schitul Cozancea. 
La întoarcere m-a petrecut Părintele pînă într-o poiană din marginea pădurii. 
Era o zi de primăvară cu soare, cîntau cucii şi cîmpul era înflorit. 

- Frate Costică, m-a întrebat Părintele Paisie, nu ai vrea să vii la Cozancea, 
după ce te liberezi de armată? 

- Nu, Preacuvioase Părinte, i-am răspuns. Eu aş vrea să rămîn la Sihăstria. 
Acolo m-am dus de la început, acolo au murit fraţii mei Vasile şi Gherasim, 
acolo este munte si-i mai multă linişte... 

- Atunci, hai să facem un legămînt, a spus Părintele. Şi după ce am făcut 
amîndoi trei închinăciuni, am stat în genunchi, iar Părintele Paisie a spus această 
rugăciune: „Doamne, dacă este voia Ta, vreau, dacă moare fratele acesta înaintea 
mea, să fiu eu la capul lui; iar dacă mor eu, să fie el la capul meu! Amin!". Apoi 
sărutîndu-i mîna, am luat blagoslovenie şi aşa ne-am despărţit. Părintele s-a 
întors înapoi, iar eu m-am dus la Sihăstria şi apoi la regiment. 

1616. Citind eu prin cărţi şi auzind că Sfintul Grigorie Teologul şi Sfintul 
loan Gură de Aur au fugit multă vreme de preoţie, mă temeam să primesc o aşa 
de mare treaptă, prin care mulţi nevrednici s-au osîndit. De aceea nu voiam să 
primesc preoţia. Dar în toamna anului 1944, mergînd cu carul cu boi la via 
mănăstirii de la Racova-Buhuşi, ne-a ieşit înainte plîngînd o bătrînă dintr-un 

sat, cu un Liturghier, un epitrahil, o cruce de mînă şi un baston preoţesc şi mi 
1-a dat mie, zicînd: „Părinte, aceste lucruri au rămas la mine de la un bătrîn 
preot care a murit. Vi le dau sfinţiei voastre, poate vă trebuie!". Le-am dus la 
mănăstire. Acest lucru m-a mişcat atît de mult, încît l-am socotit un semn 
dumnezeiesc ca să primesc Taina Preoţiei şi ascultarea de stareţ. 

1617. Îmi aduc aminte, cînd a murit tata, Dumnezeu să-1 odihnească, 
poate sunt 40 de ani, mama a trimis trei telegrame să mă duc. Eram cu grija 
mănăstirii atunci şi nu m-am dus la înmormîntarea lui. „11 va îngropa primăria, 
dacă nu va avea cine", am zis; că mama era singură. Vine biata mamă plîngînd, 
după vreo lună de zile: 

- Dragul mamei, n-ai venit nici la înmormîntarea tatălui tău! 

- Da? Dar eu n-am tată! 

- Cum aşa? 
-Nu!... 

- Dar mamă? 

- Nici mamă! De cînd am ieşit pe poarta voastră şi am plecat la mănăstire 
nu mai am tată şi mamă, nu mai am soră, nu mai am frate, nu mai am prieteni, 
nu mai am nimic. De ce? aşa spune Hristos: Că dacă iubiţi pe aceştia mai mult, 
nu sunteţi vrednici de Împărăţia Cerurilor, că tot cel ce va lăsa pentru Mine tată şi 
mamă si casă si holde si moşii si prieteni, însutit va lua si viată veşnică va moşteni. 

î î 5 5 5 r 7 î)î î 

1618. Mai întîi, sunt fiu al neamului si al Bisericii Ortodoxe Române 
strămoşeşti şi cugetul îmi spune să am partea mea de osteneală la păstrarea 
sănătăţii şi unităţii noastre sufleteşti, prin păstrarea dreptei credinţe a bunilor 
creştini ortodocşi ai acestui neam. 

Am avut unele întîlniri si convorbiri cu membri ai multor culte neortodoxe, 
numite neoprotestante. Aceste întîlniri se dovedesc adesea rodnice, aşa precum 
s-a spus şi de către Domnul: „Din gura a doi sau trei martori să se statornicească 
tot cuvîntul" (Matei 18, 16). Pot spune cu un cuget curat că din discuţiile purtate 
a ieşit tot mai luminos adevărul învăţăturii noastre Ortodoxe. 

Toată viaţa mea am fost în ascultare şi sfat după cuvîntul înţeleptului care 
zice: „Sfatul este sfetnic bun şi legea lumină, iar îndemnurile care dau învăţătură, 
calea vieţii sunt" (Pilde 6, 23). Pînă la 17 ani am stat sub ascultarea părinţilor 
mei după trup; de la această vîrstă pînă în ceasul de acum, dau ascultare Părinţilor 
mei duhovniceşti. 

1619. Iubitul meu frate, Gherasim, ştia Psaltirea cu tot cu Cîntările lui 
Moise si cu Pomelnicul si cu Paraclisul Maicii Domnului, din scoarţă în scoarţă. 

î î '55 

El a umblat trei ani cu vacile. Ştia Psaltirea toată, toată, de la „Fericit bărbatul"..., 
pînă la terminare. Săracul, mare luptă a avut. 11 auzeam cum se certa cu diavolii. 
Ei îi luau metaniile, îl trăgeau de păr şi îi ziceau: „Ce ai cu noi? Ne arzi cu 
psalmii!". Iar el plîngea. Noaptea cînd îi era somn îşi dădea nişte palme, zicînd: 
„Nu dormi, calule! Uite sicriul!" Sicriul era rezemat de sobă. Nu dormea. Pînă 
la Utrenie făcea 500 de metanii şi zicea pînă la zece catisme. 

Eu dormeam. Nu-mi plăcea mie să fac atîta rugăciune. Numai ce zicea: 
„Scoală! Hai la Utrenie!". El nu dormea pînă la Utrenie. După Utrenie se culca 
în sicriul din chilie pe nişte paie, punîndu-şi o cioată sub cap. Intr-o zi i-a zis un 
părinte: „Cîte sicrie de acestea o să putrezească pînă vei muri sfinţia ta?". El a 
răspuns: „Eu cred în Bunul Dumnezeu - a răspuns el - că acesta îmi va fi mie 
casa de veci!". 

Dormea trei ore, cel mult patru, după Utrenie. Eu m-am dus la stareţ, 
spunîndu-i: „Părinte stareţ, eu nu mai pot sta cu Gherasim! Toată noaptea se 
bate cu palmele, plînge!". Uneori începea să plîngă şi plîngea cîte două ceasuri, 
de credeai că sare cămaşa de pe el, dar după ce se nevoia tare. „Mă, băiete - a 
zis bătrînul - lasă-1, măi! Ăla are lucrarea lui. Tu nu ştii ce-i cu el. El are mare 
lucrare cu Psaltirea. Are lupte". 

De aceea n-a trăit mult nici el, nici fratele Vasile, nici Costandie Uricaru. 
Şi acela ştia Psaltirea pe de rost. Ştii de ce? Auzi ce zice paremia: „Răpitu-s-au, 
ca să nu schimbe răutatea mintea lor...!". 

1620. In anii în care am fost cioban la oile schitului împreună cu fraţii 
mei, am avut mari bucurii duhovniceşti. Stîna, oile, trăirea în linişte si singurătate 
pe munte, în mijlocul naturii, mi-au fost şcoală de călugărie şi teologie. 

Atunci am citit eu Dogmatica Sfîntului Ioan Damaschin, Teologhicon 
sau Descoperirea adevăratei credinţe ortodoxe. Măi băiete, atît de drag 
mi-era. Cînd se încălzea vremea, cîrlanii, berbecii, se băgau în tufe. Era otavă în 
Poiana Cireşului şi stăteau acolo. „Staţi acolo!" le ziceam eu şi citeam Dogmatica. 

Cînd vedeam cele scrise despre Sfînta Treime, deosebirea între înger, om 
şi Dumnezeu, despre însuşirile Preasfintei Treimi, cînd citeam despre rai, despre 
iad - dogmele Sfîntului Ioan Damaschin - uitam ziua să mănînc. 

Era un bordei vechi în care mă adăposteam şi unde îmi aducea cineva din 
mănăstire mîncare. Şi seara cînd venea, mă întrebam: „Eu oare am mîncat azi?" 
Vedeam mîncarea acolo şi ziceam: „N-am mîncat!". Toată ziua mă ocupam cu 
Dogmatica Sfîntului Ioan Damaschin. Erau brînduşe pe acolo, că era toamnă, şi 
puneam cîte o brînduşă zăloagă la carte. Cît am fost la oi şi la vaci, am citit: 
Sfîntul Macarie Egipteanul, Sfîntul Macarie Alexandrinul, Vieţile Sfinţilor 
- care le aveam toate 12 volumele cumpărate de acasă, de la Mănăstirea Cozancea. 
Le-am avut în traistă cînd am venit la mănăstire. Citeam şi mi se părea că trece 
ziua ca un ceas. Si Vieţile Sfinţilor, foarte te întăresc. Foarte. 

Aşa, măi copii, totdeauna să ai o carte cu tine. Citeşte Acatistul Mîntuitorului, 
al Maicii Domnului, zi rugăciunea „Doamne lisuse". Şi să ai şi ceva de ploaie. 

In aceşti ani m-am rugat mult şi am citit Sfînta Scriptură şi alte numeroase 
scrieri ale Sfinţilor Părinţi, precum: Patericul, Scara Sfîntului Ioan Scărarul, 
cărţile Sfîntului Teodor Studitul, Sfîntului Isaac Şirul, Sfîntului Efrem Şirul, Putui 
Sfîntului Ioan Gură de Aur, Hexaimeronul Sfîntului Vasile cel Mare si altele. 
Cărţile acestea le împrumutam din bibliotecile Mănăstirilor Neamţ si Secu si le 
purtam cu mine în desagă, cu oile pe munte. 

După ce terminam pravila, scoteam cărţile Sfinţilor Părinţi şi citeam lingă 
oi pînă seara. Şi parcă-i vedeam pe Sfinţii Antonie, Macarie cel Mare, loan 
Gură de Aur si ceilalţi cum îmi vorbeau. Pe Sfîntul Antonie cel Mare îl vedeam 
cu barbă albă, mare, cu un chip luminat şi îmi povestea, încît tot ce-mi spunea 
se întipărea în mintea mea, precum ai scrie cu degetul pe ceară. Tot ce am citit 
atunci nu mai pot uita. 

Mai tîrziu, am început şi eu să scriu cărţi, dar, fiindcă le-am scris fără 
binecuvîntare, le-am dat foc. Mergînd la părintele stareţ loanichie şi spunînd 
ce-am făcut, el mi-a dat binecuvîntare, zicînd: „Să scrii tot!". 

1621. Vezi acolo după uşă un băţ? Cu acesta am umblat eu cu oile. Vezi 
traista aceea din cui? In ea purtam cărţile luate de la Mănăstirea Neamţ şi le 
citeam la oi. Uite si opincile. Le vezi? Asta este ştiinţa mea! Si şcolile mele sunt 
la Tăciunele, la Piciorul Crucii, la Răscoale, la Chita Mică, la Chita Mare, la 
Movila lui Dubău, la Fagii Rari, la Pîrîul Solomîzdrelor, la Piciorul Cucului, la 
Piciorul Rotunzii, la Pîrăul Ruginii, la Rîpa lui Coroi, la Piatra Dediului, la Poiana 
lui losif, la Poiana lui Serghie, la Poiana Arşiţei şi peste tot pe unde am umblat 
cu oile mănăstirii mai mult de zece ani. 

1622. Cînd am venit eu la mănăstire, în Sihăstria n-am găsit la nimeni 
pat. Toţi părinţii bătrîni dormeau pe scaune, alţii aveau rogojini jos, alţii aveau 
cîte o piele de oaie aşternută jos, alţii pe podeaua goală. Alţii dormeau în 
genunchi pe scaun. Dar cît poţi să stai? Îmi aduc aminte de Părintele Constandie 
Serban că avea un scăunel si cînd adormea, cădea cu tot cu scaun. „Lasă asa, 
să mă trezesc!" Atît era somnul lui. 

1623. Cînd am venit eu aici am găsit 14 bătrîni si cu noi doi fraţi s-au 
făcut 16. Iar acum, văd atîţia părinţi şi fraţi în trapeza aceasta atît de frumoasă, 
care nu are pereche în ţară. 

Fraţii mei şi părinţi, cînd vă văd cu toţii la ascultare şi la biserică, mă simt 
ca în rai, mamă! 

1624. Cînd eram eu frate în Sihăstria, nimeni nu-si încuia chilia, căci nici 
nu avea cine ce fura. Tot ce aveam nevoie ni se dădea de la obşte. Dar să vezi, 
cum a vrut vrăjmaşul să mă prindă în patima iubirii de argint. Prin anul 1937, pe 
cînd eram bucătar la mănăstire, a venit un credincios la noi şi mi-a zis: „Părinte 
Cleopa, iată ce monede noi şi frumoase au ieşit!". Şi mi-a dat una şi mie. Eu am 
dus banul la chilie, l-am pus pe fereastră sub o hîrtie, ca să nu-1 vadă nimeni, şi am 
încuiat uşa. De la bucătărie mă duceam mereu la chilie şi săltăm hîrtia de pe 
geam, să văd dacă nu a dispărut banul. Nu trecea mult şi iar mă duceam la chilie. 

Într-o zi, văzînd eu că mi-a lipit vrăjmaşul inima de ban, încît ţineam uşa 
încuiată şi mă gîndeam numai la el, am făcut semnul Sfintei Cruci, am descuiat 
din nou uşa chiliei şi am dat banul la un sărac. Aşa am scăpat atunci de iubirea 
de argint. 

1625. Pe cînd eram frate, aveam talent la pictură. Mă învăţase pictura 
icoanelor un călugăr, Nil, de la Mănăstirea Secu. După ce am deprins desenul şi 

pictura cu acuarele, am început cu vopsele. Uneori venea egumenul la chilia 
mea, se uita cum pictez şi îi plăcea. Dar eu începusem să mă ispitesc de bani, că 
singur îmi cumpăram vopsele şi cele de nevoie pentru icoane. 

Odată a venit părintele stareţ la mine şi mi-a zis: „Ce preţ are icoana 
aceea?". „Nu are preţ, preacuvioase!" i-am răspuns. „Pe aceea, frate Costică, s-o 
ţii la preţ că este frumoasă!" - mă ispitea bătrînul. Cînd am văzut eu că trebuie să 
mă tocmesc cu oamenii si să am bani, m-am temut să nu mă biruiesc de iubirea 
de argint. Într-o zi vine iconomul la chilia mea şi-mi zice: „Frate Costică, lasă 
pictura şi hai la ascultare!". Atunci, am lăsat toate şi am fost trimis să pasc oile. 
Aşa m-am izbăvit de două păcate, de mîndrie şi de iubirea de argint! 

1626. Era un părinte, Nicolae Grădinaru, cu barba mare, poate l-aţi 
apucat unii. El a zis, cînd m-a dus în faţa Sfîntului Altar: Preacuvioase Părinte, 
să-i punem numele Cleopa, că nu avem nici un Cleopa aici. Şi bătrînul a pus 
mîna pe foarfece şi Cleopa mi-a zis. Aşa a fost scris. 

1627. De toţi părinţii care au trăit în Sihăstria m-am folosit şi pe toţi îi 
pomenesc cu nevrednicie în rugăciunile mele. De aceea vin mereu aici în cimitir 
si-mi aduc aminte de dragostea si de sfaturile lor. Ei s-au dus cu toţii la Hristos 
şi în curînd vom pleca şi noi să dăm socoteală de faptele noastre! 

1628. Am acasă pomelnicul tuturor celor ce au murit aici. Am şi episcopi, 
şi patriarhi, cîţi sunt. Cît mai am o scînteie de viaţă îi pomenesc în fiecare zi. 

1629. Tundeam oile aici pe vale. Era o oaie tunsă pe jumătate. Eu eram 
cu opincile la un fag, cu mîna pe foarfece şi cu piciorul pe gîtul oii. Văd că vin 
din mănăstire mulţi călugări. Părintele Casian Cojoc, marele duhovnic, Calistrat 
Bobu, Nectarie Pintilie, Părintele loan, şeful cancelariei, cu ştampile, cu toate. 
Şi se opreşte la mine un diacon tînăr: „Părinte Cleopa, a venit vremea, ca pe 
timpul lui David, să te luăm de la cele fătătoare la cele cuvîntătoare!". Eu mă 
uitai la ei: Ce-i asta? 

Numai ce văd că vine Părintele Casian Cojoc, care a stat vreo 30 de ani 
în laşi şi a fost duhovnicul lui Visarion Puiu. El era mai bătrîn: „Părinte Cleopa, 
mănăstirea a ars, Stareţul îi cu ochiul scos, este război - că începuse războiul, 
greutăţi. Părintele stareţ a zis, si uite si iscălitura Patriarhului Nicodim - ei 
fuseseră la Neamţ , a iscălit tot soborul să te pună stareţ". 

Dar eu m-am gîndit: la uite, măi! Zic: Părinţilor, dacă nu mă lăsaţi să mă 
gîndesc, plec la Secu. Economul Secului, Alexie, îmi spunea: Hai la Secu - 
Secu avea aproape 900 de oi -, nu să mulgi oile, ci să supraveghezi stîna, căci 
avea ciobani civili. Atunci Piciorul Crucii era al Secului. Eu l-am scos, cînd am 
intrat stareţ, cu moşiile noastre. 

Şi zic: Părinţilor, m-au mîncat păduchii aici aproape 11 ani; mi-au putrezit 
picioarele în opinci. Nu mă duc să mai iau grija mănăstirii, tocmai acum cînd 
este atîta de greu! Lăsaţi-mă să mă gîndesc! 

Şi a zis Casian: L-am luat prea repede. Lasă-1 să se gîndească! Şi cît să te 
gîndesti? Lăsati-mă o lună. Dar n-au avut răbdare o lună. Eu i-am scris Părintelui 

Paisie la Cozancea. Părintele Paisie era atunci acolo. Nu era venit încoace. El a 
venit aici în '48 cu Chirii Saramet. Si bătrînul atîta mi-a scris, două trei rînduri: 
Dragul tatei, să fii ca si cum n-ai da si ca si cum n-ai lua! Nu te bucura cînd te-or 
pune, nu te supăra cînd te-or scoate! 

Cînd a venit cartea poştală, au venit de la cancelarie: Ei, te-ai gîndit? Da. 
Mi-am luat cojocul, aveam un cojoc din 7 piei. Cu acela am stat şi prin pădure, 
pe unde am mai mers. Şi aveam un bordei mai sus de bucătăria de vară. Era o 
căsuţă de plop făcută de mine şi de Visarion Prepeliţă, cu două chiliuţe. Am 
făcut-o noi cînd a ars mănăstirea. Acolo ne-a bătut Baltă pe amîndoi. Vai, cîte 
am păţit! 

Cînd m-am dus acolo, mă trezesc cu birou, călimări, ştampile; le-au adus 
pe capul meu acolo, că n-aveau unde, că mănăstirea era arsă. 

Si au venit de la Neamţ acei mari cu aceia de aicea si mie mi-au dat ajutor 
pe Părintele Casian (Onufrie) paraclisier, care-i la Piciorul Crucii, pe Părintele 
Calinic Lupu econom şi alţii. 

1630. Într-o seară, pe cînd eram stareţ şi stăteam la slujba privegherii în 
biserică, a venit Baltă cu ai lui, m-au scos de la slujbă şi mi-au cerut vin, mîncare 
şi bani. Şi fiindcă nu aveam nimic, m-au luat, m-au dus în pădure şi m-au legat 
de un copac ca să mă împuşte. Atunci unul dintre ei i-a spus celui mai mare: 
„Nu îti aduci aminte cum ne dădea să mîncăm cînd era la stînă? Si acum vrei 
să-1 împuşti?". Şi s-au luat la ceartă între ei şi au plecat în pădure, iar pe mine 
m-au dezlegat şi am venit la mănăstire. 

1631. In ziua Sfinţilor Împăraţi Constantin şi Elena ţineam predică şi 
am zis: „Să dea Dumnezeu ca si conducătorii noştri de acum să fie ca Sfinţii 
Împăraţi, ca să-i pomenească Biserica în veac". Atunci unul din popor m-a şi 
înregistrat şi nici n-am apucat să-mi scot veşmintele, că a venit o maşină şi mi-a 
zis să merg cu ei. M-au dus la Tîrgu Neamţ şi acolo m-au pus într-un beci care 
nu avea decît un pat de ciment. Apoi m-au anchetat timp de cinci zile ţinîndu-mă 
fără apă şi mîncare. Pe urmă mi-au dat drumul. 

1632. Odată am fost arestat de Securitate la Mănăstirea Slatina şi apoi 
dus la Fălticeni. Aici am fost bătut şi băgat într-un beci în care ardeau cîteva 
sute de becuri. Toţi care intrau acolo, ieşeau aproape nebuni. M-au băgat şi pe 
mine, ca să-mi pierd minţile. Nu mai vedeam cu ochii şi nu mai puteam de 
căldură. Atunci mi-am coborît mintea în inimă cu rugăciunea lui lisus. 

După o oră m-au scos şi s-au mirat toţi că încă mai vorbeam şi mergeam 
fără să mă tină nimeni. 

1633. Odată, pe la miezul nopţii, citeam pravila, fiind la Acatistul 
Acoperămîntului Maicii Domnului. Deodată a început un duruit puternic. Măi, 
zic eu, este cutremur mare! Cînd am deschis oleacă usa, am văzut o roată cît 
brazii de mare şi nişte arapi împrejurul ei, cu furci de foc. Şi a zis unul: „Acesta-i 
stareţul Sihăstriei! Băgaţi-1 în roată!". Şi imediat m-am trezit pe roată deasupra. 
Toată se învîrtea şi ei stăteau gata cu furcile, ca să cad de pe roată în furcile lor. 

Dar eu aveam la mine Acatistierul şi am zis: „Daţi -vă la o parte, că am 
acte de la Maica Domnului!". Atunci n-am mai văzut nici roată, nici nimic... Si 
m-am trezit în bordei. 

16 3 4. Vlădica Valerie (era plină biserica de lume cînd m-a făcut 
arhimandrit) mi-a dat băţul lui de episcop în mînă, m-a pus în strana lui şi a spus 
la popor: „Na acest toiag. Cine va asculta de sfinţia ta, de Dumnezeu ascultă. 
Cine nu, poţi să-1 baţi cu toată pădurea, că om nu-1 mai faci". 

1635. In toamna anului 1977, cînd am fost la Sfîntul Munte, înclinam 
cu gîndul să cer binecuvîntarea Înalt Prea Sfinţitului nostru Mitropolit pentru a 
mă retrage la Athos. Cînd am întrebat pe Arhimandritul Iustin Popovici din 
Serbia, dacă ar fi bine să mă duc la Athos, sau să rămîn în ţară, el mi-a răspuns: 
„Dacă te duci la Sfîntul Munte, mai adaugi o floare la buchetul de flori din 
Muntele Athos şi te rogi numai pentru sfinţia ta. Iar dacă rămîi în ţară, stai 
înaintea credincioşilor, înveţi pe mulţi calea mîntuirii, propovăduieşti pe Hristos, 
creşti ucenici si te mîntuiesti si pe sfinţia ta si pe alţii. Că dacă îi părăsim si 
plecăm toţi la linişte, cine să-i mîngîie, cine să-i înveţe voia lui Hristos şi să-i 
călăuzească în dreapta credinţă ortodoxă, mai ales acum cînd s-au înmulţit 
peste tot necredinţa şi sectele?". 

Aceste cuvinte ale Părintelui Iustin Popovici m-au liniştit, renunţînd pentru 
totdeauna să mă retrag la Athos. Am socotit că prin gura lui a vorbit însuşi 
Duhul Sfînt. 

163 6. Eu am trăit şi în munţi nouă ani şi şapte luni, că am fost arestat de 
comunişti de atîtea ori. Numai un biet pădurar a ştiut de mine, Maxim Dumbravă, 
Dumnezeu să-1 odihnească! M-a dus în munţii Domeniului Coroanei, care a fost 
al Curţii Regale, unde era protecţie de vînătoare. Atîta ursărie era acolo, şi cerbărie, 
şi mistreţi, şi lupi, şi vulpi... Dar am avut mare linişte! El mi-a ajutat la făcut 
bordeiul, cu feciorul lui, Ilarion. Ilarion trăieşte. A fost pe aici în vara asta. Tatăl 
său, Dumnezeu să-1 odihnească, venea cam o dată la o lună si-mi aducea un 
rucsac cu cartoafe. Dar cu frică mare venea, că fotografia mea era dată la toate 
posturile de miliţie din Bucovina, ca să mă prindă. Eu dispărusem din faţa la opt 
mănăstiri pe care le aveam pe capul meu; că aveam şi Sihăstria, şi Sihla, şi 
Rarăul, si Cămîrzani, si Orata, si două mănăstiri de maici: Vatra Moldovitei si 
Rişca. Aproape 1 1 ani am fost cu aceste mănăstiri, şi am plecat în creierul munţilor. 

Şi acolo, cu mila Preasfintei Treimi am dus lipsă, dar am avut timp de 
rugăciune. Eram slăbit. Dacă-mi aducea cartoafe, mîncam numai una pe zi, 
mai găseam un burete, o urzică, nu ştiu ce... Mai aducea săracul cîte un săculeţ 
cu pîine uscată. O muiam cu apă rece. Ştie mila Domnului pe unde am trăit. 
Dar am avut linişte şi timp de rugăciune! Am mai scris nişte cărţi care, uite, 
acum s-au şi tipărit. 

1637. Fiarele au fost cele mai bune tovarăşe ale mele. Mos Martin venea. 
Dacă aveam o cartoafă uscată, care se arsese, i-o dam, o mînca, se lingea la bot: 
„Mor, mor". Mai voia! îi spuneam: „N-am, mă, nu mai am! Atîta am avut...". 

16 38. Cînd eram prin pădure, pribeag, mă mai cercetau „prietenii" 
mei, care erau aceştia: Moş Martin şi vicleana vulpe. Cu „moşul" scăpăm mai 
ieftin. Cînd îl auzeam mormăind, îi aruncam cîte un cartof şi pleca; dar cu 
vulpea nu era tot aşa. Ea venea noaptea pînă la uşa bordeiului şi dacă, din 
întîmplare, uitam ceva de mîncare afară, bucuria ei. Avea ea grijă! 

Odată am uitat ceaunul în care făceam mîncare. Mai avea ceva în el. A 
venit vulpea fără nici o ruşine şi a început să mănînce. Eu am văzut-o pe 
ferestruică şi am ieşit afară. Ea, cînd m-a văzut, a dat să fugă, dar toarta ceaunului 
i-a căzut după cap. Acum nu-mi era de mîncare, îmi părea rău de ceaun, că nu 
mai aveam în ce să fac mîncare. Fugeam după ea şi strigam: „Lasă ceaunul!"... 
Dar ea, tot vicleană. S-a apropiat de o creangă, a agăţat ceaunul, a scos capul 
şi a fugit. Eu am fost bucuros că mi-a rămas ceaunul! 

Am avut şi alţi prieteni mai grozavi. Aceştia erau pîrşii sau şobolanii de 
pădure. Dacă nu ştii să te organizezi, aceştia te lasă fără mîncare în toiul iernii. 
Aveam în chilie un sac cu posmag legat la grindă. Cum se lăsa seara, veneau şi 
„enoriaşii". Au găurit bordeiul şi veneau la posmag. Mie nu-mi era de posmag, 
pe cît mă supăram că nu pot să-mi fac pravila. 

Cum începeam să citesc, ei începeau să ronţăie la posmag. Ce să fac? 
Am luat un băţ în mîna dreaptă şi Psaltirea în mîna stingă. Aşa îmi făceam eu 
pravila: Doamne, auzi rugăciunea mea, iar cu băţul, „poc" după pîrşi! După ce 
loveam, se făceau că-s morţi. Apoi continuam: ascultă cererea mea şi alte cîteva 
stihuri, şi iar începeau să ronţăie şi eu cu bîta iar îi loveam. Şi iaca aşa îmi 
făceam eu pravila pînă am astupat toate găurile. 

16 39. Eram într-o noapte la ora unu în bordei. Făcusem Miezonoptica 
şi eram pe la sfirşitul Utreniei, cînd deodată aud: buf, buf, buf...! Se cutremura 
pămîntul. Eu am ieşit să văd ce se aude, dar cînd am deschis uşa la bordei am 
văzut afară o lumină mare si în lumină, o maşină de alamă cu multe roti. 

Din ea a coborît un om înalt, cu ochii mari, pe jumătate albi şi pe jumătate 
negri, care numai atît a zis apăsat: „Ce cauţi aici?". Atunci mi-am adus aminte 
ce zic Sfinţii Părinţi. Că dacă ai Sfintele Taine, îl ai pe Hristos viu! Eu aveam 
Sfintele Taine într-o scorbură de brad în bordei. Si cînd am văzut asa, am intrat 
repede înăuntru, am cuprins bradul cu Sfintele Taine în braţe şi numai atît am 
zis: „Doamne lisuse, nu mă lăsa!". 

Să vezi tu atunci rugăciune cînd este dracul la usă! Si cînd m-am uitat din 
nou afară, l-am văzut cum se dădea înapoi alungat de puterea lui Hristos. Lîngă 
bordei era o rîpă mare unde a căzut acel duh necurat. Dar cum a căzut? Cînd a 
ajuns la rîpă, s-a dat de trei ori peste cap cu tot cu maşină şi pe urmă a căzut şi 
s-a făcut un zgomot mare de mi-au ţiuit urechile pînă a doua zi la ora unu. 

1640. Mă aflam într-un bordei, cînd mi-a venit gîndul să scriu un îndreptar 
de spovedanie pentru arhierei, dar eram în îndoială dacă este bine sau nu să-1 
scriu. Soarele de după amiază îmi bătea în faţă. Am făcut trei metanii şi m-am 
rugat să-mi dea Dumnezeu pricepere să termin cu bine această lucrare. 

Pe cînd mă închinam şi mă pregăteam să încep, am văzut în razele soarelui 
un arhiereu îmbrăcat în vesminte care strălucea de lumină si m-a binecuvîntat 
cu mîinile amîndouă. Atunci am înţeles că Dumnezeu mă binecuvintează să fac 
această lucrare şi, însemnîndu-mă cu Sfinta Cruce, am început să scriu. 

1641. Au venit doi pădurari aici, unul Crăciun şi unul Popa, tocmai de 
unde am stat eu, de la vadul Negrilesei. Au găsit bordeiul meu, unde am stat în 
pustie, dar risipit. Şi unul, chiar în postul lui, mi-a zis: „Părinte, îl facem nou, ii 
facem tot, vii să-1 vezi?". „Măi băieţi, nu mai pot!". „Nu! Te ducem cu maşina, 
că maşina merge pînă la Muntele Vărăria". Dar de la Vărăria mai merg: 5 km 
asa si vreo 3 km în stîncă. 

„Părinte, zice, un brad în fundul bordeiului cu o cruce pe el". Acolo stătea 
cutia cu Preacuratele Taine. E o taşcă şi o cruce de chiparos sculptată frumos... 
Aceea a fost cu mine nouă ani, am purtat-o pe unde mă duceam, că nu ştiam 
undea am să mor. Mi-aduc aminte. A venit Crăciun acela şi a spus: ..Părinte, 
tare am dori să vii numai să-1 sfinţeşti". Şi le-am spus: „Măi, băieţi, nu mai 
pot!". „Noi vă ducem cu maşina pînă la Vărărie şi de acolo înainte vă ducem cu 
o căruţă cu două roate pînă la bordei". 

Acolo mi-a făcut bordeiul pădurarul Maxim Dumbravă cu feciorul lui, llarion. 
A săpat în pămînt o gaură mare şi apoi a pus bîrne de fag deasupra. Şi pe bîrnele 
de fag a pus foltăi de brad, ca şi cum ar fi carton gudronat, şi apoi a pus pămînt 
deasupra şi apoi a semănat brad mărunt şi a pus frunze de brad, puzderie. Puteai 
să treci de o mie de ori peste mine şi nu ştiai că acolo este jivină în pămînt. Eu 
aveam uşiţa numai atîta de mică (50/50 cm), îmbrăcată cu muşchi verde, că 
acolo erau multe pietre cu muşchi, şi nu-ţi dădeai seama. In fundul bordeiului 
ardea candela la Preacuratele Taine. Era un brad şi o cruce făcută pe el, unde am 
pus cutia cu Sfintele Taine. Şi au spus: „Bradul cu crucea este şi acuma. Dar 
bradu-i mare, voinic, si tare am vrea să facem acolo un schit!". 

Mă întîlneam cam la 2-3 luni la muntele Scrînciobul cu bietul Arsenie 
Papacioc, cel cu barbă mare. El s-a îmbolnăvit cu mine în pustie şi l-am dus la 
o bătrînă, Victoria Bălan. Şi cînd veneam, ne întîlneam la Muntele Scrînciobul, 
ne mărturiseam amîndoi. El se împărtăşea, avea şi el Sfintele şi eu, ne iertam şi 
eu plecam la bordeiul meu, el pleca la muntele lui. Mi-aduc aminte prin cîte 
ne-a trecut mila Domnului! Dar cînd ne-am despărţit, am jurat pe Evanghelie, 
aveam un Noul Testament: „Dacă te prind pe sfinţia ta, să nu spui de mine, şi 
dacă mă prinde pe mine, să nu spun nimic, ca să nu zică că suntem «organizaţie»". 

1642. Părintele Cleopa: Tare mi-a fost milă de mata şi dragoste cînd 
bietul Patriarh era bolnav şi l-au părăsit toţi. Cine era pe acolo? Numai Părintele 
Galeriu în junii lui. El alerga în toate părţile... 

Părintele Galeriu: M-am dus la spital şi la Sinaia, şi am zis: Staţi liniştit, că 
vă întoarceţi înapoi! Noi ne ostenim să vă întoarceţi înapoi. 
P.C.: Da, da, săracul... 
P.G.: Pentru că n-aţi vrut să veniţi sfinţia voastră Patriarh. Noi am apelat 



566 

şi ne-am rugat. Nu era altă soluţie. Ori Patriarhul Teoctist, ori Cleopa Patriarh. 

PC. : Oare cîtă ruşine şi păcat era să vezi un putregai în fruntea Bisericii!? 

P.G.: Ei! 

P.C.: Un putregai, un hîrb legat cu sîrmă... 

P.G.: Dar stiti că am venit cu Părintele Anania, si cu ăştia doi, care-s 
oameni mari acum... 

P.C.: Ati venit si v-ati spovedit si n-am ştiut de ce ati venit. Ati venit cu 
scop. Uite, trebuie să mergi la Bucureşti să te facă Episcop! Ei, închipuieşte-ţi! 

P.G.: Noi trei am venit atunci, precum ştiţi. 

P C : Dar mi-a plăcut de Părintele Paisie, cînd m-am dus la el mi-a zis: nu 
cumva să aprobi! Că el era duhovnicul meu. Şi cînd ne-am dus acolo, în chilia lui, 
am căzut în genunchi dar bătrînul zice: Domnul să vă miluiască, Domnul să vă 
păzească, Domnul să vă dea un colţişor de rai, mulţumim lui Dumnezeu că aţi 
venit sănătoşi, să mergeţi sănătoşi, dar Cleopa nu pleacă de aici! I-au bufnit rîsul. 

Apoi a venit altă delegaţie: Gherasim Cucoşel de la Buzău, şi apoi a venit 
Stareţa din Agapia cu vreo 20 de maici. 

P.G.: Eustochia. 

P C : Eustochia, săraca, cu aprobare de pe la Iaşi: să vă duceţi la panahida 
eroilor si să rămîneti la Bucureşti! 

î î î 

Măi, cîţi au venit! Eu, Preacucernice Părinte, vă spun de la inimă. Eu am 
trăit în munţi. Eu am fost la oile mănăstirii 11 ani. Eu îs om sălbatic, trăit în 
păduri. Toţi munţii ăştia îi cunosc, şi apoi eu să mă duc la Bucureşti? Nici nu ştiu 
limbi străine. Dar Anania a zis: Nu, că noi îti aducem translatori... cum se 
cheamă? 

P.G.: Da, da. Traducători, tălmaci. 

P C : Au spus că îmi pun uşieri, îmi pune... 

PG. : Păi asa ne hotărîsem cu Anania, cu Daniel, noi să ţinem administraţia. 
Noi trei să ne ocupăm de ea, iar Cuvioşia Voastră: cuvînt, slujbă şi reprezentare. 

P C : Mînca-v-ar raiul! 

P.G.: Reprezentare. Acesta era planul. 

P C : Mînca-v-ar raiul! 

P.G.: Ei, asa a fost, dar Dumnezeu a rînduit altceva. 

P C : Mila Domnului a rînduit, eu nici nu visam una ca asta. la uite, măi 
ce-a căzut pe capul meu! Apoi au zis: lasă, că ne ducem noi la Părintele Paisie 
şi faci ascultare de el! Ei au crezut că Părintele Paisie este de partea lor. 

P.G.: Da, da, da. Păi tot pe Părintele Paisie l-aţi întrebat şi de stăreţie, în 
1942-1943. Tot pe dînsul l-aţi întrebat. 

P C : Cînd au vrut să mă ia, cînd tundeam oile. Mi-a scris bătrînul o carte 
poştală de la Cozancea, că abia în 1948 a venit el aici: Dragul tatei! îmi spui că 
au venit să te ia la stăreţie după atîţia ani stînd la oi. Să fi ca şi cum n-ai lua, ca 
şi cum n-ai da. Nu te bucura cînd te-or pune, nu te scîrbi cînd te-or scoate! 

P.G.: Foarte important. Adîncă vorbă, înţeleaptă, cu dreaptă socoteală. 

1643. Aceasta este slujirea mea, ca să stau la îndemâna fiecăruia în 
toată vremea, cu timp şi fără timp, şi să mă grijesc, cu ajutorul lui Dumnezeu, 
de cele trupeşti şi de cele duhovniceşti ale tuturor celor ce s-auadunat aici în 
numele Domnului. 

1644. Aici la Sihăstria este o pepinieră monahală, de aici am trimis 
roiuri întregi de călugări cu care am umplut mănăstirile şi schiturile din ţară, 
pustiite de comuniştii care au scos din mănăstire, prin 1952, zece mii de călugări 
tineri. Acum suntem în mare criză de duhovnici, mai suntem vreo patru-cinci 
mai bătrîni dar vom muri curînd si noi. 

Mi-a cerut Patriarhul să-i dau călugări fiindcă vrea să refacă toate mănăstirile 
şi schiturile pustiite. Eu i-am spus cu curaj (îl cunosc de mult, a venit în mănăstire 
la treisprezece ani, îi spuneam fratele Tudorel; e numai cu patru ani mai mic ca 
mine): Prea Fericite, bun gînd aveţi să refaceţi toate mănăstirile; eu, precum bine 
ştiţi, am fost cioban zece ani şi şapte luni dar stînă cu trei oi nu se poate face. Vin 
maici şi călugări din toate părţile şi-mi cer duhovnici dar nu mai am nici eu căci 
am trimis zece la schitul cutare, patruzeci şi doi în Sfintul Munte... 

Acum mă caută Mitropolitul Daniel să mă ia cu elicopterul la sfinţirea 
schitului de pe Ceahlău dar eu am pus oameni de pază să mă anunţe şi să fug 
în pădure. 

1645. Copiii mamei, care sunteţi călugări şi fraţii cei mai mici, uitaţi ce 
se spune la dreptul Iov, capitolul 7: „O luptă şi o ispită este viaţa omului pe 
pămînt". Fiţi atenţi, mamă, crescînd cu anii să creştem şi cu vîrsta duhovnicească. 
Să vă ajute mila Domnului! Eu aşa mă rog cu lacrimi la Mîntuitorul: să vă 
păzească Dumnezeu de ispite şi de primejdii pe toţi. Să fiţi călugări buni, mamă! 
Cum ne-am bucurat aici si ne-am cunoscut, asa să ne vedem si acolo în bucuria 
cea veşnică. 

1646. Eu cînd vă văd, v-aş lua într-o traistă pe toţi şi v-aş duce pe toţi la 
rai. De toţi mi-i drag. 

1647. Să vă văd în rai pe toţi! Doamne fereşte, unul să nu rămînă la 
munci, toţi să vă bucuraţi în grădinile raiului! Toţi! Dacă as avea un sac mare, să 
vă pun într-un sac şi să vă pot da drumul în grădinile raiului! Ştiţi voi cît este de 
frumos acolo? Auzi ce zice Sfintul Apostol Pavel: „Ceea ce ochiul nu a văzut şi 
urechea n-a auzit şi la inima omului nu s-a suit!". Aceasta a pregătit Dumnezeu 
celor ce se tem de El şi-L iubesc pe El. 

1648. Eu păcătosul, cînd încep să vorbesc de rugăciunea minţii sau de 
paza minţii, mi-i ruşine şi mi-i greu să vorbesc; că vorbesc despre ceea ce nu 
am. Că zic Sfinţii Părinţi că nimic nu-i mai sărac decît mintea aceea care 
filosofează pentru fapta bună, neavînd lucrare. Eu sunt acela cu musca pe căciulă, 
că vreau să vorbesc cele ce nu fac si niciodată nu am făcut. 

1649. Eu sunt poreclit călugăr. Pentru că s-a întîmplat să mă numesc 
călugăr, dar călugăr nu m-am făcut niciodată în viaţă, că a te face călugăr este 
mare lucru. Cum să spun eu că sunt monah înaintea oamenilor, cînd înaintea 

lui Dumnezeu nu sunt? Călugărul trebuie să fie înger în trup, nu aşa cu viaţa 
grosolană cum o duc eu, în păcate şi neputinţă! Eu sunt poreclit călugăr şi am 
şi acest vot, pe lîngă celelalte, şi fac ascultare. 

16 5 0. Mă întreb, dacă nu mai avem răbdare să zăbovim un ceas-două la 
rugăciunea în biserică, să ne rugăm pentru păcatele noastre şi să slăvim pe 
Dumnezeu după putere, cum vom avea răbdare să stăm o veşnicie în ceruri? 

16 51. Eu sunt un om sec. Un pom numai cu frunze. Mori de foame lîngă 
el. Sfîntul Isaac Şirul zice: „Cuvântul fără lucrare se aseamănă cu cel ce zugrăveşte 
apă pe pereţi şi poate să moară de sete lîngă ea". Aşa este la mine. Cu mine mori 
de foame. Iţi spun ţie şi eu nu fac nimic. Ce vii la o vacă stearpă? Tu vii să-ţi 
vorbesc aici degeaba? Dar nu-mi spui: Părinte, dar dormi toată noaptea, mănînci 
totdeauna, n-ai paza minţii, n-ai rugăciune, n-ai lacrimi, n-ai zdrobirea inimii. Nu 
mă întrebi de trezvia atenţiei, nu mă întrebi de lucrarea cea dinăuntru... 

16 52. Să nu uite ucenicii mei că oricîtă ştiinţă, avere si cinste am avea, 
oricîtă rugăciune şi nevoinţă am face, nu ne putem mîntui dacă nu ne iubim, 
dacă nu ne iertăm şi dacă nu ne ajutăm unii pe alţii, că „Dumnezeu este dragoste". 
Altfel, este în zadar toată osteneala şi nădejdea noastră. 

1653. Cît am putut, m-am silit după a mea slabă putere, cu darul lui 
Dumnezeu, să folosesc şi să învăţ pe fiecare, călugăr şi credincios, calea mîntuirii. 
Pe nimeni n-am întors în desert de la usa chiliei mele, ci am deschis usa chiliei 
si a cuvîntului tuturor care au venit la mine, ştiind că odată cu fiecare om, intră 
şi Hristos în chilia mea. Nu pot spune că am făcut tot ce aş fi putut face, nici 
n-am împlinit cu fapta ce-am învăţat pe alţii. Insă am cugetul împăcat că ce 
mi-a dat Dumnezeu în dar, am împărţit şi eu altora în dar şi nădăjduiesc că mă 
voi mîntui prin mila lui Dumnezeu şi prin rugăciunile Bisericii şi ale fiilor mei 
duhovniceşti. 

1654. Vă rog să vă rugaţi pentru mine, păcătosul, ca să-mi aduc aminte 
de cuvintele Sfîntului loan Scărarul: „Cade-se celui ce învaţă si nu face ca, 
ruşinîndu-se de cuvintele sale, să înceapă şi el a lucra într-o bună zi". 

Aşa şi eu, poate vorbind la altul, mă gîndesc şi eu vreodată să fac. Pentru 
că de vorbit este uşor. Nimic nu-i mai uşor ca vorba. 

1655. Eu sunt păcătos şi neverdnic de mila şi acoperămîntul lui 
Dumnezeu. Dar nădăjduiesc la mila Lui, că Hristos pentru cei păcătoşi a murit. 

Spune-i Preacuviosului Părinte duhovnic Arsenie, marele stareţ de la 
Techirghiol, să se roage pentru mine păcătosul că ştiu că este un suflet activ, 
credincios, sfătuitor, răbdător, iscusit şi-i împodobit cu toate bunătăţile. Iar eu 
nici una nu am. Eu sunt leneş, nerăbdător, neiscusit, somnoros, împrăştiat cu 
mintea, fără evlavie, fără vegherea minţii, şi n-am nimic bun. Să se roage 
pentru mine păcătosul să pun şi eu început bun. 

16 56. Spune-i Părintelui Arhimandrit llarion Argatu smerite închinăciuni, 
cu toată dragostea în lisus Hristos. Să se roage pentru mine, păcătosul, ca 
să-mi ajute Preasfîntul Dumnezeu să pun început bun la fapta bună şi să am 

răbdare, că n-am nici răbdare, n-am nici smerenie, n-am nici înfrînare, n-am 
nici priveghere, n-am nici rugăciune, sunt sărac de toate. Si poate cu rugăciunile 
înalt Preacuvioşiei sale, să pun şi eu, păcătosul, început bun. 

1657. Eu am stat la spital şi mă întrebau doctorii :" Părinte crezi ca putem să te 
facem sănătos sau nu? Ce credinţă ai mata? " . Eu am venit cu credinţa in 
Dumnezeu. „Dar noi ce suntem?". Voi sunteţi fierăstraie, topoare şi cleşti în mina 
lui Dumnezeu. Dar poate ceva toporul, şi fierăstrăul sau foarfecul fără cel ce-1 
poartă? Nu! Aşa nici voi, nu puteţi face nimic fără Dumnezeu. Dumnezeu dacă 
vrea să vindece pe cineva prin tine, îl vindecă, dar Dumnezeu lucrează. 

1658. Uneori eu stau uimit asa, cîte zile mai am, că si eu sunt bolnav si 
bătrîn şi putred de viu, şi cu inima, şi cu dantura, şi cu altele. 

1659. Vă rog din toată inima, că-s bătrîn şi slab, de abia mă ţin pe 
picioare, să mă pomeniţi la rugăciunile voastre şi-n chiliuţă, şi la biserică, căci 
cît va fi scris nu ştiu. Mîntuitorul a spus în Evanghelie aşa: „Privegheaţi şi vă 
rugaţi, că nu stiti ziua, nici ceasul! Ştim că plecăm, dar nu ştim cînd. De aceea, 
vă rog, pomeniţi-mă la sfintele voastre rugăciuni! Pe toţi vă rog! Şi pe călugări, 
şi pe părinţi, şi pe preoţi, şi pe fraţi, şi pe toţi, toţi. Că mă văd slăbit tare. 

De abia mă mai ţin pe picioare, după cum vedeţi. Am trecut de 80 de ani. 
Aţi văzut că venise la aniversarea mea Mitropolitul, nişte episcopi, cînd am 
împlinit 82 de ani, la 10 aprilie. Şi au adus daruri. (...) Dar ei au vrut să cînte la 
masă ceva: 

- Dă-ne voie să cîntăm o cîntare! 

- Care? 

- Mulţi ani trăiască! 

- N-aveti voie. Dacă nu m-ati fi întrebat, gata era cîntarea, dar asa, nu. 
Ce spune Scriptura? Anii lor, 70 şi dacă vor fi în putere 80... Şi după 80, ce 
zice? Osteneală si durere. 

- Dar ce să cîntăm? 

- Să vă învăţ eu ce să cîntati. Asa să cîntati: Veşnica pomenire! Veşnica 
pomenire! Veşnica pomenire! 

1-a prins rîsul pe toţi. Da! Eu asta aştept: sicriul şi veşnica pomenire, 
mamă. Nu ştiu! Mîine, poimîine, cînd o voi Domnul. Aşa vă rog pe toţi, mamă: 
cît oi trăi să mă pomeniţi la rugăciune şi dacă oi muri, iar să mă pomeniţi. 
Pentru că eu vă doresc la toţi raiul si bucuria cea veşnică si cea vremelnică. Să 
vă rugaţi pentru mine păcătosul. 

16 60. Mă simt slăbit, foarte obosit cu atîta lume, săraca, care vine din 
toate părţile. Mi-e drag de credinţa lor, mi-e milă de ei, dar nu mai pot, mamă. 
Nu mai pot! Doctorul mi-a zis să vorbesc jumătate de ceas, că sufăr cu inima, 
am patru operaţii, mîna asta mi-i ruptă; eu mai am de vorbit zeci de ore, că vin 
săracii şi spun toate necazurile, toate scîrbele. 

1661. Eu n-am alt concediu mai scump pentru mine, decît copacii şi 
pădurea şi poienile şi pîrîul, că aşa am crescut, la oile mănăstirii. 

16 62. Eu vă mulţumesc din toată inima că ati venit la mine. Dacă întreabă 
cineva de mine cum mă cheamă să-i spuneţi: moşu putregai! Moşu putregai. Să 
nu mai ziceţi Cleopa. Eu sunt putred! 

1663. Mînca-var raiul! Dar dacă oi muri eu, o să mă pomeniţi la rugăciuni? 

1664. Un frate 1-a rugat pe Părintele Cleopa să-1 pomenească la 
rugăciune. Iar bătrînul i-a spus, arătînd cu degetul o dîră imaginară, şerpuind pe 
pămînt: „Rugăciunea mea este ca fumul lui Cain! Aşa se tîrăşte pe pămînt...". 

1665. Aici lumea nu mă mai lasă zi şi noapte. E ca în Gara de Nord! îmi 
pare rău că n-am plecat la Sfîntul Munte de tot, cum aranjasem acuma. Ca 
acolo să scap de oameni, că aicea nu mai scap (...). Suntem ocupaţi pînăîn gît. 
Si obosiţi si bolnavi. Si nu mai pot! 

1666. Rar cînd se întîmplă să am liber pe zi un ceas sau două. Poate în 
zilele de lucru, dar în sărbători suntem peste măsură. 

1667. In ultimii ani ai vieţii, Părintele Cleopa avea momente de mare 
oboseală, încît nu mai putea primi pe nimeni. De aceea zicea către ucenic: 
„Închide uşa de două ori şi nici dacă vine împăratul Japoniei să nu mă mai 
deranjezi!". Dar dacă părintele nu s-ar fi sculat pentru împăratul Japoniei, pentru 
dragostea Împăratului Hristos şi a credincioşilor, el se scula întotdeauna cînd 
era chemat şi îi mîngîia, învăţîndu-i şi binecuvîntîndu-i pe toţi. 

16 68. Vă rog, dragul mamei, pe toţi, să nu mă uitaţi în sfintele voastre 
rugăciuni! Şi aşa cum vă văd aici să vă văd în rai, bucuria cea veşnică, fără margini. 

1669. Vine groapa, vine mor mîntui, nu m-am pregătit cu nimic şi mă 
duc sărac din lumea aceasta. N-am făcut nimic bun. Vă rog să vă rugaţi pentru 
mine păcătosul. 

1670. Ce dorinţă mai aveţi acum în suflet? 

Să las toate şi să mă rog pentru păcatele mele! Aceasta este ultima mea 
dorinţă. Că nimic nu este mai uşor, decît a învăţa pe alţii si nimic nu este mai 
greu decît a face ce înveţi pe alţii. De aceea, acum si eu as vrea să las toate si să 
împlinesc cu fapta ce am învăţat pe alţii toată viaţa. 

